
CAPITOLUL 19 


PATOLOGIA CHIRURGICALĂ A 
INTESTINULUI SUBŢIRE 


C. Şavlovschi 

INTESTINUL SUBŢIRE 


COSTEL SAVLOVSCHI — profesor universitar 
SEBASTIAN GRADINARU - asistent universitar 
RAZVAN BORCAN - preparator universitar 


1. BOALA CROHN A INTESTINULUI 


Boala Chron (BC) reprezinta o inflamatie cronica granulomatoasa a intestinului subtire 
descrisa de Crohn, Ginzburg si Openheimer in 1932. 

Poate afecta orice segment al tractului digestiv si este caracterizata prin inflamatia 
predominanta a submucoasei cu extensie spre mucoasa si seroasa avand un carcater transmural. 

Inflamatia duce la constituirea depozitelor de colagen, cu contractia acestor structuri si 
aparitia stenozelor. Predomina colagenului de tip 1 si 5. Acest element face practic diferenta intre BC 
si colita ulceroasa in care leziunea este in exclusivitate mucoasa. 


Epidemiologie 


Dupa unii autori este cea mai frecventa afectiune chirurgicala a intestinului subtire. 
Apare predominant la rasa alba, fiind rar intalnita la negrii si asiatici. 

Dezvoltarea socio-economica este un factor de crestere a incidentei cu predilectie in 
populatia nordica. 

Exista doua varfuri de incidenta maxima a acestei afectiuni, la 20 si la 50 de ani, dar 
boala predomina la populatia tanara. 


Etiopatogeneza 
Mecanismul de producere al BC nu este precizat, dar sunt incriminati o serie de factori: 


genetici: nu s-a putut identifica nici un marker genetic de valoare, dar s-a observat ca 
manifestarea bolii este mai precoce pornind de la generatia a II a. 
infectiosi: s-au incriminat o serie de factori infectiosi fara a se putea pune in evidenta 
nici unul dintre acestia. 
imunologici: 
-  arterita, colangita, uveita sunt manifestari extraintestinale autoimune ale BC 
- terapia imunosupresiva este eficienta 
- anticorpii umorali fata de celulele colonice par a fi consecinta leziunilor 
epiteliale si nu cauza lor 
- s-a constatat ca in BC apar niveluri crescute ale IgA, IgM si IgE. 
vasculari: se sugereaza ca poate exista si o disfunctie a barierei epiteliale intestinale, 
care, prin cresterea permeabilitatii, poate determina cresterea penetratiei antigenice 
la populatia de risc. 
alti factori: 
- prin inter-relatia stress — mucoasa intestinala — sistem imun local, factorii 
psihosomatici sau psihoneuroimuni pot agrava puseul inflamator; 
- fumatul confera un risc crescut pentru BC 
- cresterea incidentei BC in relatie cu contraceptia orala. 

Anatomie patologica 


Aspect macroscopic; 
o caracteristic pentru BC este discontinuitatea leziunilor, existand teritorii 


neafectate, intercalate cu zone afectate de BC in diferite stadii evolutive; 

o intestinul are aspect hiperemic cu pereti ingrosati, iar grasimea din mezenter 
are tendinta de acoperire digitiforma a suprafetei intestinale afectate; 

o  mezenterul corespunzator este indurat cu ganglioni tumefiati; 

o leziunile pot fi izolate sau multiple; 

o primele leziuni ce apar in BC sunt reprezentate de ulceratiile aftoide: initial 
sunt suple, orientate longitudinal in marginea mezostenica a intestinului 
subtire; intre aceste ulceratii mucoasa poate avea aspect normal determinand 
aspectul de pietre de pavaj (cobble stone). 

o  stenozele apar pe de-o parte datorita progresiunii lezionale dar si din cauza 
procesului de remaniere colagenica. 

o fistulele se pot produce spre: colon, rect, vezica, vagin, tegument. 

Aspect microscopic 
o  leziunea patognomonica este granolomul epitelioid gigantocelular; 
o infiltrat inflamator cronic mononuclear in lamina propria si submucoasa; 
o  adancirea criptelor si turtirea vilozitatilor; 
o hipertrofia neuronala:  terminatiile nervoase devin proeminente iar la 
imunohistochimie se coloreaza intens pentru VIP; 
o vasele limfatice apar obstruate iar ganglionii cu inflamatie gigantocelulara. 


Prezentare clinica 
In marea majoritate a cazurilor debutul BC este insidios si poate avea atat predominenta 
digestiva cat si extradigestiva. De cele mai multe ori simptomatologia este discontinua revenind in 
puseuri. 
Semnele generale de debut: 
o inapetenta si scadere ponderala asociata cu fatigabilitate si pierderea fortei 
musculare; 
o subfebrilitate si transpiratii nocturne; 
o tulburari de crestere la copii si adolescenti. 
Semnele digestive: 
o Diareea este moderata, neinsotita de dureri, putand avea un caracter nocturn. diaree,; 
o Durerea este difuza sau localizata in cadranul inferior drept, apare la 1-3 ore 
postprandial ca expresie clinica a unei stenoze, are de regula un caracter de crampa 
si insoteste pasajul bolului alimentar prin zona afectata 
o Steatoreea si hematochezia. 
o Greata, varsaturile si borborismele. 
o Aparitia fistulelor si abceselor perianale poate precede cu 24-36 de luni 
diagnosticarea bolii. 
Simptomele extradigestive (mai rare in localizarea ileala a bolii) 
o Eritemul nodos si altralgiile; 
Sacroileita — evolueaza independent de puseele evolutive si de tratamentul BC; 
Litiaza biliara — prin tulburari de rezorbtie a sarurilor biliare; 
Anemia — prin hemoragii oculte si prin deficit de vitamina B12, Fe; 
Ulceratiile metastatice (granulomatoase) — apar in regiunea submamara, pubiana si la 
nivelul peretelui abdominal; 
o Trombofeblita — apare probabil datorita stazei si deshidratarii. 
Diagnostic 
La un pacient cu fistula perianala, scadere ponderala, transpiratii nocturne si dureri 
abdominale moderate trebuie intotdeauna suspicionata BC. Ultrasonografia (US), computer 
tomografia (CT) si rezonanta magnetica nucleara (RMN) pot pune in evidenta ingrosarea peretelui si 
ingustarea lumenul intestinal. 

Aspectele radiologice tipice sunt reprezentate de „piatra de pavaj”, semnul franghiei 
(segmentul ileal afectat apare stenozat si rigid cu aspect de franghie scamosata), ulcere fisurare si 
fistule. Aparitia unor modificari la pasajul baritat standard impune explorari complementare. 
Entereoclisma se asociaza cu examinarea in dublu contrast a intestinului subtire. Irigografia poate 
pune in evidenta incompetenta si rigiditatea valvulei Bauhin. Ileocolonoscopia si ileoscopia orala pot 
oferi date de acuratete diagnostica pemitand si efectuarea biopsiei.Leococitele marcate cu TC99 sau 
IN 111 ofera date utile privind evolutia si extensia BC. 


Diagnosticul diferential 


%  Colita ulceroasa (tabelul 1); 

% Tuberculoza ileocecala: testul la tuberculina, evidentierea tuberculilor si a necrozei 
cazeoase orienteaza diagnosticul; 

Sindromul JOHNE (paratuberculoza) este o zoonoza ce poate fi transmisa si la om; 
Limfomul: biopsia prin laparotomie sau punctie ghidata stabileste diagnosticul; 
Ileitele acute distale: evidentierea popularii cu H. pylori poate transa diagnosticul; 
Endometrioza: poate mima BC prin apritia stricturilor; 

Tumorile carcinoide ileale: rezistenta la tratament si markerii urinari pot orienta 

diagnosticul. 
Tabelul 1 
Boala Crohn Colita ulceroasa 
Clinic 
° Diaree F 
° Rectoragii +/- 
° Dureri abdominale + 
° Mase abdominale palpabile 0 
° Fistule +- 
° Stricturi +/ 
Histopatologie 
° Localizare segmentara a 0 
inflamatiei 
° Fibroza +/- 
° Fisuri, Fistule +/- 
° Grasime mezenterica, 0 
afectare ganglionara 
° Granuloame 0 


0 = niciodata; + = ocazional; +/- = rar; ++ = frecvent. 


Complicatiile Bolii Crohn 
Complicatiile in BC au urmatoarele caracteristici: sunt evolutive, secundare procesului de 


fibroza parietala (obstructie) sau progresinuii transmurale a procesului inflamator (fistule, perforatii, 
abces) 
1.  Ocluzia intestinala: 
- poate fi acuta sau cronica, este aproape constant incompleta. 
- reprezinta cea mai frecventa indicatie chirurgicala 
2. Perforatia — are trei aspecte: 

- perforatia in cavitatea peritoneala este rara, determina peritonita si impune 
interventia chrirugicala de urgenta; 

- perforatia subacuta cu formare de abcese intraabdominale enteroparietale, 
interileale, intramezenterice, retroperitoneale care pot sa dreneze la 
suprafata sau in organele invecinate determinand aparitia fistulelor; 

- perforatii cronice cu aparitia fistulelor externe sau interne; 

Hemoragia - este de regula oculta determinand un sindrom anemic secundar. 

4. Uropatia obstructiva — apare in cazul unei fibroze postoperatorii sau prin 
compresiunea externa a ureterului de catre o colectie de vecinatate. 

5. Malignizarea 


Tratamentul Bolii Crohn 


1. Tratamentul medical: 
A. Alimentatia: 
a) enterala — are la baza regimul hipercaloric si hiperproteic; tratament 
medicamentos care are doua aspecte: simptomatic si patogenic 
b) parenterala — in varianta sa de nutritie parenterala totala (NPT) nu 
trebuie aplicata primar decat in situatii nutritionale extreme si ca 
pregatire pentru chirurgia programata. 
B. Tratamentul medicamentos: 
a) Patogenic: 
-  Sulfasalazina 
- Acid 5- aminosalicilic 
- [munosupresoare: 
o Steroizii — pot fi utilizati sistemic sau topic avand efect de 
stimulare a absorbtiei principiilor nutritive 
o Azatioprina — poate fi utila atunci cand doza de steroizi 
este in crestere sau in conditii de risc mare chirurgical 
o Ciclosporina — poate fi utilizata in formele refractare. 
- Antibiotice: 
o Metronidazolul — izolat sau asociat cu ciprofloxacina este 
bine tolerat favorizand remisia. 
b) Simptomatic: 
- Tratamentul anemiei: preparate de Fe, acid folic, vitamine din 
grupul B si oligoelemente; 
- Tratamentul diareic: colestiramina, loperamid, metamucil. 


C. Tratamentul chirurgical 
1. Indicatii operatorii: 


- ocluzia partiala sau completa 

- prezenta abceselor intraabdominale sau a peritonitei 

- lipsa de raspuns la tratamentul medical, asociata cu agravarea 
simptomatologiei 

- existenta fistulelor interne si externe 

- prezenta tulburarilor de crestere la copii 


2. Tehnici operatorii 
a) Clasice: derivatie digestiva ileocolica, ileostomie, rezectie segmentara 
si stricturoplastie; 
b) Miniinvazive: drenajul percutan, ghidat ecografic sau tomografic al 
colectiilor si enterectomii laparoscopice. 

2. Boala diverticulara a intestinului 
Boala diverticulara a intestinului 


Diverticulii sunt dilatatii saciforme ale peretelui intestinal care comunica cu lumenul. 
Acestia pot fi de 2 feluri: 
o  congenitali: contin toate straturile peretelui intestinal; 
o  dobinditi: sunt formati doar din mucoasa si submucoasa; cel mai fecvent diverticul 
intilnit in acest gen de patologie este diverticulul Meckel. 


Patologie-fiziopatologie 


Diwverticulii intestinului subtire : 

e sunt localizati predominant pe jejun; 

e majoritatea sunt diverticuli de pulsiune avind in structura lor doar mucoasa si seroasa; 

e reprezinta stadiul final al unei tulburari cronice de functionalitate nervoasa locala sau a 
musculaturii netede intestinale la locul de penetrare al vaselor sangvine. 


Tablou clinic 


Caracteristici ale tabloul clinic: 

o in majoritatea cazurilor(80%) diagnosticul se pune incidental radiologic sau 
intraoperator; 

o pot exista situatii in care acestia devin manifesti in urma aparitiei unei complicatii 
ocluzive, inflamatorii sau hemoragice; 

o exista unele forme ologosimptomatice in care pot aparea dureri vagi epigastrice sau 
periombilicale,balonari,satietate precoce; 

o triada reprezentata de anemie, discomfort epigastric, nivele hidroaerice poate conduce 
la diagnostic de boala diverticulara intestinala. 


Investigatii paraclinice: 

-enteroclisma:poate evidentia o progresiune anormala a coloanei opace care intra si iese 
din diverticul; 

-ultrasoniografia si computertomografia: pot pune in evidenta diverticulul dar si 
complicatiile acestora fie ca sint de origine inflamatorie sau hemoragica. 


Complicatii 


Complicatiile diverticulozei intestinale sint : 
> ocluzia intestinala: 

o falsa- este determinata de tulburarile de motilitate intestinala si are un caracter 
intermintent si recurent; 

o adevarata- este determinata de aderente postinflamatorii, volvulus sau enteroliti. 

> hemoragia digestiva: 

o se manifesta din punct de vedere clinic prin rectoragii masive si foarte rar prin 
hematemeza; 

o paraclinic endoscopia digestiva superioara si inferioara poate arata sediul 
singerarii si totoadata poate exclude alte surse de singerare sau alta patologie 
asociata; 

o arteriografia selectiva poate fi utila. 

> sindromul de malabsorbtie: 

o este consecinta “ansei oarbe”” in care exista o intensa proliferare microbiana; 

o secundar apar anemia megalobalastica si steatorea; 

o tratamentul antibiotic amelioreaza simptomatolgia in 80% din cazuri. 

>  diverticulita si perforatia 

o in 90% din cazuri diverticulita apare in urma exacerbarii florei intestinale 
stagnante; 

o simptomatologia este dominata de durere,greata,varsaturi,febra si poate ajunge 
pina la abdomen acut; 

o diagnosticul clinic se poate confunda in multe cazuri cu cel al apendicitei acute 
sau al colecistietei acute plastronate; 

o frecvent evolueaza spre abcedare sau perforatie in peritoneu liber determinind o 
peritonita difuza grava; 

o ultrasonografia este utila dar diagnosticul de pune intotdeauna intraoperator; 

o este eficienta terapia cu piperacilina/tazobactan. 


> malignizarea diverticulozei 


Tratament 


A.Tratamentul medical 
a) formele asimptomatice nu necesita tratament; 
b) in cazul sindromului de malabsorbtie tratamentul este reprezentat de antibioterapie 
in cure repetate asociat cu vitB12 si Fe. 
B.Tratamentul chirurgical 
œ indicatie chirurgicala au numai complicatiile diverticulozei ; 
tratamentul chirurgical consta in eneterctomie cu anastomoza T-T iar in caz de 
perforatie tratamentul este cel al peritonitei; 
% in cazurile rebele al tratament se poate apela la tratamentul chirurgical ce consta in 
rezectia zonei diverticulare urmata de anastomoza T-T. 


Sd 
O 
.. 


DIVERTICULUL MECKEL 


Este cel mai frecvent diverticul adevarat de la nivelul tractului digestiv. A fost descris pentu 
prima data de Hildanus in anul 1598. 


Embriologie-anatomie- structura 
v  embriologic: este un rest al canalului omfalomezenteric(vitelin). 


v anatomic: 

o este localizat pe marginea antimezostenica a ileonului terminal la 40-100 
cm de valvula ileocecala si are o lungime de 8-12 cm; 

o are o vascularizatie independenta reprezentata de arterele viteline 
neobstruate ce pot forma la acest nivel un mezenteriol(banda 
mezodiverticulara); 

Y structural DM contine toate straturile peretelui ileal. 


Simptomatologia 
e in majoritatea cazurilor acesta se descopera accidental in urma unor inverstigatii pt 


al tip de patologie; 
cel mai des se descopera intraoperator; 

e cel mai des se evidentiaza complicatiile DM care sint reprezentate de 
hemoragie,inflamatie,obstructie ; 

e hemoragia diverticulara-este cea mai frecventa complicatie si apare in general ala 
copil sub 10 ani; vizualizarea sursei se poate face prin scaning izotopic cu Tc99 sau 
prin asocierea angiografiei cu utilizarea radiotrasorului. 

Diverticulita: 
o simptomatologia diverticulitei este foarte asemanatoare cu cea a apendiceitei acute; 
o poate aparea durere abdominala intensa ce poate ajunge pina la aparare musculara 
insotita de greturi,varsaturi; 
o paraclinic ultrasonografia si CT pot pune in evidenta modificarile peridiverticulare. 

Tratament 

Tratamentul complicatiilor este eminamente chirurgical si este diferit in functie de tipul 
complicatiei. Tehnicile chirurgicale vor fi adaptate necesitatilor mergind de la rezectie cuneiforma 
pina la enterectomie cu anastomoza T-T. Explorarea si rezolvarea DM se poate face si miniinvaziv 
laparoscopic, scazindu-se astefel morbiditatea. 

3. TUBERCULOZA INTESTINALA 
Definitie 


Tuberculoza intestinala este o forma de tuberculoza primara sau secundara ce afecteaza in 
principal portiunea terminala a intestinului subtire. 


Epidemiologie 


e Este mult mai frecventa in tarile slab dezvoltate , la batrani si la alcoolici; 
e In cadrul incidentei predomina sexul feminin; 
e Se asociaza frecvent cu SIDA. 


Etiopatogenie 


1. Forma primara — produsa de Mycobacterium bovis din laptele ingerat nefiert. 
2. Forma secundara — produsa de Mycobacterium tuberculusis din inghitirea sputei. 


Fiziopatologie 


Bacilul se localizeaza cu predilectie la nivelul ileonului terminal si regiunii ileocecale, in 
glandele mucoase, de unde penetreaza in submucoasa, ducand la formarea de granuloame, ulceratii si 
ingrosari ale peretelui intestinal. Se asociaza leziuni cazeoase ale ganglionilor mezenterici. Prin 
cicatrizarea ulceratiilor apare fibroza care conduce la stenoze intestinale. In functie de gradul de 
afectare a ganglionilor limfatici pot sa apara sindroame de malabsorbtie. 


Anatomie patologica 


Macroscopic 
e  Ulceratii mucoase friabile; 


Stricturi intestinale; 

Limfadenopatie mezenterica granulomatoasa cazeiforma; 
Perete intestinal ingrosat,; 

Tuberculoame pe seroasa intestinului afectat. 


Microscopic 

e Edem, infiltrat celular limfocitar, hiperplazie limfatica si ulterior fibroza la nivelul 
submucoasei intestinale; 

Cazeificari ale granuloamelor de la nivelul placilor Peyer; 

e  Granulomul tuberculos contine celule gigante Langhans si celule mononucleare; 
Leziunile ganglionilor mezenterici regionali sunt reprezentate de necroza cazeoasa 
si calcificari; 

e  Granuloamele intestinale si mezenterice pot sa conflueze determinand o masa 
pseudotumorala tuberculoasa. 


Prezentare clinica 


> Simptome digestive: durere abdominala intermitenta sau colicativa, greturi, 
varsaturi, diaree si chiar colica de tip apendicular; 

> Sindromul de impregnare bacilara: febra sau subfebra, transpiratii nocturne, 
scadere ponderala si anorexie; 

> Sindrom subocluziv: tranzit intestinal incetinit datorita stenozelor tuberculoase; 

>  Formatiune tumorala abdominala: palpabila la examenul clinic. 


489 


- sub redacţia Eugen Brătucu - 
Diagnostic 


% Determinarea IDR la tuberculina — valoare relativa; 

** Hemograma cu formula leucocitara — limfocitoza; 

** Examinarea radiologica cu sulfat de bariu in dublu contrast evidentiaza initial tranzit 
accelerat intr-un segment hipertonic intermitent, urmat de lipsa retentiei substantei 
de contrast datorita iritabilitatii segmentului afectat cu formarea unei coloane de 
bariu in alt segment (semnul Stierlin); in fazele evolutive mai avansate se pot 
observa ulceratii, noduli, stricturi, stenoze si pseudopolipi. 

« Irigografia — scurtarea colonului ascendent, distorsionarea cecului si insuficienta 
valvulei ileocecale (semnul Fleischer). 

**  Colonoscopia — vizualizeaza ulceratii, stricturi, pseudopolipi si permite prelevarea 
de material bioptic si a probelor bacteriologice pentru insamantarea pe medii de 
cultura speciale (Lowenstein-Jensen). 

«* Tomografia computerizata — evidentiaza ingrosarea peretelui intestinal si 
limfadenopatia regionala masiva. 

«* Biopsia peritoneala prin laparoscopie sau laparotomie este uneori necesara pantru a 

stabili diagnosticul de tuberculoza intestinala. 


Diagnostic diferential: 
1) Boala Crohn 
=  stricturi unice, mai lungi si ulceratii in general longitudinale; 
= valva ileocecala competenta; 
= semn radiologic — „pietre de pavaj”; 
= lipseste cazeificarea. 
2) Limfoamele intestinale 
3) Enterocolitele infectioase 
= Yersinia enterocolitica; 
=  Actinomicoza; 
= Bilharzioza; 
= Blastomicoza; 
= Amoebiaza. 
4) Abcesul periapendicular 
5) Sarcoidoza 
6) Endometrioza. 


Complicatii 


a) Ocluzia intestinala si sindroamele de malabsorbtie, 
b) Hemoragii, fistule, abcese, perforatii, peritonita. 


Tratament 


1. Profilaxia: 
= Tratamentul precoce al tuberculozei pulmonare; 
= Fierberea laptelui inainte de a fi consumat. 
2. Tratament medical: 
=  Isoniazida 300mg/zi + Etambutol 15mg/kgc/zi + Rifampicina 600 mg/zi 
3. Tratament chirurgical: 
= Stricturoplastia sau hemicolectomia dreapta — pentru formele stenozante; 
= Lavaj, drenaj peritoneal — pentru abcese si peritonita; 
= Tratament chirurgical complex — pentru fistule. 

4. INVAGINATIA INTESTINALA 
Definitie 


Invaginatia este reprezentata de telescoparea unui segment de intestin subtire in interiorul 
segmentului de tub digestiv situat in vecinatatea distala imediata fata de primul. Este important de 
deosebit invaginatia idiopatica de cea secundara unei conditii patologice favorizante (polip, diverticul 
Meckel, mica duplicatie intestinala). 


Epidemiologie 


e Este una dintre cele mai frecvente forme de ocluzie intestinala la copii, dar se poate 
produce si la adulti daca exista conditii de statica si peristaltica favorizante; 

e Pentru forma idiopatica, sex ratio este 2:1 in favoarea sexului masculin, varful de 
incidenta este intre varstele de 3 luni si 9 luni, trei sferturi din cazuri survenind in 
primii 2 ani de viata. 


Etiologie 


La adulti, invaginatia apare ca si complicatie a unei patologii: 
> Organice — polipi, diverticul Meckel, tumori intestinale, tuberculoza intestinala; 
>  Functionale — infectii, intoxicatii, adenopatie mezenterica. 


Fiziopatologie 


Odata cu telescoparea segmentului invaginat in interiorul acestuia este tractionat si 
mezenterul aferent sau corespunzator segmentului invaginat. Astfel, intr-o prima faza apare colabarea 
circulatiei venoase la nivelul mezenterului adiacent segmentului invaginat (comprimat intre cele doua 
segmente), urmata de edematierea acestora in interiorul segmentului invaginant. Consecinta este 
cresterea presiunii in interiorul acestui cilindru extern, fapt care duce atat la blocarea completa a 
lumenului intestinal cat si la strangularea circulatiei arteriale mezenterice corespunzatoare segmentului 
invaginat. In acest fel se definesc cele doua mecanisme fiziopatologice (ocluziv si vascular) 
raspunzatoare de evolutia grava spre perforatie si peritonita hiperseptica aparuta pe fondul ocluziei 
intestinale si a infarctului enteromezenteric de la nivelul segmentului invaginat. Fara un tratament 
precoce si eficient evolutia este de obicei rapida prin instalarea socului septic. 


Anatomie patologica 


Complexul de invaginatie este format in majoritatea cazurilor din trei cilindri intestinali. 
Cilindrul intern si cel mijlociu reprezinta segmentul invaginat pliat in jumatate si care contine de 
obicei formatiunea tumorala ce a determinat invaginatia, localizata la nivelul extremitatii interne 
numita cap sau apex. Cilindrul extern sau teaca invaginatiei este reprezentat de segmentul invaginant, 
in care se produce telescoparea. Apexul este intotdeauna la mijlocul segmentului invaginat, in timp ce 
limita de telescopare (gatul invaginatiei) este variabila in functie de marimea complexului de 
invaginatie. 


Clasificare 


1. Clasificare morfologica: 

a) Simpla — cu 3 cilindri; 

b) Complexa — cu 5-7 cilindri (intotdeauna numar impar) 
2. Clasificare in functie de localizare: 

a) Ileo-cecale; 

b) Ileo-colice; 

c) Ileo-ileale; 
d) Jejuno-ileale; 
e) Jejuno-jejunale. 
3. Clasificare clinica: 
a) Acuta — debuteaza ca ocluzie intestinala progresiva hiperalgica; 


b) Subacuta — subocluzie intermitenta prin invaginare si deinvaginare 
spontana; 
c) Cronica — cu simptomatologie necaracteristica de tipul alternantei 


constipatie-diaree sanghinolenta. 
Prezentare clinica 


La copii simptomatologia debuteaza in plina stare de sanatate cu colici abdominale 
intermitente cu durata mai mica de 1 minut separate de perioade de acalmie de cateva minute. Colicile 
cunt insotite de izbucniri de plans si varsaturi adesea bilioase. Copilul este palid si diaforetic, iar dupa 
cateva ore de suferinta este apatic. Aparitia scaunului gelatinos cu continut de mucus si sange (semnul 
lui Dance) alerteaza parintii si copilul este adus la spital. Peretele abdominal subtire permite de obicei 
palparea complexului de invaginatie ca o masa tumorala dura, cu mobilitate variabila in functie de 
localizare (fosa iliaca dreapta, hipocondrul drept sau epigastru). Rareori complexul de invaginatie 
poate sa prolabeze in rect (invaginatie sigmoidorectala). 

La adulti simplomatologia ocluziva este mai frusta, accentuandu-se pe masura ce 
progreseaza afecterea ischemica intestinala. Oprirea tranzitului intestinal conduce la meteorism 
abdominal si varsaturi care pot ajunge sa aiba aspect fecaloid. Destul de rar poate fi palpata 
formatiunea tumorala formata de complexul de invaginatie, iar atunci cand acest lucru este posibil, 
diagnosticul diferential trebuie facut cu o patologie neoplazica sau inflamatorie (ex. plastron). 


Diagnostic 


Examenul clinic asociat cu datele radiologice sugestive pentru ocluzie intestinala (nivele 
hidroaerice) sau perforatie intestinala (pneumoperitoneu) sunt de obicei suficiente pentru stabilirea 
indicatiei chirurgicale. Atunci cand urgenta nu este evidenta , irigografia poate aduce informatii 
suplimentare , utile pentru orientarea diagrosticului: imagini de semicupa, luna sau trident in incidente 
de profil sau imagine de cocarda cu centrul clar. 


Tratament 


1. Conservator — reducerea hidrostatica a invaginatiei prin clisma cu substanta de 
contrast sub control radioscopic sau laparoscopic poate fi utila la copii cu un procent 
de reusita de pana la 50%, dar este contraindicata la adulti datorita incidentei mari a 
etiologiei tumorale in producerea invaginatiei. 

2. Chirurgical — indicatia trebuie orientata in functie de forma clinica si de etiologie: 
a) Reducerea manuala a invaginatiei asociata cu rezectie limitata sau 
diverticulectomie (Meckel) pentru cazurile necomplicate de invaginatie cu etiologie 
benigna; 
b)  Rezectie larga intestinala asociata eventual cu hemicolectomie dreapta pentru 
cazurile complicate cu necroza intestinala sau cu etiologie tumorala maligna. 
Refacerea continuitatii digestive se realizeaza in majoritatea cazurilor in acelasi timp 
operator prin anastomoza entero-enterala sau ileo-colica. Tratamentul pre- si 
postoperator sunt la fel ca pentru orice ocluzie intestinala, incluzand echilibrarea 
hidroelectrolitica si antibioterapia. 

5. VOLVULUSUL INTESTINAL 


Definitie 

Volvulusul reprezinta o rotatie axiala a unei portiuni de intestin in jurul axului vascular 
mezenteric mai mare de 360° (de obicei in sens orar). Cand rotatia este completa, intestinul formeaza o 
bucla inchisa ce are drept consecinte ischemia secundara intreruperii fluxului sangvin. 


Etiologie 
e Bride congenitale sau dobandite (postinflamator sau postoperator); 
Tumori intestinale voluminoase; 
Blocuri aderentiale intestinale; 
Consumul mare de fibre vegetale; 
Ileus biliar. 


Clasificare patogenica 


1. Volvulusul primar: 

e mai frecvent la copii — datorat malrotarii congenitale a intestinului sau 
insirarii necorespunzatoare a mezenterului. 

e mai rar la adulti — datorat unei schimbari rapide de statica si peristaltica 
intestinala (ex. postoperator si postpartum). 

2. Volvulusul secundar: 

e mult mai frecvent la adulti — reprezinta rotatia unui segment intestinal 
datorita unui obstacol intraluminal sau extraluminal care modifica statica si 
peristaltica intestinala, volvulusul pe brida reprezinta varianta cea mai 
frecvent intalnita. 


Anatomie patologica 
edem al intestinului si mezenterului volvulat; 


transudat hemoragic intra- si extra-luminal. 

vase mezenterice trombozate; 

in final necroza de perete intestinal; 

perforatia apare de obicei la nivelul inelului de torsiune, dar poate fi si diastatica. 


vvYvvyY 


Prezentare clinica 


Simptomatologia este similara oricarei alte ocluzii a intestinului subtire si cuprinde varsaturi 
fecaloide ce duc la deshidratare rapida, distensie abdominala si colici de lupta dar pot fi si diferente 
fata de tabloul clinic al unei ocluzii obisnuite: 

e debutul poate fi cu durere violenta caracteristica afecterii ischemice intestinale; 

e alterarea rapida a starii generale cu instalarea socului; 

e  meteorismul abdominal este de obicei localizat, asimetric, dureros si imobil 
(semnullui Wahl). 


Diagnostic 


Examenul clinic asociat cu datele radiologice sugestive pentru ocluzie intestinala (nivele 
hidroaerice) sau perforatie intestinala (pneumoperitoneu) sunt de obicei suficiente pentru stabilirea 
indicatiei chirurgicale. Sugestive pentru etiologia ocluziei sunt imaginile radiologice ale ansei 
volvulate cu aspect de „tuburi de orga” sau „U intors” 

Tratament 


Laparotomia releva de obicei anse intestinale destinse de volum superior de obstacol si 
rotatia intestinului in jurul unei aderente peritoneale. Operatia consta in derotarea segmentelor de 
intestin, enterectomie daca s-a instalat necroza si anastomoza capetelor indemne, precum si 
sectionarea bridei ca tratament etiologic. Se prefera administrarea postoperatorie a heparinei 
fractionate ca tratament profilactic al trombozei mezenterice in teritoriul afectat. 

6. ISCHEMICA ACUTĂ MEZENTERIALĂ 


Istoric 

Beniviene a descris prima data infarctul entero-mezenteric in sec XV. Prima interventie 
chirurgicala reusita pentru infarct intestinal a fost facuta de Eliot, care in 1895 a rezecat o portiune de 
intestin gangrenos si a reanastomozat intestinul viabil. In 1950 a fost introdusa chirurgia vasculara 
reconstructiva restabilind fluxul sangvin pe intestinul ischemic inainte de instalarea gangrenei. 

La inceputul sec XX, au fost facute progrese in modalitatile de diagnostic, a fost introdusa 
heparina pentru tratamentul trombozei venoase mezenterice si a fost recunoscut spasmul rezidual 
arterial. Ischemia intestinala nonocluziva a fost recunoscuta in 1950. In 1970, folosirea angiografiei 
pentru diagnosticul si evaluarea ischemiei intestinale ca si introducerea perfuziei intraarteriale de 
papaverina au imbunatatit substantial prognosticul pacientilor prin posibilitatea diagnosticului precoce 
si combaterea spasmului arterial rezidual. 


Epidemiologie 

In prezent prevalenta de ischemie acuta intestinala este de 0,1% din totalul internarilor. 
Poate fi asteptata o crestere odata cu imbatranirea populatiei. Pentru ca este in principal o boala a 
varstei mai avansate incidenta este probabil mai mica in tarile cu speranta de viata scazuta. Prevalenta 
exacta de tromboza venoasa mezenterica este necunoscuta deoarece simptomatologia este in multe din 
cazuri limitata si se remite spontan. 

Nu exista predispozitie pentru rasa sau sex in cadrul bolii ischemice intestinale, desi barbatii 
pot avea un risc mai mare pentru boala arteriala ocluziva datorita unei incidente mai mari a 
aterosclerozei, in timp ce femeile care folosesc anticonceptionale orale sau sunt gravide au risc mai 
mare de tromboza venoasa mezenterica. 

Rata mortalitatii in ultimii 15 ani este de aproximativ 71%. Odata ce infarctizarea peretelui 
intestinal este instalata, rata mortalitatii depaseste 90%. Pacientii care supravietuiesc dupa o 
enterectomie larga se confrunta cu morbiditate semnificativa pe termen lung datorita unei suprafete 
reduse de absorbtie. Recunoasterea si tratamentul precoce al ischemiei entero-mezenterice nonocluzive 
duce la reducerea mortalitatii pana la 50-55%. In TVM, rata mortalitatii la 30 de zile este de 13-15%. 


Etiopatogenie si clasificare 
Ischemia acuta mezenterica este un sindrom in care un flux de sange neadecvat prin 


circulatia mezenterica determina ischemie si eventual gangrena a peretelui intestinal. Sindromul poate 
fi clasificat in general ca o boala arteriala sau venoasa. 


Ischemia acuta mezenterica (LAM)se clasifica in: 
1. TAME (embolica) — 50% 
2; IAMT (trombotica) — 25% 
3. IMNO (non-ocluziva) — 20% 
4. TVM (tromboza venoasa) <10% 
5. Secundara extravasculara 


497 


- sub redacţia Eugen Brătucu - 


IAME IAMT IAMNO TVM IAMEV 
H Emboli H Ateroscleroza |- Hipovolemia - Hipercoagulabilitate: - Strangulare 
cardiaci: IMA, | ICC severa, - Vasopresoare deficit de prot. C / S, - Volvulus 
SM, FA, IMA (cocaina, digitala, deficit de AT III, - Invaginare 
endocardita - Arterite vasopresina, siclemia, trombocitoza, - Compresie 
H Trombembolie- Anevrismul diuretice, disfibrinogenemia, tumorala 
ateromatoasa | Ao. ergotamina) mutatii ale fact.V Leiden, 
aortica - Disectia Ao. - Socul septic policitemia vera, 
H Cateterizarea |- Socul - ICC severa, IAo contraceptivele orale, 
arteriala endotoxinic - Chirurgie cardiaca | sarcina; 
(CID) sau abdominala - Infectii (apendicite, 
- Displazia diverticulite, abcese 
fibromusculara peritoneale) — flebite / 
pileflebite; 
- Tumori — compresiune / 
hipercoagulabilitate; 
Ciroza — HTP — 
congestie venoasa; 
- Traumatisme venoase 
(accidente, chirurgie); 
- Pancreatita. 


Boala arteriala poate fi impartita in IAM nonocluziva si ocluziva. IAM ocluziva include atat 
IAM arterial-embolica cat si LAM arterial-trombotica. Ocazional traumatismele penetrante pot cauza 
izolat disectie de mezenterica superioara si pot produce astfel infarct intestinal. 

IAME. Ocluzia vasculara este brusca astfel incat pacientul nu dezvolta cresterea 
compensatorie a fluxului colateral. Ca urmare, ei dezvolta ischemie mai importanta decat pacientii cu 
IAM trombotica. Artera mezenterica superioara este vasul visceral cel mai susceptibil la embolizare 
datorita unghiului foarte mic de emergenta din aorta si fluxului crescut. Cel mai des embolii sunt 
blocati la 6-8 cm dupa originea arterei la o ingustare apropiata de emergenta arterei colice medii. O 
forma speciala de IAM poate rezulta dintr-o embolie sistemica gazoasa la cei cu sindrom de 
decompresie sustinuta. 

IAMT. Simptomele nu se dezvolta pana cand 2-3 artere sunt stenozate sau complet 
obstruate. Inrautatirea progresiva a stenozei aterosclerotice inainte de ocluzia arteriala permite sau 
asigura timp pentru dezvoltarea circulatiei colaterale suplimentare. Majoritatea pacientilor cu IAM 
trombotica au boala aterosclerotica la alte niveluri, precum boala coronariana, AVC sau boala arteriala 
periferica. Tromboza de obicei are loc la originea arterei mezenterice superioare, determinand infarct 
intins. Acesti pacienti se prezinta frecvent cu istoric de ischemie mezenterica cronica sub forma 
anginei intestinale inainte de evenimentul acut. In bolile inflamatorii vasculare vasele mici sunt 
afectate. 

IAMNO este precipitata de o scadere severa in perfuzia mezenterica cu spasm arterial 
secundar determinat de cauze ca: insuficienta cardiaca , soc septic, hipovolemie sau folosirea 
vasopresoarelor la pacientii critici. 

TVM. Infarctizarea din TVM este rareori izolata atat timp cat fluxul colateral din arcadele 
periferice sau vasa recta nu este de asemenea compromis. Sechestrarea lichidiana si edemul de perete 
intestinal sunt mai pronuntate decat in ocluzia arteriala. Colonul este de obicei crutat datorita unei 
bune circulatii colaterale. Forma cronica de TVM se poate manifesta ca sangerare din varice 
esofagiene. 

Fiziopatologia ischemiei acute intestinale 


| Fluxul arterial |Fluxul venos 
Hipoxie 
Staza venoasa 
Lez.cel. Lez.cel. Lez.cel. 
Nervoase Endoteliale  Epiteliale 
Spasm Transmigratie Permeabilitate 
arterial bacteriana vasculara Î 
Pareza Hemoragii Sepsis 
intestinala Exudat Edem , 
Troniboze serohematic enteral si 
Ocluzie Oe peritoneal mezenteric 
dinamica dinamica 
Hipovolemie 
+ 
Tpresiunii 
intra-abd. 
Necroza intestinala Perforatie 


Prezentare clinica generala 
Toate tipurile de ischemie acut mezenterica au o prezentare similara. Pacientii pot prezenta 


in functie de momentul evolutiv al bolii unul sau mai multe sindroame clinice dupa cum urmeaza: 
e Durerea: - este disproportionata in comparatie cu datele obiective 
- are intensitate variabila in functie de tipul ischemiei 
- poate fi colicativa sau sub forma de crampa 
- nu raspunde la analgezice si este constanta in timp 
e Sindromul dispeptic (anorexie, greta, voma) — prezent in 75% din cazuri 
e Tulburari de tranzit intestinal (diareea regresiva pana la constipatie) 
e Distensia abdominala si sangerarea intestinala intalnite in 25% din cazuri la 
debut 
e Semne de sepsis: tahicardie, tahipnee, hipotensiune, febra, alterarea statusului 
mental. 
e Factori de risc ( ex. varsta > 50 de ani , s.a. ) 

IAM de cauza embolica are cel mai acut si dureros debut dintre toate tipurile. Aceasta se 
datoreaza ocluziei vasculare rapide si imposibilitatii de dezvoltare a circulatiei colaterale. A fost 
descrisa ca „apoplexie abdominala” . De regula voma si diareea sunt prezente. Pacientii au in general o 
sursa de embolizare. Deoarece majoritatea embolilor sunt de origine cardiaca, pacientii au fibrilatie 
atriala sau un infarct miocardic recent cu tromb mural. Uneori pacientii pot avea istoric de 
valvulopatie sau antecedente de eveniment embolic. 

Similar cu angina pectorala din infarctul miocardic, 20-50% din pacientii cu IAM 
trombotica, au istoric de angina abdominala. Angina abdominala este un sindrom de durere 
abdominala postprandiala cu debut imediat dupa pranz, si cu durata peste 3 ore. Digestia mancarii 
necesita cresterea perfuziei intestinale, astfel mecanismul e similar cu angina de efort. Scaderea in 

greutate, teama de mancare , satietate precoce si tulburari de tranzit intestinal pot fi asociate. Acesti 
pacienti au o evolutie graduala a ocluziei arteriale si un aport colateral mai bun. Viabilitatea 
intestinului este mai bine pastrata frecvent ducand la o prezentare mai putin severa decat a IAM 
embolica. Simptomele tind sa fie mai putin intense cu o instalare progresiva. Asa cum se poate astepta, 
acesti pacienti au tipic un istoric de boala aterosclerotica cu alta localizare, precum cea coronariana, 
cerebrala, arteriala periferica (in special boala ocluziva aortoiliaca), sau istoric de procedee 
reconstructive aortice. 

IAM nonocluziva apare frecvent la pacientii mai varstnici. Acesti pacienti sunt frecvent 
internati intr-un serviciu de terapie intensiva cu SDRA sau hipotensiune severa asociata socului 
cardiogen sau septic sau sub medicatie vasopresoare. Simptomele apar tipic in cateva zile si pacientul 
poate sa aiba un prodrom de stare de rau si disconfort abdominal vag. Ulterior, pacientii acuza 
cresterea intensitatii durerii asociata cu voma. Ei pot deveni hipotensivi sau tahicardici si pot prezenta 
scaun sanghinolent. 

TVM este des intalnita la pacientii mai tineri. Frecvent simptomele sunt mai putin 
dramatice. Dignosticul poate fi dificil deoarece simptomele pot sa fie prezente de mai multe 
saptamani ( 27% au simptome mai vechi de 30 de zile). Simptome tipice ale IAM pot sa existe, dar se 
instaleaza progresiv. Forma cronica poate sa se manifeste ca sangerare din varice esofagiene. Multi 
pacienti asociaza unul sau mai multi factori de risc pentru hipercoagulabilitate: consumul de ACO, 
tromboza venoasa profunda, afectare hepatica, tumori, sau chirurgie porto-cava. 


Examenul fizic 
In ciuda diferitelor etiologii, datele clinice gasite la examenul fizic al pacientilor cu IAM 
sunt similare. Principala diferenta este intre prezentarea rapida sau tardiva. La debutul bolii, in absenta 
peritonitei, semnele fizice sunt putine si nespecifice. Ele pot fi grupate in semne clinice generale si 
locale 
Semne clinice generale 
° Revelatoare pentru factorii de risc: Pacientii cu IAM embolica pot avea FIA 
sau sufluri cardiace. Cei cu IAM trombotica sau nonocluziva pot sa aiba sufluri abdominale 
sau cicatrice de la o interventie pentru reconstructia aortei abdominale. Cei cu TVM pot sa 
aiba semne de cancer, ciroza, tromboza venoasa profunda sau chirurgie abdominala recenta. 
° Revelatoare pentru evolutia bolii: febra, hipotensiunea arteriala, tahicardie, 
tahipnee, alterarea statusului mental, halena fetida. 
Semne clinice locale 


° Sensibilitate minima/absenta—accentuata 
° Zgomote intestinale accentuate—absente 
. Scaune guaiac poz.— melena / rectoragii 
° Semne de iritatie peritoneala 


° Masa tumorala palpabila 
Pentru pacientii in varsta trebuie luat in calcul diagnosticul IAM arteriale chiar in 
absenta durerii abdominale si in special daca durerile sunt disproportionate cu examenul clinic. 
Pacientii cu fibrilatie atriala , boli cardiovasculare sau boli vasculare periferice , in special cei cu 
infarct miocardic recent au un risc ridicat. 


Diagnostic paraclinic 
In general datele paraclinice nu sunt de ajutor in diagnosticul IAM. In mod obisnuit, nici un 
marker seric nu este destul de sensibil sau specific pentru a stabili sau exclude diagnosticul de IAM. 
Asteptarea rezultatelor paraclinice nu trebuie sa intarzie examinarea imagistica in cazul unei 
suspiciuni de IAM. 
Analize de laborator: 
e Leucocitoza si/sau devierea la stanga a formulei leucocitare in 50% din cazuri 
e Initial HtÎ prin hemoconcentrare — ulterior Ht} prin aparitia sangerarii intestinale 
e  Ureea si creatinina pot fi crescute, existand de obicei o crestere initiala si 
disproportionata a ureei fata de creatinina 
e Bilirubina indirecta poate creste prin resorbtia pigmentilor hematici din hematomul 
parietal intestinal 

e  Amilaze moderat crescute (de 1 — 3 ori) 

e  Alcool-dehidrogenaza crescuta 

e  Glutation-S-transferaza crescuta 

e Nivelul fosfatilor crescut 

e EAB: acidoza metabolica — lactat crescut 

e Prezenta PDF — D-dimeri de fibrina asociata cu scaderea fibrinogenului seric 

Diagnostic imagistic 

Radiografia simpla: 

e Adesea este normala, dar utila in diagnosticul diferential al abdomenului acut 

e Jleus cu absenta aeroenteriei (“abdomen opac”) sau prezenta unor mici nivele 
hidroaerice nespecifice 

e Pneumatoza intestinala (prezenta bulelor de gaz in submucoasa intestinului) 

e Embolia gazoasa a venei porte 

e Aspecte de “amprente de police” 

Daca sunt vizibile pe o radiografie abdominala simpla cel putin unul din ultimile trei semne 
radiologice specifice pentru IAM, diagnosticul este cert dar cu siguranta tardiv. Sensibilitatea 
diagnosticului radiologic nu depaseste insa 30% din cazuri. 

Angiografia: reprezinta principala metoda de diagnostic in IAM arteriala avand o 
sensibilitate de 88% pentru diagnostic: 

° Se observa amputarea brusca a arterei mezenterice superioare: 
- la origine in IAM trombotica; 
- in dreptul arterei colice medii in IAM embolica. 


. Ingustarea la origine a ramurilor arterei mezenterice superioare 
e Aspect caracteristic de “sir de carnati” 

. Spasm al arcadelor mezenterice 

e Opacifiere slaba a vaselor intramurale 


Ultimile aspecte se intalnesc in IAM nonocluziva si obliga examinatorul la injectarea in 
scop diagnostic si terapeutic de papaverina intra-arterial, urmata de repetarea investigatiei. 

Rezultatele pozitive includ: trombi in vena mezenterica, reflux de contrast in aorta, faza 
arteriala prelungita, acumularea contrastului si ingrosarea peretelui intestinal, extravazarea in lumenul 
intestinal, defect de umplere a venei porte sau lipsa completa a unei faze venoase. 

CT/RMN si CT/RMN-angiografia 

Aceasta reprezinta o metoda relativ recent introdusa in arsenalul mijloacelor de diagnostic 
imagistic al IAM. Efectuata nativ sau cu substanta de contrast arteriala metoda are o sensibilitate de 
71-96% si specificitate 92-94% observandu-se lipsa opacifierii arterei mezenterice superioare. 

Este insa preferata in TVM in care sensibilitatea depaseste 90%, fiind utila pentru 
vizualizarea trombului sub forma unui defect de opacifiere in vena mezenterica superioara si/sau in 
vena porta, cat si pentru monitorizarea pacientilor cu TVM anticoagulati. 

Metoda are sensibilitate mare pentru vizualizarea aspectelor radiologice specifice ale IAM: 

e  Ingrosarea peretilor intestinali si voalarea mezenterului (infiltrat seros/hemoragic 
submucos); 
e Pneumatoza intestinala si portala,“amprente de police”. 
Ecografia (simpla/doppler/duplex) 


Ecografia standard poate evidentia: 


° Prezenta gazului in vena porta sau intramural; 
° Prezenta lichidului peritoneal; 
° Ingrosarea peretilor intestinali; 
° Prezenta sau absenta peristalticii. 

Ecografia Doppler poate evidentia: 
° Absenta fluxului arterial sau venos mezenteric 
° Prezenta trombului in vasele mari 

Ecografia duplex (3D): 


. Sensibilitate 70-90%; 
° Specificitate 90-100%; 
. Eficienta similara cu CT in TVM; 

. Inutila in diagnosticul IAM non-ocluzive. 
Alte teste pot fi utile in stabilirea diagnosticului si tipului de IAM: 
e Ecocardiografia poate evidentia prezenta trombilor atriali sau ventriculari; 
e FElectrocardiografia poate arata asocierea fibrilatiei atriale sau a leziunii miocardice; 
e Punctie-lavaj peritoneala (neindicata in suspiciunea de IM arteriala) poate decela 
prezenta de lichid serosangvinolent asociat cu IAM. 


Diagnostic diferential 


° Abdomenul acut chirurgical / medical 
. Disectia si anevrismul de aorta 

. Tromboza de vena splenica 

° Patologia acuta biliara 

. Pancreatita acuta 

° Diverticulite, colite 


s Boala Crohn 
° Apendicita 
$ Socul 
Complicatiile sunt determinate de evolutia spontana si rapida a ischemiei acute mezenterice 
spre necroza a peretelui intestinal, urmata de perforatie si peritonita septica generalizata, soc toxico- 
septic si deces. 


Tratament 

Tratamentul medical general: 

e Sonda urinara pentru monitorizarea diurezei in corelatie cu raspunsul la terapia 
volemica instituita 

e Sonda nazo-gastrica ajuta la eliminarea distensiei abdominale si permite evaluarea 
stazei si a hemoragiilor superioare gastrointestinale. 

e Oxigenoterapie si eventual intubatie traheala cu ventilatie asistata pentru stabilizarea 
presiunilor partiale ale gazelor sangvine si combaterea acidozei lactice 

e Masurarea PVC si montarea de cateter Swan-Ganz 

e Caterer venos periferic / central 

e  Analgezie parenterala / peridurala 

e Terapie volemica (NU vasopresoare) cu solutii cristaloide in absenta socului (ser 
fiziologic si ser Ringer) 

e Antibioterapie cu spectru larg administrata parenteral : asociere de cefalosporina de 
generatia a treia si metronidazol sau clindamicin. 

e Tratament cardiologic prin care se urmareste optimizarea statusului cardiovascular 
prin tratarea aritmiei , a insuficientei cardiace sau a infarctului miocardic acut. 

Tratamentul medical specific: 

° Papaverina intra-arterial in doze de 30-60mg/h pentru minim 24 de ore, reduce 
vasospasmul reactiv, reprezentand unicul tratament in IAM non-ocluziva, cu exceptia enterectomiei. 
Daca varful cateterului aluneca in aorta se observa hipotensiune semnificativa. Papaverina este 
incompatibila cu heparina. 

° Trombolitice intra-arterial pot fi terapie vitala pentru anumiti patienti cu IAM 
embolica. Tratamentul ar trebui inceput in maxim 8 ore de la aparitia simptomelor si continuat timp de 
4 ore. Daca simptomele nu se imbunatatesc sau se declanseaza peritonita se opreste administrarea si 
se incepe terapia chirurgicala. Hemoragia este principala complicatie. Administrarea de trombolitice 
este riscanta si ar trebui luata in consideratie doar daca peritonita sau alte semne de necroza intestinala 
sunt absente. 

° Angioplastie dupa tromboliza este o tehnica dificila datorita variantelor anatomice ale 
arterei mezenterice superioare. In 20-50% din cazuri apar restenozari. Un grup restrans de pacienti 
care prezinta placi aterosclerotice la originea AMS dupa tromboliza sunt eligibili pentru angioplastie. 

° Anticoagularea este principalul tratament in TVM daca nu exista nici un semn de 
necroza intestinala. Heparina se administreaza in bolus de 80U/kg corp fara a se depasi 5000U urmata 
de perfuzie cu 18U/kg corp/ora pana la inlocuirea cu Warfarina. Este obligatorie monitorizarea APTT. 

Heparina poate creste rata de complicatii hemoragice, motiv de studiu pentru testarea in viitor a 
utilizarii enoxaparinei sau a altor heparine cu greutate moleculara mica in tratamentul TVM. 

Tratament chirurgical 

Recunoasterea LAM arteriale inaintea aparitiei leziunilor intestinale ireversibile este cel mai 
bun mod de a imbunatati supravietuirea pacientilor, si doar angiografia si explorarile chirurgicale fac 
posibil diagnosticul precoce. Efectuarea tomografiei computerizate si a MR-angiografiei schimba 
rapid abordarea terapeutica, permitand laparotomia rapida la pacientii suspectati de LAM in conditiile 
in care angiografia comuna nu este posibila. 

Toate tipurile de IAM arteriala pot necesita rezectia intestinului necrozat daca apar semnele 
de peritonita. Stabilirea limitelor de viabilitate intestinala se poate imbunatati intraoperator prin 
utilizarea fluoresceinei. Datorita lipoadsorbtiei ridicate fluoresceina se poate folosi doar o singura data. 
Majoritatea pacientilor pot beneficia de o relaparotomie la 24 sau 48 de ore pentru confirmarea 
viabilitatii intestinului ramas. 

Revascularizarea reprezinta urgenta chirurgicala in IAM ocluziva. AMS este izolata si 
localizarea blocajului este determinata prin palparea pulsului . Deoarece majoritatea embolilor sunt 
aproape de originea aterei colice medii se observa pulsul in AMS proximala la pacientii cu IAM 
arteriala embolica, spre deosebire de cei cu IAM trombotica la care pulsul este absent la originea 
AMS, unde se poate palpa trombul. Procedeele chirurgicale de revascularizare pot fi 
trombembolectomia cu sonda Fogarty si/sau by-pass-ul aorto-mezenteric. Endarterectomia transaortica 
este o alternativa cand nici o vena nu este disponibila pentru exploatare sau grefa protetica nu este 
indicata (contaminare masiva fecala) . Se reevalueaza obligatoriu viabilitatea intestinului dupa 
revascularizare, uneori fiind necesara asocierea enterectomiei limitate. 

Trombectomia este putin folosita in TVM deoarece este indicata doar daca trombusul este 
recent aparut (1-3zile). In TVM , trombectomia are eficacitate scazuta datorita faptului ca trombusul 
este de regula diseminat si nu toti trombii pot fi indepartati complet. 

Tratamentul eficient al IAM este astazi posibil doar prin permanenta colaborare 
interdisciplinara care include: 


° Terapia intensiva si cardiovasculara 
° Radiologia interventionala 
° Chirurgia vasculara si generala 


Prognostic 
Prognosticul IAM arteriala de orice tip este grav. Pacientii carora nu li se pune diagnosticul 


corect pana cand se produce infarctizarea au o rata de mortalitate de 90% . Chiar si cu tratament , 
mortalitatea este de 50-80%. Supravietuirea dupa rezectie larga de intestin duce la complicatii 
metabolice pe termen lung si mortalitate de aproximativ 50% in primii 5 ani. Oricum , cu tratament 
precoce , rata mortalitatii poate fi redusa considerabil si pacientii pot fi tratati fara enterectomie. 

Supravietuitorii unui accident ischemic intestinal sunt educati sa tolereze sindromul de 
intestin scurt si sunt invatati despre importanta administrarii warfarinei sau a altor medicamente pentru 
a preveni reaparitia IAM. 

7. ISCHEMIA CRONICA MEZENTERICA 


Introducere 

Ischemia mezenterica cronica (angina intestinala) se refera la hipoperfuzia intestinala 
episodica sau constanta , determinata de un flux sangvin insuficient pentru a satisface nevoile 
metabolismului in activitatea intestinala post-prandiala. Ischemia intestinala cronica este produsa de 
reducerea fluxului sangvin prin vasele mezenterice superioare, datorata unor cauze centrale cum ar fi 
hipoperfuzia arteriala arteriala prin scaderea debitului cardiac sau prin maldistributia volumului 
sangvin circulant, sau unor cauze locale precum ocluziile si spasmelor vaselor mezenterice. Gravitatea 
evolutiei clinice si biologice este corelata cu existenta si eficienta circulatiei colaterale mezenterice. La 
nivelul intestinului subtire aceasta circulatie colaterala este mult mai putin eficienta decat la nivelul 
colonului, care primeste sange din mai multe surse vasculare. 


Semne si simptome clinice 
Simptomele sun reprezentate, in ordinea descrescatoare a frecventei,de durerea abdominala, 


scaderea in greutate , greata sau senzatia de voma, diareea sau constipatia. Din istoricul bolii aflam ca 
pacientii acuza durere sub forma de crampe localizate initial in etajul abdominal superior care apar la 
10-15 minute dupa masa. Durerea creste usor in intensitate pana atinge un prag maxim , urmand sa 
dispara in urmatoarele 1-2 ore. Pacientii dezvolta sitofobie (teama de mancare), aceasta fiind cauza 
principala a pierderii ponderale. Fenomenele ischemice pot fi prezente si la nivel gastric, atfel incat 
pacientii pot prezenta mici ulceratii si gastropareze. 

Exista si o alta forma anatomo-clinica de ischemie cronica mezenterica manifestata prin 
stenoze intestinale, care nu sunt altceva decat zone parcelare infarctizate si vindecate spontan. Aceste 
leziuni stenozante apar prin formarea de cicatrici circumferentiale, retractile, sclerozante, la nivelul 
segmentelor intestinale unde mucoasa a fost distrusa de fenomenele ischemice. Forma stenozanta, 
subocluziva sau ocluziva, poate fi precedata de o perioada de angina abdominala si sindrom de 
malabsorbtie. 

Varsta medie este de 50-60 de ani , iar sex ratio este de 3:1 femeile fiind predispuse la 
aceasta afectiune. Printre conditiile medicale asociate cu aceasta afectiune se numara fumatul, boli ale 
vascularizatiei periferice, operatii vasculare anterioare, boli ale arterelor coronare, hipertensiunea 
arteriala, insuficienta renala cronica si diabetul. 

Examenul abdominal este nespecific in majoritatea cazurilor , desi spasmul intestinal poate 
fi perceput ca un zgomot hidroaeric in epigastru si de obicei este urmat de steatoree datorita atat 
tranzitului accelerat cat si unui grad scazut al absorbtiei intestinale. Oricum, semnele clinice obiective 
contrasteaza cu intensitatea simptomelor subiective. 


Diagnostic 
Trebuie sa existe o evidenta suspiciune pentru o patologie ischemica cronica intestinala cand 


se observa triada: durere abdominala post-prandiala in abdomenul superior, scaderea in greutate si 
zgomotele in epigastru. Oricum, de regula aceste semne nu sunt prezente impreuna. Pot fi de ajutor 
evidentierea unui indice de absorbtie mic de D-xyloza, impreuna cu anomalii nespecifice la biopsia 
intestinala. 

Majoritatea testelor disponibile demonstreaza anatomia vaselor de sange nu si semnificatia 
functionala a stenozei. Un diagnostic cert implica ameliorarea simptomelor ca urmare a unei proceduri 
de revasculare. 


Angiografia 

Angiografia selectiva a arterelor mezenterice este considerata a fi standardul de aur pentru 
diagnosticul bolilor vasculare. De cand angiografia este o tehnica de proiectie, structurile invecinate 
sunt vizualizate doar indirect. Daca angiografia intestinala arata stenoza sau ocluzie la cel putin doua 
vase majore este necesara stabilirea diagnosticului de insuficienta arteriala. Intr-un studiu, 91% din 
pacientii cu ischemie mezenterica cronica au avut stenoze pe doua trunchiuri vasculare importante iar 
55% au avut interesate toate cele trei vase majore (trunchiul celiac si arterele mezenterice superioara si 
inferioara). Oricum, subocluzia tuturor celor trei vase s-a constatat si in absenta simptomelor. 

Ecografia Duplex 

Desi circulatia vasculara splanhnica este studiata imagistic de peste de 20 de ani, rolul 
ecografiei Duplex nu este stabilit in totalitate. Exista studii comparative intre ecografia Duplex in 
arborele splanhnic si angiografia multi-plan care au fost recent actulizate. O stenoza importanta din 
punct de vedere hemodinamic in axul celiac (CA) este sugerata daca varful velocitatii sistolice 
(PSV)este mai mare de 200cm/s si velocitatea telediastolica este mai mare de 55cm/s. Pentru artera 
mezenterica superioara (AMS), PSV ar trebui sa fie mai mare de 275-300cm/s si velocitatea 
telediastolica sa fie mai mare de 45cm/s. Ultrasunetele au o specificitate de92% si sensibilitate de 92- 
100%. Exista oricum o slaba corelatie inte detaliile anatomice si simptomele abdominale. Spre 
exemplu, boli importante ale arterei mezenterice superioare si ale trunchiului celiac au fost gasite la 
18% din pacientii asimptomatici cu varsta de peste 65 de ani. 

CT abdominala si angiografia CT 

Tomografia computerizata are doua mari avantaje pentru examinarea pacientilor cu 
ischemie mezenterica. In primul rand ajuta la detectarea modificarilor ischemice la nivelul intestinului 
afectat si mezenterului. In al doilea rand permite evaluarea vascularizatiei mezenterice in 
ateroscleroza, ocluzie trombotica sau invazie tumorala. Folosirea CT spiralat cu contrast intravenos a 
imbunatatit posibilitatea de a evidentia vasele mezenterice, dar aceasta nu era destul de sensibil pentru 
diagnosticarea precoce a ischemiei reversibile a intestinului subtire. Cu noua tehnologie de tomografie 
computerizata multi-detectie, sensibilitatea si specificitatea diagnosticarii ischemiei acute mezenterice 
au crescut de la 64% si respectiv 92%, la 96% si respectiv 94%. Nu exista studii controlate care sa 
compare CT multi-detectie cu angiografia conventionala pentru diagnosticarea ischemiei cronice 
mezenterice. 

Rezonanta magnetica nucleara (RMN) 

RMN intensificata cu gadolinium pentru circulatia splanhica este realizata foarte bine pentru 
evaluarea aortei , arterelor renale si vascularizatiei periferice, si de asemenea este folosita pentru 
diagnosticul ischemiei cronice mezenterice. Nu este necesar cateterismul arterial, administrarea de 
substante de contrast nefrotoxice sau expunere la radiatii. Primul dezavantaj al MRA intensificata cu 
gadolinium este rezolutia mai mica a imaginii. Cu toate acestea, atat angiografia CT cat si rezonanta 
magnetica nucleara pot demonstra boli arteriale viscerale cu suficiente detalii anatomice pentru 
diagnostic. Angiografia CT prezinta fata de MRA avantajul de a necesita mai putin timp si in plus este 
mult mai ieftina si de o mai larga raspandire. 

Teste fiziologice 

Angiografia demonstreaza modificarile morfologice ale vaselor mezenterice dar nu ofera 
informatii despre consecintele fiziologice. RMN poate da informatii functionale despre fluxul sangvin 
splanhnic. Velocitatile fluxului si volumele totale in AMS si VMS indica o crestere semnificativa 
post-prandiala in conditii fiziologice si o descrestere semnificativa post-prandiala la pacientii cu 
ischemie cronica mezenterica. 

Insuficienta perfuzare a intestinului da nastere metabolismului anaerob generand o crestere a 
pCO2 sangvin gastrointestinal peste limita normala.Un tonometru este un dispozitiv care masoara 
pCO2 din stomac, intestinul subtire sau colonul sigmoid si are valoarea unui test dignostic la pacientii 
cu ischemie cronica intestinala. 


Tratament 

Tratamentul de electie este revascularizarea chirurgicala. Aceasta este indicata daca alte 
cauze gastro-intestinale ale durerii abdominale au fost excluse si exista o dovada angiografica de 
ocluzie la nivelul a cel putin doua sau trei vase splanhnice. Rezultatele depind de tipul interventiei 
realizate, de numarul de vase splanhnice revascularizate si de orice alta interventie chirurgicala 
vasculara realizata simultan. Tehnica chirurgicala folosita poate fi: by-pass arterial aorto-mezenteric, 
reimplantarea in aorta a AMS , endarterectomie mezenterica transarteriala sau transaortica. 
Rezultatele studiilor recente evidentiaza o rata de succes mai mare de 90% si o rata de recurenta mai 
mica de 10%, cu o mortalitate perioperatorie sub 1%. Corelatia dintre diagnosticul imagistic si cel 
intraoperator legat de modificarile morfologice ale vaselor a fost satisfacatoare. 

Recent, angioplastia mezenterica trans-luminala percutanata (AMTP) a fost realizata cu 
succes. Initial, rata reusitei operatiilor era asemanatoare cu cea a revascularizarii chirurgicale (63- 
100%) si cu o incidenta mica a mortalitatii, dar rata simptomelor recurente este insa mult mai ridicata 

12,5-67% . Din larga experienta a stentarii in angioplastia coronariana este posibila scaderea ratei de 
recurenta prin folosirea stenturilor pentru AMTP. Prin urmare, exista o medicina bazata pe evidente in 
care se stabilesc standarde atat in ceea ce priveste diagnosticul, cat si deciziile de tratament. Astfel, 
angiografia CT se foloseste ca investigatie initiala pentru diagnostic, iar tratamentul initial ar trebui sa 
fie AMTP in special la pacientii cu risc scazut. 

8. ENTERITA RADICA 


Radioterapia in doze mari (peste 5000 de razi), efectuata pentru boli neoplazice abdominale, 
pelvine sau retroperitoneale determina leziuni variate in grosimea peretelui intestinal. 


Epidemiologie 


Incidenta si amploarea leziunilor intestinale depind de mai multi factori: 
Doza totala de radiatii; 
Periodicitatea si durata curelor; 


Sexul feminin; 


Grosimea peretelui abdominal; 

Sensibilitatea la radiatii; 

Prezenta aderentelor peritoneale; 

Asocierea chimioterapiei; 

Asocierea altor boli cu afectare vasculara: diabet, HTA, s.a. 


Patogenie 


Radioterapia genereaza 4 tipuri de mecanisme lezionale la nivel intestinal: 

leziuni epiteliale — suprimarea reproducerii celulare si denudarea mucoasei; 
leziuni vasculare submucoase — tromboze vasculare si ischemia mucoasei; 
agresiunea bacteriana secundara — genereaza sepsis prin depasirea barierei mucoase; 


1 


2. 
3, 
4, 


aparitia fibrozei intestinale — determina diminuarea peristaltismului intestinal, 


formarea stricturilor si fenomene de malabsorbtie selective sau generalizate. 


Histopatologie 


I. Stadiul acut — predomina leziunile epiteliale: 


Turtirea si aplatizarea vilozitatilor mucoasei; 
Ulceratii mucose si submucoase; 

Abcese criptice; 

Infiltrat inflamator polimorfonuclear. 


II. Stadiul subacut — predomina leziunile vasculare: 


Ingrosarea peretilor si micsorarea lumenului; 
Tromboze ale vaselor din submucoasa; 


Colagenizarea tesutului conjunctiv cu dezvoltarea fibrozei. 


III. Stadiul cronic — predomina fibroza extensiva intestinala asociata cu: 


Prezentare clinica 


Simptomele initiale: 


YVYYVY 


Abcese abdominale; 
Fistule entero-enterale si entero-colice; 
Fistule entero-vezicale si entero-vaginale. 


Greata si varsaturi; 

Diaree apoasa ce poate contine uneori mucus si sange; 
Durere abdominal difuza colicativa; 

Tenesme rectale; 

Durere pelvina iradiata in sacru. 

Simptomele tardive (apar dupa luni sau ani prin leziuni ireversibile): 
> Specifice ocluziei intestinale prin stricturi si stenoze; 
> Manifestari ale fistulelor: diaree, eliminari de fecale si gaze prin vagin, piurie, s.a. 
>  Sindroame de malabsorbtie. 


Diagnostic 


Anamneza — stabileste legatura cauzala cu radioterapia; 
Examenul clinic — poate evidentia leziunile cutanate dupa radioterapia de contact 
(eczematizari, hiperpigmentari), obiectiveaza durerea abdominala, aspectul 
materiilor fecale si, eventual, al scurgerilor vaginale; 
% Examenul radiologic: 
> Rx. abdominala simpla — nivele hidroaerice si/sau peristaltica diminuata; 
> Examenul baritat/enteroclisma — evidentiaza stergerea reliefului mucoasei, 
prezenta ulceratiilor, stricturilor sau a fistulelor si a anselor dilatate si 
hipotone. 
%  Colonoscopia — utila pentru diagnosticarea leziunilor actinice asociate, de la nivelul 
colonului si rectului. 


?, 
Sd 
O 
.. 


Tratament 


A. Profilaxia 
a) Dozarea cat mai exacta a radiatiilor; 
b) Utilizarea antibioticelor si a antiprostaglandinicelor; 
c)  Neutralizarea secretiei pancreatice; 
d) Clisme cu sucralfat sau 5-ASA; 
B. Tratament medical: antialgice,antispastice,nutritie adecvata, salazopirina. 


C. Tratamentul endoscopic al sangerarilor 
D. Tratamentul chirurgical al abceselor, fistulelor si stenozelor. 

9. TUMORILE INTESTINULUI SUBŢIRE 
CONSIDERAŢII GENERALE 


ISTORIC 


1746 — Hamburger: primul caz de TIS: carcinom duodenal perforat; 

1858 - Foerster : primul leiomiom de intestin subţire; 

1883 — Wesener: primul leiomiosarcom de intestin subţire; 

1876 - Lichtenstern a publicat prima serie de tumori maligne ale intestinului subțire; 
1899 - Hearteaux a publicat o lucrare despre tumorile benigne ale intestinului subțire. 


INCIDENŢĂ ȘI EPIDEMIOLOGIE 


e TIS constituie mai puţin de 10% din totalitatea tumorilor gastrointestinale. 

e Aproximativ 64% din totalitatea TIS sunt tumori maligne. La nivelul duodenului, 
acestea reprezintă 50-55%. 

e Intre 0,1 şi 0,3 % din totalitatea proliferărilor maligne apar la nivelul intestinului 
subțire. 

e Raportat la numărul tumorilor maligne ale tractului gastrointestinal, tumorile 
maligne ale intestinului subţire reprezintă numai 1-3%. În ordinea frecvenţei acestea 
sunt: adenocarcinoamele (40-50%), tumorile carcinoide (30%), limfoamele (14%) şi 
sarcoamele (11%). 

e Majoritatea tumorilor maligne se dezvoltă în ileon (aproximativ 50%), iar restul, în 
proporţie egală, în duoden (25%) şi jejun (25%). 

e Varsta medie de stabilire a diagnosticului în cazul tumorilor intestinului subţire este 
de 59,5 ani, cu limite între 14 şi 84 ani. 

e Varsta medie de prezentare cu tumori benigne este de 62,2 ani, iar pentru tumori 
maligne de 56,8 ani. 


Tipul histologic al tumorilor benigne ale intestinului subţire şi incidenţa lor relativă: 


>  Leiomioame .....ccne eee eee 17% 
>o SEADOAINE: sua edi dal aaa a pa ata 9 ea iată 16% 
>  Adenoame ......<cce eee nenea 14% 
> POPI sariti cat răcit poteca cu ia ada d ga 14% 
>  Polipoză, Peutz-Jeghers............cmceeeeeeeeee 3% 
>  Hemangioame .......cee eee nenea 10% 
>" FIDTOGME: ae geena oea 35080 duc E 10% 
> Tumori neurogenice ......cee eee 5% 
>  Fibromioame ......<ce eee eee eee ee 5% 
> -MIXOĂME. iezii cotata eroii caiac tata 2% 
> Timlăngloa Ie: pese sea sta dia pică bai ada as 2% 
>  Fibroadenoame .........<cee eee eee 1% 
> SATELE i patesti aici ac au e ct 1% 


ETIOLOGIE. FACTORI DE RISC ŞI LEZIUNI PREMALIGNE 
Intestinul subțire reprezintă aproximativ 70% din lungimea tractului gastrointestinal şi 


furnizează 90% din totalitatea suprafeţei de absorbție. Cu toate acestea, pare a fi rezistent la 
dezvoltarea proliferărilor maligne care se estimează că sunt de 36 pînă la 60 de ori mai puţin frecvente 

decît proliferările maligne ale colonului. Toate aceste date au atras atenţia asupra unor posibile 
caracteristici antineoplazice ale acestui segment al tractului digestiv: 


Tranzitul prin intestinul subţire este relativ rapid în comparație cu tranzitul prin 
colon, contactul mucoasei cu potenţialii carcinogeni fiind diminuat 

Orice potenţial carcinogen va fi diluat în volumul mare de secreţii care formează 
conținutul lichid al intestinului subțire 

Conţinutul intestinului subțire este mai puțin iritant prin mecanism mecanic asupra 
mucoasei decat conţinutul solid asupra mucoasei colonului 

Intestinul subţire conţine o populaţie bacteriană săracă şi inactivă metabolic, 
incapabilă să transforme potenţialii procarcinogeni în componenți activi 

Contribuţia pH-ului alcalin la rezistenţa intestinului subțire faţă de neoplasme nu 
este cunoscută 

Intestinul subţire proximal conţine un număr de sisteme enzimatice microzomale 
cunoscute ca detoxifianţi ai potenţialilor carcinogeni; aceste sisteme conţin cantități 
mari de benzopiren hidroxilază cu rol anticarcinogen 

În ileonul distal există o populaţie numeroasă de limfocite B ce secretă cantități 
importante de IgA în lumenul intestinal, cu rolul de a neutraliza virusurile potenţial 
carcinogene, ceea ce se corelează cu incidenţa crescută a tumorilor maligne ale 
intestinului subțire la persoanele imunosupresate sau la cei cu deficiență de IgA — 
cum sunt cei cu maladia Crohn, sindromul Wiskott-Aldrich şi SIDA, ce par a fi mai 
dispuşi să dezvolte o proliferare malignă, atat limfom cat şi sarcom Kaposi în 
porțiunea distală a intestinului subțire 


Condiţiile specifice premaligne şi factorii de risc joacă un rol major în patogenia tumorilor 
intestinului subțire. Un număr de leziuni ale intestinului subțire par să predispună pacienţii la 
dezvoltarea neoplasmelor: 


Succesiunea adenom-carcinom a fost foarte bine evidenţiată la pacienţii cu polipoză 
familială; 

hiperplazia limfatică nodulară difuză a intestinului subţire asociată cu dezvoltarea 
unui limfom malign; 

boal Crohn - risc crescut de dezvoltare a carcinomului intestinal; 

boala celiacă a adultului ( sprue nontropical ) prezintă de asemenea un risc 
semnificativ crescut de proliferare malignă a intestinului subţire, în special a 
limfomului cu celule T, deşi au fost descrise şi cazuri de adenocarcinom. 

Pacienţii cu sindrom Peutz-Jeghers pot dezvolta carcinom primitiv de intestin 
subțire. 

Pacienţii cu neurofibromatoza Recklinghausen asociază frecvent tumori ale 
intestinului subțire în 12-25% din cazuri, mai ales neurofibroame, ganglioneuroame 
şi schwannoame. 


Alţi factori de risc sunt asociaţi cu imunosupresia: medicaţia imunosupresivă în vederea unui 
transplant, SIDA, maladii autoimune (artrita reumatoidă, granulomatoza Wegener, LES) şi 
imunodeficiențe congenitale (agamaglobulinemia X-linkată şi sindromul Wiskott-Aldrich); toți 
prezintă un risc crescut de dezvoltare a tumorilor maligne, în special a limfoamelor şi sarcoamelor. 
Virusurile oncogene au fost şi ele implicate în patogenia tumorilor maligne la aceşti pacienți, fiind 
recunoscute asocierile dintre virusul citomegalic — sarcomul Kaposi şi virusul Epstein-Barr — limfomul 


Burkitt. 


CLASIFICAREA TUMORILOR INTESTINULUI SUBŢIRE 


Niciuna din clasificările existente nu are pretenția de a fi exhaustivă deoarece pană în prezent 
au fost descrise peste 35 de variante histologice ale tumorilor intestinului subțire. Din motive practice, 
ele pot fi împărţite în benigne şi maligne şi clasificate mai departe în funcție de celula de origine, ca în 


tabelul următor: 

CELULA DE ORIGINE BENIGN MALIGN 
Epiteliu Adenom Adenocarcinom 
Tesut conjunctiv Fibrom Fibrosarcom 
Muşchi neted Leiomiom Leiomiosarcom 
Tesut adipos Lipom Liposarcom 
Endoteliu vascular Hemangiom Angiosarcom 
Vase limfatice Limfangiom Limfangiosarcom 
Tesut limfoid Pseudolimfom Limfom 
Tesut nervos Neurofibrom Neurofibrosarcom 
Ganglioneurom Tumoră GAN 
Celule argentofile - Carcinoid 
Tesut mixt Hamartom - 
PREZENTAREA CLINICĂ A TUMORILOR INTESTINULUI SUBŢIRE 


Tabloul clinic depinde de localizarea tumorii şi de modalitatea ei de creştere. Leziunile 
maligne sunt mai adesea simptomatice decat cele benigne şi pentru o perioadă de timp mai scurtă. Mai 
puţin de 50% din pacienții cu tumori benigne ale intestinului subţire prezintă simptome, în timp ce 
peste 90% din pacienţii cu tumori maligne sunt simptomatici înainte de punerea diagnosticului. Aceste 
simptome pot fi împărţite în patru categorii generale: formațiune tumorală palpabilă, ocluzie 
intestinală, sangerare şi perforație intestinală. O masă abdominală palpabilă este cel mai frecvent 
asociată cu limfoamele şi leiomiosarcoamele. Mecanismul ocluziei diferă în funcție de tipul benign 
sau malign al tumorii: tumorile benigne sunt cea mai frecventă cauză de invaginaţie la adult, în timp ce 
tumorile maligne determină ocluzie prin dezvoltare circumferenţială sau volvulus datorită extinderii 
longitudinale şi intramurale. Dacă are loc obstrucţia totală, cel mai probabil diagnostic este cel de 
adenocarcinom sau tumoră carcinoidă. Sangerarea nu este o trăsătură foarte obişnuită, atat în cazul 
tumorilor maligne cît şi în cazul leziunilor benigne; în ambele cazuri sangerarea este de obicei 
ascunsă. Un abdomen acut poate fi cauzat de perforaţie, în special în cazul limfoamelor. 


TUMORI BENIGNE 


Atunci cînd sunt simptomatice, tumorile benigne ale intestinului subţire determina de obicei 
sangerare sau ocluzie secundară unei invaginări sau, mai rar, ca urmare a efectului de masă al tumorii. 
Sangerarea survine la aproape 1/3 din pacienţi, dar este rareori majoră. Mai frecvent, sangerarea este 
ocultă şi intermitentă. Leiomioamele şi hemangioamele sunt leziunile cel mai frecvent însoţite de 
sîngerări. 


Leiomiomul 

De obicei sunt diagnosticate în a cincea decadă a vieţii, dar pot să apară la orice varstă. 
Pacienţii pot descrie dureri abdominale intermitente cu caracter de colică însoţite de grețuri şi vărsături 
ca urmare a episoadelor recurente de invaginare care se reduce spontan. 

Leiomiomul prezintă patru tipuri diferite , în funcţie de modul de dezvoltare:extraluminal 
(65%), intramural (16%),mixt-atat în interiorul cat şi în afara lumenului- determinand o masă tumorală 
cu aspect de halteră (11%) şi intraluminal (8%) .Aceste tumori pot atinge dimensiuni considerabile , 
depăşind capacitatea vascularizaţiei devenită insuficientă , astfel încît poate surveni necrobioza 
tumorală centrală şi ulterior sangerarea. Două treimi din pacienți prezintă sangerare care se poate 
produce în lumen sub aspectul hemoragiei digestive inferioare sau în cavitatea peritoneală sub aspectul 
hemoperitoneului, în funcție de modelul creşterii tumorale. Un sfert din pacienți prezintă simptome de 
ocluzie intestinală. Aceasta se poate produce prin obstrucţie mecanică în cazul dezvoltării 
endoluminale sau intramurale a tumorii şi prin volvulus în cazul dezvoltării masive extraluminale. 
Perforaţia intestinală este rar întalnită,dar posibilă în ultimă instanță deoarece tumorile pot deveni 
foarte mari şi se pot necroza. Hemoragia reprezintă cea mai comună indicație pentru intervenţia 

chirurgicală în cazul leiomioamelor. Aspectul cel mai frecvent este de hemoragie digestivă inferioară 
datorită localizării cu predilecție la nivelul jejunului. 


Adenomul 

Adenoamele sunt împărţite în trei tipuri principale : polipi adenomatoşi şi adenoame viloase. 
Distribuţia adenoamelor în intestinul subţire este egală în toate cele trei segmente. 

Polipii adenomatoşi sunt localizaţi de obicei în duoden şi în general răman asimptomatici. 
Prezintă potenţial malignizant scăzut dar pot sangera sau determina ocluzii,în special prin invaginare 
care este cea mai comună cauză a sindromului ocluziv intermitent. Polipii adenomatoşi sunt în general 
unici dar pot fi şi multipli în cazul pacienţilor cu polipoză familială sau cu sindromul lui Gardner. 

Adenoamele viloase ale intestinului subţire sunt rare, dar pot fi descoperite cel mai adesea la 
nivelul duodenului. Sunt în general sesile şi solitare şi pot chiar ocupa întreaga circumferință, atingînd 
dimensiuni mari înainte de a produce simptome: durere intermitentă şi vomă, sangerare manifestată 
prin melenă sau hematemeză, scădere în greutate sau icter. Varsta peste 50 de ani , dimensiunea 
tumorii mai mare de 4 centimetri şi localizarea în a treia sau a patra porţiune a duodenului cresc riscul 
de malignitate al acestor tumori. 


Lipomul 

Lipoamele reprezintă a treia tumoră benignă ca frecvenţă întalnită în intestinul subţire, după 
leiomiom şi adenom. Majoritatea sunt localizate la nivelul ileonului. Mai mult de 80 % din lipoame 
sunt intraluminale şi asimptomatice. Cand sunt mai mari de 4 cm, 86% devin simptomatice, iar 
pacienții prezintă de obicei durere abdominală continuă şi obstrucție intestinală parțială. Lipomatoza 
Odelberg este o lipomatoză abdominală în care, alături de lipoame intestinale, se găsesc multiple 
lipoame mezenterice şi epiploice. 


Sindromul Peutz-Jeghers 
Acesta este un sindrom cu transmitere ereditară ce asociază pigmentaţie melanică cutaneo- 


mucoasă şi polipoză gastrointestinală. Transmiterea ereditară este autozomal dominantă. Leziunile 
pigmentate clasice sunt reprezentate de pete mici, rotunde, sub formă de macule de 1-2 mm, maronii 
sau negre, localizate perioral, pe mucoasa bucală, pe antebraţe, pe palme şi plante, pe degete şi în 
regiunea perianală. Pot fi prezente multiple leziuni pigmentate sau poate exista o singură leziune 
bucală. Pigmentarea apare în copilărie. Toate leziunile cutanate se pot depigmenta după pubertate cu 
excepția leziunii bucale, care rămane pigmentată în viața adultă. Cea mai frecventă localizare a 
polipilor multipli la nivelul tractului gastrointestinal este reprezentată de jejun-ileon. Polipii sunt în 
general hamartomatoşi şi nu adenomatoşi, şi ca atare nu sunt consideraţi leziuni premaligne. Alte 
condiţii patologice asociate cu acest sindrom includ: chiste sau tumori ovariene, polipi ai veziculei 
biliare precum şi polipi bronşici sau ai mucoasei nazale. 

Cel mai comun simptom este durerea colicativă abdominală recurentă datorată invaginaţiilor 
intermitente apărute de obicei în a doua decadă de viaţă. Hemoragia survine mai rar şi în general este 
manifestată clinic printr-un sindrom anemic insidios. Polipii descoperiţi în intestinul subţire la copii 
sub 10 ani sunt datorați aproape întotdeauna sindromului Peutz-Jeghers. 


Hemangiomul 
Hemangioamele pot fi unice (hemangiomul capilar şi hemangiomul cavernos) sau multiple 


(venectazia multiplă). Acestea din urmă sunt hemangioame cavernoase cu diametrul de 1-5 mm care 
interesează în special jejunul, fiind recunoscute două forme clinice: ereditară şi sporadică. Forma 
ereditară se numeşte boala  Rendu-Osler-Weber sau  telangiectazia hemoragică ereditară. 
Hemangioamele în această boală pot fi găsite şi în nazofaringe, pe palme sau pe faţa dorsală a 
mainilor sau la nivelul unghiilor; leziunile intestinale se dezvoltă din plexul vascular submucos şi cand 
apar simptomele predomină sangerarea şi durerea. Leziunile sunt în majoritate sesile, dar pot exista şi 
forme polipoide. Flebectazia multiplă reprezintă 50% din toate hemangioamele. 


Limfangiomul 
Ca şi hemangioamele, limfangioamele sunt mai degrabă anomalii de dezvoltare decat tumori. 


Majoritatea sunt descoperite întamplător intraoperator sau la autopsie. Uneori se pot mări suficient 

pentru a determina obstrucție parţială sau invaginare. 


Fibromul 

Fibroamele sunt leziuni rare ale intestinului subțire, reprezentand numai 8% din tumorile 
benigne intestinale. 

Datorită dezvoltării lor şi ischemiei secundare se pot necroza şi fistuliza în lumenul 
intestinal, formandu-se fibromioame diverticulare. Infectarea prin comunicare directă cu intestinul 
sporeşte necroza tumorală şi măreşte cavitatea pseudodiverticulului. 


Tumorile neurogenice 
Neurofibroamele, neurinoamele, neurolipoamele, paraganglioamele şi ganglioneuroamele 


reprezintă tumori neurogene care provin din plexul simpatic mienteric al intestinului subţire. 

Neurofibroamele sunt mai probabil malformații hamartomatoase, de obicei solitare, cu 
predispoziţie pentru ileon atunci cand nu sunt asociate cu maladia lui Recklinghausen. Aceste tumori 
pot produce ulcerații ale mucoasei şi sangerare, durere epigastrică şi chiar icter, atunci cand sunt 
localizate periampular. La pacienţii care prezintă sangerări sau ocluzie intestinală asociate cu prezența 
neurofibroamlor cutanate şi a petelor cafâ-au-lait trebuie întotdeauna suspicionată neurofibromatoza 
intestinală. 

Dezvoltarea tumorilor are două modalități diferite, în raport cu lumenul intestinului, 
determinand simptomatologii diferite: 


Il. Evoluție endoluminală — tumoră de dimensiuni mici cu simptomatologie dominată 
de fenomene ocluzive şi hemoragii digestive exteriorizate în general prin melenă; 
2. Evoluție extraluminală ( spre cavitatea peritoneală ) — tumoră de dimensiuni mari 


ce determină compresiune pe organele vecine fără a modifica mucoasa intestinală. 
Toate tumorile neurogene pot produce aceleaşi simptome ca şi neurofibroamele. 


TUMORILE MALIGNE 


Tumorile maligne devin de obicei simptomatice în stadiile avansate ale bolii. Perioada medie 
pană la apariţia simptomelor este de 6-8 luni, fiind mai mare pentru tumorile carcinoide ( uneori chiar 
ani ). În momentul diagnosticului, două treimi din pacienţii cu tumori maligne ale intestinului subțire 
prezintă metastaze. 


Adenocarcinomul 

Adenocarcinomul duodenului. Simptomatologia depinde în primul rand de dimensiunea şi 
localizarea tumorii. Cea mai frecventă acuză este durerea în etajul superior abdominal care poate fi 
postprandială şi intermitentă la început. Durerea poate fi însoţită de greţuri şi vărsături. Jumătate din 
pacienți prezintă sangerare cu anemie, melenă sau hematemeză. Alte simptome frecvente sunt 
scaderea ponderală si icterul. 

Adenocarcinomul jejun-ileonului. Pacienţii cu adenoacarcinoame ale jejun-ileonului devin 
simptomatici mai tarziu decat cei cu adenocarcinoame duodenale. Aceste leziuni pot determina 
simptome necaracteristice ca durere abdominală vagă, greață, balonare, care preced cu cateva luni 
apariția unor simptome mai serioase. Diagnosticul este pus de obicei numai după apariția ocluziei, 
sangerării sau perforaţiei. Ocluzia intestinală este determinată cel mai frecvent de către dezvoltarea 
circumferenţială, stenozantă a tumorii. Tumorile polipoide mari determină mai frecvent invaginație. 
Sangerarea este de obicei ocultă. 


Tumorile carcinoide 

Importanţa tumorilor carcinoide constă nu atît în posibilitatea de asociere a sindromului 
carcinoid, cat mai ales în potenţialul malign pe care îl posedă, manifestat prin capacitatea de 
metastazare, care este în stransă relaţie cu: 1. localizarea; 2. dimensiunea; 3. profunzimea invaziei; 4. 
modelul creşterii şi multiplicării celulare. 

Carcinoidele multiple ale intestinului subţire survin în 30% din cazuri, ceea ce reprezintă un 
record faţă de orice altă tumoră malignă a tractului digestiv. O altă caracteristică neobişnuită şi încă 

neexplicată o constituie posibilitatea de asociere a unui alt neoplasm de un tip histologic diferit la 25% 
dintre pacienţii cu tumori carcinoide primare. 

Cel mai frecvent simptom este durerea abdominală difuză  nespecifică. Aceasta poate fi 
datorată mai multor cauze. Pacienţii relatează frecvent o istorie prelungită a crampelor abdominale, 
asociate eventual cu grețuri sau vărsături. În jurul tumorii primare există frecvent o reacție 
desmoplastică intensă ce determină fibroză extensivă la nivelul mezenterului şi peretelui intestinal. 
Această reacţie fibrozantă poate duce la formarea de aderenţe sau torsiuni ale anselor intestinale, 
avand ca rezultat ocluzia intestinală totală sau parţială. La pacienţii care prezintă reacție desmoplastică 
intensă a fost descris şi un sindrom dureros de ischemie mezenterică cronică, asociat cu o angiopatie 
mezenterică denumită scleroză elastică vasculară. Pe langă reacţia desmoplastică, posibil produsă de 
către agenții umorali elaboraţi de tumoră, metastazele în ganglionii mezenterici au drept rezultat 
torsiunea şi fixarea anselor sub forma unor mase tumorale metastatice voluminoase. 

Pe langă durerea abdominală difuză, cele mai comune simptome sunt reprezentate de 
sangerările oculte manifestate prin anemie feriprivă, diareea şi scăderea ponderală. La majoritatea 
pacienților — în absenţa sindromului carcinoid malign — diareea este mai degrabă datorată ocluziei 
intestinale parţiale decat o diaree secretorie. 


Manifestări clinice ale sindromului carcinoid 


Cutanate Flush 
Telangiectazii 
Cianoză 
Pelagră 

Tract gastrointestinal Diaree 


Dureri abdominale 


Aparat cardio-vascular Hipotensiune arterială 
Tahicardie 
Leziuni valvulare 
- ale inimii drepte 
- ale inimii stangi 


Aparat respirator Bronhoconstricție 
Renale Edeme periferice 
Articulare Artralgii 
Limfomul 


Limfomul poate afecta intestinul subțire în mod direct — limfom primar — sau ca manifestare 
a diseminării sistemice extensive a bolii. Această ultimă eventualitate apare de zece ori mai frecvent 
decat limfomul primar. 

După aspectul lor macroscopic, limfoamele intestinului subțire se împart în patru grupuri 
mari: anevrismale, polipoide, constrictive şi ulcerative. Ileonul terminal este localizarea de elecție 
pentru limfosarcoamele polipoide, în timp ce tipul ulcerativ afectează în special jejunul. Limfoamele 
polipoide pot fi pediculate sau sesile şi determina frecvent invaginare. Leziunile ulcerative au tendinţă 
la sangerare, perforaţie sau fistulizare. Limfoamele anevrismale şi constrictive produc îngustarea 
lumenului cu caţiva centimetri. 

Există cinci tipuri distincte de limfoame primitive ale intestinului subțire, din punct de 
vedere clinic: 1. tipul occidental al adultului; 2. tipul pediatric; 3. tipul mediteranean sau boala 
imunoproliferativă a intestinului subțire; 4. enteropatia asociată limfomului cu celule T; 5. limfomul 
Hodgkin. 

Sarcomul 

Distribuţia leiomiosarcoamelor este uniformă de-a lungul intestinului subţire, deşi se 
constată o incidență disproporționat de mare în diverticulul lui Meckel. 

Leiomiosarcoamele care proemină spre seroasă pot deveni voluminoase, depăşind 
capacitatea aportului sangvin nutritiv. În aceste cazuri se produce necroza tumorală centrală 
manifestată prin sîngerare intraluminală sau intraperitoneală, prin formarea de abcese sau prin 
perforație înainte de apariția oricărui semn de ocluzie. Examenul obiectiv poate evidenția o masă 
tumorală abdominală palpabilă în cazul tumorilor mari ce proemină în cavitatea peritoneală. Acest 
aspect este mai frecvent în cazul leiomiosarcomului decat în cazul altor tumori, datorită dimensiunilor 
mari ale acestuia în momentul apariției simptomelor. Sangerarea recurentă, manifestată prin melenă, 
este cel mai caracteristic simptom. Asocierea durerii cu o masă abdominală palpabilă şi scădere 
ponderală sugerează posibilitatea unui sarcom al intestinului subțire. 

Leiomiosarcoamele se extind prin invazie directă a structurilor adiacente, prin diseminare 
hematogenă sau prin însămanţare transperitoneală, determinand sarcomatoză peritoneală. 

Sarcomul Kaposi reprezintă una dintre manifestările majore ale SIDA. Aproximativ jumătate 
din bărbații homosexuali cu SIDA, dezvoltă un sarcom Kaposi cu localizare gastrointestinală. 


Boala metastatică intestinală 

Intestinul subţire este rareori implicat în metastazări provenite de la alte neoplasme. Tumora 
care determină cel mai frecvent metastaze la nivelul intestinului subţire este melanomul. Alte tumori 
extraabdominale cu potențial cunoscut de metastazare la nivelul intestinului subțire sunt: carcinomul 
bronhopulmonar nediferenţiat sau scuamos, cancerul sanului, neoplasmele colului uterin şi rinichiului. 
Au fost descrise de asemenea şi alte tumori ce pot da mai rar metastaze la nivelul intestinului subţire, 
şi anume: neoplasmele tiroidiene, carcinomul cu celule Merkel şi carcinomul hepatic. Tumorile 
intraabdominale care pot afecta intestinul subţire prin diseminare transperitoneală includ carcinomul 
colorectal, carcinomul ovarian, carcinomul gastric, carcinomul pancreatic şi carcinoamele cu celule de 
tranziţie ale aparatului genitourinar. Intestinul subţire poate fi de asemenea afectat de extinderi directe 
ale oricăror proliferări maligne intraabdominale. 

Simptomele bolii metastatice de la nivelul intestinului subțire includ cel mai adesea sangerări 
şi obstrucţii. Rareori se pot înregistra perforaţii. Segmentul intestinal cel mai afectat de matastaze este 
ileonul. 


DIAGNOSTIC POZITIV ȘI DIFERENȚIAL AL 
TUMORILOR INTESTINULUI SUBȚIRE. 


STADIALIZAREA UNOR TUMORI MALIGNE 


DIAGNOSTICUL TUMORILOR BENIGNE 


Leiomiomul 

° Radiografia cu substanţă de contrast — defecte de umplere 

(anexa XII C şi XIII A ) ovoide cu contur net 

° Endoscopia - poate evidenția în special leziunile 
intestinului subțire proximal cu dezvoltare 
intraluminală, eventual sangerande 

. Angiografia — evidenţiază tumora bine vascularizată şi 
eventuala sangerare în lumen 

° Examen histopatologic - macroscopic: formațiuni tumorale 


mici , de culoare alb localizate 
intraluminal sau extraluminal 
(anexa XXI ) 
- microscopic: fibre musculare 
netede bine diferenţiate, fără 
mitoze 

Polipii adenomatoşi 
° Radiografia cu substanţă de contrast — imagine lacunară 


prin defect de 
umplere 
° Endoscopia - formațiune polipoidă, de obicei pedunculată 
şi uneori sangerandă 
° Examen histopatologic - macroscopic: tumoră unică sau 


multiplă, pedunculată sau sesilă 
- microscopic: acini cu celule mu- 
cosecretante ce prezintă nuclei 
la bază, iar în pedicul există o 
structură conjunctivo-musculo- 
vasculară 


Adenoamele viloase 


° Radiografia cu substanţă de contrast: - aspect caracteristic 


(anexa XIV A) de “bulă de săpun” 

. Endoscopia: - poate ajuta la stabilirea diagnosticului 
histologic 

° Examen histopatologic — idem 

Lipomul 

° Endoscopia: - aspect mare, globulos, gălbui ( anexa XX A ) 

° Computertomografia: tumoră bine delimitată, intramurală 

cu densitate scăzută 
° Examen histopatologic — tumoră formată din țesut adipos 


adult ce se dezvoltă de obicei în 
submucoasă, determinand atrofia, 
necroza şi ulcerația mucoasei. Ne- 
croza țesutului gras nu este neo- 
bişnuită şi poate face dificilă dife- 
rențierea de liposarcom 


Sindromul Peutz-Jeghers 
° Radiografia cu substanţă de contrast — imagini lacunare, 


regulate, multiple 


° Endoscopia - evidențiază formațiuni polipoide la nivelul 
duodenului 
Screening-ul rudelor pacienților ce prezintă acest sindrom 
° Examen histopatologic: - macroscopic: polipi multipli, gru- 


paţi cate 3-4, dand aspectul de 

“ciorchine”, avand un pedicul larg, 

ceea ce crează configurația cunos- 

cută sub numele de “limbă de clo- 

pot” 

- microscopic: hiperplazii masive 
ale unor celule normale ( sunt ha- 
martoame ) 

° Radiografia simplă ( imagini înseriate ): - flebite calcificate 
( anexa XIII C) care îşi schimbă 
poziţia odată cu 
peristaltica 
. Angiografia: - poate depista tumora sau sangerările acestor 
malformații arterio-venoase în lumenul intestinal 
° Examen histopatologic: - macroscopic: sunt vizibile numai 


tumorile de dimensiuni mari 

- microscopic: lărgire variabilă a ca- 

nalelor endoteliale într-o stromă a- 

vasculară cu numeroase fibre 

musculare netede; sunt localizate 

în submucoasă şi creşterea lor 

poate determina ulceraţii ale mu- 

coasei 


DIAGNOSTICUL TUMORILOR MALIGNE 


Diagnosticul tumorilor maligne ale intestinului subţire este deseori întarziat şi nu neapărat 
din pricina amanării prezentării la medic. Cu excepţia creşterii nivelului acidului S-hidroxi-indol- 
acetic în prezența sindromului carcinoid malign, toate celelalte semne şi simptome prezente ale 
tumorilor maligne ale intestinului subţire sunt nespecifice. Examenul de laborator poate evidenția o 
uşoară anemie în prezenţa pierderilor cronice de sînge. Creşteri uşoare ale valorilor transaminazelor 
serice pot fi prezente în cazul metastazelor hepatice, asociate ocazional cu prezenţa antigenului 
carcino-embrionar. 


Adenocarcinomul 

Deşi nu este atat de sensibil în depistarea leziunilor mici, examenul baritat a pus diagnosticul 
corect la 25-30% din pacienți. Sensibilitatea este mult îmbunătăţită prin folosirea enteroclismei. 
Adenocarcinoamele au de obicei un contur bine delimitat, realizand îngustarea abruptă a lumenului, 
rigiditatea peretelui intestinal şi alterarea structurii şi integrității mucoasei. O_clismă baritată poate 
diagnostica leziunile de la nivelul segmentului distal al intestinului subțire prin reflux în ileonul 
terminal. Angiografia este mult mai utilă în leziunile cu sangerări active. Tomografia computerizată 
poate sugera un adenocarcinom în cazul unei îngustări concentrice parţial obstructive. 

Examenul _histopatologic poate evidenția două aspecte ale adenocarcinomului intestinului 
subțire. Forma obişnuită este o tumoră mică, inelară, stenozantă. Uneori se remarcă tumori ulcerate. 
Mai rar, tumora poate fi vegetantă prezentandu-se ca o formaţiune boselată relativ voluminoasă care 
produce stenoza excentrică a lumenului şi dilataţia intestinului deasupra obstacolului. Acest tip de 
adenocarcinom determină infiltrarea masivă a mezenterului aferent. Microscopic provine din celulele 
epiteliale ale glandelor Lieberkiihn. Celulele epiteliale sunt atipice, unele monstruoase, cu inegalitate 
de formă, mărime şi culoare, caracterizate prin mitoze atipice. 

Pacienţii cu adenocarcinom au fost stadializaţi în vederea stabilirii tratamentului adecvat şi a 
datelor de prognostic, după sistemul de stadializare Duke, modificat de Astler Coller: 

Stadiul A — tumoră limitată la submucoasă, fără adenopatie 

Stadiul B 

B, — tumoră ce invadează muscularis propria ( fără 
adenopatie ) 

B2 — tumoră ce depăşeşte muscularis propria ( fără 
adenopatie ) 


Stadiul C 
Cı — B; cu afectare a ganglionilor limfatici 
C> — B; cu afectare a ganglionilor limfatici 
Stadiul D — metastaze la distanță 

Tumorile carcinoide 

În absenţa sindromului carcinoid malign clasic, diagnosticul preoperator al acestor tumori 
este puțin întalnit în practică. Aspectele radiologice nu sunt concludente, de multe ori evidențiind doar 
semne de ocluzie intestinală parţială sau totală. Enteroclisma poate evidenția multiple defecte de 
umplere, uneori datorate tumorilor, dar cel mai adesea datorate torsiunii şi fibrozei intestinale, 
calcificărilor mezenterice şi anselor intestinale fixate rigid. Tomografia computerizată poate evidenția 
o masă tumorală ce infiltrează mezenterul, cu sau fără metastaze hepatice, dar semnul nu este specific. 
Metastazele hepatice pot fi puse în evidenţă şi prin examen ecografic. Angiografia mezenterică poate 
releva distribuţia anormală a arterelor mezenterice şi îngustarea ramurilor lor terminale, împreună cu o 
acumulare slabă a substanţei de contrast şi un drenaj venos deficitar în suprafața tumorii. Concentrarea 


SSI SA 


de noradrenalină pe cateter. Angiografia este cel mai sensibil test diagnostic pentru detectarea 
metastazelor hepatice şi în special a bolii metastatice difuze cu distribuţie fină, nodulară. Metastazele 
hepatice sunt hipervascularizate şi captează intens substanţa de contrast în timpul arteriografiei. 

Macroscopic, tumorile carcinoide se prezintă sub formă de noduli unici sau multipli, rotunzi, 
bine delimitaţi, neîncapsulați, de consistență fermă, elastică, dezvoltați în submucoasă, uşor 
proeminenți în lumenul intestinal, acoperiţi de mucoasă normală. Pe secţiune au caracteristic aspectul 
gălbui sau galben-cenuşiu. Pot fi asociaţi cu fibroză extensivă la nivelul mezenterului şi peretelui 
intestinal datorită unei intense reacții desmoplastice. Această reacție poate avea ca rezultat formarea de 
aderenţe şi retracţie mezenterică cu plicaturarea în unghi ascuțit a intestinului. Microscopic, tumorile 
carcinoide provin din celulele enterocromafine - sau Kulchitsky — aflate în criptele lui Lieberkiihn. 
Aceste celule, cunoscute şi ca celule argentofile datorită colorării lor cu săruri de argint, sunt celule 
mici, poligonale, dispuse în cuiburi, cu nucleul oval, bazofil şi citoplasma cu granulații. Deşi nu există 
atipii sau monstruozităţi celulare, tumorile carcinoide au un potențial de malignitate variabil. 

Deşi sindromul carcinoid malign este observat la pacienţi cu nivele crescute de serotonină 
şi uneori de substanță P, acestea nu sunt probabil singurii mediatori pentru toate componentele 
sindromului. Serotonina circulantă este metabolizată în ficat şi plăman pană la acid S-hidroxi-indol- 
acetic ( S-HIIA ) care este inactiv farmacologic. Nivele crescute de 5-HIIA sunt observate numai la 
pacienții cu metastaze, însă nu toţi pacienţii cu metastaze au nivele crescute de 5-HIIA. Diagnosticul 
este cel mai sigur stabilit prin determinarea repetată a 5-HIIA în urina pacientului. Reproducerea 
simptomatologiei sindromului carcinoid malign se poate realiza prin teste de provocare folosind 
injecții cu pentagastrină, calciu sau epinefrină. 


Limfomul 
Dawson şi colab. au formulat criteriile pe baza cărora un limfom al intestinului subţire este 
considerat primar. Acestea includ: 


l. Absența limfadenopatiei periferice; 

2. Radiografie toracopulmonară normală, fără evidențierea de ganglioni limfatici 
mediastinali măriți; 

3. Numărul de leucocite şi formula leucocitară în limite normale; 

4. La laparotomie predomină leziunea intestinală, iar adenopatia mezenterică trebuie 
să fie numai asociată leziunii intestinale şi nu generalizată; 

Sa Absența determinărilor limfomatoase în ficat şi splină. 


Diagnosticul tipului occidental de limfom este deseori pus numai prin laparotomie. Semnele 
radiologice sugestive pentru diagnostic includ îngroşarea segmentară difuză a pereților intestinului 
subţire distal la examinarea dinamică. Acest semn poate fi mai bine evidenţiat prin tomografie 
computerizată, deşi nu este specific, limfomul putand fi uşor confundat cu boala Crohn. 

În cazul limfomului mediteranean, în ser şi jejun au fost decelate fragmente ale lanțurilor 
grele o de IgA, produse de plasmocitele ce infiltrează intestinul. Această descoperire nu este nici 
specifică, nici diagnostică pentru această boală. În mare, intestinul pare a fi afectat prin îngroşare 
parietală difuză asociată cu o oarecare nodularitate. Ganglionii limfatici sunt afectați la 85% din 
pacienți. 


Al treilea tip major de limfom poate fi sugerat de prezenţa unei mase tumorale palpabilă în 
cadranul inferior drept abdominal, deseori asociată cu invaginarea sau perforația. 

Diagnosticul de certitudine se realizează prin examen histopatologic. Tumorile cu celule B 
sunt mase inelare, exofitice sau polipoide, localizate în general în ileonul distal, în timp ce limfoamele 
cu celule T afectează în principal intestinul subțire proximal, determinand stricturi sau plăci ulceroase. 
Microscopic, cele mai multe limfoame occidentale sunt formate dintr-un singur tip celular, limfocitic 
sau limfoblastic. Leziunile slab diferenţiate sunt prost organizate, în timp ce leziunile bine diferenţiate 
tind să menţină structura ganglionilor limfatici. În cazul limfomului mediteranean examinarea 
histologică a fragmentelor de intestin subțire arată o progresiune a bolii, începand cu îngroşarea 
peretelui intestinal prin infiltrat plasmocitar bogat. O transformare morfologică de la plasmocite 
mature la celule imunoblastice şi, în final, spre limfom franc este obişnuită şi necesită mai mulţi ani 
pentru a fi completă. Aspectul histologic al limfomului copilăriei este în general asemănător 
limfomului Burkitt. 

Pacienţii cu limfom gastrointestinal au fost în mod tradițional stadializați conform sistemului 
Ann-Arbor modificat: 


I E — tumoră limitată la intestinul subțire 
II E — tumoră diseminată la ganglionii limfatici regionali 
III E — tumoră diseminată la ganglionii limfatici nerezecabili 
dincolo de ganglionii limfatici regionali 
IV E — tumoră diseminată la alte organe 


Sarcomul 

Deoarece aceste tumori se dezvoltă foarte rar înspre lumenul intestinal, examenele 
radiologice. cu substanţă de contrast sau endoscopice nu reuşesc să evalueze corect şi uneori nici chiar 
să depisteze multe dintre aceste leziuni. O cavitate plină cu fluid văzută la tomografie computerizată 
poate indica prezenţa unei necroze centrale la nivelul tumorii. Angiografia este în mod particular utilă 
în evidenţierea leiomiosarcoamelor, acestea fiind bine vascularizate, sau în depistarea unor sangerări 
active în lumenul intestinal. Cu toate acestea, în multe cazuri, diagnosticul este stabilit intraoperator. 

La examenul histopatologic sarcoamele se pot prezenta în patru forme macroscopice: 
diverticulare,  polipoide,  intraparietale sau  pediculate. Microscopic, leiomiosarcoamele se 
caracterizează prin prezența unei bogății de celule aranjate în fascicule, eventual cu dispoziţie în 
palisadă. Celulele sînt slab diferenţiate, inegale, cu anizocorie şi anizocromie, cu numeroase 
monstruozități şi mitoze atipice. Tumora conține vase fără pereţi proprii. 


DIAGNOSTICUL METASTAZELOR 


Examenul radiologic al intestinului subțire cu substanţă de contrast ( anexa XIII D ) 
poate evidenția aspectul caracteristic “în tras la ţintă” al metastazelor, datorat acumulării centrale de 
bariu în ulceraţiile nodulilor metastatici. Angiografia este utilă în depistarea sangerărilor acestor 
ulcerații. 


DIAGNOSTICUL DIFERENȚIAL AL TUMORILOR 
INTESTINULUI SUBȚIRE CU ALTE AFECŢIUNI 


Mai multe afecțiuni pot mima simptomele neoplasmelor intestinului subțire: 

> endometrioza , care poate cauza obstrucţie, aderenţe şi îngroşarea seroasei. 

> maladia Crohn care se poate prezenta ca o masă tumorală inflamatorie la nivelul 
intestinului subțire. 

>  Malacoplachia poate provoca dureri abdominale, diaree şi rareori, în cazuri 
avansate, poate produce obstructie, perforaţie sau fistule. 

> Boala Whipple, o tulburare a acumulării grăsimilor în canalele limfatice, manifestata 
prin nodularitate sau chisturi în intestinul proximal, poate determina simptome de 
malabsorție. 

> _enterita de iradiere manifestată prin cicatrici şi stenoze ale intestinului, poate fi 
însoțita de simptome ale ocluziei, malabsorbţiei şi/sau pierderilor de sange. 

> alte situaţii care impun diagnosticul diferenţial cu tumorile intestinului subţire sunt: 


hipersplenismul,_ resturi congenitale _ectopice ale pancreasului şi duplicaţiile 
intestinale. 


TRATAMENTUL TUMORILOR INTESTINULUI SUBȚIRE 
TRATAMENTUL TUMORILOR BENIGNE 


Tratamentul chirurgical al tumorilor benigne este aproape întotdeauna indicat datorită 
riscului complicațiilor ulterioare şi pentru că diagnosticul de benignitate nu poate fi stabilit fără 
evaluare microscopică. Complicaţiile tumorilor benigne care necesită cel mai adesea tratament sînt 
hemoragia şi ocluzia. Rezecţia segmentară cu reanastomoză primară este cel mai frecvent folosită, cu 
excepţia leziunilor foarte mici care pot fi excizate prin enterotomie. Enterotomia longitudinală este 
refăcută corect prin cusătură transversală, dacă deschiderea nu depăşeşte ca lungime diametrul 
lumenului intestinal. 

Tumorile de dimensiuni mici cu localizare duodenală pot fi îndepărtate prin metode 
chirurgicale endoscopice. Întregul intestin subţire trebuie examinat intraoperator pentru a depista alte 
leziuni, întrucat acestea sînt adesea multiple. 


Sindromul Peutz-Jeghers 
Tratamentul chirurgical corespunzător hamartoamelor Peutz-Jeghers include enterotomia şi 


polipectomia. Rezecţia chirurgicală este indicată numai pentru ocluzie sau sangerare intestinală 
persistentă. La un pacient cu polipoză Peutz-Jeghers pot fi necesare mai multe intervenţii chirurgicale 
succesive în timpul vieţii, de aceea, la fiecare intervenţie, trebuie sacrificată o cat mai mică parte din 
intestin. 


TRATAMENTUL TUMORILOR MALIGNE 


Tratamentul tumorilor maligne ale intestinului subțire este reprezentat de rezecţia 
chirurgicală extinsă, incluzand ganglionii limfatici regionali. Uneori, datorită extinderii leziunii 
maligne la momentul diagnosticului, rezecția curativă nu este posibilă. Rezecţia paleativă trebuie 
executată atunci cînd este posibilă prevenirea complicațiilor ulterioare precum hemoragia, ocluzia şi 
perforaţia. Dacă nici această intervenţie nu este posibilă, atunci scurtcircuitarea segmentului intestinal 
implicat este o alternativă care poate avea ca rezultat ameliorarea simptomatologiei şi diminuarea 
riscului de ocluzie intestinală. Dacă este practicată această intervenţie, capătul proximal al segmentului 
intestinal scurtcircuitat ar trebui să fie deschis la piele, ca o veritabilă fistulă mucoasă pentru a preveni 
dezvoltarea unei anse oarbe ( sau a unui fund de sac ). 

Pentru o enterectomie întinsă, ligaturile vasculare mezenterice se fac după proiecția unui con 
cu baza corespunzînd intestinului care va fi rezecat şi cu varful orientat către rădăcina mezenterului. 

Refacerea continuității intestinului se face prin anastomozarea capetelor intestinale rămase 
după enterectomie, de preferinţă termino-terminal. Numai în cazuri cu totul particulare, enterectomia 
nu poate fi urmată de refacerea continuității intestinului, situaţii în care capătul proximal al acestuia va 
fi transformat, cel puţin temporar, într-o enteroproctie. 

Din punctul de vedere al zonei topografice există însă unele particularităţi de execuţie care 
privesc cele două extremităţi ale intestinului subţire: jejunul juxtaduodenal şi ileonul juxtacecal. 


Adenocarcinomul 

Ca şi în cazul carcinoamelor apărute în alte organe, atitudinea terapeutică față de 
adenocarcinoamele intestinului subțire este în funcţie de stadiul bolii la momentul diagnosticului. 
Leziunile răspund prompt prin rezecţie curativă în circa 40-50% din cazuri. Rezecţia locală ar putea da 
rezultate foarte bune cand adenocarcinomul se dezvoltă focal la nivelul unui polip adenomatos. 

Pancreatoduodenectomia este cea mai indicată în cazul tumorilor din prima şi a doua parte a 
duodenului sau cand există o invazie directă a pancreasului, asigurand o supravieţuire la 5 ani de 45%. 
Rezecţia segmentară a duodenului şi anastomoza termino-terminală duodeno-jejunală este perfect 
acceptabilă pentru tumorile celor de a treia şi a patra porțiuni ale duodenului cand nu există dovezi 

privind invazia în spatele peretelui posterior duodenal. Intervențiile paleative includ bypass duodenal 
prin gastrojejunostomie pentru a ocoli obstrucţia duodenală şi bypass bilio-digestiv pentru a împiedica 
sau întarzia obstrucția biliară ampulară. 

Pentru adenocarcinoamele jejuno-ileale se impune ca tratament chirurgical o rezecţie 
segmentară largă în limite oncologice — 15-20 cm de o parte şi de cealaltă a tumorii — asociată cu 
rezecția coniformă a mezenterului adiacent împreună cu ganglionii limfatici regionali. Oricum, 
extinderea rezecţiei poate fi limitată de artera mezenterică superioară. Rezecţia tumorilor din ileonul 
distal include o hemicolectomie dreaptă cu ileotransversanastomoză latero-terminală. Din date 
statistice recente s-a constatat că, la momentul intervenţiei chirurgicale, 77-100% din 
adenocarcinoamele intestinului subţire distal sunt rezecabile, deşi metastazele ganglionare regionale 
sunt frecvente. 

Iradierea terapeutică este dificil de realizat la pacienții cu adenocarcinoame jejunoileale 
datorită naturii mobile a mezenterului şi imposibilității localizării țintei. Pentru faptul că aceste tumori 
sunt rarisime, orice comentariu despre impactul chimioterapiei în tratarea lor este lipsit de 
semnificație. 


Tumorile carcinoide 

Tratamentul pacienţilor cu tumori carcinoide ale intestinului subțire este în funcţie de 
dimensiunea şi localizarea tumorii şi prezența sau absenţa metastazelor. Pentru tumorile primitive mai 
mici de 1 cm în diametru, fără evidenţă de metastaze în ganglionii limfatici regionali este adecvată 
rezecția intestinală segmentară simplă. Pentru tumorile mai mari de 1 cm, pentru pacienții cu tumori 
multiple şi în prezența metastazelor în limfoganglionii regionali indiferent de dimensiunea tumorii este 
necesară rezecția largă a tuturor leziunilor vizibile împreună cu rezecția completă a mezenterului 
corespunzător. Întrucat majoritatea carcinoidelor intestinului subţire se găsesc la nivelul ileonului 
distal, rezecția largă asociază de obicei o hemicolectomie dreaptă cu ileotransversanastomoză latero- 
terminală. Tumorile carcinoide localizate sunt curabile aproape toate prin rezecţie chirurgicală, în timp 
ce pacienţii cu sindrom carcinoid malign, datorită bolii metastatice, pot beneficia de o ameliorare 
semnificativă, dar nu sunt curabile prin rezecție chirurgicală. 


Sindromul carcinoid malign (SCM ). Tratamentul ideal al SCM ar consta în îndepărtarea 
tuturor tumorilor; acest lucru este rareori posibil. Tratamentul tumorilor carcinoide metastazate în ficat 
vizează în primul rand controlul simptomatologiei SCM. Rezecţia metastazelor hepatice voluminoase, 
chiar şi atunci cand sunt localizate în lobul stang posterior, poate avea ca rezultat remisiunea 
prelungită a simptomelor, deşi incompletă. Pentru cazurile în care excizia metastazelor hepatice nu 
este posibilă, s-au observat remisiuni de scurtă durată după dezarterializarea hepatică prin ligatura 
arterei hepatice sau după embolizarea selectivă a ramurilor arterei hepatice care asigură vascularizația 
tumorilor. 

Tratamentul medical simptomatic al SCM include o lungă listă de substanţe, toate avand o 
eficiență limitată. În prezent, cel mai activ medicament în controlul acestor simptome este analogul 
sintetic de somatostatină cu durată lungă de acţiune SMS-201. Administrat în injecții subcutanate, 
acest medicament controlează simptomatologia SCM la majoritatea pacienţilor. Chimioterapia 
sistemică nu a dat rezultatele aşteptate în SCM. 


Limfomul 

Tratamentul pacienților cu limfom occidental constă în rezecţia segmentului de intestin 
subţire afectat împreună cu mezenterul adiacent. Rolul terapiei adjuvante la pacienţii care beneficiază 
de rezecţie completă este în dezbatere. Majoritatea autorilor sunt de acord că orice pacient cu limfom 
rezidual după rezecţie incompletă sau cu metastaze în ganglionii limfatici regionali poate beneficia de 
chimioterapie sistemică adjuvantă. Dintre agenţii chimioterapici se pot folosi ciclofosfamida, 
vincristina şi adriamicina. Cei care susțin aplicarea radioterapiei în cazul afectării ganglionare 
limfatice recomandă doze între 3000-4000 rad. 

Pacienţii în stadiile III şi IV beneficiază de rezecţie paleativă pentru a preveni sangerarea, 
obstrucția şi perforaţia care apar în special după iradiere sau chimioterapie. 

Tratamentul pacienţilor cu limfom mediteranean constă în primul rand în chimioterapie 
sistemică, deşi există încercări de asociere a radioterapiei abdominale. Folosirea cu succes a 

tetraciclinei în tratamentul primelor faze ale acestui limfom susţine rolul etiologiei infecțioase. 
Chirurgia este rezervată cazurilor în care diagnosticul nu este clar sau în care apar complicaţii cum ar 
fi ocluzia sau perforaţia. 

La pacienţii cu limfom al copilăriei este necesară rezecţia chirurgicală înaintea 
chimioterapiei sistemice deoarece perforația apărută în timpul tratamentului este destul de posibilă. 
Uneori poate fi asociată şi radioterapia. 

Limfomul_ Hodgkin al intestinului subțire este foarte rar şi necesită intervenţia chirurgicală 
pentru diagnostic şi tratament inițial. Baza tratamentului este chimioterapia sistemică. 


Sarcomul 

Principiile tratamentului chirurgical includ rezecţia largă a tumorii primare, inclusiv a 
structurilor adiacente ce pot fi invadate. Limfadenectomia extinsă nu este necesară de rutină, deoarece 
aceste tumori invadează ganglionii limfatici regionali în mai puţin de 15% din cazuri. 

Metastazele peritoneale şi hepatice sunt cele mai frecvente cauze ale eşecului terapiei. Nu 
există nici o dovadă că iradierea sau chimioterapia adjuvantă, după rezecţia completă ar scădea riscul 
recăderilor. Tratamentul standard al metastazelor simptomatice constă de obicei într-o combinaţie 
chimioterapică bazată pe doxorubicină cu sau fără doze mari de ifosfamidă. 


Boala metastatică 

Deşi tratamentul chirurgical poate fi deseori făcut cu intenţii curative la pacienții cu invazii 
locale de vecinătate ale intestinului subţire, este de cele mai multe ori paleativ la pacienţii cu 
metastaze prin diseminare hematogenă sau transperitoneală. În acest ultim caz se urmăreşte 
îndepărtarea numai a leziunilor simptomatice şi se recomandă chimioterapie sistemică şi/sau 
radioterapie pentru tratamentul tumorii primare. 


PROGNOSTICUL NEOPLASMELOR INTESTINULUI SUBȚIRE 


În general, rata de supraviețuire şi durata medie de supravieţuire sunt nesatisfăcătoare pentru 
pacienții cu tumori maligne ale intestinului subțire. Adenocarcinoamele prezintă cel mai prost 
prognostic, în timp ce tumorile carcinoide prezintă cele mai mari şanse de supraviețuire; rata de 
supraviețuire fiind de 20-30% pentru adenocarcinoame şi 60-70% pentru tumori carcinoide. 
Radioterapia şi chimioterapia joacă un rol minor în tratamentul neoplasmelor intestinului subţire, de 
cele mai multe ori neaducand îmbunătățiri semnificative ale supravieţuirii acestor pacienţi. Există 
unele îmbunătăţiri ale ratei de supravieţuire dacă radioterapia este aplicată la pacienţii cu sarcoame 
intestinale. 

APENDICELE CECAL 


T. PĂTRAŞCU 


ANATOMIE 

Apendicele este un segment al intestinului gros, anexat cecului şi trasformat într-un organ cu 
structură limfoidă. În viaţa intrauterină, apendicele se dezvoltă în jurul săptămânii a 8-a de gestație. El 
se găseşte în fosa iliacă dreaptă, în loja cecală, având o lungime medie de 5 - 10 cm, cu variaţii 
extreme între 2 — 22 cm şi un diametru de 5 - 8 mm. 

Poziţia apendicelui (fig. 1) faţă de cec este variabilă, direcția sa poate fi diferită, dar punctul de 
inserție pe cec este întotdeauna situat posteromedial la 2 - 3 cm sub deschiderea ileonului şi este 
semnalat de locul de întâlnire la exterior al celor trei tenii musculare. 

Variația sediului său influenţează simptomatologia şi semiologia apendicitei acute precum şi 
complicațiile acesteia; de asemenea constituie un element de reper pentru alegerea inciziei şi tehnicii 
chirurgicale. Apendicele poate fi mobil sau fixat; este legat de ileonul terminal prin mezoapendice. 
Raporturile apendicelui sunt diferite, în funcţie de situaţia faţă de cec. După poziţie apendicele poate 
fi: paracolic, retrocecal, preileal, retroileal, promontoric, pelvian, subcecal. 

Din punct de vedere histologic, structura peretelui apendicular este similară cu a cecului şi a 
întregului intestin, cuprinzând cele patru tunici: seroasă, musculară, submucoasă şi mucoasă. 

Ca particularităţi, tunica musculară apendiculară nu este organizată sub formă de bandelete ci 
formează un strat continuu, iar tunicile mucoasă şi submucoasă conţin ţesut limfoid foarte bogat ceea 
ce conferă apendicelui denumirea de “amigdală abdominală”. Vascularizaţia arterială este realizată de 
artera apendiculară — ram din artera ileo-colică, iar venele drenează în vena ileo-colică care se varsă în 
vena mezenterică superioară. 

Limfaticele converg către nodulii limfatici colectori situați de-a lungul arterei ileocolice, iar 
inervaţia simpatică a apendicelui este asigurată de plexul nervos al arterei mezenterice superioare 


T T T, 


Fig.l — Varietăți de poziție ale apendicelui vermicular (după Wakeley) 
1. Apendice retrocecal şi retrocolic (în 65,28%); 2. Apendice descendent (în 31,01%); 3. Apendice subcecal (în 
2,26%), 4. Apendice preileal (în 1%); 5. Apendice retroileal (în 0,4%) 

APENDICITA ACUTĂ 


Istoric. Epidemiologie 

Prima apendicectomie a fost practicată în anul 1736 de către un chirurg englez — Claudius 
Amyand, dar apendicita acută a fost recunoscută ca entitate clinică şi patologică în 1886 de către 

Şcoala de anatomie patologică de la Harvard. În aceeaşi perioadă un mare chirurg, McBurney 
descria incizia care-i poartă numele pentru apendicectomie şi îşi ținea bolnavii la pat cel puţin 4 
săptămâni postoperator. 

Apendicita acută este cea mai frecventă urgenţă abdominală. Ea apare la orice vârstă, dar este 
mai rară la copii mici, frecventă în decada a doua şi a treia de viaţă şi din nou mai puţin frecventă 
odată cu înaintarea în vârstă; faptul este corelat întrucâtva cu importanţa cantităţii de țesut limfoid 
conținut de organ. 

Până la pubertate incidenţa este egală la ambele sexe, în timp ce la adolescent şi adultul tânăr 
boala apare de două ori mai frecvent la sexul masculin. 

În ultimii 50 de ani incidenţa apendicitei acute a fost în scădere şi se pare că această scădere 
continuă. Diverse studii statistice atribuie acest fapt unor factori diverşi, cum ar fi: modificarea 
comportamentului alimentar, schimbarea florei intestinale, hrănirea mai corectă, cu aport adecvat de 
vitamine, şi nu în ultimul rând, utilizarea antibioticelor. 


Etiopatogenie. Fiziopatologie 

Considerat cândva un organ rudimentar apendicele este de fapt un organ specializat al tractului 
digestiv. Țesutul limfoepitelial apendicular participă la maturarea limfocitelor timo-independente şi la 
procesul secretor de imunoglobuline. 
Etiopatogenia apendicitei acute are drept element central procesul de obstrucţie a lumenului 
apendicular. Cauzele obstruării acestui lumen pot fi: fecaliți (cel mai frecvent), hipertrofia țesutului 
limfoid, bariul folosit pentru explorări radiologice, seminţe de fructe sau legumne, paraziți intestinali. 
În urma obstrucției complete, deoarece mucoasa apendiculară continuă să secrete în mod normal, se 
produce distensia lumenului apendicular. Acest proces stimulează terminaţiile nervoase viscerale şi 
determină durere, medie ca intensitate, difuză, în regiunea mezogastrică a abdomenului, în fosa iliacă 
dreaptă sau în epigastru, în funcţie de sediul şi direcția apendicului. Procesul de distensie stimulează 
de asemenea peristaltica intestinală, resimţită sub formă de crampe. 

Bacteriile prezente în mod normal în lumenul intestinal se regăsesc şi în lumenul apendicelui, 
iar multiplicarea lor accentuează procesul de distensie. 
Creşterea presiunii în lumenul apendicular generează comprimarea circulației limfatice şi producerea 
edemului, creşterea presiunii venoase, obstrucția venulelor şi capilarelor. Fluxul arterial persistă, ceea 
ce duce la congestie, tromboze vasculare şi ischemie. Aceasta permite invazia bacteriană din lumen 
prin mucoasa inflamată în tunicile mai profunde. 

Procesul inflamator afectează şi seroasa apendiculară, apoi peritoneul parietal. 
Regiunile din peretele apendicular care au suferit proces de ischemie se infarctizează, cu apariția 
zonelor de necroză, care perforează. Din punct de vedere bacteriologic, în culturile realizate la bolnavii 
cu apendicită acută gangrenoasă, peritonită sau abces apendicular s-au izolat germeni aflați în mod 
uzual în flora intestinală normală. Dintre germenii aerobi s-au identificat: Escherichia Coli, Klebsiella, 
Proteus, Pseudomonas, Enterococi - Streptococul fecal. Bacteriile anaerobe sunt reprezentate în 
principal de Bacteroides Fragilis, apoi Clostridium Perfringens. 


ANATOMIE PATOLOGICĂ 


Apendicita acută parcurge în evoluţie mai multe stadii anatomopatologice, caracterizate prin 
următoarele elemente: 

- apendicita acută catarală sau congestivă: apendicele este edemaţiat şi hipervascularizat; 

- apendicita acută flegmonoasă sau supurată: lumenul apendicular conţine puroi, seroasa 
apendiculară este acoperită de false membrane, iar peritoneul conţine un exudat seros sau 
seropurulent; 

- apendicita acută gangrenoasă: apendicele prezintă un placard necrotic situat de obicei în zona 
medioapendiculară; 

- apendicita acută perforată: peretele apendicular este perforat în zona necrozată în urma presiunii 
intraluminale crescute, iar conţinutul purulent se revarsă în cavitatea peritoneală determinând 
peritonita. 


În funcţie de situaţia topografică a apendicelui, mărimea şi viteza de instalare a perforaţiei, precum şi 
de capacitatea organismului de a răspunde la agresiunea germenilor intraperitoneali, peritonita poate 
îmbrăca şi ea diferite forme anatomoclinice şi evolutive: 

Peritonita difuză, generalizată: infecția afectează întreaga cavitate peritoneală. 

Această formă de peritonită apare la vârstnici sau foarte tineri, la bolnavii cu imunodepresie sau în 
cazurile în care leziunea a evoluat spre perforație foarte rapid, fără posibilitatea de a intra în acţiune 
mecanismele de apărare. 

Peritonita localizată: peritoneul şi epiploonul îngrădesc efracţia septică instalând o barieră locală care 
apără marea cavitate peritoneală. Acest tip de peritonită poate avea 2 forme: 

- abcesul periapendicular: colecţie purulentă care poate evolua spre: închistare, fistulizare 
spontană în tubul digestiv (colon sau rect), cu evacuarea puroiului, fistulizare spontană externă la piele 
cu evacuare în exterior, deschidere secundară în marea cavitate cu producerea peritonitei generalizate 
în trei timpi; 

- plastronul apendicular: un bloc polivisceral format din cec, epiploon, anse de intestin subțire 
cu puroi puțin sau absent şi cu intensă reacţie fibrinoidă aderenţială între aceste organe, care realizează 
o peritonită plastică, adezivă. 

Plastronul poate evolua spre rezoluţie spontană sau vindecare sub tratament medical ori abcedare cu 
constituirea unui abces care evoluează conform celor descrise mai sus. 
DIAGNOSTIC CLINIC 

Acesta este determinant în diagnosticul apendicitei acute şi primează față de investigaţiile de 
laborator şi radiologice. 

Tabloul clinic tipic include simptome şi semne clasice, deşi apendicita acută se poate 
manifesta şi atipic, iar diagnosticul poate fi uneori greu de stabilit. 

Simptomele sunt: 

Durerea debutează inițial în regiunea periombilicală şi epigastrică, este difuză, imprecis localizată şi 
prezintă paroxisme sub formă de colici. După un interval de timp variabil în medie, câteva ore, durerea 
se localizează în fosa iliacă dreaptă şi devine continuă. 

Mişcările accentuează durerea, ceea ce sugerează caracterul peritoneal. 

Anorexia este prezentă în mod constant în tabloul clinic, fiind atât de caracteristică încât, în lipsa ei, 
diagnosticul de apendicită acută este discutabil. 

Greaţa este frecventă şi apare precoce. 

Vărsăturile apar la trei sferturi din cazuri, mai tardiv. De altfel, dacă vărsătură precede durerea, 
diagnosticul de apendicită acută devine improbabil. 

Constipaţia se instalează înaintea durerii pacientul relatând impresia că defecaţia ar uşura durerea. 
Diareea apare mai rar, în special la copii. 

Secvența clasică a instalării simptomelor este: anorexie — durere — vărsături. 

Febra poate fi uneori crescută, de obicei în jurul a 38*C. 

Semnele identificate la examenul clinic al bolnavului cu apendicită acută sunt: 

Inspecţia relevă pacientul culcat care evită mişcările şi de cele mai multe ori ține coapsa dreaptă 
flectată pe abdomen. Respirația este limitată şi se blochează la tentativa de inspir adânc, iar tusea 
determină o durere vie. 

Palparea se face prin manevre blânde, începând din zona opusă celei în care se resimte durerea 
spontană. Uneori palparea în fosa iliacă stângă provoacă dureri în fosa iliacă dreaptă — semnul 
Rowsing (prin împingerea retrogradă a gazelor). 

Se continuă palparea cu zona epigastrică şi apoi se coboară în fosa iliacă dreaptă. Aici se poate 
constata fie o apărare musculară localizată, generată de contracția reflexă a musculaturii ca apărare 
împotriva durerii, fie o rezistență musculară continuă care nu poate fi învinsă şi care este determinată 
de contractura musculară adevărată, semn de afectare a peritoneului. 

Un alt semn tipic de iritaţie peritoneală este semnul Blumberg, care constă în exacerbarea 
durerii la decompresiunea bruscă după manevra de palpare a fosei iliace drepte. 

Auscultaţia abdomenului are valoare limitată pentru diagnostic şi relevă zgomote intestinale rare sau 
absente. 

Tuşeul rectal este o manevră obligatorie şi poate semnala: durere către partea dreaptă, identificarea 
unui plastron solid sau o bombare dureroasă a fundului de sac Douglas. 

Tuşeul vaginal se efectuează întotdeauna şi chiar dacă nu oferă prea multe informaţii, exclude o 
suferință genitată. 

DIAGNOSTIC PARACLINIC 

Investigaţiile paraclinice au o valoare relativă, apendicita acută fiind în primul rând 
diagnosticată pe baza tabloului clinic, dar sunt utile pentru diagnosticul diferențial. 

Leucocitoza este moderată, cu valori cuprinse între 10000 şi 18000 leucocite/mm?, cu predominența 
polimorfonuclearelor. 

Într-o treime din cazuri numărul de leucocite este normal. Leucocitoza importantă semnalează 
de obicei existenţa perforaţiei cu peritonită sau abces. 

Leucocituria şi mai rar, hematuria pot fi prezente ca manifestare urinară de vecinătate prin contactul 
apendicelui inflamat cu ureterul sau vezica urinară. În orice caz examenul urinei poate exclude sau 
confirma originea urinară a durerilor, în cadrul diagnosticului diferențial. 

Radiografia abdominală simplă, fără a fi patognomonică poate evidenția distensia a una sau două anse 
de intestin subțire în cadranul inferior drept abdominal sau chiar distensia cecului cu aspect de ileus 
localizat. 

Se poate de asemenea vizualiza prezența de aer în lumenul apendicelui ceea ce indică 
inflamație acută cu obstrucție proximală. 

Uneori se poate evidenția un fecalit radioopac care determină de obicei o apendicită acută 
gangrenoasă. Examenul radiologic poate evidenția nivele hidroaerice în cec şi în ileonul terminal, fapt 
ce indică o inflamație localizată. 

Se pot de asemenea observa: creşterea densității țesutului moale în cadranul abdominal 
inferior drept, delimitarea imprecisă a conturului muşchiului psoas drept şi foarte rar, 
pneumoperitoneu instalat tardiv în perforația apendiculară cu peritonită determinată de germeni 
anaerobi. 

Radiografia abdominală simplă este utilă şi pentru diagnosticul diferențial, putându-se astfel 
exclude  pneumoperitoneul masiv ce semnalează perforaţia ulceroasă, nivelele hidroaerice 
caracteristice ocluziei intestinale sau calculi radioopaci urinari ce pot determina colică renoureterală 
dreaptă. 

Echografia 

Această explorare poate vizualiza apendicele inflamat în peste 80% din cazuri. Tehnica nouă 
de echografie cu rezoluţie înaltă, efectuată cu compresiune gradată, care realizează o penetrare mai 
profundă a transductorului pune în evidenţă procesul inflamator apendicular sub forma unei structuri 
tubulare fără peristaltică, necompresibilă, cu un lumen central dilatat delimitat înăuntru de o structură 
mai echogenă care este mucoasa şi înafară de peretele edemaţiat, slab echogen. 

De asemenea se pot evidenția mărirea ganglionilor mezenterici şi îngroşarea peretelui ileal în 
enterita bacteriană cu Yersinia enterocolitica sau Campylobacter jejuni, ceea ce evită o apendicectomie 
inutilă. 

Ecografia poate de asemenea exclude diverticulita cecală precum şi patologia uriară sau 
ginecologică. 

Tomografia computerizată rămâne o explorare de excepţie, rezervată cazurilor cu simptomatologie 
nesistematizată şi date paraclinice nerelevante. Este utilă administrarea substanţei de contrast care să 
asigure opacifierea cecului şi anselor ileale, permiţând diferențierea lor de apendice. 

Laparoscopia 

Această tehnică tinde să devină uzuală şi esenţială în cazurile de abdomen acut. Ea poate 
confirma diagnosticul de apendicită acută, practicându-se în continuare apendicectomia laparoscopică. 

Metoda diferenţiază de asemenea suferinţele date de ileită, tiflită sau patologia ginecologică. 
DIAGNOSTICUL FORMELOR PARTICULARE DE APENDICITĂ ACUTĂ 

Apendicita acută este cea mai frecventă urgență abdominală. Diagnosticul şi identificarea 
cauzei unei dureri abdominale acute este uneori greu de soluţionat, chiar pentru chirurgi experimentați. 

De altfel, corectitudinea diagnosticului şi mai ales a deciziei terapeutice imediate este de 
maximă importanță în apendicita acută. 

Diagnosticul apendicitei acute se bazează în mod esenţial pe tabloul clinic, investigațiile de 
laborator fiind utile fie pentru confirmarea supoziției clinice, sau pentru diagnosticul diferențial. 

Manifestarea clinică poate fi cea clasică, descrisă mai sus, sau poate îmbrăca forme 
particulare. 

Forme particulare de apendicită acută după Sediul apendicelui 

Un sindrom dureros abdominal fără implicarea în mod special a fosei iliace drepte poate 
orienta diagnosticul către o apendicită acută cu sediu particular. 
Retrocecal 

Procesul inflamator apendicular se dezvoltă în spaţiul retroperitoneal. 

Durerea spontană iradiază spre flancul drept, regiunea lombară dreaptă, creasta iliacă dreaptă 
sau organele genitale externe. La palpare durerea va fi resimţită deasupra crestei iliace drepte, cu 
bolnavul aşezat în decubit lateral stâng. 

Simptomatologia poate fi însoţită de semne urinare şi de sediment urinar modificat, semnele 
peritoneale lipsesc, iar bolnavul are tranzit intestinal normal. 

Mezoceliac 

Situat în baza mezenterului, între ansele de intestin subțire, apendicele inflamat este înconjurat 
de aceste anse care se aglomerează în jurul său el devenind astfel greu accesibil palpării abdominale 
sau pe cale recto-vaginală. 

Evoluţia este insidioasă şi poate prezenta elemente de ocluzie intestinală, caz în care prezența 
febrei şi lipsa unei operații abdominale precedente sunt importante pentru orientarea către apendicita 
acută. 

Pelvin 

Durerea poate fi resimțită în regiunea suprapubiană. Semnele abdominale sunt mai puţine, dar 
apar semne pelvine, de vecinătate.Bolnavul acuză disurie şi tenesme vezicale sau tenesme rectale 
însoţite de false scaune mucoase. 

Forme particulare de apendicită acută după vârsta bolnavului: 
La tineri 

Boala este gravă la vârste mici, deoarece tabloul clinic este atipic, cu febră mare şi vărsături 
frecvente. Anamneza şi examenul obiectiv se fac mai greu la copil, iar evoluţia spre complicaţii — 
gangrenă, perforaţie — se face mai rapid. Instalarea peritonitei difuze apare mai frecvent, deoarece 
posibilitatea peritoneului de a localiza infecția este mai mică, iar marele epiploon este incomplet 
dezvoltat la copii. 

Simptomatologia şi examenul clinic pot fi necaracteristice, iar durerea se poate remite 
spontan. De aceea se recomandă de regulă operaţia la cel mai mic dubiu, deoarece riscul unei 
intervenţii inutile este mai mic decât cel al întârzierii tratamentului chirurgical. 

La vârstnici 

Apendicita acută este gravă la bătrâni comparativ cu adultul tânăr, deoarece capacitatea de 
apărare şi fluxul sanghin scad, iar evoluția spre perforație şi infecţie peritoneală este frecventă. 

Semnele locale de apărare sunt reduse, iar semnele generale — febra, leucocitoza — sunt mai 
puţin intense. La aceasta se adaugă întârzierea în prezentarea de consultație precum şi asocierea altor 
boli care alterează starea generală a bolnavului vârstnic. 

Mai frecvent la această vârstă se poate întâlni forma pseudotumorală, cu apariţia progresivă în 
fosa iliacă dreaptă a unei mase palpabile, puţin dureroase, însoţită de subfebrilitate, inapetenţă şi 
alterarea stării generale. 


Apendicita acută la gravide 

Diagnosticul apendicitei acute la femeia gravidă este dificil. Frecvența apendicitei acute la 
gravide este mai mare în primele două trimestre. În schimb mortalitatea în trimestrul trei este de 5 ori 
mai mare decât în primele două. 

La începutul sarcinii istoricul de amenoree asociat cu semnele de fosă iliacă dreaptă pot duce 
la confuzia cu o sarcină extrauterină ruptă. De asemenea greaţa şi vărsăturile pot fi considerate ca 
semne de disgravidie precoce. 

Pe măsură ce sarcina creşte, uterul gravid deplasează cecul şi deci apendicele, iar sediul 
durerii şi al modificărilor obiective la palpare se schimbă (Fig.2). Durerea şi apărarea se percep într-o 

poziţie mai înaltă şi laterală, iar leucocitoza este prezentă în timpul sarcinii şi deci nu are valoare 
diagnostică. 


Fig.2 — Modificarea poziției apendicelui în sarcină (modificat după Baer J.L. ş.a) 


Din punct de vedere anatomic epiploonul este deplasat şi deci incapabil să limiteze difuziunea 
infecției în cavitatea peritoneală. 

Laparoscopia poate fi folosită în cazurile atipice pentru a evita laparotomia inutilă, dar şi 
pentru a rezolva chirurgical apendicita acută înainte de a se produce perforaţia. În ultimul trimestru de 
sarcină naşterea prematură poate apare la jumătate din gravidele cu apendicită acută. 
DIAGNOSTICUL DIFERENȚIAL 

Întrucât durerea abdominală este o manifestare comună multor boli — viscere abdominale, 
inclusiv cele pelvine, organe retroperitoneale, boli ale organelor toracice, afecțiuni ale sistemului 
nervos central, patologia ORL, tulburări metabolice — diagnosticul diferenţial al apendicitei acute este 
uneori extrem de laborios, iar lista afecţiunilor luate în discuţie este impresionantă. 

Bolile abdominale care au simptome asemănătoare cu apendicita acută sunt: 

Limfadenita acută mezenterică 

Ea apare mai ales la copii, care au sau au avut recent o infecție acută de căi respiratorii 
superioare. În acest caz durerea este mai puţin intensă, difuză, iar la palpare poate apare uneori apărare 
musculară, dar contractura nu este obişnuită. Dintre probele de laborator se remarcă o limfocitoză 
relativă. De multe ori diagnosticul nu poate fi tranşat decât prin laparotomie. 

Gastroenterita acută 

Este o boală infecțioasă, virală sau bacteriană manifestată prin colici abdominale, scaune 
diareice, apoase, vărsături, febră, frisoane — elemente clinice comune şi pentru apendicita acută. 
Diverticulita acută a diverticulului Meckel 

Apare mai frecvent la copii şi este uneori imposibil de diferențiat preoperator de apendicita 
acută. 

Invaginatția intestinală 

Aceasta apare în general la copii foarte mici, sub vârsta de 2 ani, când apendicita acută este 
rară. Se manifestă prin episoade de dureri colicative abdominale, urmate după câteva ore de scaune 
mucoase hemoragice. 

În fosa iliacă dreaptă se palpează o formațiune longitudinală care tinde să ocupe regiunea 
inferioară dreaptă a abdomenului. 

Această afecțiune se poate rezolva uneori prin clisma baritată, în absența peritonitei. 

Enterita acută regională (boala Crohn cu localizare pe ileonul terminal) 

Se manifestă prin febră, durere în fosa iliacă dreaptă, împăstarea zonei şi leucocitoză. În unele 
cazuri numai laparoscopia tranşează diagnosticul. Alteori însă, bolnavul relatează că a mai prezentat 
astfel de episoade, o caracteristică a bolii fiind evoluţia ei în pusee periodice. 


530 


- Manual de chirurgie pentru studenți - 


Ulcerul peptic perforat 

Simptomatologia mimează apendicita acută mai ales când conținutul gastroduodenal migrează 
în flancul drept spre zona cecală. 
Colecistita acută 

Se manifestă prin durere, febră, vărsături, dar anamneza şi ecografia abdominală diferențiază 
boala. 

Ocluzia intestinală 

Se manifestă prin vărsături, lipsa tranzitului şi dureri colicative intestinale. Prezenţa unei 
operații în antecedente precum şi nivelele hidroaerice identificate radiologic orientează către 
diagnostic. 

Pielonefrita acută dreaptă 

Manifestată prin durere, febră, frisoane poate fi însă diferențiată de apendicita acută prin 
evidenţierea bacteriuriei şi în mai mică măsură datorită leucocituriei şi hematuriei — manifestări 
urinare prezente şi în apendicita acută. 

Litiaza ureterală 

Colica se însoţeşte de hematurie şi nu prezintă febră şi leucocitoză. Radiografia şi urografia 
stabilesc diagnosticul. 
Peritonita primitivă 

Poate fi luat în discuție diagnosticul diferenţial în cazul apendicitei acute perforate şi 
complicate cu peritonită. Examinarea lichidului peritoneal cu centrifugare şi colorație Gram a 
sedimentului evidențiază floră unimicrobiană în peritonita primitivă şi floră mixtă în cea secundară. 

Peritonita primitivă este o contraindicaţie pentru apendicectomie datorită riscului mare de 
contaminare cu floră intestinală ce agravează mai mult prognosticul. 

Anexita acută, Sarcina extrauterină ruptă, Chistul de ovar torsionat sau eclatat, Endometrioza, 
sunt afecţiuni ce apar mai frecvent la femeia tânără şi pot fi diferenţiate prin anamneză, tact vaginal, 
ecografie şi uneori numai prin laparoscopie sau laparotomie. 

Purpura Hennoch — Schonlein 

Se instalează dureri abdominale,dar însoţite de purpură, artrite şi nefrită şi succed unei infecții 
acute streptococice. 

Pneumonie bazală dreaptă sau pleurezie dreaptă 

Mai ales la copii aceste afecțiuni pot fi însoţite de dureri abdominale care mimează abdomenul 
acut. 

Infarctul acut de miocard 

Se poate manifesta prin durere epigastrică. EKG-ul şi dozarea enzimelor specifice tranşează 
diagnosticul. 

Boli ale sistemului nervos central cum ar fi de exemplu tabesul sau neuroviroza dată de zona Zoster. 
Afecţiuni în sfera ORL: amigdalită, otită medie meningită, infecţii acute de căi respiratorii superioare 
— mai ales la copii 

Diabetul zaharat decompensat se poate manifesta prin dureri difuze abdominale. 

De asemenea trebuie avute în vedere Hepatita acută virală, Criza de hemoliză acută, Porfiria 
acută şi Simularea — sindromul Munchausen 
EVOLUȚIE - COMPLICAȚŢII 

Instalarea apendicitei acute este strict legată de obstrucția lumenului apendicular. Din punct de 
vedere evolutiv apendicita parcurge mai multe forme anatomopatologice succesive: catarală, 
flegmonoasă, gangrenoasă şi perforată. 

Această secvență nu este însă obligatorie. Apendicita acută catarală se poate remite spontan, 
dar în timp episodul inflamator acut se poate repeta şi evoluează în final spre obstrucție reversibilă şi 
gangrenă. La pacienţii cu o astfel de istorie intraoperator se identifică un apendice gros, cicatricial. 

Când obstrucţia în lumenul apendicular persistă inflamația progresează, lumenul apendicular 
se umple cu puroi, iar hiperpresiunea determină instalarea gangrenei. Regiunea de gangrenă apare de 
obcei distal față de fecalitul obstructiv şi duce la perforaţia peretelui apendicular cu revărsarea 
conținutului purulent din lumen în cavitatea peritoneală. Cel mai frecvent perforaţia se instalează în 
regiunea opusă inserției mezenterice. 

Peritonita localizată 

Dacă organismul localizează infecția apare peritonita localizată sub formă de abces 
apendicular sau plastron apendicular. 
Abcesul apendicular 

Capacitatea de a localiza infecția depind de vârsta pacientului, ritmul de progresie a fazelor 
inflamaţiei apendiculare, sediul şi direcția inflamaţiei apendiculare, sediul şi direcţia apendicelui, 
precum şi de virulenţa bacteriilor. La copii epiploonul este incomplet dezvoltat şi deci mai puţin apt să 
localizeze difuziunea puroiului. 

La vârstnici de asemenea capacitatea de apărare este mai mică. Dacă procesul 
anatomopatologic progresează rapid spre gangrenă şi perforație nu este timp suficient pentru 
declanşarea mecanismelor de limitare a infecţiei în cavitatea peritoneală. 

Pe de altă parte sediul retrocecal sau pelvian al apendicelui pretează mai curând la formarea 
unui abces decât atunci când apendicul este situat în poziţie preileală sau subcecală. 

Clinica abcesului apendicular cuprinde: leucocitoză importantă, peste 20 000 leucocite/mms, 
febră cu aspect de tip septic, frisoane. La examenul clinic se palpează în fosa iliacă dreaptă o masă 
dureroasă de consistență relativ moale, neomogenă, cu margini imprecis delimitate. În funcţie de 
localizarea abcesului acesta se poate percepe şi prin tactul rectal. 

Abcesul apendicular poate evolua spre închistare, fistulizare spontană în tubul digestiv sau 
extern şi deschiderea secundară în marea cavitate peritoneală. 

Plastronul apendicular 

Se formează prin aglomerarea de anse intestinale şi epiploon în jurul apendicelui inflamat, cu 
stimularea unei reacții fibrinoide care realizează aderenţe între aceste organe. Clinic masa palpabilă în 
fosa iliacă dreaptă este dureroasă, de consistență fermă, mai cert delimitată, mată la percuţie.Febra are 
aspect în platou 37,5-38*C. 

Plastronul poate evolua spre rezoluţie spontană sau abcedare. 

Peritonita difuză 

Se produce prin difuziunea infecției în cavitatea peritoneală secundar rupturii peretelui 
apendicular, sau prin ruptura abcesului apendicular. Puroiul difuzează cu predilecție în pelvis spre 
fundul de sac Douglas sau spre spaţiul subhepatic. 

Examenul clinic al bolnavului cu peritonită difuză evidenţiază un pacient cu stare generală 
alterată, deshidratat, febril. Abdomenul este destins cu durere difuză care depăşeşte fosa iliacă dreaptă. 

La unii bolnavi intensitatea durerii scade la momentul perforaţiei, datorită dispariţiei distensiei 
lumenului apendicular. Obiectiv se constată apărare musculară sau contractură generalizată precum şi 
semne de ileus paralitic. 

Peritonita difuză poate avea mai multe forme clinice: 

a) forma purulentă difuză clasică 

În acest caz durerea şi contractura sunt generalizate, instalarea lor fiind bruscă sau progresivă. 
b) forma purulentă difuză în doi timpi 

După un episod iniţial de durere localizată în fosa iliacă dreaptă se instalează o stare de 
aparentă acalmie, survenită spontan sau sub tratament medical, care poate dura ore sau zile. Apoi 
apare în mod brutal peritonita generalizată. 

c) forma hipertoxică 

La copil sau la pacienţii debilitaţi, imunodeprimați poate apare o formă de peritonită cu 
semnele locale foarte atenuate, tabloul clinic fiind dominat de semne generale. Bolnavul poate fi 
afebril, dar cu stare generată care se alterează rapid, deshidratare şi semne de şoc septic. 

În afara peritonitei, apendicita acută gangrenoasă perforată poate determina şi o altă 
complicație septică şi anume tromboflebita sistemului venos portal. Se manifestă prin febră de tip 
septic, frisoane, durere în cadranul superior drept abdominal şi icter. De asemenea, pe cale 
hematogenă mezenterică embolii septici pot genera multiple abcese hepatice. 

TRATAMENTUL APENDICITEI ACUTE 

Tratamentul apendicitei acute este chirurgical cu excepția unei contraindicaţii de moment care 
este reprezentată de plastronul apendicular. 

Tentativa de tratament medical cu antibiotice este periculoasă şi lipsită de sens dacă ţinem 
seama de etiologia obstructivă a procesului inflamator. Nu se poate obţine de obicei decât o atenuare a 
simptomatologiei, procesul anatomopatologic local evoluând în continuare până la gangrenă, 
perforație şi peritonită. 

Există o serie de particularități terapeutice care sunt specifice formei clinice de apendicită 
acută pe care o prezintă pacientul. 
Tratamentul formei necomplicate 

Tratamentul apendicitei acute fără perforaţie se face la prezentare, fiind posibilă o scurtă 
temporizare necesară prelevării unei probe de sânge, instalării unei perfuzii de corectare a eventualelor 
tulburări hidroelectrolitice şi instalării unei sonde de aspirație nazogastrice (atunci când este cazul). 

Antibioticoterapia profilactică pe cale intravenoasă este obligatorie, alegând un antibiotic cu 
acțiune pe germeni Gram negativi şi anaerobi. 

Cefalosporinele de generaţia III şi V acoperă în general flora specifică apendicitei acute. În 
absenţa lor se poate utiliza o combinaţie din care nu trebuie să lipsească metronidazolul, activ pe flora 
anaerobă . 

Anestezia poate fi rahidiană, peridurală sau generală. Incizia în fosa iliacă dreaptă poate fi 
făcută în mai multe feluri, cea mai folosită fiind cea clasică descrisă de Mac Burney, oblică, interesând 
linia spinoombilicală la unirea a 2/3 interne cu 1/3 externă. Se practică ablaţia apendicelui inflamat 
după ligatura arterei apendiculare. Atitudinea față de bontul apendicular este diferită în funcție de 
situaţie şi/sau preferința chirurgului. 

Astfel sunt chirurgi care preferă înfundarea bontului apendicular într-o bursă cecală, alții din 
care facem parte şi noi preferând simpla sa ligatură, efectuată de obicei cu fir lent rezorbabil. De 
regulă, în aceste forme nu este necesar drenajul peritoneal, lichidul de reacție pe care îl găsim în fosa 
iliacă dreaptă, fiind steril, este suficientă îndepărtarea lui prin aspirație urmată de lavaj cu ser 
fiziologic. 

Tratamentul apendicitei acute perforate cu peritonită localizată 

Se face tot la prezentare, după o scurtă pregătire, care nu trebuie să dureze mai mult de 3-4 ore 
şi care este identică cu cea descrisă mai sus. Incizia va fi de obicei tot cea descrisă de Mac Burney, 
mărită în funcție de necesități. 

De această dată lichidul de reacție din fosa iliacă dreaptă este franc purulent, urât mirositor 
(specific germenilor anaerobi), apendicele prezintă o zonă de soluţie de continuitate a peretelui său, de 
obicei în 1/3 mijlocie antimezostenică. 

După izolarea şi ablația apendicelui este necesar lavajul peritoneal cu ser fiziologic cald şi 
chiar drenajul fundului de sac Douglas cu un tub de politen. Este important să ne convingem că 
peritonita este localizată numai în fosa iliacă dreaptă şi să evităm, pe cât este posibil contaminarea 
peretelui abdominal la nivelul inciziei. 

Tratamentul cu antibiotice va fi menținut pentru următoarele 5 zile. 

Tratamentul apendicitei acute cu peritonită difuză 

Pregătirea preoperatorie este comună, anestezia trebuie însă să fie generală. Incizia va fi una 
largă, mediană supra şi subombilicală care să permită o toaletă completă şi minuțioasă a cavităţii 
peritoneale care va fi spălată abundent cu ser fiziologic. Apendicele este îndepărtat. Operația se 
termină cu drenajul cavităţii peritoneale. 

Este obligatorie recoltarea de puroi din peritoneu pentru examen bacteriologic. Tratamentul 
general cu antibiotice şi de reechilibrare hidro-ionică va fi atent condus, urmărindu-se corectarea 
deficitelor. 

Tratamentul apendicitei acute cu abces periapendicular 

Abcesul apendicular se drenează de obicei fără a se realiza şi apendicectomia, prin puncţie 
ghidată ecografic sau pe cale chirurgicală. Se alege de obicei calea cea mai directă şi dacă este posibil 
extraperitoneală. Cavitatea abcesului se evacuează şi se drenează. Apendicectomia se va realiza 
ulterior după 4-6 luni. 

Atunci când abcesele sunt localizate pelvin ele pot fi abordate transrectal, realizându-se pe 
cale trans-ano-rectală o rectotomie de drenaj. 

Tratamentul apendicitei acute cu plastron 

Tratamentul este medical şi constă din antibioterapie, dietă şi pungă cu gheaţă aplicată pe 
peretele abdominal în fosa iliacă dreaptă. În mod obişnuit evoluţia este spre rezoluţie anunţată de 
diminuarea durerilor, scăderea febrei şi leucocitozei şi reluarea tranzitului. La palpare dimensiunile 
pseudotumorii scad de la o zi la alta. 

Tratamentul se menţine 7-10 zile bolnavul fiind rechemat pentru apendicectomie după 4-6 
luni. 

Există însă şi posibilitatea evoluției spre abcedare, anunţată de febră oscilantă, persistența şi 
localizarea durerii, frisoane, creşterea leucocitozei şi uneori apariţia fluctuenţei la palparea unei zone a 
plastronului. Tratamentul este cel al abcesului apendicular şi a fost deja descris. 

Dacă nu este recunoscut şi drenat la timp abcesul se poate rupe în cavitatea peritoneală 
generând o peritonită difuză numită şi “peritonită în 3 timpi” (apendicita acută — plastron — rupere în 
marea cavitate). Tratamentul peritonitei difuze apendiculare a fost deja descris. 

Antibioticele în tratamentul apendicitei acute 

Folosirea din perioada preoperatorie a antibioticelor a scăzut foarte mult numărul de 
complicații infecțioase postoperatorii. 

Dacă apendicita acută se confirmă operator antibioticele vor fi continuate 5 zile în funcţie de 
severitatea infecției. Flora responsabilă de infecţie este de obicei polimorfă şi a fost deja descrisă, cu o 
mențiune specială pentru Bacterioides-fragilis, sensibil la clindamicină sau metronidazol. 

Pentru tratamentul peritonitei apendiculare sunt foarte frecvent folosite cefalosporinele de 
ultimă generaţie şi carbapenemii. 
Tratamentul apendicitei acute prin laparoscopie 

Deşi apărut de mai mulţi ani, acest tip de tratament nu s-a impus în practica curentă. 
S-au selectat totuşi unele indicaţii şi anume: 
- pacienți, în special femei, cu obezitate la care intervenţia clasică ar necesita o incizie largă cu 
riscul contaminării peretelui abdominal; 
- femei la care diagnosticul este incert, tabloul clinic putând fi generat şi de o suferință în sfera 
genitală; 
- în fine, pacienți (în special femei) care solicită în mod expres acest tip de intervenţie din motive 
estetice. 

În ultimul timp, a apărut în practica medicală un nou tip de intervenţie chirurgicală, aşa numita 
metodă NOTES (Natural Orificies Transluminal Endoscopic Surgery) care reprezintă o variantă de 
chirurgie laparoscopică, utilizând orificiile naturale (vagin, rect etc.). 

Până în prezent s-au efectuat şi în țara noastră mai multe apendicectomii pe cale vaginală. 
Rămâne ca viitorul să confirme impunerea acestor tehnici în practica curentă. 

Mortalitatea postoperatorie 

Datele din literatură sunt foarte diferite, însă ceea ce trebuie reţinut este că, dacă pentru 
apendicita acută necomplicată mortalitatea este sub 1%o, ea creşte direct proporțional cu gravitatea 
formei clinice ajungând la 5% în formele complicate cu peritonită. 

Morbiditatea postoperatorie 

Complicaţiile postoperatorii sunt de regulă infecțioase şi sunt şi ele legate de forma clinică de 
apendicită acută. Astfel la pacienţii cu apendicită acută neperforată supuraţiile postoperatorii apar în 
procent de 3 - 5%, numărul lor crescând până la 30 - 40% la cei cu perforaţie apendiculară. 

Aceste supurații parietale pot apare în perioada postoperatorie imediată, dar şi tardiv, uneori la 
ani după operație (supuraţiile subaponevrotice). Antibioterapia sistematică actuală a scăzut mult acest 
tip de complicaţii. 

Alte complicaţii ce pot apare sunt colecţii purulente intraperitoneale localizate sau difuze. 

De asemenea pot apare şi hemoragii intraperitoneale sau parietale, ocluzia intestinală sau 
fistula stercorală postoperatorie (prin dehiscenţa bursei de înfundare a bontului apendicular). 
APENDICITA CRONICĂ 

Conceptul de apendicită cronică este unul controversat. Adversarii săi susțin că sub acest 
diagnostic se ascund multe afecţiuni abdominale de natură psihosomatică, dintre care evident cea mai 
frecventă este colonul iritabil. 

Această idee este confirmată în parte şi de constatarea că, după apendicectomia pentru 
apendicită cronică, mai mult de jumătate din bolnavi acuză aceeaşi simptomatologie. 

Acest fapt susţine ideea că o gamă largă de simptome se atribuie în mod abuziv apendicitei 
cronice. De asemenea, pe lângă aceste elemente clinice, există şi argumentul anatomopatologic: 
apendicele extirpat pentru apendicită cronică prezintă fie structură normală, fie modificări involutive, 
fibroase, ce sunt considerate de unii autori ca fiind efectul unei involuţii normale şi nu al unei 
inflamații persistente. 

Partizanii diagnosticului de apendicită cronică se bazează pe ameliorarea uneori certă a 
simptomelor după apendicectomie, chiar dacă apendicele nu prezintă leziuni inflamatorii. Aceste 
cazuri sunt mai frecvente în rândul copiilor. 

La această idee se adaugă, ca argument “pro”, avantajul unei apendicectomii “la rece”, 
practicată în special la copil şi adolescenţi, care scuteşte această categorie de bolnavi de riscul mult 
mai mare al unei apendicite acute. 

Sindromul dureros de fosă iliacă dreaptă constă în dureri continue sau intermitente, însoţite de 
inapetență, tulburări de tranzit — constipaţie sau diaree, greață matinală şi oboseală cronică. 

Diagnosticul radiologic prin examinare cu bariu al apendicitei cronice cuprinde semne cu 
valoare relativă: resturi de bariu sau calculi vizibili în lumenul apendicular. Lumenul neinjectat sau 
injectat fragmentar, stază în ileon sau în genunchiul inferior duodenal. 

Diagnosticul diferențial al apendicitei cronice comportă investigații pentru: parazitoze la copil; 
patologie genitală sau de colecist la femeie; neoplasm de colon la vârstnici; boala ulceroasă; litiaza 
renoureterală. 

Decizia operatorie trebuie luată cu prudență, după eliminarea altei patologii digestive sau 
regionale şi în urma cântăririi judicioase a riscurilor versus beneficiului intervenției. 

TUMORILE APENDICULARE 

Acestea sunt afecțiuni rare, deoarece dimensiunea organului oferă o suprafață mică de 
mucoasă susceptibilă de a suferi transformări proliferative. 

Dintre tumorile maligne se remarcă în principal carcinoidul malign (85% dintre tumori) apoi 
adenocarcinomul vilos şi adenocarcinomul de tip colonic. 

Tumorile benigne pot fi: polipi adenomatoşi, chistadenom mucos, fibrom, leiomiom şi 
neurinom. 


Tumorile carcinoide 

Aproape jumătate din tumorile carcinoide de tub digestiv se găsesc localizate la nivelul 
apendicelui. 

Macroscopic, tumorile carcinoide sunt formaţiuni mici, sferoide, cu dimensiuni de câţiva 
milimetri, de consistență fermă şi culoare gălbui-cenuşie, încastrate în peretele apendicular care 
rămâne suplu, neinfiltrat. 

Localizarea de elecţie a acestora este vârful apendicelui, cele situate la nivelul corpului sau 
bazei putând fi confundate cu un fecalit. 

Din punct de vedere histopatologic, originea tumorii o reprezintă celulele argentafine (celulele 
Kulchitsky), situate la baza criptelor din mucoasa intestinală. În evoluţia lor tumora invadează peretele 
muscular şi peritoneul, dar metastazarea la distanță este rară. 

Celulele argentafine secretă serotonină, care, în doze mari produce manifestări clinice 
încadrate sub forma sindromului carcinoid. 

Manifestările vasculocutanate constau în apariția postprandial a unei coloraţii roşii paroxistice 
a feței şi gâtului, sub formă de placarde roşii-violacei. În timp se instalează cianoză persistentă şi apoi 
hiperpigmentare în pete pelagroide persistente. 

Manifestările cardiace implică insuficiență cardiacă dreaptă, iar cele abdominale sunt 
reprezentate de colici abdominale şi diaree. 

Diagnosticul se bazează pe manifestările clinice la care se adaugă dozarea concentrației serice 
a serotoninei şi a cantităţii de acid 5 hidroxiindolacetic în urină (produsul de degradare şi eliminare 
urinară a serotoninei). Rareori carcinoidul determină obstrucţia lumenului apendicular cu manifestarea 
clinică de apendicită acută. De cele mai multe ori tumora se identifică incidental în cursul laparotomiei 
pentru altă intervenție chirurgicală. Atitudinea terapeutică depinde de dimensiunea şi sediul tumorii. 

Astfel, tumorile de până la 1 cm şi cele între 1 şi 2 cm localizate la vârful apendicelui pot fi 
tratate corespunzător printr-o simplă apendicectomie, deoarece ele determină rareori metastaze. 

Tumorile cu dimensiunea între 1 şi 2 cm localizate la baza apendicelui, ca şi cele mai mari de 
2 cm necesită o ileo-hemicolectomie dreaptă, deoarece ele sunt însoțite frecvent de determinări 
secundare regionale. Se apreciază că supraviețuirea la 5 ani scade de la 94% - în tumorile localizate la 
85% - în cazurile cu invazie regională şi la 34% - în cele cu metastaze la distanţă. 

Nu trebuie uitat că aproximativ 15% dintre pacienții cu tumori carcinoide ale apendicelui cecal 
au şi alte localizări, sincrone, care necesită identificare şi sancțiune terapeutică. 

Tumorile viloase 

Acestea pot fi papilare sau adenomatoase. De obicei evoluţia lor este neinvazivă, dar sunt 
secretante de mucus şi pot determina perforaţie cu instalarea pseudomixonului peritoneal. Tratament 
este rezecţia la care se adaugă tratamentul peritonitei. 


Adenocarcinomul 

Reprezintă o varietate, cu o incidenţă ce nu depăşeşte 0,5% din totalul neoplaziilor gastro- 
intestinale. 

Este un carcinom de tip “colonic”, cu aspect macroscopic şi histologic similar cancerului 
colonic. Leziunea poate fi de tip polipoid sau ulcerativ şi deci se poate manifesta clinic prin obstrucția 
lumenului sau prin hemoragie. 

Localizarea este de obicei la baza apendicelui şi poate invada în evoluţie cecul. Diagnosticul 
este incidental sau poate fi făcut prin intervenţie practicată pentru apendicita acută, abces apendicular 
sau cancer de cec. Preoperator se poate vizualiza la clisma cu bariu o formaţiune extracecală, care 
comprimă din exterior cecul. 

Tratamentul constă în ileo-hemicolectomie dreaptă. Aceasta asigură o supravieţuire la 5 ani, 
de 58% față de 20% în cazul în care s-a făcut doar apendicectomie. 

Mucocelul 

Este o dilatație chistică a apendicelui conţinând material mucos. Histologic mucocelul benign 
rezultă din obstrucția neinflamatorie a zonei proximale a lumenului apendicular. Mucocelul se poate 
suprainfecta sau rupe în peritoneu cu producerea peritonitei gelatinoase. Tratamentul constă în 
apendicectomie. 

A. BOALA DIVERTICULARA A COLONULUI 


Prof. Dr. Florian Popa, Dr. Cristina Puscu, Dr. lorga Cristian, Dr. Radu Petru 


Diverticulii sunt pungi de dimensiuni diferite formate prin protruzia mucoasei colice in afara 
lumenului. 

Exista doua tipuri de diverticuli: adevarati si falsi (pseudo-diverticuli). 

Diverticulii adevarati implica toate straturile peretelui colic, sunt congenitali si sunt localizati 
mai frecvent pe colonul drept (cec si colonul ascendent), fiind de obicei unici. 

Diwverticulii falsi implica numai mucoasa colica, aceasta protruzionand printre fibrele 
musculare, sunt dobanditi si sunt localizati mai frecvent pe colonul stang, fiind de obicei multipli. 


ETIOPATOGENIE 


Locurile in care apar diverticulii sunt reprezentate de zonele slabe ale peretelui, si anume locul 
in care vasele abordeaza peretele colic (vasa recta brevia). Aceasta zona slaba este mai frecvent situata 
intre tenia mezostenica si cea anti-mezostenica. 

Boala diverticulara este produsul dezvoltarii economice si a aparut odata cu revolutia 
industriala. Astfel, prin prelucrarea alimentelor a scazut mult cantitatea de fibre continute in acestea. 
Fibrele nu se absorb, ele atragand apa si realizand un bol fecal de volum crescut si de consistenta 
scazuta. Lipsa fibrelor va determina un bol fecal de consistenta crescuta ceea ce in final va duce la o 
evacuare intarziata a colonului, la cresterea tonusului musculaturii si favorizarea aparitiei 
diverticulilor. 

Boala diverticulara este rara la tineri incidenta ei crescand cu varsta, avand un maxim de 
frecventa la persoane peste 60 de ani. In ultimul timp se observa o crestere o incidentei la varste mai 
tinere. 


TERMINOLOGIE 


Consideram necesara o discutie asupra terminologiei folosite in boala diverticulara deoarece in 
momentul de fata nu exista o conceptie unitara referitoare la acest lucru. 

DIVERTICULOZA reprezinta prezenta diverticulilor asimptomatici. 

DIVERTICULITA reprezinta prezenta simptomelor generate de inflamatia diverticulara. 

BOALA DIVERTICULARA COMPLICATA consat in aparitia de abcese, perforatii, fistule, 
stenoze/obstructii. 


CLASIFICARE 


Clasificarea bolii diverticulare colonice 

-  diverticuloza asimptomatica 

—  diverticulita 

— boala simptomatica fara semne de inflamatie 

— simptome acute cu semne de inflamatie 

— boala simpla localizata 

— boala complicata prin perforatie 

— boala cronica persistenta 

— simptomatologie atipica fara semne sistemice 

— simptome persistente recurente, cu semne sistemice 
— boala complexa complicata cu fistula, stenoza, obstructie 
— boala cu evolutie maligna, severa. 


Pacientii cu diverticulita acuta, prezinta la examinarea abdomenului in cadranul inferior stang 


si in fosa iliaca stanga aparare musculara localizata la palparea profunda. Dupa remiterea fazei acute, 
palparea poate evidentia o masa intraabdominala in flancul stang abdominal. Semnul psoasului pozitiv 

semnifica implicarea spatiului retroperitoneal in procesul inflamator. In cazul aparitiei perforatiei, apar 
semnele peritonitei purulente sau fecaloide, apare la palpare apararea musculara generalizata 
(abdomenul de lemn). 

Din punct de vedere clinic boala diverticulara se imparte in boala asimptomatica si 
simptomatica. 

I. Boala asimptomatica se numeste diverticuloza si are o incidenta in crestere in raport cu 
ritmul de imbatranire a populatiei, reprezentand 34 din populatia cu diverticuli colici. 

Rareori, din punct de vedere clinic putem intalni dureri abdominale difuze, tendinta la 
constipatie si meteorism abdominal. Aceste simptome nu sunt neaparat cauzate de prezenta 
diverticulilor, cat mai ales terenului care duce la aparitia acestora. 

Diagnosticul reprezinta fie o descoperire intamplatoare, fie este stabilit in cadrul 
investigatiilor pentru diagnosticul diferential al altor suferinte digestive. 

Diagnosticul se stabileste paraclinic, prin investigatii imagistice (irigografie, colonoscopie). 

Investigatiile de laborator nu prezinta relevanta in stabilirea diagnosticului. 

La irigografie diverticulii apar ca plusuri de umplere ce depasesc conturul colonului, cu 
dimensiuni variabile, de forma rotund-ovalara, cu contur regulat. Diverticulii de dimensiuni mici pot fi 
evidentiati dupa insuflarea colonului (irigografia cu dublu contrast in strat subtire). Alte semne 
sugestive pentru prezenta diverticulilor sunt diminuarea lumenului si prezenta de contractii 
neuniforme ale haustrelor. 

Colonoscopia evidentiaza scaderea motilitatii si prezenta orificiilor de comunicare a 
diverticulilor cu lumenul colonului. 


Boala diverticulara colonica- imagine coloniscopica Colonoscopie: boala diverticulara colonica 


Ambele metode de investigatie necesita o pregatire prealabila de evacuare a colonului 
(administrare de Fortrans), pentru a creste acuratetea diagnosticului. 

Tratamentul consta in regim igieno-dietetic prin recomandarea unei diete bogate in fibre si 
prin administrarea de substante farmacologice (prokinetice pentru stimularea motilitatii si laxative 
usoare pentru evacuarea colonului). 

II. Boala simptomatica poate fi necomplicata sau complicata si reprezinta 1⁄4 din populatia cu 
diverticuli colici. 

II A. Boala simptomatica necomplicata se numeste diverticulita si apare la 70% din pacientii 
simptomatici. 

Clinic se caracterizeaza prin dureri abdominale localizate mai ales in flancul si fosa iliaca 
stanga si modificarea tranzitului intestinal fie prin accentuarea unei constipatii preexistente fie prin 
aparitia de scaune diareice. 

Se pot asocia distensia abdominala cu meteorism, febra, tahicardie, semne de iritatie 
peritoneala sau prezenta unei mase pseudotumorale palpabile cu caracter inflamator. 

Se poate insoti de manifestari clinice legate de organelor vecine (vezica urinara: polakiurie, 
disurie). 

Hemoragia diverticulara se intalneste la 25% dintre pacientii cu diverticulita si se manifesta de 
obicei prin rectoragii cu sange rosu, mai rar se manifesta ca melena daca sangerarea este mica si 
localizarea sangerarii este pe colonul proximal. Hemoragia poate avea caracter repetitiv. 

Diagnosticul se stabileste clinic si paraclinic. Investigatiile paraclinice de laborator evidentiaza 
leucocitoza cu neutrofilie, cresterea VSH si PCR (teste de inflamatie nespecifice), scaderea 
hemoglobinei si a hematocritului in cazurile cu sangerare. Sumarul de urina este util pentru stabilirea 
diagnosticului diferential. 

Investigatiile imagistice includ: Radiografia abdominala simpla, CT abdominal, RMN, 
ecografia abdominala. Sunt de evitat irigografia cu bariu si colonoscopia in plin puseu acut, din cauza 
riscului de perforare. Totusi, se poate utiliza irigografia cu substanta de contrast solubila 
(Gastrografin) fara riscul aparitiei peritonitei ca in cazul bariului. 

In cazurile cu sangerare este utila angiografia de artera mezenterica inferioara ce poate 
preciza sediul hemoragiei si poate ajuta la oprirea ei (prin embolizarea arteriala selectiva sau injectare 
locala de vasopresina). 

Radiografia abdominala simpla, efectuata in ortostatism, poate evidentia aerocolie la nivelul 
colonului descendent, prezenta de imagini hidroaerice in ansele subtiri adiacente zonei de inflamatie, 
eventual pneumoperitoneu in cazurile complicate cu perforatie. 

CT abdominal este testul preferat de majoritatea chirurgilor, fiind atat un mijloc de diagnostic 
cat si de tratament. CT arata localizarea procesului inflamator, extinderea lui, influenta asupra 
organelor vecine, prezenta perforatiei (prin evidentierea gazului intraperitoneal) sau a abcesului. De 
asemenea permite drenajul percutanat al abceselor diverticulare. 

RMN ofera aceleasi date ca si CT, insa experienta in utilizare este mai limitata. 


Irigografie: diverticuli colon descendent 


Irigografie: diverticuli colon descendent 


Ecografia abdominala are mai multe limite cauzate de meteorismul abdominal, prezenta 
ileusului, identificand intr-o masura mai mica zona colonica inflamata sau prezenta abceselor. De 
asemenea poate fi folosita pentru punctia si evacuarea abceselor. 


Tratament 


Tratamentul diverticulitei este de regula medical, la primul puseu; puseele repetate pot avea 
indicatie de tratament chirurgical. 

Tratamentul medical include repaus digestiv total (interzicerea alimentarii orale, montare de 
sonda nazogastrica pentru ameliorarea ileusului), reechilibrare hidroelectolitica prin montarea de 
perfuzii venoase, administrarea de antibiotice cu spectru larg (pentru bacterii gram-negative si pentru 
anaerobi) si monitorizare clinica pentru aprecierea raspunsului la tratament si pentru identificarea 
complicatiilor. 

Ulterior, dupa remiterea puseului acut se prescrie un regim alimentar preponderent hidric, 
sarac in fibre, se administreaza antibiotice neabsorbabile, active pe flora colonica (Normix) ce scad 
riscul de suprainfectie; se interzice administrarea de antiinflamatorii nesteroidiene (ce cresc riscul de 
perforatie diverticulara). Mai tarziu se administreaza dieta bogata in fibre alimentare. 

Tratamentul chirurgical se indica la acei pacienti care nu raspund la tratamentul medical sau in 
cazul aparitiei complicatiilor (peritonita, abcese). 

Tratamentul chirurgical electiv (in afara puseului acut) are mai multe indicatii: 

e Pacienti cu risc de reaparitie a fenomenelor inflamatorii 

Pacientii cu complicatii cronice: fistule, obstructii 

Pacientii la care nu poate fi exclusa concomitenta cu un cancer de colon 

Doua episoade de diverticulita la pacientii peste 50 de ani 

Un episod de diverticulita la pacient sub 50 de ani sau la pacient imunosupresat 

Scopul interventiei chirurgicale este de indepartare a segmentului de colon afectat de prezenta 
diverticulilor (de regula se practica rezectie colonica cu anastomoza). 

Cand interventia se executa in urgenta (pentru peritonita, abces) este de evitat realizarea 
anastomozei; in aceste cazuri interventiile chirurgicale se executa seriat, initial se evacueaza continutul 
patologic din cavitatea peritoneala, se dreneaza cavitatea, si se practica colostomie in amonte de 
leziune, ulterior, dupa vindecarea inflamatiei se reintervine si se restabileste tranzitul digestiv. 

IIB. Boala diverticulara complicata. Complicatiile pot fi : 

1.  Abcesul pericolic reprezinta formarea unei colectii purulente in urma aparitiei unei perforatii 
diverticulare cu tendinta la limitare. Clinic se suspecteaza formarea unui abces in cazul unui 
pacient febril, tahicardic, cu stare generala influentata, la care in pofida tratamentului se 
intensifica durerile in fosa iliaca stg, apar greata, varsaturile, diareea, si local apararea 
musculara sau palparea unei formatiuni pseudotumorale in fosa iliaca stg (formatiunea poate fi 
palpata si prin tact rectal sau vaginal). Abcesul se poate dezvolta la nivelul mezenterului, 
pelvisului sau retroperitoneului. 

Diagnosticul se stabileste imagistic, CT abdominal avand cea mai mare valoare. Se pot aprecia 
: dimensiunile, numarul, localizarea, raportul cu organele invecinate si se poate face un gest terapeutic 
— evacuarea prin punctie ghidata. Ecografia abdominala are valoare mai limitata, dar totusi este o 
investigatie utila, RMN poate fi folosit in centrele cu aceste dotari. 

Tratamentul abcesului este medical si chirurgical . Tratamentul medical este similar celui din 
boala  necomplicata (interzicerea alimentarii orale, administrarea de perfuzii endovenoase, 
administrarea de antibiotice parenteral). In functie de dimensiunile abcesului si de localizarea sa (se 
considera ca abcesele sub 2-3 cm pot raspunde favorabil la tratament medical) se poate face evacuarea 
colectiei prin ghidaj eco sau CT sau prin rectotomie..  Abcesele greu accesibile, profunde, se vor 
drena prin chirurgie deschisa. 

2. Perforatia diverticulara poate sa apara in evolutia unui proces de diverteulita acuta sau ca 
prima manifestare clinica a bolii diverticulare. Claificarea Hinchey cuprinde patru stadii : 

Stadiul I — abces pericolic sau mezenteric 

Stadiul II — abces pelvin 

Stadiul III — peritonita purulenta generalizata 

Stadiul IV — peritonita fecaloida generalizata 
Clinic, in cazul perforatiei diverticulare pacientul prezinta alterarea starii generale, febra, 

tahicardie, greata, varsaturi, iar in cazul peritonitei apare si aparare sau chiar contractura musculara. 

Radiografia abdominala simpla si CT abdominal arata prezenta de aer in cavitatea peritoneala, 
in plus CT poate arata zona colonica afectata de inflamatie, sediul perforatiei, prezenta de lichid in 
cavitatea peritoneala. Uneori chiar in absenta semnelor imagistice, semnele clinice de peritonita 
generalizata pun indicatia de interventie chirurgicala in urgenta. 

Clasic, interventia chirurgicala se desfasura in trei timpi: initial controlul sepsisului prin lavaj, 
drenaj peritoneal si colostomie la nivelul colonului transvers, ulterior, dupa un interval de timp excizia 
segmentului de colon afectat si in a treia etapa inchiderea colostomei si refacerea continuitatii 
digestive. Dezavantajele sunt mortalitatea ridicata (25%) si costurile crescute. 

Ulterior s-a practicat tratamentul chirurgical in doi timpi: initial colostomie cu rezectia 
segmentului afectat si inchidrea bontului rectal (procedeu Hartmann) urmata la un interval de timp (4- 
6 luni) necesar vindecarii procesului inflamator de restabilirea continuitatii digestive. In acest fel s-a 
obtinut o injumatatire a mortalitatii operatorii. 

In ultima perioada, prin dezvoltarea tehnicilor de drenaj percutan preoperator al abceselor, 
lavajului colic intraoperator s-a putut realiza interventia chirurgicala intr-un singur timp. Acest tip de 
interventie ramane grevat de riscul crescut al aparitiei fistulei anastomotice prin dezunirea suturilor. In 
interventiile chirurgicale intr-un singur timp in care nu au putut fi realizate investigatii imagistice ale 
colonului preoperator este posibil ca interventia chirurgicala sa nu ridice intregul segment colic 
afectat. Acest lucru creste riscul de diverticulita recurenta. 

3. Fistula apare cel mai frecvent prin deschiderea unui abces intr-un organ de vecinatate sau la 
exterior. Apar astfel fistule colo-vezicale, colo-vaginale, colo-enterale, colo-colice, colo- 
cutanate. Fistulele colo-cutanate pot sa apara si dupa proceduri de drenaj percutanat al 
abceselor. 

Fistulele colo-vezicale apar mai frecvent la barbati. 

Diagnosticul este clinic si paraclinic. Clinic fistula colovezicala se manifesta prin eliminarea de 
materii fecale prin urina (fecalurie), pneumaturie (eliminarea de aer la sfarsitul mictiunii) si infectii 
recurente de tract urinar . Pe langa semnele clinice in precizarea diagnosticului sunt utile investigatii 
imagistice : urografie intravenoasa si cistografie retrograda, cistoscopie, irigografia, colonoscopie, CT 
pelvin. 

Fistulele colo-colice sau colo-enterale se manifesta clinic prin debaclu diareic cu puroi. 
Imagistic diagnosticul este sustinut de irigografie, colonoscopie. 

In fistula colo-cutanata pe orificiul prin care se exteriorizeaza materii fecale se poate realiza 
fistulografie prin injectarea de substanta de contrast care va preciza traiectul fistulos, lungimea sa. 

Fistula colo-vaginala se manifesta prin exteriorizarea de materii fecale prin vagin. 
Diagnosticul poate fi sustinut prin realizarea unei fistulografii. 

In toate tipurile de fistule descrise anterior colonoscopia poate evidentia orificiul fistulos si 
ajuta la realizarea diagnosticului diferential cu cancerul de colon si boala Crohn. 

Tratamentul este medical si chirurgical. Tratamentul medical este cel descris anterior la 
diverticulita acuta si este necesar pentru a controla procesul infectios si inflamator. Tot in cadrul 
tratamentului medical se realizeaza pregatirea preoperatorie a colonului (mecanica si antibiotica). 

Tratamentul chirurgical are ca scop desfiintarea traiectului fistulos, rezectia segmentului colic 
afectat cu anastomoza primara daca este posibil si sutura peretelui visceral afectat (vezica urinara, 
vagin). 

4. Stenoza colica apare prin vindecarea prin fibroza a puseelor repetate de diverticulita acuta. 

Clinic se manifesta prin semne de subocluzie sau ocluzie intestinala joasa. Imagistic 
diagnosticul se realizeaza prin radiografie abdominala simpla (ce evidentiaza prezenta de imagini 
hidroaerice), irigografie si colonoscopie (care precizeaza diagnosticul de stenoza de colon). Stenoza 
colica pune cele mai mari probleme de diagnostic diferential cu cancerul de colon, in situatiile de 
dubiu interventia chirurgicala avand indicatie majora. 

Tratamentul este medical si chirurgical. Tratamentul medical are viza de pregatire 
preoperatorie, incluzand pregatirea mecanica o colonului (in absenta ocluziei patente). Taratmentul 
chirurgical se poate realiza in unul sau doi timpi (in cazurile de ocluzie cand nu se poate realiza golirea 
satisfacatoare a colonului se prefera initial procedeul Hartmann, ulterior practicand-se reintegrarea 
colonului in circuitul digestiv). 


Flegmonul reprezinta o masa inflamatorie, ce poate sau nu fi asociata cu un abces central. 
Acesata complicatie poate complica semnificativ aspectele tehnice ale rezectiei colice. 

Cele mai multe flegmoane se pot rezolva prin antibioterapie. Este recomandabila rezolvarea 
procesului inflamator inainte de a tenta o rezectie colica. Exista insa situatii in care interventuia 
chirurgicala este impusa de evolutia unui flagmon, aceasta situatie fiind descrisa ca diverticulita 
maligna. 

Triada Saint. Este definita ca asocierea diverticulozei, cole-litiazei si a herniei hiatale. Apare 
cu o frecventa de 3-6% in populatia generala. 


Diagnostic diferential 


Diagnosticul diferential al diverticulozei se face cu sindromul intestinului iritabil, carcinomul, 
apendicita, ocluzia intestinala, colita ischemica, afectiuni ginecologice, afectiuni urologice. 

Intestinul iritabil; in cele mai multe cazuri distinctia intre diverticulita cronica si boala 
diverticulara neinflamatorie ramane a fi facuta de examenul anatomopatologic. Datorita prevalentei 
bolii diverticulare, multi pacienti cu sindrom de intestin iritabil pot prezenta si diverticuli. Totusi 
deoarece boala diverticulara este de obicei asimptomatica, prezenta diverticulilor la acesti pacienti nu 
va fi cauza simptomatologiei ci va preta la erori diagnostice. 


543 


- sub redacţia Eugen Brătucu - 


Neoplasmul colic; diagnosticul diferential dintre boala diverticulara si neoplasm poate fi de 
multe ori dificila. Tehnicile imagistice ofera suficiente date de diagnostic diferential, insa in anumite 
cazuri rezectia este necesara pentru stabilirea diagnosticului. 

Desi colonoscopia poate rezolva multe asemenea neclaritati de diagnostic, nu este intotdeauna 
relevanta datorita unei angulari acute sau ingustarii lumenului., Examenul CT poate evalua intreg 
abdomenul, poate identificca alte leziuni intraabdominale concomitente. 


B. BOLILE INFLAMATORII NESPECIFICE ALE COLONULUI 


Cuprind doua entitati, Boala Crohn si Rectocolita ulcero-hemoragica. Sunt boli inflamatorii 
intestinale cronice, de etiologie necunsocuta. 


BOALA CROHN 


Boala Crohn este reprezentata de o inflamatie cronica afectand potential oricare segment al 
tractului digestiv dar cu prevalenta crescuta pentru portiunea distala a intestinului subtire si portiunea 
proximala a intestinului gros. 

Incidenta bolii Crohn este in continua crestere si variaza intre 1-6/100 000 de locuitori, in 
functie de aria geografica. Nu exista diferenta intre sexe, incidenta este maxima la varste cuprinse intre 
15-30 de ani si 55-80 de ani. Incidenta este mai mare la rasa alba si in special la evrei, si pentru mediul 
urban. 

Desi etiologia este necunoscuta sunt acceptate mai multe teorii etiopatogenice. Factorii 
infectiosi declanseaza si intretin inflamatia cronica, fie direct prin intermediul toxinelor, fie indirect 
prin declansarea unui raspuns imun. Factorii genetici explica variatiile rasiale, entice ale incidentei 
precum si agregarea familiala si asocierea cu unele sindroame genetice rare. 

Afectarea inflamatorie a peretelui intestinal in boala Crohn este discontinua de-a lungul axului 
longitudinal al intestinului, insa poate afecta toate straturile, de la mucoasa la seroasa. Persoanele 
afectate prezinta de obicei simptomele cardinale: diaree, dureri abdominale, scadere ponderala. 
Complicatiile frecvente sunt stenoza si fistula, necesitand de cele mai multe ori interventia 
chirurgicala. Alte manifestari extraintestinale pot fi prezente. 

Etiologia acestei afectiuni nu este pe deplin inteleasa, si tratamentul, de obicei eficient in 
ameliorarea simptomatologiei, nu are viza curativa. 


Istoric 


Desi denumirea de boala Crohn a castigat teren numai in ultimii ani, au fost facute referiri 
clinico-patologice la acesta afectiune in ulimele doua secole. In 1761 Morgagni a descris inflamatia 
intestinului caracteristica pentru boala Crohn. Dupa identificarea bacilului Koch in 1882, au fost 
descrise leziuni la nivelul ileonului terminal si al cecului similare cu cele din tuberculoza intestinala 
dar fara a putea identifica microorganismul implicat. 

In 1932 Crohn, Ginzburg si Oppenheimer au numit aceasta afectiune ileita terminala. 
Termenul a fost repede abandonat. Termenul de enterocolita granulomatoasa a fost de asemeni 
abandonat deoarece granuloamele nu reprezentau un sine qua non pentru diagnostic. Intrun final a fost 
acceptata denumirea de boala Crohn pentru a cuprinde multele caracteristici clinco-pataologice ale 
acestei entitati. Denumirea de boala Crohn a fost data pentru a respecta ordinea alfabetica, boala 
putandu-se numi la fel de bine Ginzburg sau Oppenheimer. 


Conditii de mediu 
Desi cel mai mare risc de a dezvolta boala Crohn il au rudele de gradul unu ale unei persoane 


bolnave, factorii de mediu joaca fara indoiala un rol important. Studii epidemiologice au examinat 
acesti factori de risc. Cele mai multe studii confirma hranirea la san, ca fiind protectoare pentru bolile 

inflamtorii intestinale, probabil prin actiunea asupra raspunsului imun in dezvoltarea tractului gastro- 
intestinal. Persoanele ce au activitati fizice in aer liber sunt slab reprezentate printre bolnavii cu boala 
Crohn. Boala Crohn a fost asociata cu un status inalt socio-economic, probabil prin expunerea mai 
limitata la antigene in copilarie. Alte studii afirma riscul mai mare de a dezvola boala Crohn printre 
femeile care utilizeaza contraceptivele orale. Medicamentele anti-inflamatoare par a fi implicate nu 
numai in exacerbarea episoadelor de boala Crohn, dar si ca factor precipitant in aparitia de noi cazuri, 
probabil prin cresterea permeabilitatii intestinale. Aportul crescut de zaharuri rafinate si lipsa din 
alimentatie a fructelor si legumelor par a fi de asemenea factori de risc. 

Alte observatii se refera la oxidul de titan din dieta, in primul rand ca ingredient al pastei de 
dinti. Studiile efectuate releva faptul ca particulele ultrafine de oxid de titaniu actioneaza ca ua 
adsorbant pentru lipopolizaharide si duc la o crestere importanta a raspunsului limfocitar la nivel 
intestinal. 

Unul din cei mai importanti factori de mediu implicati in patogenia bolii inflamatorii 
intestinale este fumatul. Daca colita ulcerativa este o boala ce apare atat lla fumatori cat si la 
neefumatori, boala Crohn este asociata cu fumatul. Boala este mai frecventa in randul fumatorilor, 
care ajung mai repede la interventia chirurgicala, si au risc mare de recadere dupa actul operator. 
Mecanismele implicate, inca neelucidate pe deplin, par a fi cresterea permeabilitatii intestinale, 
cresterea productiei de citikine, formarea de microcheaguri la nivel capilar. Legatura dintre stress si 
boala Crohn, desi sugerata de unii autori nu a putut fi dovedita in experimente animale. 


Etiologie si patogeneza 


In lumina cercetarilor de patologie in boala Crohn si in colita ulcerativa, se poate afirma ca 

bolile inflamatorii intestinale reprezinta o stare de raspuns imun intens. De-a lungul anilor multi agenti 
infectiosi au fost propusi ca agenti cauzali pentru boala Crohn; se include aici Chlamydia, Listeria 
monocytogenes, Pseudomonas, Reovirusuri, etc. 
Avand in vedere diversitatea de substante si bacterii ce se gasesc in lumenul intestinal, este paradoxal 
faptul ca intestinul nu este mereu inflamat. Procesul inflamator este tinut sub control prin mecanisme 
active de toleranta imunologica. Aceste mecanisme sunt mediate de limfocite T helper CD4+ produse 
la nivelul muoasei intestinale; doua populatii celulare specifice , celulele T regulatoare si T helper 
(Th3), par sa aiba roluri similare in mentinerea tolerantei mucoasei intestinale. 

Interactiunea dintre celulele T si macrofage este de asemeni importanta in patogeneza bolii 
Crohn. Ambele tipuri de celule se regasesc in leziunile precoce din boala Crohn. 

Leziunile generate de boala Crohn pot fi localizate oriunde de-a lungul tractului digestiv, cu 
frecventa cea mai mare la nivelul ileonului, urmat de colon. Leziunile au caracter segmentar, 
discontinuu, sediul variaza de la un pacient la altul si chiar la acelasi pacient in cursul diferitelor pusee 
inflamatorii. 

Macroscopic leziunile caracteristice pot fi reprezentate de: 

- ulceratii aftoide 

- ulceratii profunde, liniare 

- aspectul de piatra de pavaj 

-  friabilitatea mucoasei 

-  stricturi (unice/multiple) 

-  ingrosarea peretelui intestinal 
- infiltrarea mezourilor 

Microscopic inflamatia este transmurala si de tip granulomatos. Un abundent infiltrat 
limfoplasmocitar se intalneste in toate straturile peretelui intestinal; in fazele avansate ale bolii apare 
fibroza ce da nastere unor stenoze stranse. Leziunile granulomatoase, desi inalt caracteristice, se 
intalnesc rar pe piesele de biopsie colonoscopica. Sunt localizate in orice strat al peretelui intestinal 
sau in ganglionii adiacenti. 

Clinic, boala are o evolutie cronica, progresiva, marcata de pusee de acutizare. Semnele 
clinice sunt nespecifice, boala debutand insidios, cu dureri abdominale cu caracter colicativ, diaree, 
scadere ponderala, febra de lunga durata. Manifestarile extradigestive constau in: uveite, artrite, 
leziuni cutanate (eritem nodos), spondilita ankilopietica, prezenta de fisuri si fistule perianale. 

Inflamatia localizata este expresia patologica caracteristica pentru boala Crohn. Tendinta 
pentru localizarea inflamatiei este foarte bine evidentiata prin existenta de focare inflamatorii, de 
prezenta aftelor si ulcerelor pe o mucoasa cu inflamatie cronica minima sau absenta. 


Colonoscopie: leziuni inflamatorii in boala Crohn 


La pacientii cu boala Crohn, intrun procent de aproape 50% gasim leziuni de gastrita 
localizata caracterizate prin infiltrat limfocitar si monocitar la nivel periglandular si perifoveolar. 
Acesta descoperire subliniaza natura localizata a leziunilor inflamatorii, in ciuda potentialului 
procesului inflmator de a aparea oriunde, la nivelul tubului digestiv. 

De cele mai multe ori de la debutul simptomelor si pana la stabilirea diagnosticului trece o 
perioada de timp semnificativa si de aceea fenomele de debut ale afectiunii sunt rareori observate. 
Primele leziuni caracteristice pentru boala Crohn sunt ulceratiile aftoase. Ca dimensiuni acestea 
variaza de la abia vizibile pana la 3 mm, si sunt inconjurate de un halou eritematos. Prezenta 
granuloamelor, considerate caracteristice pentru boala Crohn, este remarcata cu variatii mari, de la 
15% la pacientii examinati endoscopic, pana la 70% la pacientii operati. Ele pot fi identificate in tesut 
afectat dar si in tesut sanatos, in oricare strat al intestinului afectat, dar si in nodulii limfatici 
mezenterici. Ocazional aceste granuloame sunt descoperite ca noduli subserosi intestinali la 
laparotomie. Granuloamele intalnite in boala Crohn au aspect sarcoid, fiind alcatuite din histiocite 
epitelioide, limfocite, eozinofile. Spre deosebire de granuloamele din tuberculoza, nu gasim necroza 
centrala, si culturile sunt negative. 


Granuloane cu aspect sarcoid in boala Crohn 


In evolutia ulterioara cand boala se cronicizeaza, leziunile aftoase se pot uni in ulcere de 
dimensiuni mai mari cu aspect stelat. Ulcerele lineare sau serpiginoase se formeaza cand ulcere 
multiple fuzeaza pe o directie longitudinala. 

In boala Crohn procesul inflamator intestinal este transmural, spre deosebire de colita 
ulcerativa, in care inflamatia este localizata la nivelul mucoasei si submucoasei. Aceasta afectare 
transparietala a intestinului nu poate fi corect apreciata prin colonscopie bioptica. Agregate limfoide 
dense pot largi submucoasa . Prezenta acestor agregate limfoide la nivelul submucoasei si la nivelul 
muscularis propria, reprezinta un semn caracteristic pentru boala Crohn, chiar daca granuloamele nu 
pot fi evidentiate. Ulceratii largi si stricturile sunt caracteristici care apar tardiv in evolutie bolii 
Crohn. 

Prin prezenta inflamatiei in toata grosimea peretelui intestinal, inclusiv la nivelul seroasei, se 
explica aderentele formate cu alte anse de intestin gros sau subtire sau cu alte organe adiacente. 

Fibroza este o alta complicatie derivata din invazia transmurala a peretelui intestinal. Fibroza 
se prezinta ca o ingrosare a peretelui intestinal, si impreuna cu hipertrofia muscularis mucosae 
contribuie la formarea stenozei. TGF este eliberat local in przenta inflamatiei fiind o citokina 
importanta pentru vindecare. Efectele TGF in boala Crohn sunt duale, datorita faptului ca fibrogeneza 
prin care in mod obisnuit se produce vindecarea tesuturilor duce la aparitia stenozei in boala Crohn. 


Clasificarea “Viena” a bolii Crohn 


Varsta la care a fost diagnosticat pacientul 


Al < 40 ani 

A2 Peste 40 ani 
Localizarea leziunii 

L1 Ileonul terminal 

L2 Colon 

L3 Ileo-colonul 

L4 Tract digestiv superior 
Complicatii 

B1 Fara stenoza, fara perforatie 
B2 Stenoza 

B3 perforatie 


Gasche C, Scholmerich J, Brynskov J, et al. A simple classification of Crohns disease: report of the 
Working Party for the World, Congresses of Gastroenterology, Vienna 1998. Inflam Bowel Dis 6:11, 
2000, 


Diagnosticul 


Se bazeaza pe investigatiile imagistice ce constau in irigografie si colonoscopie. 

Irigografia deceleaza ca leziune precoce ulceratia aftoida (plus de umplere inconjurat de halou 
transparent). In formele severe se evidentiaza ulceratii neregulate, stelate si zone de stenoza. Stenozele 
sunt determinate de fibroza transmurala ce provoaca scurtarea, ingrosarea si rigidizarea peretelui 
intestinal. Zonele de stenoza alterneaza cu zone dilatate, mai ales in localizarile pe intestinul subtire. 

Colonoscopia este examenul de electie permitand diagnosticul precoce al leziunilor, 
localizarea si intinderea acestora, prelevarea de biopsii pentru diagnosticul pozitiv si diferential (cu 
RCUH si cancerul colonic). Caracteristic, in fazele incipiente se observa ulceratiile aftoide, in fazele 
avansate se evidentiaza stenoze (cu caracter parcelar),fisuri. 


Diagnosticul diferential 


Stabilirea diagnosticului de boala Crohn este destul de simplu, odata luat in consideratie. 
Totusi un mare numar de afectiuni trebuie luat in considerare in diversele etape de diagnostic. 

Erorile diagnostice pot fi atribuite simptomatologiei fruste, distributiei anatomice a leziunii, 
diferitelor grade de inflamatie, diversitatii complicatiilor. 

Sunt cateva situatii clinice in care trebuie facut diagnosticul diferential. Aceste sunt 
reprezentate de durerile abdominale, mai ales cand sunt localizate in cadranul inferior drept al 
abdomenului, diareea, prezenta semnelor de inflamatie intestinala la colonocopie, evidentierea de 
stenoze sau semne de fistula, prezenta inflamtiei nespecifice sau a granuloamelor la examenul 
histologic. 

Diagnosticul diferential in boala Crohn 


Boli infectioase 
bacteriene 

Tuberculoza intestinala 
Mycobacterium 
Clostridium dificile 
Yersinia enterocolitica 
Yersinia pseudotuberculosis 
Escherichia coli 
Salmonella 
Shigella 
Campylobacter jejuni 
Chlamydia trachomatis 
Colite acute auto-limitate 

Virale 
Cytomegalovirus 
Herpes simplex virus 
helmintiaze 

Infectii fungale 
histoplasmoza 
actinomycoza 
cryptococoza 
amoebioza 
giardia lamblia 
schistosoma 

Neoplasmul 
carcinomul primar 
metastaze 
limfoame 

disfunctii functionale/ psihiatrice 

sindromul intestinului iritabil 

anorexia 


cauze vasculare 
ischemia enteromezenterica de diverse cauze 
tromboza de vena mezenterica superioara 
boli de colagen 
ulcerul rectal solitart 
enterita radica 
antiinflamatorii nesteroidiene 
contraceptive orale 
sindroame de imunodeficienta mediate sau congenitale 
HIV 
poliarterita nodoasa 
lupusul sistemic eritematos 
artrita reumatoida 
purpura Henoch-Schonlein 
colita ulcerativa 
sprue celiac 
boala diverticulara 
boala ulceroasa 
sindroamle aderentiale 
endometrioza 
boala inflamatorie pelvina 

sarcina extrauterina 
apendicita acuta 

mucocelul 

diverticulul Meckel 
fitobezoar 

sindromul Zollinger- Ellison 


EVOLUTIE SI COMPLICATII 


Boala Crohn are evolutie cronica, progresiva, cu pusee de acutizare si remisiuni aparente. 

Complicatii: 

-  ocluzia intestinala apare mai frecvent in localizarea pe ileonul terminal. 

- abcese intraabdominale apar prin extensia fisurilor prin peretele intestinal 

- fistule interne entero-enterale, entero-colice, colo-vezicale, colo-vaginale. 

- fistule externe entero-cutanate , mai frecvent in localizarile ileale 

- cancerul colonic are o incidenta mai mare la pacientii cu boli inflamatorii cronice, in 
formele extinse si cu evolutie indelungata (10 ani) 

- colita fulminanta, megacolonul toxic, rectoragiile importante sunt posibile complicatii dar 
apar mult mai rar decat in RCUH. 


TRATAMENT 


Tratamentul medical foloseste derivati de acid salicilic (salazopirina, mesalazina), 
corticoteroizii (utili pentru a induce remisiunea in puseele acute, in administrare de scurta durata 2-3 
sapt), imunosupresoarele (azatipoprina, ciclosporina, folosite mai ales la pacientii care nu raspund la 
corticoterapie), antibioticele (metronidazol), terapie imunomodulatoare. 

Tratamentul chirurgical este paleativ si se adreseaza complicatiilor descrise mai sus si 
formelor care nu raspund la tratament medical. 

In functie de complicatia aparuta interventiile chirurgicale pot fi: de drenaj al abceselor, 
rezectii  segmentare, rezectii intinse  (hemicolectomie dreapta in localizarea  ileocolica, 
proctocolectomia totala cu ileostomie, colectomie subtotala cu ileostomie). 

Rezultatele tratamentului chirurgical sunt afectate de riscul mare de recidiva a afectiunii 
postoperator. De aceea indicatia chirurgicala, cu exceptia celei de urgenta (peritonita, abces, 
megacolon toxic), trebuie temporizata pana la epuizarea resurselor de tratament medical. Exista studii 
care au demonstrat ca interventia chirurgicala poate ameliora sau stopa retardul de crestere la copii. 


Prognostic 


Evolutia naturala a bolii Crohn este in continua schimbare, asa cum si startegiile terapeutice se 
modifica. De obicei in primul an de de la diagnostic rata de recadere este mare, pana la aproape 50%. 

Boala evolueaza in pusee, care pot sau nu interfera cu stiul de viata al pacientului. In general 
aproximativ 10% dintre pacienti nu isi pot efectua activitatile datorita evolutiei bolii. 

Cand boala Crohn afecteaza intestinul gros, riscul de malignizare este apropiat de cel din 
colita ulcerativa. Din acest motiv, colonoscopia este reccomandata ca o metoda de detectie timpurie. 
Segmentele intestinale excluse chirurgical din circuitul digestiv, prin derivatii digestive, prezinta cel 
mai mare risc de transformare maligna, fiind si dificil de examinat. Pentru intestinul subtire riscul de 
transformare maligna, desi de 12 ori mai mare este considerat scazut. 


Mortalitate 

Mortalitatea in randul pacientilor cu boala Crohn nu pare sa fie mai mare ca in populatia 
generala. Pare sa cresca in primii 4-5 dupa diagnosticare, cu rate de supravietuire de pana la 95% la 15 
ani. Mortalitatea mai crescuta pare sa fie asociata complicatiile bolii Crohn, si mai ales cu 
malignizarea. 

C. RECTOCOLITA ULCEROHEMORAGICA 


Este o boala inflamatorie nespecifica , ce afecteaza mucoasa colica si rectala. 

Incidenta bolii variaza in functie de aria geografica, este mai frecventa in tarile dezvoltate si 
variaza inte 4-6 cazuri noi/ 100000. Afecteaza in special rasa alba si in special populatia evreiasca. 
Distributia cu varsta este sensibil egala si se observa o crestere a incidentei intre 10- 30 ani. 

Colita ulcerativa afecteaza adultii tineri, intre 20 si 40 de ani dar poate fi prezenta la orice 
varsta. Femeeile par a fi mai des afectate decat barbatii, fapt insa nesustinut de studii recente. Nu 
exista evidente privind afectarea preponderenta a populatiei urbane fata dee cea rurala. Persoanele cu 
statut socio-economic ridicat par a fi mai afectate de boala. 

Etiologia bolii nu este cunoscuta dar in ultima perioada s-au individualizat cateva teorii care 
incearca se explice aparitia bolii. Acestea includ teoria infectioasa, alergica, imunitara, genetici, 
alimentara. Acesti factori singuri sau in asociere pot determina o disfunctionalitate a sistemului 
imunitar de la nivelul peretelui intestinal. 

Factorul infectios. Nu s-a reusit izolarea niciunui organism infectios la pacientii cu colita 
ulcerativa. Colita infectioasa nu pare a fi o simpla boala infectioasa cauzata de un agent infectios inca 
neidentificat. Foarte des este izolata E. Colli, care la acesti pacienti cu colita ulcerativa pare ca produce 
hemolozine si toxine care de alktfel pot fi cu greu izolate dintrun colon sanatos. De asmenea, se pare 
ca E. Coli de laa pacientii cu remisune completa a bolii exprima adezine mai frecvent ca loturile de 
control. Aceste descoperiri duc la concluzia ca aceste tulpini de E. Colli au un potential mai mare de a 
adera la epiteliul intestinal colonic, initiind astfel leziunile specifice bolii. Observatiile sunt intaritee de 
studii asupra unui antibiotic, Tobramicina, foarte activ pe E. Colli, care s-a dovedit eficient in 
tratamentul colitei ulcerative active. 

Alergiile alimentare. Initial a fost sugerat ca colita ulcerativa apare ca urmare a unei alergii la 
lapte. Studii recente indica o crestere a nivelurilor serice de anticorpi anti proteine din lapte la acesti 
pacienti fara a fi evidentiata o crestere a IgE. Nu a fost demonstrata legatura intre titrurile de anticorpi 
si severitatea bolii. In ciuda acestor lucruri, nu sunt dovezi clare ca laptele sau oricare aliment joaca un 
rol principal in etiologia bolii. 

Factori de mediu. Doi factori au fost incriminati in patogenia colitei ulcerative: fumatul si 
folosirea contraceptivelor orale. Studiile efectuate sustin ca, colita ulcerativa este mai frecventa la 
nefumatori decat la fumatori, riscul cel mai mare avandul pacientii care s-au lasat de fumat. Aceste 
concluzii au fost suprinzatoare, mai ales ca fumatul este un factor de risc important pentru dezvoltarea 
bolii Crohn. Explicatia ar fi reducerea productiei de mucus intestinal bogat in glicoproteine la pacientii 
nefumatori. 

Contraceptivele orale cresc foarte putin riscul de dezvoltare a colitei ulcerative la femeile 
tinere, fiind mai comuna dezvoltarea bolii Crohn. 

De asemeni s-a constatat o rata redusa de apendicectomii la pacientii cu colita ulcerativa, fara 
a se putea oferi explicatii pertinente pentru aceasta afirmatie. 

Colita ulcerativa este condsiderata a fi o boala autoimun, fiind frecvent asociata cu alte 
afectiuni autoimune: diabet, anemie pernicoasa, afectiuni ale tiroidei. 


Anatomie patologica 


Leziunile in RCUH cuprind intotdeauna rectul si se extind mai mult sau mai putin la nivelul 
colonului. Desi unele leziuni sunt asemanatoare cu cele din boala Crohn aceste sunt mult mai 
sugestive pentru RCUH. 

Macroscopic Tipic mucoasa apare friabila, cu ulceratii granulare. In stadii avansate pot apare 
ulceratii parcelare in toata grosimea mucoasei, iar la pacientii cu evolutie indelungata mucoasa poate fi 
denudata. Un alt patern macroscopic al RCUH este aparitia de formatiuni pseudopolipoide care 
reprezinta o forma de vindecare a mucoasei inflamate. Caracteristic pentru RCUH este afectarea 
mucoasei rectale si pe dimeniuni variabile a celei colice. Rareori poate apare o pancolita. Aceste 
elemente diferentieaza RCUH de boala Crohn in care apare o afectare segmentara a diferitelor 
segmente colice sau a ileonului terminal. 

Stricturile apar de obicei in cursul evolutiei indelungate a bolii si vor fi greu de diferentiat 
intre cele benigne sau maligne. 

Cei mai multi pacienti au leziuni limitate la rect si recto-sigmoid, doar in proximativ 20% din 
cazuri leziunile sunt prezente la nivelul intregului colon. Cele mai severe leziuni sunt prezente la 
nivelul rectului. 

In cazurile cu inflamatie moderata mucoasa este hiperemica, edematiata, cu zone de 
granulatie. Cand boala se agraveaza mucoasa intestinala devine intens hemoragica, remarcandu-se 
prezenta de mici leziuni ulcerate care pot ajunge pana in lamina propria. In cazurile cu evolutie lunga 
apar polipi inflamatori, ca rezultat al regenerarii exuberante a mucoasei. In perioadele de remisie 
mucoasa redevine normala, putand fi usor atrofica la pacientii cu multiple recaderi ale bolii. De 
asemenea la acesti pacienti se ramraca o scurtare a colonului cu ingustarea lumenului ca urmare a 
procesului inflamator extins la straturile muculare.spre deosebire de boala Crohn stenoza nu apara in 
colita ulceroasa. In cazuri exceptionale este descrisa dilatatia acuta a colonului, foarte rar complicata 
de perforatie. 

Microscopic Leziunile apar limitate la nivelul mucoasei si submucoasei spre deosebire de 
boala Crohn unde este afectat peretele in intregime. Tipic leziunile constau 
in infiltrate de polimorfonucleare la nivelul glandelor Lieberkuhn si formarea de abcese la acest nivel. 
Eozinofilele si mastocitele sunt prezente in numar mare. Complementul activat, factorul activator 
plachetar, LTB4 sunt constituenti cu rol chemoatractant care sunt prezenti in mucoasa inflamata fiind 
responsabili de migrarea neutrofilelor. 

In stadiile avansate de boala se constata o confluare a abceselor care vor determina aparitia de 
ulcere limitate la mucoasa si submucoasa. 

Caracteristici specifice intrun anumit grad pentru colita ulcerativa sunt: arhitectura 
dezorganizata la nivelul criptelor, atrofierea acestora, iregularitatea la nivelul mucoasei, prezenta 
agregatelor limfoide bazale, prezenta unui infiltrat inflamator la nivelul mucoasei. Ulterior mucoasa 
devine palida, aplatizata si apar ulceratiile care pot ajunge pana la stratul mucular. In general toate 
aceste leziuni se remit in totalitate. 


Infiltrate PMN la nivelul glandelor Lieberkuhn, imagine microscopica 
Clinica 


Desi manifestarile clinice in RCUH sunt polimorfe, cel mai constant semn ramane diareea 
sangvinolenta. Intensitatea simptomelor este asociata cu severitatea bolii. Alte semne clinice care 
insotesc sau nu diareea sangvinolenta sunt: dureri abdominale, tenesme, varsaturi. Frecvent afectiunea 
este dificil de diagnosticat fiind confundata cu o afectiune infectioasa comuna. Mai rar si in contrast 
fata de boala Cronh pot apare afectiuni perianale, (abcese, fistule, fisuri), sindroame subocluzive sau 
ocluzive. Manifestarile extraintestinale includ: artrite periferice, spondilita ankilopoietica, colangita 
sclerozanta primara. 

Rectoragiile pot fi minimizate de pacient si de medic fiind in mod eronat atribuite unor 
hemoroizi. 

Diareea nu este prezenta intotdeauna, uneori fiind inlocuita de constipatie, mai ales la pacientii 
cu localizare rectala a afectiunii. Diareea postprandiala este comuna. Senzatia acuta de incontinenta 
este prezenta uneori fiind foarte stresanta pentru pacient. Cauza acestui simptom este inflamati 
rectului. 

Durerea abdominala nu este un simptom specific, avand caracter vag in colita ulcerativa, cu 
sediul in etajul abdominal inferior, rar avand caracter de colica, in cazurile severe. 

La examenul clinic paloarea tegumentara si scaderea ponderala, insotite de fatigabilitate, 
astenie, subfebrilitate sunt semnele cel mai frecvent intalnite. La tuseul rectal care poste fi normal se 
poate simti o usoara modificare a mucoasei rectale care are un caracter catifelat si uneori poate aparea 
sange pe manusa examinatoare. Mai pot fi prezente edeme la nivelul membrelor inferioare datorate 
anemiei si hipoproteinemiei. 

Un sistem de stadializare nu a fost inca acceptat de lumea medicala 


0 mucoasa normala 

1 disparitia desenului vascular 
2 mucoasa friabila, cu granulatii 
3 friabilitate la atingere 

4 sangerare spontana, ulceratii 


Diagnostic 


Investigatiile de laborator nu sunt specifice, de obicei hemoleucograma arata anemie 
microcitara. 

Investigatiile imagistice includ colonoscopia si irigografia cu bariu.Uneori sunt suficiente doar 
proctoscopia sau sigmoidoscopia , avand in vedere faptul ca rectul este aproape intotdeauna afectat de 
boala, iar colonoscopia completa poate creste riscul de perforatie a colonului. 

La colonoscopie mucoasa are un aspect diferit, in functie de severitatea bolii, leziunile variind 
de la edem si friabilitate in formele usoare pana la o mucoasa ulcerata, cu edem si sangerare in formele 
severe. Se recomanda recoltarea de multiple biopsii, pentru diagnosticul diferential cu cancerul colo- 
rectal. Este in special important la pacientii cu boala evolutiva de mai mult de 10 ani, fiind 
recunoscuta incidenta mare a neoplaziei colo-rectale la acesti pacienti. Sigmoidoscopia este de preferat 
a fi efectuata fara pregatire prealabila a colonului, pentru a nu confunda semnele precoce de colita 
ulcerativa cu hiperemia aparuta dupa clismele evacuatorii. 


Aspect colonoscopic in RCUH 


La irigografie apar neregularitati ale peretelui colonic, pierderea haustratiei, in puseele 
evolutive apar formatiuni pseudopolipoide.In fazele avansate colonel are aspectul uni tub 
rigid.Important de retinut ca atat colonoscopia cat si irigografia se fac fara pregatirea prealabila a 
colonului, administrarea de purgative putand exacerba manifestarile clinice. 

Investigatiile imagistice sunt obligatorii si pentru urmarirea evolutiei la pacientii diagnosticati 
cu rectocolita, ele efectuandu-se anual. 

Examenul coproparazitologic si coprocultura sunt utile pentru diagnosticul diferential cu 
colitele infectioase (virale, bacteriene, parazitare). 

Diagnosticul diferential se face in primul rand cu boala Crohn, biopsiile seriate ducand la 
stabilirea cu acuratete a diagnosticului corect. 

TRATAMENT 


Rectocolita este o afectiune cronica si evolueaza cu pusee de acutizare. In functie de 
momentul clinic tratamentul este medical, chirurgical sau combinat. 

Tratamentul medical este de prima intentie, si are ca obiective asigurarea suportului 
nutritional si tratamentul asupra leziunilor. Suportul nutritional se bazeaza pe asigurarea unei diete 
echilibrate gluco-ptoteice sau chiar nutritie parenterala totala, corectarea anemiei si a deficitelor hidro- 
minerale. 

Tratamentul asupra leziunilor se bazeaza pe administrarea de substante farmacologice: derivati 
de sulfasalazina, corticosteroizi, imunosupresoare. Derivatii de sulfasalazina (Salazopirina) se 
administreaza de obicei in perioadele de remisiune a bolii. Corticosteroizii sunt de prima 
intentie in periodele de acutizare, in administrare orala sau parenterala. Imunosupresoarele 
(azatioprina) reprezinta o medicatie de rezerva, folosita in cazurile ce nu raspund la tratament. 

Tratamentul chirurgical are cateva indicatii bine stabilite. Desi in mod teoretic indepartarea 
colonului si rectului in totalitate vindeca boala, pacientii sunt nevoiti sa poarte ileostoma, cu toate 
complicatiile ce deriva (scaune frecvente, pierdere lichidiana mare, infectarea ansei de ileostomie). In 
conditiile prezervarii rectului sau canalului anal se poate realiza anastomoza ileorectala sau ileoanala, 
si ele grevate de complicatii (cea mai importanta este ocluzia). 

Indicatiile de tratament chirurgical sunt reprezentate de : 

megacolonul toxic 

asocierea cu cancerul rectocolonic 

sangerarea masiva 

formele fulminante, ce nu raspund la terapia medicala. 

In general, pacientii ce ajung la tratament chirurgical au un istoric indelungat de boala, au 
urmat diferite forme de tratament medical sau prezinta complicatii. Operatia standard este 
proctocolectomia totala cu ileostomie, interventie invalidanta, prin impactul psihologic si complicatiile 
aparute (diaree cu deperditie lichidiana, infectii locale). 

Complicatii 

Sunt reprezentate de leziuni perianale (fisuri, abcese perinale, hemoroizi), rectoragii 
abundente, perforatii digestive, dilatatie acuta colonica, stenoza, posibil transformare maligna a 
leziunilor, 

D. CANCERUL DE COLON 


Prof. Dr. Florian Popa, Dr. Strambu Victor 


INTRODUCERE 

Neoplasmul colonic este recunoscut pe plan mondial si in special in emisfera vestica ca cea de 
a treia cauza de deces prin neoplazii dupa cancerul pulmonar si cel de san. In acest moment putem 
spune ca incidenta sa globala a ramas destul de stabila in ultimele decade variind insa in functie de 
diversi factori printe care se remarca dieta saraca in fibre, sedentarismul, factorul rasial si factori 
socio-economici. Ca determinism sexual, neoplasmul de colon afecteaza in mod egal ambele sexe. 


EPIDEMIOLOGIE SI ETIOLOGIE 

Arealul geografic, factorul rasial, varsta si sexul 

Pe plan mondial se remarca o incidenta crescuta a neoplasmului colonic in tarile Europei de 
Vest, Statele Unite, Canada, Australia si Noua Zeelanda. Tarile Europei Centrale si de Est recunosc o 
rata ceva mai scazuta decat cea a emisferei vestice. Rata cea mai scazuta de neoplasm colonic este 
remarcata in tarile Asiei (China si Japonia in special). Un fapt demn de remarcat este cresterea 
incidentei cancerului colic in functie de “migratia” populatiei dintr-o zona cu risc scazut intr-una cu 
risc crescut, fapt ce poate fi legat de schimbarea obiceiurilor alimentare. Se remarca insa si diferente 
ale incidentei neoplasmului colic la nivel de tara, populatia urbana avand o rata mai crescuta decat cea 
rurala. Din punct de vedere rasial nu se constata diferente intre rasa alba si populatia de culoare. S-au 
constatat insa diferite incidente in localizarea neoplasmului colic. Astfel populatia de culoare are o 
incidenta mai mare a localizarii neoplasmului la nivelul colonului stang pe cand populatia alba 
prezinta o incidenta mai mare a neoplasmului de colon drept. Din punct de vedere al raportului pe 
sexe neoplamul colonic afecteaza in egala masura ambele sexe cu preponderenta dupa varsta de 50 de 
ani. 


Factorul alimentar 


Factorul alimentar a fost si ramane unul dintre cei cei mai studiati factori epidemiologici. 
Este demonstrat faptul ca dietele bogate in fibre reprezinta un factor de protectie in aparitia 
neoplasmului colic. Primele studii ce sustin efectul protectiv al consumului crescut de fibre au fost 
facute de Burkitt in 1969; Metaanalizele asupra acestui factor protectiv demonstreaza ca fibrele greu 
solubile duc la o crestere de saruri ale acidului butiric, la nivelul colonului, reprezintand unul dintre 
principalii factori protectivi ai mucoasei colonice impotriva factorilor carcinogenici. Alte mecanisme 
de actiune sunt reprezentate de accelerarea tranzitului intestinal si implicit scaderea timpului de 
actiune al substantelor carcinogenice, de asemeni ele dilueaza si absorb aceste substante, si in special 
sarurile biliare. Studiile efectuate insa nu dovedesc efectul protectiv al consumului crescut de fibre 
vegetale singur, efectual fiind mai curand legat de un stil de viata si de un stil alimentar sanatos. 
Calciul are de asemenea un efect protectiv dovedit de numeroase studii, prin capacitatea de a lega si 
de a precipita acizii biliari, influentand de asemeni si proliferarea celulelor mucoasei colonice. 
Ramane de demonstrat prin studii ulterioare daca suplimentarea cu calciu a dietei are efectele 
scontate. 

Folatii, o vitamina din grupul vitaminelor B, are un rol importanta in metilarea ADN-ului. 
Deficitul de folati poate duce la dezvoltarea cancerului de colon prin afectarea sintezei de ADN, sau 
prin lipsa controlului aspra proto-oncogenelor. Numeroase studii confirma faptul ca cresterea 
aportului de folati reduce riscul de cancer colonic. Totusi relatia dintre acidul folic si cancerul de 
colon nu este una uniforma, fapt confirmat de alte studii epidemiologice. 

Aportul vitaminic reprezinta de asemenea un factor care pare sa influenteze aparitia acestui 
neoplasm. Astfel aportul crescut de vitamine C, D si E reprezinta un factor de protectie. 

Aportul crescut de fructe si vegetale a fost intens studiat in ultimii ani. Acestea sunt o sursa 
foarte importanta de antioxidanti, inclusiv carotenoizi si acid ascorbic. Alti constituenti bioactivi cu 
rol protectiv din legume si fructe sunt reprezentati de indoli si tiocianati. 

Aspirina si antiinflamatoarele nesteroidiene au efecte protective in toate stadiile 
carcinogenezei colonice, fapt evidentiat de numeroase studii observationale. Mecanismul de actiune 
antineoplazic este incomplet cunoscut, dar se pare ca ambele cai de actinue COX-dependent si COX- 

independenta au un rol important. Cel putin 30 studii sustin reducerea consistenta a incidentei 
neoplasmului colo-rectal la utilizatorii de AINS. 

Terapia hormonala substitutiva. Studiile observationale au demonstrat asocierea intre 
terapia hormonala substitutiva la femei si reducerea incidentei si mortalitatii prin cancer de colon. Ca 
si posibil mecanism de actiune este mentionata reducerea cantitatiii de bila secretata, cat si actiunea 
estrogenilor la nivelul mucoasei colonice. Numeroase studii sustin reducerea cu 20% a incidentei 
cancerului de colon la femeile care primesc terapie hormonala substitutiva. 

Activitatea fizica scade riscul de aparitie a cancerului colonic. Efectul este relativ redus, si 
pare a fi legat mai ales de alti factori ce se refera la stilul de viata (dieta, fumat, greutatea corporala). 
Activitatea fizica intensa duce la modificari ale sensibilitatii la insulina si ale nivelului de IGF. 
Oricum activitatea fizica moderata trebuie recomandata fara ezitare tuturor pacientilor. 

Consumul de alcool si fumatul reprezinta factori de risc demonstrati in cresterea incidentei 
cancerului de colon, in special in localizarile proximale. Alcoolul altereaza absorbtia folatilor, 
crescand riscul de aparitie a cancerului colonic prin reducerea biodisponibilitatii folatilor. De asemeni 
acetaldehida, un produs de metabolizare a alocoolului se pare ca altereaza metilarea ADN-ului. Nu 
exista diferente sesizabile pentru riscul atribuit diferitelor tipuri de alcool consumat (bere, vin, 
distilate) desi unele studii mentioneaza un risc crescut la consumatorii de bere. Fumatul. Intro analiza 
a literaturii de specialitate in 21 din 22 studii mari se remarca o crestere riscului de cancer de doua 
pana la trei ori in comparatie cu nefumatorii. 

Un alt factor incriminat in aparitia cancerului colonic este reprezentat de dietele bogate in 
grasimi, atat saturate cat si nesaturate. Dieta bogata in grasimi si in special grasimi saturate animale 
pare a fi implicata in carcinogeneza. 

Dietele bogate in proteine provenite din carne (in special carne rosie) par de asemenea sa 
reprezinte un factor de risc in aparitia cancerului colic (creste riscul de 2,5 ori). Mecanismele prin care 
consumul crescut de carne rosie creste riscul de aparitie a cancerului colonic par a fi reprezentate de 
concentratia crescuta in fier, care este un pro-oxidant. Acesta creste cantitatea de radicali liberi in 
colon , producand leziuni la nivelul mucoasei, si facilitand actiunea celorlalti factori carcinogenici. De 
asemeni este crescuta productia de produsi N-nitroso cu efecte carcinogenice. 

Acizii biliari si flora bacteriana. Productia crescuta de acizi biliari si colesterol, la indivizii 
avand diete bogate in grasimi, duce, sub influenta florei bacteriene colonice, la aparitia leziunilor 
mucoasei colonice (factor important de protectie in fata agentilor carcinogenici) cat si la aparitia 
proliferarilor celulare anormale la acest nivel. Aceste mecanisme par a fi inhibate de catre inhibitorii 
de ciclooxigenaza (COX-2) si de AINS, prin scaderea sintezei anumitor prostaglandine. In ceea ce 
priveste flora bacteriana exista studii care demonstreaza eliberarea de factori carcinogenici (enzime de 
tip 7-a-dehidroxilaza, B-glucuronidaza) de catre aceasta populatie microbiana, mai ales sub influenta 
grasimilor. 

Obezitatea pare sa creasca riscul dezvoltarii cancerului de colon la barbati si la femeile in 
pre-menopauza. Obezitatea are ca mecanism de actiune insulino-rezistenta existenta de obicei la acesti 
pacienti, care duce la hiperinsulinism si la cresterea activitatii IGF. Nivelele crescute de IGF sunt 
asociate cu proliferea celulara si implicit cu un risc crecut de neoplasm colonic. Studii mai recente 
releva ca la femei, cresterea riscului de cancer colonic prin asocierea obezitatii poate fi modificat de 
estrogeni. 

Colecistectomia favarizeaza cresterea cantitatii de acizi biliari secundari in materiile fecale cu 
influenta in dezvoltarea cancerului. Studii recente pe cohorte mari de pacienti releva cresterea 
incidentei cancerului la nivelul intestinului subtire si primei portiuni a colonului la pacientii 
colecistectomizati. Alte studii infirma aceste rezultate. 

Bolile inflamatorii intestinale. Pacientii cu afectiuni inflamatorii ale colonului sunt mai 
predispusi la aparitia unui cancer de colon. Pacientii cu suferinte inflamatorii de lunga durata ale 
colonului sunt cunoscuti a prezenta un risc crescut de dezvoltare a unui cancer de colon. Studiile 
existente se refera mai ales la pacientii cu colita ulcerativa. 

Riscul crescut de dezvoltare a unui cancer de colon la pacientii care sufera de boli 
inflamatorii ale colonului este bine dovedit, cu o incidenta de 6% la pacientii cu colita ulcerativa. 
Riscul este scazut in primii 8 ani de boala, dupa care acesta creste exponential de pana la 56 ori fata 
de populatia generala, in a patra decada de evolutie a bolii. Gradul de risc depinde de asemenea de 
gradul de afectare a intestinului. Cel mai important factor predispozant pentru cancer este reprezentata 

de extinderea anatomica a procesului inflamator, riscul cel mai mare fiind prezent daca pacientii 
prezinta pancolita sau ulceratii ce se extind proximal pana la flexura splenica, iar riscul cel mai mic 
fiind prezent la cei ce au procesul inflamator limitat la rectosigmoid. Datorita faptului ca riscul de 
dezvoltare a displaziei sau cancerului creste cu durata afectiunii inflamatorii, este necesara 
intensificareaa supravegherii pacientilor. Este deja o practica comuna efectuarea colonoscopiei la 
fiecare 1-2 ani dupa 8 ani de boala, la pacientii cu pancolita, sau dupa 15 ani de boala la pacientii cu 
colita limitata la colonul stang. Proctita ulcerativa nu necesita o supraveghere deosebita. 

Boala Crohn. Pacientii cu boala Crohn au un risc de a dezvolta cancer de colon de cira 20 
ori mai mare ca populatia generala, insa ceva mai mic ca cei cu colita ulcerativa. In comparatie cu 
cazurile sporadice de cancer de colon, la pacientii cu boala Crohn cancerul apare la varste mai tinere 
(48 ani fata de 60), sunt mai adesea localizate la nivelul colonului drept, si sunt mai frecvent tumori 
multiple. Recomandarea existenta in literatura de specialitate este de a se efectua colonoscopie la 
fiecare 1-2 ani dupa 15 ani de evolutie a bolii. Relatia intre Boala Crohn si cancerul de colon nu a 
putut fi demonstrata in doua mari studii canadiene. 

Istoricul familial. Pacientii cu istoric familial de cancer de colon prezinta un risc crescut de 
dezvoltare a unei tumori de colon. Cresterea riscului de aparitie a unui cancer in anumite familii pot fi 
atribuite unei susceptibilitati genetice, expunerii la factori de mediu similari, sau o combinatie a celor 
doua. 


Alti factori de risc 


radierea. Au fost descrise tumori de colon la pacientii care au fost iradiati pentru diverse alte 
afectiuni (in special cancer cervical si cancer de prostata). Aceste cancere apar la distanta de 
momentul iradierii la pacienti ce supravietuiesc unei tumori pelvine, fiind insa greu de afirmat 
legatura de cauzalitate intre iradiere si aparitia cancerului de colon, avand in vedere ca si mai multi 
pacienti iradiati nu dezvolta niciodata un cancer colonic. 

Ureterosigmoidostomia. Prezenta unei ureterosigmoidostomii este asociata cu cresterea 
riscului de aparitie a unui cancer de colon in jurul anastomozei uretero-sigmoidiene. Ca si factor 
adjuvant este mentionata prezenta compusilor nitroso din urina, perioada de latenta pana la aparitia 
cancerului de colon fiind in medie de cca 26 ani. 

Pentru aceasta etapa putem enunta factori care influenteaza aparitia cancerului de colon dupa 
“Sleisenger & Fordtran's Gastrointestinal and Liver Disease”, 8th ed.(tab1): 


Factori potentiali care pot sa influenteze carcinogeneza in neoplasmul de colon 


Probabili agresivi 

Dieta cu grasimi in exces si saraca in fibre 

Consumul de carne rosie 
Posibili agresivi 

Consumul in exces de bere 

Diete sarace in seleniu 

Factori mutageni si carcinogenici externi 

Substante aminate heterociclice(afumaturi) 
Probabili protectivi 

Consumul zilnic de fibre 

Activitatea fizica 

Scaderea masei corporale 

Aspirina si AINS 

Calciu 

Terapia de substitutie hormonala (estrogeni) 
Posibili protectivi 

Vegetale din familia crucifere (varza, conopida, brocoli) 

Alimente bogate in caroten 

Vitaminele C, E si D 

Inhibitorii de ciclooxigenaza-2 

Tablou clinic 


De obicei pacientii sunt asimptomatici, fiind diagnosticati cu cancer de rect fie intamplator, fie 
in cadrul unor programe de screening. Simptomele cel mai frecvent intalnite sunt reprezentate de 
dureri abdominale, de alterari ale tranzitului intestinal, rectoragii. Aparitia simptomatologiei semnifica 
un cancer colonic mai avansat. 

Durerea este de obicei atipica, de intensitate scazuta, neputand fi localizata foarte precis, 
schimbandu-si caracterele odata cu cresterea masei tumorale sau cu instalarea sindromului ocluziv. In 
acest moment durerea are caracter colicativ, apare sub forma de crampe abdominale, cu sediul situat 
de obicei periombilical sau in etajul abdominal inferior. 

Tulburarile de tranzit intestinal reprezinta al doilea semn important in cancerul de colon. 
Acestea pot fi la inceput foarte subtile, greu de sesizat de catre pacient. Schimbarile ce apar se referea 
la inceput la cantitate, forma, consistenta. Ulterior apare alternanta constipatie-diaree, semn 
considerat specific pentru tumorile colonice. 

Rectoragiile apar frecvent si deseori, mai ales la pacienti tinerii sunt eronat atribuite unor 
hemoroizi, intarziindu-se astfel tratamentul. Opinam pentru efectuarea colonoscopiei la toti pacientii 
care prezinta sangerare pe cale rectala. Sangerarile oculte, manifestate initial prin instalarea unei 
anemii fara o cauza aparenta sunt evidentiate prin testul Haemocult, si mai nou prin testul 
Haemoquant. Rectoragiile sunt intalnite mai ales in localizarile distale ale concerului de colon 
(descendent, sigmoid), dar pot fi si expresia unei sangerari abundente de la nivelul ceco- 
ascendentului. 

Dupa clinica Lahey, in urma unui studiu anatomic intins pe 10 ani repartitia localizarilor 
tumorii este: colon ascendent 18 %, colon transvers 9%, colonul descendent 5%, sigmoidul 25%, si 
rectul 43%. 


Factori de prognostic clinic 


Varsta. Ca si in cazul altor tumori, incidenta cancerului de colon creste odata cu varsta. Cel 
mai frecvent cancerul de colon non-ereditar apare in decada a sasea, iar pacientii cu adenomatoza 
polipoida familiala dezvolta cancer de colon in decada a 3-a de viata, daca nu s-a practicat colectomie 
inainte de aceasta varsata. Pacientii cu cancer colonic ereditar non-polipozic pot dezvolta boala la 
orice varsta, cel mai frecvent intre 40 si 60 ani. In cazul pacientilor tineri ce dezvolta un cancer de 
colon, acestia prezinta tumori cu evolutie mai agresiva, aflate in stadii mai avansate in momentul 
diagnosticarii. 

Simptome. Ocluzia si perforatia nu sunt semne prognostice si sunt asociate cu boala in stadii 
avansate. Dat fiind ca acesti pacienti sufera interventii chirurgicale in regim de urgenta, prognosticul 
este mai rezervat, cu mortalitate si morbiditate crescute. 

Transfuziile de sange pot cauza imunosupresie in perioada postoperatorie, ceea ce duce la 
inabilitatea organismului de a combate diseminarea celulelor tumorale in momentul interventiei 
chirurgicale. Chung si colab. pe un studiu ce a inclus 5236 pacienti constata o rata mai mare a 
recurentelor la pacientii ca au primit sange si produse de sange in perioada periperatorie. 


Diagnostic 


Cand se suspecteaza existenta unui cancer de colon, in genral in urma examenului clinic, sau 
cand examenele de screening sugereaza existenta acestuia, diagnosticul trebuie stabilit prin examen 
endoscopic si radiologic. Colonoscopia este mai precisa decat irigografia cu dublu contast, in special 
in detectarea adenoamelor mai mici de 1 cm; jumatate dintre acestea putan d fi oOmise la examenul 
baritat. Daca din motive obiective nu se poate efectua colonoscopia, irigigrafia cu dublu contrast este 
mai precisa decat irigografia simpla. In oricare situatie dupa evidentierea unei leziuni vizualizarea 
colonoscopica a intreg colonului este obligatorie, datorita incidentei crescute a leziunilor sincrone, 
descoperirea ac estora intraoperator ducand la modificari uneori nedorite de tactica chirurgicala. 

Irigografie: Tumora de colon sigunoid Irigografie: imagine lacunara 


Recomandari pentru depistarea cancerului de colon (Asociatia americana a chirurgilor colo- 
rectali) 


Colonoscopie: polip colonic transformat malign. Colonoscopie: polip colonic degenerat malign 


Cancerul colo-rectal este poate cel mai usor de depistat, incidenta sa facandu-l unul dintre 
cele mai importante afectiuni. Nu este deloc lipsit de importanta faptul ca aproximativ 65% dintre 
pacientii cu cancer colonic sunt depistati in stadii avansate. Este raportat in literatura de specialitate ca 
daca tumora este depistata in stadii precoce, supravietuirea la 5 ani ajunge pana la 90%. Ghidurile de 
practica au facut recomandari in doua directii: indivizii fara factori de risc si indivizii cu risc crescut 
pentru dezvoltarea unui cancer colo-rectal. Toate metodele de screening, inclusiv testul haemocult 
efectuat anual, sigmoidoscopia efectuata la fiecare 5 ani, screening prin test haemocult efectuat anual 
impreuna cu sigmoidoscopie efectuata la fiecare 5 ani, irigografia cu dublu contrst la fiecare 5-10 ani, 
colonoscopia efectuata la fiecare 10 ani s-au dovedit a avea un beneficiu net in depistarea cancerului 
de colon. 

Noile ghiduri americane impart populatiile in trei categorii: cu risc scazut, cu risc moderat si 
cu risc crescut cu recomandari specifice pentru fiecare. 

Recomandari de screening (The ASCRS Textbook of Colon and Rectal Surgery, 2007) 


Riscul Procedura Varsta Frecventa 
I. Risc scazut sau mediu 65-| Tuseul rectal si una din| 50 Anual 
75% urmatoarele: 
50 testul haemocult 

A. asimptomatic: fara factori de| - determinarea  sangerarilor anual si 
risc oculte din materiile fecale si sigmoidoscopia 

sigmoidoscopia flexibila la fiecare 5 ani 
B. Cancer colorectal in familie 50 


- examinarea intregului cadru 


la fiecare 5-10 


dar nu la rude de gradul I colic (colonoscopia si ani 
irigografiacu dublu contrast si 
rectosigmoidoscopia) 
I. Risc mediu 20-30% din 
populatie 
A. Cancer colorectal la rude de| Colonoscopie 40 ani sau cul La fiecare 5 ani 
gradul I, varsta sub 55 ani, sau 10 ani mai 
doua sau mai multe rude e devreme decat 
gradul I cu cancer de colon, cel mai tanar 
indiferent de varsta caz din 
familie 
B. Cancer colorectal la rude de | Colonoscopie la fiecare 5-10 
gradul I si varsta mai mare de 50 ani sau cu| ani 
55 ani 10 ani mai 
devreme decat 
cel mai tanat 
caz din 
C. Istoric personal de polip unic | Colonoscopie familie 
mare (> 1 cm), sau multipli in caz de 
polipi colonic de orice la 1 an dupa| polipoza 
dimensiune polipectomiee | recurenta anual, 
daca e polip 
D. Istoric personal de cancer| Colonoscopie obisnuit la 5 ani 
colonic, supraveghere dupa 
rezectie cu intentie curativa la 1 an dupa| daca e normal la 
rezectie 3 ani 
daca e inca 
normal la 5 ani 
H. Risc inalt (6-8% din 
populatie) 
A. istoric familial de polipoza| - sigmoidoscopie flrxibila, | - 12-14 ani La fiecare 1-2 ani 
adenomatoasa familiala trebuie avuta in vedere 
consilierea genetica 
B. Istoric familial de cancer 21-40 la fiecare 2 ani 
colonic non-ereditar - colonoscopia, trebuie avute in| 40 anual 
vedere testele genetice 
C. Boala inflamatorie a 
colonului: 15 ani del la fiecare 1-2 ani 
- colita - colonoscopie evolutie 
- pancolita - colonoscopie 8&8 ani de|la fiecare 1-2 ani 
evolutie 

Cancerul de colon familial 


A devenit din ce in ce mai clar ca predispozitia genetica joaca un rol foarte important intrun 
numar substantial de cancere colonice. Pare convenabila impartirea cancerului colonic in cancere 
ereditare (sau familiale) si ne-ereditare (sporadice). Este mult mai corecta afirmatia ca toate cancerele 
au o componenta genetica, care poate fi mostenita sau dobandita. Astfel persoanele cu cancer de 
colon cu agregare familiala se nasc cu un genom alterat, iar conditiile de mediu contribuie cu 
agresiuni genotoxice suplimentare, ducand la dezvoltarea fenotipului malign. Rolul ereditatii in 
geneza cancerului de colon este cel mai evident manifestata la pacientii cu sindroame polipozice (Sdr. 
Gardner, Polipoza familiala). Aceste sindroame se transmit intro maniera autosomal dominanta, si 
sunt caracterizate de prezenta catorva sute de adenoame colonice, cu sau fara tumori manifeste 
extracolonice. Adenoamele evolueaza aproximativ 10 ani pana la aparitia cancerului, si virtual toate 
persoanele afectate dezvolta cancer de colon daca acesta este lasat pe loc. 


Predispozitia pentru cancer colonic 


Riscul de a dezvolta cancer colorectal depinde de anumiti factori demografici identificati ca 
atare sau presupusi implicati. Influenta dietei si alti factori de mediu au fost deja mentionati. Alti 
factori implicati includ varsta, istoric personal de adenom, de carcinom, si de boli predispozante (in 
particular boli inflamatorii colonice) si istoric familial. 


Factori de risc pentru cancerul colorectal: 
- dieta bogata in grasimi, 
— varsta in jur de 40 ani, 
- istoric personal de adenom colorectal (sincrone sau metacrone), 
— carcinom colorectal, 
- istoric familial de: sindroame polpozice: polipoza familiala colonica, sdr Gardner, Sdr. Turcots (> 
100 adenoame); sdr. Muir-Torre; sdr. Peutz-Jeghers; polipoza familiala juvenila, 
- cancer colonic non-polipozic, istoric familial de cancer, 
— rude de gradul I cu cancer colorectal, 
- boli inflamatorii colonice, 
- colita ulcerativa, 
- Boala Crohn. 


Varsta. Riscul de a dezvolta un cancer colorectal creste dupa varsta de 40 ani, riscul maxim 
fiind prezent la persoanele peste 50 ani. Studiile efectuate sustin ca pentru o persoana de 50 ani riscul 
de a dezvolta un cancer de colon este de cca 5 %, si daca persoana respectiva supravietuieste pana la 
varsta de 80 riscul de deces datorat cancerului colo-rectal este de cca 2,5 %. Aceste elemente au o 
importanta deosebita pentru screening-ul populational. Cancerele dezvoltate la varste mai tinere sunt 
considerate a fi cazuri sporadice sau asociate sindroamelor polipozice familiale. 


Stadializare 


Toate cancerele de colon se dezvolta dintro singura celula transformata care trece prin 
multiple diviziuni celulare, si formeaza o leziune macroscopica la nivelul intestinului gros. 
Stadializarea cancerului de colon trebuie sa aiba in vedere penetrarea in peretele intestinal, 
diseminarea la nivelul nodulilor limfatici regionali, afectarea organelor adiacente, prezenta sau 
absenta determinarilor secundare la distanta. 

Sistemul original de stadializare pentru cancerul colonic a fost introdus de Charles Dukes in 
1930 si modificat in 1932. aceasta clasificare are trei stadii: A, B, C. Stadiul A — tumora limitata la 
peretele intestinal, Stadiul B — tumora are extensie directa la tesuturile adiacente si stadiul C — 
extensie la nivelul ganglionilor limfatici regionali. Stadiul D a fost adaugat ulterior pentru a defini 
cazurile cu metastaze la distanta. 

Cea mai cunoscuta modificare cunoscuta este cunoscuta sub numele de Astler-Coller. In 
aceasta varianta de clasificare stadiile Dukes B si C sunt subdivizate in cate doua grupuri; Stadiul B1 - 
invazie a muscularis propria fara insa a o depasi, fara implicare ganglionara si B2 -extensie prin 
muscularis propria fara implicare ganglionara. Similar pentru stadiul C1 — aceeasi situatie ca B1, insa 
cu ganglioni pozitivi, si C2 aceeasi situatie ca B2, cu implicare ganglionara. 

Desi ambele sisteme de clasificare sunt inca des uzitate in practica medicala, stadializarea 
TMN ramane preferata in utilizarea curenta. 

Aceasta clasificare, dezvoltata de Comitetul American pentru Cancer, utilizeaza trei tipuri de 
descrieri; T pentru tumora, N pentru implicarea ganglionara si M pentru mestataze. Ultima revizuire a 
sistemului a fost facuta in 2002. 


Tis Carcinom in situ 

TI Invazie a submucoasei 

T2 Invazia muscularis propria 

T3 Invazie a subseroasei sau a tesutului neperitonealizat pericolic 

T4 Incazia altor organe sau tesuturi adiacente 

NO Fara implicare ganglionara 

NI Implicare a 1-3 ganglioni 

N2 Implicare a 4 sau mai multi ganglioni implicati 

MO Fara metastaze la distanta 

MI Mestataze distale prezente 

Stadiul 

Stadiul 0 Tis, NO, MO 

Stadiul 1 T1 sau T2, NO, MO 

Stadiul 2 T3 sau T4, NO, MO 
Stadiul Ila T3, N0, MO 
Stadiul IIb T4, NO, MO 

Stadiul 3 Orice T, N1 sau N2, MO 
Stadiul Ia T1 sau T2, NI, MO 
Stadiul Ib T3 sau T4, NI, MO 
Stadiul Ic Orice T, N2, MO 

Stadiul 4 Orice T, orice N, M1 

Factori clinici si paraclinici ce afecteaza prognosticul pacientilor cu cancer de colon 
(Sleisenger & Fordtrans Gastrointestinal and Liver Disease 7th Edition) 


Caracteristica 


Prognostic 


Stadiu patologico-chirurgical 


Penetrarea in peretele intestinal 


Invazia crescuta diminueaza prognosticul 


Numarul de noduli limfatici regionali afectati 


14 nodului au prognognostic mai bun ca 4 


Elemente histopatologice 


Gradul de diferentiere tumorala 


Cele bine diferentiate au prognostic mai bun ca 
cele slab diferentiate 


Celule mucinoase sau cub forma de inel cu pecete 


Prognostic nefavorabil 


Tumora schiroasa 


Prognostic nefavorabil 


Invazia venoasa 


Prognostic nefavorabil 


Invazia limfatica 


Prognostic nefavorabil 


Invazie perineurala 


Prognostic nefavorabil 


Reactie inflamatorie locala 


Imbunatateste prognosticul 


Morfologia tumorala 


Tipul polipoid/exofitic are progostic mai bun ca 
cel ulcerat/infiltrativ 


Continutul in ADN al tumorii 


Aneuploidia confera un progostic nefavorabil 


Dimensiunile tumorii 


Nu a fost dovedita influenta asupra prognosticului 


Elemente clinice 


Diagnostic la pacienti asimptomatici 


Imbunatateste prognosticul 


Rectoragii ca prim semn clinic 


Imbunatateste prognosticul 


Ocluzie intestinala 


Prognostic nefavorabil 


Perforatie intestinala 


Prognostic nefavorabil 


Varsta sub 30 ani 


Prognostic nefavorabil 


Valoarea CEA preoperatorie 


Valori crescute dau prognostic nefavorabil 


Metastaze la distanta 


Prognostic nefavorabil 


Diagnosticul diferential 


Mase tumorale prezente: 

- tumori benigne 

- diverticuloza 

Mase inflamatorii 

- diverticulita 

- boala inflamatorie intestinala 
- ischemie 


- boli infectioaase (tuberculoza, amoebiaza, infectii fungice) 


Stricturi la nivelul colonului 

- afectiuni inflamatorii (B. Crohn) 
- ischemie 

- sechele postiradiere 

Rectoragii 

- hemoroizi sangeranzi 

- diverticuloza 

- colita ulcerativa/boala Crohn 

- colita infectioasa 

- colita ischemica 

- ulcer rectal solitar 

Durere 

- ischemie mezenterica 

- diverticulita 

- boli inflamatorii intestinale 

- sindromul de intestin iritabil 
Tulburari de dinamica intestinala 
- boli inflamatorii intestinale 

- medicamentele (constipatie/diaree) 
- sindrom de intestin iritabil 


Proceduri de diagnostic si screening pentru cancerul rectal 


—  sigemoidoscopia rigida 

—  siemoidoscopia flexibila 

- colonoscopia 

- irigografia cu dublu contrast 
- irigografia simpla 


Antigenii carcinoembrionari si markerii tumorali serologici 


S-au facut numeroase cerecetari in determinarea unor markeri tumorali care sa poata permite 
detectarea precoce si diagnosticul in cancerul colorectal. O gama larga de proteine, glicoproteine, 
substante celulare si umorale au fost studiate ca si potentiali markeri tumorali, dar nici una dintre ele 
nu este specifica pentru cancerul colorectal. Cel mai studiat marker tumoral in cazul cancerului 
colorectal este antigenul carcinoembrionar CEA. Acesta poate fi util in urmarirea pacientilor cu 
cancer colonic dar are o slaba valoare predictiva in detectarea cancerului la pacienti asimptomatici. 
Testul are o slaba specificitate si sensibilitate, ceea ce il face nepotrivit pentru screening. 


Tratament chirurgical 


Rezectia chirurgicala este tratamentul de electie in cele mai multe cazuri de cancer de colon. 
Colonoscopia trebuie obligatoriu sa preceada orice gest chirurgical, pentru a detecta eventuala leziuni 
sincrone. CT-ul nu este indicat ca procedura diagnostica preoperatorie de rutina. Este util pentru 
evaluarea determinarilor secundare hepatice. Este util de asemenea in evaluarea recurentelor 
locoregionale pelvice in cazurile de tumori rectosigmoidiane. 

Ecografia transrectala este un mijloc valoros de evaluare preoperatorie. 

Scopul interventiei chirurgicale este de a indeparta segmentul colonic afectat impreuna cu 
vasele limfatice. Extensia rezectiei colice este determinata de caracteristicile vascularizatiei si ale 
drenajului limfatic. Limita de siguranta in rezectii este considerat a fi de cel putin 5 cm de marginile 
tumorii. Desi de multe ori aceasta limita este mai larga datorita vascularizatiei. Rezectiile largite nu 
par a creste supravietuirea fata de cazurile cu rezectii segmentare, crescand insa morbiditatea. 

Incidenta recurentelor dupa rezectie in cancerul colonic este mai mare la pacientii care 
prezinta penetrare seroasei sau implicare ganglionara.in plus, incidenta tumorilor metacrone in 
cancerul colonic este de pana la 5%. Colonoscopia este utila in evidentierea si indepartarea polipilor 
adenomatosi sincroni si metacroni la populatiile cu risc crescut. Examenul clinic periodic combinat cu 
determinarea CEA la intervale regulate, poate reprezenta o metoda eficienta de screening. 

Senzitivitatea in detectarea precoce a recurentelor este de circa 61% atunci cand se utilizeaza 
fie examenul CT sau CEA, dar examenul CT este util in detectarea recurentelor pelvine dupa rezectii 
de rectosigmoid. Portografia CT este folosita pentru evaluarea metastazelor hepatice. 

Imunoscintigrafia dupa administrarea de anticorpi monoclonali marcati radioactiv aduce 
informatiii suplimentare in stadializarea si evaluarea peoperatorie a pacientilor , sau in evaluarea 
recurentelor, fara a fi insa o metoda standardizata. Rolul PET este in curs de evaluare. RMN-ul 
furnizeaza cele mai bune informatii cu privire la determinarile secundare hepatice. Ultrasonografia 
intraoperatorie este utile de asemenea pentru detectarea metastazelor hepatice situate in profunzime si 
nu sunt accesibile palparii. Determinarea seriata a CEA a fost folosita impreuna cu chirurgia second- 
look. Masurarea nivelelor de CEA cel putin la fiecare 2 luni in primii 2 de la interventia chirurgicala, 
si la fiecare 4 luni pentru urmatorii 3 ani, permite unui procent mic de pacienti (5 %) stabilirea 
indicatiei chirurgicale second-look. Supravietuirea in urma interventiei second-look este mai mare 
cand echipa chirurgicala are experienta in chirurgia oncologica. 

Piesa operatorie: Tumora sigmoidiana stenozanta 


Colostomia 


Colostomia este procedura chirurgicala prin care se exteriorizeaza la peretele abdominal o 
portiune a intestinului gros, ca si cale de evacuare a materiilor fecale. 

Colostomia este folosita in tratamentul chirurgical al diverselor afectiuni ale intestinului gros 
(cancer, ocluzia intestinala, boala inflamatorie a intestinului, diverticul perforat, leziuni traumatice, 
etc). Colostomia temporara este utilizata pentru a permite vindecare diverselor leziuni, urmand ca 
intrun timp ulterior sa se procedeze la reintegrarea sa in circuitul digestiv. Colostomia permanenta 
este utilizata cand segmentul de intestin distal trebuie indepartat, sau este inutilizabil. Desi cancerul 
colo-rectal este cea mai comuna indicatie pentru colostomia permanenta, numai 10-15% dinatre 
pacientii operati pentru acest diagnostic necesita o colostomie. 

Complicatiile colostomiei sunt: 

- necroza tesutului stomal, se datoreaza unei vascularizatii ineficienta a stomei, poate necesita 

reinterventie chirurgicala 

- retractia stomei (la nivelul pielii sau sub acest nivel); este cauzata de o lungime insuficienta a 
stomei. 

-  Prolapsul stomei; este cauzat de un orificiu parietal prea mare, sau de o fixare neadecvata a stomei 
la peretele abdominal 

- stenoza; deseori asociata cu infectia peristomala 

- hernia parastomala; perete abdominal slab sau orificiu prea mare 


Rezectia chirurgicala a metastazelor hepatice 


Cel mai comun sediu pentru metastazele la distanta in cancerul colonic este ficatul. Sunt 
prezente la 10% pana la 25% dintre pacientii cu cancer colorectal. 70-80 % din metastazele hepatice 
apar in primii 2 ani de la rezectia primara cu viza radicala. Prognosticul constant prost al pacientilor 
cu metastaze hepatice netratate sustine abordarea agresiva a acestora. Rezectia hepatica este deci 
recomandata in majoritatea cazurilor cu metastaze hepatice. Indicatia chirurgicala au pacientii care au 
suferit o rezectie colica pentru tumora primara cu viza radicala, fara alte determinari secundare 

extrahepatice. Tehnicile moderne permit in prezent efectuarea de rezectii hepatice ne-anatomice cu 
extirparea a multiple leziuni, care in trecut erau considerate nerezecabile. Supravietuirea la 5 ani este 
de 20-34% in cazurile selectionate. Supravietuirea la distanta variaza in diferite studii in functie de 
absenta sau prezenta altor determinari secundare, si de limitele de siguranta oncologica. Pacientii cu 
determinari secundare hepatice la nivelul ambilor lobi au risc mai mare de dezvoltare a recurentelor 
dupa rezectie. Daca sunt prezente mai mult de 4 metastaze, rezectia nu este indicata. 

Au fost de asemenea descrise in literatura imbunatatiri ale ratei supravietuirii la pacienti la 
care s-a practicat rezectie pulmonara pentru metastaze dupa cancer de colon. 

Prognosticul pentru pacientii cu cancer colorectal care sufera o interventie chirurgicala 
potential curativa este corelat cu stadiul tumoral in momentul interventiei chirurgicale. In ciuda 
extirparii tuturor tumorilor macroscopice, pacientii cu tumori care au penetrat seroasa sau care 
prezinta la momentul interventiei ganglioni invadati, prezinta un risc foarte mare de recurenta. 


Managementul terapeutic al cancerului colonic 


A. rezectia chirurgicala este indicata in cancerele colonice, in functie de stadiu. Rezectia leziunii 
primare previne ocluzia intestinala sau perforatie. 
B. tumorile avansate , nerezecabila chirurgical pot beneficia de radioterapie paleativa si de colostomie 
in amonte. 
C. extinderea rezectiei este determinata de relatia leziunii cu drenajul limfatic si cu vascularizatia 
segmentului respectiv 
1. afectare a cecului sau colonului ascendent — hemicolectomie dreapta 
2. afectare a unghiului hepatic — hemicolectomie dreapta largita 
3. afectare a colonului transvers — colectomie segmentara a colonului transvers sau 
hemicolectomie stanga sau dreapta largita 
4. afectare a unghiului splenic — hemicolectomie stanga 
5. afectare a colonului sigmoid — colectomie segmentara 
6. afectare a regiuniii rectosigmoidiene — rezectie rectala pe cale anterioara cu anastomoza 
primara 
D. pregatirea preoperatorie a intestinului gros 
1. golirea mecanica a intestinului gros, urmata de decontaminare cu antibiotice administrate pe 
cale orala. Pacientii cu obstructie totala a intestinului nu pot beneficia de aceasta pregatire si 
in aceste cazuri este indicata colostomie temporara 
2. solutia de polietilen glicol este administrata de obicei in ziua premergatoare operatiei. 
E. Chimioterapia adjuvanta este recomandata pentru tumorile avansate de colon 
F. Stadializarea finala este facuta in urma examenului histopatologic postoperator 


Riscuri 

Riscurile potentiale pentru chirugia colorectala sunt acelea ale oricarei interventii chirurgicale 
majore si apar de obicei pe perioada internarii. Starea generaa a pacientului inaintea interventiei 
chirurgicale este un indicator al riscului potential de complicatii. Problemele psihologice ce pot aparea 
in perioada imediat post-operatorie apar de obicei la pacientii stomizati, si sunt legate de aspectele 
sociale ale purtarii pungii de colostoma. Consilierea si educatia sunt necesare pentru fiecare pacient in 
parte. 


Rezultate 
Vindecarea postoperatorie fara complicatii este de aasteptata sa fie regula in aceste ccazuri. 
Perioada de convalescenta postoperatorie variaza in functie de starea de sanatate a fiecarui pacient. 


Morbiditate si mortalitate 

Mortalitatea a scazut pana la circa 6% prin folosire antibioterapiei pre si post-operator. 

Comorbiditatile pacientilor trebuiesc investigate si controlate preoperator, fiind cele care 
determina rata de mortalitate a acestor pacienti. 

Complicatii 
Complicatiile sunt reprezentate de: sangerari, tromboflebite, penumonie, trombembolismul 
pulmonar, insuficienta cardiaca. 


Tumorile benigne ale intestinului gros 


Tumorile benigne ale intestinului gros sunt reprezentate de polipii intestinali, si sunt definite 
ca existenta unor formatiunini bine circumscrise ce se proiecteaza deasupra epiteliului mucoasei 
intestinale. Pot fi pediculati sau sesili, iar dimensiunile pot varia de la 1-2 mm pana la 10 cm. 
Diagnosticul de polip nu este unul histologic, ci unul descrisptiv. Sunt clasificati dupa cum urmeaza: 


Boala polipoasa (polipii intestinali) 
— polipi non-neoplastici 
- polipii metaplastici sau hiperplastici 
- polipii hamartomatosi 
- polipii juvenili 
- polipi Peutz-Jeghers 
- polipii inflamatori 
- polipii limfoizi benigni 


Polipii hiperplastici 

Polipii hiperplastici(denumirea americana) sau metaplastici (denumirea englezeasca) sunt 
mici, sunt sesili si se afla situati in regiunea distala a colonului si la nivelul rectului. Sunt prezenti in 
numar mare, cu mucoasa supraicenta normal colorata sau mai palida, putand fi confundati cu polipoza 
familiala. Ei nu prezinta potential malign, si nu exista evidente clare ca adenoamele se dezvolta din 
polipii hiperplastici. Polipii hiperplastici se regasesc la o treime din populatia de peste 50 ani, si 
adesea coexista cu adenoamele. Avand in vedere dimensiunile mici, de pana la 5 mm, tratamentul este 
reprezentat de colonoscopie cu biopsie si cauterizarea leziunilor. Evaluare si conduita; deoarece este 
general acceptat ca nu degenereaza malign 

Daca polipii hiperplastici sunt singurele leziuni evidentiabile la colonocopie, trebuie umate 
procedurile de screening. 


Polipii mucosi 

Sunt polipi de dimensiuni mici, sesili, cu mucoasa supraiacenta normala. La examenul 
histologic. Tratamentul este similar celui al polipilor hiperplastici, si anume cauterizare pe cale 
colonosopica. 


Polipii juvenili 

Polipii juvenili, denumti si polipi de retentie prezinta ca semn cardinal sangerarea. Pot fi 
asociati cu sindroamele familiale. Nu au potential malign dar trebuie indepartati pentru a preveni 
complicatiile. Vorbim despre sindromul polipozic juvenil daca la examenul colonocopic sunnt gasiti 
in numar mare. Acesti copii au un risc de circa 10-15 % de dezvoltare a cancerului colo-rectal. 
Asocierea dintre polipoza juvenila si polipoza adenomatoasa poate creste riscul transformarilor 
maligne. Colectomia profilactica si mucosectomia rectala sunt tehnicile agreate pentru acesti pacienti. 


Sindromul Peutz-Jeghers 

Este o boala trannsmisa autosomal dominant ce se asociaza frecvent cu hamartoamele non- 
neoplazice ale tractului digestiv. Ori de cate ori este posibil ei trebuie indepartati pe cale 
colonoscopica si toti polipii mai mari de 1,5 cm trebuie rezecati. Riscul de transfomare maligna este 
scazut. 

Polipii inflamatori 


Apar in fazele finale de vindecare ale inflamatiei, dupa aparitia ulceratiei mucoasei. Mai sunt 
denumiti pseudopolipi desi sunt polipi in adevaratul sens. Pot aparea in orice tip de colita 
inflamatorie. Nu au potential de transformare neoplazica. 


Polipi neoplastici 

Adenoamele 

Polipii adenomatosi sunt clasificati dupa cum urmeaza: tubulari (circa 70% din cazuri), 
tubulo-vilosi (10-20%) si adeno-vilosi (5-20% din cazuri). Evidentierea unui singur polip la 
sigemoidoscopie obliga la vizualizarea intregului colon prin colonoscopie. 

In toate cazurile descoperirea unui polip la colonoscopie trebuie urmata de indepartarea sa 
pentru a exclude transformarea neoplazica si complicatiile date de polipii voluminosi. Acestia pot 
sangera si ocazional determina ocluzie intestinala. Cea mai de temut complicatie ramane insa 
transformarea maligna si numeroase studii sustin teoria conform careia cancerul colonic este 
rezultatul transformarii maligne a unui polip adenomatos benign. Riscul creste evident cu trecerea 
anilor si de aceea toti polipii trebuie indepartati prin colonoscopie. Riscul de transformare pare a fi in 
general legat de aspectele histologice (riscul cel mai mare il prezinta polipii vilosi) si de dimensiunile 
polipului, opinia generala fiind de indepartare a tuturor polipilor mai mari de 5 mm. 

Din punct de vedere al simtomatologiei, aceasta poate fi total absenta sau, intrun numar redus 
de cazuri se poate manifesta prin: rectoragii, diaree cu pierderi de mucus si foarte rar colici 
abdominale. 

Investigatiile stabilesc cu certitudine diagnosticul: sigmoidoscopia rigida, colonoscopia 
flkexibila, clisma baritata simpla si mai ales cea cu dublu contrast. 

Ca si tratament, asa cum s-a aratat in acest capitol, pentru polipii de pana la 5 mm este 
suficienta cauterizarea acestora. Riscul de transformare maligna pentru polipii adenomatosi mai mari 
de 5 mm obliga la rezectia acestora pe cale colonoscopica. Mai dificil de rezecat sunt polipii sesili de 
dimensiuni mari. In toate cazurile in care suspicionam asocierea uni proces malign, este mai prudenta 
efectuarea unei colectomiie segmentare, urmata de urmarire colonoscopica timp de 3 ani. Atitudinea 
recomandata este de colectomie segmentara in cazurile dubitative, in locul colotomiei urrmata de 
polipectomie. 


Polipi ai tesutului conjunctiv, sunt reprezentati de: lipomul, fibromul, leiomiomul, 
hemangiomul, alte tumori neuurogene, limfamgiomul. 

Lipomul este o tumora non-epiteliala rara, aparand pe studii necroptice cu o ibcedenta de 
aproximatic 0,4 %. Pare localizat mai frecvent la nicelul ceco-ascendentului. Se dezvolta din tesutul 
grasos sub-mucos si cand ajung la dimensiuni apreciabila pot produce ulceratii la nivelul mucoasei. 
Sunt asimptomatice de obicei, insa daca sunt foarte voluminoase se pot manifesta prin sindroame 
subocluzive, sangerari prin ulceratii la nivelul mucoasei. 

Leiomiomul este o tumora foarte rara, cu originea in celulele din stratul muscular al 
intestinului. Este mai frecvent localizat in jumatatea distala a colonului. Este asimptomatic de obicei 
fiind descoperit accidental in cursul investigatiilor pe colon. Tratamentul este excizia chirurgicala. 

Hemangiomul trebuie diferentiat de angiodisplazie. Se manifesta prin sangerari importante 
aparute la varste tinere. Tratamentul este chirurgical. 

Neurofibromul isi are originea in tesutul din submucoasa sau din musculara, poate fi 
componeneta a neurofibromatozei Recklinghausen. Tratamentul este numai chirurgical. 


Sindroamele polipoase neoplastice 

Polipoza adenomatoasa familiala este o afectiune mostenita, care se transmite autososmal 
dominant, care se manifesta prin prezenta a numerosi polipi, de ordinul miilor la nivelul colonului. 
Evolutia este spre malignizare la varste tinere, pana in 40 ani, daca nu s-a practicat colectomia 
subtotala. 

Sindromul Turcot 

Este similar cu sindromul polipozic familial, specifica fiind asocierea altor tumori la nivelul 
sistemului nervos central, descris de Turcot in 1959. 

Sindromul Gardner 

Este caracterizat de prezenta chisturilor cutanate, a fibroamelor si a osteoamelor in asociere cu 
polipoza colonica. 

Polipoza imfoida benigna 

Este o hiperplazie limfoida exagerata, ce apare foarte rar, la tineri, de cele mai multe ori 
regresand spontan. Tratamentul este in general conservator, chirurgia fiind rezervata cazurilor 
complicate prin sangerare. 


Polipoza hamartomatoasa 

Polipoza juvenila, rara, cu localizarea polipilor la nivelul colonului, dar si la alte niveluri ale 
tractului digestiv. Are potential de transformare maligna, motiv pentru care se recomanda colecomia 
subtotala cu ileo-recto anastomoza. 

Sindromul Peutz-Jeghers 

Este rar intalnit, si este caracterizat de prezenta polipilor la nivelul tubului digestiv, asociat cu 
pigmentatia gurii si a altor parti ale corpului. Tratamentul este conservator de obicei, chirurgia fiind 
rezervata cazurilor complicate. 

Sindromul Canada- Cronkhite 

Este un sindrom de polipoza gastro-intestinala generalizata, cqaracterizata prin prezenta 
polipilor hamartomatosi, de modificarui ectodermice, de simptome precum diareea si scaderea 
ponderala. Evolutia este lent progresiva in majoritatea cazurior . 

Sindromul Ruvarcaba-Myrhe-Smith 

este asocierea dintre polipoza cooinica si macrocefalie insotita de deficit mental, macule 
pigmentare pe glandul penisului. 

Polipoza lipomatoasa 

este caracterizata de prezenta a multiople lipoame localizate in submucoasa intestinului subtire 
si colonului 

Boala Cowden este asocierea dintre hamartom ano-cutanat si bola fibrochistica a sanului, 
gusa non-toxica, cancer de san si cancer tiroidian 

PATOLOGIA CHIRURGICALĂ A RECTULUI 


Dr. Traian Pătraşcu - Profesor universitar  Dr.Horia Doran - Şef lucrări UMF 


Noţiuni de anatomie 

Rectul este segmentul terminal al tubului digestiv, având rolul fiziologic de rezervor pentru 
materiile fecale, împreună cu sigmoidul. Clasic, se consideră că lungimea rectului este de 16-19 cm; 
ampula rectală, situată cranial, are 12-15 cm, iar canalul anal, aflat caudal - 4 cm. Limita superioară a 
rectului corespunde, după unii autori, promontoriului sacrat, iar după alții- punctului în care cele 3 
tenii longitudinale de pe suprafaţa exterioară a sigmoidului se transformă într-un strat muscular 
uniform. În ceea ce priveşte delimitarea dintre ampula rectală şi canalul anal, ea este marcată de locul 
în care epiteliul cilindric specific mucoasei tubului digestiv este înlocuit cu cel columnar şi epitelial 
scuamos. 

Rectului i se descriu 3 curburi fiziologice, numite valvulele lui Houston. Cea proximală şi cea 
distală sunt orientate spre dreapta, iar cea mijlocie-spre stânga. Mobilizarea chirurgicală determină 
dispariţia acestor curburi, având ca rezultat o „alungire” a rectului cu aproximativ 5 cm, ceea ce oferă 
chirurgului posibilitatea tehnică de efectuare a unor anastomoze joase, în profunzimea pelvisului. 

Faţa anterioară a rectului este acoperită în 1/3 superioară de peritoneu, care se reflectă pe fața 
posterioară a uterului (la femei) sau a vezicii urinare (la bărbați), formând fundul de sac Douglas. 

Această zonă declivă a cavităţii peritoneale este sediul de elecţie al acumulării unor revărsate 
patologice intra-peritoneale, ca şi al localizării unor metastaze, provenite de la tumori viscerale. 

Faţa posterioară a rectului se află în întregime în spaţiul subperitoneal şi se continuă cu 
mezorectul- structură bogată în vase şi ganglioni limfatici, a cărei îndepărtare completă (TEM- total 
mesorectal excision) este considerată „cheia” radicalității oncologice în cancerele de rect. Mezorectul 
este învelit de o prelungire a fasciei propria, care este distinctă de fascia presacrată, ele sunt separate 
prin aşa-numita fascie recto-sacrată, descrisă de Waldeyer (Fig.1). 


/| scia 


recta/ă „proprie 


fasceia 
„presa crataă 


Fig.l- Rectul şi mezorectul- secțiune sagitală (modificat, după Mantyh C.R.) 


Intervenţiile de exereză pentru neoplasme rectale urmăresc menţinerea disecţiei strict în planul 
fasciei Waldeyer, ceea ce asigură o sângerare minimă şi, în acelaşi timp, respectarea principiilor 
oncologice. Lezarea fasciei presacrate prezintă riscul unor sângerări venoase difuze, dificil de 
controlat, prin interesarea plexului venos presacrat. Pe de altă parte, întreruperea integrităţii fasciei 
propria determină cu mare probabilitate recidive locale, prin diseminarea intra-operatorie a unor 
fragmente tisulare neoplazice. 

Lateral, fascia propria se continuă cu 2 prelungiri conjunctive, numite „aripioarele rectale”, 
care conţin arterele rectale mijlocii. Aceste prelungiri sunt situate în imediata vecinătate a plexurilor 
nervoase autonome, a căror lezare trebuie evitată în cursul exerezei chirurgicale, pentru a preveni 
disfuncţii majore- erectile şi ale vezicii urinare. 

Vascularizaţia arterială a rectului superior provine din artera rectală superioară (ramură 
terminală a mezentericei inferioare), care pătrunde în mezorect şi se ramifică apoi în ramuri distribuite 
submucoasei. Porțiunea distală a ampulei rectale şi canalul anal sunt vascularizate de arterele: 

- rectală mijlocie, provenită din artera iliacă internă; ea a fost identificată pe studii anatomice la 
numai 40-80% dintre subiecți 
- rectal inferioară, din artera ruşinoasă, care este ramură distală a arterei iliace interne (Fig.2). 


a. mezenler/că 
/nferrearaă 


a. recla/aă 
Superioa rÈ 


a.rus/noasă 


a recfa/â 
inferioară 


Fig.2-Vascularizația arterială a rectului 
(modificat, după Keighley şi Williams) 


Venele au traiect similar arterelor; cele din porţiunea cranială sunt tributare venei mezenterice 
inferioare, iar cele distale drenează în vena iliacă internă şi prin ea, în vena cavă inferioară. 

Limfa din 1/3 superioară a rectului drenează ascendent spre ganglionii paraaortici, situați la 
emergența arterei mezenterice inferioare, iar cea din cele 2/3 distale, în sens lateral, în sistemul iliac 
intern şi apoi în cel inghinal superficial. 

Inervaţia simpatică a rectului superior provine din splanchnicul lombar, iar cea a rectului 
inferior- din plexul pelvin. 

Nervii parasimpatici pelvini, numiţi erigenți, străbat plexul pelvin şi au traiect în imediata 
vecinătate a aripioarelor rectale, acesta fiind locul în care pot fi lezaţi în cursul intervențiilor de 
exereză rectală. 


Prolapsul rectal 
Etio-patogenie 

Exteriorizarea circumferențială a peretelui rectal prin orificiul anal este numită prolaps rectal. 
Prolapsul poate fi incomplet sau parțial, atunci când se exteriorizează numai mucoasa rectală şi 
complet, când sunt interesate toate straturile peretelui. 

Incidenţa maximă este înregistrată la femei, în decadele a 6-a şi a 7-a de vârstă. Apariţia 
acestei afecțiuni la bărbaţi este de circa 6 ori mai rară şi se manifestă de obicei înainte de 40 de ani, 
adesea în contextul unor tulburări de natură psihiatrică. 

Clasic, factorii etio-patogenici incriminaţi sunt: 

- profunzimea anormală a fundului de sac Douglas 
-  laxitatea mijloacelor de fixare ale rectului (mezorectul, ligamentele latero-rectale, muşchii 
ridicători anali) 

Pe de altă parte, 50-75% dintre pacienți prezintă asociat incontinență pentru materii fecale, 
datorată, se pare, denervării sfincterului anal extern, prin afectarea bilaterală a nervului ruşinos intern. 

Lezarea nervului se poate datora unui traumatism obstetrical sau neuropatiei diabetice şi ar putea 
constitui veriga patogenică comună, responsabilă de apariţia ambelor afecțiuni- atât a prolapsului 
rectal, cât şi a incontinenţei. 

Totodată, prolapsul rectal este favorizat de: factori care cresc presiunea abdominală 
(constipația- întâlnită la peste 50% dintre cazurile de prolaps, adenomul de prostată), boli 
consumptive, care slăbesc structurile implicate în statica pelvină normală; traumatisme ano-rectale şi 
polipi rectali. 

Pe fondul slăbirii structurilor anatomice care alcătuiesc planşeul pelvin, în principal a fasciei 
parietale, se produce hernierea prin alunecare a fundului de sac Douglas, prin peretele anterior al 
rectului, antrenându-l în exterior. 

Diagnostic pozitiv 

În stadiile incipiente, pacientul descrie o senzaţie de umezeală permanentă şi prezenţa unei 
secretii în regiunea perineală, care se datorează exteriorizării parţiale, reductibile spontan, a mucoasei 
rectale. În această fază evolutivă, simpla inspecţie a regiunii poate să nu arate modificări. De aceea, se 
va cere pacientului să efectueze o manevră de presă abdominală, ca în momentul defecaţiei; prin 
orificiul anal va apărea mucoasa rectală prolabată. 

Progresiv, prolapsul creşte, se cronicizează şi necesită reducere digitală. Mucoasa va prezenta 
tulburări trofice, fiind subţiată, cu eroziuni parcelare şi chiar sângerări. În fazele avansate, modificarea 
dimensiunilor poate fi uneori impresionantă, cu exteriorizarea unei formaţiuni voluminoase, acoperită 
de mucoasă cu leziuni ulcerative (Fig.3). 


Fig.3- Prolaps rectal complet, voluminos 


Concomitent, se pot asocia incontinenţă anală şi/sau prolaps uterin. 
Se descriu două variante ale prolapsului total: 
-  prolapsul cu 2 cilindri, ano-rectal, produs prin protruzia ampulei rectale şi a canalului anal. Cei 
2 cilindri sunt: extern, descendent, care coboară de la periferia anusului până la extremitatea 
inferioară a prolapsului şi cel intern, care se continuă ascendent cu rectul (Fig.4). 

Fig.4- Prolaps ano-rectal, cu 2 cilindri (modificat, după A.Popovici) 


-  prolapsul cu 3 cilindri, rectal, în care protruzionează numai partea superioară a rectului, în 
timp ce partea inferioară şi canalul anal rămân pe loc. Cei 3 cilindri sunt: extern- partea 
inferioară a rectului, aflată în poziție normală; mijlociu- porţiunea descendentă a rectului 
prolabat; intern- ascendent (Fig.5). 

Fig.5- Prolaps rectal, cu 3 cilindri (modificat, după A.Popovici) 


Prolapsul voluminos poate fi însoţit uneori de coborârea transanală a fundului de sac Douglas, 

iar în sacul herniar respectiv se poate angaja intestin, constituind hedrocelul. 
Diagnosticul diferenţial se face în principal cu hemoroizii interni prolabaţi, încarceraţi. Elementul 
clinic distinctiv este reprezentat de aspectul pliurilor mucoasei: în prolaps, acesta este concentric, în 
timp ce hemoroizii prezintă invaginații radiare, fiind totodată însoțiți de dureri intense, febră şi retenție 
acută de urină. 

Prolapsul rectal poate fi şi secundar unei tumori rectale sau a sigmoidului distal, motiv pentru 
care intervenţia chirurgicală trebuie precedată de o investigaţie radiologică sau colonoscopică, care să 
excludă această posibilitate. 

Complicaţii 

Cele mai frecvente sunt cele inflamatorii, cu interesarea mucoasei rectale protruzionate în 
exterior şi a tegumentului supus acțiunii iritative a acesteia. 

O complicaţie mecanică redutabilă este strangularea prolapsului la nivelul orificiului anal 
extern, ceea ce constituie o urgență chirurgicală, dat fiind potențialul evolutiv sever, spre ischemiere 
ireversibilă a structurilor prolabate. În mod similar, strangularea poate interesa hedrocelul, atitudinea 
terapeutică fiind aceeaşi. 

Tratament 

Prolapsul parțial, mucos beneficiază de tratament medical: combaterea constipaţiei, gimnastică 
sfincteriană, igienă locală riguroasă. Se pot aplica local pomezi dezinfectante, calmante, cu rol în 
stimularea cicatrizării. 

Prolapsul total impune rezolvarea chirurgicală. În decursul timpului au fost descrise 
numeroase tipuri de procedee tehnice (aproape 50, după unii autori), ceea ce constituie de fapt un 
argument pentru imperfecțiunea lor, fiecare fiind grevat de limite sau rezultate negative. Astfel, s-au 
efectuat: cerclaje anale, rezecții ale mucoasei rectale, proctosigmoidectomii pe cale perineală, rezecții 
anterioare ale rectului, rectopexii sau proceduri de fixare a rectului la fascia presacrată prin intermediul 
unor materiale sintetice. 

Există un consens referitor la avantajele tehnicilor perineale în ceea ce priveşte acuzele algice 
şi morbiditatea post-operatorie, dar rata recidivelor rămâne destul de ridicată. Situaţia este similară şi 
în cazul abordului laparoscopic, care va fi re-evaluat după acumularea unei experienţe clinice mai 
consistente. 

În ordine cronologică, prima categorie de tehnici au fost cercelajele, procedeul lui Thiersch 
datând din 1891; pe atunci, el utiliza un fir de argint. Metoda este facilă şi poate fi efectuată cu 
anestezie locală, dar incidența recidivelor atinge valori de 50-60%. În plus, fiecare reintervenţie cu 
scop reparator presupune un sacrificiu sfincterian de amploare mai mare, ceea ce poate determina în 
final o incontinenţă anală severă. 

Au fost descrise apoi proctosiemoidectomii pe cale perineală (Mills-Marea Britanie, 
Altmeier-SUA), care au avantajele comune procedeelor minim invazive, fiind îmbunătățite în zilele 
noastre prin utilizarea dispozitivelor de sutură mecanică, dar care au şi ele o incidență a recidivelor de 
peste 15%. 

Rezultate superioare au fost obţinute prin fehnica descrisă de Fryckman şi Goldberg, în 1969, 
care presupune mobilizarea pe cale abdominală anterioară a rectului, ale cărui ligamente laterale sunt 
fixate la fascia presacrată, urmată de rezecția buclei sigmoidiene aflate în exces şi restabilirea 
tranzitului printr-o anastomoză colo-rectală. 

O tehnică relativ nouă de rectopexie cu material sintetic este cea descrisă de Ripstein. Ea 
cuprinde secționarea peritoneului visceral de pe faţa laterală a mezosigemoidului, până la nivelul 
fundului de sac Douglas, obținându-se astfel mobilizarea şi abdominalizarea rectului, urmată de 
înmanşonarea sa într-o plasă de polipropilen, care este apoi fixată la fascia presacrată, sub promontoriu 
(Fig.6). 


Fig.6- Rectopexie cu material sintetic (modificat, după Keighley şi Williams) 

Metoda are o rată a recidivelor post-operatorii de numai 2-5%, dar dezavantajele sunt 
reprezentate de: instalarea sau accentuarea constipaţiei pre-existente, menținerea incontinenţei anale, 
dar mai ales de posibilitatea producerii unor leziuni de decubit, la nivelul la care materialul sintetic 
vine în contact cu peretele rectal. 

Utilizarea plaselor absorbabile înlătură acest inconvenient, dar costul ridicat le limitează 
deocamdată accesibilitatea. 

Varianta fehnică descrisă de Wells, care fixează plasa numai posterior, solidarizând astfel 
fascia rectală proprie de fascia presacrată, îndeplineşte acelaşi obiectiv, de evitare a contactului direct 
dintre plasă şi peretele rectului. 


Tumorile benigne 
Polipii rectali 

Sunt tumori benigne derivate histologic din mucoasa rectală, care pot varia considerabil în 
ceea ce priveşte dimensiunea şi gradul de diferenţiere. 

Polipul adenomatos tubular este de obicei bine diferențiat, macroscopic, apare ca o 
formaţiune pediculată, favorizând rezecția pe cale endoscopică sau chiar după simpla dilataţie anală. 

Polipul adenomatos vilos poate atinge dimensiuni considerabile, fiind cel mai adesea de 
formă sesilă. Este mai slab diferențiat; numeroşi autori îl asimilează chiar unei leziuni pre-neoplazice. 

Incidența transformării maligne este corelată cu creşterea dimensiunilor tumorii. Aspectul 
macroscopic este caracteristic: formaţiune vegetantă, cu dezvoltare exuberantă, care la palpare este 
moale, catifelată, uşor friabilă. Microscopic, este alcătuită dintr-un ax conjunctivo-vascular, tapetat de 
un epiteliu cilindric. 

Manifestările clinice sunt determinate de producţia abundentă de mucus, care realizează o 
depleţie electrolitică semnificativă. Secreţia se elimină pe cale anală, cu un aspect tipic de diaree 
mucoasă, uneori amestecată cu sânge. 

Diagnosticul se bazează pe irigografie şi colonoscopie (Fig.7), completată în mod obligatoriu 
cu biopsii. 

Fig.7- Tumoră viloasă-aspect colonoscopic 
Pe această cale, se realizează de fapt şi obiectivul terapeutic, de rezecţie endoscopică. Tehnica 
este facilă în cazul formațiunilor pediculate, cele sesile impunând fragmentare şi extragere progresivă. 
Tumorile viloase de dimensiuni mari necesită exereză pe cale chirurgicală clasică, prin abord 
transanal sau abdominal (Fig.8). 

Polipii rectali metaplazici au de obicei dimensiuni variabile, cuprinse între 2-3 şi 10 mm diametru. 


Fig.9- Polipoză rectală-aspect colonoscopic 

Ca şi în cazul colonului, se descriu formele de: polip solitar, polipoză multiplă (2 sau mai 
mulţi polipi) şi polipoză difuză-de regulă, familială, caracterizată prin prezenţa unui număr 
impresionant de formaţiuni, care înlocuiesc complet mucoasa normală (Fig.9). 

Macroscopic, proemină în lumen, fiind acoperiţi de mucoasă palidă, la nivelul căreia 
examenul histologic decelează modificări de tip metaplazic. Acestea sunt responsabile de posibila 
transformare malignă, filiaţia între acest tip de polipi şi neoplasm fiind dovedită. 

Diagnosticul tumorilor benigne rectale este sugerat de tuşeul rectal (formaţiuni de consistență 
redusă, bine delimitate, mobile, fără infiltrarea peretelui rectal sau a structurilor adiacente) sau de 
irigografie. Aspectul caracteristic este cel de lacună cu contur net, regulat, care respectă pliurile 
mucoasei. Colonoscopia cu biopsie stabileşte diagnosticul pozitiv şi permite de obicei şi rezolvarea, 
prin rezecţia tumorii. 

În mod specific, polipoza rectală necesită monitorizare endoscopică şi biopsii periodice. 
Polipii de dimensiuni mari, care au şi cea mai ridicată rată de malignizare, ca şi cei cu atipii celulare 
au indicație de exereză, pe cale endoscopică sau clasică. Polipoza difuză recto-colonică poate constitui 
o indicație pentru procto-colectomie totală, urmată de ileostomie sau anastomoză ileo-anală. 

Tumorile mezenchimale 

Provin din țesuturile conjunctive care participă la formarea peretelui rectal şi au o incidență 
mult mai redusă decât adenoamele. Cele mai întâlnite sunt lipoamele, care se dezvoltă la nivelul 
submucoasei, au dimensiuni mici şi protruzionează în lumen, fiind acoperite de mucoasă normală; mai 
rar, se pot extinde subseros, caz în care pot ajunge la dimensiuni de câţiva cm. 

Diagnosticul poate fi sugerat de irigografie, pe care apar imagini lacunare regulate, bine 
conturate şi confirmat de examinarea endoscopică (Fig.10), cu biopsie; pe această cale, se realizează şi 
rezecţia lipoamelor. 

Fig.10- Lipom rectal-aspect colonoscopic 

Fibromul şi fibromionul sunt foarte rare, de mici dimensiuni, cu originea în tunica musculară; 
produc sângerări reduse cantitativ, însoţite de tenesme rectale. Ambele tipuri beneficiază de rezecţie pe 
cale endoscopică. 

Angiomul rectal este o tumoră vasculară, de formă circumscrisă sau difuză, care interesează 
toate straturile peretelui, cu excepţia mucoasei. Se manifestă clinic prin rectoragii. Colonoscopic, 
aspectul este caracteristic, apărând sub forma unei pete vasculare violacee, dezvoltată sub mucoasă. 

Îndepărtarea tumorii presupune excizia sa-în formele circumscrise şi rezecţie rectală, în cele 
difuze. 

Neurinomul sau schwannomul are originea histologică în plexul mienteric Auerbach. Poate 
atinge dimensiuni variabile, ulcerând mucoasa supraiacentă. Necesită electrorezecţie până în ţesut 
sănătos, pentru prevenirea recidivei. 

Endometrioza rectală constă în dezvoltarea la acest nivel (congenitală sau secundară 
epiziotomiei efectuate la naşterea pe cale naturală) a unor insule de ţesut endometrial, care suferă în 
timpul ciclului menstrual aceleaşi modificări ca endometrul uterin normal. Ele vor genera rectoragii şi 
dureri locale în perioada menstruației, necesitând identificarea histologică exactă şi excizia zonelor 
implicate. 

Tumorile maligne 
Etio-patogenie 

Cancerul colo-rectal ocupă locul III în ceea ce priveşte incidenţa cazurilor noi diagnosticate 
anual, constituind totodată a 3-a cauză de mortalitate prin afecţiuni neoplazice. 

Există actualmente o preocupare generală a lumii medicale, focalizată pe componenta genetică 
a cancerului, care a permis aprofundarea mecanismelor de declanşare şi propagare până la nivel 
molecular. Cercetările efectuate la pacienţii cu localizarea colo-rectală a bolii au permis definirea a 3 
forme patogenice: ereditară, sporadică şi familială. 

Forma ereditară se caracterizeză prin antecedente heredo-colaterale semnificative, apariţia la 
vârste mai tinere şi asocierea altor leziuni, dintre care cel mai frecvent este menționată polipoza 
adenomatoasă familială. 

Forma sporadică apare la vârste mai înaintate, cuprinse între 60 şi 80 de ani, la pacienți fără o 
istorie familială sugestivă, sub forma unor leziuni izolate. Caracteristica ultra-structurală este limitarea 
modificărilor genetice doar la tumora propriu-zisă, spre deosebire de forma ereditară, în care mutaţiile 
sunt prezente în ADN-ul tuturor celulelor din organism. 

Forma familială are la bază un concept statistic, plecând de la constatarea unui risc sporit de 
apariție a cancerului la membrii familiei unui pacient deja diagnosticat. Acest risc creşte proporțional 
cu apropierea gradului de rudenie şi cu precocitatea instalării primului neoplasm. Substratul este 
evident tot de natură genetică, ca şi în cazul formei ereditare. 

Mecanismele genetice propriu-zise implicate în oncogeneză sunt: 

- Tulburările de reglare a activității genelor supresoare tumorale, care antrenează pierderea 
funcţiei lor. Cel mai frecvent, este afectată gena supresoare p53, localizată pe cromozomul 
17p, care a fost supra-numită „gardianul genomului”. Mutaţii la nivelul său au fost descrise la 
75% dintre pacienţii cu cancer colo-rectal. 

- Defecte ale genelor numite “reparatoare”, care au rolul de menţinere a integrității genomului, 
prin corectarea erorilor de replicare ale ADN. Disfuncţiile lor permit apariţia şi dezvoltarea 
neoplaziilor. 

-  Protooncogenele sunt gene care au, în condiţii normale, rolul de stimulare a creşterii şi 
proliferării celulare. Mutaţiile apărute ar favoriza proliferarea celulară necontrolată, definitorie 
pentru procesele neoplazice. 

Nu în ultimul rând, a fost demonstrată filiaţia dintre polipi şi cancer. Riscul este corelat cu 
dimensiunile mari ale polipilor şi cu numărul lor, fiind incriminate îndeosebi polipoza multiplă şi cea 
difuză. Un argument în favoarea acestei teorii a fost furnizat de datele statistice, care au evidenţiat 
scăderea importantă a incidenței cancerului după exereza sistematică a polipilor. 

Există de asemenea studii care demonstrează că atât rectocolita ulcero-hemoragică, cât şi 
boala Crohn pot fi considerate stări pre-canceroase. În rectocolită, malignizarea este mai frecventă la 
formele cu debut în copilărie sau adolescenţă şi se produce în jurul vârstei de 40-45 de ani. În aceste 

cazuri pot apărea neoplasme multiple, sincrone. Boala Crohn are o rată a transformării maligne mai 
redusă, afectând îndeosebi pacienţii cu debut precoce şi evoluţie îndelungată a afecțiunii. 

S-au descris şi factori exogeni, alimentari, cu rol în favorizarea apariției neoplasmului rectal, 
în această categorie intrând regimul bogat în proteine şi grăsimi, care prin degradare generează produşi 
cancerigeni. 

În acest sens, este larg acceptat rolul nitrozaminelor, implicate de altfel şi în etio-patogenia 
altor neoplasme digestive, cum sunt cele gastrice, pancreatice sau colonice. Un efect similar a fost 
atribuit acizilor biliari secundari, rezultați prin conversia celor primari. 

Se admite că fibrele alimentare şi vegetalele au un rol protector, în principal prin accelerarea 
tranzitului, ceea ce reduce timpul de contact dintre factorii cancerigeni şi mucoasa rectală. Totodată, 
există date privitoare la efectul benefic al vitaminelor A,C şi E, precum şi al anti-oxidanţilor. 
Anatomie patologică 

Macroscopic, cancerul rectal poate prezenta următoarele forme: 

-  vegetantă- tumoră exofitică, conopidiformă, neregulată, eventual cu zone de ulceraţie. Adesea, 
aceste tumori provin prin malignizarea unor polipi voluminoşi sau tumori viloase. 

- ulcerat- tumoră cu margini dure, proeminente, cu craterul ulceros acoperit cu mucus şi 
detritus necrotic 

- infiltrativă- realizează stenoze circumferențiale „în virolă”, localizate frecvent la nivelul 
joncţiunii recto-sigmoidiene. 

Microscopic, neoplasmele ampulei rectale sunt cel mai adesea adenocarcinoame. Mai pot fi 
întâlnite: adenocarcinoame mucinoase, în interiorul cărora se găseşte o mare cantitate de mucină şi 
carcinoame cu celule în inel cu pecete, numite astfel datorită aspectului caracteristic, cu depunerea 
mucinei intra-citoplasmatic, împingând nucleul la periferie. 

La nivelul canalului anal, structura histologică diferită determină alte tipuri de transformare 
neoplazică. Sunt mai frecvente: carcinomul cu celule scuamoase, cu punți intercelulare şi de keratină 
şi cel adenoscuamos, care conţine celule aparținând ambelor tipuri descrise. 

Atât la nivelul ampulei rectale, cât şi al canalului anal se poate dezvolta un carcinom 
nediferenţiat, la care gradul de atipie este foarte avansat, cu un aspect citologic haotic, în care nu se 
mai poate deosebi matricea structurală inițială. 

Ca şi în cazul altor localizări, gradding-ul histologic este codificat astfel: 

G1- neoplasm bine diferențiat 
G2- neoplasm moderat diferențiat 
G3- neoplasm slab diferențiat 
G4- neoplasm nediferenţiat. 

Precizarea gradului de diferenţiere este utilă pentru conturarea cât mai exactă a prognosticului, 
dar este mai ales un criteriu de alegere a conduitei terapeutice adecvate. 

Căile posibile de extensie a cancerului de rect sunt: 

- locală- se face în sens axial şi circumferențial. Se admite că invazia microscopică depăşeşte cu 
2 cm limitele macroscopice ale tumorii, în sens axial. Totodată, procesul neoplazic se extinde 
progresiv de la mucoasă, prin peretele rectal, pe care îl depăşeşte, invadând organele 
învecinate. 

-  Jimfatică- se realizează atât prin permeaţie, cu invazia colectoarelor limfatice din aproape în 
aproape, cât şi prin embolizare, ceea ce explică prezenţa celulelor neoplazice în curentul 
limfatic şi în ganglioni. Marea majoritate a tumorilor rectale diseminează pe cale limfatică 
ascendentă, spre ganglionii de la originea mezentericei inferioare şi paraaortici; în mai mică 
măsură, este posibil drenajul lateral, în ganglionii iliaci interni şi comuni. Neoplasmele 
porțiunii distale a canalului anal drenează limfa retrograd, spre regiunea inghinală. 

-  hematogenă- pe calea venelor tributare sistemului port, cancerul rectal poate determina 
metastaze hepatice şi, mai rar, pulmonare, scheletice sau cerebrale. 

-  intra-peritoneală- explică posibilitatea de colonizare malignă a organelor pelvine, chiar în 
absența unei invazii directe, prin contiguitate. Cel mai frecvent, astfel de metastaze sunt 
identificate la nivelul ovarelor- tumori Krukenberg. 


579 


- sub redacţia Eugen Brătucu - 


Stadializarea cancerului rectal 

Clasificarea lui Dukes, elaborată încă din 1928 şi nuanţată ulterior, de către Astler şi Coller şi 
apoi de către Kirklin şi colaboratorii, de la Clinica Mayo, îşi păstrează şi astăzi valoarea practică, de 
apreciere prognostică, motiv pentru care ni se pare util să o amintim. Ea cuprinde: 

Stadiul A- cancer limitat la mucoasa rectală 

Stadiul B1- tumora invadează parţial tunica musculară proprie 

Stadiul B2- tumora invadează complet musculara 

Stadiul C1- tumora nu depăşeşte complet peretele rectal, dar are metastaze ganglionare 
Stadiul C2- tumoră care depăşeşte complet limitele rectului, cu metastaze ganglionare 
Stadiul D-tumoră cu metastaze la distanță. 

Clasificarea oncologică unanim recunoscută este însă cea propusă de American Joint Comittee 
on Cancer şi acceptată de International Union Against Cancer (UICC), respectiv clasificarea TNM: 
(după Sabiston) 

TO- nu se poate evidenția tumora primară 

Tis- carcinom in situ- intra-epitelial sau care invadează lamina propria 
T1- tumora invadează submucoasa 

T2- tumora invadează musculara proprie 

T3- tumora depăşeşte musculara, invadând seroasa sau structurile perirectale 
T4- tumora invadează alte organe 

NO- fără metastaze în ganglionii regionali 

NI- metastaze în 1-3 ganglioni regionali 

N2- metastaze în 4 sau mai mulţi ganglioni regionali 

MO- fără metastaze la distanță 

MI- cu metastaze la distanță 

Diagnostic clinic 

Simptomatologia cancerului rectal cuprinde în primul rând modificări ale frecvenţei şi 
aspectului scaunelor. Astfel, pacientul poate semnala alternanța constipației cu scaunele diareice sau 
prezenţa numai a acestora din urmă. Este vorba de fapt de o falsă diaree, determinată de obstacolul 
tumoral, cu încetinirea tranzitului, accentuarea proceselor fermentative, urmată de evacuarea materiilor 
semifluide. Astfel, se elimină cantități mici de materii fecale, apărând senzația de defecaţie 
incompletă. 

Rectoragiile, cu sânge roşu pe suprafața bolului fecal sau prezența de mucozități în scaun 
provin prin necrozarea şi fragmentarea tumorilor vegetante. 

În stadiile avansate, prezenţa procesului proliferativ intra-rectal va determina fenesme rectale 
şi, în final, dureri. Acestea au o semnificaţie prognostică severă, exprimând clinic invazia plexurilor 
nervoase extra-rectale. 

Cancerul rectal este diagnosticat uneori când a ajuns în stadiul complicaţiilor: ocluzie 
intestinală, perforație la nivelul tumorii sau diastatică, tulburări urinare prin invazie vezicală sau 
prostatică, fistule recto-vaginale neoplazice. 

Obiectiv, tuşeul rectal explorează rectul inferior, până la 7-8 cm de linia ano-cutanată, 
reprezentând metoda clinică cea mai simplă şi precisă pentru identificarea neoplasmelor situate la 
acest nivel. Insistăm asupra acestei manevre, care este pe deplin accesibilă oricărui medic, indiferent 
de specialitate, având un rol esenţial în diagnosticul precoce al cancerului de rect, cu implicaţii majore 
asupra prognosticului pacientului. 

Pentru a furniza informaţii cât mai complete, tuşeul trebuie efectuat atât în poziție genu- 
pectorală, cât şi cu pacientul în poziţie verticală, uşor aplecat înainte şi contractându-şi musculatura ca 
în timpul defecaţiei. În acest fel, rectul „coboară” cu câţiva cm, ceea ce sporeşte distanţa explorată 
digital şi deci acurateţea diagnostică. 

Identificarea palpatorie a unei tumori trebuie completată de informaţii cât mai detaliate 
privitoare la: 

- poziţia pe circumferința rectului, care permite explorarea ţintită a organelor susceptibile de a fi 
invadate direct 
- întinderea în sens axial şi extensia circumferenţială 

- distanța față de linia ano-cutanată; această informaţie permite aprecierea lungimii segmentului de 
rect restant după rezecția cu viză oncologică şi a posibilităţii tehnice de efectuare a unei anastomoze la 
acest nivel. 

Există însă posibilitatea ca o tumoră voluminoasă să fie tracționată caudal de propria greutate, 
ajungând să fie palpată la un nivel inferior limitei sale reale. De aceea, aprecierea exactă a distanţei 
față de linia ano-cutanată necesită o mare experienţă clinică şi completarea datelor obţinute cu cele 
furnizate de explorările paraclinice. 

- mobilitatea tumorii față de structurile învecinate este elementul clinic esenţial pentru aprecierea 
rezecabilităţii, urmând să fie comparat cu datele obiective imagistice. 

Tuşeul rectal trebuie însoţit în mod obligatoriu de examenul genital la femei, care oferă 
elemente clinice suplimentare privitoare la extensia pelvină a unei tumori rectale. 

Reamintim că în neoplasmele rectale inferioare limfa poate fi drenată retrograd în ganglionii 
regiunii inghino-femurale, care trebuie examinați în mod sistematic. 

Diagnostic paraclinic 

Dintre probele biologice, anemia hipocromă, microcitară, secundară rectoragiilor, creşterea 
VSH şi, uneori, a fibrinogenului şi testul sângerărilor oculte pozitiv sunt constatările cele mai 
frecvente, fiind însă lipsite de specificitate. 

Dozarea antigenului carcino-embrionar este utilă, pentru că urmărirea sa în dinamică în 
perioada de monitorizare post-operatorie permite semnalarea precoce a recidivelor neoplazice. 

Diagnosticul pozitiv este precizat de examinarea directă a rectului cu rectoscopul rigid sau 
cu _colonoscopul, care permit vizualizarea formaţiunii tumorale (Fig.11), aprecierea mai exactă a 
poziţiei şi dimensiunilor, precum şi recoltarea de material bioptic pentru examenul histo-patologic. 


Fig.11- Neoplasm rectal-aspect colonoscopic 

Irigografia (Fig.12) are avantajul unei localizări mai precise a tumorii, întrucât aprecierea 
distanțelor intra-lumenale cu ajutorul colonoscopului flexibil poate genera erori, cu impact asupra 
deciziei terapeutice (se apreciază în mod greşit posibilitatea efectuării unei anastomoze). 


Fig. 12- Irigografie-imagine lacunară, neregulată 

Extinderea circumferenţială a tumorii, cu invazia diferitelor straturi ale peretelui rectal şi a 
organelor învecinate, poate fi apreciată prin ecografie endolumenală, tomografie computerizată 
(Fig.13) sau RMN. Există astăzi o opinie net conturată în favoarea RMN, considerată ca „standard of 
care” pentru stadializarea corectă a tumorilor rectale (Fig.14). 


RI SEI 
Fig.14- RMN- neoplasm rectal 


Fig.13- TC- neoplasm rectal 


Invazia de vecinătate a organelor aparatului urinar poate fi evidenţiată prin efectuarea unei 
cistoscopii sau a unei urografii intra-venoase; în plus, aceasta furnizează informaţii privitoare la 
traiectul ureterelor şi eventuala lor interesare de extinderea procesului neoplazic. 

Echografia abdominală şi radiografia pulmonară sunt explorări utile pentru depistarea 
metastazelor hepatice sau pulmonare, completând astfel diagnosticul stadial. Determinările secundare 
extra-pelvine pot fi identificate cu mai mare acuratețe prin metode imagistice moderne, cum sunt 
scintigrama hepatică (Fig.15) sau TC spirală. Valoarea lor diagnostică este ridicată, dar accesibilitatea 
rămâne deocamdată destul de redusă pentru majoritatea pacienților. 


Fig. 15- Scintigramă hepatică- metastaze multiple 


Alteori, chiar „banala” radiografie abdominală sau pelvină simplă pot releva modificări 
neaşteptate: nivele hidroaerice, determinate de ocluzia intestinală de etiologie neoplazică sau 
metastaze osteolitice la nivelul oaselor bazinului, care pot constitui primul element sugestiv pentru 
diagnostic (Fig.16). 

Fig.16- Radiografie simplă -distrucţia metastaze osteolitice multiple sacrului- 


Laparoscopia exploratorie are aplicabilitate limitată, deoarece majoritatea tumorilor aparţin 
rectului subperitoneal, iar extinderea circumferenţială poate fi cu greu apreciată chiar pentru tumorile 
intra-peritoneale. Pot fi evidenţiate astfel doar modificări majore, cum sunt carcinomatoza peritoneală 
sau invazia completă a pelvisului- aşa-numitul „pelvis îngheţat”. 

Diagnostic diferențial 

În primul rând, trebuie excluse tumorile benigne rectale. Criteriile clinice, palpatorii au un rol 
orientativ, diagnosticul de certitudine fiind evident cel histologic. 

Tumorile maligne ale organelor din vecinătate (vezică urinară, prostată, uter) se pot extinde 
la nivelul rectului, fiind uneori dificil de precizat originea lor primară. 

Nu în ultimul rând, hemoroizii interni trombozaţi pot avea caracteristici palpatorii apropiate. 
Mai importantă ni se pare însă investigarea aprofundată a pacienților cu hemoroizi, pentru a exclude 
existența unei leziuni organice rectale care îi determină, prin compresiune venoasă- aşa-numiţii 
„hemoroizi simptomatici”. 

Screening-ul cancerului rectal 

Elaborarea unei strategii de screening adresată persoanele cu risc crescut este justificată de 
severitatea şi incidenţa înaltă a afecțiunii, de cunoaşterea stărilor pre-canceroase şi a filiaţiei între 
acestea şi boala neoplazică, ca şi de accesibilitatea mijloacelor de depistare. 

Screeningul se adresează subiecţilor cu antecedente heredo-colaterale semnificative, cu 
polipoză adenomatoasă familială sau cu alte afecțiuni considerate stări pre-canceroase: rectocolita 
ulcero-hemoragică sau boala Crohn. 

Dintre metodele utilizate, testul hemoragiilor oculte în scaun are avantajul costului redus şi al 
accesibilității înalte, dar eficiența este limitată de sensibilitatea de numai 30-50% şi de lipsa 
specificităţii. 

Rezultate superioare au fost obţinute prin completarea testului hemocult cu sizmoidoscopia 
flexibilă, care oferă posibilitatea vizualizării directe a rectului şi colonului distal, cu recoltare de 
material bioptic de la nivelul zonelor modificate macroscopic. Cu toate acestea, aplicarea combinată a 
celor 2 metode a identificat cancerul rectal în numai 70% din cazuri. 

Actualmente, standardul acceptat pentru screening este efectuarea colonoscopiei_ flexibile 
complete, până la nivelul cecului. Dezavantajele determinate de: pregătirea mecanică a colonului- 
laborioasă şi dificil de suportat, costul ridicat şi riscurile inerente unei metode invazive sunt 
compensate pe deplin de informaţiile furnizate prin explorarea întregului cadru colic, dar şi de 
posibilitatea de exereză endoscopică a polipilor. Evident, formațiunile care nu pot fi îndepărtate, 
datorită dimensiunilor sau formei sesile, vor fi biopsiate şi monitorizate, pentru diagnosticarea precoce 
a eventualelor transformări maligne. 

Tratamentul cancerului rectal 
Introducere 

Strategia terapeutică adresată cancerului rectal reprezintă un domeniu chirurgical de mare 
interes şi actualitate, atât datorită complexităţii tehnice a intervențiilor, cât şi dificultății stabilirii unei 
indicaţii ferme pentru un anumit procedeu. 

Obiectivul intervenţiei chirurgicale este ridicarea segmentului rectal tumoral, cu respectarea 
principiilor oncologice, în condițiile obţinerii unui rezultat funcţional cât mai bun, conform 
principiului „sphincter-saving”. Totodată, o atenţie specială este acordată prezervării funcției sexuale 
şi a dinamicii normale a vezicii urinare, evitându-se lezarea intra-operatorie a nervilor situaţi în planul 
retro-rectal. 

Ca şi în cazul altor afecțiuni neoplazice, terapia este multimodală, secvenţa chirurgicală fiind 
esenţială, dar cu totul insuficientă pentru a asigura singură vindecarea oncologică. 

Tratamentul oncologic 
Tratamentul oncologic neoadjuvant 

Trebuie subliniată importanța decisivă a acestuia pentru îmbunătățirea prognosticului şi 
ameliorarea rezultatelor funcționale. Actualmente, atitudinea cea mai răspândită constă în începerea 
tratamentului prin iradiere pre-operatorie a pelvisului cu o doză de 2500 cGy, în decursul a 5 zile. 
Cancerele diagnosticate în stadiul T2 şi T3 beneficiază de o iradiere pre-operatorie de 4500-5000 cGy, 
cu o durată de 5-6 săptămâni, asociată cu chemoterapie (5-Fluorouracil şi Leucovorin). Obiectivul 
acestei strategii terapeutice este aşa-numitul downstaging tumoral, respectiv „reconvertirea” într-un 
stadiu inferior, care să permită exereza cu viză de radicalitate, conservând însă, pe cât posibil, aparatul 
sfincterian. 

Tratamentul oncologic post-operator 

Este indicat în cazurile în care primul gest terapeutic a fost cel chirurgical, dar poate completa 
şi tratamentul neoadjuvant pre-operator. Necesitatea sa este susținută de posibilitatea existenţei de 
material tumoral restant în pelvis, chiar după intervenţiile considerate radicale. Cu atât mai mult, 
extirparea tumorilor care depăşesc în mod semnificativ limitele rectului poate genera o diseminare 
intra-operatorie a celulelor neoplazice- punctul de plecare al recidivelor locale. Iradierea post- 
operatorie constituie în toate aceste cazuri un mijloc terapeutic esenţial, care a condus la reducerea 
semnificativă a incidenţei recidivelor şi, deci, la creşterea supravieţuirii la 5 ani. 

Chimioterapia post-operatorie, cu 5 Fluoro-uracil, nu a furnizat rezultate încurajatoare. 
Oricum, protocoalele terapeutice actuale o menționează numai în asociere cu radioterapia. 
Tratamentul chirurgical 

Elementul definitoriu al chirurgiei cancerului de rect este evoluţia de la operaţiile mutilante la 
intervenţiile „funcționale”, cu conservarea funcției de defecaţie cât mai aproape de cea naturală. 
Tratamentul chirurgical radical 

Întreaga chirurgie a cancerului rectal este dominată de necesitatea îndeplinirii simultane a 2 
obiective care sunt parțial contradictorii, cel puţin în cazul localizărilor joase: 

-  radicalitate oncologică, ceea ce înseamnă o rezecţie cât mai largă, în sens circumferenţial şi 
axial, la care se adaugă o exereză cât mai completă a structurilor limfatice: vase şi ganglioni 
din mezorect şi de pe traiectul pediculilor vasculari 

- prezervarea unui material de sutură suficient pentru o anastomoză colo-rectală sau colo-anală, 
cu menținerea continenţei sfincteriene (se apreciază că aceasta necesită existența unui segment 
distal de minimum 2 cm din rect). 

În precizarea opțiunii terapeutice, trebuie ţinut seama atât de distanţa dintre limita inferioară a 
tumorii şi linia ano-cutanată (care este elementul esenţial pentru decizie), cât şi de status-ul biologic 
general al pacientului, care este un factor predictiv important pentru evoluţia unei anastomoze. Nu în 
ultimul rând, conformația individuală (lărgimea pelvisului, obezitatea) constituie un factor deloc 
neglijabil pentru posibilitatea tehnică de efectuare a unei suturi cât mai „sigure”. 

Principalele intervenţii chirurgicale radicale pentru cancerul de rect sunt următoarele: 

1. Amputaţia de rect pe cale mixtă, abdomino-perineală a fost descrisă de Ernest Miles în 1908 şi a 
fost considerată multă vreme intervenţia de elecție pentru cancerul de rect. Ea presupune îndepărtarea 
în totalitate a rectului împreună cu aparatul sfincterian şi sigmoidul distal, precum şi a mezorectului, 
urmată de colostomie în flancul stâng (Fig.17). 


584 


- Manual de chirurgie pentru studenți - 


Mmezenferică 
înferieară 


2. Mezenterycă 
înf&rieară 


co/o store 


muşchii ridlicător; anali 


Fig.17- Amputație de rect pe cale abdomino-perineală- operația Miles (modificat, după Keighley şi Williams) 


Principalul dezavantaj este cel funcţional, derivaţia externă definitivă a tranzitului intestinal 
fiind considerată, pe bună dreptate, un handicap major. Progresele înregistrate de tehnicile oncologice 
adjuvante, în principal de radioterapie, au permis restrângerea continuă a întinderii axiale a exerezei 
chirurgicale; astfel, dacă în lucrările clasice limita de siguranță oncologică trebuia să depăşească 
tumora cu 6-8 cm, actualmente se acceptă că rezecţia efectuată la 2 cm de marginile macroscopice 
inferioare ale acesteia (cu examen histo-patologic extemporaneu) este corectă din punct de vedere al 
radicalității, cu condiţia obligatorie a asocierii terapiei oncologice multimodale. 

În consecință, amputaţia de rect mai este indicată actualmente doar la pacienţii la care tumora 

invadează sfincterul anal sau este situată prea distal pentru a permite anastomoza colo-anală. 
2. Rezecţia colo-rectală pe cale abdominală anterioară răspunde în mod optim celor 2 obiective 
esenţiale: asigurarea radicalităţii oncologice şi prezervarea sfincterului anal. Terminologia chirurgicală 
cuprinde noţiunile de rezecție anterioară- pentru exereza rectului proximal, intraperitonal, indicată în 
neoplasmele rectului superior şi mijlociu. Necesitatea ligaturii înalte a pediculului mezenteric inferior, 
cu evidarea grupului ganglionar central, impusă de raţiuni oncologice, determină şi îndepărtarea 
colonului sigmoid (Fig.18). 

Localizarea tumorii la nivelul rectului inferior impune o rezecție anterioară joasă, extinsă în 
spaţiul subperitoneal. După cum am mai subliniat, intervenţia include în mod obligatoriu rezecția 
totală _a_mezorectului (TME-total mesorectal excision), adică exereza completă a rectului şi 
mezorectului adiacent, bogat în ganglioni şi vase eferente limfatice, înconjurate de fascia pelvină 
viscerală (Fig.19). 

Generalizarea acestei manevre chirurgicale a furnizat rezultate dintre cele mai optimiste, cu 
reducerea ratei recidivelor locale de la 30% la 5%, în condiţiile scăderii concomitente a incidenței 
disfuncţiilor erectile şi ale vezicii urinare. 

Fig.18- Rezecţie rectală Fig.19- Rezecţia totală a mezorectului 
anterioară (modificat, după (modificat, după Keighley şi Williams) 
Keighley şi Williams) 


În ceea ce priveşte restabilirea tranzitului intestinal, suturile mecanice oferă avantaje 
considerabile în spaţiul anatomic îngust al pelvisului, cu posibilitatea efectuării unor anastomoze joase 
şi reducerea semnificativă a incidenţei fistulelor. În plus, există metode tehnice de protecţie a 
anastomozelor: efectuarea unei ileostomii sau colostomii laterale, temporare, în amonte de anastomoză 
sau protezarea acesteia cu un tub exteriorizat transanal, care evacuează eficient gazele, reducând 
presiunea acestora asupra suturii. 

Funcţia rectului îndepărtat chirurgical poate fi suplinită prin realizarea unui neo-rezervor 
numit J-pouch, confecționat din ansa colonică proximală închisă, suturată lateral, apoi anastomozată 
distal în manieră latero-terminală (Fig.20). 


Fig.20- Realizarea unui J-pouch (modificat, după Mantyh C.R.) 


3. Rezecţia abdomino-perineală cu anastomoză colo-anală, indicată tot în tumorile rectului inferior, 
presupune abordul pe cale mixtă, cu mobilizarea rectului şi sigmoidului prin laparotomie, urmată de 
disecția mucoasei rectale de sfincterul anal pe cale perineală. Astfel, devine posibilă o anastomoză 
colo-anală, realizată de obicei prin sutură mecanică (Fig.21), la care se asociază montarea unui 
rezervor de tip J-pouch. 

Fig.21- Anastomoză colo-anală (modificat, după Mantyh C.R.) 


Progresul general al tehnicilor mini-invazive s-a manifestat din plin şi în domeniul chirurgiei 
oncologice a rectului. Actualmente, rezecțiile de rect, incluzând mezorectul, pe cale laparoscopică au 
devenit intervenții codificate integral. Instrumentele din ce în ce mai perfecționate oferă chirurgilor o 
vizibilitate perfectă şi un confort operator optim, care s-au concretizat în rezultate oncologice, imediate 
şi la distanţă, cel puţin la fel de bune ca în tehnica clasică, având în plus toate avantajele bine 
cunoscute ale tehnicilor mini-invazive. 

Vizualizarea foarte bună a structurilor anatomice, în special a nervilor, a condus la rezultate 
funcţionale superioare: tulburările de dinamică sexuală şi ale vezicii urinare au scăzut de la 60-70% la 
valori mai mici de 40%. 

4. Rezecţia recto-sigmoidiană Hartmann este tot o intervenţie cu intenţie de radicalitate, adresată 
tumorilor rectului superior şi joncţiunii recto-sigmoidiene. Ea îndepărtează rectul împreună cu tumora 
dezvoltată la nivelul său, cu închiderea segmentului distal şi exteriorizarea celui proximal în 
colostomie. Este indicată la pacienţii cu tumori avansate, ocluzive, cu status biologic precar, la care 
efectuarea unei anstomoze primare este grevată de un risc înalt de dehiscență. În cazul evoluţiei 
favorabile şi a absenței unor recidive locale sau generale, după un interval de 4-6 luni se poate restabili 
tranzitul digestiv printr-o anastomoză colo-rectală. 

5. Excizia locală a tumorii, pe cale endoscopică transanală (TEM- transanal endoscopic 
microsurgery) realizează o exereză inevitabil limitată, îndepărtând formațiunea neoplazică şi straturile 
subiacente ale peretelui rectal. Nu este posibil abordul structurilor limfatice foarte bogate din 
mezorect, considerate ca fiind “cheia” radicalităţii oncologice. De aceea, indicaţiiile acestei tehnici 
sunt restrânse la cancerele diagnosticate în stadii precoce-TI. Practic, sunt incluse tumorile cu 
diametru mai mic de 4 cm, mobile, care nu interesează decât cel mult 40% din circumferința peretelui 
şi sunt situate la maximum 6 cm de linia ano-cutanată. În mod previzibil, incidenţa recidivelor post- 
operatorii rămâne destul de ridicată, justificând monitorizarea sistematică şi asocierea, la nevoie, a 
radioterapiei adjuvante sau a unei intervenţii mai extinse. O altă categorie de indicaţii sunt 
reprezentate de cele paliative, la pacienţii cu co-morbidităţi severe şi speranță de viaţă limitată. 


Tratamentul chirurgical paliativ 

Tratamentul paliativ este indicat în cazul cancerelor invazive, inextirpabile, complicate cu: 
hemoragie, ocluzie intestinală sau fistulizate în organele învecinate. Aceste tumori necesită uneori 
rezecţii paliative în scop hemostatic, dar cel mai adesea obiectivul principal constă în asigurarea 
tranzitului printr-o derivație externă. 

Colostomia laterală la nivelul sigmoidului constituie cea mai simplă operație paliativă. 
Derivarea externă asigură rezolvarea urgenței amenințătoare pentru viața pacientului, având uneori 
caracter definitiv. Ea permite însă şi reevaluarea ulterioară, după tratament oncologic în scop de 
reconversie, într-un stadiu în care abordul chirurgical devine posibil. 

Rezultatele tratamentului cancerului rectal 

Rezultatele imediate favorabile constau în reluarea tranzitului pe cale naturală, ceea ce atestă 
cicatrizarea şi buna funcționare a anastomozei. Apariția unei fistule anastomotice va fi tratată 
diferențiat, conservator sau chirurgical, pe baza mai multor criterii. 

Astfel, o fistulă instalată precoce, în a 2-a sau a 3-a zi post-operator, cu debit mare sau cu 
semne de iritaţie peritoneală impune reintervenţia, cu desfiinţarea anastomozei, închiderea capătului 
distal şi exteriorizarea celui proximal, sub forma unei colostomii. 

Dacă fistula anastomotică survine mai târziu, ea are un debit redus, iar viscerele mobile din 
vecinătate blochează extinderea procesului inflamator şi septic în întreaga cavitate peritoneală. 
Tranzitul intestinal, deşi îngreunat, este de regulă menţinut. În aceste condiţii, este justificată o 
atitudine conservatoare, de expectativă şi urmărire clinică atentă; adesea, aceste fistule se închid 
spontan. 

Incidenţa fistulelor anastomotice este greu de apreciat, deoarece comparaţiiile se realizează pe 
loturi clinice heterogene, în ceea ce priveşte: structura demografică a pacienţilor, stadiul tumorii şi 
tehnica propriu-zisă de realizare a anastomozei. Valorile medii sunt cuprinse actualmente între 8 şi 
16%. 


Mortalitatea post-operatorie s-a redus în ultimele decenii de la 14,5% la 8,5%. 

În ceea ce priveşte rezultatele oncologice, la distanţă, trebuie subliniat progresul substanţial 
înregistrat în ultimii 20 de ani. Astfel, supraviețuirea la 5 ani a pacienţilor cu cancer rectal a crescut de 
la 40,1% la 60,5%. 

Explicaţiile sunt reprezentate de: extinderea utilizării RMN pentru stadializarea corectă pre- 
operatorie a tumorilor, ca şi de înțelegerea mai profundă a importanţei invaziei fasciei rectale proprii 
pentru definirea unei strategii terapeutice corecte. 

În concluzie, putem afirma că perspectivele de îmbunătăţire continuă a rezultatelor 
tratamentului cancerului de rect sunt realiste. Pe de o parte, diagnosticul este, cel puţin teoretic, facil, 
fiind sugerat de constatările unui simplu tuşeu rectal sau ale colonoscopiei, care devine treptat tot mai 
accesibilă. 

Progresele tehnicilor oncologice permit intervenții de exereză chirurgicală tot mai limitate, cu 
conservarea aparatului sfincterian şi menținerea funcției sale (“sphincter saving”) dar, totodată, cu 
îmbunătăţirea ratei de vindecare şi supravieţuire. Se menţine deci obiectivul de depistare precoce a 
acestei afecțiuni, rolul esențial revenind primului medic care examinează pacientul. 

Patologia regiunii ano-perianale 
Prof Dr. T. Burcoş, M. Bărbulescu, N. Berevoescu 


1.a. Noţiuni de anatomie 


Canalul anal, care are o lungime de circa 4 cm, este împărţit de linia pectinată (dentată) într-o 
porțiune inferioară (circa 1/3 din lungime) şi o porţiune superioară (2/3 superioare din lungime). 

Linia pectinată este determinată de falduri semilunare mucoase contigui, valvulele anale, care 
în porţiunea distală mărginesc criptele anale (sinusurile Morgagni). Deasupra liniei pectinate, mucoasa 
canalului anal formează falduri longitudinale numite columne rectale (columnele Morgagni) şi acoperă 
plexul venos superior (hemoroidal intern). Distal de linia pectinată mucoasa canalului anal formează 
pectenul aderent la păturile profunde prin ţesut fibroelastic de susținere în care se găseşte şi ligamentul 
Parks. 

Aparatul sfincterian este format din sfincterul anal intern constituit din fibre musculare 
netede (prelungirea inferioară a păturii musculare interne circulare a rectului) şi sfincterul muscular 
extern alcătuit din fibre musculare striate (muşchi voluntar). Între componenta internă şi cea externă a 
aparatului sfincterian se percepe palpator şi se vizualizează anuscopic o depresiune circulară — linia 
albă a lui Hilton determinată de inserția la acest nivel a unui ţesut interstițial cu aspect de sept 
intermuscular, care formează ligamentul Parks care se fixează la nivelul pectenului. 


Secţiune frontală a canalului anal: 
1.sfincter anal intern; 2.plexul hemoroidal intern; 3.linia 
pectinată; 4.ligamentul Parks; 5.sfincter anal extern (fascicul 
profund); 6.sfincter anal extern (fascicul superficial). 


Circulaţia venoasă a canalului anal este formată din două plexuri venoase care realizează un 
flux venos superior şi altul inferior pectenului. 

Plexul hemoroidal intern (superior pectenului) este situat submucos şi prezintă în mod normal 
mici ectazii venoase (ampulele Duret) cu rol în etanşeizarea canalului anal. Aceste dilataţii devin 
hemoroizi interni, entitate patologică cu semne şi simptome specifice la dimensiuni de 2-15 mm. 
Aceste cavităţi delimitate de un endoteliu venos conţin şi anastomoze arterio-venoase care determină 
apariţia unor structuri de tip cavernos care se complică cu sângerări importante sau mai mici şi 
repetate, cauze de anemii severe. Aceste structuri vasculare sunt menținute în poziție prin 3 elemente 
anatomice: țesutul de susţinere fibroelastic, ligamentul lui Parks şi musculara mucoasei anale 
(muşchiul Treitz). 

Plexul hemoroidal intern drenează în v. rectală superioară (tributară v. porte) şi v. rectală 
mijlocie (tributară v. cave inferioare) constituind o anastomoză porto-cavă dar fără semnificaţie 
derivativă majoră în sindromul de hipertensiune portală. 

Plexul hemoroidal extern constă în mici vene subcutanate care drenează marginea anusului şi 
corespund fasciculului subcutanat al sfincterului anal extern. 

Vascularizaţia arterială a canalului anal are trei surse: a. rectală superioară (ramură a arterei 
mezenterice inferioare), a. rectală medie (ramură a arterei iliace interne) şi a. rectală inferioară (ramură 
a arterei ruşinoase). 

1.b. Boala hemoroidală 


Boala hemoroidală este cea mai frecventă în patologia anorectală, motivând 25% din 
consultaţiile gastroenterologice. Boala afectează plexurile hemoroidale extern şi intern, cu 
individualitate anatomică şi fiziopatologică bine definite. 

Hemoroizii externi sunt situați sub linia pectinee, la nivelul marginii anale epidermizate. 
Vascularizaţia acestora depinde de artera ruşinoasă internă, ramură a arterei iliace interne. 

Hemoroizii interni sunt situaţi în spațiul submucos a părţii înalte a canalului anal, deasupra 
liniei pectinee având rol în etanşeizarea închiderii canalului anal (ampulele lui Duret). 

Hemoroizii interni sunt dispuşi clasic în trei pachete hemoroidale după emergenţa celor 3 
ramuri ale arterei rectale superioare: lateral stâng, posterior drept şi anterior drept. Această 
sistematizare stă la baza principiului chirurgical al hemoroidectomiei pediculare. În acelaşi timp există 
numeroase variante individuale şi anastomoze între aceste ramuri arteriale şi arterele rectale medii şi 
inferioare. Întoarcerea venoasă este asigurată de venele rectale superioare, mijlocii şi inferioare spre 
circulația portă şi cavă inferioară. 

Aceste pachete hemoroidale au un perete cu o structură histologică complexă ce cuprinde 
printre altele fibre colagene, lacuri sanguine, şunturi arterio-venoase superficiale şi profunde, fante 
vasculare anastomozate între ele cu aspect de corp cavernos precum şi celule cu funcţie vasomotorie. 

Hemoroizii interni sunt în mod normal fixaţi în dreptul sfincterului anal intern în canalul anal 
de un ţesut de susţinere fibroelastic, în care un rol important îl are ligamentul lui Parks şi musculara 
mucoasei anale (muşchiul Treitz sau ligamentul suspensor al hemoroizilor). Acest ţesut de susținere 
asigură mobilitatea pachetelor hemoroidale în timpul defecaşiei şi alunecarea lor în momentul 
deschiderii canalului anal. 


Fiziopatologia Bolii Hemoroidale 


Factorii vasculari, mecanici, predispozanţi şi declanşatori sunt probabil intricaţi în apariția 
bolii. 

Teoria vasculară se referă la circulația venoasă, arteriolo-capilară cât şi la circulația 
limfatică. Alterarea troficităţii şi rezistenţei pereteleui venelor din plexurile hemoroidale, de obicei din 
a treia decadă de viaţă, determină transformarea unor ectazii venoase fiziologice în dilatații varicoase 
patologice. Perturbările circulatorii locale cu stază venoasă şi tromboze agravează leziunile parietale. 

Şunturile arteriovenoase superficiale de tip capilar, subepiteliale şi independente de plexurile 
venoase hemoroidale joacă un rol important în perturbarea hemodinamicii locale. Şunturile se pot 
deschide brutal ca urmare a creşterii debitului arterial sun influenţa a diverşi factori (defecaţie dificilă, 
variaţii de presiune intraanală, etc). Apar astfel condiţii favorabile pentru apariția de trombi şi 
hemoragii de sânge arterial prin alterarea reţelei capilare submucoase. Evocată iniţial ca factor major 
în boala hemoroidală, hipertensiunea portală (HP) apierdut din importanță pentru că studii solide nu au 
arătat o frecvenţă mai mare a varicelor rectale la pacienţii cu HP în comporaţie cu populaţia martor. 

Drenajul limfatic local este redus de inflamație locală, accentuând staza, transvazarea limfatică 
cu edem local supraadăugat şi prolapsul hemoroidal. 

Teoria mecanică. Alterarea țesutului conjunctiv, cu mari variații individuale, determină 
hiperlaxitatea mijloacelor de fixare ale plexurilor hemoroidale. În timp se produce şi ruptura 
ligamentului Parks iar mobilizarea anormală a plexurilor hemoroidale în cursul efortului de defecaţie, 
inițial temporară devine permanentă sub forma prolapsului hemoroidal intern permanent. Aceste 
solicitări mecanice determină fragilizarea mucoasei hemoroidale care va fi sediul eroziunilor urmate 
de sângerări de tip arteriolar, mai ales în timpul şi la sfârşitul defecaţiei. 

Factori favorizanți şi declanşatori 


Factorii fiziologici care îngreunează circulaţia de întoarcere venoasă sunt: ortostatismul 
prelungit, sedentarismul, sarcina avansată, dar şi absenţa valvelor venoase în plexurile hemoroidale. 

Factorii patologici declanşatori sunt compresiunea circulației venoase de întoarcere prin: 
constipaţie cronică, tumori pelvine, rectale, prostatice, insuficienţa cardiacă globală decompensată, 
bronhopatia cronică obstructivă, etc. 

Factorii declanşatori pot fi şi inflamaţia locală (criptite), colopatiile microbiene şi parazitare 
vechi, anorectitele şi inflamaţiile acute perianale şi genitale. 


Clasificarea hemoroizilor 
Se realizează cel mai frecvent pe baza criteriilor topografice şi etiologice. 


Clasificarea topografică: 

e Hemoroizi externi se dezvoltă pe seama plexului venos hemoroidal inferior şi se mai 
numesc subcutanaţi sau subsfincterieni; 

e Hemoroizi interni se dezvoltă la nivelul plexului venos hemoroidal superior şi se mai 
numesc submucoşi sau suprasfincterieni. În funcţie de mărime şi prolabarea transanală sunt 
de patru grade: neprocidenţi, procidenţi intermitent după defecaţie, procidenţi ireductibili 
spontan dar reductibili manual prin taxis, şi procidenţi ireductibili (prolaps hemoroidal 
permanent); 

e Hemoroizi micşti (intermediari) sunt dezvoltați din ambele plexuri hemoroidale. 


Clasificarea etiologică: 

e Hemoroizi idiopatici (primitivi), expresie a diverşilor factori menționați care acţionează pe 
un teren favorizant; 

e Hemoroizi simptomatici, asociaţi cu hipertensiunea portală, contestaţi actualmente de mulți 
autori dar menţionaţi în toate tratatele de specialitate. 


Clasificarea clinică: 
e Este o clasificare aflată în dinamică utilă însă în practica medicală. Se descriu astfel: 
hemoroizi sângerânzi, dureroşi, proccidenţi (prolabați), cu scurgeri (seropurulente), etc. 


Anatomie patologică 


Macroscopic se constată dilataţii venoase hemoroidale interne şi externe cu diverse forme, 
uneori cu aspect angiomatos, alteori cu tendință la pediculizare şi prolabare. Mucoasa este subțire, 
uneori prezintă ulceraţii şi leziuni inflamatorii de anită congestivă sau supurată. Prezenţa trombozei 
face ca dilataţiile venoase sa fie dure, turgescente şi edemaţiate. 

Microscopic se constată alterări parietale cu dezorganizarea țesutului elastic care este înlocuit 
cu ţesut fibros şi inflamație acută sau cronică perivasculară. 


Clinica 

Hemoroizii externi sunt multă vreme asimptomatici. În timp apar pruritul ano-perianal, 
senzaţia de jenă uşoară sau greutate la defecaţie. 

Clinica devine mai zgomotoasă dacă se complică cu tromboză venoasă externă. Durerea este 
însoţită de apariţia unor mici tumorete neregulate, cu bază de implantare , de regulă la orele 2, 4 şi 8 în 
poziţie genupectorală, acoperite în cea mai mare parte de tegument şi mai puțin de mucoasă. Aspectul 
tardiv al hemoroizilor externi trombozaţi este de ciucuri cutanaţi avasculari cu aspect verucos (marişte 
hemoroidale). 

Tuşeul rectal este obligatoriu pentru a exclude o tumoră rectală sau alte leziuni şi este urmat 
de anuscopie care poate evidenția hemoroizi interni de diverse grade şi aspecte. 

Hemoroizii interni. Semnele funcţionale cele mai frecvente sunt: hemoragia, scurgerile sero- 
muco-purulente, durerea, prolapsul hemoroidal, tulburările dispeptice gastrointestinale şi pruritul. 

Hemoragia (anoragia) apare de regulă după defecaţie, coafează scaunul sau apar striuri 
sanguinolente pe scaun, de aspect roşu aprins, fără a se amesteca cu materiile fecale. Hemoragia poate 
pare la fiecare scaun sau poate fi capricioasă. Deşi de obicei minoră, în timp poate determina o anemie 
cronică severă. 

Scurgerile sero-muco-purulente apar mai ales în inflamaţiile mucoasei anale din anorectitele 
ce însoțesc hemoroizii procidenți şi prolapsurile permanente. Hipersecreţia glandelor mucoase 
întreţine umiditatea permanentă a regiunii ano-perianale cu iritaţia tegumentelor vecine şi apariția 
dermatitelor. 

Durerea vie, cu caracter de arsură după defecaţie evocă o fisură anală, o tromboză sau o anită 
hemoroidală asociată. Durerea cu caracter pulsatil poate semnifica asocierea unui abces perianal iar 
durerea continuă şi intensă poate semnifica o tromboză hemoroidală acută. 

Prolapsul hemoroidal poate fi reductibil (intermitent sau permanent), permanent sau 
ireductibil. 

Tulburările gastrointestinale legate de grija permanentă a ritmicităţii şi calității scaunului poate 
varia de la constipaţie prin restricţie alimentară până la diaree favorizată de abuzul de laxative. 


Complicaţiile bolii hemoroidale 
Hemoragiile sunt rareori semnificative, cel mai frecvent sunt mici şi repetate determinând o 


anemie feriprivă rezistentă la tratamentul antianemic obişnuit şi punând uneori serioase probleme de 
diagnostic diferențial. 

Tromboza hemoroidală poate fi externă, internă şi tromboflebita suprahemoroidală. 

Tromboza hemoroidală externă se manifestă prin durere vie intensă şi apariția unei tumefacţii 
dure albastre-violacee, cu diametrul de 2-3 cm, nereductibilă, dureroasă, situată perianal. Debutul este 
brusc de obicei după un scaun consistent, cu efort fizic sau un abuz alimentar în alcool şi condimente. 
Tromboza evoluează spre ulceraţie cu evacuarea trombusului sau suprainfecţie cu abces; cu un 
tratament corect, după dispariția trombusului urmează scăderea inflamației şi cicatrizarea sub forma 
mariştei hemoroidale. 

Tromboza hemoroidală internă în cazul hemoroizilor interni de gradul I şi II se manifestă prin 
durere anală, senzaţie de corp străin intraanal şi detectarea la tuşeul rectal a uneia sau mai multor 
tumefacţii dureroase indurate submucoase. 

Tromboza hemoroizilor de gradul III şi IV (prolabaţi) se manifestă prin durere violentă cu 
creşterea bruscă de volum al prolapsului care devine ireductibil. 

La examenul clinic hemoroizii trombozaţi prolabați formează o zonă circumferenţială 
periorificială de culoare violacee care la periferie are aspect albicios-rozat determinat de edemul 
intens. Complicaţiile apar frecvent în evoluția prolapsului hemoroidal trombozat şi sunt: ulceraţii, 
sfaceluri, secreții fetide, gangrene, supuraţii locale, embolii septice, pileflebite, etc. 

Tromboflebita suprahemoroidală apare prin extensia procesului pe ramurile eferente ale 
plexului venos hemoroidal superior şi se manifestă prin dureri mai profunde ano-rectale cu apariția 
cordonului dur, dureros detectabil la TR de pe peretele rectal, ascendent spre peretele ampulei rectale. 

Alte complicaţii sunt: 

e  Supuraţiile anale şi perianale; 

e  Polipii şi pseudopolipii hemoroidali; 

e Tulburările de tranzit intestinal (constipaţia prin reducerea ingestiei alimentare şi 

amânarea voluntară a defecaţiei); 

e  Complicațiile prostato-urinare (retenţie acută de urină, tenesme vezicale, etc); 

e Tulburări psihice la pacienţii labili psihic, cu suferinţă îndelungată (anxietate, sindroame 

nevrotice, etc). 


Diagnosticul 
Diagnosticul pozitiv are în vedere anamneza bolnavului, semnele subiective şi examenul 


obiectiv al regiunii ano-perianale ce cuprinde inspecția, palparea (TR, TV), anuscopia şi rectoscopia. 
Diagnosticul diferenţial cuprinde o multitudine de afecţiuni: 

e Cancerul anorectal (sângerarea precede de obicei scaunul); 

e  Rectocolitele în care rectoragia e însoţită de scurgeri muco-purulente, diaree, ulceraţii 
rectale şi alterarea rapidă a stării generale; 

Angioamele şi adenoamele anorectale; 

Condiloamele (pediculate sau sesile, moi, indolore, de aspect vegetant); 

Papiloamele (de origine inflamatorie nespecifică sau de origine veneriană); 

Prolapsul rectal incipient ce apare la vârstnici ca o tumoră cu pliurile mucoasei dispuse 
circular; 

e  Afecţiuni dermato-veneriene (şancru sifilitic, sifilide, limfogranulomatoză, etc). 


Tratamentul 

La pacienţii cu antecedente familiale de boală hemoroidală măsurile profilactice sunt 
importante în evitarea congestiei plexurilor venoase şi apariţiei dilatațiilor venoase. Evitarea 
sedentarismului, a constipaţiei, regimul alimentar bogat în fibre vegetale, evitarea condimentelor, 
alcoolului şi conservelor sunt câteva măsuri profilactice benefice. 

Tratamentul curativ este medical (conservator) şi chirurgical (radical, de exereză a 
hemoroizilor). 

Tratamentul medical se adresează hemoroizilor necomplicați interni de gradul I şi II, 
hemorizilor simptomatici şi hemoroizilor de diverse grade dar apăruţi la bolnavi cu stare generală 
alterată. Acesta cuprinde: 

e Adoptarea unui regim igieno-dietetic corect (igienă locală riguroasă urmată de băi de şezut 
calduţe cu dezinfectante uşoare de tip hipermanganat de potasiu, betadină sau ceai de 
gălbenele); 

e Combaterea constipaţiei cu laxative (ulei de parafină, mucilagii — masalax, ceaiuri 
laxative, dulcolax, dulcopic, etc); 

e Tratamentul local, după toaletă locală şi băi de şezut se pot aplica pomezi cu cortizon 
(Neopreol, Fluocinolon, Nidoflor) pomezi şi unguente care au în compoziție oxid de zinc, 
talc, anestezice locale, cicatrizante, cortizon, hemostatice, etc. 

e Tratamentul afecțiunilor asociate (hepatice, cardiace, diabetul zaharat, etc) este imperios 
necesar. 

Tratamentul sclerozant. Se preferă tratamentul prin ligaturi elastice sclerozante aplicate 
succesiv, datorită evitării cheltuielilor de spitalizare. De asemenea s-au practicat şi injecții sclerozante 
în submucoasa hemoroidală (glucoză 30-50%, salicilat de sodiu 30%, etc) dar ambele metode sunt 
grevate de discomfort local şi numeroase complicaţii: necroze, ulceraţii, abcese submucoase, abcese şi 
flegmoane perianale, etc. 

Tratamentul chirurgical corect şi radical presupune spitalizare, investigare corectă a 
bolnavului, anestezie adecvată şi tehnică adaptată stadiului bolii. 

Intervenţia chirurgicală trebuie programată în afara puseelor inflamatorii şi între crizele 
congestiv-trombotice dureroase. Aceasta se adresează hemoroizilor cu prolaps de diverse grade II, I 
şi IV cu sângerări repetate, crize dureroase şi complicaţii repetate în antecedente. 

Intervenţiile chirurgicale cuprind două mari categorii: rezecții totale circumferenţiale şi 
rezecţiile parțiale sau segmentare: 

e  Rezecţia totală circumferențială a mucoasei în bloc cu pachetele hemoroidale urmată de 

sutură cutaneo-mucoasă a fost descrisă de Vercescu şi Whitehead. Indicaţia corectă a 
procedeului evită sechele (stenoza anală, incontinenţa anală, anusul umed prin ectropion 
de mucoasă, etc); el se adresează predilect hemoroizilor dispuşi circumferențial însoțiți de 
un prolaps permanent; 

e  Rezecţiile parţiale sau segmentare constau în ligatura cu fir transfixiant a pediculului şi 
rezecţia pachetelor hemoroidale. Un procedeu frecvent practicat este Milligan-Morgan, în 
care după rezecţia pachetelor principale de hemoroizi micşti se practică şi sutura cutaneo- 
mucoasă cu fire resorbabile; 

e  Rezecţia hemoroizilor cu stapler circular (mucosectomia circumferenţială, operaţia de 
Longo); 

e  Rezecţia unei benzi circulare din mucoasa prolabată împreună cu țesutul hemoroidal în 

exces, restul hemoroizilor rămâne în poziţia anatomică inițială. 

În diversele procedee amintite şi încă în multe altele secționarea, disecţia şi hemostaza se 
efectuează, în funcţie de dotarea serviciului, cu bisturiul clasic, electric, cu ultrasunete, cu 
radiofrecvenţă sau cu laserul. 

În tromboza hemoroidală diagnosticată în primele 24-48 ore se poate practica, sub anestezie 
locală, trombectomia adică incizia şi evacuarea cheagului. 

În prolapsul hemoroidal trombozat ireductibil tratamentul este conservator: repaus la pat, băi 
de şezut, pomezi cu cortizon, antibiotice, anticoagulante şi tratament antibiotic cu spectru larg şi 
antiinflamator pe cale orală. Local, după infiltrarea sfincterului anal cu xilină 1% se urmăreşte 
reducerea manuală a prolapsului. 


1.c. Fisura anală 

Fisura anală este o soluţie de continuitate longitudinală muco-cutanată, situată la nivelul 
porțiunii distale a canalului anal. Leziunea poate fi întâlnită la orice vârstă, dar mai frecvent o întâlnim 
la adulţii tineri. Ambele sexe sunt afectate în mod egal. 

Majoritatea sunt situate la nivelul comisurii posterioare, 10-15% fiind situate anterior. Când 
apar în afara liniei mediane (lateral) sunt suspectate ca fiind asociate altor afecțiuni: boala Crohn, 
SIDA, tuberculoză, sifilis, herpes, gonoree, carcinom anal, etc. 


Etiopatogenie 
În general apariţia fisurii anale este atribuită efortului de defecație în contexul unei constipații 


cronice. Factorul declanşator este citat de obicei ca fiind traumatismul produs de pasajul unui bol fecal 
mare şi solid. Cu toate acestea există un număr de pacienţi care nu au în istoric un asemenea 
eveniment, ba dimpotrivă relevă prezenţa unor episoade de diaree. 

În urma mai multor studii s-a demonstrat că un rol central în etiopatogenie este ocupat de 
hemodinamica de la nivelul porțiunii distale a canalului anal: 85% dintre cazuri prezintă o 
paucivascularizaţie la nivelul comisurii posterioare comparativ cu alte zone de la nivelul canalului 
anal, aspect care explică incidenţa topografică a apariţiei fisurii anale. 

Alţi factori care pot favoriza apariţia unei fisuri anale sunt: 

e Staza venoasă (hemoroizi); 

e  Inflamaţii de vecinătate; 

e Colecții de vecinătate (abcese, flegmoane); 

e Stil de viață neadecvat (sedentarism, obezitate, consum în exces de condimente, alimente 

conservate prin afumare, pâine albă, etc). 


Anatomie patologică 
Fisura anală poate fi acută sau cronică (de obicei fisura cu evoluţie de 2 luni), apărând cu 


predilecție la nivelul comisurii posterioare, unde mucoasa are o troficitate mai slabă. 

Macroscopic, după dilataţie anală, fisura acută apare ca o simplă tăietură în anoderm, cu un 
pol inferior la limita cutaneo-mucoasă şi un pol superior care poate ajunge la linia pectinee. Cu 
trecerea timpului şi fără un tratament adecvat se dezvoltă fisura cronică sub forma unei ulcerații 
triunghiulare sau ovalare bine circumscrise, cu fundul şi margini indurate, în baza acesteia devenind 
vizibile fibrele sfincterului anal intern. În plus, la un număr mare de cazuri, fisurii anale cronice i se 
asociază un hemoroid „santinelă” în polul distal şi o hipertrofie a papilei anale proximal de fisură, în 
canalul anal. 

Microscopic, se descrie un proces de fibroză: ţesut de granulaţie şi modificări inflamatorii 
cronice ale terminațiilor nervoase şi ale fibrelor musculare. 

Forme anatomo-clince: 

e  Fisură anală simplă (superficială, recentă): interesează doar mucoasa, are dimensiuni mici, 

sfincterul intern este hiperton fără leziuni de miozită; 

e Fisura anală complicată (profundă, veche): ulcerație de 2-3 cm, cu fund cu detritus 

murdar, posibil infectat, cu margini decolate şi sfincter intern hiperton fibrozat. 

Clinica 

Expresia clinică a fisurii anale e aşa zisul „sindrom fisurar” caracterizat prin: 

e Durere; 

e  Sângerare; 

e  Ulceraţie; 

e Spasm sfincterian. 

Simptomul cardinal al fisurii anale este durerea în timpul defecaţiei. Durerea este de durată 
mică în fisura acută, dar poate dura câteva ore sau să devină permanentă în fisura cronică. 

Persistenţa durerii între scaune şi paroxismele după fiecare defecaţie determină o modificare a 
comportamentului bolnavului: „frica de scaun”, abstinenţă alimentară cu scădere ponderală, insomnie, 
instabilitate psihică. 

Sângerarea după defecație este de regulă minimă, repetitivă după fiecare scaun şi rareori, 
poate fi abundentă. 

Ulcerația şi sfincterospasmul sunt relevate de examenul obiectiv, la tuşeul rectal şi la 
anuscopie, alături de alte posibile leziuni asociate (hemoroizi, fistule perianale, etc). 


Diagnostic 

Diagnosticul se realizează pe baza tabloului clinic („sindromul fisurar”), a tuşeului rectal, în 
urma anuscopiei şi a rectosigmoidoscopiei (pentru excluderea altor afecțiuni benigne sau maligne). 

În situaţiile în care se ridică suspiciunea unei leziuni maligne este indicată efectuarea de 
biopsii în vederea examenului histopatologic. 

Dacă durerile mai mult sau mai puţin discontinue şi de intensitate variabilă devin continue şi 
de intesitate crescută (vii), trebuie să avem în vedere posibila existenţă a unei tromboze hemoroidale, a 
unui abces perianal sau a unei fisuri infectate. 

Diagnosticul diferențial se face cu: 

e Cancerul anal (ulcerat) 

e  Șancrul sifilitic 

e  Abcesul anal în faza de congestie. 

Deasemenea nu trebuie uitat că fisura anală poate fi asociată cu majoritatea afecțiunilor 
anorectale. 


Tratament 

Tratamentul fisurii anale este medical şi chirurgical. Tratamentul medical constă în: 
e  Igienă locală (băi de şezut); 

e Evitarea alimentelor condimentate, constipante sau ce produc diaree; 

e Combaterea durerii şi a spasmului sfincterian prin: 

-  Pomezi anestezice; 

-  Infiltraţii anestezice locale; 

-  Blocanţi de canale de calciu, administrați per oral: Nifedipină, 20 mgX2/zi; 

- Topice locale vasodilatatoare: trinitrat de glicerină sau isosorbid dinitrat prin 
intermediul oxidului nitric (neurotransmiţător care mediază relaxarea sfincterului anal 
intern) duc la „sfincterotomie chimică” şi la o creştere a fluxului sanguin local; 

- Toxina botulinică tip A: injectarea bilateral de fisură conduce la o paralizie temporară 
a sfincterului anal intern; 

-  Cauterizare chimică a fisurii folosind nitrat de argint sau fenol-glicerină-rezerve în 
folosirea acestei metode din cauza toxicității acestor droguri. 

Tratamentul chirurgical este indicat în caz de eşec al tratamentului medical şi în caz de fisuri 
complicate sau recidivate. Constă în: 
e  Dilataţie anală (divulsie controlată a fibrelor musculare): are o rată a incontinenței de 

220%, în special la pacienţii în vârstă, şi o rată înaltă a recurenţei, 10-30%; 

e  Fisurectomia (excizia ulceraţiei fisurare cu lăsarea deschisă sau cu sutură per primam): 
folosită singular este considerată insuficiență (deoarece nu acționează pe sfincterul intern), 
se foloseşte de obicei asociată cu dilataţia anală sau cu sfincterotomia internă; 

e  Sfincterotomia internă: este cea mai frecventă intervenţie chirurgicală şi cea mai comună 
în tratamentul fisurii anale cronice, constând în secționarea sfincterului anal intern (pentru 
a preveni incontinenţa anală, sfincterul trebuie secţionat doar într-un singur loc). Se poate 
efectua sfincterotomie internă închisă (realizată de obicei lateral, fără secţionarea 
mucoasei) sau sfincterotomie internă deschisă (realizată pe linia de excizie a fisurii, sau pe 
linia de fisură după chiuretajul acesteia, sau paramedian, cu secționarea mucoasei anale). 

e  Sfincterotomia internă se poate realiza şi prin chirurgie cu laser sau cu radiofrecvenţă, dar 
costurile acestor tipuri de intervenţii sunt destul de ridicate. 

În fisurile anale asociate altor afecţiuni ano-perianale (hemoroizi, abcese, fistule, etc) 

tratamentul trebuie să rezolve în primul rând aceste leziuni. 


2.a. Leziunile ano-perianale (LAP) în bolile inflamatorii cronice intestinale (BICI) 

BICI sunt reprezentate în esenţă de rectocolita hemoragică (RCH) şi boala Crohn (BC) care au 
în comun inflamaţia cronică nespecifică continuă (RCH) sau discontinuă (BC) a mucoasei (RCH) sau 
a peretelui intestinal (BC) şi care evoluează succesiv cu faze de acutizare şi remisiune. 

BICI au încă o fiziopatologie neclarificată, dar ipoteza cea mai plauzibilă este cea a unui 
răspuns inflamator anormal la nivelul mucoasei digestive determinat de flora obişnuită favorizat de 
factori genetici şi de mediu. 

Incidenţa leziunilor anoperianale este mai mare în bola Crohn: 15-80% ele fiind caracteristice 
şi afectează unul din doi bolnavi. LAP sunt clasificate fiziopatologic de către Hugues (Clasificarea 
Cardiff revizuită în 1992) astfel: 

e LAP primare (tip I): ulcere, fisuri, pseudomarişte care evoluează paralel cu leziunile 

intestinale; 

e LAP secundare (tip II) infecției leziunilor de tip I pot apare în afara puseelor inflamatorii 

şi pot persista după acestea şi sunt fistulele şi abcesele; 

e LAP secundare mecanice (tip III) sunt leziuni cicatriciale ca de exemplu stenozele care se 

dezvoltă între puseele bolii dar apoi evoluează pe cont propriu. 

Clasificarea principală mai are în vedere sediul leziunilor (anus, rect distal, etc), profunzime şi 
gradul de activitate (aspectul eritematos, translucid, edematos, etc). O clasificare practică propusă de 
American Gastroenterological Association (AGA), pentru fistulele din BC este în fistule simple cu un 
singur orificiu extern şi fistule complexe care sunt de obicei înalte (transsfincteriene superioare sau 
suprasfincteriene) cu mai multe orificii externe şi leziuni rectale active inclusiv orificii fistuloase 
rectale sau rectovaginale. 

Tratamentul are ca principale obiective controlul rapid al puseelor, prevenirea recăderilor şi 
tratament chirurgical adaptat gravităţii şi topografiei bolii. Se folosesc patru categorii de medicamente: 

e  Antiinflamatoriile (derivați de salicilaţi şi corticoizi); 

e  Imunosupresoarele (infliximab-IFX, azathioprine, methotrexate); 

e  Imunomodulatoarele (Polidin, Delbet); 

e Antibioticele (ciprofloxacină, metronidazol, etc). 
radicală care permite vindecarea bolnavului: ridicarea în totalitate a mucoasei colorectale 
(rectocolectomia totală urmată de anastomoza ileo-anală). În bola Crohn, chirurgia este necesară în 
80% din cazuri dar nu vindecă boala ci tratează leziunile şi complicațiile locale. 

Supuraţiile perianale impun o chirurgie de urgenşă rapidă şi simplă (incizie şi drenaj). 
Fistulele înalte şi complexe, cu risc de recidivă de 30-50%, se pretează la drenajul şi secţiunea lentă în 
„seton”. Asocierea drenaj în „seton” cu infliximab creşte rata de vindecare şi scade gradul de recidivă. 

Colostomia sau ileostomia sunt indicate doar în cazurile grave după eşecul diverselor 
tratamente medicale şi chirurgicale. 


2.b. Rectitele 

Bolnavii acuză un sindrom rectal (tenesme rectale, senzaţie falsă de scaun, glere 
sanguinolente, incontinență anală) şi la examenul obiectiv completat de anuscopie şi endoscopie se 
constată o mucoasă eritematoasă, fragilă cu peteşii şi/sau hemoragii spontane. 

Clasificare: 

e  Rectite specifice (50%) (rectite iatrogene postradioterapie pelvină, infecțioase bacteriene, 

virale sau parazitare); 

e  Rectite în cadrul RCH, 30%; 

e  Rectite idiopatice, 20%. 

În etiologia rectitelor infecțioase sunt incriminati: 

e Neisseria gonorrheae, chlamydia trachomatis, treponema pallidum, herpes simplex (rectite 

veneriene); 

e Shigella, salmonella, campylobacter (colite infecțioase bacteriene clasice). 

Diagnosticul se face prin coprocultură, cultura de biopsii rectale, examen parazitologic, 
examen virologic, rectoscopie cu biopsii rectale. Leziunile au aspect ulcero-eroziv şi sunt frecvent 
însoţite de adenopatii inghinale. 

Rectitele hemoragice din cadrul RCH au în genral un caracter recidivant, culturi, examene 
prazitologice şi virologice negative şi antecedente familiale în 10% din cazuri. 

Rectitele idiopatice se vindecă în general cu tratament de primă linie (supozitoare cu 
aminosalicilați; vitamina A asociată cu aminosalicilaţi pe cale orală) aplicat corect 2-3 săptămâni şi 
asociat cu un regim alimentar corect (fără condimente, conservanti, alcool, etc). 

Rectita este considerată recidivantă când recăderea este precoce, după oprirea tratamentului şi 
refractară (rebelă) când semnele de inflamație rectală persistă după două luni de tratament bine 
condus. 


2.c. Localizări ano-perianale în boli dermatologice 

Leziunile din eczema alergică (de contact) debutează cu prurit important urmat de eritem, 
edem şi vezicule cu conţinut clar. Eczema evoluează de la locul de contact cu alergenul şi se extinde 
centrifug. 

Principalele alergene în eczema de contact perianal sunt: anestezice locale (benzocaină, 
lidocaină), antibiotice (neomicină), imidazoli, conservanţi, parfumuri, latexul, etc. 

Leziunile din dermatita seboreică sunt mai frecvente la adult având aspect uscat, descuamativ, 
pruriginos. 

Leziunile din psoriazis debutează ca o placă roşie, bine delimitată, acoperită de microscuame. 
Evoluţia se caracterizează prin pusee şi remisiuni imprevizibile, separate uneori de perioade lungi (ani) 
fără leziuni. 

Lichenul idiopatic se manifestă mai rar anal şi mai frecvent bucal (aspect eroziv) şi apare sub 
forma de placi prin confluenţa de papule poligonale albicioase. 

Lichenul scleroatrofic apare exclusiv la femei de obicei după o atingere genitală anterioară. 
Este însoțit de prurit invalidant şi determină o atrofie cu aspect cicatricial a labiilor cu dispariția 
structurilor vulvare. Aspectul albicios marmorat este parcurs de hărţi telangiectatice şi purpurice care 
pot deveni hemoragice. 


3. a. Supuraţiile ano-perianale 

Cadrul nosologic cuprinde procese inflamatorii nespecifice cu originea în intestinul terminal, 
cu caractere comune etiopatogenice, morfopatologice şi clinice. De asemenea mai au în comun 
aspectele evolutive, cu trecerea de la forme acute spre forme cronice dar şi în sens invers: astfel 
abcesele pot fi interpretate ca posibile fistule în formare iar fistulele pot fi privite ca sechele ale unor 
supuraţii anale sau perianale cronicizate sau tratate incorect. 

Sunt excluse supuraţiile perianale secundare migrării unei infecţii de vecinătate: prostata, 
uretra posterioară, sacrul şi coccisul (osteite), organe genitale feminine (chisturi infectate de glande 
Barthlolen, etc). 


Clasificarea topografică (Parks 1976) 

e  Abcesele subcutaneo-mucoase sau intrasfincteriene joase care fusează de-a lungul 
fasciculelor stratului muscular longitudinal spre marginea anusului sau între fasciculele 
sfincterului anal extern; 

e  Abcesele intramurale sau intrasfincteriene mijlocii şi înalte; 

e  Abcesele pelvirectale superioare (pelvisubperitoneale) sau extrasfincteriene; 
e  Abcesele şi flegmoanele ischiorectale cu dezvoltare în fosele ischiorectale ca urmare a 
efracției unui abces intrasfincterian (intramural) sau extrasfincterian (pelvirectal superior). 
Abcesul conform descrierii anatomopatologice clasice conţine puroi delimitat de un perete mai 
bine sau mai prost delimitat în funcție de vechime, constituit de scleroză tisulară înconjurătoare cu 
țesut conjunctiv cu septuri şi bride. Flegmonul este specific spațiului conjunctiv al foselor 
ischiorectale, în condiţiile unei resistențe scăzute şi agresiunii unor germeni cu virulență mare: 
supuraţia difuzează periano-rectal, bilateral (în „potcoavă”) şi pelvi-subperitoneal având semne clinice 
de mare gravitate. 


Etiopatogenie 
Germenii izolaţi prin culturi din supurațiile anoperianale aparțin florei intestinale. Cei mai 


frecvenți sunt: enterococii, colibacilii, stafilococii patogeni, streptococii, pneumococii, proteus dar şi 
germeni anaerobi (Clostridium perfringens, Bacteroides, Fusobacterii). 

Apariţia supuraţiilor debutează la nivelul criptelor Morgagni (criptită) şi papilelor (papilită) 
fiind favorizate de afecţiuni preexistente: boală hemoroidală, fisuri anale, anorectite, etc. Infecția 
criptică cuprinde glandele Hermann şi Desfosses care se ramifică în submucoasă şi în grosimea 
aparatului sfincterian şi ale căror canalicule se deschid în fundul criptelor. În afara căii directe 
glandulare este posibilă şi calea indirectă în care penetraţia germenilor se face prin efracții ale 
mucoasei canalului anal care determină infecţie submucoasă care difuzează secundar spre cripte şi 
papile (fisuri anale, ulceraţii, injecții terapeutice sclerozante, etc). 

Infecția anoperianală are o evoluţie tristadială: 

e Stadiul de colecţie septică primară centrată de obicei de o glandă Hermann Desfosses; 

e Stadiul de extensie pe direcţia şi pe ramificațiile glandulare şi de-a lungul interstiţiilor 

stratului muscular sfincterian; 

e Stadiul de deschidere la nivelul tegumentelor (fistulizare) prin unul sau mai multe orificii 
denumite externe sau secundare. Fistula este de obicei bipolară, fistulele oarbe interne sunt 
un stadiu evolutiv tranzitoriu în care procesul infecțios nu a parcurs încă cele trei stadii. 

Pentru diagnosticul diferențial amintim infecțiile tegumentare anoperianale ale foliculului 
pilos sau ale glandelor sudoripare (abcesele superficiale sau abcesele tuberoase Chassaignac ale 
marginii anusului). Abcesul anal poate fi şi o complicaţie a trombozei hemoroidale ulcerate neglijate, 
prost tratate, la bolnavii tarați. 


Anatomie patologică 
La examenul obiectiv direct sau prin anuscopie se constată: 


e  Criptita: una sau mai multe cripte Morgagni vecine cu aspect roşu edemaţiat din care se 
scurge puroi; 

e  Papilita: ridicături proeminente (papile) roşii edemaţiate cu vârful ascuțit, situate pe linia 
ano-rectală; 

e  Fuzeul de constituire (care nu se poate indentifica întotdeauna) este un traiect în grosimea 
stratului muscular sfincterian sub forma unui conduct palpabil ca o bandă scleroasă care 
conduce de la o criptită la cavitatea abcesului; 

e  Cavitatea abcesului: bine circumscrisă cu cât este mai veche, având şi o membrană 
piogenă cu scleroză în jur şi infiltraţie inflamatorie; 

e  Fuzee de expansiune: traiecte de difuziune a supurației spre: submucoasă, subcutanat, 
între fibrele musculare longitudinal-caudal, spre fosele ischiorectale, în spaţiul pelvi- 
subperitoneal, şi transversal (în „potcoavă”). 


Clinica. Forme clinico-evolutive 

e  Criptita se manifestă prin dureri vii, cu caracter pulsatil în anus, însoţită de tenesme 
rectale, disurie şi hipertonie algică a sfincterului anal. 
Pot apare febră, frisoane şi constipaţie. 
Analizele de laborator relevă leucocitoză şi creşterea VSH-ului. 

e  Papilita este de obicei asociată criptitei, dar poate fi singulară, determinată de traumatisme 
(constipație, explorări endoscopice). Durerile anale sunt însoţite de tenesme şi constipaţie 
iar la TR se constată spasm sfincterian şi o ridicătură dură şi dureroasă pe linia ano- 
cutanată. 

e  Abcesul poate fi localizat superficial, perianal submucos sau subcutanat când apare ca o 
tumoretă roşie, bine delimitată, dureroasă şi fluctuentă la palpare. Localizarea profundă, 
spre canalul anal necesită TR şi uneori examinare bidigitală, endoanală şi perineală sub 
anestezie adecvată. Toate semne de inflamație acută sunt prezente (calor, rubor, dolor, 
tumor), febra, frisonul şi alterarea stării generale fiind mai intense. 

e Stadiul de fistulizare reprezintă modalitatea cea mai frecventă de evoluţie în absenţa 
tratamentului. Abcesul se deschide spontan la tegument sau endoanal, evacuarea parţială a 
puroiului determinând retrocedarea durerii, febrei şi a fenomenelor inflamatorii locale. Se 
constituie astfel fistula perianală. 

e  Flegmonul ischiorectal (anorectal lateroanal) se dezvoltă în fosa ischiorectală şi prezintă o 
zonă centrală ca punct de plecare a supuraţiei: subcutanată, juxtasfincteriană sau profundă 
sub ridicătorii anali de unde necroza septică se extinde progresiv prin fuzee de expansiune 
spre prelungirile anatomice anterioară, posteriară sau contralaterală. 

Clinica este dominată de sindromul septic general grav cu febră mare (39-40 °C), frison şi 
fenomene urinare. Examenul obiectiv relevă bombarea regiunii lateroanale, hiperemie şi edem loco- 
regional. TR şi palparea decelează o zonă de împăstare profundă, foarte dureroasă, uneori localizată 
înalt anorectal. Formele anatomoclinice sunt: flegmonul ischiorectal unilateral, în „potcoavă” 
(bilateral), în „buton de cămaşă” (asociat cu o colecţie în spaţiul pelvi-subperitoneal), flegmonul 
cvadruplu şi formele intermediare. 

e  Flegmonul perirectal superior (pelvi-subperitoneal) este frecvent o complicaţie a unui 

flegmon ischiorectal care fuzează ascendent sau a unui abces anal ce fuzează longitudinal. 

Grăsimea pelvisubperitoneală poate fi sediul metastazelor septice în cursul infecțiilor 

hematogene. 

Semnele clinice dominante sunt de obicei cele generale cu febră mare, frison, alterarea 
stării generale până la şoc toxico-septic. Semnele locale pot fi mai discrete cu roşeaţă, edem 
cutanat, împăstare profundă laterorectală şi semne genito-urinare. Alături de TR ecografia cu 
transductor intrarectal ajută la precizarea diagnosticului. 

e  Supuraţiile difuze ano-perianale (celulita periano-rectală) sunt de o gravitate maximă 

deoarece asociază germeni aerobi şi anaerobi şi reprezintă complicaţii septice ale supurațiilor 

anorectale neglijate, incorect tratate sau pe teren tarat imunodeprimat. 

Gangrena Fournier se caracterizează prin prezența crepitaţiilor subtegumentare, secretii fetide 
din focare septice abcedate şi extensia necrozei rapidă spre organele genitale, baza coapselor şi 
peretele abdominal anterior. În formele necrotice şocul toxico-septic se instalează rapid, tratamentul 
rapid şi energic fiind de urgență maximă. Vindecarea se face cu sechele: distrugerea aparatului 
sfincterian, a nervilor anali, incontinenţa anală permanentă, cicatrici cheloide, etc. 

Diagnosticul diferenţial al supuraţiilor ano-perianale trebuie făcut şi cu supuraţiile specifice şi 
alte afecţiuni mai rare. 

- Tbc perineal sau boala Favre (limfogranulomatoza benignă ano-perianală) în care apar 

focare multiple de fistulizare în stadii diferite de evoluție; 

- Boala Verneuil caracterizată de multiple fistule cu punct de plecare în glandele apocrine 
ale aparatului pilo-sebaceu; 

-  Epiteliomul ano-perianal cu aspect de ulceraţie trenantă cu secreție muco-purulentă rebelă 
la tratament. 


Tratamentul 

Tratamentele medical şi chirurgical au un caracter de urgenţă şi complexitate pentru evitarea 
complicaţiilor vitale de tip şoc toxico-septic şi a sechelelor invalidante. 

Tratamentul medical cuprinde antibioterapia cu spectru larg, bine dozată, cu aplicare imediată 
şi tratamentul complex al şocului toxico-septic dacă este cazul. 

Tratamentul chirurgical este individualizat formei anatomo-clinice: 

e  Abcesele superficiale sunt incizate radiar față de orificiul anal; 

e  Flegmoanele ischiorectale se tratează prin incizii latero-anale largi urmate de debridare, 
excizia țesuturilor necrozate, evacuarea puroiului, drenaj-meşaj şi uneori sfincterotomie 
parțială; 

e  Flegmoanele în „potcoavă” necesită incizii latero-anale bilaterale, debridare, explorarea 
digitală a ridicătorilor anali şi meşajul cavităţilor pentru 24-72 ore; 

e  Flegmonul pelvi-subperitoneal necesită abordul bipolar prin fosa ischiorectală cu 
disocierea fibrelor ridicătorilor anali şi prin rect după dilataţie anală şi sfincterotomie 
internă parțială; 

e În supuraţiile difuze (celulita crepitantă ano-perianală) se practică inciziile multiple, până 
în ţesut sănătos, cu sisteme de drenaj-lavaj continuu şi debridări succesive. 

Plăgile sunt lăsate meşate şi apoi deschise cu intenția de vindecare per-secundam, cu sau fără 

suturi secundare. Este esenţială căutarea şi desființarea tuturor fuzeelor de expansiune prin explorare 
digitală atentă şi repetată. 


3.b. Fistulele perianale 

Au o frecvenţă de circa 37% din totalul supuraţiilor ano-perianale şi reprezintă forma cronică 
de evoluţie a supuraţiilor perianale netratate sau tratate incorect, incomplet sau tardiv. 

Supuraţia netratată chirurgical fistulizează spontan drenând colecţia prin orificiul de fistulă, 
dar ineficient. Mai mult, persistă şi se formează noi traiecte de expansiune care nu pot fi drenate 
complet de orificiul de abcedare, procesul septic se cronicizează şi apare o scleroză tisulară şi ţesut de 
granulaţie la nivelul traiectului fistulos care se maturizează în 5-6 luni. 

Tratamentul chirurgical incorect sau incomplet constă fie în temporizarea excesivă a 
intervenţiei sau chiar în deficiențe de tehnică chirurgicală. Cele mai frecvente greşeli tehnice sunt: 
inciziile economice, netratarea fuzeelor de expansiune, drenajul insuficient, sutura per-primam şi 
evitarea sfincterotomiei chair dacă este indicată. 

Îngrijirea postoperatorie poate constitui şi o cauză a formării fistulelor atunci când 
pansamentele nu se efectuează la timp şi se menţine prea mult meşajul şi drenajul cu tuburi care pot 
determina scleroză hipertrofică cu organizare de traiecte fistuloase. 

Mai rar fistulele perianale pot fi consecinţa infecţiei tuberculoase şi secundare unor neoplasme 
anorectale de tip carcinom coloid fistulizat. Diagnosticul de certitudine este dat de examenul 
histopatologic. 


Clasificare 

După aspectul traiectului se descriu două tipuri: 

e  Fisutle perianale simple care au un traiect unic complet (cu două orificii) sau incomplet 
(cu un orificiu-fistula oarbă); 

e  Fistulele perianale complexe au traiecte cu 2 sau mai multe ramificații sau orificii. 

În raport cu înălțimea şi aparatul sfincterian se întâlnesc: 

e  Fistulele subcutanate sau subcutaneo-mucoase situate în vecinătatea liniei muco-cutanate, 
în partea inferioară a canalului anal; 

e  Fistulele anale joase (transsfincteriene joase) care se deschid endoanal la nivelul criptelor 
iar extern la nivelul liniei pectineale după ce traversează distal fibrele sfincterului anal 
intern; 

e  Fistule anale înalte (transsfincteriene înalte) au raporturi cu treimea superioară a 
sfincterului; 

e  Fistulele suprasfincteriene (extrasfincteriene) se dezvoltă în afara aparatului sfincterian cu 
sau fără depăşirea planului ridicătorilor anali. 

După dispoziţia în plan orizontal a orificiului extern al fistulei (regula lui Goodsall) se 
apreciază traiectul posibil. Zona ano-perianală este împărțită de o linie orizontală într-o jumătate 
anterioară şi una posterioară. Orificiile situate la sub 4 cm de anus în jumătatea anterioară sunt 
rectilinii şi se deschid în peretele anal anterior. Orificiile situate în jumătatea posterioară la sub 4 cm 

de anus au un traiect curb şi se deschid pe peretele anal posterior. Orificiile situate la peste 4 cm de 
anus au un traiect curb şi se deschid pe peretele anal posterior. 


Clinică 

Anamneza precizează supurația şi alte afecțiuni perianale în antecedente. Bolnavul relatează 
prezenţa de scurgeri locale purulente, neregulate, şi însoţite uneori de dureri locale, tenesme rectale şi 
mici hemoragii. 

La examenul local se constată orificiul fistulos cutanat din care se scurg secreții purulente 
spontan sau la exprimare. La TR se decelează o zonă indurată pe peretele canalului anal. După 
injectarea orificiului extern cu albastru de metilen, la anuscopie se paote evidenția orificiul intern al 
fistulei. 

Examenul radiologic constă în injectarea orificiului extern cu substanţă de contrast (lipiodol) 
şi este util în explorarea fistulelor complexe recidivate (fistulografie). 

Intraoperator, sub anestezie adecvată se completează cu explorarea instrumentală a fistulei şi 
injectarea traiectului cu albastru de metilen. 


Tratament 

Tratamentul chirurgical are câteva principii de bază care urmăresc evitarea recidivelor şi a 
sechelelor: 

e  Excizia traiectului fistulos (fistulectomia), a ramificaţiilor colaterale şi a ţesutlui sclero- 
lipomatos înconjurător (fistulectomia în bloc) trebuie însoțită de un meşaj şi drenaj corect 
al plăgii ce se lasă „a plat”; 

e Evaluarea corectă preoperatorie a continenţei sfincteriene, mai ales în fistulele recidivate 
şi în cele vechi cu scleroză de aparat sfincterian; 

e Evidenţierea completă a fistulei şi traiectelor colaterale prin injectarea intraoperatorie de 
albastru de metilen prin orificiul extern; 

e  Sfincterotomia anală internă se practică numai unilateral şi de preferință parțial fără 
excizii de sfincter. 

Cazuri particulare sunt date de fistulele complexe, în „potcoavă”, recidivate. Fistulele în 
„potcoavă” pot fi abordate în una sau mai multe şedinţe, abordând inițial traiectul fistulos principal şi 
apoi fosa ischiorectală contralaterală evitând astfel şi lezarea bilaterală a nervilor anali. 

În fistulele complexe, recidivate se poate practica sfincterotomia lentă (Silvestri) cu ajutorul 
unei sonde Nelaton sau procedeul Tournique. 

Artificiile tehnice şi operațiile seriate urmăresc evitarea sechelelor invalidante cum sunt 
incontinența anală şi cicatricile vicioase însoțite de grade diferite de incontinență. 


4.a. Tumori anale benigne 

În regiunea ano-perianală se întâlnesc multe forme anatomoclinice de tumori benigne: 
lipoame, fibrolipoame, chisturi sebacee şi dermoide, angioame şi pseudotumori inflamatorii. 

Angioamele marginii anusului, foarte rare, ridică probleme de diagnostic când sângereză dar 
au un aspect particular al lacurilor sanguine anatomopatologic macro şi microscopic. 

Cele mai frecvente sunt pseudotumorile inflamatorii (condilomul, marisca hemoroidală), 
papiloamele şi polipii. 

Marisca hemoroidală are aspectul de ciucure cutanat uscat, avascular, verucos, reprezentând 
aspectul tardiv al unui hemoroid extern trombozat şi apoi fibrozat cu scleroză a ţesutlui 
subcutaneomucos perivenos. 

Condilomul este o tumoră benignă formată prin hiperplazia dermului cu proliferarea epitelială 
şi fenomene inflamatorii. Are aspect alb-cenusiu, polipoid sau sesil dezvoltat în pliurile radiare ale 
anusului şi de obicei nu recidivează postexcizie. 

Papilomul are de cele mai multe ori origine veneriană, infecția cu papiloma virus determină 
apariția de papiloame multiple. Iniţial de dimensiuni reduse cresc relativ rapid luând aspectul de 
„creastă de cocoş” şi de masă conopidiformă care ulcerează şi sângerează uşor. La dimensiuni mari 
determină jenă locală, durere, usturime, prurit şi se acoperă cu secreţii fetide. Pentru diagnostic 
necesită examen serologic şi histopatologic care arată hiperplazia benignă a epiteliului pavimentos 
stratificat şi leziuni de rectită. 

Tratamentul constă în electrorezecţie, dar este grevat de recidive. 

Polipul are aspectul unei tumori pediculate sau sesile, cu suprafață netedă sau vegetantă, 
neregulată sau ulcerată. Polipul canalului anal pediculat se poate exterioriza doar la efort (defecaţie, 
tuse) sau se manifestă cu anoragii, dureri anale, tulburări de defecație şi secreţii gleroase. 

Examenul histopatologic confirmă aspectul benign prin proliferarea epiteliului cilindric sau 
cubic de suprafață. 


4.b. Tumori maligne 

Tumorile maligne ano-perianale apar mai frecvent în decada a 6-a de viață. Etiologia este 
multifactorială cu implicarea: factorilor de mediu, factorilor genetici, bolilor cronice anale (boala 
hemoroidală, papilomatoza, condiloma acuminate, leucoplazia, fistulele ano-perianale, boala Crohn, 
etc), infecțiilor virale (papiloma virus uman-HPV tipurile 16-18), radioterapiei, etc. 


Anatomie patologică 

Macroscopic deosebim două forme: tumori ale marginii anusului şi tumori ale canalului anal. 

La marginea anusului întâlnim: 

e  Carcinomul scuamos bazocelular; 

e  Carcinomul scuamos spinocelular; 

e  Sarcomul Kaposi (la homosexuali, în cadrul bolii SIDA); 

e  Melanomul malign. 

Tumorile canalului anal se dezvoltă din epiteliul pavimentos nekeratinizat, din insulele 
ectopice glandulare şi glandele sebacee perianale. Formele anatomopatologice ale tumorilor canalului 
anal sunt: 

e  Carcinomul scuamos (80% din totalul tumorilor maligne); 

e  Adenocarcinomul (circa 8%). 

Forma coloidă este uneori asociată cu fistule perianale. 

Propagarea tumorilor se face prin contiguitate (locoregional) şi limfatic cu interesarea stațiilor 
ganglionare rectale. 


Clinica 

Semnele clinice sunt iniţial nespecifice dar suspiciunea trebuie să existe ori de câte ori acestea 
se prelungesc nejustificat şi fără o cauză clară. 

Jena dureroasă la şi după defecație, pruritul anal, anoragia şi rectoragia trebuie să conducă 
rapid la diagnostic. În timp ce tumorile distale evoluează mai frecvent cu ulceraţii şi invazie 
circumferenţială, tumorile din jumătatea superioară au caracter infiltrativ nodular. 

Neglijate, tumorile invadează sfincterul anal, vaginul, vezica urinară sau prostata determinând 
stenoze rectale (subocluzie, ocluzie joasă), stenoze şi fistule recto-vaginale. 


Diagnosticul 

Pentru precizarea diagnosticului examenul clinic complet, tuşeul rectal şi vaginal trebuie 
obligatoriu completate cu rectoscopia cu biopsie şi examen histopatologic al tumorii. 

Pentru stadializarea tumorii se utilizează ecografia cu transductor intraanal, tomografia 
computerizată, iar pentru stadializarea bolii ecografia abdominală, examenele radiologice, TC şi RMN 
pot depista metastazele hepatice sau carcinomatoza peritoneală. 

Diagnosticul stadial TNM după UICC 1997: 

T — tumoră primară: 

Tx — tumora primară nu poate fi precizată 

To — tumora primară nu este evidenţiată 

Tis — carcinom „in situ” 

T, — tumoră sub 2 cm 

Tə — tumoră 2-5 cm 

T; — tumoră peste 5 cm 

Ta — tumora invadează organele vecine. 

N — ganglioni limfatici 
N, — invazia ganglionară nu poate fi precizată 
No — invazia ganglionilor este absentă 
N, — metastaze în ganglionii perirectali 
N: — metastaze în ganglionii iliaci interni sau inghinali 
N3 — metastaze în ganglionii perirectali şi inghinali şi/sau în ganglionii iliaci interni bilaterali. 
M —metastaze sistemice 
M, — metastazele nu pot fi precizate 
Mo — absenţa metastazelor la distanță 
M, — prezenţa metastazelor la distanță. 
Prezenţa M; este caracteristică stadiului IV indiferent de T şi N. 


Tratament 

Tumorile marginii anale beneficiază de radioterapie preoperatorie, polichimioterapie şi 
rezecţii tumorale limitate când sunt mici şi nu au invadat mai mult de jumătate din circumferința 
anusului. Rezecţiile limitate se efectuează atât cu bisturiul electric cât şi cu cel de radiofrecvenţă şi 
trebuie urmate de o supraveghere strictă pentru a surprinde precoce recidivele care impun aplicarea 
protocolului chirurgical clasic (amputaţia de rect-operaţia Miles cu anus iliac stâng definitiv). 

Radioterapia preoperatorie poate steriliza tumora (T,-T>) sau poate determina conversia într- 
un stadiu mai puţin avansat local. În acelaşi timp poate steriliza unele metastaze ganglionare loco- 
regionale şi previne apariţia recidivelor locale. 

Intervenţia chirurgicală cu intenţie de radicalitate oncologică constă în rezecţia largă a 
segmentului (amputaţie de rect), a ţesuturilor perirectale şi limfadenectomia locoregională urmată de 
anusul iliac stâng definitiv. 

Prezența metastazelor hepatice, a carcinomatozei viscero-peritoneale şi a invaziei organelor 
vecine transformă intervenţia chirurgicală într-o operaţie paleativă. Metastazele hepatice rezecabile pot 
beneficia de rezecţie (criochirugie, laser, argon, etc) în aceeaşi şedinţă operatorie. 

Pacienţii vârstnici, multitaraţi cu tumori ocluzive, beneficiază de colostomie definitivă (pe 
baghetă-procedeul Maydl). 

Chimioterapia sistemică poate avea efecte benefice la pacienţii cu diseminări metastatice şi 
trebuie efectuate sub controlul valorilor markerilor tumorali. 

ABCESELE HEPATICE 


Bogdan Dorobanţu, Irinel Popescu 


1. DEFINIȚIE 
Abcesul hepatic reprezintă o colecție purulenta dezvoltata intrahepatic, si poate fi unic sau 
multiplu. 


2. ISTORIC 

Hippocrate (cca. 400 IC) a fost printre primii care a recunoscut entitatea de abces hepatic, iar 
la începutul secolului al 19-lea Bright şi ulterior Fitz şi Dieulafoy au sugerat implicarea patogenica a 
ameobei în etiologia abceselor hepatice, primul caz de abces ameobian fiind documentat de către Osler 
în 1890. 


3. INCIDENȚA 

Incidenţa abceselor hepatice a rămas în general neschimbata în ultimii 60 de ani, cu o 
prevalenta de aproximativ 8-16 cazuri la 100000 de internări, dar cu modificarea grupelor de virsta de 
la decadele 3-4 la decadele 4-6 (în ultima perioada cu creşterea incidenței la pacientii peste 60 de ani) 
si cu egalizarea repartitiei intre barbati si femei (cu excepţia abceselor amoebiene unde raportul este de 
9-10:1 8:9). 

In centrele cu predominenta patologiei hepatice incidența este mult mai mare, în cazul 
Clinincii de Chirurgie Generala şi Transplant Hepatic din Institutul Clinic Fundeni ajungind la 128 de 
cazuri de abcese hepatice intr-o perioada de 7 ani (2002-2008) raportate la aproximativ 34000 de 
internări, cu o distributie pe sexe de 76 ĝ la 529(1,46:1). 


4. ETIOLOGIE 

Abcesele hepatice pot avea etiologie bacteriana (nespecifica sau specifica), fungica sau 
amoebiana. 

Flora gastrointestinala este implicata patologic in peste 75% din abcesele hepatice cu 
Escherichia coli pe primul loc (35-45%) urmata de Klebsiella pneumoniae (infecţie mai severa 
asociata cu formare de bule de gaz, şi mai frecventa la pacienţii diabetici) şi de Staphylococcus aureus 
şi streptococi de grup A în aproximativ 20-25% din cazuri. 

Bacteroides fragilis , dar şi Fusobacterium Spp. şi Clostridium Spp sunt cei mai frecvenți 
germeni anaerobi izolati in AH anaeorbe. Prin utilizarea unor metode microbacteriologice adecvate au 
fost evidenţiate şi abcese cu streptococi microaerofili (S. milleri fiind extrem de agresiv). Prin 
introducerea acestor noi metode microbiologice s-a reuşit scăderea drastica a numărului de abcese 
criptogenice la 13%, iar pina la 90% din culturi sunt pozitive. 

Abcesele cu diferite specii de Candida apar mai ales la pacienții cu transplant hepatic sau 
aflaţi sub chimioterapie pentru leucemie. 


5. PATOGENIE 

In cazul abceselor piogene au fost descrise mai multe mecanisme: 

1. contaminare ascendenta biliara cea mai frecventa cale de contaminare, obstrucția ductala 
extrahepatica(litiazica, cancer- biliar sau pancreatic, sau iatrogena) şi colangita secundara Fig. 1 
reprezentind 30-50% din cazuri. 

In cazul obstrucţiei complete asociate cu presiuni crescute în arborele biliar apare aşa numita 
„colangita acuta supurativa” cu microabcese miliare, iar dacă obstrucția nu este completa se constitue 
abcese unice, macroscopice. Acelaşi mecanism ascendent este incriminat şi în cazul contaminării 
chistelor hepatice (hidatice sau seroase) ca şi în cazul bolii Caroli. 

Fig. 1 Abces hepatic segmente 5-6 dupa abces hepatic segmente 3-4 operat (hepatectomie atipica - 
1998) prin litiaza colecisto-coledociana operata (colecistectomie , hepaticojejunoanastomoza - 1996) 
Piesa de hepatectomie atipica segmente 5-6 (s-a efectuat si enterotomie - explorarea anastomozei 
hepatico-jejunale — enterorafie) 


2. contaminare hematogena cu doua cai de diseminare portala sau arteriala. 
In primul caz AH apar prin tromboflebita supurativa a venei porte secundara apendicitei Fig.2 , 
diverticulitei, pancreatitei şi a hemoroizilor infectați. 


Fig.2 Abcese hepatice multiple lob drept la un pacient cu pileflebita, peritonita acuta generalizata si 
sepsis sever prin apendicita acuta gangrenoasa perforata cu plastron periapendicular abcedat si eclatat 
intraperitoneal 

Infecția arteriala hepatica poate apare prin bacteriemii sistemice(cel mai frecvent microabcese 
miliare) fie prin tromboza arterei hepatice după transplant hepatic(mai frecvent la copii) sau în cadrul 
trombozei terapeutice AH (hemobilie, tumori hepatice) 

3. traumatismele hepatice penetrante sau nepenetrante se pot complica cu abcese Fig.3 prin necroza, 
hemoragie şi biliragie la nivelul acestora, sau iatrogen în urma manevrelor chirurgicale (hepatorafiile 
ce apropie marginile plăgii au fost proscrise). 


NUI 


+ = 

Fig.3 Abces hepatic segment III prin corp strain -os de peste 


4. contaminare directa prin propagarea unui proces infecțios de vecinătate(piocolecistita, abces 
subfrenic, perforație gastrica sau intestinala) 

5. alte mecanisme pot fi reprezentate de necroze tumorale hepatice , infectarea cavitatii restante dupa 
chist hidatic hepatic operat, sau în cadrul tratamentului tumorilor hepatice prin crioterapie sau 
radiofrecvenţa. 

In Clininca de Chirurgie Generala şi Transplant Hepatic mecanismele implicate au fost in 
ordinea frecventei colangita (secundara litiazei colecistocoledociene, iatrogena in urma refluxului la 
nivelul diverselor montaje biliodigestive, dar si in contextul unor tumori de CBP sau pancreatice, si 
mult mai rar in boala Caroli), infectarea cavitatilor restante postoperatorii (pentru CHH cel mai 
frecvent , dar si dupa rezectii hepatice atipice sau reglate), si nu in ultimul rind contaminarea directa 
prin infectii de vecinatate (piocolecistite, abcese intraabdominale) sau tumori hepatice infectate (per 
primam/dupa radiofrecventa). Dintre cauzele rare sunt de mentionat 2 traumatisme directe prin os de 
peste si respectiv, de pui. 


6. CLASIFICARE 

Abcesele hepatice au fost impartite după distribuţia leziunilor, dimensiuni, clinica şi tipul 
tratamentului necesar în macro şi microabcese. Astfel, macroabcesele hepatice sunt de regula unice 
sau confluente, limitate la un lob hepatic (55% din cazuri în segmentele posterioare hemificat drept) cu 
simptomatologie subacuta şi necesita drenaj. Macroabcesele se pot complica cu  fisurare 
intraperitoneala şi peritonita secundara, ruptura în cavitatea pleurala sau pericard, ruptura intr-un organ 
cavitar. 

Microabcesele reprezintă 35% din cazuri, sunt multiple, bilaterale, cu forme clinice acute şi 
necesita tratament medical ce vizează leziunea primara. 

7. DIAGNOSTIC 

7.1 Manifestări clinice 

Semiologia AH este nespecifica, tabloul clinic rezumandu-se in multe cazuri la febra. Asociate 
febrei se pot înregistra şi alte simptome nespecifice precum astenia, greata, vărsături, dureri 
abdominale care sa domine tabloul clinic. În funcţie de patogenie pot apărea simptome specifice: icter 
în cazul obstrucţiei biliare (pacienții cu AH de etiologie biliara se prezintă de regula mai repede la 
internare), insuficienta cardiaca în cazul endocarditei. În general, microabcesele au o simptomatologie 
acuta, cu febra, frisoane, transpiraţii profuze, dureri în hipocondrul drept, alterarea stării generale pina 
la stare de soc, insuficienta hepatica. În cazul macroabceselor simptomatologia este subacuta, cu 
evoluţie de la citeva zile la citeva saptamini, cu febra(90% din cazuri), vărsături (50-75%), transpiraţii 
nocturne, anorexie, scădere în greutate. Rar, în rupturile intraabdominale ale abceselor, tabloul clinic 
poate deveni acut, cu peritonita şi soc septic. 

7.2 Examen de laborator 

Probele biologice nu sunt specifice şi reflecta în general sindromul infecțios bacterian. 
Aproape în toate cazurile de abcese piogene testele hematologice şi hepatice sunt modificate, 
leucocitoza fiind prezenta în peste 75% din cazuri (absenta ei nu exclude diagnosticul de AH) iar 
anemia este constata la 50-65% dintre pacienţi. în cazul probelor hepatice, creşterea fosfatazei alcaline 
a fost observata la peste 74% din pacienţi iar creşteri ale bilirubinemiei la 40%. Hemoculturile sunt 
pozitive în aproximativ 50% din cazuri. 

7.3 Imagistica 

a. Ecografia este investigația de „prima linie” şi permite stabilirea diagnosticului cu o acuratețe 
de 85-95% (pentru leziuni peste 2 cm). 


Fig.4A CT — Tumora inflamatorie abcedata segm. V — Piesa de hepatectomie atipica segm. V 

b. Examinarea TC Fig.4 are cea mai mare sensibilitate (95-100%) pentru stabilirea 
diagnosticului AH peste 0,5 cm şi poate decela şi focarul de plecare. 

Fig.4B Pseudotumora inflamatorie hepatica centrala abcedata, initial drenata percutanat si in ciuda 
tratamentului AB tintit, cu mentinerea tabloului septic, pentru care s-a decis efectuarea 
hepatectomiei centrale 


c. Rezonanta magnetica nucleara oferă date comparabile cu ecografia şi TC dar este mai puțin 
accesibila datorita costurilor. Asociata cu administrarea unei substanțe de contrast 
(colangioRMN sau angioRMN) permite obținerea unor detalii fine ale arborelui biliar şi ale 
vascularizației hepatice care pot fi utile, cit şi diferenţierea abceselor sub 3 mm de alte leziuni 
(hemangioame sau metastaze). 

Fig.4C CT Abces hepatic si soc septic hepatic la un pacient imunosupresat 

d. Radiografia simpla poate decela atelectazii pulmonare drepte, ascensionarea hemidiafragmului 
drept sau revărsat pleural reactiv, iar în cazul abceselor cu microorganisme ce eliberează gaz 
se pot evidenția nivele hidroaerice in aria hepatica. 

7.4 Diagnostic diferenţial 

Diagnosticul diferenţial este dificil de realizat datorita manifestărilor clinice de multe ori 
nespecifice ceea ce determina dificultatea delimitarii AH de colecistita acuta, colangita, abcesele 
subfrenice sau subhepatice, neoplasmele hepatice(entitati ce pot detremina la rindul lor abcese). Chiar 
şi în prezenta metodelor imagistice moderne, exista situaţii în care diagnosticul preoperator al AH nu 
este uşor de precizat. Astfel supuraţiile cu microabcese multiple, cu carnificarea parenchimului hepatic 
pot îmbrăca aspecte pseudotumorale care le fac greu de diferențiat imagistic şi chiar intraoperator de 
tumorile abcedate, şi invers, leziunile cu clinica şi imagistica sugestive pentru metastaze hepatice au 
constituit surprize după puncţia bioptica sau la examenul histopatologic diagnosticul final fiind de 
abcese hepatice multiple Fig.5. Aceleaşi dificultati de diagnostic apar şi în cazul prezentei de ţesut 
necrotic , cheaguri de singe sau puroi la nivelul macroabceselor. 

Fig.5 Noduli hepatici segment VII 
diagnosticul histologic - abcese hepatice 


8. EVOLUȚIE 

Abcesele hepatice piogene netratate sunt fatale în 95-100% din cazuri, decesul survenind in 
urma rupturii si/sau sepsisului consecutiv. Drenajul spontan este de cele mai multe ori în cavitatea 
peritoneala sau pleurala determinind de regula soc septic şi decesul pacientului( rar se pot drena 
spontan extern sau în intestin- prognostic favorabil). Factorii de prognostic sunt reprezentați de virsta, 
multiplicitatea abceselor cit şi a numărului agenţilor etiologici implicaţi, precum şi de asocierea unor 
leziuni maligne sau altor condiţii de imunosupresie. 

Mortalitatea în cazul abceselor hepatice a rămas în continuare semnificativa, dar cu o evoluţie 
pozitiva remarcabila în urma apariţiei antibioticelor şi a metodelor de diagnostic şi drenaj imagistic, cu 
o scădere a mortalitatii de la 60-80% (înaintea anilor '70 ) pina la 7-11% în prezent. Factorii de 
pronostic negativi sunt reprezentați de abcesele diseminate şi starea septica la prezentare, virsta 
înaintata, prezenta unei patologii hepatice preexistente sau a tumorilor hepatice maligne. în acest 
context, în cazul tratamentului singular cu antibiotice mortalitatea este de aproximativ 50%. 

In Clininca de Chirurgie Generala şi Transplant Hepatic s-au inregitrat doar 8 decese (6.25%) 
la pacienti aflati in soc septic deja la momentul admisiei unii dintre ei necesitand si interventii 
chirurgicale majore (hepatectomii sau DPC). 

9. TRATAMENT 

Tratamentul abceselor hepatice este diferit în funcţie de tipul şi patogenia leziunii, de starea 
biologica şi virsta pacientului, de prezenta unei patologii abdominale care sa necesite per primam 
sancţiunea chirurgicala (uneori este indicata asocierea terapiilor), întotdeauna rezolvarea cauzei AH 
fiind obligatorie. 

Principalele metode de tratament utilizate în AH sunt 

a. antibioterapie 
b. drenajul (percutanat - sub ghidaj ecografic sau TC, şi drenajul chirurgical) 
c.  hepatectomia. 

In cazul microabceselor hepatice (unice sau multiplu diseminate) pentru care drenajul este 
imposibil, tratamentul consta în antibioterapie. Se pot administra antibiotice în asociere (de exemplu 
bectalactamine, aminoglicozid şi metronidazol) sau monoterapie (antibiotice cu spectru larg) pe o 
perioada ce poate varia intre 3-12 saptamini (unii autori recomanda 2 saptamini administrare iv urmata 
de 4 saptamini de administrare orala). In situația localizării microabceselor la un teritoriu hepatic 
restrins şi în cazul ineficientei antibioterapiei, rezecţia hepatica poate constitui o soluţie terapeutica 
(dar cu un prognostic rezervat). 

Macroabcesele piogene au ca tratament de electie drenajul percutanat sub ghidaj ecografic sau 
TC, asociat antibioterapiei cu o rata de succes intre 85-90%. Majoritatea abceselor lichefiate şi chiar a 
celor multiloculate pot fi drenate printr-un singur cateter, cu evacuarea conţinutului (şi recoltare de 
probe bacteriologice!). Ulterior drenajului, cavitatea restanta trebuie urmărita imagistic pentru 
monitorizarea eficientei acestuia. Complicaţiile drenajului pot fi  sepsisul secundar manipulării 
abcesului, hemoragia, pneumotoraxul, empiemul sau depozitionarea cateterului cu contaminare 
intraperitoneala. 

In cazul ineficientei drenajului percutanat (10-30% din cazuri) prin plasarea deficienta a 
cateterului, a compartimentării cavitaţii sau a viscozitatii conţinutului, dar mai ales în cazul abcedarii 
unei leziuni maligne hepatice sau în abcesele asociate granulomatozei cronice se impune drenajul 
chirurgical şi în ultimele doua cazuri rezecția hepatica. 

Drenajul chirurgical poate fi efectuat deschis prin abord transperitoneal anterior (in marea 
majoritate a cazurilor )Fig. 6 dar şi prin abord retroperitoneal precedat de rezecția coastei 12( abcese 
solitare, unice, voluminoase situate postero-superior). 


Fig. 6 Drenajul chirurgical al abceselor hepatice 

Abordul laparoscopic este rezervat cazurilor atent selecţionate (abces unic situat în segmentele 
abordabile laparoscopic). In toate aceste cazuri incizia şi evacuarea abcesului este urmata de debridare 
şi lavajul cavitaţii, urmate de drenaj extern cu tuburi de dren plasate decliv. Ca şi în cazul drenajului 
percutanat, şi aici este obligatorie prelevarea probelor bacteriologice şi în plus a unui fragment din 
peretele abcesului pentru examen histologic(pentru excluderea unei tumori abcedate). Un alt avantaj al 
abordului deschis îl constitue ecografia intraoperatorie care poate localiza abcesele la nivelul 
parenchimului hepatic. 

Unii autori recomanda în cazul AH secundare colangitei supurate de cauza litiazica efectuarea 
papilosfincterotomiei endoscopice urmata de extragerea calculilor şi plasarea unui cateter nazo-biliar 
ce permite efectuarea lavajelor cu antibiotice. 

Rezecţia hepatica se adresează unor cazuri bine codificate, în care condiţia clinico-biologica a 
pacienţilor permite efectuarea acesteia şi care prezintă abcese multiple intr-o zona limitata, sau abcese 
care afectează un întreg hemificat Fig.7, şi după cum am menţionat deja în prezenta suspiciunii unei 
tumori hepatice abcedate sau a abceselor hepatice asociate granulomatozei cronice. 


Fig.7A  Abcese multiple lob drept hepatic dupa  pseudochistogastroanastomoza si 
pseudochistojejunoanastomoza pe ansa in Y a la Roux pentru pancreatita cronica si pseudochite 
pancreatice — piesa de hepatectomie dreapta. 

Fig.7 B Abces hepatic S 4,5,8 — piesa de hepatectomie centrala 


Complicaţiile postoperatorii (14,8% din cazuri) pot cuprinde hemoragii sau biliragii din cavitatea 
drenata extern sau de la nivelul transei de hepatectomie, iar tardiv fistule biliare sau recidiva abcesului. 

In Clininca de Chirurgie Generala şi Transplant Hepatic asociat tratamentului antibiotic si 
drenajului percutanat, pacientii au necesitat si drenajul chirurgical sau rezectii hepatice. Astfel, in 66% 
din cazuri a fost realizat drenajul chirurgical, asociat in multe cazuri si cu rezectii de organe 
intraabdominale (colecist, ficat, colon, pancreas, cale biliara, splina). In 34% dintre abcese s-au 
efectuat direct rezectiile hepatice (atipice, reglate) asociindu-se uneori si alte interventii chirurgicale 
abdominale: colectomii, rezectii CBP, DPC, splenectomii, duodenorafii. 


10. ABCESELE AMOEBIENE 

La nivel mondial infestarea cu Entamoeba histolytica este de 10%, cu o incidenţa de 15-30% 
la nivelul zonelor tropicale. Abcesele hepatice amoebiene afectează cu precădere barbatii (9-10:1) iar 
grupele de virsta cele mai afectate cuprind decadele 3-5( în ultima vreme se remarca o creştere la 
nivelul copiilor sub 3 ani). Termenul de abces este impropriu pentru aceste leziuni deoarece conţinutul 
lor este brun păstos, amicrobian şi lipsit de neutrofile, leziunile fiind caracterizate prin trei zone 
microscopice: zona de necroza de coagulare centrala, o zona de mijloc cu distructia parenchimului şi o 
zona periferica în care pot fi găsite amoebe alături de ţesut sănătos. 
Amoebiaza apare după ingestia chistelor de E. histolytica, în intestin fiind eliberaţi trofozoitii care 
pătrund în circulaţia portala şi determina infarctizari hepatice, cu necroza şi formare de abcese. In 80% 
din cazuri se formează macroabcese la nivelul lobului hepatic drept la nivelul domului sau inferior în 
juxtapoziție cu unghiul hepatic colonic. 

Clinic se manifesta prin evoluţie subacuta de saptamini sau luni, cu prezenta febrei şi a 
durerilor la nivelul hipocondrului drept; în timp ce hepatomegalia este aproape omniprezenta, icterul 
este destul de rar. 

Anemia şi leucocitoza sunt modificările biologice cele mai frecvente, dar cu predominenta 
leucocitozei în stadiile acute, şi a anemiei în cazul evoluţiei îndelungate. Testul de hemaglutinare 
indirecta este pozitiv în 90% din cazuri. Diagnosticul este stabilit în o treime din cazuri prin examenul 
parazitologic din aspirat, iar în cazul tratamentului chirurgical prin examinare histologica. 

Complicaţiile abceselor amoebiene sunt în 22% din cazuri suprainfecția şi în 20% 
complicațiile pleuropulmonare. In 6-9% din cazuri apar rupturile abceselor în cavitatea peritoneala sau 
la nivelul viscerelor abdominale( cea mai periculoasa situaţie fiind reprezentata de ruptura la nivelul 
pericardului a abceselor extinse la nivelul lobului sting hepatic). 

Tratamentul este de prima intenţie medical cu agenți anti amoebieni: metronidazol (750 
me*3/zi timp de 7-14 zile) sau emetin, dehydroemetin, sau chloroquine. Dacă la 48 de ore de la 
începerea tratamentului simptomatologia nu se ameliorează trebuie suspicionata o suprainfecție sau o 
eroare de diagnostic, în ambele cazuri drenajul constituind alternativa tratamentului medical. De 
asemenea în cazul complicaţiilor de tipul rupturilor, fisurării, sau perforaţiei, precum şi în cazul 
ineficientei drenajului percutanat tratamentul chirurgical(evacuarea si drenajul extern al cavitatii) se 
impune. 

CHISTUL HIDATIC HEPATIC 


Mirela-Patricia Sîrbu-Boeţi, Irinel Popescu 


Chistul hidatic este parazitoza produsă de larva Taenia echinococcus. Cea mai frecventă este 
infecția cu Taenia echinococcus granulosus care produce chistul hidatic unilocular. Deşi mai rar 
întâlnită, infecția cu Taenia echinococcus multilocularis este mult mai gravă, aceasta producând 
chistul hidatic alveolar. 

Gazdele definitive sunt câinele, pisica în cazul formei pastorale şi lupul, vulpea şi şacalul în 
cazul formei silvice. Gazdele intermediare sunt bovinele, ovinele, caprinele, cabalinele, porcinele, 
cervidele, camelidele. Omul reprezintă o gazdă intermediară accidentală. 

Taenia echinococcus este un vierme plat care trăieşte în intestinul unor carnivore. Are o 
lungime de 3-6 mm şi este format din scolex, gât şi strobilă. Strobila este formată din 3-4 proglote. 
Ultima proglotă este cea mai mare şi conține uterul plin cu ouă. Ouăle sunt eliminate din intestinul 
carnivorelor prin materiile fecale. 

Animalele sunt infestate prin ingerarea de hrană contaminată prin dejecţiile carnivorelor. La 
om infestarea se produce prin contactul cu animalele purtătoare de tenie (« boala mâinilor murdare ») 
sau prin consumul de alimente nespălate. 

Ingerat de către gazdele intermediare, embrionul hexacant este eliberat prin digerarea parțială 
a ouălor sub acţiunea sucului alcalin din duoden şi jejun. Embrionul hexacant (25 um), numit astfel 
datorită celor 6 croşete cu ajutorul cărora se deplasează, străbate peretele intestinal şi ajunge în 
sistemul port, iar apoi în ficat. Ficatul reprezintă primul filtru pentru aceşti embrioni, fapt ce explică şi 
localizarea frecventă a bolii hidatice la acest nivel, 2/3 din chistele hidatice fiind localizate în ficat. 
Dacă embrionul depăşeşte sistemul capilar al ficatului, ajunge în sistemul capilar pulmonar, care 
reprezintă al doilea filtru. Odată depăşit şi acest filtru, embrionul hexacant se poate opri şi dezvolta în 
orice organ. 

Prin ingerarea de către carnivore a organelor ierbivorelor infestate cu scolecşi, se închide 
« marele ciclu echinococic » (Figura 1). Larva care se dezvoltă la om intră într-un « impas biologic », 
neputându-se răspândi în natură. 


Figura 1. (1) Produsele biologice de la 
animale care conțin larve de 
Echinococcus granulosus sunt ingerate de 
câine (2). În intestinul câinelui larva 
ajunge la maturitate şi formează tenia (3). 
Dejecțiile câinelui conțin ouă de parazit 
(4), care ajung să fie ingerate de bovine 
(5), caprine (7) şi accidental de om (6). În 
organismul omului embrionul hexacant se 
localizează cu predilecție în ficat (8) şi dă 
naştere la CHH (9), care conține un număr 
semnificativ de scolecşi (10). Animalele 
bolnave sunt sacrificate, iar carnea lor 
infestată reprezintă hrana pentru 
animalele carnivore (câine) (după A.J. 
Harding Rains, H. David Ritchie) 


In câteva ore embrionul provoacă la locul de implantare un granulom inflamator, iar în câteva 
zile determină apariția unei vezicule cu conținut lichidian clar, care se dezvoltă progresiv. CHH se 
prezintă ca o tumoră chistică care înlocuieşte treptat parenchimul hepatic. 

Chistul hidatic este constituit dintr-un endochist şi un ectochist (Figura 2). 


Figura 2. Chistul hidatic 
esteformat din endochist 
(membrana proligeră) şi 
ectochist (cuticula). 


Endochistul este reprezentat de o membrană fină, numită membrană proligeră (germinativă), 
care este formată din straturi de celule embrionare. Pe seama membranei proligere se dezvoltă la 
exterior straturile ectochistului, reprezentat de cuticulă, precum şi la interior veziculele fiice, lichidul şi 
nisipul hidatic. Veziculele fiice se pot dezvolta şi spre exterior, ca urmare a pensării membranei 
proligere între straturile cuticulei. În cazul chistelor hidatice necomplicate, lichidul hidatic este 
limpede ca «apa de stâncă». Nisipul hidatic conţine până la 40.000 scolecşi/ecm?. Scolecşii sunt 
capete de tenii invaginate, care odată eliberate se pot grefa în ţesuturi şi produce echinococoza 
secundară. Acest ciclu de însămânțare a scolecşilor este limitat la organismul gazdei intermediare şi 
este cunoscut sub denumirea de « micul ciclu echinococic ». 

Chistul este înconjurat de perichist, reprezentat de o capsulă de ţesut conjunctiv dens, ca 
urmare a compresiei compresiei parenchimului hepatic. 

În infestările cu Echinococcus multilocularis, membrana proligeră nu este acoperită de 
capsulă. Scolecşii se dezvoltă într-o manieră necontrolată şi invadează țesuturile adiacente. Pe măsură 
ce progresează, centrul chistului alveolar devine necrotic. 

Aproximativ 2/3 din chistele hidatice se localizează în lobul drept. Chistele hidatice hepatice 
(CHH) multiple se întâlnesc la aproximativ 1/5 din pacienţi. Unul din 10 pacienţi cu CHH prezintă şi 
altă localizări ale bolii. 


Clinica 

CHH necomplicat este paucisimptomatic. Unele CHH sunt descoperite întâmplător cu ocazia 
efectuării ecografiei abdominale, unei intervenţii chirurgicale abdominale pentru altă patologie sau 
chiar la necropsie. Perioada asimptomatică poate dura ani de zile. 

Manifestările clinice din CHH depind de localizarea, dimensiunile şi complicațiile acestuia. 

Cel mai adesea pacienţii acuză dureri în etajul abdominal superior (85%). Hepatomegalia se 
constată la cca. 40% din pacienți, la 25% chistul hidatic se palpează ca o tumoră abdominală, care 
urmează mişcările respiratorii. Icterul survine la 10% din pacienţi, iar la 5% se constată anamnestic 
manifestări alergice, precum prurit, urticarie şi rash. Scăderea ponderală se înregistrează la 5% din 
pacienți, unii ajungând chiar în stadiul de « caşexie hidatică ». 

Echinococoza alveolară a ficatului se mai numeşte forma Tirolo-Bavareză, după regiunile 
unde se întâlneşte frecvent. Se caracterizează prin hepatomegalie, cu suprafaţa neregulată, prin 
dezvoltarea unei mase de consistenţă inegală, scleroasă şi coloidă, fără capsulă, cu caracter invaziv şi 
metastazant, putând disemina pe cale limfatică şi sangvină. Această formă gravă de echinococoză se 
manifestă clinic prin triada: hepatomegalie dură, icter mecanic şi splenomegalie. 

Evoluţia şi complicațiile CHH 
Dezvoltarea formei larvare a parazitului la nivelul ficatului se face lent, putând ajunge după 
15-20 ani la diametrul de 15-20 cm. În funcţie de viteza de creştere a parazitului, de localizarea la 
nivelul ficatului, de vârsta şi de toleranța pacientului, CHH poate produce simptome prin el însuşi sau 
prin apariţia complicaţiilor. Cele mai frecvente complicaţii ale CHH sunt datorate interesării căilor 
biliare. 


I.  Complicaţii biliare 
=  fisurarea în căile biliare reprezintă comunicarea de mici dimensiuni între chist şi 
căile biliare, care permite numai pasajul lichidelor: lichid hidatic din chist în căile 
biliare şi bilă din căile biliare în chist. 
=  fistulizarea în căile biliare cu sindrom de migrare în căile biliare reprezintă 
comunicare de dimensiuni mari între chist şi căile biliare, care permite pasajul 
lichidelor, precum şi a elementelor hidatice (fragmente de membrană proligeră, 
vezicule fiice, nisip hidatic). Ca rezultat al fisurării în căile biliare pot apare: 
e  Icter 
e Angiocolită 
e  Papilooddită scleroasă 
= litiaza biliară care însoţeşte boala hidatică hepatică poate fi: 
e  parahidatică. Mecanismul litogenic este reprezentat de 
diskinezia, dar şi de modificările inflamatorii ale colecistului. 
e hidatică propriu-zisă, secundară prezenţei conținutului hidatic 
în căile biliare. Aceasta apare postoperator, fiind cauzată de 
regulă de persistenţa unei cavități restante comunicante cu 
arborele biliar. 
= diskineziile biliare sunt generate de tulburările de motilitate veziculară ca urmare 
a eliminărilor repetate de lichid hidatic extrem de alergenic în căile biliare 
(diskinezie dinamică) şi de modificările de poziție ca urmare a dezvoltării CHH 
(diskinezie mecanică). 


Il. Complicaţii septice 

= infecția chistului este recunoscută prin extragerea de lichid tulbure, existența 
veziculor fiice, îngroşarea şi calcificarea perichistului. 

=  supuraţia chistului poate determina apariția abcesului hepatic, care se manifestă 
clinic cu dureri, febră, frison şi icter. Supuraţia cu germeni anaerobi determină 
aspectul de nivel hidroaeric şi poate evolua extrem de grav. Odată cu evacuarea 
puroiului în căile biliare apare şi colangita acută supurată. 

= ruptura chistului supurat apare secundar supuraţiei chistului, ca urmare a ramolirii 
peretelui acestuia. 


II. Ruptura chistului se produce cel mai adesea în cazul CHH supurate, dar poate complica şi 
CHH aseptic fie spontan, fie secundar unui traumatism (accident, puncţie, intraoperator). În funcţie de 
localizare, CHH se poate rupe în: 

1. cavitatea peritoneală 
=  hidatidoperitonita/colehidatidoperitonită sub forma unei colecții închistate a 
hidatidelor migrate, delimitate de o membrană de aspect granulomatos, ulterior 
fibrinos şi mai târziu fibros. 
=  peritonita închistată a Douglas-ului prin migrarea elementelor hidatice în fundul 
de sac respectiv. 
=  echinococoza peritoneală secundară 
2. pleura liberă cu apariţia pleureziei hidatice sau a coletoraxului hidatic (bilă şi elemente 
hidatice) 
3. plămân, bronhii cu apariţia unei fistule bilio-bronşice prin care la efortul de tuse se 
evacuează elemente hidatice (vomica hidatică sau hidatidoptizia) sau bilă (bilioftizie). 


621 


- sub redacţia Eugen Brătucu - 
4. tubul digestiv: stomac, duoden, colon. Elementele hidatice se elimină prin vomă 
(hidatidemeză) sau prin fecale (hidatidenterie). 

5. bazinetul renal, cu eliminarea prin urină (hidatiduria). 

6. VCI 

7. pericard 

Ruptura CHH fie în cavităţi, fie în organe cavitare determină cel mai adesea instalarea şocului 
anafilactic şi chiar decesul pacientului. Există însă şi cazuri neînsoţite de şoc anafilactic, în care CHH 
cu localizare superficială se poate detaşa de parenchimul hepatic şi migra în cavitatea peritoneală, 
acesta reprezentând o surpriză intraoperatorie. 


IV. Ciroza hidatică poate apare în cazul unor evoluţii îndelungate a CHH şi este determinată de 
următorii factori: 

1. Factori biliari 
=  fistulizarea şi migrarea elementelor hidatice în calea biliară principală (CBP) 
= compresiune pe căile biliare intrahepatice/extrahepatice 
= litiază secundară de CBP 
= spasm oddian 
=  papilooddita scleroasă secundară 

2. Factori vasculari 
=  compresiunea v. porte 
= compresiunea venei cave inferioare (VCI) 
= compresiunea vv. suprahepatice 
= fibroza secundară perihepatică 

3. Factori locali 
= mecanici: distrucția rețelei vasculo-biliare, multiplicitatea CHH 
= alergici 


V. Sindromul de hipertensiune portală poate însoţi CHH voluminoase, multiple sau centrale şi 
apare 
= prin compresia v. porte şi pediculilor glissonieni (pedicul intrahepatic format din 
ram arterial, portal şi duct biliar) 
= prin distrugerea parenchimului hepatic şi reducerea patului vascular 
= prin compresie, fibrozarea sau trombozarea VCI retrohepatice sau vy. 
Suprahepatice 


Examenele paraclinice 
Anamneza şi examenul clinic pot sugera diagnosticul de boală hidatică hepatică, dar acesta 
este susținut de rezultatul investigaţiilor biologice şi imagistice. 


Investigaţiile biologice negative nu pot exclude diagnosticul de boală hidatică. 

Ca metodă de screening a populaţiei din zonele endemice este indicat testul de hemaglutinare 
indirectă (HAI) sau testul de aglutinare la latex (LA). 

Eozinofilia are valoare diagnostică dacă este mai mare de 8%. 

Testul eozinofiliei provocate evidenţiază o creştere sau scădere a acesteia la 30 minute după 
efectuarea intradermoreacției (IDR) Cassoni. IDR Cassoni constă în injectarea intradermică de antigen 
hidatic şi urmărirea apariţiei unei zone eritematoase la 30 minute şi 24 ore. 

Testul de imunoadsorbţie enzimatică (ELISA) este cel mai utilizat în prezent, având valoare 
diagnostică. Nu are însă o mare utilitate clinică în monitorizarea pacienţilor operaţi sau tratați cu 
antiparazitare. 

Testul degranulării bazofilelor, neintrat încă în practica clinică, se pare că are o sensibilitate 
înaltă şi că se negativează la o săptămână după operație. 

Radiografia abdominală poate stabili diagnosticul de CHH dacă acesta are pereţii calcificați, 
imaginea fiind fie de lizereu calcar, fie de bilă calcificată. Poate evidenția o imagine hidroaerică în 
cazul suprainfectării sau fistulizării chistului în căile biliare. 

Radiografia toracică este utilă în cursul evaluării preoperatorii, pentru evidenţierea unor 
eventuale complicaţii pleuro-pulmonare, precum şi pentru depistarea unei concomitențe chistice 
pulmonare. În cazul dublei localizări, se ridică problema priorităţi terapeutice. În cazul unor chiste 
hidatice pulmonare mari, care se pot deschide intrabronşic, ca urmare a ventilaţiei artificiale, se indică 
rezolvarea iniţială a acestora, urmată de cea a bolii hidatice hepatice în cursul aceleiaşi intervenții 
chirurgicale sau la distanță. 


Ecografia hepatică este examenul diagnostic de primă linie şi uneori şi singurul necesar. 
Concomitent cu aprecierea numărului, localizării, extensiei şi complicaţiilor bolii hidatice hepatice, 
permite explorarea întregului abdomen. În plus la cazurile selecţionate permite abordul şi rezolvarea 
percutanată a unor CHH. Extrem de utilă este ecografia intraoperatorie pentru decelarea şi localizarea 
CHH necorticalizate, precum şi pentru stabilirea raporturilor cu elemtele vasculo-biliare importante. 


Tomografia computerizată reprezintă o metodă diagnostică extrem de performantă, care este 
folosită în completarea ecografiei (Figura 3). Sub ghidaj computer tomografic anumite CHH pot fi 
rezolvate percutanat. 


Rezonanţa magnetică este rareori necesară, putând oferi relații în cazul asocierii cu icter, prin 
explorarea arborelui biliar după administrarea de substanţă de contrast pentru căile biliare — colangio 
RM. 

Diagnosticul CHH prin ecografie, CT şi RM se stabileşte pe baza semnelor de certitudine şi de 
probabilitate. Cele două semne de certitudine sunt prezența de vezicule fiice (Figura 3) şi a 
membranei proligere detaşate. Semnele de probabilitate sunt: 1) formaţiune rotund-ovalară, cu 
conținut lichidian şi perete dublu; 2) prezenţa intrachistică de sediment (nisip); 3) calcificări ale 
peretelui chistului. 


Figura 3. Aspect CT de CHH, cu 
numeroase vezicule fiice în interior. 


Colangiografia endoscopică rectrogradă se indică la pacienţii icterici. În afară de scopul 
diagnostic, poate avea şi scop terapeutic, fiind posibilă extragerea de material hidatic şi montarea unor 
sonde  naso-bilio-chistice pentru  lavaje repetate ale cavități restante după prealabila 
papilosfincterotomie endoscopică. 


Laparoscopia stabileşte diagnosticul în cazul incertitudinii de diagnostic (diferențiere de 
chistele hepatice seroase), putând reprezenta şi o metodă de tratament. 


Diagnosticul diferenţial 

Pe baza simptomatologiei, CHH trebuie diferențiate de patologiile organelor învecinate: 
pleurezii drepte, procese pneumonice bazale drepte, tumori renale, tumori ale colonului drept, 
pseudochiste pancreatice, colecistite litiazice, litiază coledociană, cancere periampulare ş.a.m.d. 

Hepatomegalia decelată la examenul clinic poate aduce în discuție hepatita acută, ciroza 
hepatică, ficatul tumoral sau ficatul cardiac. În cazul localizării centrale sau evoluţiei îndelungate a 
CHH este posibilă coexistența cu ciroza hepatică. 

Diferenţierea imagistică de chistele hepatice serose se poate dovedi dificilă în cazul chistelor 
hidatice necomplicate, fara vezicule fiice. Trebuie căutate alte localizări posibile ale bolii polichistice 

(renală, pancreatică), precum şi existența unor antecedente heredocolaterale în acest caz. Explorarea 
laparoscopică poate tranşa diagnosticul. 

Se mai face diagnostic diferențial cu abcesul hepatic, care se însoţeşte de stare septică. 
Simptomatologia este similară în CHH suprainfectat, însă tratamentul este acelaşi, de evacuare a 
colecției. 

Diagnosticul diferențial cu tumorile hepatice solide se face pe baza anamnezei, 
simptomatologiei clinice, testelor serologice şi examenelor imagistice. 


Tratament 

CHH mici calcificate, situate intraparenchimatos nu necesită tratament. CHH mici, 
necomplicate şi necorticalizate (care nu au expresie pe suprafața ficatului) se tratează medicamentos 
şi se monitorizează periodic ecografic. 

Chistele simptomatice şi cele complicate necesită tratament. 


Tratamentul medical 

Constă în administrarea sistemică sau locală de antiparazitare. Cel mai utilizat este 
Albendazolul (10 mg/kg corp/zi) fracţionat în două doze zilnice, în cure de 28 de zile, cu pauză de 14 
zile. Terapia medicamentoasă este utilizată în special ca adjuvant al tratamentului chirurgical sau 
percutanat, cu scop de prevenire a recidivelor. 


Tratamentul percutanat 

Tratamentul percutanat este indicat în cazul CHH necomplicate, bolnavilor cu stare generală 
gravă (chiste hidatice abcedate) sau cu tare asociate severe, ce contraindică intervenţia chirugicală sau 
bolnavilor care refuză tratamentul chirurgical. Se efectueaza sub ghidaj ecografic sau computer 
tomografic. 


Modalităţile terapeutice sunt următoarele: 
- PAIR = puncţie ghidată, aspirație, instilație de paraziticid, reaspiraţie 
-  PAIR-D = punctie ghidată, aspirație, instilaţie de paraziticid, reaspirație, drenaj 
-  D-PAI= dublă puncție ghidată, aspirație, instilaţie de paraziticid (fără reaspiraţie) 


Tratamentul chirurgical 
Tratamentul chirurgical rămâne tratamentul de elecție al CHH. Procedeele practicate iau în 
considerare numărul, localizarea, tipul chistului şi prezența complicaţiilor. 
În funcţie de conduita față de perichist se disting următoarele procedee chirurgicale: 
- procedee care nu rezecă perichistulDrenajul extern cu tub de dren 
2. Drenajul bipolar (al cavităţii restante şi al CBP)Reducerea cavității 
restante prin: capitonaj cu/fără drenaj, tunelizare cu/fără drenaj, plombaj 
cu mare epiploon cu/fără drenaj 
4.  Drenajul intern al cavității prin anastomoză perichistodigestivă: 
perichistogastroanastomoză, perichistoduodenoanastomoză, perichisto- 
jejunoanastomoză pe ansă în Y sau Q procedee care rezecă perichistul 
perichistectomii parţiale, perichistectomii ideale cu chistul închis sau 
deschis, perichistorezecție, hepatectomii 
În majoritatea situaţiilor este necesară deschiderea chistului hidatic hepatic, principiile 
urmărite fiind: 1) inactivarea parazitului, 2) evacuarea parazitului; 3) rezolvarea cavității restante. 
Trebuie evitată deschiderea accidentală a chistului, deoarece există riscul imediat de instalare a şocului 
anafilactic şi tardiv de apariţie a echinococozei peritoneale secundare. 
Inactivarea chistului se poate face cu ser salin hiperton (20-30%), alcool etilic 95%, apă 
oxigenată 10%, azotat de argint 0,5%, soluţie de povidon iodine (Betadine), albendazol 1%. 


După inactivare conținutul chistului se aspiră cât mai complet, apoi se deschide printr-o 
perichistotomie minimă şi parazitul se evacuează în totalitate (Figura 4). 

Figura 4. Aspect intraoperator. Evacuarea veziculelor chistice cu lingura prin practicarea unei 
perichistotomii largi. 


Cavitatea restantă se spală repetat cu ser fiziologic, apă oxigenată sau soluţie de betadină. 
Pereţii cavităţii sunt controlați pentru a identifica resturi ale membranei proligere sau orificiile de 
comunicare cu arborele biliar. Dacă fistulele biliare sunt punctiforme, simpla sutură a acestora este 
suficientă. Dacă comunicările sunt largi, este obligatorie explorarea căilor biliare extrahepatice, care 
pot fi locuite de material hidatic. La explorarea instrumentară a CBP se poate extrage material hidatic. 
Intervenţia pe CBP necesită colecistectomie şi drenaj biliar extern pe tub Kehr (tub în T). 

Pentru rezolvarea cavității restante cel mai frecvent se practică perichistectomia parțială 
Lagrot, care aplatizează cavitatea restantă şi care lasă o zonă de perichist la nivelul parenchimului 


hepatic (Figura 5), tocmai pentru a evita complicațiile bilio-vasculare ce pot surveni în cazul 
îndepărtării complete a acestuia. 


Figura 5. Aspectul final după perichistectomie parțială 
şi drenaj extern al cavității restante. 


Operaţiile conservatoare sunt grevate de riscul de fistulă biliară, hemoragie, persistenţă şi 
suprainfectare a cavităţii restante, dar şi riscul de recidivă datorită veziculaţiei exogene. 


Perichistectomia totală reprezintă operaţia ideală (Figura 6). Se aplică în CHH vechi, cu 
perete calcificat şi care nu vin în contact cu structuri vasculo-biliare importante. 

Figura 6. Piesa operatorie de perichistorezecţie, la care se observă lama de 
țesut hepatic ridicată împreună cu chistul hidatic nedeschis. 


Perichistorezecţia asociază perichistectomiei totale rezecția minimă de ţesut hepatic învecinat, 
devenit practic un lambou subţire, atrofiat, care dacă este lăsat pe loc riscă să se cudeze, torsioneze şi 
necrozeze. 

Hepatectomiile sunt rezervate chistelor voluminoase, vechi, cu perichist gros, calcificat, care 
practic ajung să desființeze un lob hepatic, chistelor multiple, grupate într-un lob, precum şi 
echinococozei alveolare. Au avantajul de a îndepărta complet perichistul şi a evita complicațiile legate 
de acesta, precum şi de a înlătura veziculele exogene, cauze de recidivă locală. 

O alternativă a tratamentului chirurgical clasic o constituie abordul laparoscopic al chistelor 
hidatice hepatice. 

Transplantul hepatic este indicat în CHH care distrug în totalitate parenchimul hepatic, precum 
şi în cazurile de ciroză parahidatică sau posthidatică. 

Prognostic 

Boala hidatică hepatică, deşi benignă, are numeroase asemănări cu boala malignă: 

o diagnosticată şi tratată precoce oferă rezultate bune; 

o administrarea antihelminticelor este comparabilă cu chimioterapia din boala neoplazică; 

o rata morbidității şi mortalității este apropiată de cea din unele boli maligne (cancerul 

colorectal); 

o potențial metastatic chistic (echinococoza secundară); 

o recidive chistice loco-regionale şi la distanță; 

o prognostic infaust în hidatidoza hepatică multiplă, hidatidoza alveolară sau în hidatidoza 

generalizată. 

Prognostic nefavorabil se înregistrează în cazul CHH rupte, multiple sau supurate. Forma 
alveolară considerată letală în trecut, poate fi vindecată prin rezecţii hepatice extinse şi administrare de 
paraziticide. 

TUMORI HEPATICE MALIGE PRIMARE 


Mirela-Patricia Sîrbu-Boeţi, Irinel Popescu 


Carcinomul hepatocelular (CHC) 


Incidenţa. Reprezintă 80% din tumorile hepatice maligne primare. Este endemic în Asia, 
unde incidenţa ajunge la 30 de cazuri/100.000 locuitori/an, fiind legat în special de incidența crescută 
a hepatitelor virale cu virusul hepatitic B şi C. Este mai frecvent întâlnit la bărbaţi. 

Etiopatogenie. În etiopatologia CHC intervin infecțiile cu virusuri hepatitice (VHB), ciroza 
(de etilogie virală - VHB, VHC, VHD, VHE, alcoolică, autoimună, criptogenetică), hepatopatii 
metabolice (hemocromatoza, glicogenoze, boala Wilson etc), toxine (aflatoxine), substanțe chimice 
(bioxid de thoriu, tetraclorura de carbon, pesticide, policlorura de vinil, arsenic anorganic) şi 
medicamente (metotrexat, steroizi sexuali). 

În 60-90% din cazuri CHC este grefat pe ciroză, indiferent de etiologia acesteia. 

Anatomie patologică. Tumorile pot fi unice sau, mai rar, multiple. Dintre formele 
macroscopice prognosticul cel mai bun îl au formele nodulare, încapsulate. Microscopic tumorile sunt 
alcătuite din celule cu aspect asemănător hepatocitelor; în formele slab diferenţiate pot fi identificate 
celule multinucleate sau celule gigante cu aspect bizar. CHC este o tumoră foarte vascularizată, 
predominant arterial. O variantă histologică cu prognostic mai bun este aşa-numitul carcinom 
hepatocelular fibrolamelar. 


Căile de expansiune şi diseminare ale CHC sunt: 

Creşterea centrifugală, cu compresiunea țesutului hepatic adiacent 

Extensia parasinusoidă prin spațiile parasinusoidale sau prin sinusoide 

3.  Diseminarea venoasă fie anterograd, în sistemul venelor hepatice şi apoi în vena cavă inferioară şi 
de aici la distanță, fie retrograd, în sistemul venei porte, începând cu ramurile mici, până la 
trunchiul principal. 

4.  Diseminarea limfatică, având ca rezultat adenopatia hilară şi loco-regională 

5. Invazia diafragmului se întâlneşte în cancerele cu expresie pe faţa diafragmatică a ficatului şi se 
poate însoţi de adenopatie mediastinală 

Metastazele hepatice din CHC sunt în ordinea descrescătoare a frecvenţei de apariţie: 
ganglionare, pulmonare, suprarenale, osoase şi peritoneale. 


N = 


Diagnosticul pozitiv al cancerului primitiv hepatic se stabileşte pe baza anamnezei, a 
examenului clinic, a examenelor de laborator, a explorărilor imagistice, a examenului histopatologic, 
prin laparoscopie şi/sau laparotomie exploratorie. 


În urma anamnezei se pot identifica factorii de risc pentru neoplaziile hepatice. 


Clinic 

Simptomatologia clinică este de cele mai multe ori săracă şi nespecifică: dureri în hipocondrul 
drept cu/fără iradiere posterioară în umărul drept. Uneori tumorile devind palpabile sau determină 
hepatomegalie. În rare cazuri tumorile pot debuta acut, cu ruptură spontană, ceea ce se traduce clinic 
prin tabloul unui abdomen acut şi al unei hemoragii interne. Debutul cu icter este de asemenea rar, ca 
şi debutul sub forma metastazelor. 

CHC se poate însoţi de diverse sindroame paraneoplazice: hipoglicemie, hipercalcemie, 
eritrocitoză, sindrom carcinoid, porfiria cutanea tarda, pubertate precoce, ginecomastie, feminizare, 
hipercolesterolemie, etc. 

Paraclinic 

În stadiile avansate apare alterarea rapidă a stării generale cu astenie fizică, inapetenţă şi 
scădere ponderală. 

La pacienţii cu patologie hepatică preexistentă diagnosticul clinic poate fi întârziat datorită 
semnelor şi simptomelor comune şi nespecifice. Agravarea tabloului clinic la un pacient cirotic ne 
poate orienta către malignizare. 

Odată diagnosticată o tumoră hepatică, este necesar a se stabili dacă această tumoră este 
chistică sau solidă, dacă este benignă sau malignă. În cazul excluderii benignităţii, trebuie să se 
precizeze dacă tumora malignă este primitivă sau secundară. Excluderea caracterului metastatic al 
tumorii necesită căutarea unei eventuale tumori maligne primitive, aceasta presupunând explorarea 
clinică şi paraclinică a tubului digestiv, glandei tiroide, tractului genito-urinar şi glandei mamare. 

La pacientul diagnosticat cu tumoră hepatică este necesară evaluarea stării generale a acestuia 
şi a eventualelor tare asociate, definirea caracteristicilor tumorale (număr, dimensiuni, localizare, 
raporturi cu structurile vecine, invazia tumorală loco-regională), evaluarea volumului şi stării 
funcționale a parenchimului hepatic non-tumoral, precum şi diagnosticarea şi caracterizarea 
eventualelor determinări secundare. 

Tabloul biologic poate evidenția grade variate de anemie, VSH crescut şi titru crescut al alfa- 
fetoproteinei. Fosfataza alcalină şi S-nucleotidaza pot fi de asemenea crescute. 

Explorarea imagistică începe de regulă cu ecografia. Tomografia computerizată cu substanță 
de contrast se indică de rutină la bolnavii la care ecografia evidenţiază tumori hepatice. Tomografia 
computerizată spirală permite obținerea unor imagini de calitate mai bună. Rezonanţa magnetică 
nucleară are încă indicații limitate, pentru diferenţierea carcinomului hepatocelular de hemangiom şi 
de adenomul hepatic. 

Arteriografia este utilă punând în evidență o vascularizaţie crescută şi anarhică, dar este destul 
de rar folosită în practică, rolul acesteia fiind preluat de angio-RM, o metodă neinvazivă. 

Laparoscopia, cu posibilitatea unei ecografii pe cale laparoscopică şi a prelevării unei biopsii, 
este o metodă ale cărei indicaţii se extind în prezent. Poate fi utilizată în ziua operaţiei, înainte de 
laparotomie, uneori datele obţinute la examenul laparoscopic putând să contraindice definitiv 
laparotomia. 

Indicaţiile tind să fie limitate la necesitatea obținerii unui diagnostic histopatologic în 
cancerele inoperabile, care necesită tratament oncologic.. 

Screening-ul pentru carcinom hepatocelular este indicat la bolnavii cu infecţie cronică cu virus 
B sau/şi C, care reprezintă o populaţie cu risc crescut. Testele utilizate sunt ecografia hepatică şi 
dozarea alfa-fetoproteinei sanguine efectuate la fiecare 3-6 luni. În acest fel se consideră că pot fi 
depistate precoce cca 97% dintre CHC. 


TRATAMENTUL CHC 


Rezecţia hepatică reprezintă în prezent terapia de elecţie în tumorile hepatice maligne 
primare. 
Contraindicaţiile chirurgiei hepatice de exereză sunt de ordin local şi sistemic: 
A. Contraindicaţii locale 
l. Afectarea tumorală difuză a ficatului, astfel că parenchimul restant este insuficient. 
Este suficient un parenchim hepatic normal restant de 25-30% pentru a nu apare 
insuficiență hepatică postoperator. 
2. Invazia masivă a pediculului hepatic 

Starea inadecvată a  parenchimului hepatic restant (ciroză, chimioterapie 

preoperatorie). În aceste condiţii volumul parenchimului hepatic restant trebuie să fie 

de minim 40%. 

4. Extensia extrahepatică a tumorii constituie un criteriu de inoperabilitate relativ. Unii 
chirurgi consideră adenopatia hilară, invazia de venă portă sau invazia de venă cavă 
inferioară ca fiind criterii certe de inoperabilitate, iar alţii optează pentru rezecţii şi în 
asemenea cazuri, care se soldează uneori cu succes imediat şi la distanţă. 

5.  Ascită neoplazică. 


(95) 

B. Contraindicaţii sistemice 

1. Ciroză hepatică decompensată 

2. Infec sistemice acute 

3. Prezenţa metastazelor la distanță 

4. Vârsta înaintată se asociază cu rezultate inferioare celor obţinute la pacienţii tineri 
care au fost rezecați hepatic. 

Tare organice majore asociate 
Starea de nutriție precară este un factor de prognostic nefavorabil. 
7. Icterul obstructiv este un factor de prognostic prost, unii chirurgi recomandând 
drenajul biliar percutanat preoperator. 

Scopurile rezecţiei hepatice sunt: 

1. ablația tumorii în limite de siguranță oncologică. O exereză cu intenție de radicalitate 
(curativitate) nu trebuie să lase tumoră reziduală macroscopică sau microscopică. Rezecția 
trebuie să ridice atât tumora, cât şi cel puţin 1 cm de parenchim hepatic adiacent. Unii 
autori consideră mai indicată rezecția unei porțiuni anatomice, care respectă segmentația 
ficatului, invocând faptul că diseminarea intrahepatică se face de obicei pe calea 
sistemului port. 

2. conservarea unui volum de parenchim hepatic adecvat. Rezecţia hepatică trebuie să 
asigure un ficat restant cu o rezervă funcțională suficientă. Volumul de parenchim hepatic 
restant minim necesar în cazul unui ficat sănătos este de 20-25%, iar în cazul ficatului 
cirotic sau după chimioterapie de 40%. 

3. Practicarea intervenţiei chirurgicale cu menţinerea stabilităţii hemodinamice, limitând la 
maxim pierderile sangvine intraoperatorii şi implicit necesarul transfuzional. 

În funcţie de planul de secţiune a parenchimului hepatic, se disting rezecții anatomice (tipice, 
reglate) şi rezecţii non-anatomice (atipice). Rezecţiile hepatice care se adresează tumorilor hepatice de 
dimensiuni reduse, situate în segmentele hepatice I-VI se pot practica laparoscopic. Pentru pacienții 
cu recidive tumorale, rezecția hepatică iterativă oferă cea mai bună şansă terapeutică. 

Complicaţiile postrezecţie hepatică cel mai frecvent întâlnite sunt: insuficiența hepatică, 
colecțiile subfrenice, fistula biliară, sângerarea de la nivelul tranşei hepatice, hemoragie digestivă 
superioară prin efracția varicelor esogastrice sau din ulceraţii gastroduodenale, tromboza de venă 
portă. 


INN 


Mortalitatea posthepatectomie acceptată în prezent este de 5% la pacienții fără ciroză şi de 
10% la cei cu ciroză. 

Supraviețuirea la 5 ani a pacienților cu tumori hepatice maligne primare la care s-a practicat 
hepatectomie este 40-50%. Ciroza hepatică nu influențează negativ evoluția pe termen lung. 


Transplantul hepatic 

Rata scăzută de rezecabilitate a cancerelor hepatice a determinat orientarea chirurgilor spre 
transplantul hepatic. Se indică numai pacienților la care carcinomul hepatocelular este grefat pe ciroză, 
cu condiția ca nodulul unic să nu depăşească 5 cm în diametrul cel mai mare sau, în cazul tumorilor 
multicentrice, acestea să fie maxim trei şi diametrul acestora să fie sub 3 cm fiecare. Transplantul 
hepatic poate fi efectuat prin recoltarea ficatului întreg de la donor cadavru sau a unei porțiuni de ficat 
de la donor viu. Folosirea transplantului hepatic ca metodă de tratament în cancerul hepatic este rară 
36%). 

La pacienții aflați pe lista de aşteptare, pentru a stopa evoluția tumorii se practică 
chimioterapie, chemoembolizare sau distrucție prin hipertermie. 


Metodele de ablație locală se adresează tumorilor care nu pot fi rezecate chirurgical. 
Deoarece conservă parenchimul hepatic sunt preferate la pacienţii cirotici. Se indică de regulă pentru 
maxim patru tumori şi nu mai mari de 5 cm. 

Principalul avantaj este miniinvazivitatea acestor metode. Ablația se efectuează cel mai adesea 
percutanat sub anestezie locală sau generală. Se mai pot practica în intervenții chirurgicale clasice sau 


631 


- sub redacţia Eugen Brătucu - 


laparoscopice. Metodele pot fi repetate în timp, se pot combina între ele şi se pot asocia rezecției 
hepatice. 

Distrucţia prin alcoolizarea tumorilor hepatice maligne se obţine prin injectarea intratumorală 
de alcool absolut de 96°. Alcoolul provoacă denaturarea proteinelor, deshidratarea celulară şi tromboza 
vasculară, rezultatul fiind necroza tumorii. Cu rezultate superioare s-a utilizat acidul acetic injectat 
intratumoral. 

Distrucţia prin hipotermie sau crioterapia se bazează pe obţinerea unor temperaturi sub -20° C 
- -30° C prin răcirea unei sonde introduse în tumoră, prin vehicularea unei substanţe criogene (azot 
lichid sau argon). 

Hipertermia se realizează prin metode fizice: microunde, radiofrecvenţă, laser, ultrasunete de 
înaltă frecvenţă. La temperaturi peste 50° C se produce necroza de coagulare. Volumul țesutului 
necrozat prin hipertermie trebuie să depăşească cu 1 cm marginile macroscopice ale tumorii, pentru a 
respecta criteriul de siguranță oncologică. 

Rata complicaţiilor prin aceste metode este redusă, iar mortalitatea este aproape nulă. 


Metodele de realizare a ischemiei tumorale au drept scop reducerea diametrului tumoral. 
Ischemia tumorală se poate realiza prin ocluzia arterei hepatice sau a venei porte. Ocluzia poate fi 
permanentă (ligatura chirurgicală sau embolizarea cu particule inerte a vasului) sau intermitentă 
(ocluzia cu balonaş sau embolizarea cu particule biodegradabile). 

Embolizarea transarterială se poate efectua folosind lipiodol, etiodol, particule de ivalon- 
polivinil, fragmente de gelaspon, particule de colagen sau microsfere de amidon. Materialul emboligen 
este introdus prin cateterizarea selectivă a arterei hepatice. 

Chimioembolizarea constă în injectarea selectivă în artera hepatică a unui citostatic şi a unui 
agent de ocluzie (particule sau pulbere de Gelfoam/Gelaspon, Ivalon, amidon etc). Chimioembolizarea 
se poate efectua cu microsfere biodegradabile (albumină sau amidon) în asociere cu mitomicina C sau 
cu microsfere nonbiodegradabile în asociere cu un izotop radioactiv (Ytrium”). 

Chimiolipidolizarea combină administrarea intrarterială a lipiodolului cu un citostatic. 
Utilitatea asocierii derivă din faptul că lipiodolul se comportă ca un transportor pentru citostatic şi că 
are un tropism pentru endoteliul vaselor sangvine de neoformaţie de la nivelul tumorii. Concomitent 
cu lipiodolul se administrează doxorubicină, fluorodeoxiuridină, mitomicină C, epirubicin sau 
cisplatin. 

Chimiolipioembolizarea constă în administrarea asociată de citostatic, lipiodol şi agent de 
ocluzie. Embolizarea favorizează reținerea lipiodolului şi citostaticului un timp mai îndelungat. 
Retenţia lipiodolului la nivelul tumorii permite aprecierea eficacităţii chimiolipioembolizării tumorii 
care apare hiperdensă la controlul computer tomografic nativ efectuat la o lună. 


Chimioterapia se practică în scop paliativ pentru tumori avansate, nerezecabile chirurgical, în 
scop de downstaging (conversie dintr-un stadiu avansat într-un stadiu inferior) ca terapie neoadjuvantă 
şi în scop adjuvant pentru optimizarea rezultatelor la pacienții rezecaţi. 

În funcţie de calea de administrare se practică chimioterapie sistemică sau locală. 
Chimioterapia sistemică se practică ca mono- sau polichimioterapie. Rezultate bune în tratamentul 
CHC avansat au fost înregistrate la administrarea de Sorafenib (Nexavar). Acesta acţionează ca 
inhibitor kinazic cu ţintă multiplă, demonstrând proprietăţi antiproliferative şi antiangiogenice atât in 
vitro, cât şi in vivo. 

Chimioterapia intraarterială s-a impus în urma observației că tumorile maligne hepatice au 
preponderent vascularizaţie arterială şi că chimioterapia sistemică are rezultate nesatisfăcătoare. 
Administrarea citostaticelor direct în artera hepatică creşte concentraţia regională a acestora cu 
reducerea efectelor secundare. La acest tip de administrare cel mai bine se pretează fluorodeoxiuridina. 

Perfuzia intraarterială hepatică cu citostatice asociată cu izolarea venoasă a ficatului şi 
chimiofiltrarea extracorporeală (chimioperfuzia ficatului izolat) este un tratament paliativ, rezervat 
pacienţilor cu tumori nerezecabile, dar care se însoţeşte de supravieţuiri la 5 ani de cca. 40% la aceşti 
pacienți. 

scăzute a cancerelor hepatobiliare la iradiere şi riscului de apariţie a hepatitei radice. Radioterapia 
externă computerizată/stereotaxică este o iradiere ţintită pe tumoră, care permite protejarea 
parenchimului hepatic normal şi organelor vecine (rinichi, măduva spinării). 


Imunoterapia este în faza de pionierat. S-a folosit cu rezultate controversate interferonul. 
Sunt în curs de testare interleukina 2 şi limfocitele K activate. Rezultate promițătoare s-au obţinut prin 
administrarea de interleukină 6 fuzionată cu o exotoxină produsă de Pseudomonas. 


Chimioimunoterapia. Rezultate bune s-au obținut prin administrarea de anticorpi anti-AFP, 
anti-ACE, anti-feritină şi anti-izoferitină cuplaţi cu adriamicină. 


Radioimunoterapia cu anticorpi anti-AFP, anti-ACE, anti-feritină sau anti-izoferitină cuplați 


1°! sau Ytrium”a dat rezultate încurajatoare. 


cu 


Hormonoterapia 

Tamoxifenul (antiestrogenic) s-a dovedit eficient la pacienţii cu tumori hepatice nerezecabile, 
în asociere cu doxorubicina. Şi tratamentul cu un blocant al receptorilor progesteronici a semnalat 
unele ameliorări. 


Terapia genică îşi propune modelarea răspunsului imun al pacientului rezecat hepatic. 
Informaţia genetică se inseră prin vectori virali sau plasmidici. 


Tratamentul profilactic se adresează infecţiei cu virusurile hepatitice: 
Vaccinul împotriva virusului hepatitei B se recomandă a fi utilizat în ariile endemice. 
Interferonul alfa se recomandă în primul rând pentru acțiunea sa împotriva virusurilor hepatitice B 
şi C, dar şi datorită capacităţii demonstrate de a inhiba creşterea liniilor celulare tumorale derivate 
din CHC uman. 


N = 


Colangiocarcinomul periferic 


Incidenţa 

Colangiocarcinomul periferic este o tumoră hepatică ce îşi are originea în epiteliul ductelor 
mici din interiorul ficatului. Reprezintă 5-20% din cancerele hepatice primare şi cca 10% din totalul 
tumorilor maligne de orgine biliară (restul fiind reprezentate de colangiocarcinomul de cale biliară 
principală). 


Etiologie 

Apare de regulă pe ficat normal, dar poate apare şi pe ficat cirotic. Factorii etiologici sunt 
leziunile de colangita sclerogenă şi boala Caroli, iar în unele țări din Asia infecția cu parazitul 
Clonorchis sinensis. 


Anatomopatologie 

Colangiocarcinomul periferic are aspect de proliferare glandulară secretoare de mucină, 
înconjurată de o stromă fibroasă densă, cu originea la nivelul ductelor biliare mici. 

Diferenţierea de carcinomul hepatocelular se face pe baza profilului imunohistochimic. 
Uneori diagnosticul diferenţial cu metastazele de adenocarcinom cu punct de plecare digestiv nu 
numai pe baza examenului microscopic, dar şi testelor imunohistochimice este aproape imposibil de 
stabilit. 


Diagnosticul 

Examenul clinic evidenţiază hepatomegalie dureroasă cu prezenţa icterului, precum şi semne 
generale ca febra şi scăderea ponderală.Paraclinic se pune în evidenţă alterarea probelor hepatice. 
Examenele paraclinice de elecţie rămân ecografia şi computer tomografia abdominală, precum şi 
markerii tumorali specifici (CEA, CA 19-9, CA 50). 

Tratamentul 

Tratamentul de elecție este rezecţia chirurgicală, însă rezecabilitatea este de doar 20-25%. 
Indicaţiile transplantului de ficat rămân controversate: tumori nerezecabile cu evoluţie lentă şi ciroza 
asociată. 

S-a încercat iradierea postoperatorie, dar rezultatele nu au fost multumitoare. 

De asemenea, chimioterapia a dovedit o eficiență redusă. 

Terapii moderne, aflate încă în curs de evaluare sunt chimioterapia moleculară (conversia 
genetică a precursorilor unor substanțe active terapeutic) combinată cu iradierea şi cu terapia 
fotodinamică. Încercări au fost şi cu tratamentul hormonal cu administrarea tamoxifenului. 


Prognostic 
La bolnavii netrataţi supraviețuirea nu depăşeşte 4 luni. 
In cazul tumorilor rezecate supraviețuirea la 5 ani se situează între 20-30%. 


Tumori hepatice rare 


Din această categorie de tumori rare fac parte sarcoamele (leiomiosarcom, rabdomiosarcom, 
fibrosarcom, sarcom mezenchimal), hepatoblastomul şi hemangioendoteliomul infantil. 

În cazul sarcoamelor, clorura de vinil este unul din factorii de apariție. Simptomele sunt 
nespecifice. Evoluţia esta însă rapidă şi prognosticul nefavorabil. Singurul tratament eficace este 
rezecția chirurgicală, atunci când se poate interveni la timp. 

Hepatoblatomul este o tumoră hepatică care apare cu predilecție la copiii sub 2 ani (60%). 
Prognosticul este prost, deoarece majoritatea tumorilor sunt diagnosticate în momentul în care sunt 
foarte voluminoase şi nerezecabile. În caz de rezecţie, supraviețuirea la 5 ani ajunge la 50%. 

Hemangioendoteliomul infantil apare la copii sub 5 ani şi asociază leziuni tegumentare şi 
insuficiență cardiacă datorată şunturilor arterio-venoase din interiorul tumorii. 


TUMORILE SECUNDARE HEPATICE 
Sorin Alexandrescu, Irinel Popescu 


Deoarece comportamentul biologic, tratamentul şi rezultatele postterapeutice diferă în funcție 
de tipul tumorii primare care a dus la apariţia metastazelor hepatice (MH), vom prezenta în continuare 
separat metastazele hepatice colorectale (MHCR) şi metastazele hepatice non colo-rectale. 


METASTAZELE HEPATICE ALE CANCERULUI COLORECTAL 


Introducere 
Incidenţa cancerului colorectal situează această afecţiune pe locul patru între cancerele 
adultului, reprezentând a doua cauză de deces prin cancer după cancerul pulmonar. 


Epidemiologie 

O cincime până la un sfert din pacienţii cu cancer colorectal prezintă MH sincrone 
(diagnosticate simultan cu tumora primară), iar aproximativ o treime din pacienţii cu cancer colorectal 
inițial nemetastazat vor dezvolta MH metacrone (diagnosticate la un interval de timp variabil după 
diagnosticarea tumorii primare). 


Diagnostic 

Pacienţilor cărora li s-a diagnosticat un cancer colorectal li se va efectua obligatoriu un bilanț 
oncologic amănunțit pentru a putea aprecia cât mai corect eventuala prezență a unor leziuni neoplazice 
la distanță. 

Astfel, se vor efectua: 

- ecografie abdominală 

- tomografie computerizată (TC) abdominală (dacă ecografia ridică suspiciunea unor 

metastaze hepatice) 

examinare prin rezonanță magnetică (RM) a abdomenului (şi pelvisului) dacă TC nu poate 
tranşa prezenţa/absenţa MH sau atunci când se suspicionează carcinomatoză peritoneală 
sau invazie tumorală la nivelul viscerelor pelvine 

tomografia cu emisie de pozitroni (PET) este recomandată numai atunci când există 
suspiciunea unei carcinomatoze peritoneale, iar examinarea prin RM nu o poate confirma 
sau infirma 

radiografie pulmonară 

TC de torace (atunci când radiografia pulmonară evidențiază leziuni pulmonare de 
etiologie incertă) 

scintigrafie osoasă dacă există simptomatologie sugestivă pentru eventuale metastaze 
osoase 

TC cerebrală atunci când există simptomatologie sugestivă 

ecografia hepatică intraoperatie este obligatoriu de efectuat la toţi aceşti pacienți, întrucât 
are cea mai mare sensibilitate şi specificitate în diagnosticarea MH, la circa 15% din 
pacienții cu cancer colorectal metastazele sincrone fiind evidențiate numai prin această 
investigație 


Diagnosticarea metastazelor metacrone se bazează pe investigaţiile efectuate în cadrul 
programului de urmărire periodică post rezecție colorectală, scopul acestei supravegheri postoperatorii 
fiind tocmai acela de a diagnostica precoce o eventuală recidivă a bolii neoplazice. 


Tratament 

Tratamentul MHCR este multimodal, conduita terapeutică optimă trebuind să fie stabilită în 
urma consultului multidisciplinar (chirurg, oncolog, chimioterapeut şi radioterapeut). 

Referitor la arsenalul terapeutic disponibil în prezent, trebuie afirmat că următoarele modalități 
de tratament şi-au dovedit eficienţa până în prezent: 

A. Rezecția hepatică 

B. Ablaţia prin mijloace fizice 


a.  Hipertermie 
i. Microunde 
ii. Radiofrecvență 
iii. Laser 

b. Criochirurgie 

c.  Injectare de etanol 


C. Chimioterapia 


a.  Sistemică 
b. Loco-regională 


A. REZECȚIA HEPATICĂ 

În ultimele două decade rezecția MHCR a obţinut acceptare universală, fiind considerată 
singurul tratament potențial curativ pentru aceşti pacienţi şi standardul faţă de care se apreciază 
eficienţa oricărei alte metode terapeutice. 


a. Indicaţiile rezecţiei hepatice 
În urmă cu circa 30 de ani, când rezecția MHCR a început să devină tot mai des recomandată, 
aceasta era indicată de majoritatea autorilor la pacienții cu factori de prognostic favorabil: 


mai puţin de 4 metastaze 

diametrul maxim al celei mai mari metastaze de 5 cm 

MHCR apărute la mai mult de 2 ani de la rezecţia tumorii primare 
absența metastazelor ganglionare peritumorale (N0) 


Ulterior, s-a observat că şi la unii pacienți care prezentau factori de prognostic nefavorabil s-au 
înregistrat supravieţuiri îndelungate şi din acest motiv, în prezent, se consideră că aceşti pacienți au 
indicație chirurgicală ori de câte ori metastazele pot fi rezecate complet în condiţii de siguranţă. 


b. Evaluarea preoperatorie a rezecabilității MHCR 
In acest scop trebuie evaluată atât calitatea cât şi cantitatea parenchimului hepatic restant. 

Evaluarea calitativă a parenchimului hepatic se bazează pe: 
- contextul anamnestic — antecedente personale de infecţie cu virusuri hepatitice, tratament 
chimioterapic prelungit/agresiv, consum excesiv de alcool 
- probe de laborator — transaminaze, enzime de colestază, probe de coagulare, testul cu 
verde de indocianină 
- rezultatul histopatologic al fragmentelor hepatice recoltate prin puncţie-biopsie hepatică 
Evaluarea cantitativă a parenchimului hepatic restant după hepatectomie se apreciază prin 
volumetrie hepatică efectuată prin tomografie computerizată — cu ajutorul unui soft se calculează 
volumul viitorului ficat restant, iar acesta se raportează la volumul hepatic funcțional (care reprezintă 
diferenţa între volumul hepatic total şi volumul tumoral). Se estimează că la pacienţii cu funcţie 
hepatică normală acest raport trebuie să fie mai mare de 25%, în timp ce la pacienţii cu afecțiuni 
hepatice cronice sau cu multiple cure de chimioterapie acesta trebuie să depăşească 40%, pentru a se 
evita insuficienţa hepatică postoperatorie. 
În cazul prezenţei unor metastaze extrahepatice concomitente cu MHCR se consideră că atunci 
când şi metastazele extrahepatice pot fi rezecate complet este recomandabilă efectuarea rezecției 
tuturor metastazelor (fie simultan cu rezecţia MH, fie seriat). 


c. Momentul rezecţiei hepatice 

Referitor la acest aspect distingem două situaţii: 

- în cazul MH metacrone majoritatea autorilor recomandă rezecţia acestora imediat ce au 
fost diagnosticate, dacă acestea nu prezintă criterii de nerezecabilitate 

- pentru metastazele sincrone există două atitudini terapeutice, nefiind încă demonstrată 
superioritatea vreuneia: 

o  rezecţia simultană a tumorii primare şi a metastazelor — atitudine pe care a 
adoptat-o şi centrul nostru de mai mult de zece ani, prezintă avantajul că evită 
două intervenţii chirurgicale (confortul pacientului fiind mai bun), iar 
morbiditatea, mortalitatea şi supraviețuirea la 5 ani sunt similare celor 
înregistrate la pacienții la care s-a efectuat rezecţie seriată (Figura 1). Trebuie 
totuşi amintit că această atitudine terapeutică nu poate fi aplicată decât în 
centre cu experienţă în chirurgia oncologică hepatică şi colorectală. 

o rezecţia seriată a tumorii primare şi a metastazelor hepatice constă în rezecția 
în primul timp operator a tumorii primare, urmată de rezecția ulterioară (după 
o perioadă de aproximativ 3 luni în care pacientul efectuează chimioterapie) a 
metastazelor. Considerăm că această abordare este recomandabilă atunci când 
riscul anestezico-chirurgical este foarte mare (complicaţii ale tumorii primare 
— ocluzie, perforație) sau în cazul unor tumori rectale pentru a căror rezecție 
sunt necesare intervenţii laborioase. 


Figura 1. Tumoră de rect mediu cu 2 MH (segmetele 3,4 şi 7,8), pentru care s-a practicat 
hemicolectomie stângă tip Hartmann, hemihepatectomie stângă, hepatectomie atipică segmente 7,8, 
limfadenectomie pedicul hepatic şi montare cateter pentru chimioterapie intraarterială (introdus în 
artera hepatică prin artera gastroduodenală). 

d. Aspecte de strategie şi tehnică chirurgicală 

Întotdeauna când se efectuează o hepatectomie pentru MHCR trebuie ca aceasta să fie 
efectuată în limite siguranță oncologică (ideal este să se obțină o margine de siguranță de minim 10 
mm), dar totodată trebuie ţinut cont ca volumul parenchimului hepatic rezidual să fie cât mai mare. 

Referitor la tipul rezecţiei hepatice nu s-au înregistrat diferențe semnificative statistic între 
rezecţiile anatomice şi cele non-anatomice, cu condiţia ca acestea să îndeplinească obiectivul RO. 

Odată cu efectuarea unor progrese semnificative în chirurgia laparoscopică, în tot mai multe 
centre se efectuează rezecţii hepatice prin abord laparoscopic. Considerăm că această abordare îşi 
găseşte un loc tot mai important în cazul acestei patologii, în special la pacienţii cu MHCR sincrone, la 
care fie ambele localizări ale bolii neoplazice pot fi abordate pe cale laparoscopică, fie rezecția tumorii 
primare să se efectueze laparoscopic iar hepatectomia prin abord clasic. Avantajul acestei abordări pe 
care am practicat-o tot mai des în ultimii ani şi pe care o recomandăm în prezent, este acela că evită 
inciziile delabrante, reduce perioada de spitalizare şi permite o reinserție socio-profesională mai 
rapidă, precum şi iniţierea mai rapidă a chimioterapiei adjuvante. 


e. Conversia la rezecabilitate a MHCR iniţial nerezecabile 
Deşi indicaţiile rezecţiei hepatice s-au extins, circa 75% din pacienţii cu MHCR prezintă 
leziuni hepatice iniţial nerezecabile. 


Până în prezent au fost elaborate câteva strategii terapeutice care să permită îndeplinirea 
acestui deziderat: 


1.  Hepatectomie după embolizarea/ligatura ramului drept portal — are drept scop producerea unei 
hipertrofii compensatorii a hemificatului stâng, ceea ce permite efectuarea ulterioară a 
rezecţiei hepatice în condiţii de siguranță (Figurile 2 şi 3). 

2. Rezecţie hepatică seriată cu/fără embolizarea/ligatura portală. În primul timp se rezecă 
metastazelor situate în parenchimul hepatic care va fi păstrat (de obicei hemificatul stâng), iar 
ulterior, după hipertrofia/regenerarea acestuia, se efectuează hepatectomia majoră prin care se 
rezecă masa metastatică cea mai voluminoasă. 

3. Rezecţie hepatică după chimioterapie neoadjuvantă. Constă în administrarea unui regim 
chimioterapic agresiv care are drept scop reducerea dimensiunilor MH până la un nivel care să 
permită efectuarea rezecţiei în condiţii de siguranţă. 

4. Rezecţie hepatică asociată cu ablaţia prin mijloace fizice a MHCR nerezecabile (din 
parenchimul restant). Se efectuează rezecția metastazelor cele mai voluminoase şi distructia 
celor de dimensiuni reduse situate la nivelul ficatului restant. 

Prin aplicarea acestor strategii terapeutice am reuşit să obținem, în centrul nostru, conversia la 
rezecabilitate a 22 de pacienți cu MHCR inițial nerezecabile (7,5% din totalul pacienţilor cu MHCR 
operaţi în serviciul nostru), înregistrând o rată a mortalității de 4,5% şi o supravieţuire la 3 ani de 
35,9%. 


Figura 2. MHCR multiple localizate în segmentul IV şi hemificatul drept pentru care s-a 
practicat ligatura ramului drept portal şi a ramurilor portale ale segmentului IV. 

Figura 3. Hipertrofia segmentelor 2 şi 3, care a permis efectuarea unei trisecționectomii 
drepte; ultima figură prezintă aspectul intraoperator postrezecție. 


f. Urmărirea postoperatorie a pacienţilor cu MHCR rezecate 

Întrucât rata recidivei neoplazice după rezecţia MHCR este foarte înaltă, urmărirea 
postoperatorie riguroasă a acestor pacienți este obligatorie şi se efectuează prin următoarele 
investigații: 


e dozarea antigenului carcinoembrionar, ecografie abdominală şi pelvină şi radiografie 
pulmonară la fiecare 3 luni în primii 2 ani şi apoi la fiecare 6 luni în următorii 3 ani. 
TC abdominală, pelvină sau/şi de torace devine obligatorie atunci când ecografia 
abdomino-pelvină sau/şi radiografia pulmonară ridică suspiciunea unei recidive 
neoplazice. 


e colonoscopie la un an postrezecție, iar dacă aceasta nu evidenţiază polipi, la fiecare 2 
ani. Când aceasta evidențiază prezenţa unor polipi colonici se va repeta anual. 


Rolul acestei urmăriri postoperatorii este acela de a identifica precoce o recidivă neoplazică, 
pentru a putea iniția cât mai rapid tratamentul adecvat. 


g. Recidiva după rezecţia hepatică 

Rata recidivei neoplazice după rezecția MHCR este de circa 60-70%, în circa două treimi din 
cazuri recidiva interesând ficatul (în aproximativ 40% din situaţii recidiva este localizată numai la 
nivel hepatic, 25% din pacienți prezentând recidivă hepatică şi extrahepatică). Deşi eficiența rezecţiei 
hepatice iterative pentru MHCR recidivate a fost privită cu mare reticență de mulți autori, ratele 
supraviețuirii la 5 ani de peste 30% justifică pe deplin acest tratament chirurgical agresiv. Experiența 
centrului nostru cuprinde 39 de rezecţii iterative efectuate la 34 de pacienţi (la 5 pacienţi s-au efectuat 
câte 2 rezecţii iterative), rata mortalităţii în ultimii 5 ani fiind de 4%, iar supraviețuirea la 30 de luni de 
37%. 


B. ABLATIA PRIN MIJLOACE FIZICE 

Ablația MHCR se poate realiza prin una din modalităţile prezentate anterior şi reprezintă o 
metodă alternativă de tratament pentru pacienţii care nu pot beneficia de rezecție hepatică. La pacienții 
cu MHCR este recomandată atunci când metastazele sunt dificil de abordat datorită localizării lor, în 
cazul metastazelor recidivate care nu pot fi rezecate, sau atunci când aceste metastaze apar la pacienți 
cu rezervă funcțională hepatică foarte redusă (pacienţi cirotici, sau cu hepatopatii care au primit 
tratament chimioterapic agresiv). Cea mai utilizată dintre metodele de ablaţie la ora actuală este cea 
care utilizează curenţi de radiofrecvenţă. Metodele ablative se pot aplica intraoperator (laparotomie, 
laparoscopie) sau percutanat. 

Urmărirea în timp real a ablației tumorale se face cu ajutorul ecografiei, iar eficiența metodei 
se apreciază prin efectuarea unei TC la 1 lună postintervenţie şi prin determinarea nivelului seric al 
ACE, care scade la valori normale atunci procedeul a fost eficient, obținându-se distrucţia completă a 
metastazei. 

Rata morbidității nu depăşeşte 20%, iar rata mortalităţii este cuprinsă între 0 şi 2,3%. Ratele 
supraviețuirii după ablaţia prin radiofrecvenţă sunt semnificativ mai mici decât cele înregistrate după 
rezecția hepatică (R0), dar sunt net superioare faţă de cele obţinute la pacienţii care au beneficiat 
numai de chimioterapie adjuvantă. 

C. CHIMIOTERAPIA 

Până în prezent niciun studiu nu a demonstrat un avantaj semnificativ al utilizării 
chimioterapiei preoperatorii (neoadjuvantă) la pacienţii cu MHCR iniţial rezecabile. Chimioterapia 
neoadjuvantă poate oferi însă rezultate foarte bune la pacienţii cu metastaze inițial nerezecabile, 
permițând conversia la rezecabilitate a cel puţin 12% din aceştia, după cum s-a arătatat anterior. 

Chimioterapia adjuvantă este recomandată de majoritatea autorilor, deşi nici în această 
situaţie nu există studii randomizate care să fi demonstrat beneficiul său. Aceasta poate fi administrată 
fie sistemic, fie loco-regional (prin introducerea unui cateter de chimioterapie în artera hepatică, de 
obicei prin artera gastroduodenală). 

Chimioterapia paliativă este utilă pentru prelungirea supravieţuirii, mai ales prin introducerea 
noilor agenți chimioterapici (Oxaliplatin şi Irinotecan) sau biologici (Bevacizumab şi Cetuximab). 


METASTAZELE HEPATICE ALE CANCERELOR 
NON-COLORECTALE 


Ca şi la MHCR diagnosticul se bazează pe antecedentele patologice personale, pe datele 
explorărilor imagistice şi, în plus, pe dozările biochimice şi hormonale specifice tumorii primare (în 
cazul metastazelor tumorilor neuroendocrine). 

Graţie rezultatelor favorabile obținute prin rezecție hepatică la pacienţii cu MHCR unii autori 
au început să practice rezecția hepatică tot mai des şi pentru MH non-colorectale. 

Referitor la metastazele tumorilor neuroendocrine există câteva particularităţi terapeutice: 

- rezecția hepatică citoreducţională (R2) ameliorează rata supravieţuirii şi calitatea vieții 

- transplantul hepatic pare a fi o opţiune terapeutică validă la pacienţii cu tumori primare 
rezecabile şi în prezența unor factori de prognostic favorabil (tumori carcinoide, Ki-67 < 5% etc.) 

Rezecţia MH non-colorectale, non-neuroendocrine este încă un subiect controversat, deşi s-a 
observat că în unele situaţii rezultatele pe termen lung par să justifice acest tratament. 

Astfel, ratele de supraviețuire sunt semnificativ mai bune la pacienţii ale căror metastaze au 
apărut la mai mult de 24 de luni de la rezecţia tumorii primare şi atunci când s-au rezecat metastaze 
unice. Totodată, metastazele tumorilor aparatului genito-urinar par a avea un prognostic mai bun după 
rezecția hepatică decât metastazele hepatice ale altor cancere. 

Cu toate acestea, în cazuri selectate de metastaze hepatice ale unor sarcoame sau ale 
cancerului gastric s-au înregistrat supravieţuiri la 5 ani de peste 30%. 

Din acest motiv, considerăm că decizia terapeutică în cazul unui pacient cu MH trebuie luată 
în urma unui consult interdisciplinar (care să implice colaborarea între un chirurg cu experiență în 
chirurgia oncologică şi hepatică, radioterapeut şi chimioterapeut). 

PATOLOGIA CHIRURGICALĂ A CĂILOR BILIARE 


A. LITIAZA BILIARĂ 


Litiaza biliară, afecţiune caracterizată de prezenţa calculilor la nivelul căilor biliare, este foarte 
frecventă, având cea mai mare pondere în cadrul patologiei tractului biliar, reprezentând de asemenea 
peste 90% dintre maladiile veziculei biliare. 

Din punct de vedere al morbidității generale, litiaza biliară afectează un procent important al 
populației: 10 % din oamenii până la 40 de ani, frecvenţa ei crescând o dată cu vârsta. Este una din 
bolile cele mai frecvent întâlnite în patologia digestivă. 

De cele mai multe ori calculii se formează în vezicula biliară şi numai rareori în celelalte 
segmente topografice ale căilor biliare (litiaza intrahepatică, litiaza primară a C.B.P.). 

Calculii biliari se diferenţiază după compoziţia lor chimică. Principalele substanţe chimice din 
care sunt alcătuiți calculii sunt: colesterolul, carbonatul de calciu, bilirubinatul de calciu, elemente ce 
se găsesc în mod natural în bilă. 

Calculul poate fi pur, când este format aproape exclusiv din una dintre aceste substanțe, poate 
fi mixt, când conţine mai multe elemente sau poate fi combinat, când are un nucleu şi un înveliş cu 
structură diferită. 

Rareori calculii biliari sunt formaţi dintr-o singură substanță, de cele mai multe ori fiind 
micşti. 

Calculii colesterolici sunt constituiți exclusiv sau în cea mai mare parte din colesterol şi 
reprezintă majoritatea calculilor biliari (80-85%). Calculii colesterolici puri sunt totuşi întâlniți în 
practică doar în 10-15 % dintre litiazele biliare. În general există tendința de a numi calculi 
colesterolici pe cei care conțin mai mult de 70 % colesterol. Aceşti calculi sunt rotunzi sau ovalari, cu 
o suprafață netedă, având o culoare gălbuie şi o strucutură cristalină pe secțiune, cu dispoziţie radiară. 
Ei sunt radiotransparenţi. Litiaza colesterinică poate fi unică sau multiplă, calculii fiind mici 
(pâna la 1 cm diametru), medii sau mari (cu diametrul de 5 cm şi mai mare). 

Calculii pigmentari sunt formaţi din bilirubinat de calciu, fiind întâlniți în circa 3 % din litiazele 
biliare. Ei sunt mici, rareori cu diametrul peste 1 cm, multipli, de culoare brun-neagră, cu suprafața 
neregulată, de consistenţă crescută sau fragili. Pot fi radiotransparenți sau radioopaci. 

Calculii puri de carbonat de calciu sunt foarte rar întâlniți. Ei au forma unor mici grăunțe dure 
şi sunt opaci la razele X. 

Calculii micşti sunt cel mai frecvent întâlniți (circa 80% din litiazele biliare). Ei sunt formaţi 
în proporţii variabile din colesterol, bilirubinat de calciu şi carbonat de calciu. Aspectul şi structura 
acestor calculi depinde de compoziţia lor chimică, cel mai adesea fiind poliedrici, multifaţetați, netezi, 
de culoare brun-gălbuie, formaţi din straturi concentrice pe secțiune. 


Patologie 

Sexul. Litiaza biliară este de trei-patru ori mai frecventă la sexul feminin. Hormonii sexuali feminini, 
mai ales estrogenii, cresc secreția biliară de colesterol şi deci saturaţia bilei în colesterol. Se pare că 
estrogenii scad sinteza în ficat şi implicit concentrația în bilă a acidului chenodezoxicolic, ceea ce 
atrage după sine creşterea concentrației de colesterol în bilă. Progesteronul inhibă contractilitatea 
veziculei biliare, ceea ce predispune la hipotonie şi stază, favorizând astfel precipitarea calculilor. 
Sarcina este caracterizată prin creşterea concentraţiei în colesterol a bilei şi diminuarea concentraţiei 
acidului chenodezoxicolic. 

Vârsta. Litiaza biliară este rar întâlnită sub 20 de ani. Frecvența ei creşte după 40 de ani, ajungând ca 
după 70 de ani să fie întâlnită la 30-60 % dintre indivizi, fără să existe mari diferențe între sexe. S-a 
remarcat că după 50 de ani saturaţia bilei în colesterol creşte, iar o dată cu înaintarea în vârstă, creşte 
progresiv secreția absolută de colesterol în bilă. 

Factorii genetici. Litiaza biliară este mai frecventă în unele familii, fiind deseori semnalată la rudele 
pacienților operaţi pentru această boală, dar modalitatea de transmitere genetică nu este cunoscută. 

Repartiția geografică. S-a remarcat că boala este mai frecventă în Europa, mai ales în ţările 
scandinave şi în America de Nord. Se pare că repartiția geografică inegală a litiazei biliare ţine atât de 
factori genetici dar şi de factori de mediu şi mai ales de obiceiurile alimentare. 

Alimentaţia pare a avea un rol important în etiologia litiazei biliare. Regimul alimentar hipercaloric 
favorizează litogeneza. Creşterea aportului alimentar de colesterol duce la creşterea secreției biliare a 
acestuia şi la suprasaturarea bilei în colesterol. 

Obezitatea însoţeşte foarte frecvent litiaza biliară, fapt dovedit de numeroase studii clinice şi 
epidemiologice. 

Diabetul zaharat este considerat ca factor favorizant în etiologia litiazei biliare. 

Tulburările metabolismului lipidic ar favoriza de asemenea apariţia acestei afecţiuni. 

Unele medicamente, crescând secreția biliară de colesterol, favorizează de asemenea 
litogeneza: estrogenii de sinteză, anticoncepţionalele, clofibratul, acidul nicotinic, insulina. 

Bolile intestinului subţire care peturbă absorbţia ileală a acizilor biliari, crescând concentrația 
colesterolului din bilă, favorizează litogeneza (boala Crohn, rezecțiile ileale, scurtcircuitările 
intestinale pentru tratamentul obezităţii.). 

Intervenţiile chirugicale gastrice şi mai ales vagotomia tronculară sunt urmate de creşterea incidenţei 
litiazei biliare, mai ales veziculare. 

Litiaza biliară pigmentară este favorizată de anumiţi factori. 

Anemiile hemolitice, prin eliminarea unor cantități mari de bilirubină indirectă (neconjugată) prin bilă, 
favorizează apariția litiazei pigmentare. În boala Minkowski-Chauffard  (microsferocitoza 
congenitală), litiaza biliară se întâlneşte în 50-70 %din cazuri. 

Ciroza hepatică este adeseori însoțită de litiază pigmentară, se pare prin existenţa unui moderat proces 
de hemoliză cronică. 

Infecția biliară, în special cu Escherichia coli, favorizează litiaza pigmentară. Bacilul Coli 
produce beta-glicuronidază, care hidrolizează bilirubina directă (conjugată) în bilirubină indirectă 
(neconjugată) şi insolubilă. Aceasta precipită sub formă de bilirubinat de calciu. Infecția biliară şi în 
special cea veziculară, generează modificări chimice locale. Lecitina este hidrolizată în lizolecitină, 
substanță cu o acţiune puternic iritantă pentru mucoasa căilor biliare, ceea ce favorizează precipitarea 
sărurilor de calciu. Staza şi infecția sunt factorii principali consideraţi răspunzători de producerea 
litiazei biliare. 

Litogeneza s-ar datora faptului că bila, o soluţie coloidală în care elementele constituente nu 
precipită, suferă o modificare fizică, trecând din starea de sol în cea de gel. Această „instabilitate 
coloidală” este considerată a fi cauza determinantă a litogenezei, ca urmare a modificărilor fizico- 
chimice ce au loc în compoziţia bilei. 

În mod natural bila conţine substanţe hidrosolubile (săruri minerale, bilirubină conjugată) şi 
substanțe liposolubile (colesterolul) care devin solubile în mediul apos al bilei datorită formării 
miceliilor mixte. Acestea din urmă sunt ansambluri macromoleculare constituite din săruri biliare şi 
lecitine, substanţe bipolare, care prin grupările lor hidrofobe fixează colesterolul şi prin cele hidrofile 
sunt solubile în apă. 

Colesterolul se găseşte în bilă într-o concentraţie vecină cu saturația. Solubilitatea sa necesită 
prezența sărurilor biliare şi a lecitinei. În soluţiile micelare, colesterolul nu poate depăşi valoarea de 
10-15%, cifră peste care el precipit. 

Colesterolul este secretat de ficat în bilă. Producția de 1-1,5 g/zi depinde de aport şi de 
eliminare. O creştere a concentraţiei colesterolului în bilă poate ţine de un aport excesiv la nivelul 
ficatului sau de o sinteză crescută, ca şi de o tulburare a echilibrului ce există între diferitele sale căi de 
eliminare. 

Sărurile biliare au un rol esențial în solubilizarea colesterolului. Acizii biliari primari (acidul 
colic şi chenodezoxicolic) sunt sintetizaţi la nivelul hepatocitului, plecând de la colesterol. La nivel 
hepatocitar acizii biliari sunt conjugaţi cu glicocol şi taurină, formând sărurile biliare. Acestea sunt 
eliminate în bilă şi circa 80 % suferă ciclul entero-hepatic, fiind reabsorbite la nivelul ileonului 
terminal. După mese, circulația enterohepatică creşte şi o dată cu ea şi secreția de acizi biliari, ceea ce 
duce la o scădere a saturaţiei bilei în colesterol. 

Lecitinele reprezintă peste 90% din fosfolipidele pe care le conţine bila. Ele potenţează acțiunea 
acizilor biliari de solubilizare a colesterolului. Miceliile mixte, care cuprind şi lecitinele, au o 

capacitate crescută de solubilizare a colesterolului, proporţia fiind de o moleculă de lecitină pentru 
trei-patru molecule de acizi biliari. 

Bila normală este o soluţie apoasă care conţine colesterol în cantitate de 4-5 g la litru. 
Solubilizarea colesterolului se datorează deci miceliilor mixte. Bila devine litogenă atunci când este 
suprasaturată în colesterol şi/sau când diminuă concentraţia substanţelor solubilizante (săruri biliare, 
lecitine), aceste două tulburări putându-se asocia. 

Small şi Admirand (1968) au arătat că pentru o proporţie constantă de apă (90%) şi la o 
temperatură determinată (370C), solubilitatea micelară a colesterolului depinde de trei variabile: 
concentraţia în săruri biliare, în lecitină şi în colesterol. 

Reprezentarea acestora într-o diagramă tridimensională arată că solubilizarea completă a 
colesterolului nu este posibilă decât într-o zonă limitată. 

Recent s-a subliniat şi importanţa conţinutului bilei în apă pentru stabilirea limitei de 

solubilizare a colesterolului. Astfel, pentru aceeaşi concentraţie de săruri biliare, lecitine şi colesterol, 
solubilitatea acestuia este cu atât mai ridicată cu cât bila e mai concentrată. Cantitatea de apă a bilei 
variază în mod normal între 75-98%. În consecință, diagrama tridimensională a lui Small nu cuprinde 
totalitatea fenomenelor fizico-chimice care duc la apariţia calculilor de colesterol. Pe de altă parte, s-a 
constatat că bila suprasaturată în colesterol nu implică în mod inevitabil apariţia calculilor. 
Se admite că la bolnavii cu litiază colesterolică, ficatul secretă o bilă saturată sau suprasaturată în 
colesterol. Saturarea bilei poate fi consecinţa fie a unei diminuări a secreției de acizi biliari şi 
fosfolipide, fie, se pare mai frecvent, a creşterii secreției biliare de colesterol, explicată prin creşterea 
sintezei hepatice. S-a observat la aceşti bolnavi o creştere a activităţii enzimei care reglează sinteza 
colesterolului în ficat HMG-CoA-reductaza (3-hidroxi-3-metil-glutamil-CoA- reductaza). 

Pe de altă parte, s-a remarcat o diminuare a sintezei de acizi biliari din colesterol, activitatea 
enzimei care controlează această reacție (7-alfa-hidroxilaza) fiind mult diminuată. 

În bila suprasaturată în colesterol, moleculele acestuia agregă cu uşurinţă, formând un nucleu 
(procesul de nucleere a calculilor), în jurul căruia precipită alte molecule, concurând la creşterea 
calculului. Deseori nucleul calculului este format din resturi celulare, mucus, material microbian sau 
parazitar, bilirubinat sau alte săruri de calciu. 

Vezicula biliară are, se pare, un rol important în procesul de litogeneză, fiind locul de 
predilecție al formării calculilor colesterolici. Capacitatea mare a veziculei biliare de a concentra bila, 
tulburările de motilitate precum şi secreția în exces a mucusului sunt principalele elemente incriminate 
în litogeneză. Reabsorbția în exces a apei poate modifica compoziția bilei. Colecistatonia reţine o 
cantitate mare a sărurilor biliare, care astfel sunt excluse din circuitul entero-hepatic. Celulele 
descuamate ale mucoasei veziculare, mucusul în exces secretat de această mucoasă, corpii bacterieni, 
pot agrega cristalele de colesterol. 

În afara factorilor generali de litogeneză, care determină excreția de către ficat a unei bile 
litogenice, există şi factori favorizanţi locali, dintre care staza biliară (Aschoff) şi infecția biliară 
(“catarul litogen Naunyn”) sunt cel mai des citați. 

Staza şi infecția, în special la nivelul veziculei biliare, sunt capabile să genereze formarea 
calculilor. 


Anatomie patologică 

Rareori vezicula biliară litiazică are un aspect macroscopic normal. De cele mai multe ori, 
colecistul prezintă leziuni anatomo-patologice determinate de cauze multiple: mecanice, inflamatorii, 
trofice sau degenerative (adesea asociate variabil). 

Remanierile morfologice cele mai frecvente sunt cele mecanice, datorate acțiunii calculilor din 
lumen. Astfel, apar pungi diverticulare în special în regiunea infundibulară, datorită inclavării unui 
calcul voluminos, leziune cunoscută sub numele de „bursa Hartmann”. 

În cazul inclavării unui calcul în canalul cistic, drenajul biliar al colecistului fiind împiedicat, 
vezicula se măreşte global. 

Leziunile inflamatorii şi degenerative se proiecteză foarte diferit, în raport cu gradul 
septicității mediului vezicular, cu vechimea evoluţiei şi fenomenele reactive. 

Rămân câteva aspecte anatomopatologice caracteristice, foarte utile în orientarea diagnosticului 
chirurgical: 

-vezicula fragă este caracterizată de leziuni ale mucoasei colecistice, care apare intens hiperemiată, cu 
multiple granulaţii mici, de culoare gălbuie, generate de depunerea în corion a unor achene de 
colesterol; 

-hidrocolecistul (hidropsul vezicular) apare atunci când un calcul se inclavează în canalul cistic sau 
regiunea infundibulară, excluzând astfel vezicula biliară din circuitul digestiv normal. Colecistul este 
în aceste cazuri mult destins, în tensiune, uneori cu un conţinut vâscos, albicios, datorită acumulării 
excesive de mucus (mucocelul vezicular); 

-în colecistita acută litiazică, vezicula biliară prezintă semne certe de inflamație acută, corespunzătoare 
fazei evolutive a procesului patologic: cataral, edematos, flegmonos. Seroasa colecistului este intens 
hiperemiată, peretele mult îngroșat, edemaţiat. În interiorul vezicii se găsesc unul sau mai mulți 
calculi, bilă purulentă, cu detritusuri celulare. Alteori conţinutul veziculei biliare este foarte purulent 
(piocolecist). Când agresivitatea septică a florei microbiene este foarte mare, apar zone de gangrenă 
parcelară a mucoasei sau a întregului perete colecistic, zonele respective având o culoare brun-verzuie 
sau luând chiar aspect de sfacel. Pot apărea perforații ale peretelui vezicular, prin care se poate 
contamina cavitatea peritoneală, realizându-se fie o peritonită localizată subhepatică, fie o peritonită 
acută difuză. 

În general procesul septic peritoneal are tendința de a se limita în jurul colecistului inflamat 
printr-un proces de peritonită plastică, la care participă marele epiplon, colonul transvers, duodenul, 
pilorul (plastronul pericolecistic). Se pare că, alături de factorul septic, în patogenia leziunilor 
destructive, caracteristice colecistitei acute mai intervin şi alţi factori ca: ischemia vasculară, leziunile 
mecanice generate de compresia calculului la nivelul regiunii infundibulare mai ales, unde determină 
tulburări ischemice şi trofice; 

-vezicula scleroatrofică apare în urma unor episoade repetate de inflamație acută a colecistului care au 
fost îndelung tratate medical. Vezicula biliară este redusă ca volum, cu pereții mult îngroşaţi, printr-un 
proces de scleroză degenerativă şi mulați pe conţinutul litiazic. 


COLECISTITA CRONICĂ LITIAZICĂ 

Se poate pezenta sub trei forme clinice diferite. 

Colecistită cronică asimptomatică (latentă) este diagnosticată întâmplător cu ocazia unei explorări 
ecografice sau mai rar radiologice abdominale sau intraoperator, când se intervine chirurgical pentru o 
altă afecţiune. Alteori ea este diagnosticată necroptic, fără să fi avut nici o manifestare clinică 
anterioară. Această formă clinică reprezintă circa 40-50 % din totalul litiazelor biliare. 

Forma dispeptică se caracterizează printr-o simptomatologie subiectivă sugestivă pentru o suferință 
biliară. 

O serie de tulburări dispeptice ca balonări postprandiale, disconfort digestiv, greață, rare 
vărsături bilioase, tulburări de tranzit digestiv inexplicabile, gust amar, cefalee de tip migrenos, mai 
ales dacă apar după prânzuri bogate în alimente colecistokinetice, la o pacientă obeză, peste 40 de ani, 
trebuie să sugereze clinicianului posibilitatea unei litiaze veziculare. 

Forma dureroasă este caracterizată de prezenţa colicilor veziculare. Aceste dureri colicative 
survin după mese colecistochinetice (grăsimi, maioneză, smântână, rântaşuri, prăjeli), relativ brusc, la 
câteva ore postprandial şi se caracterizează printr-o durere mai ales epigastrică, mai rar în hipocondrul 
drept. Durerea, cu un caracter colicativ, iradiază posterior în regiunea lombară dreaptă, în regiunea 
dorsală a coloanei vertebrale şi ascendent spre vârful scapulei şi umărul drept; ea poate fi exacerbată 
uneori de respiraţia profundă (semnul tusei) şi poate fi asociată cu greață, vărsături alimenare şi apoi 
bilioase, care prin persistență devin foarte greu de suportat. 

Simptomatologia durează câteva ore, fiind de obicei uşor calmată de medicaţia antispastică şi 
antialgică uzuală. Aceste manifestări simptomatice pot surveni la intervale variabile de timp, de la ani, 
luni sau câteva zile. Între episoadele colicative pacientul poate fi complet asimptomatic sau poate 
prezenta un sindrom dispeptic de tip biliar 

La examenul obiectiv, în timpul colicii biliare, se poate evidenția o durere vie la palparea 
hipocondrului drept, deseori însoţită de hiperestezie cutanată şi discretă apărare musculară. În afara 
episodului acut dureros, sugestivă pentru diagnostic este manevra Murphy pozitivă, durere certă la 
presiunea în punctul cistic, când bolnavul tuşeşte sau respiră adânc. O dată cu generalizarea examinării 

ecografice în cadrul acestei afecţiuni este descrisă de către medicii ecografişti manevra Murphy 
„ecografică”, identică cu cea descrisă anterior, doar că presiunea în punctul cistic o realizează medicul 
examinator cu sonda (transductorul) aparatului ecografic. 
Explorări paraclinice 
O simptomatologie clinică sugestivă pentru litiază biliară obligă la o explorare paraclinică atentă şi 
complexă, uneori pentru a stabili diagnosticul. 

Ecografia este principala investigație imagistică în litiaza veziculară, aducând informaţii diag- 
nostice majore, fiind în acelaşi timp o metodă neinvazivă, simplă, rapidă şi repetabilă. Calculii veziculari 
sunt hiperecogeni şi se însoțesc de un con de umbră acustică posterior, dacă sunt mai mari de 3 mm. 


SPITALUL UNIVERSITARCID:_ 29.05«97 
BUCUREST < 08:23:26 
i DE  0.0cm 


Figura 1 
Litiază biliară — aspect ecografic. 
Ecografia furnizează de asemenea informaţii referitoare la dimensiunile organului, grosimea peretelui, 
extrem de importante în cazul colecistitei acute sau a celei scleroatrofice. Pe de altă parte, ea oferă date 
despre diametrul şi conţinutul căii biliare principale (mai ales coledocul supraduodenal), de mare 
importanță pentru chirurg în stabilirea strategiei operatorii. 

Ecografia stabileşte algoritmul diagnostic în cazul pacienţilor icterici. Dacă există dilataţie a 
căilor biliare, aspectul pledează pentru un icter mecanic. Când există dilataţie numai a căilor biliare 
intrahepatice este recomandată colangiografia transparietohepatică (CTPH), iar când C.B.P. este 
dilatată se recomandă colangiografia endoscopică retrogradă (ERCP). Ecografia mai are avantajul că 
oferă concomitent detalii şi despre alte viscere, evidențiind leziuni ce pot exista concomitent cu litiaza 
biliară: ciroză hepatică, hidatidoză hepatică, pancreatită acută sau cronică etc. 

Examenul radiologic, altădată considerat explorarea fundamentală în diagnosticul litiazei 
biliare, cu toate că şi-a pierdut supremaţia — în faţa ecografiei- ramâne o explorare utilă. Astfel, 
radiografia abdominală simplă, centrată pe zona hipocondrului drept evidențiază imaginea calculilor 
radioopaci, ce se află în zona de proiecţie a veziculei biliare, iar pe o radiografie de profil, anterior de 
coloana vertebrală, element de diagnostic diferenţial cu litiaza renală dreaptă. 

Celelalte metode de examinare radiologică cu substanţe de contrast: colecistografia orală cu 
Razebil, colecistocolangiografia venoasă cu Pobilan sunt rar utilizate, genul de informaţii furnizate de 
acestea referitoare la conţinutul şi dinamica veziculei, dar şi a căilor biliare fiind la ora actuală obţinute 
prin scintigrafie hepatică cu techneţiu. 

Tomografia computerizată dacă este judicios indicată, mai ales în contextul asocierii cu alte 
afecţiuni ce necesită investigații suplimentare, reprezintă o explorare utilă şi în litiaza veziculară. 
Diagnosticul diferenţial 

Ulcerul duodenal, mai ales cu localizare post-bulbară, poate pune probleme de diagnostic 
diferențial cu litiaza biliară, cu atât mai mult cu cât asocierea litiazei cu ulcerul este posibilă. 
Examenul clinic şi explorările paraclinice permit de obicei diagnosticul precis. 

Pancreatita cronică este des asociată litiazei biliare şi căutarea afectării pancreasului se impune pentru 
un diagnostic complet şi corect. 

Angina pectorală, infarctul miocardic cu localizare posteroinferioară pot intra în discuția 
diagnosticului diferențial, examenul ECG şi celelalte investigaţii paraclinice precizând diagnosticul. 

Hernia hiatală se poate şi ea asocia litiazei (triada lui SAINT: hernie hiatală, diverticuloză 
digestivă şi litiază biliară). 

Apendicita acută cu sediu subhepatic, colonul iritabil, litiaza renală dreaptă pot ridica 
probleme de diagnostic diferențial, examenele paraclinice, ecografia şi explorările radiologice 
elucidând diagnosticul. Calculii biliari pot fi confundați cu cheaguri de sânge consecutiv unei 
hemobilii, deşi bila are o acţiune fibrinolitică mare, care de obicei îi dizolvă rapid. 

Evolutie şi complicații 

Evoluţia unei litiaze veziculare nu poate fi previzibilă, ceea ce are o mare importanţă în 
orientarea terapeutică. 

Din motive didactice diferențiem complicațiile evolutive ale litiazei veziculare în trei 
categorii: mecanice, infecțioase şi degenerative, deşi această împărțire este oarecum arbitrară, având în 
vedere complexitatea patogenică a mecanismelor, care evoluează deseori intricat. 

Complicaţii mecanice 

Hidropsul vezicular acut şi cronic (hidrocolecistul) apare ca urmare a inclavării unui calcul în 
regiunea infundibulară sau în canalul cistic. Debutul clinic este de obicei sub forma unei colici biliare, 
mai rar apare insidios. 

Obiectiv, constatăm o formațiune ovalară, sensibilă, de consistenţă renitent-elastică, mobilă cu 
respirația în sens cranio-caudal, situată sub marginea inferioară a ficatului, în regiunea de proiecție 
topografică a veziculei biliare. 

Uneori, sub tratament medical sau spontan, hidropsul vezicular poate dispărea, ca urmare a 
repermeabilizării zonei infundibulo-cistice, dar recidivele sunt posibile (colecistul „în acordeon”). 

Mai rar, hidropsul vezicular poate perfora, generând o peritonită acută difuză. Alteori, 
conţinutul se poate suprainfecta, realizând un tablou clinic de colecistită acută. 

Litiaza secundară a C.B.P.: poate apărea ca urmare a migrării unor calculi mici prin canalul cistic în 
hepatocoledoc sau mai rar prin constituirea unei fistule bilio-biliare (între vezicula biliară şi C.B.P.), 
cu evacuarea conţinutului vezicular în coledoc (de cele mai multe ori calculi mari). 

Clinic, apariţia acestei complicaţii trebuie bănuită atunci când simptomatologia dureroasă este 

deosebit de violentă, persistentă şi nu cedează la medicaţia antispastică şi antialgică uzuală. 
Fistulele veziculare. În afara migrării calculilor în sistemul canalar biliar, ei pot părăsi lumenul 
vezicular şi prin efracția peretelui acestuia. Numeroşi factori contribuie la realizarea acestei 
complicații, printre care amintim: tensiunea crescută din lumenul colecistului, modificările trofice ale 
peretelui vezicular, leziunile de decubit realizate de calculi în special în regiunea infundibulară. După 
sensul traiectului pe care îl urmează conţinutul vezicular deosebim: 

Fistula biliară externă este de obicei consecinţa unei colecistite acute, care a evoluat mult timp 
netratată. Ea generează un flegmon al peretelui abdominal, iar apoi, printr-o soluţie de continuitate, o 
comunicare între colecist şi exterior, cu instalarea unei fistule biliare externe. 

Fistula biliară internă apare mai des şi se poate prezenta în două variante morfopatologice: 
Fistula bilio-biliară se datorează unui calcul vezicular inclavat în regiunea infundibulo-cistică. 

Presiunea crescută din lumenul vezicular, leziunea de decubit realizată de calcul la nivelul 
zonei de inclavare, tulburările locale circulatorii şi procesul inflamator septic de vecinătate duc pentru 
început la apariţia unei burse Hartmann, care se alipeşte şi apoi aderă la peretele C.B.P. Ulterior, prin 
necroza peretelui vezicular, se va realiza o comunicare directă între cele două lumene. În acest fel, 
conținutul VB se poate evacua în C.B.P., calculii de dimensiuni mari ajungând în coledoc. Fistula 
bilio-biliară apare mai ales în litiazele veziculare cu evoluţie îndelungată, cu episoade acute 
inflamatorii repetate. Uneori instalarea fistulei este precedată de un episod de colecistită acută urmat 
de icter şi colangită. Alteori este o descoperire intraoperatorie. 

Fistulele bilio-digestive apar printr-un proces morfopatologic asemănător. Peretele VB se ali- 
peşte de duoden, mai rar de colonul transvers. Prin aceleaşi leziuni trofice, septice, inflamatorii, lu- 
menul VB ajunge să comunice direct sau prin intermediul unei cavități intermediare (peritonită închis- 
tată) cu lumenul digestiv (duoden, colon). Simptomatologia diferă după modul de constituire a fistulei 
(direct sau printr-o cavitate intermediară, caz în care fistula este precedată de un episod de peritonită 
acută localizată). Mai rar, fistula biliodigestivă se constituie insidios, primul semn fiind o complicație 
evolutivă a ei. De obicei, deci, apariţia fistulei este precedată de un episod clinic de colecistită acută. 
După constituire, fistula biliodigestivă poate fi insoțită de o simptomatologie variabilă. 

Uneori se remarcă o ameliorare clinică a simptomatologiei acute biliare, lucru explicabil prin 
efectul de drenaj al conţinutului septic vezicular. În cazul eliminării unor calculi de dimensiuni mici în 
lumenul digestiv, remisiunea poate fi de lungă durată. Dacă în lumenul duodenal migrează un calcul 
voluminos, acesta poate realiza, prin inclavare, o obstrucție a lumenului digestiv, mai rar la nivelul 
duodenului, mai frecvent în regiunea ileonului terminal. Clinic apar semnele unei ocluzii intestinale 
înalte prin obstrucție, cunoscute sub denumirea de ileus biliar. 

Fistula colecisto-colică este o complicaţie de o gravitate deosebită, datorită contaminării căilor 
biliare cu floră colică şi apariției unei angiocolite severe consecutive. 

Mai rar, apariţia fistulelor biliodigestive debutează clinic printr-un episod de hemoragie digestivă, 
datorită ulceraţiilor de decubit determinate de un calcul voluminos inclavat. 

Diagnosticul de fistulă biliodigestivă poate fi sugerat de o radiografie abdominală simplă, pe 
care apare pneumobilia (aer în căile biliare). Tranzitul baritat evidenţiază refluxul substanţei de 
contrast din lumenul digestiv în căile biliare, stabilind astfel diagnosticul de fistulă bilio-digestivă, 
care poate fi doar sugerat clinicianului de anamneză. 


Complicatii infecțioase 

COLECISTITA ACUTĂ 

Colecistita acută (C.A.) este cea mai frecventă complicaţie a litiazei biliare, în 32% din cazuri putând 
fi prima manifestare a acesteia. Ea apare cu o frecvenţă crescută în intervalul de vârstă 50-70 de ani şi 
determină 20 % din intervenţiile chirurgicale efectuate pe căile biliare. Datorită evoluţiei sale 
imprevizibile, 40% din cazurile de C.A. sunt operate târziu, în urma unui tratament medical prea lung. 
Gravitatea acestei afecțiuni depinde de forma anatomopatologică a C.A., intensitatea procesului 
distructiv şi infecțios, vârstă, precum şi de tulburările metabolice secundare induse de boală. 
Fiziopatologie. Mult timp s-a considerat C.A. ca fiind datorată unui proces strict infecțios. Constatarea 
că, frecvent, nu pot fi depistaţi germeni în bila veziculară a pus în discuţie existența şi a altui 
mecanism declanşator în afara celui infecțios S-a constatat că într-un procent important din cazuri bila 
este sterilă, microbismul fiind mai degrabă cantonat în pereții veziculei biliare. lată de ce, actualmente, 
C.A. este considerată mai ales o complicație mecanică majoră a litiazei biliare. Ea apare secundar 
inclavării unui calcul în regiunea infundibulară sau la nivelul cisticului, situaţie care creează o 
hipertensiune intraveziculară cu rol de factor declanşator al procesului acut colecistic. 

Există actualmente mai multe teorii care caută să explice modul de declanşare a afecțiunii: 

Teoria iritației chimice. Obstrucţia cisticului sau a regiunii infundibulare face ca bila să se concentreze 
în VB. Această bilă hiperconcentrată, bogată în pigmenţi biliari, reprezintă un factor major de iritare 
chimică a mucoasei veziculare, producând într-un prim timp o inflamație aseptică a acesteia, cu edem 
masiv şi un infiltrat inflamator bogat în celule a tuturor straturilor VB. Se produce şi o modificare 
concomitentă a permeabilităţii mucoasei VB, ceea ce conduce la o acumulare excesivă de lichid în 
lumenul vezicular. 
Astfel, are loc o creştere progresivă a presiunii intraveziculare. Conţinutul VB este de obicei steril în 
primele zile, iar dacă între timp survine dezobstrucția lumenului, evoluţia procesului fiziopatologic se 
face spre fenomene de fibroză parietală, concomitent cu ameliorarea clinică. Dacă un astfel de ciclu 
evolutiv se repetă de câteva ori, va conduce la apariţia unei VB scleroatrofice. În cazul în care 
obstrucția inițială se menţine, apare suprainfecția conţinutului vezicular, ceea ce duce la accentuarea 
modificărilor parietale cu evoluție spre gangrenă a VB. Datorită hiperpresiunii şi edemului, apare 
compresiunea vaselor sanguine parietale cu delimitarea unor zone de ischemie. Acest proces are o 
evoluţie mai gravă la vârstnici (care au şi leziuni ateromatoase vasculare), ceea ce explică apariția unor 
leziuni întinse de gangrenă parietală. 

Când există un calcul de dimensiuni mari inclavat infundibular, acesta poate exercita o 

compresiune mecanică directă, de aceea fenomenele de gangrenă sunt în aceste situaţii de maximă 
intensitate în regiunea respectivă. 
Teoria enzimelor pancreatice. Experimente efectuate prin injectarea de suc pancreatic în VB cu 
cisticul obstruat au declanşat o C.A. După Donald Wagner, tripsina, acționând asupra mucoasei 
veziculare prin hidroliza proteinelor, determină o inflamație asemănătoare iritației chimice. Această 
teorie poate explica geneza C.A. de origine coledociană, prin obstrucția litiazică a C.B.P., când cisticul 
şi zona infundibulară sunt libere. 

Rolul factorului septic. Germenii izolați din bila veziculară în colecistita acută sunt foarte diferiți. Cel 
mai frecvent întâlniți sunt: E. coli (50%), Stafilococ auriu, Streptococ nehemolitic, Bacilul tific, 
Streptococ hemolitic, Clostridium perfringens. De remarcat sunt asocierile microbiene în C.A. grave, 
mai ales la vârstnici. Intrucât bila rămâne des sterilă, sunt frecvent necesare culturi din peretele vezicii 
biliare. 


Multiplicarea germenilor în peretele vezicular explică pe de-o parte întinderea maximă a 
leziunilor distructive pe suprafața extraperitoneală a VB, cât şi importanţei mari atribuită intraoperator 
decolării VB din foseta cistică, un timp septic principal al intervenției. Există trei maniere de 
producere a infecției mediului vezicular: 

-calea hematogenă portală (intestin — v. portă — ficat — căi biliare); 

-calea hematogenă (infecţie de focar — căi biliare); 

-calea canalară ascendentă (de excepție). 

Rolul factorilor anatomici. Vezica biliară este din punct de vedere anatomic un diverticul al căilor 
biliare extrahepatice, având raporturi strânse cu calea biliară principală, duodenul, pancreasul, colonul 
transvers. Colecistul este un organ anexă al ficatului şi al tubului digestiv, fiind profund influenţat de 
disfuncţiile acestora. Vezicula biliară are în majoritatea cazurilor 2/3 din suprafaţă intraperitoneal, 
inflamaţia ei interesând seroasa, dar procesul rămânând însă limitat de cele mai multe ori la loja 
subhepatică. 

În 98 % din C.A., cauza este litiazică, majoritatea (92%) fiind produse prin inclavarea unui 
calcul în cistic sau în regiunea infundibulară. Mai rar C.A. apare prin obstrucţia litiazică a C.B.P. 
terminale (6%). 

Există şi alte cauze anatomice care pot determina ocluzia temporară sau definitivă a lumenului 
VB în afara litiazei: 

-malformații congenitale ale VB (corp, fundus, canal cistic); 

-deformații anatomice congenitale la nivelul canalului cistic: implantarea cisticului pe flancul stâng al 
C.B.P., cisticul dublu cudat, cistic cudat printr-o malformaţie vasculară, valvule anormal dispuse; 
-deformaţii anatomice câştigate: prin procese inflamatorii cronice, cisticite, remanieri postoperatorii 
după chirurgia gastroduodenală, parazitoze, tumori benigne sau maligne ale canalului cistic. 

Prezența germenilor în VB litiazică reprezintă un factor favorizant în producerea C.A. 
Elementul esenţial rămâne însă obstrucţia lumenală, care, realizând o „cavitate închisă”, poate 
exacerba o floră preexistentă în lumen, ceea ce va determina o evoluţie rapidă a procesului septic. 

În parazitozele VB (Giardia lamblia), procesul inflamator cronic poate uneori obstrua lumenul 
cistic prin dopuri de fibrină, realizând o C.A. şi în acelaşi timp o exacerbare a florei existente în 
colecist. 

În hidatidoza hepatică, deschiderea chistului în căile biliare poate colmata lumenul C.B.P. şi 
realiza condiţii pentru o C.A. hidatică. 

Anatomie patologică Leziunile anatomopatologice în colecistita acută sunt nespecifice, 
caracterizate prin hipertrofia peretelui vezicular. Acesta poate fi sediul unui edem accentuat, cu 
hiperemie intensă şi leziuni inflamatorii difuze ce evoluează spre ulceraţie şi necroză parietală. 


Figura 2 
Colecistită acută litiazică — perete vezicular în tensiune, seroasă hiperemică, edem important (imagine 
intraoperatorie) 

Leziunile inflamatorii pot depăşi limitele VB, propagându-se la organele vecine: 

-spre hilul hepatic (pediculită hepatică); 

-spre faţa inferioară a ficatului; 

-în foseta cistică (abcese); 

-spre foița peritoneală posterioară a duodenului, capsula pancreasului, mezocolonul transvers şi marele 
epiplon, toate aceste organe participând la constituirea plastronului pericolecistic. 


Figura 3 
Colecistită acută litiazică — plastron pericolecistic, se remarcă la polul superior peretele VB în tensiune (imagine 
intraoperatorie). 


Figura 4 
Colecistită acută litiazică — plastron voluminos pericolecistic, parţial disecat. În mijlocul imaginii VB în 
tensiune, cu perete mult îngroşat, hiperemie intensă, edem şi zone hemoragice multiple (imagine intraoperatorie). 

Calculul inclavat infundibular creează prin acţiune mecanică o zonă de distrucţie maximă ce 
poate evolua spre constituirea unui abces juxtapedicular. 

În cazul unei evoluţii favorabile, leziunile inflamatorii acute cedează şi apare o reacţie 
conjunctivă cu scleroză retractilă ce se constituie treptat între 10-12 zile şi 4 luni. Acest proces de 
fibroză afectează şi organele din jur, creând ulterior condiţii dificile de operabilitate. 

Criteriul morfologic de clasificare a colecistitelor acute 


l. C.A. catarale — sunt colecistitele acute hidropice 
2. C.A. distructive 

-flegmonoase 

-gangrenoase, 

-perforate. 


Clasificarea formelor clinice de colecistită acută 

1. Forme supraacute — cu semne clinice grave, date în special de perforația macroscopică sau 
microscopică a VB, cu un coleperitoneu localizat sau generalizat, cu gangrenă masivă a peretelui 
vezicular. Formele distructive de C.A. se datorează alterărilor trofice ale VB, care apar consecutiv 
creşterii brutale a presiunii intralumenale, ceea ce compromite vascularizația parietală şi creează rapid 
condiții de ischemie, necroză şi gangrenă. 

2. Forme acute: 

- C.A. hidropice; 

- Piocolecist cu un conţinut steril; 

- C.A. flegmonoase; 

- C.A. purulente septice; 

- C.A. gangrenoase. 

3. Forme subacute — reprezentate de cazurile tratate timp îndelungat cu antibiotice: 

- piocolecistitele sclero-retractile însoţite de abcese periveziculare şi / sau intrahepatice; 

- piocolecistitele fistulizate: fistule biliare externe, biliobiliare sau biliodigestive; 
Diagnostic clinic 

În afara cazurilor în care colecistita acută apare ca primă manifestare a bolii (32%), o 
anamneză bine condusă poate releva elemente sugestive pentru diagnostic: suferinţă digestivă veche, 
tulburări dispeptice de tip biliar, un examen ecografic anterior care a semnalat litiaza VB. 

Durerea este un semn major în cadrul simptomatologiei colecistitei acute, având caractere 
diferite în funcție de forma clinică a bolii. Ea trebuie clar diferențiată de simpla colică biliară, remisă 
prompt spontan sau după medicaţia antialgică şi antispastică. 

În C.A. ea este profundă, apăsătoare, în epigastru, putând fi însoțită de jenă periombilicală şi 
fenomene dispeptice. Caracterul persistent al durerii şi tendinţa de a se deplasa spre hipocondrul drept 
sugerează un proces evolutiv acut. 

Dacă sediul iniţial al durerii este în hipocondrul drept, aceasta poate fi datorată unor leziuni 
distructive de la debut, mai ales dacă este de intensitate mare şi rezistentă la tratamentul medical 
aplicat. 

Iradierea periombilicală, spre hipocondrul stâng şi baza hemitoracelui stâng sugerează 
participarea pancreatică (colecistopancreatită acută), iar tendinţa spre generalizare a durerii conduce la 
bănuiala instituirii unei peritonite acute difuze de origine biliară. 

Greţurile şi vărsăturile se asociază într-o proporție de 80%, mai ales când C.A. coexistă cu o 
pancreatită acută şi / sau o litiază a C.B.P. 

Frisonul apare în colecistitele acute distructive. La bătrâni, acesta poate domina tabloul clinic, 
durerea trecând pe un plan secundar, precipitarea evoluţiei spre colaps fiind o certitudine în absența 
unor măsuri terapeutice prompte şi energice. Intensitatea mare a frisonului şi mai ales repetarea lui în 
primele 24 ore apare în leziunile de gangrenă veziculară şi colangită severă. 

Când icterul şi oliguria însoțesc evoluţia unei C.A., intervenţia chirurgicală se impune de 
urgenţă pentru a preveni instalarea colangitei ictero-uremigene. 

Febra depinde de gradul de inflamație al VB şi de difuziunea procesului septic. O curbă febrilă 
„în platou” sugerează în general absenţa unor leziuni distructive marcate şi cu un tratament medical 
bine condus ea poate scădea în circa 3-5 zile. 

Oscilaţii febrile mari, însoţite de frisoane şi icter sunt expresia unei angiocolite, a existenței 
unor complicaţii septice locale (abcese, fistule bilare interne). 

La persoanele vârstnice, febra nu este în concordanță cu substratul anatomopatologic al 
colecistitei acute (colecistitele tahicardie, tulburări de ritm cardiac, oligurie şi alterarea stării generale. 
Examenul clinic 

În ceea ce priveşte semnele locale, la examenul abdominal, vezica biliară devine palpabilă 
după 24-48 de ore de la debutul afecțiunii. Aria de proiecţie este variabilă în funcţie de gradul de 
adipozitate, conformația toracelui şi chiar situaţia topografică a veziculei. Putem palpa vezica şi în 
fosa iliacă dreaptă în ptoza hepatică, situaţie în care intră în discuţie diagnosticul diferențial cu 
plastronul apendicular. 

Un aspect particular îl reprezintă plastronul pericolecistic care, prin participarea altor organe 
(duoden, colon, epiplon), realizează o masă voluminoasă, dură, important de diferențiat față de VB 
palpabilă, în tensiune. 

Contractura, apărarea musculară, sensibilitatea la nivelul hipocondrului drept, toate aceste 
semne decelate la palpare arată participarea seroasei peritoneale la procesul inflamator. 

Icterul se asociază colecistitei acute într-o proporție de 25-45%, fiind secundar unei litiaze coledociene 
în 10-24 % din cazuri. Icterul simplu nu este o prezumție absolută a litiazei C.B.P. În colecistita acută, 
el se poate datora; 

-procesului inflamator de vecinătate — pediculită hepatică, oddită, pancreatită acută cefalică; 


652 


- Manual de chirurgie pentru studenți - 


-compresiunii directe a C.B.P. prin calcul inclavat în regiunea infundibulară sau în canalul cistic 
(situaţie când cedează repede la tratamentul medical); 
-compresiune indirectă a C.B.P. —când vezica biliară aşezată într-o fosetă cistică profundă face ca 
acute gangrenoase sau chiar perforate evoluează cu subfebră — 37,5 grade Celsius), dar este însoțită de 
regiunea fundusului să apese ca un căluş pe coledoc, pe care îl deplasează. 

Dacă icterul nu cedează la tratament medical, este intens, progresiv, atunci ne putem gândi la 
litiaza C.B.P. 
Explorări paraclinice 

Ecografia este explorarea de elecţie, neinvazivă, repetabilă care poate preciza diagnosticul în 
urgenţă, evidențiind atât litiaza veziculară, cât mai ales modificările de volum ale VB, îngroşarea 
pereţilor, aspectul conţinutului, dimensiunile lumenului coledocian, starea organelor vecine —ficat, 
pancreas (fig. 5, fig. 6, fig. 7). 

Explorarea radiologică fără a mai avea rolul primordial atribuit în trecut, rămâne foarte utilă 
nu atât pentru depistarea eventualilor calculi radioopaci (puţini), cât mai ales pentru diagnosticul 
diferențial cu alte afecțiuni acute întâlnite în urgenţă (nivele hidoraerice în ocluzia intestinală, ansa 
„santinelă” în pancreatita acută, pneumoperitoneu în ulcerul perforat etc.). 

Radiografia abdominală simplă, în ortostatism poate evidenția pneumobilia-—aer în căile biliare 
— în cazul unei fistule bilio-biliare sau chiar un pneumocolecist în leziunile gangrenoase supraacute, cu 
germeni anaerobi, ale VB. 

Analizele de laborator sunt foarte importante atât pentru evaluarea gravităţii stadiului evolutiv, 
cât mai ales pentru stabilirea strategiei operatorii. 

Se urmăreşte leucocitoza, care într-o colecistită acută necomplicată are valori de 8000-14000 / 
dl, iar în formele complicate depăşeşte 20 000 /dl. 

Bilirubinemia, în colecistitele acute care evoluează cu icter, ne oferă indicaţii asupra existenţei sau nu 
a litiazei C.B.P asociate (în general o bilirubină mai mare de 5 mg% pledează pentru o litiază a 
C.B.P.). 

Amilazemia şi amilazuria crescute atestă o paticipare pancreatică. 

Modificările ECG pot fi sugestive pentru o suferință cardiacă indusă de procesul acut septic 
abdominal — subdenivelarea segmentului ST, reducerea de amplitudine a undei T etc. 

Evoluţia şi complicațiile colecistitei acute 

Este necesar de subliniat de la bun început faptul că tratamentul antibiotic modifică evoluția 
clinică a C.A. fără a duce la vindecarea leziunilor anatomo-patologice, tabloul semiotic luând un 
caracter subacut, neconcordant cu evoluţia procesului distructiv al veziculei biliare. De aceea, nu se 
poate vorbi de o vindecare a C.A. prin tratament cu antibiotice, recăderile fiind posibile şi obişnuite. 
Următoarele complicaţii pot surveni în evoluţia unei C.A.: 

Piocolecistita se caracterizează prin VB cu pereţi îngroşați, plină de puroi, cu reacţie 
importantă de pericolecistită. Puroiul din colecist este steril, iar evoluţia bolii cronică. 

Supuraţiile periveziculare evoluează cu semne locale şi generale atenuate. Sediul lor poate fi 
la nivel juxtacoledocian, cu răsunet asupra pediculului hepatic. O formă particulară este supuraţia 
ganglionului cistic. Aceste colecţii au tendinţa de a fistuliza în C.B.P., colon, duoden. 

Abcesele din foseta cistică apar în special în formele gangrenoase ale C.A., sunt de regulă 
mici, multiple, mai rar profunde, în „buton de cămaşă”. 

Fistulele bilio-digestive şi bilio-biliare sunt alte complicaţii posibile ale C.A. 

Pediculita scleroasă se caracterizează prin leziuni inflamatorii fibroase la nivelul pediculului hepatic, 
reprezentând un factor septic torpid. Aceste leziuni sunt definitive, ele putând să se extindă, antrenând 
apariţia fie a unei pancreatite cefalice cronice nodulare, fie a unei oddite scleroase. În timp are loc o 
remaniere profundă a peretelui coledocian, care se îngroaşă şi capătă un aspect „arterial”. Aceste 
remanieri morfologice ale C.B.P. conduc şi la o perturbare a funcţionalităţii. Are loc o 
defuncționalizare a peretelui coledocian. Staza şi infecția consecutive explică apariția în timp a unei 
litiaze secundare a C.B.P. 

Blocul aderențial subhepatic se organizează în timp, ducând la o periviscerită fibroasă. 

Plastronul lemnos reprezintă o peritonită plastică circumscrisă care nu evoluează nici spre rezoluţie, 
nici spre abcedare, dar rămâne un factor septic persistent. 

Clinic, evoluția unei C.A. sub tratament medical se urmăreşte monitorizând: 

- starea generală a bolnavului; 

- febra; 

- semnele locale (abdominale); 

- leucocitoza. 

Apariţia unui frison intens în timpul tratamentului medical traduce existența unor leziuni 
distructive şi impune intervenţia chirurgicală de urgenţă. 

Instalarea semnelor de iritație peritoneală, intensificarea icterului, creşterea leucocitozei, 
persistenţa febrei impun intervenția chirurgicală de urgență. 

Pentru a sesiza în timp util toate aceste modificări, bolnavul cu o C.A. va fi examinat clinic de 
cel puţin două-trei ori pe zi. 

Tratamentul colecistitei acute 

Tratamentul colecistitei acute are o etapă medicală şi una chirurgicală, cu excepţia 
complicațiilor majore. Atitudinea terapeutică trebuie individualizată. 

A. Evoluţia gravă, supraacută impune salvarea imediată a vieții pacientului (peritonită, colangită 
severă, IRA), deci o intervenţie chirurgicală rapidă, cu risc operator crescut, specific operaţiilor de 
urgență majoră. 

B. Formele de gravitate medie, mică pun în discuție avantajele şi dezavantajele celor două 
metode terapeutice, indicaţiile şi limitele lor. 

Tratamentul medical constă în reechilibrare intensivă parenterală hidroelectrolitică, 
metabolică, antibioticoterapie. 

Avantaje: ameliorarea stării generale, limitarea evoluţiei procesului acut peritoneal, permite explorarea 
paraclinică completă a bolnavului (biologică, cardiacă, respiratorie, renală) şi corectarea eventualelor 
afecţiuni asociate. În acest fel diagnosticul este complet şi precis, iar evaluarea biologică a bolnavului, 
mult mai completă. 

Dezavantaje: ameliorarea clinică indusă de tratamentul medical nu exclude evoluţia spre complicaţii 
grave. Intervenţia chirurgicală, dacă este mult timp amânată, poate fi mai dificilă din cauza 
perivisceritei şi a leziunilor de vecinătate: pediculită, pancreatită, periduodenită. 

Tratamentul chirurgical 

După cum s-a precizat, tratamentul chirurgical de urgenţă are indicaţii limitate la cazurile în care 
semnele generale şi locale o justifică. În rest, tratamentul chirurgical se recomandă a fi efectuat după o 

primă etapă de tratament medical, momentul operator fiind fixat în următoarele 4-10 zile de la debutul 
bolii, cu asigurarea unor condiţii de confort operator maxim. 

l. Colecistectomia reprezintă tratamentul ideal al colecistitei litiazice, care duce la vindecarea 
bolnavului. Ea presupune excizia organului din foseta cistică, ligatura canalului cistic şi a surselor 
principale de vascularizație —artera cistică sau ramurile ei. Aceste lucruri sunt mai dificil de efectuat în 
colecistita acută, unde procesul inflamator de pediculită hepatică face de multe ori imposibilă iden- 
tificarea joncţiunii cistico-hepatice. 

lată de ce maniera anterogradă de abord a colecistecomiei — de la fundus spre cistic — este mai 
sigură, permiţând avansarea pas cu pas spre zona de risc maxim, pe măsura decolării colecistului din 
foseta cistică. 

Există şi o altă modalitate tehnică — colecistectomia retrogradă — neindicată în colecistita 
acută, pentru că excizia VB începe de la joncțiunea cistico-infundibulară, în apropierea pediculului 
hepatic, existând riscuri mari de ligatură accidentală sau de lezare a C.B.P., prin confuzia cu canalul 
cistic. 

În ceea ce priveşte colecistectomia laparoscopică, deşi indicaţiile ei, restrânse la început doar 
la cazurile cronice, necomplicate, se îndreaptă în zilele noastre tot mai mult şi spre colecistita acută, 
datorită avantajelor pe care le oferă (abord miniinvaziv, stres operator minim, vizibilitate optimă a 
structurilor anatomice). Ea nu reprezintă o metodă de elecţie în tratamentul colecistitei acute. 

Colecistectomia este urmată de toaleta minuțioasă a spaţiului subhepatic şi drenaj. 
Tratamentul intensiv parenteral postoperator trebuie continuat până la reluarea toleranţei digestive şi a 
tranzitului intestinal. 

2. Colecistostomia este o intervenţie chirurgicală de mai mică amploare, care constă în golirea 
lumenului VB de calculi şi puroi, urmate de drenajul la exterior al colecistului inflamat. Această 
intervenţie este indicată atunci când nu este posibilă extirparea organului, la vârste înaintate, la 
pacienți cu tare asociate importante, care nu pot suporta o intervenţie chirurgicală de durată. 
Complicaţii degenerative 

Litiaza VB este considerată o stare precanceroasă. Nu se poate ignora faptul că 87 % din 
cancerele VB survin pe vezicule purtătoare de calculi. De aceea indicaţia colecistectomiei la pacienții 
cu litiază a VB s-a extins în ultimul timp. 

Alte complicaţii degenerative observate în timpul intervențiilor chirurgicale pentru tratarea 
unor litiaze VB care au evoluat mult timp sunt: 

- hepatita şi prihepatita satelită; 
- pancreatita cronică cefalică nodulară; 
- pediculita hepatică. 


B. COLECISTOPATII CRONICE NELITIAZICE 


În capitolul de colecistopatii cronice nelitiazice sunt incluse o serie variată de afecţiuni ale 
veziculei biliare, care au în comun următoarele: 
a) lipsa litiazei, element major de diagnostic; 
b) suferinţă clinică sugestivă pentru o afectare a veziculei biliare; 
c) varietate mare a substratului anatomopatologic al suferinței VB, care poate îmbrăca aspecte 
inflamatorii, displazice, degenerative. 
Clasificare 
Colecistopatiile cronice nelitiazice sunt clasificate în: 
I. Colecistoze 
Arianoft (1966) a clasificat colecistozele în trei mari clase: 
A. Colesterolozele — afecțiuni caracterizate prin prezenţa la nivelul mucoasei veziculare a unor 
depuneri patologice de esteri ai colesterolului. Ele se pot întâlni sub mai multe aspecte. 
a) Forme difuze — „vezicula fragă”, manifestă prin hiperemia intensă a mucoasei, care prezintă 
multiple proeminențe (granulaţii) de culoare galbenă. Acestea corespund unor acumulări anormale de 
celule histiocitare încărcate cu esteri de colesterol şi lipide în chorion şi submucoasă. 
b) Forme localizate (infundibulare). 
c) Polipul colesterolic este de fapt manifestarea locală a colesterolozei. Histologic el are acelaşi aspect 
al colesterolozei. 

Se poate desprinde uşor şi astfel ajunge liber în lumen, generând o simptomatologie 
caracterizată prin colici biliare. 
Caracteristic pentru colesteroloze este desprinderea achenelor sau polipilor colesterinici în lumenul 
VB. De aici ei pot migra transcistic în C.B.P., iar mai departe transpapilar. Acest parcurs poate fi 
însoțit de o simptomatologie clinică acută şi poate fi responsabil de declanşarea unor episoade repetate 
de pancreatită acută (pancreatita acută recidivantă). 
d) Vezicula de portelan (calcinoza veziculară) se caracterizează printr-o infiltrație fibrohialină cu 
depozite calcare a peretelui vezicular. Radiografia simplă de hipocondru drept pune în evidență pereții 
groşi, cu impregnaţie calcară ai VB. 


Figura 8 
Radiografie simplă de hipocondru drept. Se observă calcificarea peretelui VB (aspect tipic al veziculei de 


Figura 10 
Veziculă de porțelan. Se remarcă îngroşarea peretelui VB, care este sediul unui proces degenerativ. 

Figura 11 

Veziculă de porțelan. Pe secţiune se observă calcificarea peretelui VB, care este mult îngroșat şi rigid. 
Vezicula calcară nu trebuie confundată cu bila calcică, în care conţinutul VB este alb-lăptos, bogat în 
săruri calcare, radioopace. 
B. Polipozele cuprind: 
a) Papilomatoza veziculară (colecistites glandularis proliferans) este rară şi se manifestă sub forma 
unor proliferări ale peretelui V.B. Microscopic este vorba de o hiperplazie a stratului muscular. 
b) Adenomiomatoza apare macroscopic drept o aglomerare de noduli sau o simplă îngroşare a 
peretelui VB. Leziunile au în general dimensiuni mici şi sunt relativ greu de identificat. Histopatologic 
este vorba de o aglomerare de acini, înconjurați de fibre musculare şi țesut fibros (adenomiomatoze, 
adenofibromatoze). 
C. Diverticulozele intramurale pot fi relativ frecvent întâlnite. Se caracterizează prin prezența de 
invaginări ale mucoasei VB (sinusurile Rokitansky — Aschoff), însoțite de proliferări şi hiperplazii, 
care străbat stratul muscular până la seroasă. 

Microscopic au înveliş epitelial asemănător mucoasei VB În unele cazuri diverticuloza este 
localizată, alteori difuză. Când îşi pierde comunicarea cu lumenul VB, apar mici chisturi parietale 
(“colecistita chistică”). 

II. Colecistitele cronice nelitiazice — sunt afecţiuni care se manifestă clinic printr-o simptomatologie 
caracteristică unei suferințe a VB, dar la care examene repetate ecografice şi colecistografice nu au 
putut demonstra existența calculilor în interiorul veziculei. Prezenţa cristalelor de colesterol şi de 
săruri amorfe în bilă, alături de leucocite şi eventual o bilicultură pozitivă sunt elementele care susțin 
diagnosticul. Recent, tubajul duodenal cu administrare de colecistokinină pentru a obţine un eşantion 
de bilă veziculară în vederea examinării sedimentului şi a recoltării biliculturii este recomandat. 
Colecistografia cu acid iopanoic, pentru a opacifia VB şi a urmări la monitorul cu fluorescență 
contracția ei, este foarte utilă pentru diagnostic. 

Criteriul pozitiv de diagnostic include prezenţa unui sediment patologic, eventual a unei 
biliculturi pozitive, reproducerea în timpul explorărilor a simptomatologiei clinice, evidenţierea 
tulburărilor de contractilitate ale V.B. (hipocontracţie sau hipercontracţie). 

Răspunsul pozitiv la aceste teste exploratorii se întâlneşte într-un procent ridicat la pacienții 
care prezintă colesteroloze sau colecistite cronice alitiazice. Indicaţia colecistectomiei în aceste cazuri 
duce la un rezultat bun postoperator, în sensul că majoritatea pacienţilor devin asimptomatici. 

Succesul depinde în primul rând de o corectă explorare şi de o judicioasă indicație operatorie. 


C. NEOPLASMUL VEZICULEI BILIARE 


Incidenţă — etiologie 

Neoplasmul veziculei biliare este cea mai frecventă localizare a cancerului la nivelul căilor 
biliare şi una dintre cele mai grave. Reprezintă circa 5% din toate tumorile maligne găsite la autopsie. 

Marea majoritate a pacienţilor (91%) au peste 50 de ani. Raportul incidenţei bolii între femei 
şi bărbaţi este de 4 la 1. 

Incidenţa bolii creşte o dată cu vârsta şi apare mai ales la unele grupuri etnice (indienii din 
SUA, populaţia din Alaska, europenii din nord-estul continentului, japonezii care au emigrat în SUA). 

Concomitenţa cu litiaza veziculară sugerează că aceasta ar juca un rol în apariţia neoplaziei. Se pare că 
între 70% şi 87% dintre pacienţi au litiază V.B. 

În rândul bolnavilor operaţi pentru litiază V.B. în timpul colecistectomiei se descoperă un 
neoplasm la 1 — 2%. 

Deşi nu există o relaţie clară între mărimea calculilor şi incidența neoplasmului de V.B., se 
pare totuşi că un bolnav cu o piatră mai mare de 3 cm are şanse de zece ori mai mari de a dezvolta un 
cancer, comparativ cu un alt pacient care are calculi sub 1 cm. 

Şi alte condiţii patologice ale V.B. sunt asociate cu dezvoltarea unui neoplasm la acest nivel: 
fistulele  colecistodigestive, vezicula de porțelan  (12,5%-61  %),  colecistita cronică 
xantogranulomatoasă. Astăzi este unanim acceptată ideea că adenoamele V.B. sunt leziuni 
precanceroase. De aceea se recomandă tratamentul chirurgical al tuturor leziunilor polipoide mai mari 
de 1 cm, chiar dacă sunt solitare sau asociate cu litiaza colecistică, mai ales peste vârsta de 50 de ani. 

Neoplasmul V.B. are o incidență mai mare la bolnavii cu dilataţie congenitală de căi biliare. 
Colita ulcerativă este adesea însoțită de tumori maligne ale căilor biliare, majoritatea interesând C.B.P. 
şi doar 13% V.B. 


Patogenie 
Există studii experimentale care sugerează că transformarea malignă ar putea fi determinată de 
existenţa unor corpuri străine mediului natural al V.B. Au fost incriminate şi unele substanţe 


eliminate prin bilă care ar avea rol carcinogenetic, pornind de la asemănări între structura chimică a 
colesterolului şi cea a metilcolantrenului. Experimentele sugerează că litiaza V.B. în prezența unui 
carcinogen ar facilita apariția cancerului. Este posibil ca în prezenţa litiazei unele bacterii să producă 
un carcinogen în mediul vezicular. 

Toate aceste date experimentale nu au fost însă până acum confirmate în clinica umană. 
Anatomie patologică 
Următoarele tipuri de neoplasme au fost semnalate la nivelul V.B.: 
-adenocarcinom (82%) — el poate îmbrăca o formă schiroasă, papilară sau mucinoasă; 
-carcinom nediferenţiat (7%); 
-neoplasm cu celule scuamoase (3%); 
-carcinom mixt — adenoacanthom (1%); 
-tumori maligne rare: limfosarcom, rabdosarcom, reticulosarcom, fibrosarcom, melanom, carcinoid, 
carcinosarcom. 

Macroscopic putem întâlni următoarele aspecte anatomo-clinice: 
-forma coloidă — V.B. apare mult mărită de volum, dură, cu perete gros, infiltrat; 
-forma schiroasă — V.B. este rigidă, retractată, dură; 
-forma encefaloidă — V.B. conţine în lumen o tumoră mare, boselată, vegetantă, friabilă, care 
sângerează uşor spontan sau la palpare. 


Figura 12 
Neoplasm al veziculei biliare. Pe secţiune se ia proliferarea tumorală malignă a peretelui. 
Căi de metastazare Se cunosc mai multe modalități de metastazare în neoplasmul de V.B.: 
- limfatică; 
- vasculară; 

- intraperitoneală; 
- neuronală; 
- intraductală prin contiguitate (direct, din aproape în aproape). 

Deşi se pot întâlni metastaze în orice organ, această situaţie constituie un fenomen final în 
evoluţia bolii, diseminarea producându-se pe cale venoasă. 

Extinderea prin contiguitate apare frecvent şi în mod obişnuit. Sunt interesate foseta cistică a 
ficatului, regiunea pilorică şi a duodenului, unghiul hepatic al colonului, peretele abdominal, marele 
epiplon. 

Metastazele limfatice apar în ganglionii pericoledocieni, din micul epiplon, în special posterior de D I. 

Majoritatea trunchiurilor limfatice de pe latura stângă a V.B. drenează în ganglionul cistic 
(Mascagni). Trunchiurile limfatice de pe latura dreaptă a V.B. se varsă în ganglionii pericoledocieni, 
care se află pe marginea dreaptă a C.B.P. Din aceste staţii extensia se face spre ganglionii limfatici 
situaţi posterior de regiunea cefalică a pancreasului şi apoi mai departe în ganglionii interaortocavi şi 
din jurul venei renale stângi. 

Metastazarea hepatică apare precoce şi se realizează pe multiple căi: venoasă, limfatică, 
directă, canalară. Extinderea directă prin contiguitate şi cea limfatică sunt cele mai obişnuite. 
Metastazarea masivă hepatică poate să apară chiar în absenţa metastazelor nodulilor limfatici. 
Metastazarea pe cale venoasă se face frecvent la nivelul fosetei cistice şi a segmentului IV hepatic. 
Extensia pe cale canalară se realizează prin canalul cistic în C.B.P., mai ales în adenocarcinomul 
papilar. 

Diagnostic 

Simptomatologia neoplasmului V.B. nu este specifică. 
Cele mai frecvente simptome şi semne sunt: 

- durerea (66%); 

- pierderea ponderală (59%); 

- icterul mecanic (51%); 

- anorexia (40%); 

- tumoră palpabilă în hipocondrul drept (40%). 

Simptomatologia diferă în raport cu stadiul evolutiv al bolii, extensia ei, absenţa sau prezenţa 
unor simptome biliare anterior de debutul neoplaziei. 

În general palparea unei V.B. tumorale reprezintă un stadiu avansat al bolii. 

Icterul este produs de cele mai multe ori de invazia C.B.P. sau de compresia extrinsecă a acesteia de 
către metastazele ganglionare voluminoase şi multiple. Mai rar icterul se datorează metastazelor 
hepatice multiple. 

Neoplasmul V.B. poate perfora într-un organ vecin sau în cavitatea peritoneală (5 %). Invazia 
în organele vecine poate genera stenoze (duodenale, pilorice) sau sângerări. 

Hemoragia digestivă superioară poate să apară fie prin invazia unor organe, fie secundar 
hemobiliei sau insuficienţei hepatice. 

Diagnosticul preoperator este rareori stabilit. Clinic, bănuiala de neoplasm V.B. poate fi 
susținută de prezenţa unor manifestări biliare la o femeie în vârstă, cu dureri continue şi intense în 
hipocondrul drept, unde se constată la palpare o formațiune dură şi o hepatomegalie boselată. 

Explorarea paraclinică poate aduce date suplimentare pentru diagnostic. 

Colecistografia orală arată de obicei o V.B. neopacifiată (exclusă radiologic). Rareori tumora poate fi 
vizualizată (1-2%) în lumenul V.B., dar imaginile sunt de calitate îndoielnică pentru a susţine 
diagnosticul. 

Tranzitul baritat poate evidenția o compresiune extrinsecă a regiunii antro-duodenale, dar 
aceasta nu este specifică şi poate apărea şi în alte afecțiuni benigne ale V.B. 

Tomografia computerizată stabileşte diagnosticul în circa 2/3 din cazuri. 

Asocierea ecografiei la explorarea CT abdominală precizează diagnosticul la 70% dintre 
pacienți. 

Angiografia selectivă creşte rata diagnosticului corect preoperator, dar majoritatea pacienţilor sunt în 
stadii nerezecabile. 
Prognostic 

Neoplasmul de V.B. are un prognostic sever. 88% dintre bolnavi mor în primul an de la 

diagnostic şi numai 4% supraviețuiesc la 5 ani. Cei care supraviețuiesc mai mult timp sunt pacienţii la 

care diagnosticul a fost pus de examenul histopatologic şi a reprezentat o surpriză după 
colecistectomie. 

Dacă tumora este limitată până la stratul muscular al V.B. şansa de supravieţuire este mare, 
dar aceste cazuri sunt foarte rare. Practic toți bolnavii cu o neoplazie a V.B. limitată la mucoasă şi 
musculară au şanse de supravieţuire la 5 ani, în timp ce numai 7% dintre pacienţii cu interesarea 
seroasei mai sunt în viață la acelaşi interval de timp. Supravieţuirea depinde şi de tipul histopatologic 
al neoplaziei: 

-adenocarcinomul papilar — supravieţuire medie 6 luni, 24 % la un an; 
-carcinomul anaplazic — supravieţuire medie de o lună de la diagnostic, 4% la un an. 
Tratament 

Cele mai optimiste statistici arată că doar 30% dintre bolnavi pot beneficia de o intervenţie cu 
intenţie de radicalitate oncologică, adică: colecistectomie cu rezecția parenchimului hepatic de la 
nivelul fosetei cistice sau chiar trisegmentectomie ori lobectomie hepatică dreaptă, acestea asociate cu 
limfadenectomie regională. 

Morbiditatea şi mortalitatea postoperatorie sunt ridicate după aceste intervenții, iar 
prognosticul este extrem de rezervat. În ciuda unor intervenţii radicale complexe la două luni 
postoperator s-au constatat frecvent metastaze diseminate. 

În general se consideră că rezecţiile largi nu influenţează semnificativ prognosticul. 

O moderată ameliorare a calității vieţii poate fi uneori obținută postoperator, dar acest 
beneficiu este în general de scurtă durată. 

Intervenţii paliative sunt recomandate pentru a combate icterul mecanic, prin invazia C.B.P., 
printr-o derivație sau stent, ori în cazul unei stenoze digestive înalte printr-o GEA 
(gastroenteroanastomoză). 

O ameliorare poate fi obţinută şi prin extirparea V.B. tumorale (atunci când e posibil tehnic) în 
ideea de a preveni invazia rapidă a organelor vecine şi a scădea rata complicațiilor bolii. 

Chimioterapia şi/ sau radioterapia au arătat că beneficiul acestor mijloace de tratament este 

discutabil. 
Icterul mecanic neoplazic care apare după colecistectomie poate fi dificil de tratat pentru că, de obicei, 
tumora interesează porta hepatică. Plasarea endoscopică a unei proteze, retrograd prin structurile 
maligne, după cateterizarea C.B.P. şi apoi a canalelor situate mai sus de bifurcaţie poate reduce 
simptomatologia obstrucţiei biliare. 

Inserţia percutană a unei proteze biliare, sub control ecografic sau tomografic, poate realiza 
decompresia arborelui biliar, dar utilizarea metodei este ocazională, deoarece rata complicațiilor este 
mare, iar colmatarea cateterului cu material neoplazic frecventă. 

Pentru că prognosticul în neoplasmul V.B. este atât de grav, mulți specialişti recomandă 
colecistectomia la toţi pacienții care au litiază, chiar paucisimptomatică. 

Există anumite leziuni macroscopice la nivelul peretelui V.B., care trebuie să trezească 
bănuiala unei neoplazii: induraţii, ulceraţii limitate, placarde albicioase şi dure, un nodul sesil sau 
pediculat proeminent în lumen etc. 

Deschiderea lumenului V.B. şi examinarea lui atentă de către operator este obligatorie în orice 
colecistectomie, pentru a putea preveni o eroare gravă de diagnostic. 

Dacă în timpul unei colecistectomii laparoscopice se bănuieşte un cancer de V.B. este 
recomandată reconversia la chirurgia deschisă, mai ales dacă extirparea V.B. pare posibilă. Biopsiile 
tumorilor din lumenul V.B. sunt contraindicate în timpul intervențiilor laparoscopice. 

Dacă neoplazia V.B. nu a fost recunoscută în timpul colecistectomiei laparoscopice s-au remarcat 
metastaze la nivelul locurilor de introducere a trocarelor şi diseminare peritoneală la scurt timp 
postoperator. 

Se discută încă dacă este recomadată reintervenţia cu intenţie de radicalitate oncologică la 
pacienții la care s-a descoperit histopatologic un neoplasm de V.B. după colecistectomie. 

Intervenţia chirurgicală este contraindicată la pacienţii cu metastaze hepatice multiple şi/ sau 
carcinomatoză peritoneală. 

D. ICTERUL MECANIC 


Icterul mecanic sau posthepatic se datorează în majoritatea cazurilor obstrucției litiazice sau 
neoplazice a căii biliare principale. 

Toţi bolnavii suferinzi de acest fel de icter au în comun o semiologie şi un tablou biologic de 
laborator. 

Tabloul clinic 

Icterul mecanic are câteva caracteristici clinice esențiale: 

-este precedat şi/sau însoțit de prurit; 

-tegumentele capătă o tentă bronz-verzuie; 

-intensitatea icterului este neobişnuită celorlalte ictere; 

-este progresiv în majoritatea cazurilor; 

-la examenul clinic constatăm o bradicardie importantă; 

-din primele zile ale instalării icterului apare o hepatomegalie de colestază, semn cardinal, cu mare 
valoare diagnostică; 

-în funcţie de sediul obstacolului mecanic în raport cu joncţiunea cistico-coledociană şi cu starea 
pereţilor veziculei biliare (supli sau scleroşi) putem constata subhepatic o veziculă biliară destinsă, sub 
tensiune (semnul Courvoisier- Terrier). Când vezicula biliară este scleroatrofică sau obstacolul se află 
deasupra vărsării canalului cistic, acest semn lipseşte; 

-urina bolnavului este foarte închisă la culoare, ca berea neagră — colurie; 

-aspectul fecalelor, în obstrucția completă, este caracteristic. Materiile fecale sunt decolorate, 
albicioase, cu aspect de mastic — scaune acolice. 

Tabloul biologic 

Este caracteristic prin următoarele modificări paraclinice: 

a) în sânge: 

-hiperbilirubinemie marcată, remarcând creşterea predominentă a bilirubinei conjugate (directe); 
-creşterea fosfatazei alcaline; 

-creşterea colesterolemici. 

Acestea alcătuiesc aşa-numitul „sindrom paraclinic de colestază”. 

Celelalte mari sindroame paraclinice (de citoliză, inflamator, de insuficiență hepatică) rămân o 
perioadă de timp în limite normale. Dacă o eroare de diagnostic lasă colestaza să evolueze o perioadă 
mai îndelungată, atunci modificarea acestor teste de laborator relevă o decompensare hepatocelulară 
gravă; 

b) în urină se constată cantități mari de pigmenţi şi săruri biliare, ceea ce explică coluria constatată 
clinic; 
c) în fecale se observă absenţa stercobilinogenului, ceea ce determină apariţia scaunelor acolice. 

La examenul de digestie, lipsa bilei în tractul digestiv explică insuficiența de digestie şi 
absorbţie, datorate mai ales lipsei de activare a enzimelor pancreatice sau lipsei concomitente a 
acestora în unele cazuri. În această situaţie se remarcă şi aspectul grăsos al fecalelor (steatoree). 
Scintigrafia hepato-biliară, ecografia hepato-bilio-pancreatică, tomografia computerizată sunt mijloace 
moderne de explorare paraclinică de un real folos în diagnosticul icterelor mecanice. 

În icterele mecanice cu perioade de remisiune poate fi indicată colangiografia intravenoasă, 
care însă rămâne negativă ori de câte ori bilirubinemia depăşeşte 3 mg %. 

Colangiografia transparieto-hepatică sau transhepatică intraoperatorie sunt alte explorări 
capabile uneori să precizeze sediul şi natura obstacolului mecanic la nivelul căilor biliare. 
Colangiografia transpapilară retrogradă prin duodenofibroscopie este o explorare cu aport diagnostic 
major în icterul mecanic. 


I. LITIAZA CĂII BILIARE PRINCIPALE 


Etiologie 
Se consideră că circa 15% dintre bolnavii cu litiază biliară au calculi în calea biliară principală 
(C.B.P.). 

Aceşti calculi pot fi: 

a) Calculi de migrare din vezicula biliară (V.B.). Aceştia reprezintă în jur de 90 % dintre cazurile de 
litiază a C.B.P.. Din V.B. calculii ajung în C.B.P. fie transcistic, fie în urma constituirii unei fistule 
biliobiliare (între regiunea infundibulară a V.B. şi C.B.P.). Aceştia au toate caracterele calculilor 
veziculari. Ei sunt faţetaţi sau rotunzi, de cele mai multe ori de aspect colesterinic, sunt lucioşi şi au o 
consistență crescută. Dacă rămân o perioadă mai lungă de timp în C.B.P. aceşti calculi se pot impregna 
secundar cu săruri şi pigmenți biliari, dar nucleul lor rămâne colesterinic. 

b) Staza şi infecția din C.B.P. reprezintă elemente esențiale care pot determina formarea calculilor 
coledocieni autohtoni. Aceştia sunt friabili, de aspect argilos, fără luciu, de culoare brună şi pot avea o 
formă cilindrică, realizând un mulaj al lumenului coledocian. 

c) Mai rar calculii din C.B.P. provin dintr-o litiază intrahepatică. Litiaza intrahepatică apare mai ales 
secundar unei parazitoze (Clonorchis sinensis, frecvent în Asia) sau în boala Caroli (maladie 
congenitală caracterizată prin dilatarea sacciformă a arborelui biliar intrahepatic). 

Formele anatomo-clinice ale litiaze C.B.P. 

1) Forma comună, cea mai frecventă, se caracterizează prezența calculilor flotanţi în C.B.P.. Atât timp 
cât scurgerea bilei în duoden nu este împiedicată, clinic nu există o simptomatologie evidentă. 

2) Forma complexă, în care există o simptomatologie caracteristică generată de un calcul inclavat în 
papilă sau în coledocul terminal, care blochează pasajul biliar în duoden. 

3) Forma „malignă” sau „împietruirea coledociană” este caracterizată de prezenţa a numeroşi calculi în 
C.B.P., care este colmatată atât de materialul litiazic, cât şi de noroi biliar. De obicei există o litiază 
veziculară şi chiar intrahepatică de însoţire (““panlitiază”). 

Prezenţa calculilor în coledoc va genera în timp anumite modificări anatomo-patologice şi 
funcţionale ale C.B.P.. Prima modificare interesează diametrul lumenului coledocian, care dacă 
depăşeşte 1 cm este considerat patologic. La început peretele C.B.P. rămâne suplu, „de aspect venos” 
(|. Juvara), dar în timp, datorită proceselor inflamatorii repetate, el se infiltrează şi ia un aspect 
„arterial” (I. Juvara). 

Acest proces de fibroză poate interesa şi regiunea papilei, realizând o stenoză inflamatorie a 
regiunii oddiene. Inflamația repetată şi reacția conjunctivă fibroasă înlocuieşte structurile elastice şi 
contractile ale peretelui C.B.P. 

În timp se instalează „coledocul defuncţionalizat”, în care este profund alterată peristaltica. 
Lipsa peristalticii adecvate pentru asigurarea unui flux bilioduodenal eficient conduce la stază şi 
infecție, adică la elemente favorabile apariţiei litiazei C.B.P. 

Dacă lumenul C.B.P. atinge dimensiuni foarte mari, ajungând la un diametru de 3-4 cm, 
vorbim de megacoledoc. 

Explorarea paraclinică 

1) Ecografia poate oferi date importante pentru diagnostic: 

diametrul C.B.P. în regiunea supraduodenală; 

dilataţia căilor biliare intrahepatice; 

prezenţa unei imagini anormale la nivelul ficatului: chist hidatic, metastaze etc; 

existența unei maladii cefalice pancreatice asociate: pancreatită acută, pseudochisturi, noduli de 
pancreatită cronică, tumori maligne, calcificări etc. 

Pasajul retroduodenal al C.B.P. nu permite totuşi o explorare corectă a coledocului inferior, ceea ce 
limitează aportul diagnostic al ecografiei. 

2) ERCP (colangiopancreatografia retrogradă endoscopică) este cea mai performantă investigaţie de 
diagnostic a litiazei C.B.P. şi a patologiei asociate de joncțiune bilio-duodeno-pancreatică. Ea constă 
în abordul endoscopic al papilei, cateterizarea ei şi efectuarea unei colangiopancreatografii retrograde. 


662 


- Manual de chirurgie pentru studenți - 


Figura 13 
Colangiopancreatografie endoscopică retrogradă — se observă multiplii calculi în infundibulul VB şi în CBP 
Coledocoscopia endoscopică utilizând un „baby-scope” permite vizualizarea pe ecranul monitorului a 
lumenului endocoledocian şi a eventualului obstacol existent. 


Figura 14 
Coledocoscopie intraoperatorie. În lumenul coledocului se observă două imagini de calculi. 

Ecografia endoscopică se realizează cu un transductor introdus în lumenul C.B.P., ceea ce 
permite o ultrasonografie pe o rază de 5-7 cm. Se pot evidenția atât calculii din C.B.P., cât şi 
obstacolele extrinseci (tumori pancreatice cefalice). 

3) CPTH (colangiografia prin puncție percutană transhepatică) este recomandată atunci când există o 
dilataţie importantă a căilor biliare intrahepatice, în absenţa unei C.B.P. cu diametru semnificativ 
mărit. Această situație se întâlneşte în special în obstrucţiile maligne situate în vecinătatea hilului 
hepatic. 

4) Colangiografia intravenoasă este recomandată în icterele care au o bilirubină totală mai mică de 3 
mg%. Aportul ei diagnostic este discutabil, de aceea nu se practică de rutină. 

5) Colangiografia computer-tomografică este explorarea care asociază colangiografia intravenoasă sau 
pe cea endoscopică retrogradă cu tomografia computerizată. Se obțin detalii de mare valoare 
diagnostică privind conţinutul şi starea pereţilor C.B.P.. 

Forme clinice 

1. Forma clasică — dureroasă, febrilă, cu icter variabil este de departe cea mai frecventă. 

Anamneza atentă permite evidenţierea unei cronologii particulare în apariţia diferitelor simptome 
(triada Villard-Charcot). 

Primul semn care apare este durerea. Ea are un caracter colicativ cert, este localizată în 
epigastru şi hipocondrul drept, iradiază în lomba dreaptă şi sprea XI-a vertebră toracală, precum şi în 
regiunea scapulo-apexiană dreaptă. Durerea vie poate inhiba respirația profundă. 

Al doilea semn este febra. Rareori apare în acelaşi timp cu durerea, de cele mai multe ori îi 
urmează după câteva ore (6-12 ore), în general având un caracter de colangită acută (39-400C), fiind 
însoţită de frison şi urmată de transpiraţii profuze. Ea se datorează infecției mediului biliar aflat în 
stază (colangită). 

Al treilea semn, ce debutează la 24 de ore după colică, este icterul. El este precedat de 
coloraţia caracteristică a urinilor. 

O astfel de cronologie stabilită anamnestic este în general suficientă pentru a afirma 
diagnosticul de litiază de C.B.P. 

Examenul clinic pune în evidență, în primele zile, hepatomegalia de colestază, care dacă survine brusc 
(în stazele biliare acute), poate fi sensibilă ca un ficat cardiac. Dacă vezica biliară este scleroatrofică 
sau/ şi burată de calculi, ea nu se destinde, fiind nepalpabilă la examenul local. 

Evoluţia pune în valoare un alt simptom capital şi anume variabilitatea icterului, care cunoaşte 
regresiuni şi recăderi la diferite intervale de timp. 

Un asemenea exemplu semiotic nu trebuie să creeze îndoieli de diagnostic şi bolnavul trebuie 
operat în câteva zile, după o terapie intensivă complexă, absolut necesară pentru reuşita intervenţiei 
(urgență amânată). Lăsată să evolueze natural, litiaza C.B.P. va genera o infecţie gravă a căilor biliare 
intrahepatice, cu abcese miliare în ficat şi exitus prin şoc toxicoseptic. Dacă factorul septic este 
atenuat, în timp se va dezvolta o ciroză biliară secundară obstrucției şi/ sau colangitei intrahepatice. 

2. Forma icterică, cu obstrucţia completă a C.B.P., se datorează în general unui calcul inclavat la 
nivelul coledocului terminal. Cronologia caracteristică a simptomatologiei nu creează dificultăți de 
diagnostic. Nici o remisiune clinică nu se produce, icterul persistă şi se accentuează. 

3. Colangita ictero-uremigenă (Caroli) este o formă clinică rară. Anamnestic regăsim cronologia 
caracteristică a simptomatologiei. Particularitatea semiotică a acestei forme clinice constă în 
dezvoltarea precoce a unei insuficiențe hepato-renale, datorată de obicei florei microbiene extrem de 
virulente şi/ sau terenului şi reactivităţii precare a pacientului. Clinic apar icter, oligoanurie, sindrom 
hemoragipar, comă hepatică, şoc toxicoseptic sever. Prognosticul este grav. Antibioticoterapia, 
mijloacele moderne de terapie intensivă şi drenajul chirurgical al C.B.P. (care trebuie făcut de maximă 
urgență) pot salva uneori viața bolnavilor. 

4. Alte forme clinice ale litiazei C.B.P. 

a) Forma dureroasă este caracterizată de colici biliare repetate, urmate de subicter scleral sau doar de 
colurie, semne deseori nesesizate de bolnav. 

b) Forma colangitică este însoțită de febră mare, precedată sau nu de colici. 

c) Forma dispeptică se manifestă prin existența unor simptome ca: greață, vărsături bilioase, 
meteorism postprandial, disconfort digestiv, gust amar matinal. 

d) Forma latentă — în care nu există nici o simptomatologie clinică. 

Diagnosticul diferenţial 

Diagnosticul diferențial al litiazei C.B.P. se face cu: 

1. Litiaza icterigenă a cisticului sau a V.B. — în care icterul se datorează unei compresiuni extrinseci a 
C.B.P. De obicei tabloul clinic debutează acut şi evoluează ca o colecistită acută. Intervenţia 
chirurgicală impusă de evoluţia clinică va stabili cauza icterului. 

2. Icterele satelite litiazei V.B. — în cursul unei litiaze cunoscute a V.B., dacă apare un icter trebuie să 
ne gândim şi la următoarele trei eventualități: o maladie hemolitică, un calcul sau cancer al V.B., o 
hepatită icterigenă infecțioasă. 

3. Ictere nelitiazice care pot simula litiaza C.B.P.: 

a) hepatita virală — semnele pseudolitiazice nu preced icterul, ci din contră survin tardiv în cursul unui 
icter care se prelungeşte. Este recomandabil să se efectueze testele imunologice pentru depistarea 
hepatitelor de tip A, B şi C, precum şi a anticorpilor anti-muşchi neted şi anti-mitocondriali pentru a 
putea exclude o hepatită cronică activă sau o ciroză biliară primitivă, afecţiuni ce pot evolua cu tabloul 
unei colestaze intrahepatice; 

b) neoplasmele periampulare — şi în acest caz durerea şi colangita survin tardiv, după apariţia icterului; 
c) calculul migrator — dă o simptomatologie identică cu cea a calculului restant; 

d) coledocitele şi papilitele icterigene — dau o simptomatologie identică cu cea a litiazei C.B.P. 
Diagnosticul corect este stabilit prin ERCP sau intraoperator. 

Diagnosticul litiazei C.B.P.este înainte de toate un diagnostic clinic, bazat pe studiul 
cronologiei simptomelor de debut, pe datele examenului clinic şi pe urmărirea dinamică a explorărilor 
paraclinice, radiologice şi endoscopice amintite mai sus. Scăderea elementelor complexului 
protrombinic şi proconvertinic nu are aici semnificația insuficienţei hepatocelulare. Absența sărurilor 
biliare datorată obstrucţiei C.B.P. generează un deficit de absorbţie din tubul digestiv de vitamină K 

(vitamină liposolubilă). Administrarea parenterală a vitaminei K (testul Köhler) duce rapid la 
normalizarea coagulogramei. 

Tratamentul medical este un tratament adjuvant, pregătitor al intervenţiei chirurgicale. 
Diagnosticul de litiază a C.B.P. impune o intervenţie chirurgicală imediată. 

Complicaţii 

Complicaţiile litiazei C.B.P. pot fi: 

1. Complicaţii mecanice 

Icterul se instalează atunci când pasajul bilei din C.B.P. în duoden este blocat. 

Dacă există un calcul mic (de circa 3 mm) care obstruează intermitent coledocul terminal, icterul va fi 
moderat şi variabil. Dacă un calcul este inclavat în coledocul terminal sau în papilă, atunci icterul va fi 
intens şi persistent. 

2. Complicaţii inflamatorii 

Colangita acută defineşte existenţa unui proces inflamator septic la nivelul C.B.P. 

Termenul de colangită se referă la existența unui proces inflamator cantonat la nivelul căilor 
biliare intrahepatice. El se asociază cu un proces de pericolangită (inflamația structurilor din jurul 
canalelor biliare). 

Staza secundară tulburărilor de tranzit ale bilei explică instalarea fenomenelor de colangită. 
Infecția bilei se produce de cele mai multe ori pe cale hematogenă, mai rar de la nivelul unui focar 
septic extradigestiv. 

Colangita purulentă este o formă hiperseptică în care bila capătă un aspect franc purulent. 
Aceasta explică apariția microabceselor multiple hepatice şi instalarea unui şoc toxico-septic sever. 
Expresia clinică cea mai gravă o reprezintă colangita ictero-uremigenă. 


3. Alte complicații 
stenoze ale C.B.P. 
În litiaza mixtă colecisto-coledociană există două obiective majore pe care trebuie să le realizeze 
tratamentul: 
a) Ciroza biliară este secundară episoadelor repetate de colangită. Staza şi infecția biliară conduc la o 
suferință hepatocelulară şi la declanşarea unui proces scleroinflamator în spaţiile porte. Odată amorsat 
acest proces cirogen, el îşi continuă evoluţia în mod autonom. 
b) Stenoza benignă a papilei Vater se datorează inclavării calculilor la acest nivel. Alături de edem, la 
locul obstrucţiei litiazice apar ulceraţii ale mucoasei, care prin fibroza cicatriceală vor genera stenoze 
oddiene. 
c) Pancreatita acută de etiologie biliară se datorează pasajului repetat al calculilor mici prin papilă sau 
inclavării calculilor mai mari la acest nivel. Colesterolozele veziculare sunt capabile să genereze prin 
intermediul achenelor de colesterină migrate în C.B.P. traumatizarea repetată a papilei (coledoc de 
pasaj). Papila Vater reacţionează prin spasm, iar pe de altă parte survin edemul şi hiperemia intensă, 
toate acestea putând genera o hiperpresiune canalară în arborele pancreatic. Dacă la acestea se adaugă 
şi refluxul biliopancreatic, pe fondul unui sepsis biliar preexistent, condițiile de declanşare a 
pancreatitei acute sunt întrunite. 
d) Pancreatita cronică însoţeşte de principiu o litiază a C.B.P., care evoluează de mai mult timp. 
Tratamentul litiazei C.B.P. 

Tratamentul actual al litiazei C.B.P. se poate realiza prin metode neconvenționale, de dată 
relativ recentă şi prin metoda clasică a chirurgiei deschise. 
A. Tehnicile neconvenționale sunt recomandate în litiaza C.B.P. simplă, în care calculii sunt migraţi 
din V.B., lipseşte colangita, pasajul oddian e liber şi nu există 
- extirparea V.B.; 
- dezobstrucţia C.B.P. 
Extirparea V.B. se realizează astăzi printr-o colecistectomie laparoscopică. 
Dezobstrucţia C.B.P.se poate face prin trei metode: 
1) laparoscopică; 
2) endoscopică; 
3) radiologică. 
1) Dezobstrucţia laparoscopică se poate efectua transcistic, eventual după dilataţia progresivă a 
acestuia, cu ajutorul unui coledocoscop. Acesta permite vizualizarea calculilor şi extragerea lor cu 

ajutorul unei sonde Dormia sau cateter Fogarty. Dezobstrucţia laparoscopică se poate face şi printr-o 
coledocotomie supraduodenală, ceea ce permite o explorare coledocoscopică completă a căilor biliare 
şi extragerea calculilor prin aceleaşi metode. 

2) Dezobstrucția endoscopică presupune ca prim timp efectuarea unei colangiografii retrograde 
endoscopice, urmată de sfincterotomie oddiană, care va permite accesul endocoledocian al 
instrumentelor de evacuare a calculilor. 

Dezobstrucţia C.B.P. constă în: 

a) litotriţie (sfărâmarea calculilor); 

b) litoextracţie (evacuarea calculilor din C.B.P.). 

Calculii mai mari de 5 mm vor fi supuşi litotriţiei. Sfărâmarea se poate realiza prin metode mecanice, 
electrohidraulice, ultrasonice sau cu ajutorul laserului. 

Litoextracţia se execută cu sonda Dormia, catetere Fogarty sau cu sonde tip forceps. 


Figura 15 
Litoextracţie a unui calcul din CBP cu sonda Dormia (imagine endoscopică). 


Figura 16 
Extracţie transpapilară a unui calcul din CBP cu sonda Dormia. 

Dezobstrucţia endoscopică se poate realiza cu o zi — două înaintea colecistectomiei 
laparoscopice, concomitent cu aceasta, în aceeaşi şedinţă operatorie (tehnica rendez-vous) sau la o zi — 
două după colecistectomia laparoscopică. 

Verificarea colangiografică şi/ sau coledocoscopică a libertăţii lumenului C.B.P. după 
manevrele de dezobstrucţie este obligatorie. 

3) Dezobstrucţia radiologică abordează sistemul canalar biliar percutan transhepatic. 

Metoda este recomandată bolnavilor care datorită bolilor grave asociate (insuficiență 
respiratorie, cardiacă) au contraindicație de tratament chirurgical sau endoscopic. 

Este recomandată şi în cazurile în care metoda endoscopică este imposibil de aplicat (stenoze 
pilorice, rezecție gastrică tip Billroth II, papilă necateterizabilă) sau a eşuat. 

Odată ce sonda a pătruns în C.B.P. se folosesc aceleaşi metode de litotriţie şi/ sau litoextracţie. 

S-a încercat disoluția chimică a calculilor voluminoşi cu MONOOCTANOIN. Când volumul 
s-a redus convenabil, calculii sunt împinși transpapilar în duoden cu un cateter Fogarty sau cu o sondă 
Dormia. 

B. Tratamentul chirurgical clasic 

Indicaţiile acestei metode sunt reprezentate de: 

a) eşecul metodelor neconvenţionale de dezobstrucție; 
b) eşecul chirurgiei laparoscopice; 

c) în toate litiazele complexe ale C.B.P. 

Următoarele criterii colangiografice stabilesc complexitatea unei litiaze a C.B.P. 
- calculi mari (diametru > 2 cm); 

- împietruire a C.B.P. (panlitiaza); 

- litiaza intrahepatică; 

- megacoledoc aton; 

- dilataţie chistică a C.B.P.; 

: litiază recidivată a C.B.P.; 

- stenoze ale C.B.P. 

Chirurgia deschisă va urmări în aceste cazuri: 

a) realizarea colecistectomiei; 

b) dezobstrucția lumenului C.B.P.; 

c) asigurarea unui tranzit corect biliodigestiv. 

Explorarea intraoperatorie reprezintă o etapă obligatorie, extrem de importantă pentru un 
diagnostic corect şi complet. Se va explora tot abdomenul, dar atenția maximă se va concentra asupra 
ficatului, căilor biliare şi zonei duodenopancreatice. Se va efectua mai întâi colecistectomia. 

Explorarea vizuală şi palpatorie a C.B.P. este un timp esențial al intervenției. Se va aprecia 
diametrul C.B.P., starea pereților (coledoc de aspect „venos” ori „arterializat”), prezența calculilor în 
lumenul coledocian. 

Colangiografia intraoperatorie este obligatorie. După interpretarea imaginilor oferite de 
colangiografia intraoperatorie se trece la dezobstrucția C.B.P., care poate fi realizată prin: 

1) Dezobstrucţie transcistică atunci când canalul cistic este larg. 

2) Papilosfincterotomie prin duodenotomie la nivelul D II, după identificarea papilei. Este metoda care 
se adresează calculilor inclavaţi în ampula Vater. 

3) Coledocotomie supraduodenală care reprezintă cea mai obişnuită cale de realizare a dezobstrucţiei 
C.B.P. prin coledocolitotomie (extragerea calculilor din C.B.P. după incizia coledocului în segmentul 
lui supraduodenal). 

După extragerea calculilor cu ajutorul unei pense speciale tip Desjardins se va explora instrumental 
C.B.P. cu ajutorul unor sonde metalice tip Benique. Avem astfel posibilitatea să apreciem pasajul 
transpapilar al exploratorului în duoden, ceea ce înseamnă lumen liber al coledocului terminal, papilă 
permeabilă. 

Examenul coledocoscopic intraoperator permite: 

a) verificarea golirii de calculi a C.B.P. şi căilor intrahepatice; 

b) aprecierea pasajului transpapilar; 

c) constatarea fenomenelor de coledocită şi colangită secundare litiazei coledociene. 

O verificare colangiografică finală se impune pentru a aprecia rezultatul dezobstrucţiei C.B.P. şi 
calitatea pasajului transpapilar. 

Indiferent de metoda de dezobstrucţie utilizată, ea trebuie urmată de un drenaj extern al 
C.B.P., care poate fi realizat transcistic (mai rar) sau cu ajutorul unui tub Kehr introdus prin orificiul 
de coledocotomie în C.B.P. Coledocotomia se va sutura etanş în jurul tubului Kehr. 

Drenajul extern tip Kehr al C.B.P. se menţine circa 12 — 14 zile. Eventual o colangiografie de 
control postoperator pe tubul Kehr va fi efectuată la sfârşitul acestei perioade de timp. 

Drenajul extern tip Kehr previne şi combate cel mai repede şi eficient staza şi infecția în 
sistemul canalar biliar, de aceea e recomandat în tratamentul de urgenţă al colangitelor purulente sau 
icterouremigene însoţite de şoc toxicoseptic. 

Drenajul extern tip Kehr va însoţi dezobstrucţiile realizate prin papilosfincterotomie 
transduodenală. 

În litiazele complexe, dezobstrucţia coledociană va fi urmată de o anastomoză biliodigestivă, 
care va asigura o comunicare largă între lumenul căilor biliare şi cel digestiv. 
Anastomozele biliodigestive sunt indicate în: 
- panlitiaze; 
- stenoze ale C.B.P.; 
- pancreatita cronică compresivă; 
- litiaza recidivantă a C.B.P. 
Anastomozele biliodigestive cuprind în mod obişnuit două tipuri de derivații: 
- coledocoduodenoanastomoza (CDA); 
- coledocojejunoanastomoza (CJA). 
Se realizează astfel un „by pass” între segmentul C.B.P. aflat în amonte de un obstacol (situat de cele 
mai multe ori pe coledocul terminal) şi tubul digestiv. 

Coledocojejunoanastomoza (CJA) se realizează de obicei cu ansă jejunală exclusă în „Y” a la 
Roux. În acest fel anastomoza coledocojejunală nu va permite refluxul digestiv şi alimentar în căile 
biliare şi va preveni astfel colangita secundară acestuia. 

Peristaltismul ansei excluse şi anastomozate cu C.B.P. va realiza permanent o aspirație a 
conținutului lumenului biliar, ceea ce va combate staza şi infecția de la acest nivel. 


II. ICTERELE MECANICE NEOPLAZICE 


Această grupă de ictere recunoaşte patru cauze principale, care în ordinea frecvenţei sunt: 
1 neoplasmul de pancreas; 
2 neoplasmul veziculei biliare; 
3. neoplasmul ampulei Vater; 
4 neoplasmul hepatocoledocului. 
1. Neoplasmul de pancreas şi cel de veziculă biliară au fost expuse. 
A. Neoplasmele periampulare 

Neoplasmele care îşi au originea în regiunea ampulei Vater sunt numite cancere periampulare. 
Clinic, radiologic, anatomopatologic şi intraoperator este dificil să se diferenţieze în aceste situații un 
neoplasm de pancreas cefalic de alte tumori maligne periampulare: carcinomul ampular, carcinomul 
duodenal sau neoplasmul de C.B.P. distal. Aproximativ 85 % din tumorile regiunii ampulare sunt de 
fapt neoplasme de cap de pancreas, mai puțin de 10 % reprezintă carcinoame ampulare, în timp de 
neoplasmele duodenale şi de C.B.P. distal au o incidenţă de sub 5 %. 

Anatomoclinic şi endoscopic s-au descris trei forme de manifestare a acestor cancere. 
a) Forma vegetantă — tumoră boselată, friabilă, care evoluează în lumenul duodenal, putând genera în 
evoluţia lor stenoze de D II, de coledoc şi de canal Wirsung. 


Figura 17 
Tumoră malignă a ampulei Vater (adenocarcinom). Se observă aspectul burjonat al ţesuturilor periampulare cu 
sângerare spontană. 
b) Forma ulcerată — o ulceraţie dură, cu margini burjonate, cu fundus necrobiotic, mamelonat. 
c) Forma infiltrativă — realizează prin infiltrație neoplazică stenoze duodenale, coledociene şi de canal 
pancreatic principal. 

Cele mai frecvente semne şi simptome care apar clinic în aceste tumori periampulare sunt: 
icterul prezent la 75% dintre bolnavi este semnul care îl aduce de obicei la medic pe pacient; 
pierderea ponderală apare la circa 75% dintre bolnavi; 
durerea abdominală este întâlnită la 70%, în general relatată ca o greutate persistentă, supărătoare în 
epigastru şi/ sau hipocondrul drept, cu posibile iradieri în coloana toracală inferioară; 
anorexia, saţietatea precoce, alterarea tranzitului intestinal, pruritul, hemoragia digestivă exteriorizată 
prin melenă sau anemia după hemoragii oculte pot fi prezente. 

La examenul obiectiv se constată de cele mai multe ori un icter mecanic neoplazic, adică 
apiretic, precedat de prurit, instalat fără a fi însoţit de colici biliare şi progresiv. Caracteristic icterului 
neoplazic din tumorile periampulare sunt posibilele perioade de remisiune, care însă niciodată nu sunt 
complete. 

Remisiunea icterului a fost explicată prin posibila necrobioză tumorală, prin cedarea parțială a 
spasmului şi edemului regional. Hepatomegalia de colestază şi o V.B. palpabilă (semnul Courvoisier- 
Terrier) sunt frecvent constatate. 

Paraclinic toți bolnavii prezintă modificări caracteristice sindromului biochimic de colestază 
(hiperbilirubinemie predominant directă, creşterea fostatazei alcaline, hipercolesterolemie), o moderată 
citoliză hepatică (creşterea transaminazelor). 

Markerii  serologici pentru  neoplasmele pancreatice sunt modificaţi: antigenul 
carcinoembrionar (CEA), alfa-fetoproteina (AFP), antigenul oncofetal pancreatic (POA), antigenul 
carbohidrat 19-9 (CA 19-9). Toate aceste determinări nu sunt specifice, există o reactivitate încrucişată 
cu alte neoplasme, iar pe de altă parte au o sensibilitate redusă pentru tumorile mici. Se pare că CA 19- 
9 ar fi cel mai indicat în susţinerea diagnosticului şi în urmărirea evoluţiei bolii după extirparea 
chirurgicală a leziunii. 

Explorarea radiologică este foarte importantă pentru diagnostic, stadializare şi tratament. 
Tranzitul baritat poate evidenția, în cazul tumorilor voluminoase dezvoltate în lumenul duodenal, 
instalarea unei stenoze. În neoplasmele de talie mică o imagine de „3” inversat pe bordul intern al D II 
(semnul Frostberg) este caracteristică. 

Ecografia abdominală reprezintă o investigație obligatorie, mai ales la pacienţii cu icter. 

Tomografia computerizată a devenit o explorare esenţială pentru evaluarea neoplasmelor 
periampulare. Se poate vizualiza prin secţiuni fine întregul pancreas, se pot evidenția metastazele 
hepatice de dimensiuni mici, se pot aprecia dimensiunile neoplasmului şi eventual extensia loco- 
regională a tumorii. 

Rezonanța magnetică nucleară pare a nu oferi date în plus. 

Explorarea colangiografică a arborelui biliar este obligatorie după efectuarea CT abdominal. 

Aceasta se poate realiza fie prin punctie transparietohepatică (CPTH), fie prin EROP. 
ERCP are un aport diagnostic major pentru că vizualizează tumora şi poate efectua şi biopsia leziunii. 
În cazurile de obstrucție parțială a papilei se poate realiza o colangiografie retrogradă, obținând astfel 
date despre arborele biliar situat deasupra tumorii. Concomitent se poate monta endoscopic un stent, 
pentru scurt timp, în vederea combaterii efectelor obstrucției biliare în ideea unei intervenții 
chirurgicale ulterioare. Stentul poate să reprezinte şi o manevră terapeutică paliativă a icterului în 
tumorile nerezecabile. 

Arteriografia selectivă de trunchi celiac sau/ şi de arteră mezenterică superioară, combinată cu 
evaluarea anatomiei venei porte poate contribui la stadializarea neoplaziei şi la stabilirea rezecabilității 
tumorii. 

Laparoscopia poate fi indicată pentru evaluarea stadială a cancerului, prin evidenţierea unor 
metastaze hepatice mici sau a unei diseminări peritoneale (carcinomatoză). 

Ecografia endoscopică şi intraoperatorie reprezintă cele mai eficace şi neinvazive metode de 
explorare pentru stadializarea neoplasmelor periampulare. Ele pot arăta invazia viscerelor vecine, a 
axului venos portal, prezența adenopatiilor metastatice din zona peripancreatică, celiacă, a pediculului 
hepatic. 

Tratament 

Majoritatea bolnavilor cu neoplasme periampulare beneficiază de tratament chirurgical. 
Pregătirea preoperatorie cuprinde: 

-asigurarea unui echilibru nutrițional adecvat; 

-pregătirea mecanică şi cu antibioticoterapie a tractului digestiv; 

-corectarea tulburărilor de coagulare (vitamina K i.m.); 

-antibioticoterapie profilactică perioperatorie pentru a reduce posibilitatea supuraţiei parietale; 
-plasarea unui drenaj în arborele biliar pentru ameliorarea funcțiilor hepatice. În acest scop se va 
monta fie un stent (endoproteză) endoscopic, fie un cateter prin puncție transparietohepatică. Drenajul 
biliar preoperator este mai ales indicat în infecțiile secundare însoțite de colangită sau în cazurile cu 
tulburări grave nutriţionale date de obstrucția completă a papilei. 

Intraoperator o explorare atentă şi competentă va urmări decelarea unei diseminări metastatice 
la distanță. Prezenţa unor metastaze hepatice multiple, a metastazelor peritoneale sau a metastazelor 
ganglionare în afara ariei de rezecție contraindică intervenţia. 

În mod obişnuit rata de rezecabilitate în aceste cancere periampulare este de 35-40%. 

Intervenţia chirurgicală cu intenție de  radicalitate oncologică recomandată este 
duodenopancreatectomia cefalică (Whipple). Colecistul, CBP terminal, întregul cadru duodenal, capul 
pancreasului până la nivelul venei mezenterice superioare, pilorul şi porțiunea distală a stomacului 
sunt rezecate. Restabilirea continuității digestive se va face cu jejunul, ridicat în etajul supramezocolic 
printr-o breşă în mezocolonul transvers. Se va efectua o pancreatico-jejunoanastomoză, o hepatico- 
jejunoanastomoză şi o gastro-jejunoanastomoză. 

Operația Whipple a rămas tratamentul clasic al neoplasmelor periampulare. Mortalitatea 
perioperatorie este de 5% în centrele cu experienţă în domeniu. 

O modificare a operaţiei standard, care s-a impus în ultimii ani, este duodenopancreatectomia 
cu păstrarea pilorului. 

Pancreatectomia totală a fost recomandată mai ales în carcinoamele pancreatice, având ca 
justificare faptul că la 30-40% dintre bolnavi există o multifocalitate a proliferării maligne. Această 
atitudine nu a fost susținută de rezultatele postoperatorii, care au arătat o supraviețuire asemănătoare 
atât după operaţia Whipple, cât şi după pancreatectomia totală. 

Supravieţuirea la cinci ani la bolnavii operaţi pentru neoplasme periampulare este de 15-25%. 
Supraviețuirea depinde şi de originea procesului neoplazic. În cancerele duodenale, de C.B.P. şi 
ampulare supraviețuirea la cinci ani e de 40-60%, în timp ce pentru malignoamele de pancreas cefalic 
de numai 5-25%. 

Chirurgia paliativă în neoplasmele periampulare este indicată la bolnavii cu tumori 
nerezecabile sau cu un risc major anestezico-chirurgical (vârstă, insuficiențe cardio-respiratorii grave 
etc). 

Procedeele chirurgicale utilizate urmăresc tratarea obstrucţiei biliare, a stenozei duodenale sau 
a sindromului algic. 

Derivaţiile biliodigestive reuşesc să rezolve icterul. Gastroenteroanastomoza este intervenția 
indicată pentru tratarea stenozei duodenale. Splanhnicectomia chimică utilizând alcool 50% este 
recomandată în combaterea durerii. 

Terapia adjuvantă reprezentată de chimio- şi radioterapie se aplică mai ales postoperator. 
Chimioterapia singură nu şi-a dovedit eficacitatea. Se utilizează S5-fluorouracilul, mitomicina C, 
streptozocinul sau doze mari de metotrexat. Răspunsul postterapeutic survine la 10-20% dintre 
bolnavi, fără a realiza o prelungire a ratei de supravieţiuire. 

Radioterapia împreună cu chimioterapia au reuşit să prelungească supraviețuirea atunci când au fost 
aplicate postoperator după operația Whipple. 
Media de supravieţuire la pacienţii cu neoplasme periampulare nerezecabile este de 6-9 luni. 


B. Neoplasmul căii biliare principale 

Cancerele căilor biliare extrahepatice sunt rare şi de obicei diagnosticate tardiv. Datorită localizării lor 
în imediata vecinătate a ficatului, arterei hepatice, venei porte, tumorile sunt adesea nerezecabile. S-a 
observat că aceste malignoame apar mai ales după 60 de ani. 

Neoplasmele C.B.P. sunt clasificate în raport cu localizarea lor anatomică. 

a) În 1/3 superioară se întâlnesc 50 -75% dintre neoplazii (adică între ficat şi canalul cistic). 

b) În 1/3 medie — 10 — 25% dintre tumori apar între joncțiunea hepato-cistică şi marginea superioară a 
duodenului. 

Figura 18 

Neoplasm de cale biliară principală — piesă de rezecţie. 
c) În 1/3 inferioară se află 10 — 20% dintre leziuni, adică de la marginea superioară a pancreasului 
până la nivelul ampulei Vater. 
Aproximativ 30% dintre bolnavi au litiază concomitentă, dar aceasta nu prezintă o incidenţă diferită 
față de populaţia obişnuită la vârsta respectivă. 
Colangiocarcinoamele sunt asociate frecvent cu: o colangită scleroasă, infestarea cu Clonorchis 
sinensis, expunerea la unele substanţe chimice, cu maladia polichistică hepatică, boala Caroli, chistul 
coledocian. Pacienţii suferinzi de colită ulcerativă sunt predispuşi la a dezvolta o colangită scleroasă. 

Clinica acestor neoplasme este dominată de icter, prezent în peste 90% din cazuri. Icterul este 
precedat de prurit (semnul Caroli), nu are remisiuni (este progresiv), adică posedă toate caracterele 
unui icter mecanic neoplazic. 

Pierderea ponderală, durerea şi pruritul sunt celelalte simptome întâlnite frecvent. 

Uneori bolnavii fac fenomene de colangită cu febră, dureri abdominale, intensificarea icterului şi 
tendință la colaps. 

Obiectiv se constată un ficat mare şi sensibil. V.B. poate fi palpabilă dacă leziunea este situată 
sub joncţiunea hepatocistică. Prezenţa splenomegaliei şi a ascitei semnifică invazia venei prote şi 
înseamnă un prognostic sumbru. 

Paraclinic se constată prezența sindromului biochimic de colestază, alterarea timpului de 
protrombină, creşterea transaminazelor, VSH accelerată, leucocitoză. 

Ecografia pune în evidență dilatarea arborelui biliar şi orientează asupra nivelului obstrucției. 

Colangiografia transparietohepatică (CPTH) poate vizualiza extensia proximală a tumorii. 
ERCP în localizările inferioare permite excluderea unor neoplasme periampulare. Colangiografia 
endoscopică retrogradă arată localizarea exactă a tumorii, evidențiind o stenoză completă sau 
incompletă a C.B.P. Nu poate preciza însă exact nivelul superior al neoplasmului. Un examen 
citologic se poate efectua după un eventual brosaj al leziunii. 

Tomografia computerizată precizează extensia leziunii, metastazele hepatice şi/ sau 
ganglionare. 

Angiografia selectivă poate arăta invazia neoplazică a arterei hepatice sau a venei porte. 

Ecografia endoscopică permite fixarea topografiei exacte a tumorii, cât şi depistarea unei 
eventuale invazii ganglionare şi/ sau vasculare. 

Tratament 

Rezecţia segmentului tumoral neoplazic este intervenţia cu intenție de radicalitate oncologică. 
Leziunile localizate în treimea proximală şi medie necesită o rezecţie a C.B.P. şi a ţesuturilor 
celulolimfatice din jur, cu o disecţie şi secțiune cu cel puţin un cm dincolo de limitele macroscopice 
ale tumorii. Aceste deziderate conduc adesea spre rezecția ambelor canale hepatice, drept şi stâng şi 
uneori chiar spre efectuarea unei lobectomii hepatice. Reconstrucţia se va realiza printr-o hepatico- 
jejunoanastomoză pe ansă exclusă în „Y” a la Roux, cu protezarea anastomozei. 

Neoplasmele localizate în treimea distală a C.B.P. beneficiază de operaţia Whipple (duodeno- 
pancreatectomia cefalică). 

Bolnavii care nu pot beneficia de o intervenție cu intenție de radicalitate vor fi trataţi prin 
procedee paliative. În acest fel se va realiza o ameliorare a calităţii vieţii prin reducerea icterului şi a 
colangitei. 

Protezarea endoscopică sau transparietohepatică sunt metodele paliative cel mai frecvent 
utilizate astăzi, cu rezultate imediate apreciabile. 


Figura 19 
Stent tip Amsterdam plasat transpapilar într-un pa de obstrucție a CBP prin proces proliferativ malign. 
Iradierea regională pre- şi postoperatorie cu doze de 3000 — 3500 razi a fost recomandată. 
Chimioterapia cu mitomicină, 5-fluorouracil, adriamicină nu a oferit rezultate încurajatoare. 
Aportul radioterapiei şi chimioterapiei în ameliorarea ratei de supravieţuire nu este concludent. 
Prognosticul rămâne grav. 

Pancreatita acută 


1. Definire 


Denumită şi “marea dramă abdominală” pancreatita acută se defineşte a fi o boală acută locală şi 
generală determinată de autodigestie prin activarea “in situ”-intrapancreatic a fermenților care în mod 
normal devin activi la distanţa de pancreas, în intestin. 

Din analiza definiţiei rezultă câteva observații: 

- denumirea de “pancreatită” nu este cea mai fericită. Termenii cu terminația “ită” definesc 
procese inflamatorii acute sau cronice ale organelor respective( apendicită, encefalită, meningită, 
colită, etc), ori, în situaţia “pancreatitei” nu componenta inflamatorie, ci cea distructivă şi toxică 
predomină. Termenul însa,folosit de mult a intrat în vocabularul medical şi este păstrat ca atare cu 
corectivul de mai sus ; 

- afecțiunea are atât o componentă locală cât si generală. Componenta locală este responsabilă de 
complicațiile evolutive în timp, iar cea generală de evoluţia imediată şi de prognosticul bolii odată 
declanşate; 

- cauza bolii este activarea "in situ" a fermenţilor pancreatici (amilază, lipază şi în primul rând 
tripsină şi chemotripsină). Acest proces nu este pe deplin elucidat în declanşsarea sa intrând mai mulți 
factori. 


2. Frecvenţă. Etiologie 


Boala este relativ frecventă.Circa 8-10% din cauzele internărilor în serviciile de urgență a 
urgenţelor abdominale o reprezintă reacţiile pancreatice sau pancreatita acută certă. 

Mai frecventă la adulți decât la tineri şi batrâni, boala se regăseşte la ambele sexe cu o prevalență 
a sexului masculin ( în determinismul bolii factorii incriminaţi diferă la cele două sexe). 

Sunt evidenţi o serie de factori favorizanţi care fac astfel încât anumite categorii populaţionale 
sunt mai predispuse a contacta boala decât restul populaţiei: 

a) obiceiurile alimentare: 

- obezitatea; 

- consumul repetat şi exagerat de grăsimi, prăjeli; 

- consumul constant şi uneori exagerat de alcool. 
b) terenul vascular: 

- bolnavi aterosclerotici, hipertensivi; 

- diabetici; 

- dislipidemici. 

c) terenul biliar: pancreatita acută este o afecţiune frecventă la bolnavii biliari, în special 
purtători de litiază biliară cu crize repetate, dar şi la cei care prezintă colesteroloză biliară. 
Amenințarea pancreatitei este şi mai mare la bolnavii cu litiază de cale biliară principală. 

d) terenul traumatic. Pancreatita acută se poate declanşa după: 

- un traumatism abdominal (contuzie, plagă) care a interesat şi pancreasul; 
- o intervenţie chirurgicală sau endoscopică consumată în vecinatatea pancreasului (explorare 
de cale biliară principală, rezecție gastrică, splenectomie, operaţii pe papila duodenală). 


3. Patogenie 


În urmărirea procesului de declanşare şi evoluţie a pancreatitei acute distingem trei etape: 
declanşarea procesului, evoluția locoregionala şi evoluţia generală. 


3.1 Declanşarea procesului prin diverse modalități în interiorul acinilor pancreatici se activează 
tripsinogenul în tripsină activă, aceasta la rândul ei producând o reacție în lanţ prin: 
- activarea altor molecule de tripsinogen în tripsină procesul autoîntreţinându-se; 
- activarea chemotripsinogenului în chemotripsină ; 

- activarea lipazei pancreatice ; 
- activarea amilazei pancreatice. 
În finalul acestei etape pancreasul devine un adevărat reactor de enzime, procesul activării lor 
devenind exponențial. 
Pentru explicarea modalitaţii prin care tripsinogenul se transformă în tripsină la nivelul 
pancreasului (acolo unde în mod normal nu se produce acestă reacţie) stau emis mai multe teorii 
niciuna pe deplin convingătoare. 


a) Teoria canalară. Se presupune că lichidul biliar conţinând săruri biliare ar putea ajunge în 
interiorul pancreasului. Procesul este favorizat de deschiderea comună în duoden a celor două canale 
(calea biliară principală şi canalul pancreatic Wirsung) şi ar fii declanşat de o obstrucţie pasageră la 
nivelul papilei duodenale (prin calcul inclavat, akene de cholesterol sau polipi colesterinici inclavaţi, 
spasm al sfincterului Oddi) in timpul căreia bila ar urma un traseu retrograde către canalul Wirsung. 
Ajunsă în teritoriul acinilor pancreatici, bila prin sărurile biliare (glicocolatul şi taurocolatul de sodiu) 
poate activa tripsinogenul transformându-l în tripsină. 

Teoria canalară (cea mai veche) ar putea explica parțial survenirea pancreatitei acute la bolnavii 
cu afecțiuni biliare. 


b) Teoria vasculară. Explică declanşarea procesului prin apariţia la nivelul pancreasului 
(caracterizat prin micricirculație de tip terminal, fără anastomoze vasculare) a unor focare parcelare de 
necroză prin obstrucţie vasculară determinată de ateroscleroză, spasm vascular în hipertensiune, 
microembolii, obstrucția vaselor mici în cursul angiopatiei diabetice. 

În focarul de necroză prin distrucţie celulară se eliberează în afara celulelor şi ajung în sistemul 
excretor al acinilor o serie de substanţe active intracelulare (histamina, bradikinina, kalidinina, alte 
kinine active) care în contact cu tripsinogenul sunt capabile să-l activeze tranformându-l in tripsină 
acitvă. 

Teoria ar explica, tot parţial şi cateodată neconvingător, apariţia pancreatitei acute la bolnavii cu 
teren vascular precum şi după traumatisme pancreatice accidentale sau operatorii. 


c) Teoria toxică-alergică explică activarea tripsinogenului de asemenea prin acţiunea unor 
substanţe intracelulare care ajung în afara celulei în cursul unor stări alergice (vasodilatație masivă cu 
edem interstițial şi eliberarea masivă de histamină) sau infecțioase (virotice) cu acelaşi efect. 

Ipoteza poate justifica apariția pancreatitei acute la populația fără risc biliar şi vascular în 
condiţiile unor boli generale ( parotidita acută — infecția urliană sau "oreionul”). 


3.2 Evoluţia locoregională a procesului. 
Activarea enzimatică pe toate cele trei direcții metabolice (proteică, lipidică şi glucidică), 


autoîntreținută, va duce la distrucția prin proteoliză în special, dar şi prin lipoliză şi glicoliză a 
ţesuturilor pancreatice şi peripancreatice. Ca urmare vor apare: 

- edem intrapancreatic şi peripancreatic; 

- vasodilatație masivă regională; 

- distrugeri tisulare peripancreatice; 

- distrugerea vaselor de sânge mici şi mijlocii cu hemoragii locale; 

- digerarea grăsimii retroperitoneale cu apariţia de acizi graşi care vor fi saponificaţi în relaţie 
cu calciul sanguin apărând pete de citosteatonecroză peripancreatic, pe epiploonul şi peritoneul 
parietal şi visceral; 

- colecție de lichid intraperitoneal bogat în enzime active ( hipertoxic ). Cu timpul, datorită 
leziunilor vasculare, lichidul devine sanguinolent şi maroniu. Ulterior, el se va suprainfecta cu germeni 
migrați din colon; 

- intestinul, inițial în vecinătatea procesului pancreatic ( prima ansă jejunală şi colonul 
transvers ), apoi în totalitate, va deveni paretic (conform legii Stockes: în apropierea unui focar 
inflamator musculatura netedă intră în stare de relaxare). În intestin se va acumula o mare cantitate de 
lichid, care, împreuna cu lichidul din peritoneu ( sector III ) va produce o importantă perturbare în 
echilibrul hidroelectrolitic şi acidobazic general; 

- organele din vecinătatea procesului distructiv vor fi atacate de enzimele litice producându-se 
leziuni ale acestora care pot conduce la alte complicaţii: 
e  perforarea organelor cavitare (stomac, duoden, colon, jejun) cu peritonită generalizată 
e penetrarea organelor parenchimatoase (ficat, splină) sau a vaselor mari (v.splenică, vasele 
mezenterice, etc) cu hemoragii interne uneori cataclismice. 


3.3 Evoluţia generală a procesului. 

Enzimele active şi precursorii lor vor fi preluaţi din zona distrusă de către vase şi, prin circulația 
generală, vor ajunge la periferie, în organele distanțate de procesul iniţial (toxemie enzimatică). 
Efectele toxemiei sunt variate şi foarte grave. 

a)  Vasodilataţie importantă cu vasoplegie, stare de şoc şi deficit consecutiv de perfuzie al 
parenchimelor vitale. 

b) Defecte de coagulare sanguină cu coagulare intravasculară diseminată (CID) şi hemoragii 
secundare prin consumul factorilor de coagulare. 

c) "Metastaze toxice" şi constituire de zone de necroză triptică la distanţă: 

- cerebral; 

- în ficat; 

- în rinichi; 

- în plămân; 

- în piele. 

Efectul disfuncției sistemelor şi organelor este insificiența multiplă de ţesuturi şi organe (MSOF) 
cu efect letal. 


4. Anatomie patologică 


Clasic sunt descrise două mari forme ale P.A.: pancreatita acută edematoasă şi cea hemora- 
giconecrotică. În realitate, există o varietate mult mai mare de forme, în cazul pancreatitei edematoase 
putând fi prezente o serie de leziuni caracteristice formei necrotice (petele de citosteatonecroză). 

a) Pancreatita acută edematoasă (3/4 din cazuri): 
- glanda este mărită de volum; 
- edem masiv intra şi peripancreatic; 
- lichid seros citrin în cavitatea peritoneală. 
b) Pancreatita acută hemoragică-necrotică (1/3 din cazuri) (figura 1) 


Figura 1: tomografie computerizată: 
pancreatită acută hemoragiconecrotică. 
Leziuni multiple la nivelul pancreasului şi 
peripancreatic. 


- glanda 
e  marită de volum; 
e zone necrotice maronii albicioase care se transformă in sechestre; 
e zone hemoragice care pot cuprinde chiar glanda in totalitate; 
- cavitatea peritoneală prezintă: 
e  cpanşament iniţial seros apoi hemoragic, ulterior purulent; 
e pe seroasă pete de citosteatonecroză. 

- organele adiacente pot prezenta: 
e  liziuni perforative în organele cavitare cu fistule ; 
e eroziuni ale organelor parenchimatoase cu hemoragie. 
- retroperitoneal şi în baza mezourilor: 
e abcese fuzate la distanță; 
e zone de necroză; 
e eroziuni ale vaselor mari cu hemoragie retroperitoneală. 


5. Simptomatologia 


Este violentă, brutală şi intensă. 
- Debutul este brutal în plină sănătate aparentă de obicei după o masă copioasă bogată în 
grăsimi şi alcool; 
- Durerea este simptomul dominant. Ea este: 
e foarte violentă; 
e localizată în jumătatea superioară a abdomenului; 
e caracterizată drept durere "în bară"; 
e  iradiază in umărul stâng, hipocondrul drept şi spate; 
e este rezistentă la calmante obişnuite. 
- Greţurile şi vărsăturile sunt constante, vărsăturile inițial alimentare, apoi bilioase ajung până la 
intoleranță alimentară totală chiar şi pentru lichide. 
- Oprirea tranzitului abdominal apare la 1-2 ore dee la debut. 
- Starea generală poate fi de la început alterată sau se poate degrada pe parcurs: blonavul este 
anxios, agitat, cu transpirații reci, piele marmorată. 
- Tulburările psihice sunt frecvente — bolnavul agitat, incoerent, poate ajunge până la delir. 
Semnificația lor este gravă întrucât sunt expresia encefalopatiei enzimatice. 


6. Semiologie 


Spre deosebire de simptomele (subiective) care sunt foarte violente şi domină scena clinică, 
semnele (obiective) sunt puţine şi este necesar a fi căutate cu insistenţă. 
- Tensiunea arterială poate fi iniţial crescută, cu puls tahicardic secundar durerii intense. 
Ulterior scade şi se instalează şocul; 
-  Tegumentele pot fi iniţial roş- vultuase în special la nivelul feţei. 
Tegumentele corpului sunt palide, reci, acoperite de transpiraţii reci. 
Aspectul marmorat la nivelul abdomenului sau întregului corp este un semn de mare 
gravitate; 
- Abdomenul este meteorizat difuz, fără a prezenta apărare sau contractură: 
e Este sensibil difuz; 
e Prezintă durere la presiune în epigastru şi posterior în punctul costovertebral stâng; 
e Uneori se palpează o împastare difuză transverală supraombilicală foarte sensibilă. 
-  Toracele poate prezenta semnele unei acumulări lichidiene la baza stângă; 
-  Icterul sau subicterul prezent la 20% din cazuri poate fi evident de la început sau poate 
apărea pe parcurs (semnifică existenţa unei litiaze de cale biliară principală sau compresia 
coledocului terminal prin capul pancreasului tumefiat). 


7. Probe de laborator (biologice) 


Pun în evidenţă starea toxică, infecțioasă, prezenţa enzimelor în sânge şi urină, precum şi efectele 
acțiunii lor. 
-  Leucocitoza este crescută la nivel de 10 — 20 000 leucocite/mm”; 
-  VSH - crescut; 
-  Hiperglicemia moderată la 3/5 din cazuri arată insuficiența pancreasului endocrin cuprins 
in procesul distructiv; 

-  Hiperamilazemia. Valorile crescute ale amilazelor în sânge sunt un indicator al evoluţiei 
pacreatitei. Enzimele agresive (tripsina, lipaza) sunt greu de dozat. Creşterea lor este însă 
paralelă cu creşterea amilazelor (uşor de dozat) care sunt folosite drept indicator. 

Amilazele cresc în primele ore de la debut, ating valoare maximă în primele 48 de ore şi scad în 
ziua a 3-a şi a 4-a de la debut. Valorile lor pot atinge sute sau mii de u.i. 

-  hipocalcemia (sub 4-4,5 mEg/l) este expresia consumului calciului din sânge fixat în zone- 
le de citosteatonecroză. Scăderea importantă a calcemiei este un indicator prognostic grav; 

-  hiperazotemia (uree, creatinină, etc.) poate fi datorată pierderilor lichidiene (vărsături, 
sector III) = extrarenală sau insuficienței renale secundară nefropatiei enzimatice; 

- examenul urinei furnizeaza următoarele date: 

e cantitatea orară de urină eliminată este scăzută până la oligurie şi anurie 
(insuficienţă renală acută); 

e sumarul de urină evidențiază prezenţa hematiilor şi a cilindrilor granuloşi; 
amilazuria este crescută şi constantă durând mai mult (7-8 zile) după scăderea 
valorii amilazelor sanguine. 

Monitorizarea diurezei (pentru urmărire orară) este foarte importantă pentru prognostic şi adap- 
tarea terapiei. Este necesar în acest sens ca bolnavului să i se instaleze o sondă vezicală “ă demeure”. 

- Lichidul peritoneal sau pleural este bogat în amilaze. 


8. Examene imagistice 


Aduc informații multiple şi importante. 
- Radiografia abdominală simplă (fără preparaţie) executată în ortostatism poate arăta: 
ştergerea conturului m.psoas prin “gri” difuz, expresie a lichidului din abdomen; 
e o ansă intestinală subţire suspendată centro-abdominal (ansa santinelă Levistane) — semn 
constant şi important; 
e  dilatația segmentară (gazoasă) a colonului transvers. 
- Radiografia toracică poate arăta: 

e  Prezenţă de lichid la baza pleurei stângi; 

e  Atelectazii lamelare bazale stângi. 

- Ecografia este metoda imagistică de elecţie, neinvazivă şi uşor de efectuat. Ea aduce date 
importante precizând: 

e Prezența de lichid liber în abdomen; 

e Aspectul pancreasului (dimensiuni, consistență, omogenitate, zone necrotice, 
hemoragice, sechestre); 

e Prezența de abcese sau fuzee ale acestora în spațiul retroperitoneal şi baza mezourilor; 
Prezenţa (tardiv) de pseudochisturi — localizare, dimensiuni, conţinut, grosimea 
pereţilor); 

e Prezența de calculi în vezica biliară sau calea biliară principală. 

-  Colangiografia venoasă este dificil de practicat, iar rezultatele sunt neconcludente; 


-  Colangio-pancreatografia-endoscopică retrogradă (ERCP) poate fi periculoasă prin 


manevrele pe care le implică (iritaţie la cateterizarea papilei); (figura 2) 


Figura 2: tomografie computerizată: 
pancreatită acută hemoragiconecrotică. 
Se observă dezorganizare completă a 
regiunii pancreatice cu multiple fuzee 
supurative peripancreatice. 

Tomografia computerizată (TC) şi Rezonanța magnetică (MRI) aduc aceleaşi categorii de 
informaţii cu ecografia, cu un plus de acuratețe şi amănunte privind organele şi vasele 
adiacente. Inconvenientul metodelor (invazive) constă şi în costul mare şi adresabilitatea 
redusă; 
Scintigrama pancreatică cu Seleniu — Metionină este o metodă laborioasă (necesită 
extracția din imagine a ficatului) informaţiile nefiind calitativ superioare datelor obţinute 
prin ecografie sau CT; 
Electrocardiograma este o metodă care trebuie folosită obligatoriu în suspiciunea de 
pancreatită acută. Ea foloseşte la: 
e Eliminarea posibilității existenței unui infarct de miocard (simptomatologie 
similară: durere, vărsături, amilaze crescute); 
e Urmărirea apariţiei şi agravării unor modificări EKG (aplatizare undă T, tulburări 
de ritm cardiac) care pot fi secundare miocarditei toxice sau hipocalcemiei. 


9. Diagnosticul diferenţial 


1) Este important a se elimina o serie de afecţiuni medicale, cu o simptomatologie asemănătoare 
care beneficiază de un tratament medical cu totul deosebit de al pancreatitei acute şi la care o 
intervenţie chirurgicală ar putea agrava foarte mult boala. În ordinea importanţei acestea sunt: 


infarctul miocardic (în special bazal) cu şoc cardiogen; 

pleurezia bazală stângă; 

ulcerul duodenal sau gastric în puseu dureros sau în criză de penetraţie; 
insuficiență circulatorie mezenterică (angorul abdominal — boala Ortner); 
gastrită acută; 

indigestia simplă. 


2) O serie de afecţiuni acute chirurgicale, incluse în general în capitolul “abdomenul acut” pot 
mima o criză de pancreatită acută. Greşeala posibilă este de a considera o astfel de boală drept 
pancreatită acută şi a nu interveni chirurgical. Ele sunt: 


apendicita acută pe apendice cu sediu anormal (mezoceliac); 
ulcerul gastric sau duodenal perforat; 

infarctul intestinal; 

diverse torsiuni viscerale; 

colica biliară, peritonita biliară 

ocluzia intestinală prin strangulare. 


10. Evoluție. Complicaţii 


Evoluţia unei pancreatite acute este imprevizibilă. Bolnavul trebuie urmărit un timp îndelungat. 
Evoluţia bolii se face în etape: 


1) 
a) 


b) 


2) 


Etapa inițială (primele 3-4 zile) poate îmbrăca mai multe forme: 
Forma supraacută —de gravitate maximă care conduce la deces în câteva zile prin insuficiență 


circulatorie acută; 
Forma gravă cu intoxicație rapidă a organelor; 


e Rinichi — oligurie, insuficiență renală acută; 
e Plămân — pneumopatii acute,plămân de şoc; 
e Ficat- insuficiență hepatică acută; 

e Creier -— leziuni cerebrale difuze. 


Forma atenuată în care fenomenele se remit parțial după 5-7 zile urmând vindecarea sau 
evoluția către etapele ulterioare. 


Etapa complicatiilor precoce (ziua 5-15). Pot surveni complicațiile: 


ocluzie intestinală înaltă (dilatație gastrică acută); 

perforație de organe cavitare cu peritonită generalizată (stomac, duoden, colon, unghi 
duodenojejunal, jejun, colecist); 

eroziunea organelor parenchimatoase (ficat, splină) sau a vaselor cu hemoragie internă; 
tromboză portală (pileflebită). 


3) Etapa supurativă a complicațiilor necrozei peripancreatice) după săptămâna a Il-a până la a 
IV-a) se caracterizează prin: 


Apariţia de sechestre pancreatice care se pot infecta; 

Închistare de supuraţii — abcese (subfrenice, parietocolice, la baza mezourilor, 
retroperitoneale); 

Generalizarea infecţiei — septicemie, stare toxico-septică; 

Focare de necroză septică la distanţă (subcutanate, osteoarticulare). 


4) Complicaţiile tardive apar dupa 1-2 luni de la pancreatită şi unele se pot croniciza persistând 
toată viaţa: 


Apariţia pseudochistului care se va suprainfecta; 

Ascita pancreatică,; 

Caşexia pancreatică; 

Pancreatită cronică prin sclerozare cu “sufocarea” acinilor secretanţi; 
Hipoinsulinismul — “diabetul pancreatopriv”; 

Recidiva pancreatitei acute — “relapsing-pancreatitis”. 


11. Tratament 


Tratamentul pancreatitei acute este complex şi relativ bine codificat. 


11.1 Măsurile profilactice privesc persoanele cu risc crescut (obezi, dislipidemici, diabetici, 


arteriosclerotici, biliari). Se referă la: 


igienă alimentară cu renunţarea la alcool, grăsimi, prăjeli,; 
cură de slăbire; 

urmărirea şi tratamentul diabetului; 

ablaţia chirurgicală a veziculei biliare litiazice. 


11.2. Primele măsuri: 


suprimarea oricărei alimentaţii; 


administrare de analgetice (algocalmin) şi antispastice (papaverină,scobutil), în niciun caz 
morfină sau derivați ai acesteia 

- bolnavul va fi imobiliyat in decubit (risc de infarct miocardic); 

- administrare de oxigen pe mască (dacă este posibil); 

- transport de urgenţă la spital într-o unitate cu profil chirurgical. 


11.3. Tratamentul medical. Se aplică în unităţi specializate. În prima etapă şi ulterior în lipsa 


complicațiilor, tratamentul pancreatitei acute este medical. El trebuie aplicat însă în mediu chirurgical 
deorece oricând pot surveni complicaţii care să impună intervenţia chirurgicală de urgență. 
Tratamentul medical are o serie de obiective pentru indeplinirea cărora se aplică metode variate. 


Eficacitatea sa se apreciază după evoluţia clinică şi urmărirea constantelor de laborator şi a datelor 


imagistice (ecografie,CT). Există un scor de gravitate (Ranson) precum şi o clasificare mai nouă a 
gradelor de gravitate ale pancreatitei şi a scorului prognostic bazată pe criterii clinice şi tomografice 
(CT). Prezentăm in continuare obictivele şi metodele tratamentului medical. 


a) Reducerea secreției pancreatice se obține prin: 


Suprimarea alimentaţei orale; 

e  Aspiraţie digestivă activă pe sondă nasogastrică pentru a reduce stimulul producător de 
secretină şi pancreozimină (prezenţa sucului acid în duoden); 
Administrare de substanţe antisecretorii (somatostatină); 

e Administrare de sunstanţe anticolinergice (atropină, probantină) sub controlul frecvenţei 
cardiace. 


b) Reanimarea energică prin perfuzare intravenoasă sub controlul presiunii venoase centrale 
(PVC), pentru a preveni supraîncarcarea şi riscul edemului pulmonar acut se execută având drept 
indicatori urmărirea stării generale, a bilanţului volemic şi hidroelectrolitic, a diurezei orare şi a 
constantelor biologice. Se vor administra: 

- soluții cristaloide (intotdeauna NaCl, cu grijă, in funţie de diureză KCI, şi la nevoie Ca2+); 

- soluţii coloide; 

- soluții glucozate (5,10%) în funţie de glicemie, tamponate cu insulină. 


c) Sedarea durerii este un obiectiv important.Reţinând interdicția formală asupra administrării de 
morfină, derivați sau substituenţi sintetici ai săi (deoarece prin spasmul indelungat pe care îl produce 
pe sfincterul Oddi, accentuează refluxul biliar în canalul pancreatic agravând situația) rămân o serie de 

- administrare i.v. (în perfuzie) novocaină 0,75% sau xilină 1% (20-30m]); 

- infiltraţii retroperitoneale (n.splanhnic) cu novocaină, xilină; 

- anestezie peridurală continuă. 


d) Suprimarea efectului enzimelor. La modă în urmă cu mai mulți ani, medicaţia antienzimatică 
este astăzi mai puțin folosită: 

- antienzime — Trasylol, Iniprol (extrase din parotida de bou); 

- acid epsilonaminocaproic (EAC) — are mai degrabă efect anişoc. 

e) Prevenirea şi combaterea infecţiei — Antibioticoterapie cu substanţele bactericide active inclusiv 
pe germenii anaerobi (Cefalosporine generaţia a III-a sau Ampicilină + Metronidazol). 

f) Reducerea inflamaţiei. Procesul inflamator prezent dominant în pancreatita edematoasă, dar şi în 
cea hemoragiconecrotică poate fi redus prin: 

- corticoterapie. Administrarea îndelungată de corticoizi poate fi periculoasă prin retenţia salină pe 
care o induce ca şi prin riscul de hemoragii digestive, accentuat prin abstenţia alimentară. În faza 
inițială toxemică şi în formele grave administrarea de hemisuccinat de hidrocortizon în doze mari (sute 
de miligrame-până la 1-2 g în bolus) este justificată ca medicație antişoc; 

- radioterapie locală în doze antiinflamatorii aplicate pe epigastru şi mezogastru (1-200 r/şedinţă/ 
x 5-6 şedinţe zilnice). 


11.4.Tratamentul chirurgical. Relaţia dintre chirurgie şi pancreatita acută este complexă. 

a) În faza inițială a bolii tratamentul medical primează. Totuşi, atunci când există un dubiu de 
diagnostic, pentru a nu trece pe lângă un "abdomen acut", laparotomia exploratorie se justifică de la 
început. 

În cazul descoperirii unei pancreatite acute cu ocazia laparotomiei pot fi efectuate următoarele 
gesturi chirurgicale: 

- infiltrarea cu procaină peripancreatică; 

- decapsularea pancreasului (op. Gilorteanu); 

- montarea unui cateter retropancreatic pentru novocaizare continuă; 

- drenajul de vecinătate al focarelor de necroză; 

- controlul căilor biliare şi rezolvarea unei eventuale patologii biliare. 


b) Se justifică de la început o celioscopie exploratorie care va aprecia gradul şi topografia 
leziunilor. Cu ajutorul trocarelor se pot monta tuburi pentru irigație - aspirație — lavaj continuu al 
cavității peritoneale şi a lojii pancreatice. 

c) În cazul în care pancreatita survine la un bolnav cunoscut a avea o patologie biliară (litiază sau 
colesteroloză) ca şi in cazul în care explorarea imagistică pune în evidenţă o astfel de patologie, 
chirugia "d'emblee" este indicată pentru a se efectua: 

- colecistectomia completată cu drenajul transcitic al CBP; 

- coledocotomia cu extirparea materialului străin din CBP; 

- drenajul extern al CBP (cu tub Kehr); 

- gesturile enunțate mai sus pe loja pancreatică. 


d) Indicaţia formală a tratamentului chirurgical este reprezentată de tratarea complicațiilor organice 

abdominale survenite precoce sau tardiv în evoluţia pancreatitei: 

- rezolvarea fistulelor digestive generatoare de peritonită = rezecția segmentului digestiv respectiv 
sau exteriorizarea sa; 

- rezolvarea hemoragiilor interne = ligatură sau sutură vasculară, extirpare totală sau parțială 
(splenectomie de ex) a organului penetrat sângerând; 

- evacuarea şi drenajul abceselor peripancreatice sau fuzae la distanţă; 

- rezolvarea patologiei pseudochisturilor pancreatice în general prin anastomozarea acestora la 
tubul digestiv (pseudochistogastroanastomoză sau pseudochistojejunoanastomoză) efectuată la 
distanță de episodul acut, atunci când peretele pseudochistului s-a ingroşat (maturat) suficient 
pentru a permite anastomozarea sa (vezi capitolul "pseudochisturi”). 

Pancreatita cronică 


Sub numele de pancreatită cronică se înțeleg două tipuri de entităţi morfologice: 

a) Leziunile inflamatorii localizate secundare unei boli viscerale din vecinătate. Sunt citate 
inflamaţiile cronice ale capului pancreasului în litiaza biliară sau ulcerul duodenal, mai ales aceluia 
penetrant în pancreas. Acestea sunt leziuni banale care de regulă cedează odată cu suprimarea cauzei. 

b) O boală cronică primitivă a pancreasului caracterizată prin distrugerea progresivă şi 
ireversibilă a glandei, datorită unui proces de scleroză mutilantă a pancreasului exocrin. 


1. Etiologie 


Boala este mai frecventă în unele ţări din Europa Occidentală (Franţa, Belgia) decât în regiunile 
noastre, fapt legat probabil de obiceiurile alimentare locale. 

Apare de regulă la adultul de vârstă medie, mai ales la sexul masculin. Cu toate că alcoolismul 
cronic a fost incriminat în patogenie şi este frecvent întâlnit la aceşti bolnavi, etiologia ei rămâne încă 
obscură. Sunt incriminați de asemenea factori imunologici. 


2. Anatomie patologică 


Macroscopic glanda este indurată, retractată, deformată, cu peritoneul acoperitor îngroşat. La 
palpare apare de o duritate extremă, de la elastic-dur la consistență pietroasă. Pe secţiune apare cu 
multiple calcificări fie superficiale, fie în parenchim, fie conglomerate calcare în interiorul canalelor. 
Calculii sunt albicioşi, de dimensiuni diferite, obstructivi pentru canalul Wirsung şi canalele adiacente. 

Canalele, atât cele mari, cât şi cele mici, sunt dilatate neregulat, neuniform, uneori apărând 
adevărate dilataţii chistice în interiorul parenchimului.(figura 3) 


Figura 3 — tomografie computerizată: pancreatită cronică. 
Multiple calcificari şi chiste de retenţie la nivelul pancreasului. 


Microscopic se descrie o scleroză difuză, mutilantă cu caracter inflamator cronic, o adevărată 
"ciroză pancreatică" sufocantă pentru parenchimul exocrin, dar care afectează în mai mică măsură 
țesutul insular. 


3. Diagnosticul clinic 


Bolnavii de pancreatită cronică prezintă de cele mai multe ori o suferință veche, ei fiind 
investigaţi în mod repetat cu diferite diagnostice nevalidate de proba timpului (ulcer, colecistită, colită, 
spondiloză, nevroză astenică). Este vorba de alcoolici cronici, uneori toxicomani, atunci când în urma 
spitalizărilor repetate li s-au administrat analgetice majore (opiacee) de care au devenit ulterior 
dependenți. 

e Durerea este simptomul capital al bolii. Ea este la început intermitentă, apoi devine din ce in 
ce mai frecventă. Sediul durerii este de obicei epigastric, în hipocondrul drept şi stâng cu iradieri 
multiple, în centură, interscapulovertebral sau pseudoanginos. Este caracteristică atitudinea antalgică a 
bolnavului cu trunchiul în flexie maximă, cu genunchii la gură (poziția Chauffard "în cocoş de 
puşcă"). Această atitudine este caracteristică pentru calmarea durerilor pancreatice — întâlnite şi în 
cazul cancerului de corp de pancreas — explicaţia constând în tendinţa bolnavului de a limita presiunea 
pe care pancreasul bolnav o exercită asupra atmosferei nervoase retropancreatice. 

e Simpotomele şi semnele digestive sunt şi ele evidente: 

-  inapetenţă marcată, 

- greturi, vărsături, 

-  intoleranță digestivă la grăsimi, 

- diaree. 

e Semnele generale impresionante sunt reprezentate în special de o pierdere marcată în 
greutate ajungând până la caşexie extremă 


4.Diagnosticul paraclinic 


e Examenele de laborator sunt specifice pentru tulburările digestive consecutive bolii (lipsa 
digestiei grăsimilor) şi dezechilibrele metabolice care survin: 

- examenul scaunelor pune în evidenţă steatoreea; 

- hiperglicemia poate fi consecinţa unui diabet prezent în 30% din cazuri; 

- hiperglicemia provocată poate obiectiva diabetul; 

-  hipoproteinemia este frecventă şi gravă, afectând în special albuminele serice. 

e Examenul radiologic poate aduce informaţii în diverse variante: 

- radiografia abdominală simplă "pe gol" arată calcificări transversale în aria pancreatică 

- tranzitul baritat simplu sau duodenografia hipotonă poate arăta lărgirea cadrului duodenal, 
retracția duodenului 3 sau coborârea unghiului duodenojejunal 

e  Pancreatografia, adică opacifierea cu substanță de contrast a canalului pancreatic principal 
prin cateterizarea papilei, este un examen important (considerat în urmă cu câţiva ani patognomonic). 
Injectarea opacă prin cateterizare se face prin endoscopie duodenală cu reperarea papilei. Se va 
constata un mare număr de imagini: lărgirea canalului Wirsung, dilatații şi stenoze parcelare, imagini 
lacunare corespunzătoare calculilor, etc. 

e Ecografia şi tomografia computerizată sunt metode imagistice de maximă importanță. Alături 
de evidenţierea leziunilor canalare (stenoze, dilatații, chisturi, concreţiuni) ele aduc informaţii asupra 
parenchimului (dimensiune, structură, densitate, etc) cât şi despre relațiile pancreasului cu structurile 
adiacente. În acest sens un plus de informatii poate aduce rezonanța magnetică (M.R.I) 

e  Scintigrama pancreatică efectuată cu izotopi de Selenin-Metionină, după extracția hărții 
hepatice, poate arăta dezorganizarea parenchimului secretor şi scăderea reţinerii radioizotopului la 
nivelul parenchimului secretant pancreatic. 


5. Evoluţia 


Viitorul bolnavului cu pancreatită cronică este sumbru. Permanentizarea durerilor, denutriția şi 
caşexia, diabetul progresiv sunt tot atâtea imagini ale evoluţiei sumbre. Mulţi dintre aceşti bolnavi 
devin toxicomani prin abuz de analgetice, imunodeprimați, iar pe fondul slăbirii progresive pot 
contacta boli ce le pot fi fatale (TBC, SIDA, etc). 


6. Tratamentul 


e Tratamentul medical, cu toate că are o serie de rezultate în perioada iniţială a bolii, rămâne un 
tratament paliativ: 
- ameliorarea digestiei se face prin administrarea de extracte pancreatice, concomitent cu 
scăderea din alimentaţie a grăsimilor; ulterior, alimentația parenterală este indicată; 

- administrarea de acid acetilsalicilic (aspirină) în doze importante (2-3 g/24h) poate ameliora 
durerile printr-un mecanism farmacologic încă neelucidat pe deplin. Acest "tropism" al 
durerilor pancreatice vis-à-vis de aspirină a fost chiar considerat un test de diagnostic pentru 
acest tip de dureri (testul Caroli) ; 

-  antispasticele de tip atropinic sunt indicate ; 

-  analgeticele nu pot lipsi din tratament, cu tot riscul de a apela la derivați din ce în ce mai 

puternici, până la opiacee, cu riscul evident al toxicomaniei şi al tuturor consecințelor nefaste ale 
acesteia. 


e Tratamentul chirurgical. S-au propus şi utilizat mai multe metode vând la bază 3 principii: 


a) Drenajul pancreasului în vederea reducerii presiunii din interiorul canalului Wirsung parțial 
responsabilă de dureri şi malabsorbţie. Aceasta se poate realize prin mai multe variante: 

- desfiinţarea  sfincterului papilar (sfincterotomie de preferat pe cale endoscopică sau 
sfincteroplastie chirurgicală) ; 

-  anastomoza internă prin despicarea canalului Wirsung şi anastomozarea cu o ansă intestinală 
"în Y" (ansa Roux — wirsungojejunoanastomoză). Această procedură este limitată cazurilor cu canal 
pancreatic dilatat ; 

-  drenajul extern (wirsungostomie) prin instalarea unui tub "în T" (Kehr) în interiorul canalului 
pancreatic. Metoda degrevează hiperpresiunea intracanalară, dar nu rezolvă problema maldigestiei şi 
expune la constituirea unei fistule pancreatice care poate fi invalidantă pentru bolnav. 


b) rezecţia parenchimului bolnav (pancreatectomie). După localizarea leziunilor poate fi vorba 
de: 

-  splenopancreatectomie corporeocaudală (în stânga) 

-  duodenopancreatectomie cefalică (în dreapta) 

-  pancreatectomie totală (în leziunile difuze) 

Dincolo de amploarea (uneori excesivă) a ablaţiei efectuate pe un organism tarat, operaţiile (în 
special cea "totală”) sunt urmate de dezordini metabolice majore (diabet pancreatopriv) greu de 
suportat 


c)  denervarea pancreasului prin splanhnicectomie poate fi indicată în leziunile difuze hiperalgice, 
la bolnavii care nu pot suporta o operație mai amplă. De menţionat că această procedură se poate 
executa şi pe cale laparoscopică. 

Din păcate, nici una din operaţiile prezentate nu dă rezultate în 100% din cazuri. Proportia 
deceselor postoperatorii poate ajunge la 15%, iar eşecurile se situează între 20-40%. 

Chisturi şi pseudochisturi de pancreas 


Formațiunile chistice dezvoltate la nivelul pancreasului sunt deosebite, entitatea "chist" fiind 
caracterizată ca fiind o formaţiune cu conţinut lichidian şi pereţi proprii, pereţi care lipsesc în cazul 
"pseudochist", limitarea tumorii fiind realizată de îngroşarea organelor şi structurilor vecine. 

În plus, determinismul leziunilor este diferit, în cazul pseudochisturilor fiind vorba de o 
consecință a unui episod acut din antecedente, iar în cazul chisturilor de adevărate formaţiuni de 
neoformaţie. 

În ceea ce priveşte chisturile adevărate, acestea sunt rare. Se recunosc mai multe forme: 

a) chistadenoamele sunt tumori benigne care au însă în cursul evoluţiei un potenţial de 
malignizare. Ele se prezintă ca dilataţii chistice multiple de dimensiuni variate, uneori confluente, 
conținând lichid de multe ori clar şi prezentând un perete propriu cu un interior lucios realizat de un 
epiteliu de acoperire. Ele pot deveni simptomatice prin compresia organelor din vecinătate ; 

b) chistadenocarcinoamele sunt dilataţii chistice ale unor tumori maligne epiteliale provenite 
fie din malignizarea în timp a chistadenoamelor, fie printr-un proces de neoformaţie canceroasă de la 
început. Spre deosebire de chistadenoame, acestea au tendință rapid evolutivă, invazivă şi 
metastazantă ; 

c) chistele de retenţie pot avea dimensiuni felurite, fiind determinate de dilataţia canalelor 
intraparenchimatoase produsă la rândul ei de cauze diverse (stenoze, calculi, cicatrizări vicioase 
posttraumatice, etc) ; 

d) chistele hidatice. Localizarea bolii hidatice la nivelul pancreasului este rară, dar nu 
excepțională. Sunt citate (şi în literatura medicala românească) zeci de asemenea cazuri, eventualitatea 
trebuind luată în consideraţie.(figura 4) 


Figura 4: tomografie computerizată: 
chist hidatic al capului pancreasului. 


Pseudochistul de pancreas 


Faţă de chisturile adevărate, frecvenţa pseudochisturilor pancreatice este semnificativ mai mare. 
De obicei, constituirea lor este consecinţa a două categorii de situaţii patologice: 

a) pseudochisturile posttraumatice se dezvoltă de obicei după un interval liber variabil 
(săptămâni/luni) după traumatisme abdominale care interesează pancreasul ; 

b) pseudochisturile postnecrotice. Se dezvoltă, de asemenea, după un interval liber de câteva 
luni de la un episod de pancreatită acută hemoragiconecrotică. 

În ambele cazuri patogenia pseudochistului este asemănătoare, fiind necesară existența unei 
soluţii de continuitate la nivelul arborelui canalar intrapancreatic prin care se scurge lichid pancreatic 
în spaţiul adiacent. Este necesar, de asemenea, ca acest lichid iritant să provoace o reacţie inițial 
inflamatorie, ulterior conjunctivă din partea structurilor vecine, care să formeze pereții 
pseudochistului. 

1. Anatomie patologică 


e Localizarea pseudochistului. Pseudochistul se află, de regulă, în etajul abdominal superior, la 
nivelul bursei omentale (în spatele stomacului) proeminând între stomac şi ficat, mai rar între ficat şi 
colonul transvers. De asemenea, poate bomba prin foiţele mezocolonului transvers sau retroperitoneal, 
la baza mezenterului ori în spaţiile parietocolice 

e Conținutul pseudochistului este reprezentat de un amestec de secreții pancreatice, sânge vechi 
modificat, resturi necrotice care îi conferă un aspect cenuşiu-murdar. Cantitatea poate varia de la 
câteva zeci de mililitri până la câţiva litri 

e Pereţii pseudochistului sunt definitori pentru denumirea de "pseudo", acesta neavând pereți 
proprii. Iniţial, limitarea formațiunii este realizată de pereții organelor vecine (stomac, ficat, colon 
transvers, mezocolon transvers, etc). Aceştia limitează extinderea pseudochistului. Cu timpul însă, 
crescând cantitatea de lichid (cu caracterul iritant dat de enzimele conţinute) şi implicit presiunea pe 
care acesta o exercită centrifug la periferia colecției, se organizează un țesut de granulaţie. Acesta 
suferă ulterior un proces de transformare fibroasă, îngroşându-se progresiv (aşa-zisa "maturare"”). 
Peretele astfel maturat poate ajunge la 6-8-10 mm grosime. Definitor este însă lipsa unui strat epitelial 
la interior, fapt care permite (după evacuare) autodesființarea pseudochistului.(figura 5) 


E 

Figura 5: tomografie computerizata: 
pseudochist de pancreas. 
Se observa faptul ca delimitarea pseudochistului 
se face prin peretii organelor adiacente. 


2. Diagnosticul clinic 


Apariţia simptomelor caracteristice poate succeda evoluţiei pancreatitei acute după ştergerea 
episodului enzimatic şi a celui supurativ sau poate surveni la distanța de săptămâni/ luni de la aparenta 
vindecare. 

Ele constau în dureri abdominale difuze, survenite de obicei postprandial, grețuri, vârsături, stare 
febrilă. În stadiile avansate, apare o pierdere marcată în greutate care poate ajunge până la caşexie. 
Ocazional, se constată icter cu caractere mecanice, produs prin compresia unui pseudochist cefalo- 
pancreatic asupra căii biliare principale. 


Examenul obiectiv depistează: 
-  tumefacţie în etajul abdominal superior (epigastru sau mezogastru) 
- palparea formaţiunii relevă faptul că aceasta este rotunjită, netedă, sub tensiune şi 
nedureroasă 
-  percuţia matitate 

3. Diagnosticul paraclinic 


e Probele biologice arată hipoproteinemie, hiperglicemie, hiperleucocitoză, creşterea azotului 
seric. Ele nu sunt specifice pentru diagnosticul pozitiv, putând aduce informaţii asupra stadiului 
evolutiv al bolii şi apariţia complicaţiilor. 

Spre deosebire de ele, probele imagistice, de la cele mai simple la cele mai sofisticate aduc o 
mare bogăție de informaţii. 

e Radiografia toracică în 20% din cazuri arată colecție pleurală în baza stângă şi lame de 
atelectazie pulmonară 

e Radiografia gastro-intestinală relevă în incidența de profil împingerea anterioară a stomacului 
şi coborârea unghiului duodenojejunal (Treitz). In cazul localizărilor cefalice, duodenul poate apărea 
desfăşurat.(figura 6) 


Figura 6: transit baritat: pseudochist de pancreas. 
Se observă deplasarea întregului cadru duodenal 
printr-un pseudochist al capului pancreasului. 


e  lrigografia prezintă coborârea colonului transvers şi eventual îndepărtarea haustraţiilor 
acestuia 

e Endoscopia digestivă superioară confirmă amprenta pe peretele posterior al stomacului, 
nivel la care mucoasa are pliurile şterse şi poate fi modificată inflamator. 

e Ecografia (metodă neinvazivă) şi tomografia computerizată (acuratețe mare a imaginii) 
sunt considerate investigaţiile fundamentale atât în stabilirea diagnosticului cât şi în urmărirea 
evoluţiei cazurilor. Informaţiile obținute prin aceste proceduri sunt multiple: 

- localizarea cu precizie a tumorii lichidiene 

- structura (densitatea) lichidului conţinut 

- leziuni asociate (pancreatice, diverse abcese reziduale, etc) 

- grosimea pereţilor şi urmărirea îngroşării acestora (procesul de maturare) utilă pentru 
stabilirea momentului operator (figura 7). 


Figura 7 — tomografie computerizată: pseudochist 
de pancreas. Se observă peretele pseudochistului 
şi faptul că acesta impinge lateral organelle 
digestive. 

4. Evoluţia 


Rareori pseudochistul odată constituit evoluţia sa este spre rezorbţie şi vindecare. De obicei apar 
complicații, unele foarte grave. 

a) Perforaţia se poate face : 

- în peritoneul liber având drept consecinţă peritonita; 

- în organe cavitare (stomac, duoden, colon). Perforaţia fiind de mici dimensiuni nu asigură 
evacuarea completă a pseudochistului, ducând în schimb la infectarea lui ; 

- în organ plin (ficat, splină) va produce o sângerare acumulată în pseudochist sau 
hemoperitoneu. 

b) Hemoragia intrachistică este mai rar produsă prin mecanismul erodării unui organ 
parenchimatos, mai des prin eroziunea vaselor de neoformaţie din peretele conjunctiv supus la o 
presiune intrachistică sporită. Ea se manifestă prin dureri, mărire brutală a formaţiunii şi anemie. 

c) Infectarea secundară cu formarea de abces este o complicaţie frecventă care cere intervenţia 
chirurgicală de urgență. Germenii provin din organele vecine (colon, intestin) prin contiguitate. 
Simptomatologia este violentă cu dureri, febră, frison, alterarea stării generale până la stare septică. 
Drenajul se impune. 

d) Tromboze venoase de vecinătate pot fi foarte periculoase întrucât afectează vasele mari : v. 
portă cu pileflebită, v. splenică, etc. 


5. Tratamentul 


Evoluţia spre complicații implică o atitudine intervenţională adecvată. 

Tratamentul medical este rezervat pregătirii preoperatorii, susţinerii funcţiilor vitale, reechilibrării 
biologice, ionice, volemice, protecţiei antibiotice. El însă nu poate înlocui tratamentul chirurgical 
indicat întotdeauna. 


Stabilirea momentului operator este crucială în evoluţia postoperatorie. Operația se poate impune 
în două variante: 

a) Operația de urgenţă impusă de complicațiile brutale (perforaţie, hemoragie, supuraţie) chiar în 
absenţa maturării pereţilor. În acest caz ea se va limita la drenajul pseudochistului (cu perspectiva 
constituirii ulterioare a unei fistule) şi la tratamentul leziunilor asociate (hemostază, lavaj peritoneal, 
etc). 

b) Operația programată se va efectua atunci când pereţii pseudochistului ajung la maturare (peste 
4 mm grosime) stabilită prin monitorizare ecografică şi CT. Acest perete rezistent apare la 4-6 
săptămâni de la constituirea pseudochistului. 

În aceste cazuri se recurge la "drenajul intern" al pseudochistului prin anastomozarea lui (a 
peretului maturat) cu un organ digestiv cavitar. Acesta poate fi stomacul (pseudochistogastroanas- 
tomoză) sau intestinul subţire (pseudochistojejunoanastomoză). 

Anastomoza trebuie efectuată decliv pe pseudochist şi cu o gură largă, astfel încât să se asigure 
evacuarea lui completă. 

În timp, datorită caracterului conjunctiv al "pereților" cavitatea se autodesființează asigurăndu-se 
vindecarea. Dacă regulile de mai sus nu sunt respectate, apare de obicei recidiva. 

Tumorile pancreatice 


După țesutul glandular din care provin, tumorile pancreatice se impart în două categorii: ale 
țesutului glandular exocrin şi ale celui endocrin. Dintre acestea vom studia tumorile cu punct de 
plecare insular (insulinoame),gastrinoamele aparținând unei alte categorii patologice (patologia 
ulceroasă gastro-duodenală). De asemenea, tumorile cu punct de plecare în țesutul conjunctiv 
(sarcoame) sunt cazuri excepţionale care nu interesează această lucrare. 


1. Tumorile pancreasului exocrin 


Adenocarcinomul cu punct de plecare în acinii exocrini pancreatici (cancerul de pancreas) este 
cea mai frecventă tumoare pancreatică. Ea reprezintă 3-5% din totalitatea cancerelor. Este vorba de o 
tumoră a vârstei adulte şi înaintate, două treimi dintre bolnavi fiind trecuţi de 60 ani. De menționat 
este şi faptul că tumora afectează de două ori mai frecvent sexul masculin. 


1.1. Anatomie patologică 
Sediul cancerului poate fi diferit. Interesant este faptul că diferite localizări produc o 
simptomatologie şi o semiologie diferită, având şi sancţiuni terapeutice specifice : 
e Cancerul capului pancreasului reprezintă 40% din totalitatea tumorilor. Relaţiile speciale ale 
capului pancreasului cu duodenul, coledocul terminal retro- şi intrapancreatic produc o 
simptomatologie predominant biliară şi digestivă. 
e Cancerul corpului şi cozii este prezent în 28% din cazuri cu răsunet pe circulaţia splenică. 
e Cancerul difuz al întregii glande prezent la 30% din cazuri prezintă o simptomatologie 
predominant neurologică. 
e există (rareori) posibilitatea (2%) dezvoltării unor chisturi pe tumoră 


(chistadenocarcinom). 


Extensia cancerului este rapidă şi severă. Ea se produce prin mai multe mecanisme : 
e extensie locală prin invazie de vecinătate la organele adiacente: duoden, cale biliară, vezica bi- 
liară, faţa inferioară a ficatului (cancerul de cap), mezocolon, colonul transvers, stomac, plexuri nervoase 
(cancerul de corp), vasele splenice, unghiul duodenojejunal, splina (cancerul de coadă). (figura 8) 


Figura 8: tomografie computerizată: tumoră corp 
pancreas. Se observă invazia organelor din jur 
(ficat, stomac şi colon). 


e pe cale seroasă cuprinzând seroasa parietală, insulele neoplazice însămânțează cavitatea 
peritoneală producând metastaze multiple la distanţă (carcinomatoză) sau tumori genitale metastatice 
(Krukenberg). 

e pe cale ganglionară sunt cuprinși succesiv ganglionii regionali, intermediari şi centrali — 
peripilorici, ai pediculului hepatic, ai hilului hepatic, ai arterei splenice, ai grupului celiac, din hilul 
splinei, ai arterei mezenterice superioare. 

e pe cale venoasă portală, iniţial în ficat (primul filtru) iar apoi sistemic în plămâni, oase, etc. 

1.2. Diagonosticul clinic în cancerul de cap de pancreas 


Simptomele şi semnele induse de cancerul de cap de pancreas fiind specifice şi diferite de 
cancerul corporeo-caudal, justifică analiza lor separată. 


1.2. 1.Icterul mecanic este aproape întotdeauna prezent datorită compresiei sau invaziei CBP 
urmate de impermeabilizarea acesteia, stază biliară până la inversarea polului superior al hepatocitelor 

Debutul şi dinamica acestuia sunt caracteristice. Deseori, icterul este precedat de un prurit 
insistent datorat iritației terminaţiilor nervoase libere din dem de către sărurile biliare. Icterul 
debutează lent, insidios, progresiv. Iniţial de culoare deschisă, icterul cutanat şi scleral devine rapid de 
culoare închisă, până la culori foarte intense (ictrul negru "melas"). În acelaşi timp se constată 
colorarea intensă a urinii (cholurie) şi decolorarea materiilor fecale (acholie), scaunele devin albe, 
chitoase datorită lipsei stercobilinei şi maldigestiei lipidice. 


1.2.2.Durerea difuză cu iradieri dorsale nu este caracteristică. Ea evoluează în paralel cu icterul 
fiind datorată pe de o parte distensiei canalelor pancreatice în amonte de tumoră, cât şi distensiei 
capsulei Glisson hepatice ca efect al hepatomegaliei de stază. 


1.2.3. Fenomene dispeptice sunt prezente variat, având cauze diverse : 
- inapetenţa, grețurile, vărsăturile pot fi efectul lipsei fermenţilor pancreatici care nu mai ajung în 
duoden din cauza tumorii care strangulează canalul Wirsung. 
- slăbirea ponderală survine prin dereglarea digestiei în special lipidice survenite ca o consecință a 
lipsei fermenților şi a bilei din intestine. 
- vărsături abundente, uneori sangvinolente sau chiar hemoragii digestive exprimă invazia, compresia 
sau erodarea duodenului. 


1.2.4. Examenul obiectiv precizează elemente valoroase : 
- coloraţia icterică a mucoaseor şi tegumentelor unde se constată frecvent leziuni de grataj 
- hepatomegalia uşor sensibilă fără a fi dureroasă cu marginea anterioară rotunjită, depăşind rebordul 
costal (ficat de stază) 
- vezicula biliară destinsă , mărită de volum, rotundă, nedureroasă, palpabilă sub marginea inferioară a 
ficatului în tensiune. Semnul este greşit denumit drept "semnul Courvoissier-Terrier" fiind considerat 
patognomonic. De fapt este vorba de o aserțiune "legea Courvoissier-Terrier" :"vezicula biliară se 
dilată când CBP este obstruată printr-un cancer, dar nu se dilată atunci când obstrucția CBP este 
calculoasă", explicaţia constând în faptul că o veziculă calculoasă devine scleroasă şi nu se poate 
dilata. 


1.3. Diagnosticul paraclinic în cancerul de cap de pancreas 


1.3.1. Semnele de laborator ale retenţiei biliare şi consecințelor ei sunt multiple şi importante : 
- bilirubinemia are creşteri importante, putând depăşi valori de 20-25 mg %. De remarcat în această 
creştere predominenţa bilirubinei conjugate (directă) care poate ajunge la 80-90% din total; 
- fosfataza alcalină este crescută; 
- hipercolesterolemia constituie efectul tulburărilor hepatice; 
- transaminazele serice sunt modificate în sens pozitiv, neatingând însă valorile din ciroza hepatică sau 
hepatita acută; 
- tulburări de coagulare evidente prin creşterea TC, TS şi a indicelui de protrombină ca efect al 
hipovitaminozei K, vitamină care nu mai este resorbită intestinal în lipsa bilei; 
- diabetul (uneori inaugural) cu hiperglicemie este efectul alterării secundare a pancreasului endocrin; 
- examenul coprologic arată lipsa stercobilinei şi fibre nedigerate, în special grăsimi; 
- examenul urinii arată prezenţa pigmenților biliari în cantitate mare. 


1.3.2. Radiologia digestivă standard sau prin duodenografie hipotonă poate evidenția : 
- lărgirea cadrului duodenal (desfăşurat) cu ridicarea pilorului şi coborârea unghiului Treitz; 

- în cazul invaziei pancreatice a duodenului apare o stenozare excentrică a acestuia, uneori (prin 
eroziune) pe marginea internă duodenală apare o imagine asemănătoare literei "epsilon" sau "trei 
inversat" (semnul Frosberg). 


1.3.3. Radiologia biliară directă (colangiografia) este imposibilă deoarece atunci când bilirubina 
depăşeşte 2-3mg% , emonctoriul hepatic este înlocuit cu cel renal, iar substanţa de contrast se elimină 
prin rinichi. 

Astfel, opacifierea căilor biliare se poate face doar direct pe mai multe căi : 

- colangiografia transparietohepatică se execută efectuând o puncţie (eventual teleghidată prin 
tomografie computerizată) prin perete-parenchim hepatic până într-un canal biliar dilatat. Injectarea 
substanţei de contrast va desena întreaga hartă a căilor biliare arătând : 

e dilataţia căilor biliare intrahepatice până la ordinul 4 

e dilataţia căilor biliare segmentare şi lobare 

e dilataţia căii biliare principale 

e permeabilitatea (sau nu) a canalului cistic 

e stopul substanţei de contrast în coledocul terminal care apare efilat, cu un stop concav 
cranial (în obstacolul calculos "stopul" apare concav caudal) 
- colangiografia directă intraoperatorie executată transcistic după ablaţia veziculei biliare sau direct 
prin puncţie transcoledociană arată aceleaşi imagini 
- colangiografia endoscopică retrogradă este o procedură care nu aduce informaţii valoroase vis-à-vis 
de căile biliare, segmentul opacifiat după cateterizarea papilei fiind mic sau absent. În schimb, 
procedura endoscopiei duodenale este importantă, deoarece : 

e aduce informaţii despre împingerea sau laminarea duodenului ; 

e arată eroziuni, ulcerații în cancerele invazive ; 

e permite prelevarea de biopsie în aceste cazuri ; 

e diferenţiază o tumoră pancreatică de un ampulom vaterian ; 

e permite recoltarea de lichid (duodenal, pancreatic sau chiar bilă) pentru examen citologic. 
- colangiografia prin rezonanță magnetică (colangio RMN) 
Este mai degrabă o procedură de rezonanță magnetică (MRI) asociată opacifierii arborelui biliar care 
prin metode de reconstrucție digitală poate releva harta căilor biliare aducănd în plus informaţiile 
aduse prin metode imagistice speciale (CT şi ecografia) care vor fi prezentate imediat. 


1.3.4. Evidenţierea imagistică globală (ecografie, CT) 


Metodele în discutie sunt considerate "standardul de aur" în investigarea tumorilor pancreatice. 
Dacă procedura cu ultrasunete (ecografia) este neinvazivă, relativ ieftină şi accesibilă, majoritatea uni- 
tăților sanitare posedând câte un ecograf, cu totul altfel se pune problema tomografiei computerizate 
(aparatură scumpă, necesitând personal ultracalificat, metodă invazivă). Pe de altă parte acurateţea in- 
formațiilor adusă prin CT este net superioară, prin reconstrucții digitale ajungându-se la performanţe 
notabile. 

Investigarea începe cu ecografia (figura 9) care în funcție de aspectul căilor biliare 
intrahepatice conduce la o dihotomie radiologică. 


Figura 9: ecografie abdominala: tumoră pancreas. 
Se observă dezorganizarea capului pancreatic. 

-  CBIH dilatate — se recomandă colangiografia transparieto-hepatică (TPHC) 
-  CBIH nedilatate — se recomandă colangiopancreatografia endoscopică retrogradă (CPRC) 


Informaţile obţinute prin aceste metode (cu fiabilitate maximă la CT şi medie la ecografie) sunt : 
e gradul de dilatare al căilor biliare intrahepatice de ordinul 2-4 ;(figura 10) 


Figura 10: tomografie computerizată: cancer cap 
pancreas. Dilataţia veziculei biliare şi a căi 
biliare principale. 


e gradul de dilatare a joncţiunii canalelor hepatice principale (aspectul caracteristic de 
"fluture") ; (figura 11) 


Figura 11: tomografie computerizată: tumoră 
pancreas. Dilataţie “în fluture” a căilor biliare 
intrahepatice. 


e gradul de dilatarea căii biliare principale în porțiunea pediculară a sa ; 
aspectul CBP retro şi intrapancreatic (îngustare excentrică, zimţare, terminarea "în coadă de 
ridiche"), stop total neregulat sau concav superior) ; 
e nivelul obstacolului în raport cu harta CBP ; 
gradul de distensie şi eventuala locuire a veziculei biliare; 
aspectul parenchimului hepatic şi eventuale imagini înlocuitoare de spaţiu (localizare, 
dimensiuni, densitate) ; 
tumora pancreatică (localizare, dimensiuni, densitate, contur) ; 
gradul de distensie a canalelor intrahepatice (principal şi secundare) ; 
existența eventualelor mase adenopatice regionale ; 
raporturile tumorii (compresie, invazie) cu organele adiacente (duoden, colon transvers, 
stomac, baza mezacolonului) şi a mezenterului, planul posterior — planul nervos) ; 
e  răsunetul tumorii asupra vaselor splenice (compresie, deplasare , invazie, tromboză) sau 
asupra venei porte; 

e posibilitatea de a recolta biopsie prin puncție teleghidată. 
Evident, multitudinea de informaţii posibil a fi obţinute depinde în mare măsura de performanţa 
aparatului dar şi de experienţa şi calificarea examinatorului. 


1.3.5 alte metode imagistice 

În vogă în urmă cu câţiva ani/zeci de ani, metodele următoare se folosesc din ce în ce mai puţin 
fiind scumpe, periculoase şi cu un grad de fiabilitate discutabil. 

- scintigrama pancreatică efectuată cu Seleniu — metionină, după extragerea imaginii ficatului 
(care reține şi el izotopul) poate arăta o "lacună" scintigrafică evidențiind tumora necaptantă 

- arteriografia selectivă şi ultraselectivă cu injectare în artera mezenterică superioară, trunchiul 
celiac, artera splenică poate evidenția o hipervascularizaţie segmentară la nivelul tumorii unde vasele 
apar anarhice şi amputate, precum şi o "încercuire" vasculară a tumorii datorată deplasării centrifuge a 
vaselor normale peritumorale. 


1.4. Tratamentul medical în cancerul de cap de pancreas 


Nu se poate pune problema unui tratament medical curativ, acesta neputând fi decât cel 
chirurgical. Măsurile terapeutice medicale vizează două aspecte 


1.4.1. Tratamentul simptomatic vizează sedarea durerii care din fericire nu este foarte accentuată 
în cancerul capului pancreasului (spre deosebire de cel corporeocaudal). Ea se poate realiza cu 
analgetice obişnuite, mai rar cu cele majore (de tip morfinic). O observaţie specială pentru tratamentul 
cu aspirină (metoda Caroli) care are o eficacitate specifică (neexplicată încă) în durerile pancreatice cu 
observaţia că tratamentul necesită doze mari (3-4 gr/24 h) care pot fi agresive pe mucoasa gastrică, 
solicitând protecția acesteia (pansament gastric, antisecretorii). 


1.4.2. Tratamemtul de pregătire preoperatorie urmăreşte mai multe obiective. 
- reechilibrarea, pe cât posibil, a tarelor asociate pentru reducerea riscului operator (tare cardiace, 


respiratorii, eventualul diabet inaugural); 

Corectarea dezechilibrului în sistemul coagulării sangvine. În lipsa bilei din intestin, absorbţia 
lipidelor este blocată iar pe cale de consecinţă şi absorbția vitaminei K liposolubilă. Hipovitaminoza K 
afectează sinteza protorubinei în ficat ducând la imposibilitatea formării trombinei în cantitate 
suficientă, fapt care duce la riscuri hemoragice importante. Este obligatorie deci administrarea 
parenterală de vitamina K în preoperator. 


1.5. Tratamentul chirurgical în cancerul de cap de pancreas 


Primul obiectiv al intervenției constă în stabilirea gradului de operabilitate prin metodele 
convenţionale (inspecţie, palpare) la care adăugăm la nevoie colangiografia operatorie, 
pancreatografie, ecografie operatorie cu transductor special. 

Se va aprecia atât lipsa (sau prezența) metastazelor şi a gradului de invazie locală pentru a se 
aprecia posbilitatea efectuării unei operaţii de exereză sau doar paliativă. 


1.5.1 Operația radicală este posibilă în lipsa metastazelor, a adenopatiei satelite, în tumorile 
"mobile" neaderente la planul posterior (în special la planul venos portal). Din păcate doar 30-35% din 
cazuri corespund acestor criterii. 

Ablația capului pancreasului purtător de tumoră presupune o serie de gesturi suplimentare. 

e  Ablaţia duodenului este impusă atât de legăturile vasculare duodeno-pancreatice 
(vascularizaţie unitară) cât şi de rapoartele reciproce (capul pancreasului este inclus în potcoava 
duodenală "ca un cauciuc într-o jantă”). 

e  Ablaţia coledocului inferior retro şi intrapancreatic CBP este inclusă în interiorul capului 
pancreatic. 

e  Ablaţia veziculei biliare. În lipsa duodenului conţinător al sfincterului Oddi sunt perturbate 
mecanismele nervoase de reglare a motilităţii veziculare, astfel încât vezicula biliară devine un 
diverticul aton al CBP generator de stază şi infecţie. 

e  Ablaţia antrului gastric este impusă tehnic de duodenectomie. 
Astfel, operaţia devine duodenopancreatectomie cefalică. După ablaţie rămân ca segmente: 
-  tranşa gastrică 
- calea biliară principală secționată 
-  tranşa de secțiune pancreatică în care se află canalul Wirsung. 

Aceste tranşe vor fi implantate într-o ansă intestinală. Operația de mare amploare era rezervată 
mai degrabă ampulomului vaterian decât cancerului de cap de pancreas, având o rată mai mare de eşec 
postoperator. În ultimii ani odată cu ameliorarea procedurilor de anestezie/reanimare, odată cu 
perfecționarea aparaturii (stappler, bisturiu electric sau cu argon) dar mai ales datorită folosirii 
antisecretoriilor majore (stomatostatină) rata succeselor a ajuns de la 30% la peste 85%. 

În acest sens s-a ajuns la performanţe deosebite de rezecţie care devine superradicală prin 

-  rezecţii segmentare cu reconstrucție plastică a venei porte 

-  limfadenectomii complexe 

-  cateterizarea arterei hepatice pentru administrare de citostatice în eventualitatea 
metastazelor hepatice sau hepatectomii asociate 

Cu toate acestea, datorită agresivităţii bolii, rata supraviețuirilor peste 5 ani ajunge cu greu la 
15%. 


1.5.2 Operații paliative. Atunci când operaţia radicală nu este posibilă din cauze locale sau pentru 
că pacientul (bătrân, degradat biologic) nu ar putea suporta o intervenţie de o asemenea amploare se 
recurge la o serie de proceduri paliative al căror scop este de a elimina consecinţele evoluţiei tumorii, 
consecinţe grave care ucid bolnavul înainte ca tumora să o facă. 

a) Restabilirea fluxului biliodigestiv constituie un obiectiv primordial, deoarece în lipsa 
acestuia hiperpresiunea progresivă din interiorul arborelui biliar va compromite în scurt timp 
funcționalitatea hepatocitelor conducând rapid la insuficiența hepatică şi deces. Pentru a evita acest 
deznodământ se va executa o anastomoză între un partener biliar, aflat în amonte de obstacol şi un 
partener digestiv situat în aval de acesta. 

În funcţie de partenerii folosiţi se pot executa următoarele proceduri: 

-  colecistogastroanastomoza; 

-  colecistoduodenoanastomoza. Ambele proceduri, deşi simple ca execuţie tehnică au fost 
criticate datorită circuitului biliar şicanat de canalul cistic, degradarea anastomozei în timp fiind relativ 
frecventă; 

-  colecistojejunoanastomoza (pe ansă continuă sau în "omega") procedură simplă tehnic 
rezervată cazurilor grave, cu bolnavi taraţi. Procedura se poate executa chiar prin anestezie locală; 

-  coledocoduodenoanastomoza este considerată operaţia de elecţie cu cele mai bune 
rezultate. Ea presupune însă asociat colecistectomia; 

-  coledoco (hepatico) jejunoanastomoza, operație mai complexă rezervată stenozelor mai 
înalte ale CBP (tumori CBP, stenoze postoperatorii, etc.). 


b) Restabilirea fluxului digestiv se impune în cazurile (circa 20%) în care tumora comprimă şi 
duodenul. Derivaţia de tip gastroenteroanastomoză poate fi efectuată concomitent cu derivația 
biliodigestivă sau ulterior acesteia atunci când apare stenoza duodenală cu consecinţele ei ocluzive. 


c) Restabilirea fluxului pancreatic se face mai rar necesară, mai degrabă pentru scăderea 
presiunii din interiorul canalului pancreatic generatoare de dureri, decât pentru a aduce fermenți în 
tubul digestiv (uşor realizabil prin administrare de concentrate enzimatice per os). 

Derivaţia se realizează prin wirsungojejunoanastomoză (latero-laterală). 
Operaţiile paliative ameliorează viaţa bolnavului, dar tumora îşi continuă evoluţia, supravieţuirile 
postoperatorii variind între 6 şi 18 luni. 


1.6. Diagnosticul în cancerul de corp şi coadă de pancreas 
Dacă în cazul cancerului cefalopancreatic diagnosticul este relativ uşor grație multitudinii de 


simptome, semne şi investigații, diagnosticul cancerului de corp şi coadă ridică alte probleme, fiind de 
obicei tardiv. 

1.6.1. Simptomatologia este necaracteristică dar cu simptome de intensitate mare. 

- durerea excesiv de puternică, epigastrică şi cu iradiere dorsală are exacerbări acute, pe un 
fond dureros permanent. Ea se datorează compresiei sau invaziei de către tumoră a bogăției de plexuri 
nervoase supra şi retro pancreatice. Durerea determină o poziţie antalgică caracteristică — bolnavul este 
ghemuit, cu genunchii la gură, încovoiat ("în rugăciune mahomedană", poziția "în cocoş de puşcă”). 
Acest sindrom (durere-+-poziţie) este cunoscut drept "sindromul pancreatico-solar Chauffard". 

- pierderea ponderală este foarte marcată şi constituie al doilea simptom definitor. Ea este 
însoţită de inapetenţă, greţuri, astenie marcată. În decurs de 2-3 luni bolnavul poate pierde 30-40 kg 

- tulburările psihice, mai rare, se datorează de multe ori abuzului de analgetice din ce în ce mai 
puternice, până la opiacee, bolnavii devenind dependenţi. 


1.6.2. Semiologia este săracă în raport cu bogăţia de semne din cancerul cefalopancreatic. 
- tumora devine palpabilă rareori, fapt facilitat de starea de slăbiciune extremă — caşexie; 
- splenomegalia este frecvent întâlnită ca efect al compresiei şi invaziei vaselor (venei) 
splenice; 
- de multe ori se constată tromboze venoase periferice migratorii ca sindrom revelator 


1.6.3 Examenele paraclinice. Exceptând investigaţiile asupra căilor biliare (neinteresante în acest 
caz) restul investigațiilor imagistice (în special ecografia, CT, pancreatografia) sunt valoroase în 
stabilirea diagnosticului de cancer de corp. Ecografia Doppler la nivelul venelor splenice poate fi utilă, 
la fel splenoportografia 
actualmente mai rar folosită. 


1.7. Tratamentul cancerului de corp de pancreas 


Datorită semnelor şi simptomelor nespecifice, diagnosticul cancerului de corp şi coadă de 
pancreas se stabileşte tardiv, uneori datorită efectelor dramatice ale unor metastaze — vertebrale cu pră- 
buşiri vertebrale şi hernii/paraplegii, cerebrale cu simptomatologie neurologică majoră, pulmonare, 
etc. 

În această situaţie tratamentul chirurgical se rezumă de multe ori la o laparotomie exploratorie 
completată eventual de recoltarea unei biopsii pancreatice (manevră cu grad de periculozitate). 

Rareori este posbiliă chirurgia de exereză — splenopancreatectomia corporeocaudală. Rămâne ca 
soluţie paliativă denervarea parţială a zonei prin splanhicectomie. 


2. Tumorile pancreasului endocrin 


Sunt mai multe categorii 
- tumorile nesecretante. care se aseamănă cu tumorile exocrine — extrem de rare 
- tumorile secretante de gastrină (gastrinoame) responsabile de apariția ulcerelor digestive 
de sorginte endocrină (sindromul Zollinger - Ellison). Ele fac obiectul unui capitol al patologiei 
gastroduodenale 
- tumorile secretante de insulină (insulinoame). de care ne vom ocupa în continuare. 

Tumorile secretante de insulină sunt tumori benigne (adenoame) sau maligne (carcinoame) 
dezvoltate din celulele "beta" ale insulelor lui Langerhans. Prin proliferarea lor se produce o 
hiperproducţie necontrolată de insulină care produce efecte biologice şi clinice cunoscute drept 
"sindromul de hiperinsulinism" sau "sindromul de hipoglicemie organopancreatică”. Acesta trebuie 
diferențiat de sindroamele de hipoglicemie funcţională cât şi de unele cazuri de hipoglicemie de cauză 
organică (tumori mezenchimale digestive). 

Este de menționat faptul că în cazul carcinoamelor insulare, acestea produc rapid metastaze 
hepatice masive care sunt din păcate izosecretante. Faptul conduce la o evoulţie dramatică a 
simptomatologiei. 

Excesul de hormon (insulină) produs de tumoră şi eventualele sale metastaze determină scăderea 
brutală a glicemiei. Țesutul cel mai sensibil la această scădere este cel nervos, de aceea manifestările 
bolii ţin de sistemul nervos central. 

Diagnosticul se bazează pe asocierea a 3 categorii de informaţii cunoscute sub numele de triada 
lui Whipple considerată patognomonică. 

e simptomele neuropsihice polimorfe se află pe primul plan. Este vorba de o stare de 
obnubilare, torpoare mergând până la comă profundă. Uneori sunt prezente crize epileptiforme, 
precedate de o "aură" veritabilă. Alteori, în formele blânde simptomele se rezumă la o stare de 
oboseală, transpiraţii profuze , tulburări intelectuale de atenţie şi memorie. 

e Caracteristic în cadrul triadei este orarul simptomelor. Acestea apar în special dimineaţa, 
între mese, pe nemâncate, iar ingestia de glucide concentrate (zahăr, bomboane, glucoză) ca şi în 
cazurile mai grave administrarea intravenos de glucoză 33% duc la dispariția rapidă şi spectaculoasă a 
fenomenelor. Cum simptomele sunt de regulă precedate de o "aură" (ameţeală, transpirații) bolnavii au 
de regulă asupra lor glucide concentrate a căror ingestie previne criza. 

e Al treilea element definitor al triadei Whipple este reprezentat de valorile extrem de scăzute 
ale glicemiei recoltată în plină criză (20-30 mg%). 


2.2. Diagnosticul paraclinic 


Există o serie de probe specifice care pot permite stabilirea diagnosticului. 

- curba glicemiei à jeun este în general la valori scăzute; 

-  întimpul crizelor glicemia scade dramatic; 

- proba hiperglicemiei provocate arată curbe turtite; 

- proba hipoglicemiei provocate evidenţiază un efect sporit al substanţelor hipoglicemiante; 

- dozarea insulinei arată valori mult crescute peste normal (n=10-30 w/ml); 

- investigațiile imagistice moderne pun cu uşurinţă în evidență tumora (ecografie, to- 
mo-grafie computerizată, MRI, ecografie cu transductor operator).(figura 12) 


Figura 12 -— tomografie computerizată: insulinom 
pancreatic.  Formaţiune bine delimitată a cozii 
pancreasului. 


2.3. Tratamentul 


Tratamentul este exclusiv chirurgical pentru îndepărtarea tumorilor insulinosecretante. Este de 
menționat faptul că acesta trebuie aplicat cât mai repede după stabilirea diagnosticului. Întâzierea duce 
la crize repetate ce pot altera iremediabil țesutul nervos cerebral. 

Pentru ablația tumorii pot fi folosite mai multe metode 

a) enucleerea tumorii sau enucleorezecția (ridicarea tumorii împreună cu o cantitate de țesut 
pancreatic înconjurător). Metodele sunt recomandate cazurilor în care tumora este localizată periferic; 

b) pancreatectomii împreună cu tumora. În cazul în care tumora este localizată profund aceasta 
va fi ridicată împreună cu segmentul pancreatic conținător: 

- splenopancreatectomia caudală sau corporeocaudală este metoda cea mai des folosită, 
majoritatea insulinoamelor fiind localizate în corp/coadă; 

- duodenopancreatectomia cefalică efectuată mai rar (3-4%) atunci când tumora este localizată 
profund la nivelul cefalic. 

Pancreatectomia_reducţională corporeocaudală este o metodă (cu rezultate mai puţin bune 


decât precedentele) care se aplică în cazul în care tumora nu este individualizată, fiind vorba de o 
hiperplazie difuză a celuleor insulinosecretante. 
Rezultatele chirurgiei sunt diferite: 


rezecată) 


foarte bune în tumorile individualizate benigne 
mai puţin bune în cazul hiperplaziilor difuze 
mediocre în cazul tumorilor maligne, chiar cu metastază unică hepatică (ce poate fi 


aproape nule în tumorile maligne cu metastaze multiple. 

PATOLOGIA CHIRURGICALĂ A SPLINEI 


E. Brătucu, Cl. Daha 


Noţiuni de anatomie chirurgicală 


Splina adultului, organ nepereche, cântăreşte în medie circa 100-200g. şi are dimensiuni 
aproximative de 10-14 cm în lungime, 6-8 cm în lăţime şi 3-5 cm în grosime. 

Aşezarea ei este în etajul supramezocolic al cavităţii peritoneale, profund în hipocondrul stâng 
cu polul superior în apropierea coloanei vertebrale. Deşi este un organ mobil, cu mişcarile respiratorii, 
este menţinut în poziţie anatomică cu ajutorul ligamentelor gastrosplenic, splenorenal şi prin sprijin pe 
ligamentul freno-colic (sustentaculum lienis). 

Proiecţia splinei la suprafaţă se realizează mediat de diafragmă şi recesul pleural 
costodiafragmatic stâng. Axul longitudinal este oblic fiind paralel cu coasta a X-a. Extremitatea 
posterioară a feţei diafragmatice a splinei ajunge în dreptul coastei a IX-a iar cea anterioara până la 
coasta a XI-a. Prin spaţiile X sau XI intercostale se practică puncția splinei pentru splenoportografie. 
Datorită poziţiei ei, splina normală nu se poate palpa decât în cazul existenţei unei visceroptoze. 

Forma este asemănătoare cu o boabă de cafea şi i se descriu 2 feţe: una convexă diafragmatică 
şi una viscerală concavă. Aceasta din urmă prezintă o creastă longitudinală care o împarte in zona 
superoanterioară denumită şi impresiunea gastrică datorită raporturilor cu fornixul şi corpul gastric şi 
în zona posteroinferioara sau faţeta renală aflată în raport cu rinichiul stâng. Spre polul inferior al 
splinei faţa concavă prezintă o impresiune a flexurii colice stângi (faţeta colică). Între faţeta gastrică şi 
cea renală se gaseşte hilul splinei, locul unde pătrunde pediculul splenic aflat în grosimea ligamentului 
splenorenal. Hilul este în raport intim cu coada pancreasului, într-o zonă numită faţeta pancreatică, 
singura zonă neacoperită de peritoneul visceral. Anterior de pediculul splenic, mergând spre marea 
curbură gastrică se gaseşte ligamentul gastrosplenic. Între cele 2 ligamente se afla recesul lienal al 
bursei omentale. 

Vascularizaţia splinei 

Irigaţia arterială provine în principal din artera splenică, ramură a trunchiului celiac. De aici şi 
până la splină artera drumuieşte în lungul marginii superioare a pancreasului, avand un traiect sinuos. 
Ea dă mai multe ramuri colaterale pentru corpul şi coada pancreasului dar şi pentru stomac (arterele 
gastrice scurte în numar de 5-7 şi artera gastroepiploică stângă). În 80% din cazuri artera lienală se 
divide în vecinătatea hilului în 2 ramuri principale - artera polară superioară şi inferioară. La rândul lor 
fiecare ramură polară se ramifică în 4-6 ramuri segmentare. Splina este un organ cu anatomie unică, 
împartit în teritorii cu vascularizație independentă. Cunoaşterea acestor particularități anatomice este 
de mare importanţă în chirurgia conservatoare a splinei. O segmentare asemănătoare este realizată şi 
de ramificaţiile venei splenice. 

Vena splenică ia naştere la nivelul hilului prin confluența venelor segmentare. Ea primeşte ca 
afluenţi venele gastrice scurte, vena gastroepiploică stângă şi venele pancreatice şi drumuieşte 
retropancreatic unindu-se cu vena mezenterică inferioară şi apoi cu cea superioară. 

Vasele limfatice sunt eferente şi pornesc din pulpa alba drenând limfa în ganglionii 
pancreatico-splenici din lungul arterei splenice şi mai departe în ganglionii celiaci. Ganglionii hilari 
primesc vasele limfatice ale marii curburii gastrice şi de la nivelul cozii pancreasului. 

Inervatia este preponderent simpatică şi îşi are originea în plexul celiac. Are rol în 
splenocontracţie dar există şi fibre sensitive. 


A. Fiziologia şi funcţiile splinei 


Deşi nu este un organ vital, la om splina îndeplineşte funcții importante: hematologice (în 
hematopoieză, funcție de filtru, funcţia de rezervor), hemodinamice şi imunologice. 

Hematopoieza splenică este nesemnificativă la adult dar în viaţa fetală are un maxim de 
activitate în luna a şaptea. 

În schimb limfocitopoieza splenică este o funcţie importantă derulându-se în centri 
germinativi şi zona perifoliculară. Stimularea antigenică declanşează proliferarea centrilor germinativi 
şi eliberarea în circulaţie a limfocitelor T şi B imunocompetente şi a macrofagelor. Un fenomen 
asemănator se petrece în bolile mieloproliferative, talasemie şi anemiile hemolitice cronice. Tot la 
nivel splenic sunt maturate reticulocitele circulante prin remodelare membranară. 

Splina este unul dintre cele mai importante organe de filtrare şi stocaj al elementelor figurate. 

Hematiile îmbătrânite, deteriorate, trombocite învechite, microbi, antigeni, resturi celulare 
sunt preluate de splină din circulaţie şi fagocitate sub acțiunea macrofagelor în sinusurile şi cordoanele 
splenice. 

25% din hemoliza fiziologică are loc în splină pe când cea patologică este apanajul exclusiv al 
acestui organ. Sunt distruse hematiile imperfecte, alterate, cu defecte de volum, formă (sferocite, 
eliptocite), cu conținut de hemoglobină anormală (hemoglobinopatii), încărcate cu IgG (anemii 
autoimune) sau în condițiile unei stagnări prelungite (hipertensiune portală, sindroame limfo-şi 
mieloproliferative). 

Citoliza splenică afectează şi granulocitele iar trombocitele sunt distruse în proporţie de 70% 
la acest nivel la sfârşitul ciclului de viaţa. Acest procent depăşeşte 90% în condiţii patologice 
(trombocitopenia imună). 

Funcţia de stocaj se referă la depozitarea în splină a circa 40% din masa trombocitară, a 50% 
din masa granulocitară şi circa 15% din cea limfocitară (predominant limfocite B). În splenomegalii 
această funcţie este exacerbată. 

Splina poate stoca în celulele reticulare fier sub formă de feritină pe care-l poate elibera la 
nevoie. Depunerea excesivă de fier apare în anemiile hemolitice. 

De asemeni splina participă la metabolismul glicolipoidelor care în contextul unor defecte 
enzimatice se tezaurizează în acest organ. 

Splina are o importantă funcție __imunologică care constă în producerea şi maturarea 
limfocitară iar, la nivelul pulpei albe, prin cooperarea dintre limfocitele T şi B participă la răspunsul 
imun. Ea de fapt intervine activ în toate procesele imune: fagocitoză, transmiterea informaţiei 
imunologice, răspuns imun celular şi umoral. Fiind lipsită de vase limfatice aferente splina 
reacționează la antigenele circulante, astfel limfocitele B se transformă în plasmocite producătoare de 
anticorpi şi în celule cu memorie. 

Funcţia hemodinamică include un rol de rezervor sanguin şi un rol reglator al circulației 
portale. În condiţii de stress, anemie acută, efort fizic splina eliberează prin contracție o cantitate de 
sânge ameliorând astfel volemia, hemoglobinemia şi circulaţia în organele vitale. 

Funcţia de reglator al circulației portale se referă la capacitatea splinei de a prelua şi atenua 
multiplele variaţii fiziologice sau patologice care pot altera circulația viscerelor abdominale. 

Examinarea clinică a splinei 


Elementul semiologic cel mai important în patologia chirurgicală a splinei este splenomegalia. 

Obiectivul examenului clinic şi al investigaţiilor paraclinice este recunoaşterea şi încadrarea 
unei splenomegalii într-o entitate anatomo-clinică. 

Anamneza cercetează  antecedentele bolnavului (hepatită acută virală/cronică, boli 
hematologice, chist hidatic, malarie, traumatism toraco-lombar stâng recent, etc) dar şi simptomele 
subiective ale splenomegaliei. Simptomatologia organului nu este una caracteristică, ea fiind una de 
împrumut cauzată de mărirea de volum şi compresie: 

- jenă dureroasă sau senzaţie de greutate în hipocondrul stâng cu iradiere în umărul stâng, 
arareori transformate în durere paroxistică 

- fenomene de compresiune respiratorii, digestive 

La elementele semiologice prezentate mai sus se adaugă semnele bolii care generează 
splenomegalia. 

Percuţia splinei se face cu examinatorul la dreapta bolnavului decelând matitatea splenică care 
în mod normal se situează între coastele VIII şi XI şi între linia axilară anterioară şi posterioară. 

Palparea splinei: bolnavul aşezat în decubit dorsal înclinat către dreapta, cu cotul stâng pe 
creştetul capului, cu membrul inferior stâng uşor flectat; examinatorul stă la stânga bolnavului cu 
degetele mâinilor insinuate sub marginea rebordului costal stâng în timp ce bolnavul inspiră profund. 

Splina normală nu este palpabilă ci doar percutabilă. Prezența sub rebord a unei porţiuni din 
splină oferă aspecte diagnostice importante referitoare la dimensiune, consistență, regularitatea 
suprafeţei, sensibilitate, mobilitate, etc. Uneori o splină normală poate fi palpată în condiţii de 
visceroptoză sau din contră o splenomegalie moderată poate fi mascată la obezi sau la persoane 
longiline. 

Splenomegalia, mărirea de volum a splinei, poate lua doua direcţii: către torace, mai rar sau 
către abdomen, mai frecvent. În prima circumstanță simptomatologia este dominată de: dispnee, 
nevralgii intercostale, dureri iradiate în umărul stâng iar în cea de a doua situație semnele sunt mai 
şterse constând din: dureri vagi, minime tulburări digestive, splină palpabilă, deformarea 
hipocondrului stâng. 

Există mai multe clasificări clinice ale splenomegaliei. Cea mai cunoscută, este cea a lui 
Ziemann (vezi fig.) în care aprecierea dimensiunilor splinei se face de-a lungul liniei ce uneşte 
omblicul cu mijlocul rebordului costal stâng. 

Astfel se descriu: 

- Splenomegalia de gradul I - splină palpabilă sub rebord 

- Spenomegalia de gradul II - splină palpabilă la jumătatea distanţei dintre rebordul costal şi 

ombilic 

- Splenomegalia de gradul III - splină palpabilă la ombilic 

- Splenomegalia de gradul IV - splină palpabilă sub ombilic 

Indiferent de gradul splenomegaliei, mărirea organului se poate produce cu păstrarea formei, 
deci cu conservarea marginii crenelate a acesteia (splenomegalia din bolile sistemice) sau cu pierderea 
(ştergerea) formei şi a contururilor, cu deformarea lor (splenomegalii tumorale, inflamatorii sau 
chiste). 


Explorarea paraclinică a splinei 


Modificările analizelor de laborator (biochimia şi hemoleucograma) vizează diagnosticul 
bolilor sistemice care evoluează cu afectare splenică şi evaluarea hipersplenismului prin aprecierea 
citopeniei periferice. Sunt utile şi analize imunologice cu determinarea anticorpilor față de elementele 
celulare sanguine. 

Examenele imagistice, se fac în scop diagnostic, pentru aprecierea dimensiunilor, raporturilor 
tumorilor sau chistelor splenice, pentru evaluarea funcţiei şi pot ghida eventualele puncţii. 

Echografia este o metoda neinvazivă, rapidă, uşor accesibilă, repetabilă la patul bolnavului, 
relativ ieftină având o sensibilitate de circa 98% şi o specificitate de circa 90% în detectarea leziunilor 
splinei. Este metoda diagnostică de elecţie oferind informaţii despre dimensiune, formă, raporturi, 

poziţie, modificări de structură, prezenţa unor formaţiuni tumorale solide sau chistice. Poate oferi în 
plus date despre fluxul şi dimensiunile venei splenice, despre alte leziuni sau elemente patologice ale 
viscerelor parenchimatoase intraabdominale. Este utilizată şi ca metodă de screening în afecțiunile 
splenice. 

Tomografia computerizată este o investigație imagistică calitativ superioară, cu o rezoluţie 
mai bună dar la un cost ridicat. Sensibilitatea diagnostică este asemănătoare cu a echografiei dar are o 
specificitate mai bună permiţând un diagnostic diferențial şi calcularea scorurilor de severitate în 


datorită interferenţei cu echipamentele de resuscitare. Indicaţiile elective ale metodei provin în special 
din limitările echografiei. 

Rezonanţa magnetică nu oferă date suplimentare față de examenul CT şi de aceea nu este 
folosită decât excepțional. Administrarea mediului de contrast T2 permite diferenţierea leziunilor 
benigne de cele maligne. 

Radiografia abdominală simplă oferă date nespecifice sugerând splenomegalia prin 
ascensionarea hemidiafragmului stâng; poate pune în evidența revărsat pleural. 

Scintigrafia splenică (fig.1) este o tehnică de medicina nucleară cu indicaţii restrânse. Metoda 
relevă prezența leziunilor care dislocă sau înlocuiesc parenchimul splenic funcțional, decelează 
splinele accesorii şi oferă informații despre funcția splenică (hipersplenism, viabilitatea transplantelor 
splenice). Scintigrafia cu hematii marcate îşi menţine actualitatea în diagnosticul funcțional pre- şi 
postoperator al anemiilor hemolitice. 


wst 


Fig. 1 Scintigrafie splenică — hipersplenism 


Arteriografia splenică este o metodă invazivă indicată în diagnosticul afecțiunilor splenice 
vasculare: anevrisme, fistule arteriovenoase şi hipertensiune portală. Timpul venos al examinării oferă 
imagini echivalente cu cele ale splenoportografiei clasice. Investigația furnizează informații despre 
anatomia vasculară a splinei şi poate fi şi metoda terapeutică când este indicată embolizarea arterei 
splenice. 

Laparoscopia diagnostică este indicată în traumatismele abdominale evitând laparatomia 
diagnostică oferind totodată şi alternative terapeutice miniinvazive. De asemenea laparascopia este 
utilă în diagnosticul şi stadializarea limfoamelor. 

Puncţia lavaj a cavităţii peritoneale este indicată în traumatismele abdominale închise când se 
suspicionează o hemoragie intraperitoneală. 

Hipersplenismul 


Este un sindrom clinic, în care sunt exacerbate funcțiile splenice, şi se caracterizează prin 
splenomegalie, cu mono-, bi-, sau pancitopenie şi hiperactivitatea măduvei osoase. Hipersplenismul 
este un capitol important în patologia splinei deoarece splenectomia câştigă tot mai mult teren în 
tratarea acestor afecţiuni. 

În acest sindrom are loc îndepărtarea în exces din circulația sanguină a elementelor figurate 
(eritrocite, granulocite, trombocite) prin sechestrare intrasplenică şi/sau fabricăre de autoanticorpi 
(antieritrocitari, antigranulocitari sau antiplachetari). Astfel ele devenin ţinta fagocitozei macrofagelor 
din cordoanele pulpare. 

Creşterea turnover-ului elementelor figurate afectate se evidențiază şi prin punerea în 
circulația periferică a unui număr important de reticulocite, elemente de diviziune granulocitară sau 
compensatorii ale măduvei osoase. 

Se descriu 2 tipuri de hipersplenism: 

-  hipersplenism primar, în care este exclusă orice afecțiune de bază care ar putea cointeresa 
splina, iar splenectomia are rezultate bune (anemii hemolitice congenitale, purpura 
trombocitopenică imună, etc.). Caracteristicile hipersplenismului primar dupa Ellis şi 
Damesheck (1975) sunt: 
= imposibilitatea descoperirii unei etiologii secundare; 
= criteriile hipersplenismului prezente: splenomegalie, citopenie, hiperplazie medulară; 
= răspuns bun la splenectomie; 
= posibilitatea de dezvoltare de leucemii sau limfoame după splenectomie. 

- hipersplenism secundar, secundar unor boli cunoscute care afectează splina şi duc la 

splenomegalie. Cauzele hipersplenismului secundar sunt variabile. După schema Ellis- 

Dameshek (1975), ele se clasifică astfel: 

=" Bolile hepatice primare: ciroza hepatică, hepatita cronică, boala Wilson, schizostomiaza. 
= Tromboza venei porte şi a venei splenice. 
= Boli de colagen: lupusul eritematos diseminat, sindromul Felty. 
= Boli hematologice: limfoamele nehodgkiniene, boala Hodgkin, leucemii, policitemia vera. 
= Infectii: 

- acute (mononucleoză, psitacoză); 

- cronice (malaria, tuberculoza, bruceloza, luesul, histoplasmoza) 
= Boli infiltrative ale splinei: amiloidoză, sarcoidoză, boala Gaucher. 


Hiposplenismul şi asplenia 
Hiposplenismul înseamnă diminuarea funcţiilor splenice secundar reducerii parenchimului 


funcţional sub 25%. Cirucumstanţele cele mai frecvente în care apare sunt reprezentate de 
splenectomii subtotale, infarcte splenice întinse, boli splenice infiltrative. 

Asplenia reprezintă abolirea funcţiilor splenice. Ea poate fi congenitală (agenezie splenică) 
sau postsplenectomie chirurgicală. Mai rar poate apare post iradiere sau după infarct splenic. 

Cele 2 circumstanțe prezentate anterior au drept consecinţă creşterea riscului de infecție prin 
scăderea procesului de opsonizare, de fagocitoză şi prin diminuarea producţiei de anticorpi. Reducerea 
funcţiilor splenice de filtru şi rezervor conduce la apariţia leucocitozei (cu limfo- şi moncitoză) şi 
trombocitoză care pot fi persistente. 


Splenopatii chirurgicale 


1. Anomalii splenice 


Splina mobilă semnifică o mobilitate anormală a organului prin laxitate excesivă şi lungimi 
mari a pediculului şi ligamentelor de susţinere. Este o anomalie congenitală, splina depăşind rebordul 
costal şi ajungând în fosa iliacă dreaptă sau stângă când devine o splină ectopică. Uneori se poate 
torsiona în jurul pediculului, cu fenomene ischemice, ceea ce impune splenectomia. 

Splinele accesorii reprezintă ţesut splenic, care se localizează la distanță, în ligamentul gastro- 
splenic sau chiar pe traiectul rinichi stâng - scrot stâng, ajuns acolo cu migrația testicolului. Aceşti 
noduli trebuie îndepărtați o data cu splenectomia pentru boala de bază, pentru a preveni recidiva 
afecțiunii. 

Alte anomalii rare sunt: asplenia congenitală, hipoplazia congenitală şi polisplenia. 


2. Splenomeoalii inflamatorii 


Abcesele splenice apar în cadrul unor infecţii localizate (furunculi, plagă infectată, 
osteomielită, infecţii urinare, diverticulită, pancreatită, etc) sau generalizate (septicemii, endocardite 
bacteriene, infecţii puerperale). Calea de diseminare este hematogenă. Pacienţii alcoolici, diabetici sau 
imunodeprimaţi sunt mai susceptibili de a face această complicație. 

Abcesele pot fi unice sau multiple. Ele pot perfora dând un abces subfrenic sau să se deschidă 
într-un organ cavitar de vecinătate (stomac, colon). 

Diagnosticul este dificil, tabloul clinic fiind superpozabil pe cel al abcesului subfrenic stâng: 
febră, frisoane, durere în hipocondrul stâng, splenomegalie dureroasă. Analizele de laborator arată 
leucocitoză şi sindrom inflamator acut. Explorările imagistice cele mai utile în tranşarea diagnosticului 
sunt echografia şi examenul CT. 

Tratamentul constă în administrarea de antibiotice şi splenectomie. Drenajul percutanat ghidat 

imagistic este indicat la pacienții cu risc sau la care operaţia este contraindicată. 

Tuberculoza splinei apare de obicei la un bacilar în antecedente, evoluând cu febră, stare 
generală alterată, hepato-splenomegalie. Splenomegalia imită prin tabloul hematologic fie o 
poliglobulie, fie o citopenie. Dificultățile de diagnostic fac ca precizarea naturii bacilare a 
splenomegaliei să fie facută la intervenția clasică sau eventual laparoscopică. Este obligatorie 
radiografia pulmonară pe lângă explorările specifice splinei. 

Tratamentul constă în splenectomie, sub protecţie de tuberculostatice. 

Splenomegalia malarică apare în zonele endemice; splenomegalia poate ajunge la dimensiuni 
considerabile, cu tulburări mecanice de vecinătate. Tratamentul de elecţie este splenectomia. 

Splenomegalia egipteană este consecinţa a unui parazit: Schistosoma mansoni — (bilharzioza), 
cu localizări bipolare, hepatice şi splenice şi inducerea unei hipertensiuni portale. 

Clinic se manifestă prin febră ondulantă, fenomene urinare, diaree, ascită. 

Splenectomia este indicată înainte de instalarea hipertensiunii portale. 

Sindromul Still - Chauffard şi sindromul Felty asociază splenomegalia cu neutropenie şi 
anemie în cadrul unei poliartrite cronice. Splenectomia face să regreseze uneori modificările 
elementelor figurate ale sângelui. 


3. Splenopatii vasculare 


Anevrismele arterio-venoase splenice sunt rar întâlnite. Se diagnostichează de multe ori în timpul 
laparotomiei pentru hemoragie internă consecutivă rupturii sacului anevrismal. Primul caz a fost 
diagnosticat de Weigert. În literatura românească au publicat cazuri Făgărăşanu (1964) şi Bancu 
(1970). 
Patogenie. Se dezvoltă pe fondul unei ateroscleroze sau al unei anomalii congenitale. 
Anatomie patologică. Anevrismul este de obicei sacciform, cu sediu extrasplenic, mai rar 
intrasplenic. Aderenţele intime pe care le contractează cu organele vecine, stomac, colon, fac posibilă 
ruptura, generând tabloul clinic al unei hemoragii interne. Anevrismul în majoritatea cazurilor este 
unic, dar pot fi întilnite şi anevrisme multiple. 
Simptomatologie. Frecvent se întâlnesc durerea şi hemoragiile digestive, mai rar sub forma 
unei tumori pulsatile în hipocondrul stâng, animată de un suflu sistolic. 
Examenul radiologic. Umplerea pungii anevrismale după aortografie precizează diagnosticul. 
Radiografia simplă poate fi de un real folos când pereţii anevrismului sunt calcificați. 
Complicaţiile: 
- ruptura în bursa omentală sau într-un organ cavitar;, ruptura în vena splenică 
realizează un anevrism arterio-venos; 
-fisura anevrismului, urmată de formarea unui hematom. 

În literatură, mortalitatea în rupturi este de 90%. Tratamentul este exclusiv chirurgical şi 
constă în splenectomie sau splenopancreatectomie caudală stângă. 

Tromboza venei splenice poate fi cauzată de afecţiuni pancreatice (pancreatite, pseudochiste, 
tumori), de tumori retroperitoneale, de traumatisme, anomalii ale venei sau de afecţiuni care predispun 
la tromboflebite. 

Obstrucţia venei produce hipertensiune  sectorială cu  splenomegalie şi varice 
esofagiene/gastrice — posibilă sursă de hemoragii digestive superioare. 

Clinic în formele acute există dureri, paloare, splenomegalie sau chiar şoc. În formele cronice 
predomină sindromul de hipertensiune portală sectorială şi hipersplenismul. Pentru diagnostic sunt 
utile: echografia, angiografia selectivă sau splenoportografia şi endoscopia digestivă superioară. 

Tratamentul este splenectomia. 

Infarctul splenic, o afecţiune rară, se produce fie prin obstrucţia a arterei splenice (fibrilație 
atrială, endocardită, infarct miocardic valvulopatii, neoplasm pancreatic, traumatisme, torsiune de 
pedicul, etc), fie prin blocarea vaselor intrasplenic în cadrul unor afecţiuni sistemice (leucemie, 
limfoame, policitemia vera, hipercoagulabilitate). 

Clinic se manifestă prin dureri în hipocondrul drept, greţuri, vărsături, splenomegalie. Pentru 
diagnostic se folosesc următoarele explorări imagistice: echografie, CT (arie hipodensă, necaptantă, 
bine delimitată), scintigrafie (lacună în captare), angiografie (arie avasculară). 

Tratamentul este conservator, operaţia fiind indicată pentru complicaţii (abces, pseudochist). 


4. Splenomegaliile prin supraîncărcare (tezaurismoze) — afecțiuni ereditare 
rare 

Boala Nieman - Pick realizează o încărcare cu sfingomielina a celulelor reticulare. 

Boala Gaucher rezultă din încărcarea sfingolipidică a celulelor reticulare şi prin impregnarea 
splinei cu glucocerebrozide. Simptomatologic pe primul plan este splenomegalia dureroasă, uneori 
gigantă, cu trombocitopenie. Punctatul splenic pune în evidență celule gigante descrise de Gaucher. 
Tratamentul, splenectomia, are rezultate incerte. 

O alta sfingolipidoza este boala Tay - Sacks, în care splenectomia are rezultate slabe. 


5. Splenomegaliile din bolile de sistem 


Splina este cointeresată în modificările tesutului mieloid, limfoid şi reticulohistiocitar (fig. 4). 


Fig. 4 Determinări splenice miliare în cadrul unei leucoze (secțiune splenică) 

Avem : 

- splenomegaliile din leucemiile acute; 

- splenomegaliile din leucemiile cronice mieloide; 

- splenomegaliile din leucemiile cronice limfoide; 

- splenomegaliile din mononucleoza; 

- splenomegalia din poliglobulia esențială (boala lui Vaquez). 

Indicaţia splenectomiei este relativă şi cu rezultate slabe. Ea îşi găseşte indicaţia în cazul 
splinelor foarte voluminoase sau când fenomenele de hipersplenism sunt grave şi nu pot fi influențate 
prin chimioterapie, prin corticoterapie, prin radioterapie splenică sau prin administrarea de 
radioizotopi (fig. 5). 


Fig. 5 Splenomegalie în cadrul unei leucoze 


6. Splenomegaliile în afecțiuni hematologice 
Purpura trombocitopenicăidiopatică (Boala Werlhoff) 


Boala Werlhoff este un sindrom de hipersplenism pe seria plachetară, clinic mai frecventă la 
copii. 

Descrisă inițial prin urmatoarele caracteristici: 

- trombopenie şi purpură; 
- megacariocite normale sau mărite; 
- absenţa splenomegaliei. 

Se consideră că boala apare ca urmare a distrugerii masive de trombocite în splină, distrugerea 
fiind masivă la nivelul întregului sistem reticulo-endotelial, ceea ce explică şi creşterea numărului 
megacariocitelor. 

Pentru a elucida diagnosticul se fac o serie de studii imuno-proteice, teste serologice pentru 
bolile de colagen, puncţii-biopsie hepatice, de măduvă osoasă şi ganglionară, uneori angiografia 
circulației hepatosplenice. 

Formele acute apar mai frecvent la copii. La adulţi se manifestă prin hemoragii digestive, 
hematurie, purpură, hemoragii cerebrale. 

Formele cronice se instalează lent, în special la femei, cu peteşii, echimoze, trombopenie 
(30000 - 70000). Alteori apar metroragii, hemoragii digestive sau hematurie. Boala are caracter 
ondulant. Măduva osoasă conţine multe megacariocite. Durata de viaţa a trombocitelor este scazută 
(trombocitele marcate cu crom radioactiv). 

Tratament. În formele cronice, terapia se realizează prin splenectomie, terapie imunosupresivă 
şi corticoterapie. Splenectomia are doua obiective: înlatură sursa de anticorpi şi îndepărtează 

distrugerea trombocitelor. Splenectomia este recomandată în tratamentul ineficace cu corticoizi sau 
după recăderi postcorticoterapie. 

Formele acute la copii au un prognostic bun. Splenectomia dă rezultate bune în peste 80% din 
cazuri. Terapia imunosupresoare este indicată în cazurile grave; dă rezultate la o treime din 
bolnavi. 


Anemii hemolitice congenitale 


Boala Minkowsky - Chauffard (anemie sferocitară, icter hemolitic congenital). 

Modificările membranei fac ca hematia să ia o forma sferoidă, modificare structurală a 
membranei care duce la o permeabilitate crescută față de ionul Na+. Hematiile devenind sferice şi 
rigide sunt mai susceptibile de a fi distruse în splină. Transmiterea este autosomal dominantă. 

Tabloul clinic. Există un trepied simptomatic caracteristic: anemie, icter, splenomegalie. 
Bilirubinemia indirectă este crescută în urma hemolizei accentuate. Eliberarea crescută de pigmenţi 
biliari poate duce la litiază biliară. 

În timpul crizelor hemolitice, bolnavul este febril, are tulburări digestive, crize favorizate de emoții, 
frig sau oboseală. Hemolizele grave survenind mai ales după infecții virotice, au un prognostic mai 
sever, putând induce pancitopenie prin cointeresare medulară. 

În punctatul medular apar megaloblasti. 

Tratamentul. Splenectomia este singura terapie eficientă, cu rezultate bune pâna la un 
procentaj de 100% atunci când este facută la timp. 

Hemoglobinopatiile sunt anemii hemolitice congenitale datorate unei hemoglobine anormale. 
Insistăm doar asupra talasemiei, deoarece se intilneşte în ţara noastră şi ridică de multe ori problema 
splenectomiei. 

Beta talasemia este mai frecventă şi se caracterizează prin scăderea sintezei de lanţ 
polipeptidic beta. Forma homozigotă —talasemia major- este severă şi se caracterizează prinanemie 
severă, icter hemolitic, hepato-slenomegalie uneori gigantă, întârzierea creşterii, hiperplazie 
eritrocitară a măduvei, deformări osoase, facies mongoloid. 

Complicaţiile bolii sunt: hipersplenism, imunitate scăzută, litiază biliară pigmentară, fracturi 
patologice, ulcere gambiere. 

Tratamentul constă în transfuzii de sânge şi substanțe chelatoare de fier. Splenectomia se 
indică numai în formele gigante cu hipersplenism. 

Enzimopatiile. Anemiile hematologice congenitale cu defect enzimatic pot fi clasate în patru 
grupe, în raport cu anomalia biochimica genetic determinată care le generează. 

Anemiile hemolitice din aceste patru grupe denumite generic şi anemii hemolitice congenitale 
nesferocitare, beneficiază de splenectomie, care răreşte ritmul transfuziilor repetate de sânge sau masă 
eritrocitară. 


Pancitopenia splenică primară (boala Doan-Wright) 
Pancitopenia de grad variabil se asociază cu echimoze, peteşii şi fenomene infecțioase. 
Hemoliza este controlată cu ajutorul Cr 51. Splenectomia ofera rezultate bune. 


Neutropenia splenică primară 

Apare îndeosebi la femei, cu febră, scădere ponderală, astenie. Apariţia lor după angine 
refractare la antibiotice şi splenomegalie progresivă, orientează spre o neutropenie. Măduva prezintă 
constant hiperplazie. 

Tratamentul. Splenectomia dă rezultate foarte bune. 

7. Tumorile splinei 


Ele pot fi chistice şi solide, incidenţa lor este rară. 

Tumorile chistice pot fi neparazitare şi parazitare. 

Chisturi neparazitare (incluziuni embrionare). Se împart în chisturi dermoide, chisturi 
epidermoide, chisturi cu conţinut seros şi chisturi cu conţinut hematic, care sunt de fapt, angioame 
chistice ale splinei. 

Chisturile seroase au un conţinut serocitrin, sunt asimtomatice si se depistează echografic sau 
intraoperator. 

Tratamentul este numai chirurgical şi constă în splenectomie. Chisturile seroase se pot preta şi 
la operaţii mai conservatoare: rezecţie chist sau splenectomie parțială. 

Pseudochisturile splenice nu au un perete propriu, acesta fiind format din organele vecine. 
Pseudochisturile posttraumatice sunt cele mai frecvente şi se formează prin lichefacţia unui hematom 
intrasplenic. Complicaţiile lor pot fii: suprinfectarea, ruptura, hemoragia intrachistică. 

Chisturile parazitare (chistul hidatic splenic, localizare destul de rară-2%). Dezvoltarea 
chistului poate fi şi aici toracică, abdominală, sau mixtă. O data cu dezvoltarea chistului, examenul 
clinic evidenţiaza splenomegalie. Formaţiunea palpabilă trebuie diferențiată de chisturi ale rinichiului, 
ale pancreasului, hidronefroză, tumora mezenterică. Când are evoluţie spre torace apar semnele fizice 
si radiologice care arată deplasarea în sus a diafragmului, deplasarea caudală şi medială a camerei de 
aer a stomacului. Imagini radiologice tipice apar atunci când chistul se calcifică. 

Diagnosticul se bazează pe imagistică (echografie şi CT) pe, eozinofilie şi serologie. 

Frecvent, chisturile hidatice splenice supurează şi perforează, dând abcese subfrenice. 

Tratamentul ideal este splenectomia. Se pot încerca rezecţia chistului sau marsupializarea 
rezervată chisturilor aderente 

Tumorile solide primare maligne ale splinei sunt deosebit de rare: fibrosarcomul, 
limfosarcomul,  reticulosarcomul,  hemangiosarcomul,  hemangiopericitomul malign şi 
endoteliosarcomul (fig. 2). Tratamentul lor - splenectomia.i 


Fig 2 Hemangiopericitom splenic malign 


Principalele tumori benigne sunt: hamartroame, tumori vasculare (hemangiom, 
hemangiopericitom), lipoame şi fibroame. 

Tumorile solide secundare maligne ale splinei: limfoamele Hodgkin şi non-Hodgkin, 
metastaze pe cale hematogenă de melanom malign (fig.3), de carcinom bronho-pulmonar, mamar, 
pancreatic, ovarian, etc. Au indicații limitate de exereză. 

Fig. 3 Metastază splenică voluminoasă de melanom malign cu adenopatii in hil 


Examenul RMN cu substanță de contrast sau mai bine PET CT poate diferenţia patologia 
splenică malignă de cea benignă. 


8. Limfoamele maligne 


Boala Hodgkin. Prin laparotomie se poate stadializa boala, incluzând splenectomia cu biopsia 
hepatică şi a limfonodulilor abdominali. Splenectomia cu marcarea hilului lienal permite limitarea 
câmpului de iradiere. 

Îndepartarea splinei are valenţe diagnostice şi terapeutice (citoreducţie). 

Limfoamele nehodgkiniene. Intraoperator se constată cointeresarea ganglionilor mezenterici 
în 50% din cazuri, faţă de 2% în boala Hodgkin. Unii autori fac splenectomia de rutina în limfoame. În 
general, riscurile operatorii sunt mari şi sunt date de vârsta şi extensia bolii. 

Stadializarea clinică Standford a limtoamelor maligne: 

- stadiul I : boală limitată la un grup ganglionar sau doua grupuri de contiguitate; 

- stadiul II : boală interesind grupuri ganglionare diferite, dar situate de aceeaşi parte a 

diafragmului; 

- stadiul III : interesare difuză, supra- şi subdiafragmatică; 

- stadiul IV : diseminare extralimfatică, interesând măduva, scheletul şi viscerele. 

Pentru fiecare stadiu de mai sus se aplica calificativul A sau B, în funcţie de prezenţa sau 
absenţa semnelor generale ale bolii. 

I. Juvara justifică laparotomia şi splenectomia de stadializare în limfoamele maligne astfel: 

a) determină precis stadiul evolutiv al bolii, 

b) efect terapeutic favorabil prin reducerea maselor de ţesut neoplazic, 

c) ameliorează toleranța la roentgenterapie şi polichimioterapie, 

d) eliminarea riscului de fibroză renală şi pulmonară stângă datorită iradierii splinei, 

e) marcarea zonelor limfoganglionare cu clipsuri în vederea radioterapiei ţintite. 


Tratamentul chirurgical 


Splenectomia 
Splenectomia este cea mai folosită tehnică în chirurgia splinei constând în ablaţia totală a 


țesutului splenic (splină + spline accesori). Ea poate fi efectuată pe cale clasică sau laparoscopică. 
Indicaţiile splenectomiei 
Patologia splinei este încă în plină cercetare. În ultimele decenii indicaţiile splenectomiei au 
variat foarte mult. Indicaţia, dar mai ales rezultatul splenectomiei este rodul unei munci de echipă în 

care sunt implicați: hematologul, pediatrul, gastroenterologul, radiologul, chirurgul şi nu în ultimul 
rând medicul reanimator-anestezist. 

Dintre chirurgii români care au contribuit la stabilirea indicaţiilor şi ameliorarea tehnicii 
operatorii trebuiesc aminitiți: D. Burlui, D. Setlacec, C. Caloghera, V.E. Bancu. 

Splenectomia cu viză terapeutică, în funcţie de momentul operator, poate fi efectuată în 
urgență (indicaţii vitale) sau electiv (programat). 

Traumatismul splenic cu hemoragie, nereparabil, accidental sau iatrogenic este cea mai 
frecventă indicație de splenectomie efectuată de regulă în urgență. Pe locul doi ca frecvenţă se situează 
hipersplenismul primar şi secundar operat electiv. 

Splenectomia tactică este o intervenţie chirurgicală executată pentru a permite o operaţie care 
are alte obiective decât splina. Ea trebuie evitată pe cât posibil având în vedere consecinţele 
splenectomiei. 

Splenectomia diagnostică şi-a restrâns indicaţiile odată cu lărgirea şi perfecționarea 
explorărilor imagistice. Ea este efectuată cu precădere pe cale laparoscopică fiind indicată în 
stadializarea unor limfoame precum şi în tumorile splenice de etiologie necunoscută după ce s-au 
epuizat celelalte metode de diagnostic. 


Indicaţii: 


Terapeutice 


= Absolute 

Vitale: 

- Traumatisme splenice 

- Abces splenic cu sindrom septic 

- Anevrisme rupte (arterial, arteriovenos) 

- Infarct splenic (torsiune de pedicul, embolie) 

- Tromboza venei splenice cu varice gastrice rupte 
Elective: 

- Sferocitoză ereditară 

- Purpură trombocitopenică imună 

- Chist hidatic splenic 

- Tumori splenice benigne 

- Tumori maligne primare localizate 


=" Relative: 
- Anemia hemolitică autoimună 
- Alte anemii hemolitice congenitale 
- Purpura trombocitopenică trombotică 
- Neutropenia splenică 
- Pancitopenia splenică 
- Sindromul Felty 
- Metaplazia mieloidă 
- Leucemia granulocitară cronică 
- Leucemia limfatică cronică 
- Leucemia cu “ celule păroase” 
- Boala Gaucher 
- Boala Nieman-Pick 
- Ciroza cu hipertensiune portală şi hipersplenism (după şunt portocav) 
- Tuberculoza splenică. Luesul splenic 
- Malaria 
- Anevrisme necomplicate 
- Tumori splenice metastatice 
Diagnostice: 
- Tumori splenice de etiologie neprecizată 
- Limfoame Hodgkin (stadiul IA, IIB) 

Tactice: 
- Pancreatectomie (totală, stangă) 
- Gastrectomie totală 
- Şunt splenorectal 
- Esofagoplastie (D. Gavriliu) 
- Hemicolectomie stângă 
- Nefrectomie stângă 


Splenectomia clasică îşi menţine indicațiile în traumatisme splenice severe, tumori maligne, 
splenomegalii mari (peste 20 cm.), abcese splenice sau când este contraindicat abordul laparoscopic. 

Calea de abord este reprezentată de laparatomia mediană sau prin incizie subcostală stângă. 
Există două variante de tehnică ce se aleg în funcţie de starea splinei. 

Când splina este mare, friabilă, aderentă, se alege tehnica splenectomiei “in situ”, în care sunt 
abordate inițial ligamentul gastro-splenic şi pediculul splenic. Ulterior se efectuează liza aderenţelor şi 
mobilizarea organului, evitându-se astfel riscul hemoragiei prin ruptură. 

Cea de a doua tehnică, mai rapidă, se face în condițiile unei spline neaderente, de dimensiuni 
cvasinormale, şi presupune iniţial mobilizarea splinei şi apoi ligatura pediculilor vasculari. 


Splenectomia laparoscopică 

Toţi pacienţii care au indicația de splenectomie sunt potențiali candidați pentru abordul 
laparoscopic. Contraindicaţiile splenectomiei laparoscopice sunt: 

- intervenţii chirurgicale anterioare în etajul supramezocolic 

- hipertensiunea portală severă 

- ascită în tensiune 

- leziuni traumatice 

- splenomegalie peste 25 cm. 

Tehnica constă în crearea camerei de lucru (peneumoperitoneu) prin insuflarea de CO2. Se 
introduc 3-4 trocare din care unul optic şi celelalte pentru instrumentele de lucru. Există 2 mari 
variante de abord: lateral şi anterior. Timpii sunt asemănători cu cei din abordul clasic. La sfâşitul 
intervenţiei piesa se extrage, cu oarecare dificultate, protejată de o pungă specială (EndoBag), după 
morselare. 

Splenectomia_ parțială este indicată la copii si tineri la care natura şi întinderea leziunilor 
splenice permit efectuarea sa. Avantajele constau în prezervarea funcţiilor imunologice. Tehnica este 
mult mai dificilă şi a devenit posibilă ca urmare a progreselor cunoaşterii segmentaţiei splenice şi 
fi: 

- segmentectomie 

- ablația unui pol 

- hemisplenectomie 

- splenectomie subtotală (păstrarea unui pol) 
înlătură riscul apariției sindromului de infecție fulminantă, sunt: 

= Splenorafia (necesită în plus agenți hemostatici: bureți cu fibrină, aplicarea de trombină, 

electrocauterizare, plombaj epiploic, etc.) 

= Ligatura arterei splenice (cu conservarea arterei polare superioare) 

=  Embolizarea arterei splenice 

=  Transplantul heterotopic de ţesut splenic (este indicat în traumatismele severe în care 

conservarea splinei nu este posibilă). Tehnica constă în implantarea de ţesut splenic în 
buzunăraşe confecţionate în marele epiploon. 

Tehnicile menţionate mai sus se pot combina. 


Complicaţiile splenectomiei 
În funcţie de momentul apariţiei, complicațiile pot fi precoce şi tardive. 

Complicaţii precoce: 

=  Hemoragia poate fi intraoperatorie impunând hemostaza imediată sau poate fi în perioada 
postoperatorie îmbrăcând forma unui hematom subfrenic care se poate infecta. În peste 
50% din cazuri se impune relaparotomia. 

=  Complicaţii pulmonare: atelectazia de lob inferior stâng, pleurezia, pneumonia 

=  Complicaţii pancreatice: pancreatita acută, fistula pancreatică, pseudochistul pancreatic — 
ca urmare a lezării intraoperatorii a cozii pancreasului 

=  Complicaţii trombembolice: tromboza venei splenice, venei mezenterice, venei porte, 
tromboflebită profundă membre inferioare, embolii pulmonare — sunt consecințe ale 
trombocitozei postsplenectomie şi impun tromboprofilaxia. 


Complicaţii tardive 


Sunt în principal datorate riscului crescut de infecție după splenectomie. 

Infecţiile minore (angine, sinuzite, infecţii urinare, piodermii) pot apare la o treime din cazuri. 
Sindromul de infecţie fulminantă postsplenectomie survine cu o incidenţă de 1-5%, uneori la 
mulți ani postoperator, dar frecvența maximă este în primul an şi la copiii sub 5 ani. Riscul 
este şi mai mare la pacienţii cu boli hematologice sau maligne supuşi tratamentelor 
imunosupresive, citostatice sau radioterapiei. Afecţiunea este foarte gravă, cu debut brusc şi 
evoluţie rapidă până la şoc septic, cu hipotensiune, anurie, reprezentând o urgență medicală. 
Agenţii etiologici sunt reprezentaţi de: Streptococcus pneumoniae, Neisseria meningitidis şi 
Haemophilus influenzae. În ciuda medicaţiei antibiotice cu spectru larg şi a măsurilor de 
terapie intensivă, mortalitatea este foarte ridicată (50-70%). 

Din această cauză în chirurgia electivă a splinei se impune administrarea cu 2 săptămâni 
anterior operaţiei a trivaccinului plus antibioticoprofilaxie. În chirurgia de urgenţă vaccinarea 
trebuie făcută imediat postoperator. 

HIPERTENSIUNEA PORTALĂ 


Eugen Brătucu 


1. Elementele hemodinamicii hepato-portale normale 


Circulaţia hepato-portală cuprinde cinci compartimente diferite care se interconditionează 
reciproc, sub raport funcțional : portal, arterial, sinusoidal, suprahepatic si limfatic. 

a) Compartimentul portal 

Întregul sistem portal este lipsit de valvule si poate fi definit ca un sistem de capacitanță 
ajustabila situate intre două paturi capilare ( patul splahnic si patul sinusoidal hepatic ).Sângele portal 
se deplaseaza cu o viteza de 10-12 cm/sec „la o presiune de 5-8 mm Hg.Rolul principal al sistemului 
port este de a aduce la ficat substanţele nutritive ce au trecut de bariera intersțiala. Dar, la compoziţia 
sângelui portal contribuie esenţial si stomacul, splina, pancreasul.Pe de alta parte cca 40% din 
necesarul hepatic in oxigen este asigurata de sângele portal. 

b)Compartimentul arterial 

Artera hepatica asigura cca 20-30 % din debitul sanguin total al ficatului, revenindu-i cca 60- 
70 % din aportul de oxigen. Totodata, sângele arterial are rolul unei pompe de sifonaj asupra 
circulației sinusoidale, cu avantajarea progresiunii sângelui portal in compartimentul sinusoidal. 

c)Compartimentul sinusoidal 

Volumul si calitatea sângelui portal care ajunge la ficat sunt in fucție de momentele 
funcţionale ale fiecăruia din sectoarele splahnice drenate. In ficat, la fel ca si in teritoriul capilar 
splahnic există anastomoze arterio-portale, dispozitive sfincteriene si rezistenţe ajustabile care regleaza 
cantitatea de sânge ce va ajunge in sinusoide. Jocul dispozitivelor sfincteriene hepatice si splahnice 
acționeaza ca un “cord periferic” asupra “deltei sinusoidale”, reglând fluxul la acest nivel. 

d)Compartimentul venelor hepatice 

Ficatul are două căi de aport sanguine şi o singura cale de aflux — venele hepatice. Evident că 
şi acest sistem va juca un rol reglator al hemodinamicii hepatice. Rezoluţia finală, din punct de vedere 
hemodinamic, aparține fluxului de ieşire prin venele hepatice. Presiunea in sinusoide si cea in venele 
hepatice se situează la valori de 5-10 mm Hg. Rezultă că orice obstacol survenit la nivelul ramurilor de 
origine a venelor hepatice sau mai aval de acestea, pâna în cordul drept, se va reflecta in 
hemodinamica sinusoidală si portală. 

e)Compartimentul limfatic 

Ficatul este organul cu cel mai mare flux limfatic, circulația limfei in acest compartiment fiind 
în mod esenţial influenţată, cantitativ si calitativ, de  hemodinamica porto-hepatica. Originea 
sistemului limfatic hepatic se află la nivelul spaţiilor Disse. Limfa este drenată prin două rețele: 
subcapsulară si profundă. Aproximativ 20 % din limfă ( cea subcapsulară ) ia calea 
mediastinală.Restul drenează în canalul toracic, orice creştere presională sinusoidală va determina o 
creştere a limfagenezei. 


2.Hipertensiunea portală 

Hipertensiunea portală ( HTP ) este un sindrom care poate fi întâlnit într-o serie întreagă de 
boli ce realizează un baraj, un obstacol, in calea fluxului portal. Sistemul port este un sistem de 
capacitanță venoasă ce primeşte din tot teritoriul splahnic şi îl conduce spre ficat. Acest sânge venos 
este obligat să traverseze ficatul, prin patul sinusoidal unde se amestecă cu sângele arterial hepatic, iar 
de acolo, va lua calea venelor hepatice spre vena cavă inferioară. 

Orice obstacol pe acest parcurs, va antrena o rezistenţă în calea fluxului portal şi va determina 
o creştere de presiune portală (HTP ). Sistemul port are două mari sectoare : intra si extrahepatic. Prin 
unirea venei splenice cu venele mezenterice inferioară si superioară, ia naştere trunchiul venei porte. 
Împreună ele formează sectorul portal extrahepatic. 

Prezența unui obstacol pe una din aceste ramuri ale trunchiului portal, va genera o HTP 
sectorială, iar barajul pe trunchiul portal va avea drept consecință o HTP extrahepatică. In fine, in 
situația în care obstacolul portal se localizează în teritoriul intrahepatic al compartimentului portal, va 
apare o HTP de cauză hepatica. Este posibila si existența unui obstacol pe circulaţia venoasă de aflux 
hepatic , adică pe venele hepatice. Aceasta va determina o HTP de cauza suprahepatică. 

Tabel 1. Etiologia HTP 


1.Obstacole intrahepatice -ciroza etanolică 
-ciroza postnecrotică 
-ciroza biliara primară si secundară 
-tezaurismoze 

2.Obstacole prehepatice -tromboza venei porte (infectii, trauma ) 
-agenezia trunchiului portal 
-cancer căi biliare 
-cancer cap de pancreas 
-tromboza venei splenice 

3.Obstacole suprahepatice -Sindromul Budd-Chiari ( parazitoze ) 
-Boala Budd-Chiari( tromboza v. suprahepatica) 
-insuficiența cordului drept 


Evident ca circulația sângelui prin întregul teritoriu venos portal depinde efectiv de relația 
dintre flux si rezistenţă, conform legii lui Ohm : Presiunea = Flux x Rezistenţa la flux. Aşa cum reiese 
din formulă, orice creştere a fluxului sau a rezistenței ( reducerea patului sinusoidal sau baraj la flux ) 
va antrena o hipervolemie şi o creştere de presiune. Plastic, situația hemodinamică din HTP se poate 
asemăna cu cea întâlnită prin realizarea unui baraj, a unei ecluze în fața apei ce curge prin albia unui 
rîu — în amonte de baraj se realizează un lac de acumulare ce tinde să se reverse. De aici rezultă că 
rezistenţa la flux va depinde în mod esenţial de raza sistemului venos portal. 

Cea mai frecventă cauză de HTP este consecutivă remanierii cirogene a ficatului. Modificările 
arhitectonice hepatice, prin alterările fibro-conjunctive întâlnite in ciroza, sunt în măsură să producă 
urmatoarele modificări ale patului vascular la acest nivel : 

e  Comprimarea ramurilor portale intrahepatice 
e Reducera patului sinusoidal hepatic 
e  Comprimarea venulelor hepatice postsinusoidale 

Toate acestea au ca efect o reducere a razei vaselor şi deci o creştere a rezistenţei la flux 
transhepatic, ceea ce atrage evident o creştere de presiune portală. La aceasta se mai adaugă şi aportul 
arterial hepatic, la o presiune şi mai mare, care aduce un plus de presiune şi volum ce nu-şi mai 
gaseşte o cale de aflux facil printr-un compartiment sinusoidal şi postsinusoidal compromise. 
Augmentarea presiunii pe seama aportului arterial generează o circulaţie hiperdinamică. La cirotic, în 
teritoriile sinusoidale şi în jurul venulelor hepatice există o proliferare colagenică, fibroblastică şi 
miofibroblastică ce explică comprimarea acestor compartimente vasculare. În plus, se realizează o 
“diastaza porto-suprahepatică”, în fapt o deconectare parțială a teritoriului sinusoidal de sistemul 
venular hepatic. În acest mod drenajul venos de eflux este impiedicat. 


3.Modificarile hemodinamice in HTP 

Aşa cum rezultă din cele anterior prezentate, creşterea rezistenței la flux transhepatic 
antrenează o hiperpresiune si o hipervolemie în amonte de obstacol. În acest moment intervin o serie 
de factori compensatori, capabili să reducă, pentru un timp, presiunea şi implicit volemia portală. În 
acest sens intervine o creştere a capacitanţei portale, în fapt o creştere a patului vascular, la care 
participă splina şi angiomegalia vaselor portale extrahepatice. Concomitent se deschid o serie de 
comunicari porto-cave, nefuncţionale la individul normal. ( vezi fig. 1 ) 

Sistemul venos portal posedă un remarcabil coeficient de adaptare : masa de sânge care-l 
ocupă poate creşte de cca 3 ori fără a modifica regimul hemodinamic sub raport presional. 

Acumularea de sânge în acest teritoriu venos va duce prin creşterea presiunii endovasculare, la 
o creştere pasivă a razei vaselor, tinzând astfel, să scadă rezistenţa la flux, conform formulei 
Ohm.Vena se va dilata până la limita la care forța elastică a peretelui său şi presiunea intraluminală se 
echilibrează — acesta este coeficientul maxim de adaptare a vasului. Când forţele elastice ale peretelui 
venos devin nule apare dilatarea atona : angiomegalia portală. 

Din acest moment, orice creştere de presiune nu va fi tamponată prin scăderea rezistenţei la 
flux. Trebuie reținut faptul că splina se comportă identic cu întreaga reţea portală, sinusurile splenice 
suferind şi ele o dezvoltare remarcabilă prin preluarea unei cote importante din sângele port. 

Vena gastrică 
stângă 


Vena mezenterică 


Vena mezenterică inferioară 


superioară 


Fig. 1 — Sistem port extrahepatic 


În plus, se instaleaza o comunicare largă între arteriolele intrasplenice şi sinusurile dilatate si 
rigide, acestea din urma având dispozitivul sfincterian compromise, ele nemaifiind capabile sa 
amortizeze tensiunea din sistemul arterei splenice.Sinusul se va comporta ca un singur conduct prin 
care se circulă în flux continuu. 

Rezultă o creştere a debitului transplenic printr-un organ cu gigantism vascular arterio-venos. 
De aici, urmează splenomegalia progresiva cu efectele ei secundare : hipersplenism hematologic şi 
imunologic. 

În fine, tot ca un mecanism adaptativ, atingerea unui anumit prag tensional determină 
deschiderea unor căi preexistente de comunicaţie porto-sistemică de tip portofug. Când obstacolul este 
prehepatic se creează condiţii hemodinamice de ocolire a barajului. Are loc o reintegrare a sângelui 
portal în aval de obstacol printr-o circulaţie porto-hepatică accesorie ( hepatopetă ). Oriunde ar fi 
obstacolul la nivelul fluxului portal, se va dezvolta o hiperpresiune marcată cu valori ce depăşesc 12 
mmHg, căile de derivație porto-cavă devenind funcționale. 

Căile de derivație hepatofugă ( porto-cave ) nu pot, însă, asigura o decomprimare eficientă a 
teritoriului portal aflat sub presiune. Aceste căi au o capacitate limitată de drenaj venos şi 
funcționează atît în barajele prehepatice cât şi în cele intrahepatice ( ciroza ). Ele vor deriva o parte din 
sângele port către sistemul cav superior sau/şi inferior. Sunt identificate in principal următoarele căi 
(vezi fig. 2): 

e Calea coronaro-eso-azygos 

Calea omfalo-parietală 

Calea perispleno-renală 

Calea retroperitoneală ( Retzius ) 

Calea hemoroidală 
Dintre toate aceste căi una trebuie subliniată, deoarece dezvoltarea ei antrenează o complicație 
severă si de maxima urgentă: hemoragia digestivă superioară prin varice esofagiene rupte. Evident este 
vorba despre calea coronaro-eso-azygos. Vena coronară ( vena gastrică stângă ) posedă anastomoze cu 
venele esofagiene la nivelul jonctiunii eso-cardio-gastrice. Pe de altă parte şi venele gastrice scurte 
tributare venei splenice vor drena in HTP tot către marea tuberozitate gastrică şi plexurile esofagiene : 
subepitelial, submucos si periesofagian. De aici sângele portal este derivat spre vena azygos, tributară 
cavei superioare. Staza şi hiperpresiunea din plexul periesofagian direcționează sângele spre plexurile 
submucos şi el intraepithelial, dar în fapt varicele se dezvoltă pe seama ultimului menţionat, aflat în 
lamina propria. Ele prolabeaza in lumenul esofagian şi pot căpăta aspecte monstruase, vizibile 
endoscopic. 

Fig. 2 — Căi de decomprimare portocavă spontană spre plexurile esofagiene şi hemoroidale în ciroza hepatică 


Reamintim că în cadrul modificărilor hemodinamice din cursul HTP, survin : lărgirea patului 
vascular cu angiomegalie portală, splenomegalie şi deschiderea shunturilor porto-cave ( varicele 
esofagiene, hemoroizi secundari). Aceste mecanisme cu pretenții compensatorii sunt destul de repede 
depaşite deoarece obstacolul la flux portal se accentuează progresiv. lată că în final lucrurile se com- 
plică cu apariţia ascitei care are semnificaţia unei ultime faze de dezvoltare a HTP. În fapt, insuficiența 
drenajului limfatic, la nivel splahnic şi hepatic, este direct răspunzătoare de instalarea ascitei. 

La individul normal, reţeaua limfatică hepatică asigură zilnic drenajul a 600-1000 ml lichid 
aproape similar cu plasma . Creşterea presiunilor în patul sinusoidal hepatic, după depăşirea şi a 
capacităților adaptative de drenaj a sistemului venos hepatic şi ale derivaţiilor porto-cave, va avea ca 
rezultat o exudare plasmatică exagerată spre spaţiile Disse, cu suprasolicitarea spaţiilor de drenaj 
limfatic. Până la un punct, degrevarea limfo-venoasă preia o parte din hipervolemia intrahepatică. La 
un moment dat, însă apare “sindromul excedentar al capacității hepatice”, prin suprasolicitarea 
canalului toracic. Apare deci şi hipertensiunea limfatică, atât la nivel splahnic, cât şi la nivel hepatic. 

La hipertensivul portal, debitul limfatic în canalul toracic poate ajunge la 20-25 1/24 ore. 
Joncţiunea limfo-venoasă ( canalul toracic — vena subclavie stângă ) este incapabilă să preia acest flux 
aşa încât rezultă o stază retrograde. HTP îşi epuizează ultimul mecanism de compensare atunci când 
este depăşită capacitatea de drenaj limfatic. Urmează ascita şi hemoragia care constituie supapele de 
ultimă instanță pentru decomprimarea teritoriului portal. Ascita este rezultatul hipertensiunii limfatice 
la nivel hepatic şi entero-mezenteric. 


În esență, homeostazia circulaţiei portale este asigurată prin menţinerea în echilibru a 
fluxurilor de aport hepatic cu cel de drenaj sinusoidal şi venos hepatic. În HTP acest echilibru este 
alterat sub raport presional şi de flux. În aceste noi condiții hemodinamice se deschid căi de 
decomprimare portală : angiomegalia, splenomegalia, derivațiile porto-cave, ascita. 

4. Diagnosticul HTP 

In diagnosticul sindromului de HTP trebuie parcurs un studiu complex al bolnavului, studiu 

care să permită : 

Stabilirea etiopatogeniei HTP 

Tipul de baraj portal ( sediul acestuia ) 

Stadiul evolutiv al HTP 

Gradul de afectare hepatică 

Pentru a atinge aceste obiective, explorarea cuprinde mai multe etape : clinice si paraclinice. 
a) Explorarea clinică 

Aproximativ 90 % din HTP sunt consecința unei hepatopatii cornice de tip nutrițional ( 
etanolică ) sau postnecrotică ( hepatita virală ). Restul de 10 % din HTP se datoresc unor cauze 
prehepatice, deci cu ficatul indemn, rezultanța a unor afecțiuni ce realizează un obstacol prehepatic ( 
tromboza portală, pileflebita, cavernom portal prin agenezie de portă ). 

Apare astfel evident că, in majoritatea cazurilor ne confruntăm cu HTP prin baraj intrahepatic, 
sinusoido-postsinusoidal. Pacienţii sunt purtătorii unei ciroze hepatice decompensate portal sau/şi 
parenchimatos. HTP evoluează cu o serie de manifestari clinice care traduc gradul modificărilor 
hemodinamice portale. Debutul HTP este in general insidios, primul element clinic care apare fiind 
splenomegalia. Depistarea acesteia, clinic si confirmarea ei imagistică ( echografic si CT ) orienteaza 
spre diagnostic. Va urma explorarea funcțiilor hepatice, markerii hepatici şi puncţia biopsie hepatică. 
Nu rareori inaparentă clinic, HTP poate debuta prin complicaţia sa cea mai redutabilă — hemoragia 
digestive superioară ( HDS )sau prin decompensarea ascitică. Splenomegalia de debut poate evolua 
izolată timp îndelungat. Nu se poate afirma o corelație strânsă între gradul splenomegaliei, al presiunii 
portale şi alterarea hepatica. În general însă, splenomegaliei gigante îi corespund valori mari ale 
tensiunii portale şi constant se descoperă varice esofagiene. 

Un alt element clinic, frecvent întâlnit, este HDS . Originea acesteia se află în venectaziile 
eso-cardio-tuberozitare. La cirotic, accidentul hemoragic antreneaza o mortalitate care ajunge la 20-30 
%. Ascita este un alt semn revelator al HTP asupra depistării căruia nu mai insistam, fiind uşor de 
recunoscut clinic, echografic şi prin punctie peritoneala. 

Sindromul icteric de origine hepatocelulară, traduce un stadium avansat al bolii de fond- 
ciroza. Resursele hepatice sunt mult reduse, fragilitatea pacientului este extremă. Prezenţa icterului 
permanent sau ondulatoriu traduce in fapt o marcată insuficiența hepatică. 

Encefalopatia portohepatică reprezinta un sindrom neuropsihic consecutive persistenței în 
circulația sistemică a unor metaboliți anormali care trec prin bariera hemato-encefalică. Ficatul este 
incapabil să asigure detoxifierea produşilor de resorbţie colică de tip indoli, scatoli, ioni de amoniu. 

b)Explorarea paraclinica 

Studiul paraclinic permite obţinerea de informaţii suplimentare şi valoroase asupra funcţiei 
hepatice, a evoluţiei bolii de fond ( ciroza ) cât şi a răsunetului sau hemodinamic. Pentru a avea un 
tablou cmplet, biologic şi lezional, explorarea paraclinică va parcurge mai multe etape, după cum 
urmează : 

e Explorarea hepatică 

Investigaţiile sunt orientate spre aprecierea sindromului hepatopriv ( de insuficienţă hepatică ), 
a celui de activitate ( reacție mezenchimală ), a celui de citoliză şi a hipersplenismului. Nu este aici, 
locul şi momentul pentru a trece în revistă, în amănunt toate explorările necesare în astfel de situaţii, 
cât şi interpretarea lor, ele făcând obiectul de studiu la disciplina de gastroenterologie — domeniul 
hepatopatiilor cronice.Rămâne doar a afirma că sunt obligatorii o serie de teste dupa cum urmează : 

-sindromul hepatopriv — se explorează prin determinări ale albuminei serice, fibrinogenului 
plasmatic, studiul factorilor de coagulare, proteinograma, bilirubinemia. 

-sindromul de activitate mezenchimală — apreciaza gradul de evolutivitate a hepatopatiei 
cornice : gammaglobulinele serice, teste imunologice. 

-sindromul de citoliză hepatică — determinări ale transaminazelor serice, markerii pentru 
anticorpii antivirali şi pentru antigene virale. 

-hipersplenismul —splenomegalia din cursul HTP este marcată de o hiperfuncție reticulo- 
endoteliala cu răsunet immunologic şi hematologic. Se înregistrează astfel martori ai hipersplenismului 
prin apariţia pancitopeniei ( leucopenie, trombocitopenie şi anemie ), autoanticorpi circulanți. 


123 


- sub redacţia Eugen Brătucu - 


e Explorarea endoscopică 

Obiectivarea varicelor esofagiene este posibilă prin efectuarea esogastroscopiei şi este un 
indicator fidel al HTP. Odată stabilită prezenţa venectaziilor esofagiene, acestea vor fi apreciate şi 
încadrate conform unor grade stabilite de către Dagradi, în funcţie de volumul lor cât şi de înălțimea 
esofagiană până la care se dezvolta. În formele foarte avansate, ele pot ajunge până la faringe, 
dezvoltate în 3-5 coloane venoase verticale. Un semn de gravitate şi de risc hemoragic suplimentar îl 
constituie prezenţa unor microvarice de culoare vişinie situate pe voluminoasele lacuri submucoase. În 
general, varicele apar pe peretele anterior al esofagului inferior şi se dezvoltă ulterior în patru coloane 
situate fiecare în alt cadran. Coloana anterioară este de obicei cea mai voluminoasă, cu extensie 
longitudinală mai rapidă. Varicele se întind de cele mai multe ori până la 24 cm de arcadele dentare, 
ceea ce corespunde cu nivelul de vărsare a venei azygos în cava superioară. În principiu, trecerea de la 
un grad la altul al varicelor se face în medie la 4 ani interval. Este evident ca există o corelaţie între 
creşterea de volum şi de dispersie a varicelor şi gradul HTP. Pacienţii cu valori ale presiunii portale 
sub 12 mmHg nu sângerează practic niciodată. 

Este posibil ca odată cu vizualizarea endoscopică a venectaziilor să se înregistreze şi presiunea 
endovariceală tot pe această cale prin utilizarea unui electrod în măsura să aprecieze acest parametru. 

e Explorarea hemodinamica portală 

Hemodinamica portală se pretează la o serie de explorări care actualmente au devenit tot mai 
subtile, permitand o justa apreciere a sediului, intensității şi întinderii barajului portal, a stadiului HTP 
şi a mecanismelor sale compensatoare. Aceste asociază măsuratori ale presiunii cu imagini ale 
arborelui portal extra şi intrahepatic. Se obţin astfel date atât privind funcționalitatea sistemului venos 
porto-hepato-suprahepatic, cât şi date privind morfologia acestuia. În fapt este vorba de explorări 
radiomanometrice. 

o flebomanometria suprahepatică — metoda care permite înregistrarea presiunilor sinusoidale 
şi postsinusoidale, crescute in ciroze, dar nu în barajele prehepatice sau presinusoidale 

o portomanometria intrahepatică — presupune cateterismul percutan al unei ramuri portale din 
ficat. Este o tehnica riscantă ( hemoragii intraperitoneale ) 

o splenoportomanometria — metoda cu risc hemoragic major, care permite obţinerea şi a unei 
splenoportohepatografii de calitate 

o omfaloportografia cu manometrie — prin intermediul venei ombilicale repermeabilizate se 
pătrunde cu un cateter în ramul stâng portal, în ficat şi se înregistrează presiunile, obtinându-se 
inclusiv o portografie cu substanţa de contrast. 

Aceste tehnici mai sus enumerate au pierdut totuşi teren datorită invazivităţii lor şi deci a 
riscurilor hemoragice cu care se acompaniază (Fig. 3 şi 4). 


runchi portal 


Trunchi portal 


Fig. 3 - Splenoportografie. Angiomegalie portală Fig. 4 — Portografie mezenterică superioară. 
Angiomegalie portală 

Actualmente s-a ajuns la utilizarea unor metode fără risc, neinvazive, cum sunt : 

oPanangiografia 

Pentru a obţine informaţii de valoare privind aspectele hemodinamicii portale, explorarea 
angiografica este esențiala. In acest sens, prin cateterismul selective al arterei splenice sau a 
trunchiului celiac se poate obţine o portografie integrală în faza venoasa a explorării radiologice. Se 
poate preciza astfel angiomegalia portală, circulaţia derivativă porto-cavă, fluxul spre ficat. 

oDeterminări debitmetrice 

Exista posibilitatea de a obţine direct informaţii asupra fluxului portal prin tehnica Doppler 
fluxmetriei, folosind o formulă ce ia in calcul viteza sângelui în vasul respectiv şi raza vasului 
explorat. Pe aceasta cale se fac aprecieri asupra permeabilităţii portale, a stazei, vitezei de circulaţie. 
Este o metoda neinvazivă, fara riscuri. 

oEchografia si CT 

Investigația ultrasonică asociată cu Doppler, permite obținerea de date privind calibrul 
venelor, zonele de obstrucţie vasculară, fluxul portal. CT cu contrast este capabilă să ofere informații 
asupra permeabilitații in diversele sectoare portale, despre căile de derivare porto-sistemică, starea 
ficatului şi splenomegaliei. 


5.Stadializarea HTP 

Efectuarea unui bilanţ lezional şi biologic a HTP presupune un studiu clinic complex pentru a 

obține o situaţie cât mai reala. HTP evoluează in 3 stadii : 

e Stadiul I — prezenţa splenomegaliei cu hipersplenism 
Stadiul II A — apariţia varicelor esofagiene 
Stadiul II B — varice esofagiene sângerânde 
Stadiul III A — apariția ascitei ce se remite sub tratament 
Stadiul III B — ascita ireversibilă sub tratament 
Pe lângă această clasificare ce se adresează strict complicaţiilor HTP, este necesare şi o 
clasificare a gradului de afectare hepatică deoarece în cele mai multe situaţii cauza HTP se află în ficat 
— ciroza hepatică. În 1964 Child a introdus criteriile de stadializare a suferinţei hepatice, criterii care 
sunt cunoscute drept “ clasele Child”, valabile si astăzi : 

e Clasa Child A — afectare hepatică discretă : bilirubina sub 2 mg %, albumina serică peste 3,5 g 

%, fără ascită şi fără encefalopatie 

e Clasa Child B — afectare hepatica medie : bilirubina sub 3 mg %, albumina 3-3,5 g %, cu 
ascită tranzitorie, fără encefalopatie 

e Clasa Child C — afectare hepatica gravă : bolnavi icterici, cu albumina sub 3 g %, cu ascită 
permanentă şi episoade de encefalopatie portală 

Această clasificare are valoare privind aprecierea rezervelor funcţionale hepatice, care cu cât 
sunt mai reduse cu atât mai mult vor plasa pacientul într-o clasa de risc mai mare. 

Este evident faptul că pentru a avea o imagine completa a gradului de afectare hepatică se 
impune, ca o completare obligatorie, puncţia biopsie hepatica. Histopatologia este in măsură să 
precizeze intensitatea alterărilor hepatice, sediul lor, componenta fibrotica dar şi inflamatorie, starea 
hepatocitelor. 


6.Complicaţiile HTP 
În mare măsura, complicațiile HTP s-au regăsit în cele expuse anterior. În acest paragraf vor fi 
prezentate mai condensat pentru a fi mai uşor reținute : 
a)  Splenomegalia cu hipersplenism 
b) Varicele esofagiene 
c)  Ascita 
d) Encefalopatia porto-hepatică 
e)  Gastropatia portala hipertensivă 
a)Splenomegalia cu hipersplenism 
Obiectivarea splenomegaliei este destul de simplă, pe de o parte clinic, pe de altă parte 
imagistic : echografie sau CT. Splenomegalia este acompaniată de regulă de hipersplenism, 
evidențiabil prin depistarea pancitopeniei. Aceasta se datorează hiperfuncției sistemului reticulo- 

endotelial splenic, hiperactiv ca urmare a stazei sanghine. Uneori splenomegalia ajunge la dimensiuni 
monstruoase, atingând creasta iliaca cu polul său inferior şi dezvoltându-se pâna aproape de linia 
mediana a abdomenului. În aceste circumstanţe este evident că produce o serie de tulburări mecanice 
prin compresiunea segmentelor dislocate din poziţia lor normala : stomac, rinichi stâng, colon stâng, 
hemidiafragm stâng. 

b)Varicele esofagiene 

Acestea vor fi întâlnite la nivelul esofagului şi al polului gastric superior. Prezenţa lor este 
obiectivată prin endoscopie, ele dezvoltându-se la nivelul esofagului şi cardiei. Un lucru este cert, 
varicele sângerează doar la pacienţii a caror presiune portală depăşeşte 12 mmHg, iar hemoragia are ca 
sursă venectaziile aflate pe ultimii 2 cm ai esofagului. Mortalitatea la pacientul cu o astfel de 
hemoragie se situează la o medie de 30 % şi procentul acesta depinde în mod esenţial de : clasa de risc 
Child, gradul de coagulopatie şi amploarea sângerarii. Dar pentru a surveni o hemoragie nu e 
suficientă doar prezența varicelor esofagiene. Ruptura şi sângerarea survin prin acțiunea combinată a 
mai multor factori : 

-hiperpresiunea bruscă — de exemplu în timpul efortului de tuse se înregistrează vârfuri de 
presiune endovariceala de 10 ori mai mari decât presiunea de baza. După mese copioase , hiperfluxul 
splahnic creeaza o hipervolemie portală suplimentara, crescând riscul hemoragic. 

-rezistența peretelui venos — epiteliul eso-cardial se afla in suferință şi se subțiază datorită 
hipoxiei cornice prin stază venoasă. Sub agresiunea constantă a hiperpresiunii, peretele venos pierde în 
capacitatea de distensie prin ruperea fibrelor elastice şi înlocuirea fibrelor musculare cu ţesut fibros. Se 
realizează leziuni apropiate de cele întâlnite în varicele decompensate ale membrelor inferioare. 
Ulcerul varicose şi ulceraţia venei eso-cardiale au multe similitudini. 

-alți factori favorizanti — esofagita de reflux gastric şi duodenal, ingestia de alcool, medicația 
antiinflamatorie, staza şi distensia gastrică, condimentele sunt tot atîția factori ce pot contribui la 
ruperea varicelor esofagiene. 

c)Ascita 

Creşterea presiunii şi a volemiei portale determină scăderea capacitaţii de drenaj limfatic şi 
conduce la exudarea prin capsula Glisson şi la nivel entero-mezenteric. Ascita din HTP are un conţinut 
relativ scăzut în albumine ( aprox. 1 g % ). În formarea ascitei la cirotic nu intervin însa doar 
tulburările hemodinamicii portale. O serie de pertubări metabolice, proprii hepatopatiei cornice, iau 
parte la permanentizarea şi agravarea ascitei — sindromul hepato-renal. 

d)Encefalopatia portală 

Tulburarile neuropsihice care apar la bolnavii cu perturbări ale funcținalităţii hepatice sau/şi 
la cei cu hipertensiune portală delimitează tabloul encefalopatiei porto-hepatice (EPH ).Termenul 
înglobeaza două componente : encefalopatia endogena ( hepatica ) şi cea portală ( exogenă ).Acestă 
delimitare este impusă de etiologia factorilor ce declanşează sindromul EPH : insuficienţa hepatică sau 
contaminare portală a sângelui sistemic.Deseori cele două componente sunt intâlnite la acelaşi bolnav. 
Oricare ar fi etiologia sindromului el reprezintă efectul unor toxine resorbite la nivel intestinal şi care 
nu ajung în totalitate în ficat pentru a fi detoxifiate, sau dacă ajung ficatul nu este capabil să le 
neutralizeze. Astfel, o serie de metaboliți toxici trec ţn marea circulație, depăşesc bariera hemato- 
encefalică şi produc o intoxicare a sistemului nervos central. Produşii azotaţi în exces au efect 
neurotoxic, printre ei ionul amoniu având rolul principal în aceasta agresiune. Amoniul ( NH4 ) are 
mai multe surse, dar cea mai importantă este cea intestinală şi depinde de ingestia proteică. 
Metabolizarea hepatică a amoniului este obligatorie, în caz contrar, acesta ajunge la creier unde va 
avea ca efect întârzierea neurotransmisiei sinaptice prin inhibiţia colinesterazei. În geneza EPH mai 
contribuie şi o serie de aminoacizi plasmatici de tip aromatic cum ar fi : serotonina, fenilalanina, 
tirozina, triptofanul. Dar neurotoxici sunt şi fenolii, crezolii rezultați din fermentația colonică. 


e)Gastropatia portală hipertensivă ( GPH ) 

Entitate precizată în ultimii 20 de ani, ea este o posibilă cauză de HDS la pacientul cu HTP. În 
fapt este vorba depre o congestie în mucoasa şi submucoasa gastrică, datorată dilatațiilor 
microvenulelor şi a capilarelor, concomitent cu o endotelită proliferantă a acestor vase. Totodată, 
arteriolele submucoasei suferă aceiaşi proliferare endotelială. În acest context se înregistrează 
microfistule arterio-venoase, iar per total fluxul sanguin intraparietal gastric este crescut. Se poate 
considera că este vorba de o vasculopatie a mucoasei gastrice, acompaniată de o scădere a saturației in 

oxigen a acestei mucoase. Recunoasterea acestei complicaţii ( GPH ) este simplă. Endoscopia va 
evidenția o mucoasa gastrică hiperemică, cu peteşii hemoragice, totul pe un aspect de reţea reticulară 
ce delimitează zonele congestive. 


7. Tratamentul complicaţiilor HTP 
a)Tratamentul hemoragiei acute din varicele esofagiene 

Hematemeza si melena sunt cele două modalități de exterorizare a unei HDS prin varice 
esofagiene rupte. Majoritatea pacienţilor aflaţi într-o astfel de situație sunt cunoscuţi ca purtători ai 
unei ciroze hepatice şi pe acest fond se asociază, în diverse grade, encefalopatia, coagulopatia, ascita, 
hipoproteinemia, etc. Evident că în acest context se are in vedere, ca primă intenţie, obţinerea unei 
hemostaze pe cale nechirurgicală. De cele mai multe ori sângereaza varicele de volum mare si mediu ( 
b > 5 mm ). Atitudinea terapeutică de urmat este bine standardizată şi are două obiective majore, 
concomitente : sistarea sângerării şi corectarea parametrilor biologici. 

Corectarea parametrilor biologici — stabilizarea pacientului 

Aceasta presupune echilibrarea hemodinamică si hematologică. Compensarea hemodinamică 
vizează refacerea volemiei in scopul restabilirii tensiunii arteriale. Corectarea hemodinamică prin : 

e  Expandate de plasmă 

e Solutie de albumină 20% 

e Solutii cristaloide ( solutie salină izotonă, Ringer ) 
Corectarea hematologică presupune administrări de : 

e  Transfuzii de masă eritrocitară până la obţinerea unei Hb > 8g% şi a unui Ht > 25% 
Masă trombocitară 
Plasmă proaspătă pentru aport de factori coagulare 
Fitomenadionă (vit K1) — 10 fiole în unică administrare 
Hemostaza propriu-zisă 

De la început trebuie precizat că 90% din HDS prin varice esofagiene rupte sunt stopate prin 

metode nechirurgicale. În această categorie sunt incluse: 

e Instalarea unei sonde nazo-gastrice pentru spălarea stomacului de cheaguri 

e  Medicaţie vasoactivă — administrarea i.v. în perfuzie de vasopresină sau terilpresina, la care se 
poate asocia somatostatina sau sandostatina. Acestea acționează prin vasoconstricţie splanhică, 
reducând astfel volemia şi presiunea portală. 

e Acest tip de tratament se prelungeşte între 2 şi 5 zile pentru a evita sângerarea. 

e Efectuarea de urgentă a endoscopiei pentru precizarea diagnosticului şi a sediului exact al 
sângerării. In acest caz de săngerare masivă se poate tenta hemostaza prin comprimarea (tamponada) 
varicelor cu o sonda specială (Blakemore) introdusă endoesofagian, sonda prevăzută cu balonaşe 
gonflabile ce vor comprima zona varicoasă. Dacă se obține hemostaza temporară se apelează evident 
la endoscopie in următoarele 12 ore. Endoscopic se poate recunoaşte locul sângerării: sângerare activă 
evidentă sau semne indirectă cum ar fi cheag aderent, ulceraţie recentă a mucoasei varicoase (Fig. 5). 


C, 


Fig. 5 — Hemostază prin compresiune endoesofagiană şi 
A gastrică cu sonda Blackmore 

e Hemostaza endoscopică este rezervată bolnavilor stabilizați hemodinamic si aflaţi sub 
tratament vasoactiv. Exista două tehnici posibil de aplicat : scleroterapia şi bandarea varicelor. 

e  Scleroterapia — este o metodă mai veche, dar încă folosită, cu posibile complicaţii. Constă în 
injectarea peri sau/şi intravaricoasă a unor substanţe sclerozante şi trombozante cum ar fi : moruat, 
etanolamina, cianoacrilat, polidocanol, tetradecil. Aceste substanţe acționeaza prin realizarea unui 
proces de scleroză a varicelor si a atmosferei perivariceale, inclusiv prin efect vasoconstrictor asupra 
acestora. Scleroza varicelor, eficientă în 90 % din cazuri, este acompaniată de cca 30 % complicaţii : 
ulcere esofagiene, disfagie, idiosincrazie sau mergând până la perforaţii şi stenoze esofagiene. 

e  Bandarea varicelor — presupune utilizarea unor inele elastice care se plasează endoscopic pe 
varice şi vor juca rolul unui garou. Metoda este mai simplă, mai rapidă şi mai lipsită de complicații 
decât scleroterapia. 

e Uneori, scleroterapia şi bandarea se pot asocia în aceiaşi şedinţă sau în şedinţe successive. De 
reținut că o sclerozare completă presupune injectarea tuturor coloanelor varicoase de la cardia în sus, 
pe cca 5 cm, în şedinţe repetate la 2-4 zile. 

În situaţia în care s-a obținut hemostaza prin tehnicile nechirurgicale prezentate pînă acum se 
va avea în vedere prevenirea resângerării care survine la cca 40 % din pacienţi în primele două luni de 
la episodul hemoragic inițial. Acest aspect va fi prezentat la finalul capitolului, după discutarea 
metodelor chirurgicale de hemostază. 

Metode chirurgicale 

Procedurile expuse pînă acum sunt soluţiile terapeutice de primă intenţie, de primă linie. În 
situații grave, cu hemoragii foarte mari şi repetate, când metodele nechirurgicale au eşuat este necesar 
apelul la o serie de tehnici operatorii pentru oprirea sângerării. Misiunea chirurgului este foarte dificilă 
în astfel de situații — trebuie să oprească o HDS la un pacient cirotic, aflat în şoc hemoragic, cu 
insuficiență hepatică, coagulopatie complexă, tulburări metabolice severe, funcție renală modestă, 
etc.Din enumerarea acestor veritabile capitole de patologie gravă reiese şi dificultatea ce stă în fața 
echipei anestezist — reanimator —chirurg. De la început trebuie subliniat că intervenţia chirurgicală în 
scop salvator este este în masură să oprească sângerarea, dar va agrava indubitabil toate insuficienţele 
organice şi funcționale mai sus enumerate. 

Chirurgia se adresează pacienților care au sângerări persistente sau recente ce nu au putut fi 
stăpânite prin metodele chirurgicale. Fiid vorba de o chirurgie de urgenţă, la un pacient fragil biologic, 
la care sângerarea s-a reluat, există evident o serie de contraindicații : 

1. hepatita acută alcoolică în puseu acut 
coagulopatie ce nu a putut fi corectată 
insuficiență renală acută 
sepsis 
insuficiență cardiacă sau/şi respiratorie severă 
De cele mai multe ori în această categorie se încadreză pacienţii din clasa C Child. Există 
următoarele categorii de tratamente chirurgicale: 

-shunturi porto-cave 

-deconexiuni azygo-portale ( devascularizări ) 

-transplant hepatic 

e  Shunturile porto-cave — numite şi derivații porto-sistemice, ele presupun realizarea unei 
comunicări vasculare între sistemul port şi teritoriul cav inferior în scopul derivării unei părți din 
sângele portal ; se obţine astfel o scădere a presiunii portale, de unde şi reducerea risului de HDS. Încă 
din 1940 s-au efectuat astfel de operaţii : shuntul porto-cav termino-lateral şi shuntul porto-cav latero- 
lateral. Prima variantă întrerupe complet trunchiul portal, obturează prin ligatură capătul hepatic al 
portei, iar capătul inferioral portei este anastomozat la segmentul prehepatic al venei cave inferioare.Se 
realizează astfel o derivare totală a sângelui portal în sistemul cav inferior. Această tehnică are o mare 
putere decompresivă, dar este acompaniată de unele efecte nefaste asupra ficatului privat privat de 
apotul portal : encefalopatie porto-hepatică. Varianta porto-cavă latero-laterală menţine fluxul portal 
spre ficat şi este mai bine tolerată (Fig. 9). Există şi variante care aleg ca parteneri anastomotici ramuri 
ale arborelui portal. De exemplu : 

-shuntul mezenterico-cav în " H " — presupune realizarea unei derivații a sângelui din vena 
mezenterică superioară către cava inferioară utilizând un grefon de Dacron interpus între aceste două 
segmente venoase(Fig. 6). 


Si Pi 

-shuntul spleno-renal central — creează o anastomoză între capătul proximal ( splenic ) al 
veneisplenice şi vena renală stângă (Fig. 8). 

-shuntul spleno-renal inversat, utilizează capătul distal al venei splenice, ca partener cav 
folosind tot vena renală stângă (Fig. 7). 

Aceste ultime două variante de shunt au o serie de avantaje : decomprimă selectiv varicele 
esofagiene şi menţin perfuzia portală a ficatului. 

-shuntul porto-cav intrahepatic — de achiziţie mai recentă, această tehnică realizeayă pe cale 
nechirurgicală, prin radiologie intervenţională, o comunicare între un ram portal retrohepatic şi una din 
venele hepatice. Comunicarea se obţine prin plasarea în ficat a unui stent autoexpandabil care va crea 
o unire între teritoriul portal şi venele hepatice tributare cavei inferioare. 

Există opinia, deloc neglijabilă că shunturile porto-cave efectuate în urgență hemoragică sunt 
acompaniate de o mortalitate situată la minimum 25 %. Shunturile sunt destinate doar stadiilor Child 
Aşi B. 


Fig. 6 — Shunt mezenterico-cav 


mezenterica 
superioara 


Vena cava 
inferioara 


Fig. 7 — Shunt spleno-renal inversat 


Vena 
cava 
inferioara 

splenectomie 


v. cava 
inferioara 


Fig. 8 — Shunt spleno-renal central 


v. mezenterica 
superioara 


Fig. 9 — Shunt porto-cav troncular, 
vena mezenterica imagine portografică 
superioara 


Yena cava 
inferioara 


e Deconexiunile azygo-portale — acestea sunt mult mai uşor suportate de către pacientul cirotic 
şi ele realizează o decuplare a varicelor esofagiene de aportul portal care le ține în tensiune. În fapt se 
procedează la devascularizarea întregului pol gastric superior prin ligaturi ale venei gastrice stângi ( 
coronara ), ale venelor gastrice stângi şi ale venei gastroepiploice stângi.În plus se asociază şi ligatura 
arterei splenice care ea singură reduce cu 20-40 % aportul de sânge în teritoriul portal. Au mai fost 
imaginate o multitudine de proceduri de devascularizare eso-gastrică, proceduri în care s-a apelat 
inclusiv la transsecțiuni esofagiene sau gastrice, în ideea întreruperii alimentării varicelor cu sânge 
portal. Transsecțiunile însă pot fi privite ca o aventură chirurgicală în condițiile unui pacient cirotic cu 
risc de clasa Child C ; concomitent ele sunt acompaniate de posibile complicații cum ar fi fistulele 
anastomotice şi stenozele esofagiene. În acest caz, deconexiunile azygo-portale sunt intervenții mult 

mai simple, mai rapide şi mai uşor de suportat decât shunturile porto-cave efectuate în plină sângerare 
sau imediat în perioada posthemoragică. 


Odată obținută hemostaza trebuie făcută profilaxia resângerărilor. Prevenirea repetării HDS se 
realizează pe de o parte prin utilizarea unei farmacoterapii, iar pe de altă parte prin completarea 
bandărilor variceale. În această etapă se doreşte reducerea presiunii în sistemul port. 

e  Farmacoterapia utilizează medicaţia betablocantă de tip B1 şi B2, prima variantă reducând 
debitul cardiac, iar cea de-a doua antrenând o vasoconstricţie în teritoriul splahnic, datorată 
receptorilor alfa care au rămas activi. În acest scop se utilizează Propanololul sau Nadololul în doze de 
60-140 mg într-una sau două administrări. Se obține o reducere a ritmului cardiac cu 25 %, în jurul 
valorii de 55 bătăi / min. Trebuie reținut faptul că ciroticul decompensat parenchimatos nu răspunde la 
acest tip de terapie. 

e Completarea bandării — este absolut necesară a se asocia farmacoterapiei. Sunt necesare 2-6 
şedinţe, la intervale de două săptămâni pentru a realiza obliterarea completă a varicelor. Se va ține 
cont de faptul că varicele pot recidiva şi este bine ca anual să existe o reevaluare endoscopică. 
Transplantul hepatic 

În situaţia în care pacientul se află în stadiul Child C sau când nu se pot preveni resângerările 
din varicele esofagiene prin utilizarea metodelor nechirurgicale trebuie evocată recurgerea de 
transplant hepatic. Dacă se ia în considerare această alternativă terapeutică, atunci pacientul nu va fi 
supus în prealabil unei proceduri de shunt porto-cav deoarece acestea modifică considerabil anatomia 
locală, sunt cauză posibilă de tromboză portală şi fac transplantul mult mai dificil din punct de vedere 
tehnic. Excepţie de la această regulă o fac doar shuntul mezo-cav cu grefon şi shuntul porto-cav 
intrahepatic. Aceste variante de shunt pot constitui o punte către viitorul transplant, pentru pacienții 
nonrespondenţi la hemostaza nechirurgicală. 

Chirurgia de transplantare hepatică este evident metoda ideală de tratament al HTP prin baraj 
intrahepatic — ciroză. Se îndepărtează astfel obstacolul la fluxul portal trnshepatic, se restaurează 
condiţiile normale hemodinamice şi se redă pacientului un ficat cu funcţiile integre. Totuşi, nu toți 
pacienţii cirotici sunt candidaţi pentru transplant hepatic : tromboza portală, sarcoidoza şi 
schistosomiaza, HTP prin hiperreflux arterial ( fistule arterio-portale, HTP idiopatică ). În fine, există 
şi contraindicaţii care aparţin patologiei extrahepatice : existența unui sepsis sau a unei neoplazii, 
insuficiențe decompensate de organ, imunodeficienţe, etc. 
b)Tratamentul ascitei 

Stadiul III al HTP este definit de prezenţa ascitei. În substadiul III B ascita devine intratabilă 
prin metodele medicamentoase ( diuretice ) şi de restricţie sodică — devine ireversibilă. Se ajunge la 
efectuarea de puncții evacuatorii, paracenteze, care spoliază suplimentar un bolnav subnutrit cronic. 
Atfel de ascite, voluminoase şi ireversibile, pot beneficia de soluţii terapeutice. De-a lungul timpului s- 
au folosit de reinjectare venoasă a lichidului de ascită. 

Actualmente există posibilitatea instalării, printr-o intervenţie minimală, a unui sistem de 
drenaj peritoneo-venos, care are ca principiu folosirea unei valve barosensibile care permite un flux 
unidirecțional ( peritoneu —venă jugulară internă ) în cazul existenţei unei diferenţe presionale de 3-4 
mmHg între lichidul peritoneal şi partenerul venos. Utilizarea acestui shunt peritoneo-venos este 
indicată atunci când ascita a devenit refractară la tratamentul conservator, existând şi riscul depleţiei 
hidro-sodate sau al insuficienţei renale. Există şi o serie de contraindicaţii ale shuntului peritoneo- 
venos ( SPV ), cum ar fi: 

e insuficiența cardiacă cu presiuni cardio-pulmonare crescute care ar împiedica o funcţonare 

corectă a valvei şi ar genera o supraîncărcare a cordului 

e ascita infectată — obligativitatea culturilor efectuate înaintea instalării SPV 

e semne de insuficiență hepatică manifestă cum ar fi bilirubina peste 3 mg % şi tulburări 

necorectabile ale coagulării 

SPV cel mai utilizat este reprezentat de sistemul Le Veen : presupune un cateter şi se 
instalează în peritoneu, cateter ce se continuă la exterior cu o supapă ( valvă ) unidirecţională şi un alt 
cateter care se va insera în vena jugulară internă. În acest fel, lichidul de ascită va progresa prin cateter 
către vena jugulară şi în aproximativ 5 zile ascita se va reduce considerabil, în termeni suportabili 
pentru pacient. 

TRAUMATISMELE ABDOMINALE 


Claudiu Turculeţ, Mircea Beuran, Silviu Morteanu 
Introducere 


Traumatismele abdominale reprezintă totalitatea leziunilor morfologice şi funcționale, locale 
şi generale, induse organismului de un agent traumatic ce a acţionat la nivelul abdomenului (perete 
abdominal + organe intraabdominale). 

Leziunile traumatice abdominale apar fie ca rezultat al contuziilor abdominale (traumatismelor 
închise), fie al plăgilor abdominale (traumatismelor deschise) sau amândurora. Plăgile presupun 
existența unei discontinuități la nivelul peretelui abdominal: 

-  nepenetrante: nu depăşesc seroasa peritoneală 

- penetrante: pătrund în cavitatea peritoneală. 
Atât cele nepenetrante cât şi cele penetrante pot fi fără sau cu leziuni viscerale (pentru cele 
nepenetrante, plăgile posterioare ale abdomenului cu interesarea organelor primar sau secundar 
retroperitoneale: rinichi, duoden, colon, pancreas, vase mari). Contuziile nu prezintă soluţie de 
continuitate la nivelul tegumentului abdominal. Leziunile traumatice se pot limita la peretele 
abdominal sau pot asocia leziuni ale viscerelor intraperitoneale. 

Cauzele obişnuite sunt: accidentele rutiere, precipitările (căderile de la înălțime), loviturile în 
abdomen, exploziile,  compresiunea abdominală, împuşcările şi  înjunghierile. Majoritatea 
traumatismelor abdominale închise se datorează accidentelor rutiere. Utilizarea crescută în ultimii ani 
a sistemelor de siguranță a automobilelor precum centurile de siguranţă şi air-bag-urile a dus la o 
reducere semnificativă a incidenţei acestor leziuni. 


Traumatismele abdominale deschise 


Leziunile traumatice deschise includ o varietate de plăgi prin împuşcare şi o arie largă de 
plăgi prin înjunghiere. 

În cazul fiecărui traumatism abdominal deschis, consultul chirurgical este obligatoriu. Este 
important de amintit că o plagă abdominală înaltă poate penetra cavitatea toracică. În mod reciproc, o 
leziune traumatică penetrantă toracică, inferior de nivelul mameloanelor anterior sau al vârfului 
scapulei posterior, poate cauza o leziune intraabdominală. 

Dacă pacientul este în şoc după o plagă abdominală penetrantă, trebuie suspectată o leziune a 
vaselor mari (aorta, vena cavă) sau o hemoragie severă secundară unei leziuni de organ parenchimatos. 
În aceste cazuri, intervenţia chirurgicală imediată este obligatorie. 


Plăgile prin împuşcare 


Plăgile prin împuşcare pot traversa corpul în multe direcţii şi pot implica organe multiple 
neadiacente. La evaluarea severităţii lezionale, totdeauna trebuie luate în considerare: 
- momentul producerii leziunii 
- tipul de armă folosit (incluzând viteza proiectilului) 

- numărul de proiectile încasate 
- cantitatea de sânge prezentă la locul evenimentului traumatic. 

În timp ce plăgile tangenţiale pot fi tratate conservator, leziunile transfixiante (care prezintă 
plăgi de intrare şi de ieşire) necesită laparotomie datorită riscului mai mare de 95% de leziuni 
intraabdominale severe. Situaţia este valabilă în special în cazul plăgilor produse de arme de viteză 
mare. 


Implicații clinice 
La evaluarea severităţii lezionale se iau în considerare: 
- momentul producerii leziunii: dacă pacientul este instabil şi a trecut un interval scurt de timp între 
evenimentul traumatic şi evaluare, leziunea trebuie considerată severă. 

- tipul de armă folosit: împuşcarea din apropiere cu o armă de vânătoare este mai severă decât cu 
un pistol. Împuşcarea cu o armă automată este şi mai severă. 

- numărul de proiectile încasate: împuşcăturile multple cu orice tip de armă asociază un prognostic 
mai prost pentru pacient. 

- cantitatea de sânge prezentă la locul evenimentului traumatic: este frecvent dificil de evaluat, dar 
evident, cu cât este mai mare pierderea sangvină cu atât mai severe sunt leziunile. 


Plăgile prin înjunghiere 


Leziunile prin înjunghiere pot fi înşelătoare, iar precizarea dacă există penetraţie a cavităţii 
peritoneale poate să nu fie uşor de stabilit. Doctrina tradițională că toţi pacienţii trebuie laparotomizaţi 
dacă este stabilită penetrația peritoneului nu mai este acceptată. 

În prezent, plăgile abdominale prin înjunghiere sunt tratate prin: 

- apreciere directă: explorare chirurgicală imediată a pacienților care prezintă şoc, eviscerație sau 
semne de iritație peritoneală. 

- observație clinică: toate plăgile prin înjunghiere fără şoc, evisceraţie sau semne peritoneale 
trebuie evaluate prin teste sangvine seriate (hematocrit / hemoglobină), ecografie şi examen 
clinic. 

Dacă abdomenul rămâne suplu şi pacientul asimptomatic, nu este necesar a se face nimic în 
plus. Dacă apar simptome sau semne clinice sugestive, abdomenul trebuie explorat chirurgical. 

Un grup important de pacienți sunt cei care se prezintă cu cuțitul înfipt în abdomen. O parte 
din chirurgi îndepărtează cuțitul în camera de primiri-urgențe şi apoi evaluează pacientul după cum s-a 
menționat anterior. Însă majoritatea chirurgilor consideră aceasta o eroare şi susţin că obiectul înfipt 
trebuie îndepărtat prin laparotomie, când orice sângerare, tamponată anterior şi apărută odată cu 
îndepărtarea obiectului, poate fi controlată. 


De reținut 


Plăgile penetrante: 


o necesită consult chirurgical. 

o la pacientul şocat se suspectează o leziune vasculară majoră sau o leziune severă 
hemoragică de organ parenchimatos. Intervenția chirurgicală imediată este obligatorie. 

-  Plăgile prin înjunghiere: 

o pot fi înşelătoare. Laparotomia nu mai trebuie practicată la toţi pacienții cu penetraţie 
peritoneală. 

o pacientul şocat, eviscerat sau cu semne peritoneale — se explorează chirurgical imediat. 

o pacientul fără semnele menţionate se reevaluează. 

o dacă abdomenul este suplu şi pacientul asimptomatic — nici o altă acţiune nu este 
necesară. Dacă se dezvoltă simptome sau semne clinice — se explorează chirurgical. 

o cuțitul înfipt în abdomen se îndepărtează prin laparotomie. 


Traumatismele abdominale închise 


Traumatismele abdominale închise sunt determinate în principal de către accidentele rutiere, 
mecanismele lezionale incluzând: 
- zdrobirea 
-  compresia 
- accelerarea / decelerarea. 


Evaluare şi diagnostic 
Traumatismele închise pot fi foarte dificil de evaluat, în special la pacientul inconştient. Dacă 


pacientul prezintă semne evidente de iritaţie peritoneală, explorarea chirurgicală este obligatorie. Pot fi 
necesare examene paraclinice speciale când: 

- examenul clinic este echivoc. 

- pacientul prezintă status mental alterat. 

- este necesară anestezie generală pentru leziuni extraabdominale. 
- este prezentă o leziune a măduvei spinării. 

Totdeauna trebuie amintit că hipotensiunea nu este cauzată de obicei de leziuni traumatice 
craniene. De asemenea, la complexitatea diagnosticului şi tratamentului pot contribui următoarele 
situații: 

- efectele alcoolului. 

-  comorbidităţile pacientului. 

- leziunile traumatice toracice şi pelvine. 

- leziunile traumatice ale capului şi gâtului. 

Tahicardia, paloarea şi transpiraţia profuză reprezintă semne nespecifice de hipovolemie acută 
care, atunci când este prezentă, sugerează existența unei hemoragii semnificative. Pacienţii la limita 
stabilităţii hemodinamice trebuie investigați în continuare în, sau în apropierea camerei de resuscitare, 
deoarece starea acestora se poate deteriora brusc. Pacientul trebuie internat dacă există suspiciunea 
unor leziuni traumatice ale căror manifestări clinice pot deveni evidente mai târziu. 

Fiecare decizie luată la pacienții cu traumatisme abdominale închise trebuie bazată pe 
examinări repetate, în special în faza de resuscitare, întrucât şocul poate masca cu uşurinţă tabloul 
clinic abdominal. Aceste examinări frecvente trebuie efectuate de către aceeaşi persoană şi trebuie 
documentate cu atenţie. 


De reținut 


Traumatismele abdominale închise pot fi foarte dificil de evaluat. Semnele peritoneale evidente 
impun explorarea chirurgicală. Pot fi necesare explorări diagnostice suplimentare dacă: 


o examenul clinic este echivoc. 

o pacientul prezintă status mental alterat. 

este necesară anestezie generală pentru leziuni extraabdominale. 

este prezentă o leziune medulară. 

-  Hipovolemia acută şi existenţa unei hemoragii sunt indicate de tahicardie, paloare şi transpiraţie 
profuză. 

- Examinarea repetată este importantă, în special în faza de resuscitare. 


Traumatismele abdominale închise — Leziuni asociate 


În contuziile abdominale, identificarea leziunilor specifice de organ poate fi foarte dificilă: 

-  diafragm — cel mai frecvent este lezată porţiunea posterolaterală stângă a diafragmului. Este cel 
mai bine evaluată prin radiografie toracică şi laparoscopie. 

-  duoden — un aspirat cu aspect hematic pe sonda nazogastrică poate indica o leziune duodenală. 
Pentru susținerea diagnosticului trebuie utilizate examene radiologice cu substanță de contrast. 

- pancreas — leziunile traumatice pancreatice asociate contuziilor abdominale sunt de obicei 
consecutive compresiei organului pe coloana vertebrală. Nivelul amilazemiei poate ajuta 
diagnosticului, dar o valoare în limite normale nu exclude leziunea organului. Tomografia 
computerizată abdominală cu substanţă de contrast poate fi de asemenea utilizată. 

-  genitourinar — următoarele investigaţii pot fi folosite pentru diagnosticul leziunilor traumatice 
genitourinare: uretrografia, cistografia şi urografia. Atât în cazul traumatismelor închise cât şi 
penetrante este esenţială confirmarea funcționalităţii renale bilaterale, anterior unei intervenții 
chirurgicale asupra unui rinichi. Numai pacienţii cu rinichi restant normal vor putea supravieţui în 
deplină stare de sănătate dacă rinichiul contralateral trebuie îndepărtat în timpul operaţiei. 

- intestin subţire — amprenta centurii de siguranță sugerează posibilitatea existenţei unei leziuni a 
intestinului subţire. În aceste cazuri diagnosticul este frecvent foarte dificil şi poate fi necesară 
laparotomia. 

De retinut 


- Leziunile diafragmatice: cel mai bine evaluate prin radiografie toracică şi laparoscopie. 

- Leziunile duodenale: indicate de aspiratul cu aspect hematic pe sonda nazogastrică; diagnosticate 
prin examen radiologic cu substanţă de contrast. 

- Leziunile pancreatice: rezultate de obicei prin compresie pe coloana vertebrală; amilaza serică şi 
CT abdominală cu substanță de contrast sunt folosite pentru diagnostic. 

- Leziunile genitourinare: diagnosticate prin uretrografie, cistografie şi urografie; este esenţial a şti 
dacă pacientul are doi rinichi. 

- Leziunile intestinului subţire: sugerate de semnul centurii de siguranță. 


Traumatismele abdominale — Evaluare şi tratament 
Explorări diagnostice 


La pacientul inconştient sau la pacientul traumatizat abdominal al cărui tablou clinic este 
echivoc, există un număr de explorări diagnostice care pot fi de ajutor. Acestea include: 
-  Lavajul peritoneal diagnostic 
- Tomografia computerizată abdominală 
- Ecografia abdominală 
-  Laparoscopia. 


Lavajul peritoneal diagnostic (LPD) 


LPD este utilizat pentru a determina prezenţa sângelui sau a conţinutului intestinal, datorate 
unei leziuni traumatice intraabdominale. 

LPD implică introducerea unui cateter în cavitatea peritoneală pentru a aspira sângele sau 
conținutul intestinal din abdomen. Procedura se desfăşoară sub anestezie locală. Poate fi practicată ca 
o procedură închisă sau deschisă, însă tehnica deschisă este mai sigură. 

Indicaţiile LPD includ pacienţii cu: 

- traumatism abdominal asociat cu leziuni traumatice craniene sau status mental alterat. 
- traumatism abdominal la care este necesară anestezia generală pentru leziuni extraabdominale. 
- traumatism abdominal asociat cu leziune medulară. 
- traumatisme toracice inferioare, fracturi pelvine sau hipotensiune neexplicată. 
-  plăgi prin înjunghiere, dacă nu există tablou de abdomen acut. 
LPD constă în patru paşi cheie: 
-  Incizia 
- Introducerea cateterului 
-  Aspiraţia conținutului cu eventual rezultat pozitiv 
-  Aspiraţia continuă. 

Incizia: în condiţii aseptice şi sub anestezie locală se practică o mică incizie subombilicală ce 
interesează toate straturile parietale, inclusiv peritoneul. 

Introducerea cateterului: se trece cateterul în cavitatea abdominală prin deschiderea 
peritoneală şi se direcţionează către pelvis. 

Aspiraţia: se aspiră pe cateter. Dacă în această etapă se aspiră 10-15 ml sânge sau conţinut 
intestinal, LPD este considerat pozitiv. În această situaţie este necesară laparotomia. 

Aspiraţia continuă: dacă nu se exteriorizează nici un fel de fluid, se introduce în abdomen un 
litru de soluţie fiziologică sau Ringer şi se aşează pacientul în uşoară poziţie Trendelenburg. Se 
continuă aspirația pe cateter până la reîntoacerea lichidului introdus. Dacă aspiratul este clar, LPD este 
considerat negativ. Culoarea roz a aspiratului poate indica prezenţa unei contaminări sangvine de la 
nivelul inciziei sau poate de asemenea indica existența unui hematom retroperitoneal nerupt. În acest 
caz se lasă cateterul in situ şi se introduc încă 500 ml soluţie fiziologică sau Ringer pentru circa 20 de 
minute. Dacă lichidul aspirat rămâne roz, LPD este considerat pozitiv şi pacientul are indicație pentru 
laparotomie. 

Lavajul peritoneal diagnostic — urmărire postoperatorie 


După procedură lichidul aspirat este trimis la laborator pentru determinarea eritrocitelor, 
leucocitelor, amilazei şi conţinutului enteral. 
Lavajul este considerat pozitiv în traumatismele închise dacă: 
- există peste 100 000 eritrocite/mm” 
- există peste 500 leucocite/mm* 
- este prezent conţinut intestinal. 
Lavajul este considerat pozitiv în traumatismele penetrante dacă: 
- există peste 10 000 eritrocite/mm” 
- este prezent conţinut intestinal. 
Ratele fals pozitive şi fals negative ale LPD sunt ambele de aproximativ 1%. 


Precizări importante asupra LPD: 
- odată practicat, evaluarea clinică a abdomenului este nesigură întrucât sensibilitatea acestuia 
poate fi datorată mai degrabă lavajului decât unei patologii intraabdominale. 
- la pacientele însărcinate şi la pacienţii cu fracturi de bazin, incizia trebuie efectuată deasupra 
ombilicului pentru a reduce riscul leziunilor asociate introducerii cateterului. 
- dacă există incizii abdominale anterioare, incizia pentru lavaj trebuie să nu fie în vecinătatea 
acestora. În această privință, cel mai bun sediu este cadranul superior stâng. 


De reținut 


-  Lavajul peritoneal diagnostic este pozitiv când sunt prezente următoarele situații: 
o traumatisme închise: 


= >100 000 eritrocite/mm? 
= > 500 leucocite/mm” 
= conținut intestinal. 


o traumatisme penetrante: 


= > 10 000 eritrocite/mm” 
= conținut intestinal 


- Ratele fals pozitivă şi fals negativă ale LPD sunt ambele de aproximativ 1%. 
- Aspecte importante: 


după LPD, evaluarea clinică a abdomenului este nesigură. 

o la pacientele însărcinate / pacienții cu fracturi pelvine, incizia se practică 
supraombilical. 

o în prezența antecedentelor chirurgicale abdominale, incizia pentru lavaj se efectuează 

în cadranul superior stâng. 


Tomografia computerizată (CT) abdominală 


CT abdominală este utilă pentru evaluarea pacientului stabil hemodinamic cu traumatism 
abdominal închis. Prezintă un rol important în diagnosticul pacientului problemă cu semne vagi de 
leziune traumatică abdominală. 

Aceşti pacienți pot avea leziuni traumatice pancreatico-duodenale care sunt bine evidențiate 
prin CT. CT este utilă de asemenea pentru identificarea leziunilor splenice şi hepatice şi a hemoragiei 
retroperitoneale. Această explorare joacă astfel un rol important pentru selecția pacienților în vederea 
tratamentului chirurgical. 

CT abdominală trebuie efectuată numai la pacienții stabili hemodinamic, întrucât este o 
procedură consumatoare de timp şi în plus poate scăpa unele leziuni. La pacienții instabili, abdomenul 
este evaluat prin examen clinic, ecografie, LPD sau laparotomie. 

Ecografia abdominală 


Ecografia abdominală poate fi utilizată şi pentru evaluarea pacienţilor stabili cu traumatism 
abdominal. Procedura include examinări seriate cu explorare abdominală completă. 

Ecografia abdominală este folosită pentru detectarea conţinutului lichidian cu localizări 
anormale precum recesurile Douglas sau Morrison. Este de asemenea utilă în cazul leziunilor 
traumatice combinate toracice şi abdominale pentru detectarea hemopericardului sau hemotoraxului. 

Avantajele ecografiei sunt: este ieftină, mobilă şi uşor practicabilă. Dezavantajul este că 
reprezintă o investigaţie operator-dependentă. 


Laparoscopia 


Laparoscopia este din ce în ce mai folosită în managementul pacienţilor relativ stabili cu 
traumatism abdominal. Indicaţiile se suprapun în general peste cele ale LPD. Acestea sunt: 
- pacienți cu traumatism cranian sau status mental alterat asociate traumatismului abdominal. 
- pacienți cu traumatism abdominal ce necesită anestezie generală pentru tratamentul leziunilor 
extraabdominale. 
- leziune medulară şi traumatism abdominal. 
- traumatisme toracice inferioare, fracturi pelvine sau hipotensiune inexplicabilă. 
-  plăgi prin înjunghiere, dacă nu există tablou de abdomen acut. 

Laparoscopia este utilă în special la pacienţii cu plăgi prin înjunghiere la care este dificil a 
evalua dacă a avut loc penetraţia peritoneului. Ea are de asemenea un rol important în evaluarea 
pacienților stabili cu leziuni splenice sau hepatice şi poate juca un rol important în luarea deciziei de a 
opera sau nu pe cale deschisă aceşti pacienţi. 

Abordul laparoscopic poate fi realizat prin procedeu închis (utilizând acul Veress) sau prin 
procedeu deschis, dar tehnica deschisă este mai sigură. 


De reținut 


-  Explorări diagnostice utile pentru evaluarea traumatismelor abdominale: 


o  Lavajul peritoneal diagnostic 
Tomografia computerizată 
Ecografia 

Laparoscopia 

Tratamentul traumatismelor abdominale 


Primul pas în tratamentul oricărui pacient cu traumatism abdominal este realizarea resuscitării 
primare şi evaluării. În această etapă sunt evaluate căile aeriene şi eliberate dacă este necesar, 
respirația pacientului este evaluată şi asistată dacă este necesar şi de asemenea este evaluată circulația. 

Pentru toţi pacienţii este esenţial accesul intravenos adecvat cu resuscitare fluidică. Dacă 
există distensie abdominală trebuie montată sondă nazogastrică. 

La pacienţii instabili hemodinamic trebuie montată sondă urinară pentru a monitoriza debitul 
urinar. La pacienții cu fractură de bazin şi posibilă leziune a tractului urinar, sondajul vezical poate fi 
nerealizabil. Astfel de leziuni sunt indicate de către: 

- prezența sângelui la nivelul meatului uretral. 
- existenţa unui hematom perineal. 
- localizarea înaltă a prostatei, depistată prin tuşeu rectal. 

De reținut 


- Tratamentul traumatismelor abdominale: 


o Pasul întâi — resuscitare primară şi evaluare. 

Acces intravenos adecvat cu resuscitare fluidică, esențiale. 

Sondaj nazogastric dacă există distensie abdominală. 

Sondaj vezical la pacienţii instabili hemodinamic, dar nu la cei cu fracturi pelvine / 
leziuni de tract urinar. 

Tratamentul traumatismelor abdominale închise 


Pacientul cu contuzie abdominală este în mod special dificil de evaluat. Semnele asociate 
traumatismului abdominal se pot manifesta tardiv, iar leziunile traumatice pot fi dificil de tratat. 
Trebuie reamintit că sângele nu determină neapărat iritație peritoneală sau durere şi astfel poate avea 
loc o hemoragie internă importantă înainte ca diagnosticul clinic să fie stabilit de un examinator. 

La pacienţii cu contuzie abdominală ce prezintă tablou clar de leziune intraabdominală, 
amânarea efectuării explorărilor paraclinice diagnostice poate duce la complicaţii sau la un deces 
evitabil. Similar, întârzierea tratamentului acestor pacienţi poate fi fatală. Este mult mai bine a se 
practica o laparotomie nenecesară decât a se produce decesul pacientului traumatizat datorită lipsei 
intervenţiei chirurgicale. 


De reținut 


Îngrijirea contuziilor abdominale: 
o Foarte dificil de evaluat. 
o Leziunile traumatice se pot manifesta clinic tardiv şi pot fi dificil de tratat. 
o A nu se amâna explorările diagnostice sau tratamentul adecvat. 


Laparotomia 


Când există indicaţii clare pentru intervenţia chirurgicală (pacient şocat sau cu abdomen acut), 
laparotomia trebuie practicată imediat după resuscitare. Intervenţia este orientată asupra controlului 
lezional (damage control). 

Când se practică laparotomia pentru traumă, trebuie utilizată incizia mediană. Uneori organul 
lezat poate fi deja identificat, aceasta permițând alegerea unei incizii mediane superioare sau 
inferioare. La toţi pacienţii traumatizaţi este vital să se practice o laparotomie adecvată şi să nu se 
scape leziuni. O leziune intestinală minimă nediagnosticată poate fi fatală. 

După deschiderea abdomenului, orice regiune hemoragică trebuie meşată strâns cu câmpuri 
abdominale moi, în timpul în care se practică examinarea restului cavității abdominale. Ulterior 
câmpurile sunt îndepărtate, iar hemoragia este controlată. 


De reținut 


-  Laparotomia: 


o indicații: pacient şocat / cu abdomen acut 

o incizie mediană; dacă organele lezate sunt deja identificate, se utilizează o incizie 
mediană selectivă supeioară / inferioară. 

o o laparotomie adecvată este vitală pentru a nu se scăpa leziuni. 

o examinarea cavităţii abdominale se realizează după meşajul strâns al zonelor 
hemoragice. 

o controlul hemoragiei după demeşaj. 

Leziuni specifice de organ 


Asociat traumatismelor abdominale pot fi implicate şi alte sisteme ale organismului. Este 
important de recunoscut că incidența leziunilor traumatice multisistemice este mult mai mare în 
traumatismele închise decât în cele penetrante. 

Leziunile traumatice specifice asociate traumatismelor abdominale includ: 

- Leziunile diafragmului 

- Leziunile ficatului 

- Leziunile pancreatice 

- Leziunile splenice 

- Leziunile tractului digestiv şi ale mezourilor 
- Leziunile pelvine. 


Incidenţa leziunilor traumatice 


Traumatisme închise: în contuzii, leziunile splinei şi rinichiului reprezintă fiecare aproximativ 
25%, în timp ce leziunile intestinului subţire şi ficatului reprezintă 15% fiecare. Restul de 20% include 
leziunile peretelui abdominal, diafragmului, mezenterului şi pancreasului. 

Traumatisme penetrante: în plăgi penetrante, cel mai frecvent lezate organe sunt ficatul (40%), 
intestinul subțire (25%), stomacul (20%). Restul de 15% constă în leziuni ale colonului, omentului, 
splinei, rinichiului, pancreasului, duodenului şi diafragmului. 


Traumatismele diafragmului 


Leziunile diafragmului pot apărea consecutiv atât traumatismelor penetrante cât şi închise. 
Aceste leziuni antrenează modificări asociate presiunii intraabdominale mai mari comparativ cu cea 
intratoracică. În acest context există un potenţial pentru hernierea intratoracică a viscerelor 
intraabdominale, aceasta putând avea loc precoce sau tardiv şi pe fiecare parte. 

Evenimentele precoce se referă la cele care sunt depistate în timpul primei internări. 
Evenimentele tardive pot apărea oricând după prima internare şi uneori până la 40 de ani mai târziu. 
Hemidiafragmul drept este oarecum protejat împotriva leziunilor traumatice de către ficat. 

Radiografiile toracică şi abdominală pot evidenția hernierea şi indica necesitatea laparotomiei. 
Rupturile diafragmatice mici sunt mai puţin uşor de identificat şi în acest context, un rol distinct în 
diagnostic îl au laparoscopia sau toracoscopia exploratorie. Toate leziunile diafragmatice trebuie 
reparate. 

Leziunile diafragmatice secundare traumatismelor închise continuă să fie depistate tardiv, 
manifestându-se după luni sau ani de la accidentul inițial. 


De reținut 


- Leziunile traumatice diafragmatice: 


o  potapărea după traumatisme penetrante / închise. 

antrenează modificări asociate diferenţei presionale abdomino-toracice. 

pot asocia herniere viscerală transdiafragmatică precoce sau tardiv şi pe fiecare parte. 
sunt depistate frecvent după luni / ani de la accidentul iniţial. 

radiografiile toracică şi abdominală pot evidenția hernierea şi indica necesitatea 
laparotomiei. 

o laparoscopia sau toracoscopia pot releva rupturi diafragmatice de dimensiuni reduse. 

Traumatismele ficatului 
Leziunile traumatice hepatice pot fi cauzate atât de traumatisme închise cât şi penetrante. Sunt 


frecvente datorită dimensiunilor ficatului şi topografiei sale în cavitatea abdominală. Leziunea 
arborelui biliar însă este neobişnuită şi dificil de diagnosticat. 

În traumatismele închise, fracturile coastelor 7-9 drepte pot sugera existenţa unui traumatism 
hepatic. Sensibilitatea cadranului superior drept poate fi minimă. La pacientul stabil, CT abdominală 
poate releva leziuni hepatice ce pot fi monitorizate conservator. La pacientul cu instabilitate 
hemodinamică sau alte leziuni asociate, se impune laparotomia. 

Tratamentul chirurgical variază de la controlul ţintit al hemoragiei până la împachetare şi 
rezecţie hepatică. Leziunile capsulare pot fi tratate frecvent prin mijloace topice. 


De reținut 


- Leziunile traumatice hepatice: 


o pot fi cauzate de traumatisme închise / penetrante. 

leziunea arborelui biliar este neobişnuită şi dificil de diagnosticat. 

fracturile coastelor 7-9 drepte pot sugera prezenţa traumatismului hepatic. 

CT se foloseşte la pacienți stabili. 

laparotomia se practică la pacienţi instabili hemodinamic. 

tratamentul chirurgical variază de la controlul ţintit al hemoragiei la împachetare 
hepatică şi hepatectomie; leziunile capsulare se tratează prin măsuri topice. 

Traumatismele pancreasului 


Leziunile traumatice pancreatice sunt recunoscute ca dificil de diagnosticat şi multe cazuri 
sunt descoperite numai cu ocazia laparotomiei. Leziunea pancreasului trebuie suspectată după o 
lovitură cu localizare centroabdominală, cum ar fi umătoarele circumstanţe: 
- lovitură cu piciorul 
- lovire de ghidonul motocicletei 
- lovire de volan. 
În aceste situaţii pot apărea de asemenea leziuni ale duodenului sau ale căii biliare principale. 
Clinic, pentru diagnosticul precoce este important un grad mare de suspiciune. Pacientul 
prezintă dureri vagi supero- şi medio-abdominale care iradiază posterior. Amilaza serică este de obicei 
normală în stadiile precoce şi astfel nu are prea multă valoare. CT abdominală este cea mai utilă 
explorare diagnostică la pacientul stabil. 
Tratamentul chirurgical depinde de constatările intraoperatorii şi de leziunile asociate. 
Fistulele pancreatice, sepsisul şi pancreatita postoperatorii nu sunt rare. De asemenea, leziunile 
traumatice pancreatice asociază o rată mare a mortalității. 


De reținut 


- Leziunile traumatice pancreatice: 


o foarte dificil de diagnosticat; multe cazuri sunt descoperite numai la laparotomie. 
suspectate după o lovitură puternică localizată centroabdominal. 

clinic determină dureri vagi supero- şi medio-abdominale cu iradiere posterioară. 
CT este cea mai utilă explorare la pacienţii stabili. 

postoperator, fistulele pancreatice, sepsisul şi pancreatita sunt frecvente. 

Traumatismele splinei 


Splina este cel mai frecvent lezat organ în contuziile abdominale, iar cea mai frecventă 
manifestare clinică asociată este hipotensiunea datorată hemoragiei. Leziunea splinei trebuie 
suspectată la pacienții cu: 

- fracturi ale coastelor 9-10 stângi 
- sensibilitatea cadranului superior stâng 
- tahicardie. 

Pacientul acuză frecvent dureri la nivelul umărului stâng, la o oră sau două după traumatism 
(semnul Kehr). 

Semnele peritoneale precum durerea la decompresiune bruscă sau apărarea musculară vor fi 
întârziate până când sângele va determina iritaţie locală a peritoneului. 

La pacientul stabil, diagnosticul poate fi stabilit prin lavaj peritoneal sau CT. 

Tratamentul chirurgical depinde de starea splinei, încercându-se în special prezervarea 
acesteia dacă este posibil, mai ales la pacienţii tineri. Dacă se practică splenectomia, sunt obligatorii 
ulterior imunizarea şi profilaxia antimicrobiană. 


De reținut 


- Leziunile traumatice splenice: 
manifestate cel mai frecvent prin hipotensiune secundară hemoragiei. 
suspectate la pacienţi cu: 

= fracturi costale 9-10 stângi 

= sensibilitatea cadranului superior stâng 

= tahicardie. 


semnul Kehr este frecvent. 
LPD sau CT se folosesc pentru diagnosticul pacienților stabili. 
tratament chirurgical: încercarea prezervării splinei. 

după splenectomie se efectuează imunizare şi profilaxie antimicrobiană. 

Traumatismele tractului digestiv şi ale mezourilor 


Leziunile perforante ale tubului digestiv sunt de obicei datorate traumatismelor penetrante. Cel 
mai frecvent lezat este intestinul subțire, urmat de stomac şi colon. 

Perforaţia poate apărea de asemenea secundar traumatismelor închise. Aceasta poate avea loc 
în contextul lovirilor de volan când duodenul este zdrobit pe coloana vertebrală. Contuziile lezează cel 
mai frecvent duodenul datorită localizării şi inserțiilor sale ligamentare. Centurile de siguranţă pot 
determina rupturi mezenterice şi de asemenea leziuni ale intestinului subţire. 


Tablou clinic 


Deşi rupturile mezourilor pot determina hemoragie importantă, simptomele asociate leziunilor 
tubului digestiv sunt cauzate de către deversarea intraperitoneală a conținutului acestuia mai degrabă 
decât de pierderea sangvină. 

Leziunile gastrice determină dureri epigastrice severe cu debut rapid şi caracter de arsură, 
urmate repede de contractură abdominală. 

Leziunile duodenale pot determina durere posterioară mai degrabă decât durere abdominală şi 
pot fi asociate cu leziuni pancreatice. 

Leziunile intestinului subţire şi colonului pot prezenta inițial doar dureri abdominale vagi. Pe 
măsură ce conținutul intestinal se deversează şi provoacă un răspuns peritoneal, se instalează tabloul 
unui abdomen acut. 

Pot apărea în plus leziuni mezenterice hemoragice, pierderea sangvină putând determina 
astenie progresivă şi şoc. 


Diagnostic şi tratament 


Diagnosticul leziunilor tubului digestiv poate fi evident în cazul abdomenului acut, dar la 
pacientul stabil, în special după traumatisme închise, pot fi indicate investigații speciale. Radiografia 
abdominală poate arăta pneumoperitoneu. În cazul leziunii duodenale, aerul liber poate fi localizat 
retroperitoneal. Lavajul peritoneal diagnostic poate releva prezenţa leucocitelor sau a conţinutului 
intestinal propriu-zis. 

Tratamentul chirurgical depinde de amploarea leziunilor. Este important a repara toate 
leziunile, deoarece chiar şi o leziune mică a colonului scăpată poate fi letală. În traumatismele 
penetrante, precum în cazul plăgilor multiple prin înjunghiere, complicațiile postoperatorii sunt 
minimizate prin tratament chirurgical inițial amănunțit. 


De reținut 


- Tabloul clinic al leziunilor traumatice ale tubului digestiv şi mezourilor: 


o simptomele cauzate de scurgerea intraperitoneală a conţinutului intestinal mai degrabă 
decât de pierderea sangvină. 

o leziunile gastrice — determină dureri epigastrice cu debut rapid şi caracter de arsură, 
urmate de contractură. 

o leziunile duodenale — pot determina durere posterioară şi pot fi asociate cu leziuni 
pancreatice. 

o leziunile intestinului subţire şi colonului — pot prezenta inițial dureri abdominale vagi, 
urmate de dezvoltarea tabloului de abdomen acut, pe măsura deversării conţinutului 
intestinal. 

o leziunile mezenterice — pot determina astenie şi şoc, datorate hemoragiei. 


- Tratamentul leziunilor tubului digestiv şi mezourilor: 


o pot fi necesare investigaţii speciale la pacienţii stabili cu contuzii abdominale. 
o radiografia abdominală poate arăta pneumoperitoneu. 

o LPD se utilizează pentru a releva leucocite / conţinut intestinal. 

o Toate leziunile trebuie reparate. 


Traumatismele pelvine 


Leziunile pelvine sunt frecvente în traumatismele abdominale şi sunt importante deoarece pot 
determina hemoragie masivă şi leziuni urologice care sunt dificil de detectat. 

Aceşti pacienţi necesită resuscitare agresivă şi implicare precoce a chirurgilor ortopezi. Pot 
necesita stabilizarea pelvisului osos şi/sau angiografie şi embolizare pentru controlul hemoragiei. 
Explorarea chirurgicală directă a hematoamelor pelvine se poate solda cu decesul pacientului şi de 
aceea trebuie evitată. 


De reținut 


- Leziunile traumatice pelvine: 


o frecvente în traumatismele abdominale. 

o pot cauza hemoragie masivă şi leziuni urologice dificil de depistat. 

o necesită resuscitare agresivă. 

o pot necesita stabilizarea pelvisului osos şi/sau angiografie şi embolizare pentru 
controlul hemoragiei. 

explorarea chirurgicală directă a hematoamelor pelvine trebuie evitată. 


© 

Traumatismele abdominale deschise 
-  Includ plăgile prin împuşcare şi înjunghiere. 
-  Plăgile penetrante necesită evaluare chirurgicală. 
- Pot implica mai multe viscere. 
-  Plăgile prin împuşcare necesită laparotomie în 95% din cazuri. 
-  Plăgile prin înjunghiere pot fi înşelătoare. 
- Nu toate necesită laparotomie. 
- Obiectele înfipte în abdomen, penetrante, se îndepărtează numai prin laparotomie. 


Traumatismele abdominale închise 
- Determinate de accidente rutiere, căderi, loviri, explozii. 
- Mecanismele includ zdrobirea, compresia, accelerarea / decelerarea. 
- Pot fi foarte dificil de evaluat. 
- Pot fi necesare investigații speciale. 
- Examinarea clinică repetată este importantă. 
- La pacientul a cărui stare nu se ameliorează în ciuda resuscitării, abdomenul trebuie explorat 
chirurgical. 


Investigaţii diagnostice 

Lavajul peritoneal diagnostic 

Indicaţii: 

- traumatism abdominal asociat cu leziuni traumatice craniene sau status mental alterat. 

- traumatism abdominal la care este necesară anestezia generală pentru leziuni extraabdominale. 
traumatism abdominal asociat cu leziune medulară. 

- traumatisme toracice inferioare, fracturi pelvine sau hipotensiune neexplicată. 

-  plăgi prin înjunghiere, dacă nu există tablou de abdomen acut. 

Consecutiv LPD, evaluarea clinică este nesigură. 
Metoda deschisă de inserare a cateterului este mai sigură. 
În prezenţa antecedentelor chirurgicale abdominale, incizia se practică în cadranul superior stâng. 


Ecografia 

Are valoare diagnostică la pacienţii stabili. 
- Avantaj — mobilitatea echipamentului. 
-  Dezavantaj — operator-dependentă. 


Laparoscopia 

- Indicaţii superpozabile pe cele ale LPD. 

- Informația obţinută este mai valoroasă decât cea rezultată în urma LPD. 

- Arev un rol în creştere în diagnosticul leziunilor secundare traumatismelor abdominale. 


Tomografia computerizată 

- Trebuie practicată numai la pacienții stabili. 

- Are un rol important la pacienţii cu semne vagi. 

- Se poate efectua CT craniană anterior unei intervenții chirurgicale abdominale la pacienții cu 
traumatism cranian concomitent. 


Tratament 

- Evaluarea şi resuscitarea sunt vitale. 

- Trebuie evitate întârzierile diagnostice. 

- Diagnosticul leziunii viscerale specifice nu este necesar la pacientul instabil. 

Leziunile specifice de organ 

Cele mai frecvent afectate viscere în traumatismele penetrante: 
- Ficat (40%) 

- Intestin subţire (25%) 

-  Stomac (20%) 


Cele mai frecvent afectate viscere în traumatismele închise: 
-  Splină (25%) 

- Rinichi (25%) 

- Intestin subţire (15%) 

- Ficat (15%) 


Traumatismele diafragmatice 
-  Scapă uşor diagnosticului. 
- Pot fi asimptomatice mulţi ani. 


Traumatismele hepatice 
- Frecvente datorită dimensiunilor ficatului. 
- Trebuie suspectate în contextul fracturilor costale drepte inferioare. 


Traumatismele pancreatice 

-  Recunoscute ca dificil de diagnosticat. 

- Trebuie suspectate în contextul contuziilor forte medioabdominale. 
- Amilaza serică are rar valoare diagnostică 

- CT este cea mai utilă investigație diagnostică. 


Traumatismele splenice 
- Cel mai frecvent asociate contuziilor. 
- Trebuie suspectate în contextul fracturilor costale stângi inferioare. 


Traumatismele tractului digestiv şi mezourilor 

- Determinate atât de traumatisme penetrante cât şi închise. 

-  Lavajul peritoneal şi laparoscopia sunt frecvent utile. 

- Manifestările clinice sunt datorate deversării intraperitoneale a conţinutului intestinal. 


Traumatismele pelvine 

- Pot cauza hemoragie masivă şi leziuni urologice care sunt dificil de depistat. 

- Pacienţii necesită resuscitare agresivă. 

- Pot necesita stabilizarea pelvisului osos şi/sau angiografie şi embolizare pentru controlul 
hemoragiei. 

- Explorarea chirurgicală directă a hematoamelor pelvine trebuie evitată. 

PERITONITELE 


Prof. Dr. Mircea Beuran, Dr. lon Lică 


Istoric 

Izvoare istorice consemneaza informatii privind tratamentul operator al peritonitelor (incizii, lavaje), 
in medicina egipteana i.e.n. 

Este certa cunoasterea aspectelor clinice precum si a prognosticului infaust al peritonitelor inca din 
epoca hipocratica, considerandu-se totusi, in acea perioada, cavitatea peritoneala ca fiind intangibila 
(Galenus, Celsius). 

Abordarea activa, operatorie a abdomenului peritonitic este initiata in secolul al XIX-lea cand se 
practica cu succes drenaj in abcesul peritiflitic (1848 - Hancock), se opereaza perforatii gastrice (1880 
- Mickulicz), peritonita biliara (1881 — Schönborn). 

Spre sfarsitul secolului XIX se statuteaza ca peritonita este boala de competenta chirurgicala si se 
stabilesc principiile terapeutice fundamentale: indepartarea exudatului peritoneal (Wegner, Krânlein, 
v. Mickulicz, Lawson Tate) si asanarea focarului de infectie (Kirschner). 


Anatomia peritoneului 

Peritoneul constituie seroasa cea mai intinsa a corpului, suprafata sa este egala cu cea a pielii, aspect 
stabilit inca din 1876 — Wegner. 

Peritoneul provine impreuna cu pleura si foita viscerala a pericardului din mezenterul dorsal format 
prin dedublarea mezodermului posterior splanhnic. Acesta se constituie dupa schitarea tractului 
digestiv sub forma unui tub tapetat la interior de endoderm iar la exterior, spre cavitatea celomica de 
un invelis unistratificat de celule mezoteliale. 

Histologic peritoneul (parietal si visceral) este alcatuit din doua straturi: mezoteliul situat la exterior, 
constituit dintr-un strat continuu de celule mezoteliale care acopera tesutul conjunctiv subiacent bogat 
in fibre elastice si relativ putine celule conjunctive. Celulele mezoteliale sunt aplatizate, prezinta 
microvili, vezicule periferice si sunt atasate intre ele prin desmozomi. Microvilii descrisi la nivelul 
polului apical al celulelor mezoteliale cresc enorm suprafata functionala a peritoneului, sunt prezenti 
in abundenta atat la nivelul mezoteliului visceral cat si al celui parietal si au un rol activ in functia 
resorbtiva si in cea exsudativa a peritoneului. In mod particular la nivelul peritoneului diafragmatic 
exista spatii intercelulare, demunite pori sau stome mezoteliale prin care cavitatea peritoneala 
comunica cu limfaticele diafragmului fig. (1,2) „si prin intermediul acestora cu limfaticele pleuro- 
mediastinale. 

Spatii intercelulare Membrana basala 


Mesoteliul peritoneal Endoteliul vas limfatic 


Fibre musculare diafrag- 
matice 


Figura 2: Histologia stomelor peritoneale - schema 


Aceste stome se inchid si se deschid sincron cu miscarile respiratorii ale diafragmului, iar in situatii 
patologice (hiperpresiune abdominala), ramin deschise favorizind producerea revarsatelor lichidiene 
pleuro-mediastinale. 

Vascularizatia peritoneului este realizata de microcirculatia sanguina si limfatica din tesutul conjunctiv 
submezotelial fiind bine reprezentata la nivelul mezourilor si mezenterelor. Inervatia este senzitiva si 
vasomotorie. Peritoneul parietal este inervat de fibre somatice (fibre A delta) apartinind nervilor 
parietali; astfel, inervatia este asigurata in zona subfrenica de catre nervii frenici, iar in celelalte 
regiuni parieto-peritoneale, de catre nervii intercostali toraco-abdominali (6-12) precum si de catre 
ramuri ale plexului lombo-sacrat. 

Din punt de vedere fiziologic peritoneul constituie o structura de protectie mecania si biologica pentru 
viscerele abdominale. Prezenta constanta lichidului intraperioneal (aprox 50 — 70 cmc, Greutate spec.= 
1,016 continut proteic cca 3g/dl; continut in celule < 3000 elemente/mm* - 50% limfocite, 40% 
macrofage, 10% mastocite, eozinofil) este expresia schimbului lichidian echilibrat la nivelul spatiului 
intraabdominal prin care se asigura un clearance peritoneal si se declanseaza mecanismele de aparare 
imuna, celulare (macrofage, neutrofile) si umorale (anticorpi, complement). Seroasa peritoneala 
actioneaza ca o membrana semipermeabila. La nivelul zonei subdiafragmatice are loc un continuu 
proces de absorbtie prin stomatele mezoteliale. Prin acesti pori cu diametru de 4-12 um se absorb 
bacterii (0,5- lum) si diverse particule. Aceasta explica de ce peritonita bacteriana devine repede 
dintr-o inflamatie localizata la nivelul spatiului abdominal, o boala sistemica. Bacterii instilate 
experimental in peritoneu se regasesc dupa 6 minute in ductul toracic si dupa 20 minute in circulatia 
generala. 


Definiţie şi clasificare: 
Peritonitele reprezintă un grup de afecţiuni caracterizate prin inflamaţia difuză sau localizată a seroasei 
peritoneale. 
In sens mai larg, avand in vedere implicatiile sistemice care apar ca urmare a agresiunii septice 
peritoneale, peritonita este definita in prezent ca „reactie imunologica a organismului care care 
debuteaza local, la nivelul cavitatii abdominale, este mijlocita de substante transmitatoare numite 
mediatori si se desfasoara difuz la nivelul tesutului conjunctiv si a structurilor vasculare active, avand 
drept scop, inlaturarea stimulului inflamator; peritonita constituie un proces septic dinamic cu evolutie 
graduala“. 
Deoarece inflamaţia peritoneului se produce în circumstanţe etiopatogenice foarte diverse, peritonitele 
prezintă în consecință o multitudine de forme anatomoclinice şi evolutive, care pot fi clasificate după 
mai multe criterii: 

1. criteriu etiologic (al agentului cauzal) 

-  peritonite aseptice (chimice): inflamatia seroasei peritoneale este produsă prin apariția 
unui lichid iritant în cavitatea peritoneală, inițial fără germeni patogeni; contaminarea 
microbiană apare mai tardiv. 

-  Peritonitele septice (microbiene): inflamaţia seroasei peritoneale este de la început 
urmarea contaminării microbiene precoce şi masive 

-  Peritonite fungice 

-  Peritonite virale 

2. criteriu patogenic (al modalităţii de inoculare peritoneale): 

-  peritonite primare (primitive): sursa septică are origine extraperitoneală; inocularea 
peritoneală se realizează prin diverse căi, mai ales pe cale sanguină (peritonite 
„hematogene”) 

-  peritonite secundare: sursa septică este reprezentată de un proces patologic 
intraperitoneal sau este urmarea unei plăgi penetrante peritoneale 

-  peritonitele terțiare: reprezintă un grup particular de peritonite secundare în a căror 
evoluţie, deşi focarul septic abdominal este asanat terapeutic, fenomenele septice 
sistemice persistă sau evoluează în continuare, ducând la insuficiențe organice multiple. 

3. criteriul topografic (gradul de extensie al inflamaţiei peritoneale): 

-  peritonite difuze (generalizate): inflamaţia cuprinde întreaga seroasă peritoneală 

-  peritonitele localizate: procesul inflamator este limitat la o regiune a cavităţii peritoneale 
Trebuie menţionat faptul că o peritonită poate fi generalizată sau localizată de la început, sau ca 
urmare a evoluţiei sale în timp; peritonitele localizate se pot generaliza în doi sau trei timpi (ex: 
peritonita de origine apendiculară), de asemenea peritonita iniţial difuză poate deveni ulterior 
localizată prin cloazonarea procesului septic incomplet remis. 
4. criteriul evolutiv: 

-  peritonite acute (sunt formele cele mai frecvente) 

-  peritonitele cronice (sunt rare, unele prezintă etiologie specifică, ex:peritonita TBC; 
altele sunt nespecifice, ex: peritonita granulomatoasă post operatorie şi boala aderenţială 
a peritoneului). 

5. criteriul bacteriologic: 
-  peritonite monomicrobiene, (ex: peritonite streptococice, stafilococice, gonococice, 
pneumococice, TBC); monomicrobismul este caracteristic peritonitelor primare. 
-  peritonite polimicrobiene: în exudatul peritoneal există multiple asocieri de germeni care 
sunt caracteristice peritonitelor secundare. 


De retinut: multitudinea formelor sub care se pot prezenta peritonitele pretabile la clasificari dupa 
numeroase criterii, avind toate ca element definitoriu caracterul de proces septic dinamic 
intraperitoneal, cu evolutie graduala si afectare severa sistemica. 


PERITONITELE ACUTE DIFUZE 


Constituie una din marile urgenţe abdominale, prin frecvenţa şi gravitatea lor deosebită, fiind încadrate 
în abdomenul acut chirurgical. 

Etiopatogenie: 

În conformitate cu clasificarea etiologică, peritonitele acute difuze primare sunt consecința unui focar 
septic situat extraabdominal, din care, inocularea peritoneală este realizată pe mai multe căi: 
hematogenă, limfatică, transmurală (translocaţie bacteriană din intestin în peritoneu), genito-urinară; 
flora este monomicrobiană (E. Coli, coci gram pozitiv şi anaerobi, B. Koch) şi afecteză organisme 
tarate (cirotici, nefrotici, vârste extreme, imunosupresati). 


Peritontele acute difuze secundare (95% din totalul peritonitelor difuze) recunosc următoarele cauze: 
a. cauze externe (traumatice sau iatrogene): 

-  plăgi penetrante abdominale 

-  contuzii sau plăgi cu interesarea organelor cavitare abdominale 

- leziuni iatrogene (perforaţii endoscopice, puncţii abdominale, clisme, etc), contaminare 
iatrogena (prin cateterul pentru dializa peritoneala ambulatorie) 

- consecințe postoperatorii (defecte de asepsie, diseminare septică intraoperatorie, leziuni 
produse intraoperator şi nerecunoscute, deficienţe de drenaj, dehiscenţe anastomotice) 

b. cauze interne: 

-  perforaţii spontane ale viscerelelor cavitare afectate de un proces patologic (inflamator, 
degenerativ, proliferativ, ischemic, mecanic) 

- ruptura unor colecţii septice abdomino-pelvine (dezvoltate în cavitatea peritoneală sau 
intraparenhimatos): abces hepatic / splenic, piocolecist, pionefroza, piosapinx, adenopatii 
intraabdominle supurate) 

-  suprainfecţia unor colecții patologice iniţial aseptice (ex: peritonitele din pancreatitele 
acute, chist hidatic suprainfectat, chist ovarian suprainfectat rupt) 

Flora microbiana detectabilă prin examenul de laborator al unui eşantion de lichid peritoneal 
prelevat pre sau intraoperator are o serie de particularități: 

- este absentă în primele ore în peritonitele aseptice 

- are profil monomicrobian în peritonitele primare 

- este polimorfă în peritonitele secundare 

- în peste Y din cazuri se detectează E. Coli, asociat cu enterococ, Proteus şi floră 
anaerobă (coci anaerobi, clostridii, B. Fragilis). 

Diferitele specii de germeni suferea un proces rapid de selectie spontana realizandu-se 
diverse proportii intre flora aeroba si anaeroba in functie de mecanismul etiologic al 
peritonitei. 

-  virulenţa microbiană sporeşte când flora are originea în segmentele digestive inferioare 
(colon, rect) şi este influențată de durata, masivitatea şi extensia contaminării, prezența 
sângelui, bilei, mucusului (rol favorizant), precum şi scăderea rezistenţei biologice a 
organismului (vârstă, denutriție, anemie, diabet, iradiere, cancer, etc) 

Bacterii aerobe Bacterii anaerobe 

51% E.coli 72% Bacteroides spec 

17% Enterococi 23% Clostridii 

16% Proteus spec 13% Peptostreptococi 

14% Klebsiella 8% Peptococi 

12% Streptococi 7% Fuzobacterii 

7% Pseudomonas 28% Altele 
ANATOMIE PATOLOGICĂ 


In functie de tipul revarsatului peritoneal exa,imnat macroscopic intraoperator, peritonitele secundare 
se clasifica in: 

* Peritonite sero-fibrinoase: sunt peritonite aflate in faza initiala sau se produc prin perforatii 
acoperite (de obicei, gastroduodenale). 

* Peritonite purulente: sunt peritonitele avansate, al caror revarsat marturiseste prin aspectul sau 
purulent conflictul in curs dintre germenii agresori si sistemul defensiv antimicrobian al organismului. 
* Peritonitele fecaloide: sunt cele mai septice dintre variante intrucat continutul colic se revarsa 
nemijlocit in cavitatea peritoneala; asemenea peritonite se produc mai ales prin perforatii la nivelul 
colonului proximal (de staza si resorbtie). 

* Peritonitele biliare: se intalnesc fie sub forma de peritonite prin permeatie (colecistite acute, 
hidrops, empiem, necroze fara perforatie) sau prin revarsat biliar in cavitatea peritoneala (colecistite 
gangrenoase perforate). 


Este demostrat faptul ca modificările seroasei peritoneale şi a viscerelor intracavitare evoluează în 
timp, fiind dependente de extensia şi agresivitatea contaminării peritoneului. 
Indiferent de aspectul macroscopic initial descris dinamica lezionala intraperitoneala parcurge trei 
stadii în directă corelație cu factorul timp ceea ce permite aprecierea retrospectiva a vechimii 
peritonitei. 
a. Stadiul I - precoce (primele 4-6 ore): 
- edem al seroasei peritoneale cu extensie în subseroasă, pierderea luciului seroasei,; 
-  hiperemie şi extravazări sanguine subseroase, peteşiale; 
- lichid în cavitatea peritoneală, având caracter de exudat serofibrinos în peritonitele 
primare şi de conţinut digestiv în perforațiile cavitare; 
b. stadiul II - avansat (de secreție peritoneală şi transformare purulentă): 
- puroi cu caractere organoleptice diferite (miros, culoare, consistență) 
-  viscerele abdominale sunt edemaţiate, congestionate, friabile, placate cu false membrane 
fibrinoase, usor detaşabile (fig 3); 


Figura 3 
False membrane fibrinoase 


c. stadiul III - tardiv (peste 24 de ore) 
-  îngroşarea seroasei peritoneale, care capătă aspect rugos 

- tendința de cloazonare (compartimentare) a cavităţii peritoneale şi de formare a abceselor 
intraperitoneale 

- depozite fibrino-purulente în recesurile peritoneale şi pe suprafaţa viscerelor, aderente şi greu 
detaşabile de acestea 

-  ansele intestinale sunt aglutinate, fragilizate, aperistaltice, stazice (conţinut fluido-gazos), 
destinse, cu aspect ocluziv (fig. 4). 


Figura 4 
Anse cu aspect ocluziv, dilatate, 
aglutinate 


Fiziopatologie 

Agresiunea septică peritoneală are ca urmare apariţia şi intercondiţionarea a trei categorii de 
modificări: locale (peritoneale), viscerale şi generale. 

1 Modificările locale peritoneale: 

- contracția celulelor mezoteliale de la nivelul seroasei peritoneale care devine fenestrată, permițând 
astfel factorilor agresivi contactul direct cu țesutul submezotelial, eliberarea mediatorilor implicaţi în 
procesul de apărare la nivel tisular şi umoral şi declanşarea răspunsului inflamator 

- “prima linie de aparare”este reprezentata de Imunoglobulinele existente, complementul, 
leucocitele PMN si macrophage. 

- diapedeza polimorfonuclearelor, macrofagelor, care migrează chemotactic în cavitatea peritoneală 
pentru a liza/fagocita flora bacteriană. 


-  macrofagele fagociteaza germeni si ofera fragmente straine de membrana celulara pe suprafata 
proprie (factor de compatibilitate tisulara) ceeace determina ca limfocitele B sa se ataseaze la acest 
nivel si sa produca in cadrul „celei de a doua linii de aparare“, anticorpi specifici, care impreuna cu 
complementul produc liza germenilor invadanti 

-  hiperemie şi creşterea permeabilității capilare (mediată de mastocite si macrophage prin eliberare 
de histamine şi citokine); in acest mod este facilitat accesul in cavitatea peritoneala a complementului 
imunoglobulinelor factorilor de coagulare si fibrinei. 

- apariția exsudatului fibrinos intraperitoneal are drept consecinta formarea aderentelor si constituie 
un important mecanism de aparare; Aderentele precum si pareza intestinala au drept scop localizarea 
inflamatiei peritoneale inca in primele 24 ore dupa contaminarea bacteriana. 

- reabsorbţia parţială a lichidului peritoneal contaminat (microbian şi cu produşi toxici - ex: exo si 
endotoxine), care suprastimulează eliberarea în continuare, în exces şi apoi necontrolat a 
numeroaselor categorii de mediatori (TNF-alpha, Interleukine, radicali oxigenati, prostaglandine, 
tromboxan A2, PAF-factor activator plachetar) cu efecte negative (hipertermie, hipotensiune, 
coagulare intravasculara, hipoperfuzie tisulara, hipoxie celulara si in extremis soc ireversibil) 

- perturbarea metabolismului celular al seroasei peritoneale (anaerobioza, acidoza) şi a microcirculaţiei 
regionale (ischemia) contribuie la formarea aderenţelor şi dezvoltarea florei anaerobe si continuarea 
procesului local de peritonita sub forma de abcese 

2  Perturbări morfofuncţionale multiviscerale: 

a) Intestinul prezintă iniţial hipermotilitate (cu diaree de iritație) apoi hipomotilitate până la adinamie 
(paralizia fibrei musculare netede sub o seroasă inflamată: legea Stockes) 

Consecințe: 

-  distensia fluido-gazoasă a anselor intestinale, 

- reducerea absorbției endolumenale (aportul este anulat), 


- edematierea peretelui intestinal şi creşterea secreție intestinale, 

- colonizarea ascendentă a intestinulul stazic cu coprofloră. 

-  translocatie bacteriana (procesul de trecere a microbilor viabili sau neviabili si a produsilor 
microbieni ca endotoxina printr-o bariera intestinala anatomic intacta) 

b) Perturbarea dinamicii toraco-pulmonare este consecinţa directă a următorilor factori: 

-  distensia abdominală (acumulare de lichid intraperitoneal şi distensia intestinală) cu ascensiunea 
diafragmului, 

- durere abdominala cu limitarea respirației şi a tusei, 

- creşterea nevoii de oxigen şi acidoza metabolică. 

Ca urmare, fiziologia respiratiei este perturbată aparând: 

- polipnee cu perturbarea raportului ventilaţie/perfuzie, modificări ale gazelor sanguine (pO»L 
pCO:Î) 

- retenția secrețiilor bronşice 

- atelectazie, edem interstitial, exsudat alveolar, efect de detresă respiratorie (ARDS). În 
prezent se consideră că apariția edemului interstițial şi inundarea alveolară sunt 
elementele esențiale, responsabile de instalarea şuntului intrapulmonar şi în consecinţă, a 
hipoxiei refractară la oxigenoterapie. 

c) Hipovolemia, perturbările metabolice şi ale mecanismelor de coagulare: 
- pierderea de lichid din sectorul intravascular şi interstitial cu stocarea în cavitatea 
peritoneală, subperitoneal şi în peretele intestinal (veritabil spaţiu III Randall) poate atinge 
10 litri 
- hipoxemie, anaerobioză, acidoză, hipercatabolism 
- tromboze, coagulare intravasculară diseminată. 
d) Perturbările cardiocirculatorii sunt induse de hipovolemie şi acidoză 

- reducerea perfuziei tisulare, hemoconcentraţie, 

- scăderea întoarcerii venoase, 

- reducerea perfuzie miocardului, ficatului, rinichiului, creier, etc.. 

- deficit de pompă miocardică. 

e) Perturbarea funcției renale este consecința unei multitudini de factori: hipovolemie, reducerea 
debitului cardiac, hipersecreție de ADH şi aldosteron, modificări electrolitice şi deshidratarea 
intracelulară. 

Apar: 

- scăderea filtratului glomerular, reducerea diurezei, 

- pierderea potasiului, 

- creşterea reabsorbției tubulare cu păstrarea apei şi sodiului, 

-  acidoză metabolică, 

-  necroză tubulară şi insuficienţă renală acută organică. 

f) Citotoxicitatea sistemică este consecința a două categorii de factori: 

- actiunea nocivă a toxinelor bacteriene resorbite (depresie miocardică, vasculară, hemoliză, 
perturbarea coagulării). 

- răspunsul inflamator general la agresiunea septică în care sunt implicate imunoglobuline, 
complementul, citokinele, precum şi macrofagele, mastocitele şi celulele endoteliale, cu 
eliberarea unor substanţe cu potențial autoagresiv (radical liberi, proteaze, etc...);, atunci 
când intensitatea răspunsului depăşeşte capacitatea de autoreglare poate duce la 
insuficiența multiplă de organ şi deces. 

Consecinta acestor perturbări locale, viscerale şi sistemice este apariţia şocului hipovolemic şi septic 
pe care se grefează insuficiența multiplă a sistemelor de organe (MSOF), precedata de sindromul de 
disfuncţie organică multiplă (MODS)si responsabilă de evoluţia letală în peritonite. 
Amploarea şi ireversibilitatea modificărilor fiziopatologice menţionate este dependentă de: 

-  masivitatea contaminării, 

-  virulenţa germenilor, 

- rapiditatea instalării peritonitei 

- prezența substanţelor “adjuvante”: sânge, secreţii digestive, urină în cavitatea peritoneală, 

- factori de teren (favorabili sau agravanţi) 

- măsurile terapeutice iniţiate. 


Diagnostic 
Diagnosticul peritonitelor este clinic (anamneza asociata cu examen clinic obiectiv) şi este susţinut de 
explorările paraclinice. 
Anamneza oferă date referitoare la antecedente patologice sau traumatice semnificative, la modalitatea 
de debut (de regula, brutal; alteori, insidios) precum şi descrierea simptomatologiei. 
Simptomele peritonitei difuze (manifestări clinice subiective) 
1 Durerea abdominală: 
- are caracter spontan si este accentuata prin palpare si percutie 
- este elementul clinic dominant (poate fi mascată de calmante opiacee, traumatism sau 
operație recentă); 
- localizarea initială poate corespunde sediului procesului patologic cauzal (ex: perforatie); 
ulterior durerea difuzează în tot abdomenul 
- schimbarea sediului durerii sugerează originea inflamatorie (inițial sediul este imprecis 
apoi localizat, net); 
- evolutia durerii: în câteva ore difuzează pe întreaga arie abdominală, cu maximum de 
intensitate în zona organului afectat initial; 
- apare brusc în perforații, fiind violentă de la început şi redevine intensă după o scurtă 
perioadă înșelătoare de acalmie; 
- este intensă, continuă, progresivă. 
2.  Vărsăturile: 
- sunt relativ frecvente; 
- inițial sunt reflexe (conţinut biliogastric); 
- tardiv devin vărsături de stază (paralitice), prin refluare enterogastrică. 
3. Tulburări de tranzit intestinal (întreruperea sau accelerarea tranzitului) 
4. Febra şi frisoanele apar mai frecvent în peritonitele primare sau în cursul evoluției peritonitei, 
însoţite de tahipnee, tahicardie. 
5. Alte simptome (inconstant si nespecifice): anorexia, greţuri, sete şi oligurie hematemeza si melena 
(semne de sepsis incipient sau sever cu insuficiente de organ in evolutie) 
Examenul fizic (obiectiv) 
Este esenţial pentru stabilirea diagnosticului clinic de peritonită dacă: 
- este competent efectuat, 
- este repetat la intervale scurte (în caz de dubiu), pentru a surprinde evoluţia în dinamică a 
inflamaţiei peritoneale. 
1. Inspecţia: 
a) Aspectul general - puțin modificat la început; ulterior, sunt sugestive: 
- facies suferind, crispat; tardiv apare facies hipocratic; 
- respirație superficială, rapidă, de tip “toracic”; 
- tahicardie; 
- pozitie antalgică: 
decubit: imobil în decubit dorsal, cu coapse flectate, evită tusea si scimbarile de pozitie. 
ortostatism: torace flectat anterior, mâna pe abdomen, evită mersul, eventual mers cu paşi 


mici. 
b) Aspectul abdomenului: 
- imobil, retractat, fără participare la mişcările respiratorii (aspect tipic la debut şi în primele ore). 

- destins şi parțial mobil în stadiul tardiv, 
- modificări tegumentare (marmorări, echimoze) în unele peritonite severe sau avansate (în 
pancreatita, infarct enteromezenteric, peritonite fecaloide, etc..). 


2. Palparea abdomenului, efectuată blând şi sistematic poate evidenția una din următoarele 
eventualități: 

- contractura musculară localizată sau generalizată (rigiditatea permanentă a musculaturii parietale: 
abdomen de lemn); Legea Stokes: inflamatia peritoneala determina contractura musculaturii striate 
suprajacente si pareza musculaturii netede subjacente 

- apărarea musculară localizată sau generalizată (hipertonie involuntară reflexă a musculaturii 
parietale abdominale de scurtă durată care apare ca răspuns la palparea abdomenului, reproductibila 
prin repetarea palpării). 

- durerea provocată, localizată sau difuză, având de regula un sediu al intensității sale maxime, 
detectabil prin palpare atentă. Uneori sunt mai sugestive: 


$ manevra Mandel: durerea provocată de palparea/percuția multidigitală a abdomenului. 
să manevra Blumberg (durerea provocată la decompresiunea bruscă după palparea profundă). 
să durerea provocata prin palparea ombilicului 


Aceste manevre atestă iritaţia peritoneului încă din stadiul localizat de proces inflamator incipient. 
-  hiperestezia cutanată şi abolirea reflexelor cutanate (depistabile prin palpare superficială, 
tangenţială) însoțesc contractura abdominală. 


3. Percurția abdomenului poate sesiza o serie de modificări patologice (inconstante): 
- dispariția matităţii hepatice (în perforţii de organ cavitar), 
-  matitate deplasabilă declivă (în stadii tardive cu revarsat intraperitoneal abundent) 
-  hipersonoritate (timpanism centro-abdominal prin pareza intestinală) 
- durere provocată (de regulă generalizată). 
4.  Auscultaţia abdominală: 
- absența zgomotelor induse de peristaltica intestinală (aspect sugestiv denumit “linişte absolută”, 
”silentium lugubru” şi prezent mai ales în stadiile avansate). 
5.  Tuşeul rectal şi vaginal, obligatoriu pentru completa explorare clinică, poate pune în evidentă: 
- sensibilitate dureroasă intensă la nivelul fundului de sac Douglas (“ţipătul Douglas-ului"”) 
-  bombarea dureroasă a fundului de sac posterior (acumulare de exsudat peritoneal) 
- procese inflamatorii genito-pelviene care au generat peritonita. 


În cazurile prezentate tardiv, sunt prezente semnele clinice generale şi locale, care denotă instalarea 
disfuncţiilor organice multiple (icter, hemoragii digestive, oligoanurie, cianoza, tulburări neuropsihice) 
Investigaţii paraclinice: 
Au valoare pentru: 

- confirmarea unui diagnostic prezumtiv de peritonită (în unele forme clinice particulare), 

- definirea bilanţului biologic initial, 

- urmărirea în dinamică a evoluţiei , 

- orientarea şi controlul terapiei administrate. 
Totusi trebuie avut in vedere faptul ca „asteptarea rezultatelor unor investigatii care dureaza, sau 
multipli- carea investigatiilor cu rezultate indoielnice constituie greseli de atitu-dine medicala, ca si 
acordarea unui credit exagerat acelor rezultate paraclinice care contrazic o judecata clinica corecta.“ 
(Radulescu) 


1.  Investigaţiile biologice (de laborator): 
- hemograma poate arăta: hiperleucocitoză, valori cvasinormale sau leucopenie (semn de 
gravitate); 
-  hemoconcentratie (hemoglobina şi hematocritul cresc prin deshidratare) 
- glicemia poate creşte, nespecific, 
- enzimele de citoliză moderat crescute (TGO, TGP, GTP, FA), 
- bilirubina creşte în stadiul tardiv toxico-septic 

rezerva alcalină şi ionograma prezintă perturbări legate de dezechilibrele electrolitice şi 
acidoză, 

ureea sanguină creşte odată cu instalarea oliguriei, 

examenul de urină (concentraţie ionogramă, sediment, etc...), poate evidenția instalarea 
insuficienţei renale, 

coagulograma şi grupul sanguin fac parte din setul obligatoriu de investigaţii preoperatorii 


2.  Electrocardiograma - este obligatorie pentru: 


excluderea infarctului miocardic (element important de diagnostic diferential), 
identificarea şi evaluarea patologiei cardiace preexistente la vârstnici, 
evidenţierea modificărilor induse de dezechilibrele electrolitice. 


3. Explorarea imagistică: 


a) Radiografia toracoabdominală este obligatorie şi poate arăta: 


pneumoperitoneu (imagine radio-transparentă, semilunară, interhepatofrenică în 
ortostatism, sau de “V” inversat, în decubit) 

nivele hidroaerice (de regulă mici, centrale) 

lichid intraperitoneal (voal gri-cenuşiu care estompează umbrele muşchiului psoas) 
excluderea afecțiunilor acute toraco-pleuro-pulmonare. care pot crea confuzie diagnostică 
cu tabloul clinic al unei peritonite 

precizarea patologiei toraco-pulmonare asociată (ex: TBC, pleurezie). 


Radiografiile cu substanță de contrast (bariu) sunt contraindicate în suspiciunea de peritonită 
(agravează inflamaţia şi complică tratamentul). 
b)  Echografia are valoare de triaj: identifică lichidul intraperitoneal, vizualizeaza prezenta de aer 


şi eventualele modificări patologice asociate existente; poate orienta asupra cauzei 
peritonitei. Se pot vizualiza echografic abcese subfrenice, retrogastrice, intrasplenice sau 
intrahepatice si se poate practica punctia dirijata si, in anumite conditii, drenajul acestora. 
De asemenea exclude cauze extraperitoneale de abdomen acut (anevrisme de aorta 
abdominala perforate retro sau intraperitoneal). 


c) Tomografia computerizată, fară a fi examen de rutină, este utilă pentru precizarea 


modificărilor patologice abdominale cauzale sau asociate cu peritonita; are valoare în 
stabilirea diagnosticului etiologic şi diferenţial al peritonitei. Tomografia computerizata 
abdominala este o metoda de investigatie neinvaziva, rapida, usor tolerabila pentru 
pacient. Prin administrarea de solutii de contrast iodate pe cale intravenoasa, se obtin 
informatii asupra anselor intestinale, se pot vizualiza perforatii, stenoze, abcese, etc. 

Sub control tomografic se pot punctiona si drena colectii intraperitoneale. 

Sensibilitatea tomografiei computerizate in descoperirea focarelor septice ajunge astazi la 
95%. 


d) Tomografia cu rezonanta magnetica este cea mai moderna, rapida si scumpa explorare 


disponibila astazi. Se face in secunde si nu presupune iradierea pacientului. 


4. Puncţia peritoneală 


are valoare mare când este pozitivă şi permite recoltarea exudatului peritoneal în vederea 
examinarii microbiologice prin frotiu direct, însămânţare pe medii de cultura (pentru 
aerobi şi anaerobi). 

poate preleva în funcție de stadiul şi etiologia peritonitei: bila, conținut gastrobiliar, 
enteral, fecaloid, urină, puroi, etc... 


5. Laparoscopie - în scop diagnostic şi chiar terapeutic (ex. sutura ulcerului perforat, rezolvarea 
unui piosalpinx perforat, lavaj, drenaj peritoneal) 
6. Laparotomia exploratorie: 

Diagnosticul pozitiv de peritonita nu comporta de obicei dificultati. Hotarator este examenul clinic 
detaliat si repetat la intervale scurte. 
Exista anumite categorii de bolnavi la care diagnosticul comporta dificultati: 

- bolnavi aflati in cursul unor tratamente cronice (neoplazii) 

- bolnavii neurochirurgicali, in faza postoperatorie precoce, asistati inca respirator si cei 

paraplegici dezvolta frecvent peritonite prin perforatii gastroduodenale, usor de ignorat! 

- bolnavi aflati in perioada postoperatorie imediata. 
La asemenea bolnavi, premiza necesara stabilirii diagnosticului este indexul ridicat de suspiciune 
clinica a peritonitei. 


Diagnosticul diferențial 
Consta in rapida excludere a catorva situatii clinice care pot simula un abdomen acut de tip 


„peritonitic“. 
Necesită parcurgerea a doua etape: 
l. Afirmarea diagnosticului de peritonita şi eliminarea unor afecțiuni cu simptomatologie 
asemanatoare, mai ales a celor care nu beneficiază de tratament chirurgical, sau care pot fi agravate 
printr-o laparotomie inutilă. 
Este etapa esentială şi se realizează pe baza datelor clinice şi paraclinice expuse anterior. 
În ordinea importanței se vor elimina: 
a) Afecțiunile medicale extraperitoneale: 
- bolile febrile generale, care pot da simptome abdominale (dureri, grețuri, vărsături, 
tulburări de tranzit): viroze, toxiinfecții, febra tifoida, etc... 
- boli metabolice şi toxice care pot da dureri intense şi contractura abdominală: porfiria, 
saturnismul, crize diabetice sau hiperlipidemice; falsul abdomen acut medicamentos 
(izoniazida şi eritromicina pot induce dureri abdominale alarmante) 
- boli nervoase: tabes, herpes zoster (cu localizare pe ultimii nervi intercostali) 
- afecțiunile toraco-pulmonare: pneumonie, pleurezie bazală, infarct pulmonar, infarct 
miocardic; pot induce dureri abdominale, uneori contractură şi pareză abdominală. 
b) Afecțiuni medicale intraabdominale cu semiologie abdominală alarmantă, dominată de 
durere: 
- colici (biliară, renală), 
- afecțiuni digestive (pusee evolutive ulceroase, enterite, colite, etc..). 
- viroze abdominale (limfadenite). 
c) Afectiuni medico-chirurgicale confundabile la debut cu o peritonită incipientă: 
- colecistita acută 
- pancreatita acută 
- afecțiuni genitale inflamator- supurative la femei 
- ischemie entero-mezenterică (la debut). 
Au caracter de urgență medico-chirurgicală, iar evoluția clinică şi explorările uzuale permit stabilirea 
diagnosticulul real. 
d) Afecțiuni acute de resort chirurgical (urgențe chirurgicale veritabile) incluse în cadrul 
abdomenului acut chirurgical: 
- apendicita acută 
- infarctul intestinal 
- torsiunile viscerale 
-  ocluziile mecanice 
- hemoragiile intraperitoneate 
Impun recunoaşterea caracterului de urgență chirurgicală, diferențierea exactă fiind mai puțin 
importantă în conditiile intervenției chirurgicale oricum obligatorii pentru abdomenul acut chirurgical. 
I A doua etapă în diagnosticul diferential se referă la stabilirea cauzei peritonitei (diagnostic 
etiologic): 
- stabilirea etiologiei preoperator este mai dificilă datorită particularităților clinico- 
evolutive specifice patologiei viscerale responsabile de producerea peritonitei 

- diagnosticul etiologic are semnificaţie pentru alegerea căii de abord, stabilirea conduite 
terapeutice; totuşi se apreciază că stabilirea exactă a etiologiei este mai puţin importantă 
preoperator, fiind obligatoriu clarificată de intervenţia chirurgicală impusă de precizarea 
existenţei peritonitei în prima etapă de diagnostic diferenţial, menționată mai sus. 


De retinut: este esentiala recunoasterea peritonitei — entitate Ssanctionabila terapeutic exclusiv 
chirurgical in conditii de urgenta si excluderea certa a celorlalte afectiuni cu simptomatologie 
asemanatoare care nu necesita tratament chirurgical si pot fi agravate in mod fatal uneori prin 
interventia operatorie. 


Formele clinice ale peritonitelor acute difuze 

Sunt consecința existenţei unor abateri (uneori foarte marcante) de la tabloul clinic tipic descris 
anterior, generate de o multitudine de factori (etiologici, teren, interferenţe terapeutice, etc) 

Se descriu: 

l. Forme clinice evolutive: 

- peritonita acută: este forma descrisă anterior, întâlnită cel mai frecvent şi față de care se 
diferențiază celelalte forme; 

- peritonita hipertoxică: este generată de o infecție masivă, rapidă cu germeni foarte 
virulenți; survine frecvent pe un teren deficitar, areactiv; predomină semnele generale 
grave, alarmante, prin contrast cu simptomatologia abdominală estompată. Caracteristica 
este aparitia precoce a unei stari de soc septic ce evolueaza spre faza ireversibila. Are 
evoluție rapid letală (12 - 24 ore). 

- peritonita astenică: simptomatologia locală este estompată, starea generate este alterată în 
mod torpid, nespecific; apare la tarați, ca o complicație evolutivă, adesea mascată de 
terapia administrată anterior (antibiotice, corticoterapie) 

- peritonita frustă: apare la tineri cu reactivitate bună, sub forma unui episod febril asociat 
cu durere abdominală tranzitorie şi remis spontan sau prin tratament simptomatic. Sunt 
situatii exceptionale, explicabile prin evolutia spontan favorabila la nivelul sursei de 
contaminare pe care peritoneul o suprima prin propriile mijloace (acoperirea unei 
perforatii punctiforme gastro-duodenale sau sigmoidiene s.a.). 

2. Formele etiologice ale peritonitelor. 
Prezintă particularități clinice, evolutive şi terapeutice induse în mod specific de patologia viscerală 
implicată în producerea peritonitei. 

- peritonitele apendiculare (aproximativ 60% din totalul peritonitelor acute secundare) apar 
prin două mecanisme: propagarea inflamaţiei de la apendicele afectat sau prin perforația 
apendicelui gangrenos. Pot fi peritonite instalate într-un timp sau care se generalizează în 
doi sau trei timpi. 

-  peritonitele prin perforaţia ulcerului gastro-duodenal se situează pe locul II ca frecvenţă. 
Debutul este brutal cu contractura abdominala şi generalizare rapidă. Pot lua şi formă 
frustă, instalată ulterior episodului perforativ, în cazul aşa ziselor perforaţii acoperite, sau 
pot evolua ca peritonite astenice la vârstnici. 

-  peritonitele prin perforația intestinului subtire pot evolua frecvent sub forma astenică, 
pseudoocluzivă în diverse circumstante etiologice (perforaţii postinflamatorii specifice şi 
nespecifice, ulcer intestinal, corpi străini, traumatisme, etc) 

-  peritonitele prin perforație sau permeaţie colonică (tumori, diverticulite, colită necrozantă, 
etc) sunt extrem de grave şi evoluează ca peritonite hipertoxice sau astenice. 

-  peritonitele biliare întrunesc un tablou clinic alarmant, cu o evoluţie gravă toxico-septică 
şi insuficiență precoce hepato-renală, indiferent de mecanismul lor de producere 
(perforatie sau permeatie). 

-  peritonitele de origine genitală - sunt mai frevent secundar generalizate prin propagarea 
unei infecţii genitale sau prin perforatia unei colecţii septice preformante la nivelul 
organelor genitate interne (piosalpinx) sau prin perforaţii posttraumatice. Gravitatea 
extremă (hipersepticitate) au peritonitele instalate postpartum sau postabortum. 

-  peritonitele prin ruptura unor colecţii septice visceroabdominale au de regulă debut brutal 
şi evolutie grava, complicând evoluţia unui focar supurativ cunoscut sau nu prealabil, cu 

localizare abdominală; survin în majoritatea cazurilor pe un teren cu resurse biologice 
limitate. 

-  peritonitele “aseptice” sunt date de revărsarea intraperitoneală a unui conţinut lichidian 
iniţial puțin contaminat microbian sau lipsit de germeni. După 8-10 ore de evolutie, prin 
colonizare microbiană, devin peritonite septice. Unele au la debut tablou clinic dramatic 
(peritonitele chimice) ca urmare a iritaţiei intense peritoneale produse prin suc gastric, 
pancreatic, bilă. Alte forme de peritonită, ce pot fi încadrate în această categorie, au 
dimpotrivă un tablou clinic inițial estompat, înşelător (ex: uroperitoneul sau 
hemoperitoneul). 

-  peritonitele posttraumatice sunt un grup eterogen etiologic, cu o clinică inițială diversă, 
impusă de bilanțul lezional visceral, particular fiecărui caz şi în strânsă corelație cu 
procedurile terapeutice iniţiale. 

-  peritonitele postoperatorii constituie o categorie specială prin dificultățile de diagnostic, 
particularitățile clinico-evolutive şi terapeutice. Contaminarea peritoneală se produce intra 
sau postoperator fiind consecinţa intervenţiei chirugicale efectuate, sau fiind produsă de 
leziuni viscerale preexistente, cu potențial propriu evolutiv şi care produc peritonită 
ulterior intervenţiei chirurgicale (ex: perforație ulceroasă, colecistită acută gangrenoasă 
perforată survenite la pacientul operat pentru altă afecţiune). Există în majoritatea 
cazurilor o reactivitate precară sau modificată prin terapia postoperatorie iar tabloul clinic 
poate fi estompat din această cauză. 

Sunt sugestive pentru o peritonită postoperatorie următoarele elemente: 

e  nereluarea tranzitului digestiv şi reaparitia stazei gastrice, 

e aparitia tulburărilor respiratorii progresive  (polipnee, dispnee, încărcare 
traheobronşică), 

e instabilitate hemo-dinamică, tulburări de frecvenţă şi ritm cardiac, 

e  oligoanurie, creşterea ureei şi creatininei, 

e tulburari neuro-psihice constand in inexplicabile tulburari de comportament, fie sub 
forma unei stari de torpoare, somnolenta sau indiferenta fata de mediu, fie sub forma 
unei agitatii psiho-motorii sau insomnii constituie semne alarmante precoce pentru 
iminenta unei complicatii septice intraabdominale, 

e tulburarile de coagulare (scaderea numarului de trombocite, a hemoglobinei, 
leucocitoza sau leucopenia asociate cu alterarea timpului Quick, a timpului de 
sangerare). 

În general, explorările paraclinice sunt nerelevante, motiv pentru care laparotomia exploratorie 
este frecvent indicată pentru elucidarea diagnosticului şi rezolvarea complicaţiei care a generat 
peritonita postoperatorie. 

-  peritonite tertiare acest subgrup s-a conturat in ultimele 2 decenii si cuprinde acei pacienti 
care, in ciuda tratamentului intensiv, antibiotic si chirurgical adecvat, dezvolta 
postoperator o peritonita persistenta, in absenta unui focar de contaminare intraperitoneal 
activ. Acestia sunt pacientii care decedeaza prin insuficiente multiorganice si peritoneu 
„curat“, dupa epuizarea tuturor resurselor farmacologice si chirurgicale din arsenalul 
actual. La reinterventie se constata persistenta in cavitate a unui exsudat tulbure, discret 
fibrinos. Peritonita tertiara descrie tocmai asemenea situatii care apar tarziu in faza 
postoperatorie, prezinta clinica unei stari septice asociate unei cavitati peritoneale sterile 
sau colonizata de germeni sau fungi care, de obicei, nu produc peritonite (pseudomonas 
sp., enterococus sp., Gram negativi cu joasa patogenicitate). O antibioterapie energica 
asociata cu doua sau trei lavaje peritoneale sterilizeaza cavitatea chiar in cele mai severe 
cazuri. Aceasta faza, cand infectia este vindecata, dar inflamatia peritoneala si starea 
septica sistemica se mentin, se defineste ca peritonita tertiara. (Wittmann) Prelungirea 
antibioterapiei si a tratamentului chirurgical nu mai ajuta ci, dimpotriva, faciliteaza 
suprainfectii peritoneale cu germeni saprofiti. 


De retinut: multitudinea formelor clinice ca si diversitatea formelor etiologice explica frecventele 


tablouri clinico-evolutive atipice intilnite in activitatea curenta, mult diferite fata de cazurile “de 
manual”, cu implicatii directe asupra conduitei terapeutice. 

Evoluţia 


În peritonita difuză evoluţia spontană este spre agravare progresivă şi deces prin şoc toxicoseptic, 
MSOF în 3 - 5 zile de la debut. 


Tratamentul peritonitelor 
Tratamentul modern al peritonitelor acute presupune urmatoarele obiective: 


- intreruperea accesului germenilor spre cavitatea peritoneala si inlaturarea celor aflati inca in 
vecinatatea sursei de contaminare. Acest obiectiv este realizat pe cale chirurgicala. 

- antibioterapia adresata bacteriemiei,; 

- terapia intensiva urmareste monitorizarea functiilor vitale si profilaxia insuficientei 


multiorganice prin mentinerea sub control in limite „fiziologice“ a proceselor din cadrul SIRS. 
In consecinta tratamentul peritonitelor este complex, are ca element esenţial intervenția chirurgicală 
(cu excepţia peritonitelor primare) şi se desfaşoară concomitent cu investigaţiile diagnostice, în mod 
intensiv, fiind etapizat pre, intra şi postoperator. 
Tratamentul preoperator urmăreşte ameliorarea parametrilor vitali şi securizarea actului anestezico- 
chirurgical într-un interval de 2-6 ore, fiind adaptat la particularitățile fiecărui caz. 

I. Terapia intensiva 

> reechilibrarea hidro-electrolitică este impusă de hipovolemie şi deshidratarea fecvent întâlnită în 
peritonite: se instalează o cale de acces venos, sigură şi eficientă (cateter central) prin care se 
perfuzează rapid soluţii cristaloide în condiţiile unei stricte monitorizări (puls, TA, presiune 
venoasă centrală, presiunea capilară pulmonară cu sonda Swan — Ganz, debit urinar orar si 
monitorizarea presiunii intraabdominale prin sonda uretrala sau cateter suprapubian). Aportul 
ulterior de soluţii coloide, energetice şi sânge este corelat cu rezultatele oferite de laborator şi cu 
toleranța bolnavului la aportul parenteral. 

> prevenirea şi combaterea insuficientei respiratorii acute: 

- optimizarea aportului de oxigen 

-  oxigenoterapia pe masca sau sondă nazofaringiană pentru acoperirea nevoilor de oxigen, 
urmărind eficienţa şi rata ventilaţiei spontane. 

- pozitie semişezândă. 

-  aspirarea secretiilor oro-traheo-bronşice. 

- intubatie orotraheală când apar semne clinice de insuficienţă respiratorie sau analiza gazelor 
sanguine arată pCO, peste 50 mmHg şi pO» sub 60 mmHg. 

> punerea în repaus şi decompresiunea tubului digestiv prin aspirație nazogastrică, menţinută până la 
reluarea funcţie motorii şi de absorbţie a tubului digestiv în perioada postoperatorie; se evită în 
acest fel, aspiraţia spontană traheobronşică, distensia enterală se reduce, iar bilanţul pierderilor este 
mai exact realizat. 

> susținerea funcţiilor cardiocirculatorii prin refacerea volemiei, menținerea tensiunii arteriale, 
ameliorarea performanței cardiace şi tratarea stărilor hipodinamice cu substanțe vasoactive 

(dopamină, dobutamină, etc) au ca scop mentinerea la nivel optim a tranportului de oxigen si a 

perfuziei nutritive tisulare. 

> susţinerea functiei renale prin hidratarea şi reechilibrarea electrolitică monitorizând debitul urinar, 
eliminările de electroliți în urină, creatinina serică, administrarea diureticelor şi eventual dializa 
renală se impun în funcție de răspunsul rinichiului la terapia de reechilibrare. 

> Medicatia simptomatică completează tratamentul medical (reducerea durerii — analgezie i.v. sau 
prin cateter peridural, combaterea febrei, fluidifiante ale secreţiilor bronşice; protecţia mucoaselor, 
etc). 

Aceste principii de terapie intensiva in peritonite se continua postoperator fiind completate cu: 

-  alimentative parenterala si ulterior enterala (pe sonda intraduodenala sau jejunala) 
administrate cat mai precoce posibil pentru a stimula kinetica enterala si a preveni translocatia 
bacteriana. 

- Gimnastica respiratorie, mobilizare la pat pentru prevenirea escarelor de decubit, etc. 

II. Antibioterapia 

In prezent exista in antibioterapie mai multe strategii aplicabile in functie de forma de infectie 
bacteriana. Aceste tactici pot fi: oarbe, calculate, interventionale, escaladante, desescaladante, 
omnispectrale, tintite. 

In peritonite antibioterapia este absolut obligatorie şi trebuie instituită cât mai precoce având în vedere 
clinica, epidemiologia, aspect farmacologice si costul, prioritarea fiind: 

- selectarea antibioticelor la care teoretic sunt sensibili germenii specifici fiecărui tip de 

peritonite. 

- alegerea antibioticelor cu cea mai mare putere de penetrare şi concentrare la nivelul seroasei 

peritoneale. 

- efectele adverse ale antibioticelor (mai ales nefrotoxicitatea, tulburări de coagulare, etc) 
Aceste deziderate sunt realizate de asocierea cefalosporine şi metronidazol care controlează eficient 
flora aero- şi anaerobă întâlnită în mod obişnuit în peritonitele secundare; există însă şi alte scheme 
terapeutice cu indicații individualizate (Imipenem/Cilastatina, Ciprofloxacin/Clindamicin, Invanz, 
etc). 

Dupa 48-72 ore, antibioterapia se reevalueaza in functie de efectul pe care il demonstreaza, precum si 
in functie de antibiograma obtinuta din probele de ser si din cele de exsudat peritoneal si se practica 
escaladarea sau desescaladarea terapiei antibiotice urmarindu-se un efect tintit.. 

Pentru peritonitele primitive antibioterapia este singura metodă de tratament etiologic, intervenţia 
chirurgicală având doar indicaţii particulare. Antibioterapia este in functie de datele antibiogramei 
obtinuta din hemocultura. 

Pentru peritonitele secundare antibioterapia este calculate dupa criteriile mentionate mai sus si precede 
obligatoriu tratamentul chirurgical care permite şi prelevări bacteriologice în funcție de care se 
modifică schema terapeutică iniţială. 

Se recomanda continuarea antibioterapiei pana la normalizarea clinica si paraclinica. 


Tratamentul chirurgical 
Are caracter de urgență şi reprezintă componenta terapeutică esențială pentru vindecarea unei 
peritonite secundare. 
Pricipii: 
Principiul I (Repair) - controlul sursei de contaminare se realizeaza prin laparotomia imediata si 
eradicarea focarului de infectie 
Tratamentul leziunii cauzale poate fi radical sau paleativ (asigură cel puţin suprimarea sursei de 
contaminare peritoneală). Alegerea tipului de tratament se face în funcţie de stadiul peritonitei, 
organul implicat şi tipul leziunii, terenul biologic, circumstante si disponibilitati tehnice operatorii. 
Principiul II (Purge) 
Se realizeaza prin: 
- toaleta (curatirea mecanica a cavitatii peritoneale) 
- lavaj peritoneal intraoperator , 
- prin debridari si necrectomii intraperitoneale 
-  drenajul cavitatii peritoneale 
Principiul III (Decompress) - prevenirea sau tratarea sindromului de compartiment abdominal 
In mod normal, presiunea medie intraabdominala este egala cu presiunea atmosferica sau mai mica. 
Cresterea anormala si persistenta a presiunii intraabdominale defineste sindromul de compartiment 
abdominal. 
Sindromul de compartiment abdominal are mai multe forme: 
- forme usoare (10-20 mm Hg): efecte fiziologice bine compensate, inaparente clinic; 
- forme medii (20-40 mm Hg); 
- forme severe (> 40 mm Hg): 
e necesitatea ventilarii mecanice cu presiuni crescute; 
e presiunea venoasa centrala crescuta; 
e  oligo-anurie; 
e masiva distensie abdominala. 

Decompresiunea abdominala realizata prin laparostomie si inchiderea temporara a abdomenului fara 
refacerea anatomica a peretelui corecteaza spectaculos tabloul clinic. 
Se realizeaza prin: 

- evacuarea intraoperatorie a intestinului (in masura posibila ) 

- amanarea refacerii anatomice a peretelui abdominal 

- anestezie peridurala 


Principiul IV (Control) - prevenirea sau tratarea infectiei persistente sau recurente 
Realizabil prin: 
- controlul evolutiei la nivelul fostei surse de contaminare; 
- controlul involutiei inflamatiei peritoneale; 
Realizarea acestui obiectiv presupune tratamente chirurgicale prelungite, „agresive“, in mai multe 
etape. 


In majoritatea cazurilor (75% - 80%) tratamentul chirurgical duce la vindecarea peritonitei prin 
indeplinirea obiectivelor de la punctele I si II (tratament standard). 
Realizarea acestor obiective impune desfăşurarea actului operator în etape riguros definite: 
- cale de abord largă (de regulă incizie mediană supra şi sub-ombilicală) 
- prelevare obligatorie de lichid peritoneal pentru examen bacteriologic 
- explorarea cavităţii peritoneale: amănunţită, sistematică, atraumatică şi identificarea sursei 
peritonitei 
- rezolvarea leziunii cauzale (radical sau paleativ) se realizează în general prin mijloace simple 
(excizii urmate de sutură, rezecţii cu sau fără anastomoză primară — fig 5 — şi mai rar 
exteriorizarea perforaţiei, realizarea unor stome digestive, drenajul extern perilezional, etc). 


Figura 5 
Rezecţie cu sutură primară 


Aceste gesturi terapeutice se realizează evitând decolările excesive, deschiderea spaţiului 
retroperitoneal, sângerările difuze sau suturile şi anastomozele în mediu septic (recomandare clasică, 
nuanțată în prezent). 

- aspirația integrală a exsudatului fibrinopurulent, îndepărtarea depozitelor fibrinoase, desfiinţarea 
cloazonărilor şi controlul tuturor recesurilor peritoneale. 

- lavaj abundent, insistent cu cantităţi mari de ser fiziologic (soluţie Ringer) încălzit la temperatura 
corpului (10-20 litri); în formele hiperseptice se poate instala un lavaj continuu peritoneal menţinut şi 
postoperator. 

-  drenajul multiplu peritoneal se realizează cu tuburi judicios plasate (în zonele de colectare şi în 
vecinătatea leziunilor tratate) — fig 6. Practica chirurgicala a consacrat beneficiul drenajului dupa 
asanarea sursei de contaminare si dupa toaleta peritoneului, cu conditia ca tuburile de dren sa fie 
corect plasate, atent intretinute si indepartate la timp. 

- refacerea peretelui (în principiu contaminat septic) se poate realiza în diverse moduri, 
evitându-se în principiu suturile prea etanșe: 
sutură într-un plan cu fire rare 
e sutura doar a planului musculo-aponevrotic; tegumentul şi țesutul subcutanat fiind lăsate 
nesuturate pentru 4 - 5 zile 


e laparostomia (abdomenul rămâne 
deschis: viscerele sunt protejate de o 
membrană/plasă inserată intre 
marginile musculo-aponevrotice ale 
plăgii parietale; există dispozitive 
pentru viscero-contenție prevăzute cu 
fermoar care permit inspectarea 
periodică a cavității peritoneale 
postoperator în scopul completării 
toaletei şi drenajului peritoneal) — fig 
6 şi 7. Se poate asocia cu lavaj 
peritoneal continuu sau lavaj 
peritoneal programat. Refacerea 
anatomica definitiva este amanata 
dupa vindecarea procesului peritonitic. 


Figura. 6. Laparostomie (abdomen deschis) 


Figura 7: Laparostomie — Plasă de protecție viscerală 


e 20 — 25 % dintre cazurile de peritonite necesita tactici de tratament prelungit, in etape, 
considerate drept „agresive“, dar recunoscute ca eficiente. 

- reintervențiile programate deliberat (cu o anumită periodicitate) sau efectuate de necesitate 
(on-demand), în funcție de evoluția postperatorie, urmăresc completarea toaletei peritoneale, 
supravegherea procesului de vindecare a peritonitei şi a leziunilor viscerale tratate anterior — 
fig 8. 

Figura 8 
Situaţia  viscerală premergătoare refacerii 
peretelui abdominal 


Evoluţia postoperatorie şi complicaţii: 
Actul operator nu poate asigura doar el însuşi vindecarea în totalitate a peritonitei. Tratamentul 
complex preoperator va fi continuat şi postoperator în mod intensiv, după aceleaşi principii. 
> În cazurile favorabile, scade febra, se reduce şi dispare staza gastrică, diureza creşte, se reia 
tranzitul intestinal şi se ameliorează toţi parametri monitorizati. După 3 - 4 zile se poate tenta 
reluarea alimentaţiei orale, se vor supraveghea plaga şi drenajele care se suprimă progresiv, pe 
măsura ce devin neproductive. 
> Evoluţia nefavorabilă poate include câteva eventualităţi: 
a)  Peritonita progresivă - letală în câteva zile cu toate măsurile terapeutice întreprinse, inclusiv 
eradicarea focarului septic iniţial. Este cazul peritonitelor hiperseptice sau prezentate tardiv. Actual 
sunt definite ca peritonite terțiare. 
b) Constituirea abceselor reziduale, după 8 - 10 zile postoperator prin persistenţa unor focare 
septice localizate; sunt definite şi ca peritonite secundar localizate. 
c)  Ocluzia intestinală mecano-inflamatorie prin aglutinare fibrinoasă a anselor intestinale. 
Apare în două variante: 
-  ocluzia precoce primară (în prima săptămână postoperator, fără reluarea tranzitului 
intestinal după operaţia inițială). 
-  ocluzia precoce secundară (în săptămâna 2 - 3 postoperator, după reluarea temporară a 
tranzitului). 
d)  Ocluzia mecanică prin bride (poate apare după cel puţin trei săptămâni de la operaţie). 


De retinut: In majoritatea cazurilor (75% - 80%) tratamentul chirurgical duce la vindecarea 
peritonitei prin tratament Standard (suprimarea focarului septic si toaleta cavitatii peritoneale ). 
Totusi 20 — 25 % dintre cazurile de peritonite necesita tactici de tratament prelungit, in etape, 
considerate drept „agresive“, dar recunoscute ca eficiente. 

Tratamentul peritonitelor desi dominat de chirurgie, este un tratament complex, interdisciplinar, 
deoarece confruntarea dintre organism si germenii agresori incepe la nivelul peritoneului, dar se 
decide la nivelul organelor vitale, iar lupta de a salva bolnavul debuteaza in sala de operatie si se 
sfarseste in sectia de terapie intensiva. Prin toate masurile terapeutice se incearca Sustinerea 
biologica a pacientului; el supravietuieste insa, in ultima instanta, numai daca are rezervele 
functionale necesare. 

PERITONITELE LOCALIZATE 
(ABCESELE PERITONEALE) 


Sunt procese inflamator-supurative limitate la un compartiment al cavității peritoneale. Acestea nu 
produc o stare septica evolutiva in sensul unui raspuns antiinfectios generalizat, ci mai adesea, 
bacteriemii intermitente care, cel putin intr-o prima faza, nu sunt vital periculoase. 


Etiopatogenia - este similară cu a peritonitelor difuze secundare cu particularitatea limitării procesului 
infecțios (contaminare mai redusă şi mai lentă, apărare locală mai eficientă). 
Abcesele peritoneale mai pot apare: 

- postoperator (cea mai frecventă eventualitate) 

- după remisiunea incompletă a unei peritonite difuze 

- prin suprainfectarea unor colecții intraperitoneale iniţial aseptice 


Clasificare topografică: 
Abcesele peritoneale pot avea orice topografie, existând însă localizări mai frecvente în funcție de care 


se clasifică: 
a)  Abcese subfrenice (colecţii dezvoltate în spaţiul dintre mezocolonul transvers şi diafragm): 
- abcese interhepatodiafragmatice 
- abcese subhepatice 
- abcese subdiafragmatice stângi (perisplenice) 
- abcese retrogastrice 


b) Abcese submezocolice 
În funcţie de localizările mai frecvente se descriu următoarele forme topografice de abcese: 
-  abcesul localizat în cadranul inferior drept (cel mai frecvent) 
-  abcesul localizat în cadranul inferior stâng 
-  centroabdominale 
-  abcesele pelviene 


Anatomie patologică: 
Aspectul macroscopic diferă în raport cu vechimea procesului septic: 
- inițial: colecţie fibrino-purulentă delimitată de organele vecine prin aglutinări laxe 
fibrinoase. 
- tardiv: colecţie închistată cu perete gros, de neoformaţie aderent la viscerele fragilizate şi 
care conţine puroi fetid (anaerobi). 
- plastron (peritonită localizată plastică): bloc nedisociabil format în jurul unui organ 
inflamat sau cu perforaţie acoperită; exsudatul lipseşte sau este foarte redus cantitativ. 


Tabloul clinic 
Reuneşte semnele generale (comune tuturor formelor topografice de peritonită localizată) cu semnele 
locale (funcţionale şi obiective) specifice fiecărei localizări topografice. 


A. Semnele generale atrag atenția asupra existenței unui focar septic care trebuie identificat fără a 
exista concordanță între amploarea acestora şi mărimea colecției (pot fi estompate postoperator sau 
după antibioterapie prelungită): 

- febra: initial în platou apoi cu caracter ondulant 

- frison 

-  transpiraţii abundente 

- tahicardie 

- astenie, paloare, inapetență, pierdere în greutate 

- facies septic (palid teros, încercănat) 
B. Semne comune 

- sindromul dureros cu multiple nuante: durerea este cu atat mai 

precis localizata cu cat colectia este mai superficiala. Abcesele profunde produc dureri 
vagi accentuabile prin palpare profunda. 

- sindromul tumoral: in cavitatea peritoneala se palpeaza o tumora (plastron) mai mult sau 
mai putin bine delimitabila. 

- sindromul de iritatie a unor organe din vecinatate: tenesme 
rectale, polakiurie si disurie in abcesele pelvine, reducerea excursiilor toracice si pleurezie 
de vecinatate in abcesele subfrenice. 

- tulburari de tranzit gastro-intestinal: greturi, varsaturi, diaree mucoasa sau constipatie. 


Semnele locale diferă mult în raport cu topografia: 
Abcesele supramezocolice au simptomatologie toracoabdominală: 
e durere scapulară sau supraclaviculară (prin iritaţie frenică) 
e tuse iritativă 
e restricție respiratorie 
e revarsat lichidian pleural bazal 
e edem subtegumentar 
e durere provocată prin palpare imediat sub rebordul costal sau în ultimele spații intercostale 
e stază gastrică, sughiţ. 
Abcesele submezocolice pot avea semne locale: 
- estompate (dacă localizarea este profundă între anse) 
- evidente (dacă procesul septic are contact cu peritoneul parietal): 
e palparea plastronului 
e durere, apărare sau contractură localizată 
e semne celsiene şi fluctuență parietală (când tind să fistulizeze spontan) 
e tulburări de tranzit intestinal (diaree, constipație) 
e meteorism abdominal 
Abcesele pelviene produc semne locale de împrumut: 
dureri pelviperineale 
tenesme rectate 
e tulburări de micțiune (polakiurie, disurie) 
e tuşeul rectal: bombare dureroasă a fundului de sac Douglas 


Explorări paraclinice 


> 


Investigații de laborator: 

e hiperleucocitoza cu neutrofilie, anemie 

e hipoproteinemie, creşterea ureei şi creatininei serice (în supuraţiile prelungite), LDH si 
proteine de inflamatie crescute 

e  hemocultura în plin frison poate fi pozitivă, orientând tratamentul antibiotic. 

Examenul radiologic poate arăta: 

e prezența revărsatului pleural 

e ascensiunea cupolei diafragmatice 

e imagine hidroaerică subdiafragmatică (dată de abces piogazos). 

e compresiuni ale viscerelor cavitare (la pasajul baritat) 

Echografia este o metodă sensibilă şi larg accesibilă: semnalează prezența, mărimea şi topografia 

colecţiei septice; detectarea bulelor de gaz ecografic este foarte sugestivă pentru caracterul septic 

al colecției; puncţia ghidată echografic permite diferenţierea colecţiilor neinfectate de cele septice 

prin prelevarea eşantioanelor pentru examenul microbiologic 

Tomografia computerizată oferă date suplimentare privind: 

e structura colecției (densitate specifică, prezenţa detritusurilor şi a bulelor de gaz, pereţi groşi 
sau anfractuoşi) 

e  fuzeele de expansiune 

e leziunile asociate 

Puncţia diagnostică şi uneori evacuatorie (terapeutică), orientată clinic sau ghidată echo- sau 

tomografic reprezintă o metodă invazivă deosebit de valoroasă; pentru colecțiile de dimensiuni 

relativ mari şi cu topografie superficială ghidajul se realizează ecografic iar pentru cele cu 

dimensiuni mai reduse şi localizare mai profundă se preferă ghidajul tomografic. În ambele situaţii 
se poate instala drenajul percutan al colecției. 


Evoluție şi complicaţii 


Peritonitele localizate neprezentând risc vital imediat pot avea o evoluţie spontană prelungită şi greu 
previzibilă: 


vindecare spontană prin evacuarea colecţiei într-un segment al tubului digestiv (fistulizare 
internă); ex: abcesele perianastomotice. 

fistulizare externă (mai ales postoperator pe traiectul de drenaj sau prin plaga operatorie recent 
cicatrizată). 

ruptura abcesului şi difuzarea colectiei în cavitatea peritoneală rezultând peritonita generalizată 
în doi timpi. 

evoluţie torpidă cu caşecxie toxico-septică progresivă şi deces. 

diseminarile septice extraabdominale (metastazele septice) datorita bacteriemiei persistente sau 
recidivante. Se descriu abcese cerebrale, renale, hepatice, splenice, articulare, intervertebrale. 
Acestea evolueaza independent, agravand evolutia si prognosticul. 


Tratament 
Peritonitele localizate impun o abordare terapeutică medico-chirurgicală activă însă nuanțată, având în 
vedere următoarele principii: 


Temporizarea actului chirurgical poate fi benefică obținându-se: 


° vindecarea sub tratament medical (eventualitate mai rară) 
° delimitarea mai clară (maturarea) colecției 

° completarea investigațiilor 

. corectarea deficitelor biologice 


Clasic, intervenţia de elecție este deschiderea colecţiei şi drenajul său la exterior, calea de 
abord este cât mai directă fără a se contamina restul cavității peritoneale. 

Laparotomia exploratorie este rezervată pentru topografiile incerte, localizările profunde sau 
colecţiile multiple, imposibilitatea tehnică sau eşecul drenajului percutan; se desfaşoară după 
aceleaşi reguli ca în peritonitele generalizate. 

Antibioterapia este obligatorie şi este ghidată de prelevările pre sau intraoperatorii, eventual 
prin hemocultură. 

Evacuarea colecțiilor septice prin drenaj aspirativ percutan, ghidat echo- sau tomografic, este 
considerată în prezent modalitatea terapeutică de primă alegere; prin caracterul său miniinvaziv 
are avantaje certe, deşi poate fi incompletă şi nu rezolvă cauza abcesului; nu poate fi practicată 
în cazul colecțiilor multicompartimentate, a celor greu accesibile sau situate în vecinătatea unor 
viscere sau structuri a căror lezare accidentală este riscantă. 


PERITONITELE DIFUZE PRIMARE 


Prezintă următoarele elemente specifice: 


Sursa de inoculare septică este extraperitoneală. 

Căile de inoculare sunt multiple: 

e  hematogenă 

limfatică 

genitală 

urinară 

enterală (transmurală) 

Flora microbiană este monomorfă (în contrast cu polimorfismul florei microbiene din 
peritonitele secundare). Se întâlnesc frecvent: E.Coli, enterococ, stafilococ, streptococ, 
pneumococ, gonococ, micobacterii TBC, Chlamydia trachomatis, etc. 

Incidenţa şi gravitatea lor s-a redus odată cu introducerea antibioterapiei (care teoretic le poate 
şi vindeca fără tratament chirurgical). 

-  Afectează organisme cu reactivitate redusă (copii, nefrotici, cirotici, vârstnici, pacienți dializați 
peritoneal, imunodepresia — SIDA, status posttransplant) 


Clinica se caracterizează prin debut brutal, evoluţie rapidă, dramatică cu predominența semnelor 
generale (febra, frison, stare general alterata, agitatie spiho-motorie sau torpoare, cianoza, fenomene 
neurologice — convulsii). Abdomenul este de obicei destins, dureros imprecis, fără contractură in 
contextul uni sepsis uneori preexistent cauzat de acelasi germen implicat si in inflamatia peritoneala. 
In evolutie, care poate foarte rapida, fulminanta apar semnele insuficientei multiorganice. 


Investigaţiile paraclinice sunt nespecifice. Puncţia peritoneală asigură cvasicertitudinea diagnostică 
dacă extrage puroi nemirositor cu germen unic pe frotiu (mai ales Gram pozitiv). 

Echografia certifică revărsatul lichidian peritoneal. Tomografia cu substanta de contrast poate aduce in 
plus precizari etiologice. 


Diagnosticul diferențial include şi patologia specific pediatrică: 
e  perforaţie spontană intestinală (Rx: pneumoperitoneu) 
invaginaţie intestinală (ocluzie, rectoragii, tumoră palpabilă) 
enterite 
limfadenita mezenterica 
apendicita acută este greu de exclus fiind mai frecventă dar cu debut mai puţin brutal şi 
localizare mai precisă. 
La adultii tarati trebuiesc excluse perforatii gastro-duodenale sau intestinale cu orice localizare, 
care sunt oricand posibile prin tulburari de irigatie la nivelul peretelui intestinal 


Tratamentul este în principiu medical (antibioterapie ghidată prin examen microbiologic). 
Raritatea certitudinii unui diagnostic preoperator de peritonită primară impune în practica medicală 
curentă laparotomie cu diagnosticul prezumtiv de peritonită secundară (abstenţia chirurgicală în 
această eventualitate fiind extrem de riscantă). 
Intervenţia chirurgicală are ca obiective: 

e precizarea caracterului de peritonită primară (în urma unei explorări minuţioase a 

abdomenului şi prin examenul exudatului peritoneal recoltat) 

e toaleta peritoneală amănunțită 

e drenaj peritoneal 
Prognostic este în general favorabil, grevat însă de terenul biologic fragil. Mortalitatea a scazut sub 
10%. 


Rezumat 

Peritonitele, definite în sens larg ca afecțiuni inflamatorii ale seroasei peritoneale, includ numeroase 
forme anatomo-clinice şi evolutive clasificabile după o multitudine de criterii. 

Peritonitele difuze acute secundare reprezintă 95% din totalul peritonitelor şi constituie una din marile 
urgențe abdominale încadrate în abdomenul acut chirurgical. Fiziopatologia complexă a peritonitelor 
se bazează pe activitatea mediatorilor celulari şi tisulari cu rol în coordonarea mecanismelor de apărare 
imună şi declanşarea sindromului de răspuns inflamator sistemic. 

Diagnosticul peritonitelor este în esență un diagnostic clinic (anamneză asociată cu examen clinic 
obiectiv) şi este susținut de explorări paraclinice uzuale. Diagnosticul diferenţial are ca obiectiv 
prioritar eliminarea unor afecţiuni cu simptomatologie asemănătoare dar care nu beneficiază de 
tratament chirurgical sau la care intervenția chirurgicală are rol agravant. 

Tratamentul peritonitelor este complex şi are ca element central intervenția chirurgicală, efectuată în 
condiţii de urgenţă şi în contextul unui tratament intensiv de reechilibrare pre, intra şi postoperator. 
Obiectivele tratamentului chirurgical sunt suprimarea sursei de contaminare peritoneală, toaleta şi 
drenajul cavităţii peritoneale. Realizarea acestor obiective este asigurată însă adaptat la particularitățile 
individuale, în raport cu bilanţul lezional şi biologic general. 

Peritonitele localizate (abcesele peritoneale) prezintă o multitudine de forme topografice şi 
morfopatologice corelate cu vechimea procesului septic. Tabloul clinic este dominat de semnele 

generale iar cele locale sunt, în majoritatea cazurilor, „semne de împrumut”, dependente de topografia 
colecțiilor septice. Evoluţia lor este prelungită şi imprevizibilă, însă absenţa riscului vital imedit 
permite o abordare medico-chirurgicală nuanţată, în care temporizarea actului chirurgical poate fi 
benefică. 

Peritonitele difuze primare, în care sursa de inoculare este extraperitoneală, se caracterizează prin 
predominenţa semnelor clinice generale, în raport cu cele abdominale mai puţin sugestive pentru 
diagnostic. Tratamentul este în principiu medical, axat pe antibioterapie ghidată prin examen 
microbiologic; raritatea certitudinii unui diagnostic preoperator de peritonită primară impune în 
practica chirurgicală curentă laparotomia exploratorie care prezintă şi o valență terapeutică prin 
asigurarea unei toalete peritoneale amănunțite urmată de drenaj peritoneal. 

HEMORAGIILE DIGESTIVE SUPERIOARE 


Prof. Dr. Mircea Beuran, Dr. Alexandru Spătariu 


Definitie: Hemoragia digestiva superioara reprezinta o urgenta medico-chirurgicala ce 
consta in extravazarea de sange la nivelul segmentului superior al tubului digestiv (segment situat 
deasupra unghiului Treitz). 

Poate reprezenta o complicatie acuta a unei afectiuni cronice cunoscute sau asimptomatice a 
tubului digestiv sau a organelor conexe acestuia (ulcer gastro-duodenal, ciroza hepatica) sau expresia 
clinica a unei afectiuni acute (sindrom Mallory - Weiss, gastrita acuta eroziva) precum si manifestarea 
unor afectiuni generale in care mucoasa digestiva reprezinta "rezonatorul clinic”. Hemoragiile 
digestive superioare reprezinta aprox. 26 % din urgentele gastroenterologice , afectand anual aprox. 
100 pacienti la 100.000 locuitori. Ele sunt de aproximativ patru ori mai frecvente decat hemoragiile 
digestive inferioare. Mortalitatea prin HDS a ramas constanta, intre 8-10 %, in ciuda proceselor 
diagnostice si terapeutice. 

Modul de manifestare al hemoragiilor digestive superioare poate fi acut sau cronic: 

Sangerarile acute se exteriorizeaza prin hematemeza si/sau melena, uneori hematochezie si se pot 
insoti de hipovolemie si anemie acuta. 

Hematemeza reprezinta varsatura cu sange. Este caracteristica hemoragiilor digestive superioare. 
Varsatura se declanseaza prin distensie brusca gastro-duodenala (la acumularea de 500 - 1000 ml 
sange), prin iritatia mucoasei gastroduodenale de catre hematina, proteine denaturate din sange, prin 
reflexe viscerovagale. Poate lua diferite aspecte: 

-in sangerarile abundente: sange rosu si cheguri; 

-in sangerarile lente: aspect tipic de "zat de cafea" (hemoglobina este degradata sub influenta 
acidului clorhidric din stomac la hematina - maro); 

-in sangerarile mici, proximale de pilor, sangerarile moderate, distal de pilor si tumorile 
cardiotuberozitare stenozante: poate lipsi. 

Trebuie sa facem diagnosticul diferential cu hemoptizia in care sangele este proaspat, aerat, spumos. 
Hematemeza este urmata intotdeauna de melena. 

Melena reprezinta exteriorizarea de sange modificat, digerat prin defecatie. Este manifestarea cea 
mai frecventa a hemoragiilor digestive. Este caracteristica hemoragiilor digestive superioare, dar poate 
aparea si in sangerarile pe intestinul subtire sau colonul drept (= pseudomelena, prin actiunea acidului 
sulfhidric asupra hemoglobinei).Sursa melenei poate fi reprezentata si de sangele inghitit provenind 
dintr-un epistaxis sau gingivoragie. Pentru aparitia melenei este necesara prezenta a minimum 50 ml 
sange in tubul digestiv pentru o perioada de minim 8 ore; dupa o sangerare de 1000 ml, melena 
continua 5 zile de la oprirea hemoragiei si hemotestul este pozitiv inca 3 saptamani. Aspectul este de 
scaun neformat, negru, lucios, de consistenta pastoasa, semilichida = aspect de "pacura" (hemoglobina 
este degradata prin actiunea acidului clorhidric si a bilirubinei). 

Hematochezia reprezinta exteriorizarea de sange proaspat si cheaguri prin defecatie. Este 
caracteristica hemoragiilor digestive inferioare dar poate aparea si intr-o HDS abundenta (peste 1000 
ml), asociata cu accelerarea tranzitului intestinal. 

Semnele sindromului anemic acut si ale hipovolemiei preced de obicei hematemeza si melena: 
slabiciune pana la lipotimie, tegumente palide si transpirate, anxietate, palpitatii, tahicardie, 
hipotensiune (TAs<100 mmHg), scaderea presiunii venoase centrale (PVC). 

Sangerarile cronice sunt hemoragii oculte, de intensitate mica, persistente, fara expresie clinica, 
evidentiabile doar prin teste de laborator. Nu dau modificari hemodinamice dar pot duce in timp la 
anemii cronice (feriprive). 

De retinut: 

-  hematemeza este urmata intotdeauna de melena. 

- melena este manifestarea cea mai frecventa a HDS. 

-  hematochezia este caracteristica HDI dar poate apare si intr-o HDS abundenta (peste 

1000 ml). 

- Mortalitatea prin HDS este ridicata 8 — 10%. 

Etiologie: 
A. Afectiuni digestive 

1. Esofagiene: varice esofagiene, esofagita acuta eroziva, ulcer peptic esofagian, tumori 
benigne sau maligne, traumatisme (corpi straini, iatrogene - explorari endoscopice, dilatatii 
instrumentale, biopsii), sindrom Mallory - Weiss, diverticuli esofagieni. 

2. Gastro-duodenale: ulcere gastrice/ duodenale, ulcer peptic postoperator, gastrita acuta/ 
cronica hemoragica, duodenite, boala Menetrier, tumori benigne/ maligne, hernie gastrica transhiatala, 
prolaps de mucoasa gastrica/ duodenala, diverticuli gastrici/ duodenali, traumatisme (prin corpi straini 
sau endoscopice), infectii (sifilis, tbc, herpes, citomegalvirus), ampulom vaterian, boala Crohn, 
volvulus gastric, gastrita de iradiere, anevrisme ale a. gastrice/ duodenale. 

3. Alte afectiuni digestive: ciroza hepatica, splenomegalii, tromboze (vena porta, artera 
splenica, vene suprahepatice - sindrom Budd-Chiari), hemobilie de cauza hepatobiliara - traumatisme, 
anevrism rupt de artera hepatica, litiaza, tumori de cale biliara - sau de cauza pancreatica - pancreatita 
acuta/ cronica, tumori - tesut pancreatic/ gastric heterotopic, hemangiom hepatic, boala celiaca 
hemoragica. 

B. Afectiuni extradigestive 

1. Hemopatii: purpura trombocitopenica idiopatica, hemofilia, purpura Henoch, purpura 
alergica, policitemia vera, leucemii, boala Hodgkin, hipoprotrombinemii, hipofibrinogenemii, 
fibrinolize, trombastenia Glanzmann, anemia pernicioasa, boala von Willebrand. 

2.Vasculopatii: ateroscleroza, hipertensiune arteriala,anevrism aortic disecant, anevrisme a. 
mezenterice/ hepatice, teleangiectazia ereditara hemoragica (boala Rendu - Osler), hemangioame/ 
varicozitati/ malformatii vasculare intestinale, vasculite, sarcomul Kaposi, fistula aorto-enterica. 

3. Boli sistemice: poliarterita nodoasa, sarcoidoza, mielomul multiplu, amiloidoza digestiva, 
lupus eritematos sistemic, sindromul Ehler - Danlos, pseudoxantoma elasticum, scorbut. 

4. Boli renale: uremie. 

5. Stress: -traumatisme canio-cerebrale, leziuni cerebrale, operatii intracraniene 

(ulcerul Cushing). 
-stari toxico-septice (ulcerul Billroth); 
-arsuri intinse (ulcerul Curling). 
C. Medicamente (aspirina, steroizi, indometacina, anticoagulante, citostatice, rezerpina, fenilbutazona, 
etc.). 
De retinut: 
Cele mai frecvente cauze de hemoragie digestiva superioara sunt: 
. ulcerul duodenal (40%) 
. ulcerul gastric (10 — 20%) 
. gastrita difuza (15 - 20%) 
. varice esofagiene (10%) 
. sindrom Mallory - Weiss (10%) 
. carcinom gastric (<5%). 


NP ANR 


Fiziopatologie: 


Indiferent de cauza care a produs hemoragia si de localizarea ei, organismul reactioneaza prin 2 
tipuri de modificari: 
e  hemodinamice 
e locale si generale datorate sangelui prezent in mod patologic in intestin: 
- prezenta sangelui in intestin accelereaza tranzitul la pacientii neoperati, in schimb 
a fost observata ca , la pacientii care au suferit interventii chirurgicale, reluarea 
tranzitului este incetinita in cazul hemoragiilor intestinale 
- pacientii aflati in coma, in special cei care sunt victime ale traumatismelor si 
arsurilor si au risc crescut de sangerare digestiva (sindromul Cushing) pot aspira 
sangele prezent in tractul digestiv superior si dezvolta bronhoalveolite secundare 
- bolnavilor cu ciroza hepatica le poate apare sau se poate agrava sindromul de 
encefalopatie portala. 

Etiopatogenie: 


Statistic, 75 - 80% din HDS se datoresc ulcerelor gastro-duodenale sau varicelor esofagiene rupte 
din cadrul hipertensiunii portale. 


Ulcerele gastro-duodenale. 

Sursa si patogenia sangerarii: 

- erodarea unei artere (ram ale a. gastrice stangi, gastroepiploice drepte, hepatice, pilorice, mai rar 
splenice in ulcerul gastric sau al a. gastroduodenale, pancreaticoduodenale superioare in ulcerul 
duodenal) de catre ulcerul angioterebrant ( fistula arteriala); 

- erodarea unei arteriole din submucoasa in ulcere mai recente; 

- ruperea capilarelor dilatate din zona de gastroduodenita periulceroasa; 

- erodarea unei vene (fistula venoasa); 

- extravazarea sangelui din tesutul de granulatie de la baza ulcerului (bogat vascularizat). 


Hipertensiunea portala. 

Sursa si patogenia sangerarii: - ruperea varicelor esofagiene / gastrice ce determina hemoragii deosebit 
de grave (mortalitate 50% la primul episod) deoarece se produc intr-o cavitate si asociaza tulburari 
grave ale hemostazei caracteristice cirozei hepatice (trombocitopenie, scaderea complexului 
protrombinic, scaderea fibrinogenului prin defect de sinteza si fibrinoliza crescuta). 

Cauzele ce duc la ruperea varicelor esofagiene sunt: 

- tulburari trofice ale mucoasei (anoxie, staza, hipoproteinemie); 

- eroziuni / ulcere gastrice (frecvente in ciroza); 

- modificari inflamatorii ale peretelui venos; 

- esofagita acuta de reflux (alcool, condimente). 

HTP = crestere anormala a presiunii din v. porta (>15mmHg) determinata de: 

- boli obstructive intrahepatice; 

- boli obstructive extrahepatice; 

- flux portal excesiv (fistula arterio-venoasa intre a. hepatica si v. porta sau a. si v. splenica). In 85% 
din cazuri, cauza HTP este ciroza hepatica (de cauze toxice, alcoolice, metabolice, biliare). 

HTP duce la cresterea presiunii in reteaua capilara digestiva cu formarea consecutiva de cai derivative 
hepatopete (in obstructiile prehepatice) = sistem port accesoriu sau hepatofuge (in obstructiile 
intrahepatice) = anastomoze cu sistemul cav superior/ inferior. 

Anastomozele portocave reprezinta comunicari naturale, directe intre sistemul port si circulatia 
cava, ce sunteaza filtrul sinusoidal hepatic. HTP duce la dilatarea anastomozelor portocave pana la 
efractii ale acestor anastomoze cu hemoragii secundare foarte importante. 

Importanta clinica au trei derivații: 1. anastomozele gastro-esofagiene; 

2. anastomozele rectale; 
3. anastomozele parietale. 

Anastomozele de la nivelul regiunii eso-gastro-tuberozitare au cea mai mare importanta. Aceste 
vene, situate submucos, realizeaza comunicari intre venele splenica, gastrice scurte si gastrica stanga 
(tributare sistemului port) si plexul venos periesofagian (tributar, prin venele azygos, pericardice si 
bronhice sistemului cav superior). In ciroza hepatica dilatarea acestor vene se face la presiuni >20 
mmHg si duce la aparitia varicelor esofagiene, prezente la 70% din pacientii cu ciroza hepatica. 


Ulcerul de stress. 

Sursa si patogenia sangerarii: - leziuni ce apar pe mucoasa anterior sanatoasa, determinate de 
ischemia mucoasei gastroduodenale si hiperaciditate, mai frecvente la nivelul stomacului, mai frecvent 
multiple si superficiale, cu evolutie rapida spre hemoragie (rar perforatie), uneori nedecelabile 
intraoperator sau endoscopic. 

Apar la pacienti cu sepsis, traumatisme severe, MSOF, arsuri grave, postoperator. 

Moutier le clasifica in functie de profunzimea leziunii astfel: 
1. abraziuni (focare de necroza punctiforma diseminate la nivelul mucoasei, 
nedepasind muscularis mucosae); 

2. eroziuni (exulceratii) ajung pana in submucoasa; 
3. ulceratii ajung pana in stratul muscular. 


Gastrita acuta difuza. 
Sursa si patogenia sangerarii: - hemoragii subepiteliale difuze ce pot asocia eroziuni ale mucoasei, 

datorate cel mai frecvent consumului de etanol si aspirina. 

De retinut: 

- ulcerul de stress apare la pacienti cu sepsis, traumatisme severe, MSOF, arsuri 
grave, postoperator. 

- Anastomozele portocave reprezinta comunicari naturale, directe intre sistemul 
port si circulatia cava, ce sunteaza filtrul sinusoidal hepatic. 

- Anastomozele de la nivelul regiunii eso-gastro-tuberozitare au cea mai mare 
importanta. 

- Gastrita acuta difuza este cauzata cel mai frecvent consumului de etanol si 
aspirina. 


Diagnosticul HDS: 
Cuprinde 3 etape: 1. Diagnosticul pozitiv de HDS. 

2. Diagnosticul de gravitate. 

3. Diagnosticul etiologic. 
1. Diagnosticul pozitiv de HDS: 
A. Anamneza pune in evidenta: 
1. Antecedente personale patologice: 
- antecedente de HDS, ulcer gastric/ duodenal confirmat, inclusiv cele operate (pot dezvolta ulcere 
peptice dupa interventii incomplete patogenic), hepatite cronice, ciroza hepatica, pancreatita acuta 
necrotico-hemoragica (HDS prin wirsungoragie sau perforatie 
gastrica); 
- antecedente operatorii (allogrefe vasculare ce pot dezvolta fistula protetico - enterica; 

interventii neurochirurgicale responsabile de aparitia ulcerului de stress); 

- traumatisme recente (contuzii abdominale forte). 
2.Consum cronic de etanol. 
3.Consum cronic de medicamente: antiinfalmatoare nesteroidiene, corticoterapie, anticoagulante, 
chimioterapice - antineoplazice, KCI. 
4.Episodul actual: 

- forma de exteriorizare a hemoragiei (hematemeza, melena, asocierea acestora = localizare inalta a 
sangerarii, eventual hematochezie = sangerare inalta masiva, activa, in desfasurare, asociata cu tranzit 
intestinal accelerat); 

- aspectul (hematemeza cu sange rosu si cheaguri = sangerare activa, recenta, de amploare - 500-800 
ml sange; hematemeza in "zat de cafea" = sangerare mai putin abundenta / ritm mai lent al sangerarii 
sau "coada" unei sangerari mai active); 

- cantitatea; 

- repetabilitatea sangerarii. 

Este important sa excludem falsele melene (ingestie de saruri de bismut, fier, carbune medicinal, 
alimente preparate cu sange, spanac, urzici, afine, dude), epistaxisul inghitit si hemoptizia. 

-simptomele prodromale: 

a. digestive: plenitudine gastrica, greata; 
b. anemia acuta si hipovolemia: slabiciune, lipotimie, palpitatii, anxietate, sete 
persistenta, transpiratii, paloare preced melena (cu 12 - 24 ore) si hematemeza. 


B. Examenul clinic general pune in evidenta: 
1. Semnele sindromului anemic acut: 


- tegumente si mucoase palide si transpirate; 

-puls rapid si depresibil, hipotensiune (TA poate fi normala la hipertensivi sau tineri), necesita 
urmarire in dinamica; in decubit si ortostatism TA scade cu >20 mmHg si pulsul creste. 

- pensarea diferentialei este un semn precoce al sindromului anemic acut.. 

2. Semnele bolii de la baza HDS: 

- ciroza hepatica (stelute vasculare, ascita, icter/ subicter, eritroza palmara, ginecomastie, 
circulatie colaterala, splenomegalie, etc.); 

- cancer gastric; 

- boala vasculara, etc. 

3.Obiectivarea melenei prin tact rectal si a hematemezei prin sonda de aspiratie nazo- 
gastrica. 


C. Examene paraclinice :hemoglobina, hematocrit, nr. eritrocite, uree, coagulograma. 

De retinut: 

- trebuie sa excludem falsele melene: ingestie de saruri de bismut, fier, carbune medicinal, 
alimente preparate cu sange, spanac, urzici, afine, dude), epistaxisul inghitit si hemoptizia. 

- TA poate fi normala hipertensivi. 

- pensarea diferentialei este un semn precoce al sindromului anemic acut. 


2. Diagnosticul de gravitate: 
Este esential pentru stabilirea conduitei terapeutice, foarte importanta fiind evaluarea in dinamica. 
Gravitatea HDS depinde de: 1. cantitatea de sange pierduta; 
2. ritmul pierderii; 
3.repetarea/ continuarea sub tratament a hemoragiei; 
4. varsta si tarele asociate ale bolnavului; 
5. sediul si natura leziunilor. 
1. Cantitatea de sange pierduta si ritmul pierderii se apreciaza prin urmarirea in dinamica a aspectului 
tegumentelor, TA, pulsului, Ht, Hb - v. clasificarea Orfanidi 
Orientativ: o hematemeza franca traduce o pierdere de minim 800 -1000 ml sange; asocierea 
hematemeza - melena traduce o hemoragie grava; melene repetate la intervale mici, eventual asociate 
cu hematochezie traduc un ritm rapid de pierdere, cu cat intervalele de repetare sunt mai mici, cu atat 
mai grava este hemoragia. 
3. Continuarea sangerarii sub tratament se traduce clinic prin: persistenta setei, nelinistii, 
vasoconstrictiei periferice (paloare + extremitati reci) si paraclinic prin: TA si puls instabile in decubit 
dorsal, modificate in sezut; PVC <6 cmH20O; sange proaspat evacuat pe sunda nazo-gastrica; debit 
urinar <30 ml/min. Repetarea sangerarii se traduce prin scaderea TA initial stabilizata si reaparitia 
semnelor sindromului anemic acut. 
4. Varsta si tarele asociate ale bolnavilor. Tinerii au mijloace de compensare eficace ce pot mentine 
TA in limite normale chiar la o sangerare masiva spre deosebire de varstnici care au o reactivitate 
vasculara si hemostaza mult diminuata, varsta inaintata( > 50 ani) fiind astfel factor agravant. 
Tarele asociate (ateroscleroza, HTA, ciroza, diabetul zaharat, insuficienta respiratorie, insuficienta 
renala) au deasemenea efect agravant. 
5. Sediul si natura leziunilor: 
- HTP, ciroza hepatica, carcinomul hepatic reprezinta factori agravanti; 
- ulcerul gastric are un indice mai mare al mortalitatii fata de cel duodenal; 
- proximitatea ulcerului fata de arterele mari reprezinta factor agravant; 
- sangerare activa = factor agravant. 


Clasificarea ORFANIDI: (clinica si paraclinica) 


HD mica -- pierdere< 500 ml (8-10 % din volemie ) Ht > 35 % 
-- TA si AV normale Hb > 60% 
(10-12 gl) 
HD mijlocie -- pierdere intre 500 si 1000 ml ( 10- 20% | Ht= 25 — 30% 


din volemie) Hb= 8 — 10% 
-- TA sist > 100, AV <100 

--Indice Algover (AV / TA)<1 

-- Vasoconstrictie periferica (extremitati reci, 

palide, lipotimie in ortostatism) 

HD mare --pierdere intre 500 si 1000 ml ( 30-40 % | Ht <25 % 
din volemie) Hb= 5-8 % 
--  TA<I00,cu tendinta la scadere, 
AV> 100-120 
--  lipotimie,transpiratii reci, tahipnee, 
oligurie 
HD foarte grava -- pierdere de 2000-3000 ml(>50 % din 
volemie) 
-- TA< 70 mmHeg,puls filiform, slab 
perceptibil 
-- AV /TA> 1,5 
HD cataclicmica -- viteza si volumul pierderilor de sange duc 


rapid la decese, inainte de a se putea interveni 
terapeutic 


De retinut: 
- foarte important este evaluarea pacientului in dinamica. 
- ulcerul gastric are un indice mai mare al mortalitatii fata de cel duodenal. 


3. Diagnosticul etiologic: 
Se realizeaza prin examen clinic si paraclinic adaptat fiecarui caz (in functie de gravitatea si raspunsul 
la tratamentul conservator) astfel: 
- bolnavii ce raspund la reechilibrarea hemodinamica pot fi investigati complex pentru precizarea 
diagnosticului etiologic; 
- bolnavii socati, la care sangerarea masiva continua in ciuda tratamentului, vor fi supusi interventiei 
chirurgicale de urgenta, diagnosticul etiologic stabilindu-se intraoperator. 
1. Examen clinic. 
Anamneza si examenul fizic permit urmatoarele ierarhizari: 
a. cauza certa de HDS: 
- circumstante generatoare de gastroduodenite hemoragice si exulcerative (soc chirurgical, infectios, 
arsuri, consum recent de medicamente ulcerogene); 
- recidiva hemoragica in conditiile unei boli digestive cunoscute (ulcer, polipoza, ciroza 
hepatica); 
- boli digestive cunoscute cu potential hemoragic (boala Crohn, diverticuli, rectocolita 
ulcero-hemoragica); 
- ulcer de stress (arsuri, traumatisme, operatii). 


b. cauza probabila de HDS: 

- dupa antecedente (uzul anumitor medicamente, simptome revelatoare pentru anumite 
cauze); 

- teleangiectazii (boala Rendu - Osler); etc. 


c. cauza posibila de HDS se stabileste in functie de frecventa statistica, grupa de risc (varsta, sex, 
boli asociate, antecedente heredo-colaterale). 


2. Examene paraclinice 
Exista trepte secvențiale de diagnostic: 
a. Investigatiile de prima urgenta sunt : - grup sanguin, compatibilitate; 
- Hb, Ht; 
- coagulograma; 
- probe functionale hepatice si renale. 
Acestea sunt esentiale in vederea eventualelor transfuzii sau a unei interventii chirurgicale de urgenta. 

b. Examenul endoscopic de urgenta reprezinta cea mai utilizata metoda de precizare a sediului si 
naturii leziunii in HDS - chiar in plina sangerare si in conditii de soc (instabilitate hemodinamica) - 
permitand un diagnostic precoce si orientand decizia terapeutica, fiind totodata o potentiala metoda 
terapeutica: 
- in varice esofagiene (sclerozare, ligatura cu benzi elastice); 
- in ulcere hemoragice (electro/ termo/ fotocoagulare; injectare de substante local - alcool, adrenalina; 
aplicare de agenti topici; sutura helicoidala sau tamponada cu balonase). 
Are o eficienta diagnostica in plina sangerare de 95%, aceasta scazand ulterior la 80%, motiv pentru 
care se recomanda efectuarea ei in primele ore de la declansarea hemoragiei. 
Poate vizualiza : 

e in plina sangerare: sangerare in”panza”, leziuni punctiforme active. 

e  Stigmate de sangerare recenta : cheaguri aderente, petesii, vase vizibile, ulceratii simple 

Dieulafoy. 

e Leziuni cu potential de sangerare. 

e Leziuni cu risc de resangerare: ulcere cu vas vizibil. 
Pe baza imaginilor mai sus mentionate, s-a efectuat clasificarea Forrest: 

Fi„— sangerare in jet, cu originea arteriala. 

Fm — scurgere lenta nepulsatila a sangelui dintr-o leziune. 

Fira — vase vizibile. 

Fw- cheag aderent. 

Fuc— baza de culoare neagra a leziunii. 

Fm- stigmat de sangerare. 
Studiile au aratat ca in stadiile F 1, Fia si Fm exista o posibilitate mai mare de resangerare. 


c. Investigatiile de laborator: 

- Hb, Ht, nr. de eritrocite necesita determinare in dinamica pentru ca pot avea valori normale la 
debutul hemoragiei.Hematocritul se modifica la circa 30 minute de la debutul hemoragiei. Valorile 
reale aparand la 24 - 36 ore cand hemodilutia e maxima. 

- leucocitele si trombocitele sunt crescute la 2-5 ore in hemoragiile mari (leucocitoza >10000/mmc) 
prin mobilizare din sectorul microcirculatiei (datorita stimularii catecolaminice) si din maduva 
hematogena (prin stimulare cortizolica); 

- VSH crescut prin hemodilutie; 

- proteine serice crescute prin modificari reactive; 

- hiperglicemie tranzitorie prin hipercatecolaminemie initiala si apoi prin hipercortizolemie; 
-hiperazotemie, acidoza metabolica, tulburari hidro-electrolitice, hiperbilirubinemie, urobilinogenemie 
(in hemoragii severe); 

- uree sanguina crescuta >24 ore in hemoragiile mari prin hiperamoniogeneza intestinala crescuta 
datorita degradarii sangelui in intestin sau prin insuficienta renala functionala. Se normalizeaza la 3-5 
zile de la incetarea hemoragiei; 

- reticulocitoza; numaratoarea reticulocitelor este un test care efectuat la oprirea hemoragiei apreciaza 
modalitatea de raspuns a maduvei osoase hematogene. 

-coagulograma si teste hepatice modificate; 

- la cirotici putem gasi pancitopenie, hipoproteinemie, hiperamoniemie cu valoare diagnostica, in 
aprecierea riscului operator si a prognosticului. 

- ionograma si echilibrul acido-bazic: markei importanti ai starii bilogice a pacientului, dar si ai 
raspunsului la tratament. 


d. Tranzitul baritat gastro-duodenal. 

Se poate efectua dupa primele 24 ore, de preferat dupa oprirea hemoragiei, posibil si in plina 
hemoragie dar la bolnavi stabil hemodinamic.Se apeleaza la aceasta investigatie cand examenul 
endoscopic este negativ. Pentru leziunile superficiale poate fi insa utilizata tehnica in dublu contrast, 
datorita careia se vizualizeaza sursa HDS in 80-85% din cazuri. Are valoare relativa pentru ca: 

- poate evidentia o leziune ce nu reprezinta adevarata sursa a hemoragiei; 

-craterul ulceros poate fi obstruat de un cheag, nemiafiind vizibil radiologic. 

Poate evidentia: - tumori, stenoze, diverticuli; 

- posibile nise/ semne indirecte ale bolii ulceroase; 
- varicele esofagiene (in procent mai mic ca examenul endoscopic). 


e. Arteriografia selectiva si supraselectiva celio-mezenterica evidentiaza: 

- hemoragii arteriale din zone profunde, inabordabile endoscopic; 

- hemoragii venoase prin semne indirecte (lacuri opace intraluminal); 

- hemoragiile capilare sunt deseori omise pentru ca e necesar un debit de minim 0,5 ml/ 
min pentru vizualizarea arteriografica a sangerarii; 

- permite instilarea de substante hemostatice la nivelul vasului ce sangereaza (embolizare 
sau vasopresina ) = metoda terapeutica; 

-poate decela afectiuni rare (hemobilia, teleangiectazia hemoragica ereditara, diverticuli 
hemoragici; 

- este mai utila in diagnosticul etiologic al HDI. 


f. Scintigrafia secventiala abdominala. 
Este metoda cea mai precisa de diagnostic, avand avantajul ca este neinvaziva, poate evidentia 
hemoragii intermitente sau cu debit scazut. Singurul dezavantaj este ca nu poate fi utilizata la femeia 
insarcinata.Consta in administrare i.v. de hematii/ albumina marcate cu Te 99 si detectarea lor in tubul 
digestiv.Poate evidentia: 
- sangerari cu debit>0,05 - 0,1 ml/ min, nedetectate de arteriografie si inaccesibile endoscopic; 
-localizeaza sangerarea dar nu poate preciza tipul afectiunii; 
-mai utila in diagnosticul etiologic al HDI. 


3.Explorarea introperatorie 


a. Explorare externa vizuala si palpatorie: 

-a fetei ventrale a stomacului, duodenului, curburilor si fornixului gastric, a hiatusului esofagian, a 
ficatului, splinei, circulatiei venoase mezenterice (pentru ciroza cu decompensare vasculara). 
Examinare palpatorie din aproape in aproape. 

- sectionarea lig. gastro-hepatic si explorarea marginii posterioare a micii curburi gastrice si partial a 
fetei posterioare; 

- sectionarea intre ligaturi a lig. gastrocolic pe o lungime de 10-15 cm permite un abord bun al fetei 
posterioare gastrice si a duodenului in portiunea mobila; 

- prin decolarea duodenului (manevra Kocher) se verifica fata posterioara a DII si cele doua margini. 
Daca explorarea externa ramane negativa se practica: 


b. Gastrotomie exploratorie: 
- minima (in vecinatatea unei zone de leziune dubioasa); 
-larga (longitudinala, transversala sau oblica): Incizia seroasei, hemostaza in submucoasa, deschiderea 
stomacului ( se spala cu SF dupa golire), urmata de explorarea fetei interne a stomacului din regiunea 
antropilorica (dupa blocarea refluxului biliar cu mesa in duoden), regiune corporeala si fornixul, 
deplisand pliu cu pliu; pentru fata posterioara sa introduce mana intr-o bresa din ligamentul gastro- 
hepatic si se aduce in plaga de gastrotomie fata mucoasa a peretelui posterior gastric. Gastrotomia larga 
longitudinala se intinde de la 3 laturi de deget sub cardie pana in regiunea antrului. Inchiderea 
gastrotomiei se face in doua straturi. 

Este utila in: ulcere gastrice/ duodenale fara expresie pe seroasa; ulcere gastrice plane; ulcere 
duodenale posterioare; ulcere acute de stress; sindrom Mallory - Weiss. Atentie la posibilitatea 
existentei a duoa leziuni! 


c. Duodenotomia este uneori necesara - se face incizie "calare pe pilor" ce realizeaza prin sutura 
piloroplastia. 

De retinut: 

- examenul endoscopic este cea mai utilizata metoda de precizare a sediului HDS. 

- se recomanda efectuarea EDS in primele ore de la debutul hemoragiei. 

- in stadiile F I, F Ia si F IIb exista o posibilitate mai mare de resangerare. 

- Hb, Ht, nr. de eritrocite pot avea valori normale la debutul hemoragiei. 

- se efectueaza tranzitul baritat gastro-duodenal cand examenul endoscopic este 
negativ. 

- arteriografia celio-mezenterica permite instilarea de substante hemostatice — 
embolizare — metoda terapeutica. 

- scintigrafia secventiala abdominala este metoda cea mai precisa de diagnostic. 

- intraoperator putem descoperi doua leziuni. 


Tratamentul HDS 
Este nuantat in functie de gravitatea cazului. 
Cuprinde : 1. Masuri de sustinere a functiilor vitale (resuscitative). 
2. Masuri de oprire a hemoragiei. 
3. Tratamentul patogenic al bolii de fond (cand e posibil). 
Metode terapeutice: A. Medicale. 
B. Chirurgicale. 


A. Tratamentul medical. 
a. Masuri de prima urgenta: 
-internare obligatorie in spital; 
-decubit dorsal cu membrele inferioare usor elevate deasupra planului orizontal; 
-monitorizarea constantelor vitale (AV, TA, frecventa respiratorie, temperatura); 
-cateterizare a 2 vene periferice/ cateter plasat central pe care: 

*se recolteaza: grup sanguin, Ht, Hb, Nr. eritrocite, nr. trombocite, teste de coagulare, uree, 
amoniemie, etc. 

*se instituie terapie de reumplere volemica; 
-monitorizare PVC; 
-oxigenoterapie; 
-sonda de aspiratie nazo-gastrica (subtire, transparenta) ce ne da informatii despre locul/ continuarea 
sau nu a sangerarii, estimeaza pierderile, poate permite evacuarea unui eventual cheag sanguin, 
permite spalarea stomacului cu solutii reci. Mentionam ca sonda nazo-gastrica trebuie 
repermeabilizata intermitent pentru a nu fi obstruata de cheag. 
-sonda de cateterizare a vezicii urinare pentru monitorizarea diurezei (avem astfel controlul functiei 
renale si al eficientei resuscitarii); 
- masuri speciale pentru HDS prin varice esofagiene rupte (administrarea de hepatotrofe, sange 
proaspat, profilaxia encefalopatiei prin clisme evacuatorii si antibioterapie pentru inhibarea florei 
amoniogenetice, sonda Blakemore, hemostaza endoscopica in urgenta imediata). 


b. Refacerea volemica si a capitalului hematic: 

- perfuzie cu solutii cristaloide (Ringer, ser fiziologic), solutii coloidale tip albumina umana pana la 
determinarea grupului sanguin, Rh, compatibilitatii. Ele pot compens pierderi de pana la 1 litru de 
sange fara sa fie nevoie de transfuzie. Aceste solutii au o mica stabilitate vasculara (pentru solutiile 
salina remanenta intravasculara fiind de 1/3). Realizeaza o hemodilutie utila pentru ca scade 
vascozitatea si favorizeaza disocierea oxihemoglobinei. Cantitatea administrata variaza functie de 
deficitul volemic si raspunsul la tratament si trebuie limitata la pierderi al bolnavii cu decompensare 
ascitica. 

- solutiile de plasmaexpanderi (amidon, gelatina, dextrani) cresc remanenta intravasculara a solutiilor 
saline dar au prorietati antiagregante, de aceea se administreaza dupa realizarea hemostazei si cu 
prudenta la hepatici (unde se prefera albumina si plasma proaspata); pot fi utilizate in hipovolemii 
severe. 

- transfuzii cu sange izogrup sau produsi de sange (la hipertensivi se prefera masa eritrocitara pentru a 
evita supraincarcarea volemica; la cirotici sangele proaspat aduce factori de coagulare si scade 
amoniemia; la cei cu IRA Ht trebuie mentinut in jur de 25% iar la coronarieni in jur de 33% pentru a 
nu agrva ischemia.Cantitatea administrata ideal e de ml/ml rapid, pana la valori TAs de minim 
100mmHg. 

Transfuziile masive (>1/2 volemie/ 24 ore) necesita corectii: 

-alcalinizare cu THAM sau bicarbonat de Na 1,4% 

-Ca gluconic (1g/500ml sange); 

- glucoza tamponata cu insulina; 

- tonicardiace. 
Un raspuns bun la echilibrarea volemica si hematica consta in: 

-TA creste si se mentine peste 100mmHg; 

- AV<100/min; 

- PVC>8-10 cmH2O 

-diureza>80-100 ml/ora; 

-Ht, Hb, semne clinice ameliorate urmarite in dinamica. 
Exista situatii care necesita obligatoriu transfuzii: hemoragiile la anemici, la cei cu tulburari de 
coagulare, care nu raspund la tratament. 


c. Hemostaza prin mijloace conservatoare. 

Reprezinta o terapie multimodala ce incearca: 

1. contracararea starii de hipocoagulare (tratament procoagulant): 

- plasma proaspata congelata (PPC); 

-masa trombocitara (in trombocitopenii); 

-vit K, Ca gluconic, venostat, ethamsilat, adrenostazin; 

-medicatie antifibrinolitica (AEAC 10-20 g/ 24 ore; fibrinogen; trasylol; 
crioprecipitat; sange proaspat); 

-concentrat plachetar, factori specifici de coagulare. 

2. combaterea secretiei acide: 

- incepe cu instituirea aspiratiei nazo-gastrice. 

Sonda nazo-gastrica are trei mari avantaje: 

e confirma si monitorizeaza evolutia sangerarii; 

e permite evacuarea sangelui si spalarea stomacului pentru fibroscopie; 

e permite administrarea de substante alcalinizante, citoprotectoare, vasoconstrictoare locale, 
inhibitori ai secretiei gastrice (ser fiziologic rece, bicarbonatat, hidroxidde aluminiu, efedrina, 
noradrenalina, prostaglandine A, E). 

-antiacide administrate parenteral (inhibitori de pompa de protoni - omeprazol, anti H2 - famotdina, 
sucralfat); 

-refrigeratia gastrica a fost abandonata datorita susceptibilitatii la tulburari cardiace de ritm, efectului 
negativ al vasoconstrictiei indelungate. S-a constatat ca la 15 grd. scade fluxul sanguin dar si timpii de 
sangerare, de coagulare. 

3.administrarea parenterala de vasoconstrictoare splanhnice (dezavantaj: precipita accidente ischemice 
- efectele adverse sunt contracarate prin administrarea de nitroglicerina); 

- vasopresina 20 U/100ml glucoza 5%/ 15 min;are efect de scurta durata, opreste HDS in 75% cazuri, 
scade presiunea portala. 

-somatostatin (250 mg/ora) are efecte secundare mai reduse; scade presiunea portala, e eficienta in 
ulcer, gastrita, varice rupte. 

4. propranololul previne hemoragia prin varice esofagiene rupte/ gastrita eroziva; NU e indicat in plina 
hemoragie pentru ca scade debitul cardiac. 

5. alte masuri terapeutice utile la bolnavii cu HDS: 

- anxiolitice si tranchilizante (contrindicate in HTP); 

-evacuarea sangelui din intestin prin clisma evacuatorie pentru a preveni hiperamoniogeneza 
intestinala. 


In 60-70% din cazuri, sangerarea se opreste sau e sub control, volumul circulant e restaurat si ne 
permite reevaluarea clinica prin endoscopie digestiva superioara care pune diagnosticul de certitudine 
etiologic si permite tratament specific: 


I. Tratament endoscopic (hemostaza endoscopica - mentionata anterior) 
II. Tratamente arteriografice: 
-embolizare (cu Gelfoam, polivinilalcool, produsi autologi); 

- injectare de vasopresina; 

- sunt portosistemic intrahepatic transjugular prin tub introdus pe cale arteriografica. 

Dezavantaje: 

- complicatii locale (ischemizare cu necroza si perforatie; spasm arterial, perforatie vasculara; 
trombemolism) 

- complicatii generale (accidente coronariene, cerebrale). 

III. Tamponament cu sonda cu dublu balonas (Sengstaken - Blakemore) pentru varice esofagiene 
rupte. Aceasta controleaza hemoragia in 80 % din cazuri, dar prezinta inconveniente: 

- ulcer al mucoasei esofagiene, necroza prin leziuni de decubit (de aceea sonda se mentine maxim 48 
de ore, cu decomprimari repetate); 

-ruptura de esofag prin hiperinflatia balonasului esofagian; 

-aspiratie traheala (sindrom Mendelsohn); 

-durere, discomfort; 

-pneumonie, edem pulmonar acut; 

-dureri precordiale, aritmii, stop cardiac; 

-resangerare la scoaterea sondei (20-50% din cazuri). 

90% din HDS se opresc sub tratament medical. Tratamentul conservator se continua pana la luarea 
deciziei terapeutice (interventie chirurgicala "la rece” daca exista indicatie sau continuarea 
tratamentului conservator). In urmatoarele 24 ore se mentine post alimentar absolut, in a doua zi se 
continua cu administrare de lichide reci, urmand ca alimentele solide sa se introduca progresiv in zilele 
urmatoare. 

10% din HDS necesita tratament chirurgical de urgenta (HDS continua sub perfuzie si transfuzii). 
De retinut: 

- internare obligatorie in spital. 

- sonda nazo-gastrica trebuie repermeabilizata intermitent pentru a nu fi obstruata de cheag. 

- monitorizarea diurezei. 

- solutiile cristaloide pot compensa pierderi de pana la 1 litru de sange fara sa fie nevoie de 
transfuzie. 

- la hipertensivi se fac transfuzii cu masa eritrocitara pentru a se evita supraincarcarea 
volemica. 

- hemoragiile la anemici si la cei cu tulburari de coaugulare necesita obligatoriu transfuzii. 

- propranololul nu e indicat in plina hemoragie pentru ca scade debitul cardiac. 

- anxioliticele si tranchilizantele sunt contraindicate in HTP. 

- sonda Sengstaken — Blakemore se mentine maxim 48 de ore cu deomprimari repetate. 

- 10% din HDS necesita tratament chirurgical de urgenta. 


B. Tratamentul chirurgical. 
Indicatii: 
1. Hemoragie cataclismica (pierderi de peste 40-50% din volumul sangvin). 
2. Hemoragie grava asociata cu hipotensiune 

-daca necesita > de 1,5 litri sange pentru resuscitarea initiala 

-sangerare continua cu ritm>400 ml/8 ore 

-coronarieni, ATS, >60 ani. 
3. Hemoragie ce nu se opreste inciuda tratamentului medical aplicat corect (mortalitatea creste mult la 
>2500 ml sange transfuzat. 
4. Hemoragii ce se repeta dupa ce initial s-a oprit(1/4 din pacienti resangereaza, la acestia mortalitatea 
fiind de 30% fata de 3% la cei ce nu resangereaza); 
5. Criterii lezionale - ulcere cu fistula vasculara; 

-ulcere gastrice gigante (risc de resangerare in scurt timp foarte mare) 
6. Situatii speciale - refuzul transfuziei 
-grup sanguin rar pentru care nu exista sange suficient disponibil. 


Procedee operatorii 

A. Ulcere gastroduodenale hemoragice. 
Indicatia: orice ulcer hemoragic trebuie operat mai devreme sau mai tarziu! 
Exceptii: -tineri cu reactivitate vasculara buna, fara trecut ulceros / cu hemoragie mica 
sau medie oprita conservator, cu leziune ulceroasa mica endoscopic. 
-varstnici politarati cu hemoragie mica inaugurala; 
-prima hemoragie fara suferinta gastroduodenala cunoscuta /cu suferinta 
gastroduodenala cunoscuta, incorect tratata; 
-factori iatrogeni (salicilati, corticoizi, etc.); 
-ulcer cu hemoragie mica / medie asociat cu boli grave (neoplasme, cardiopatii, 
etc.), suferinte organice decompensate; 
-diagnostic incert; 
-refuzul tratamentului chirurgical; 
-teste de coagulare modificate (se corecteaza mai intai deficitul hematologic). 
Urgente imediate: - varsta >60 ani, fara tare decompensate, cu antecedente hemoragice; 
- concomitenta ulcer perforat - ulcer hemoragic; 
- hemoragie grava / foarte grava cu ulcer cunoscut, cu evolutie 
indelungata; 
- hemoragii recidivate la intervale mici de timp. 
Urgente amanate (24 - 48 ore): 
-hemoragie oprita, pacient reechilibrat prin tratament conservator; 
-ulcere gastrice confirmate; 
-ulcere duodenale cronice cu hemoragie mica / moderata, cu strare 
; generala buna, echilibrat hemodinamic. 
Obiective: - hemostaza definitiva 
-tratamentul curativ al bolii de fond 
-profilaxia recidivelor ulceroase. 


Procedee operatorii: 

1. rezectie gastrica 2/3 cu gastroduodenoanastomoza (indepartarea leziunii = tratament patogenic). 
2.vagotomia tronculara bilaterala (VTB) subdiafragmatica + bulbantrectomie pana la 
hemigastrectomie (cu ridicarea leziunii) + gastroduodenoanastomoza (GDA) tip Pean- Billroth I - cele 
mai bune rezultate la ora actuala in ulcerul duodenal; 

3. ulceroexcizie +VTB +piloroplastie sau 
4. hemostaza in situ + VTB+ piloroplastie la bonavii a caror stare nu permite extinderea interventiei 
sau in localizari ale ulcerului ce nu permit rezectie (sau excizie). 


Cazuri particulare: 
a. ulcere juxtacardiale - rezectie in scara tip Pauchet (ridica leziunea); 
-rezectie de excludere tip Kelling Madlener + hemostaza in situ, 
cu biopsie obligatorie. 
b. ulcere duodenale postbulbare / DII 
- hemostaza in situ + rezectie de excludere 2/3 cu anastomoza gastro-jejunala; 
- hemostaza in situ + vagotomie + piloroplastie (la tarati). 
c. ulcere duble (gastrice / duodenale) - rezectie ce cuprinde ambele leziuni. 
d.ulcere recidivate (anastomotice) - degastrogastrectomie cu anastomoza gastroduodenala 
tip Pean sau gastrojejunala pe ansa in Y + vagotomie. 
e. ulcer gastric cu benignitate confirmata la pacienti tarati / socati 
- ulceroexcizie (sau hemostaza in situ) +/- vagotomie si piloroplastie. 
f. ulcere nedescoperite - rezectie gastrica oarba Wangensteen; 
-antrectomie + piloroplastie + vagotomie. 
g. ulcer perforat si hemoragic 
- rezectie gastrica; 
-ulceroexcizie + piloroplastie + hemostaza in situ + vagotomie. 

B. Ulcere acute (de stress). 

Ridica mari probleme de tactica chirurgicala legata de: localizare, numaru leziunilor, si afectiunile 
concomitente (sepsis, arsuri intinse, etc.) ce impun o hemostaza perfecta care sa evite reinterventia 
asociata in cazul de fata cu o mortalitate de cca. 80%. 

Frecvent este necesara gastrotomia exploratorie: 

- ulceratii multiple antrale si duodenale impun hemigastrctomie + vagotomie; 

-ulceratii duodenale unice - vagotomie + piloroplastie + hemostaza in situ; 

-ulceratii gastrice unice - vagotomie + ulceroexcizie si sutura + piloroplastie; 

-ulceratii corporeofundice / pe toata mucoasa gastrica cu hemoragie mica / moderata si stare generala 
buna - hemostaza in situ + piloroplastie + vagotomie; daca se asociaza cu stare grava - rezectie 
gastrica totala / subtotala. 


C. Tumori gastrice 

- benigne: rezectie gastrica limitata. 

- maligne: ideal, rezectie cu intentie de radicalitate, in limite oncologice; 
frecvent insa se practica rezectie paleativa de hemostaza / hemostaza in situ 
pentru tumorile nerezecabile. . 


D. Sindrom Mallory - Weiss: 
-electrocoagulare endoscopica; 
- gastrotomie larga cu sutura zonelor de dilacerare mucoasa. 


E. Diverticuli (esofagieni / gastrici / duodenali): - diverticulectomie. 


F.Hernia hiatala poate produce HDS prin: 
- esofagita cu ulceratii multiple; 
- ulcer esofagian; 
- ulcer gastric la nivelul coletului herniar. 
Obiectiv: - cura herniei hiatale (rar in urgenta). 
Pentru ulcerul hemoragic: - gastrectomie polara superioara; 
- esogastrectomie polara superioara. 


G. Varice esofagiene rupte. 
Exista o gama larga de interventii chirurgicale ce se incadreaza in trei categorii: 
1. Ligatura directa a varicelor prin abord transgastric sau transtoracic. 
2.Intreruperea surselor de vascularizatie ce alimenteaza varicele: 
-transectiune esofagiana si reanastomoza (actualmente efectuata mecanic); 
-transectiune gastrica superioara Tanner; 
- devascularizare esogastrica asociata la procedeele de mai sus sau operatia Hassab 
(scheletizare completa a marii si micii curburi + splenectomie); 

-esogastrectomie polara superioara; 
-sutura cu fir continuu a plexului venos de la nivelul cardiei prin gastrotomie  deconexiunea Skinner 
- Suteu; 
-operatia Sugiura: dublu abord toracic si abdominal de devascularizare, transectiune  esofagiana si 
splenectomie. 
Aceste doua tipuri de interventii sunt urmate de recidive hemoragice in cateva luni in 80% din cazuri. 
3. Suntul porto-cav in urgenta: 
- dificil de realizat tehnic si cu mortalitate mare postoperatorie; 
-da hemostaza durabila prin decompresiunea sistemului port, dar e insotit frecvent de 

encefalopatie; 
-cele mai utilizate sunt suntul porto-cav termino-lateral si suntul mezocav; 
-indicatie au ciroticii ce nu ar deveni ulterior candidati la transplant hepatic. 

De retinut: 

- orice ulcer hemoragic trebuie operat mai devreme sau mai taziu. 

- vagotomia tronculara bilaterala subdiafragmatica + bulbantrectomie pana la 
hemigastrectomie (cu ridicarea leziunii) + gastroduodenoanastomoza tip Pean- Billroth I — 
cele mai bune rezultate la ora actuala in ulcerul duodenal. 

- in ulcerele de stress frecvent este necesara gastrotomia exploratorie. 

- suntul porto — cav este insotit frecvent de encefalopatie. 

OCLUZIA INTESTINALĂ 


Prof. Dr. Mircea Beuran, Dr. Silviu Motreanu 
Generalităţi 


Definiţie 
Ocluzia intestinală reprezintă un sindrom rezultat în urma opririi tranzitului intestinal împreună cu 
consecinţele derivate din aceasta. 


Etimologie 

Terminologia utilizată cuprinde denumirile: ocluzie (provenit din latină — occludere = a astupa, a 
închide), obstrucţie (din latină — obstructus = obstacol), ileus (din greacă — eileos, eilein = a strânge, a 
răsuci). Termenii de ocluzie sau obstrucţie se utilizeaază pentru un blocaj mecanic rezultat dintr-o 
anomalie structurală ce realizează o barieră fizică progresiei conținutului intestinal. Termenul ileus 
este de obicei rezervat varietăților funcționale sau paralitice de ocluzie, cu toate că asocierea nu este 
corectă etimologic. 


Ocluzia intestinală este determinată de o varietate de procese patologice. În ţările dezvoltate cauza 
principală a ocluziei este reprezentată de aderenţele postoperatorii (60%), fiind urmată de neoplazii 
(aparținând în special sferei colorectale), defecte parietale abdominale (hernii, eventraţii) şi boala 
Crohn. Intervenţiile chirurgicale la nivelul abdomenului inferior şi cele pelvine duc la ocluzie mai 
frecvent decât cele practicate la nivelul tractului digestiv superior. 


Aproximativ 20% din pacienţii internaţi cu abdomen acut prezintă ocluzie intestinală. Ocluzia 
intestinală constituie o urgenţă chirurgicală. Remisiunea spontană este rară, de aceea diagnosticul 
compromiterea integrității vascularizaţiei intestinale, poate duce la necroză sau perforație. 
Morbiditatea şi mortalitatea sunt în mod direct dependente de cauza ocluziei şi de mecanismul 
ischemiant sau neischemiant al acesteia. Mortalitatea pe ansamblu atinge valori de 10%. Mortalitatea 
din ocluziile cu strangulare şi necroză a peretelui intestinal, netratate, este de 100%. Tratate chirurgical 
în primele 24-36 de ore, mortalitatea se reduce la 5-8%, însă amânarea intervenției chirurgicale peste 
acest interval duce la o rată a mortalităţii de 25-30%. Ocluzia asociată ischemiei mezenterice poate 
duce la o mortalitate de peste 70%. 


Ocluzia intestinală afectează toate grupele de vârstă, fiind determinată bineînţeles de cauze şi 
mecanisme specifice fiecăreia. Nu există predispoziție rasială pentru apariţia ocluziei intestinale. 


De reţinut 
-  ocluzia intestinală: sindrom rezultat în urma opririi tranzitului intestinal împreună cu 
consecinţele derivate din aceasta. 
-  ocluzia intestinală este determinată de o varietate de procese patologice. 
- aproximativ 20% din pacienții internaţi cu abdomen acut prezintă ocluzie intestinală. 
- mortalitatea pe ansamblu atinge valori de 10%, iar în ocluziile cu strangulare şi necroză a 
peretelui intestinal, netratate, este de 100%. 


Etiopatogenie 


Multitudinea etiologică a ocluziilor intestinale permite clasificarea acestora după mai multe criterii. 
1. În funcţie de mecanismul obstructiv, ocluziile pot fi mecanice (organice) sau funcţionale 
(dinamice). 
a. În ocluziile mecanice, lumenul digestiv nu este liber, continuitatea digestivă fiind 
întreruptă. Sediul obstacolului în raport cu peretele tractului digestiv poate fi : 
i. Luminal, cauzele ce acționează prin acest mecanism, situate în lumenul 
digestiv, relativ neobişnuite, fiind : 

l. corpi străini înghițiți (de obicei un corp străin ce depăşeşte pilorul 
traversează restul intestinului fără dificultate, oprindu-se la anumite 
nivele de îngustare fiziologică — regiunea ileocecală, sau patologică — 
stenoză, anastomoză anterioară). 

2. bezoari (fitobezoar, tricobezoar — bolusuri digestive patologice 
rezultate prin aglomerarea şi impactarea de resturi vegetale 
nedigerabile, respectiv de fire de păr). 

3. paraziți — Ascaris lumbricoides. 

4. calculi biliari, în contextul unei fistule colecistoduodenale (ileusul 
biliar). 

5. meconiu întărit, determinînd ocluzie la nivelul ileonului distal la 
pacienți cu fibroză chistică. 

6. impactare fecală colică (obstipație). 

ii. Intramural (intrinsec), leziunile ocluzive situându-se în grosimea peretelui 
intestinal : 

1. atreziile şi stenozele intestinale la nou-născuţi. 

2. îngroşarea peretelui intestinal cu compromiterea lumenului, la 
pacienți cu boală Crohn (îngroşarea asociază episoade recurente de 
ocluzie parţială). 

3. tuberculoza intestinală. 

4. stenozele intestinale secundare ulceraţiilor induse de consumul de 
tablete ce conţin săruri de potasiu, antiinflamatorii nesteroidiene sau 
datorate radioterapiei; stenozele diverticulare sau ischemice. 

5. hematoame intramurale posttraumatice sau apărute în contextul 
tratamentului anticoagulant cu doze crescute. 

6. tumori benigne (lipoame, leiomioame), tumori carcinoide, limfoame 
şi chiar adenocarcinoame - eventualități rare, în cazul intestinului 
subțire; mult mai frecventele neoplazii colorectale; determinări 
secundare (metastaze) intestinale ale carcinoamelor gastrice şi 
colonice, cancerelor ovariene şi melanoamelor maligne. 

7. invaginaţia intestinală — urgență abdominală frecventă la copiii sub 2 


ani unde este de obicei idiopatică, uneori favorizată de existenţa 
diverticulului Meckel, polipilor, duplicaţiei intestinale, purpurei 
Henoch-Schânlein. 


Figural. Invaginaţia intestinală, piesă operatorie 
+ schemă 

(după Manual de Chirurgie, sub red. Popescu I, 
Beuran M, 2007) 


b. 


iii. 

Extramural (extrinsec), cuprinzând cei mai frecvenți agenţi etiologici ocluzivi, 
cauzele obstrucției acționând din exteriorul tubului digestiv : 

1. aderențe peritoneale apărute după intervenții chirurgicale anterioare 
sau procese inflamatorii peritoneale (peritonite); bridele aderenţiale se 
dezvoltă între ansele intestinale, sediul plăgii operatorii şi al 
intervenţiei din antecedente, producând angulări acute şi cuduri 
multiple intestinale cu ocluzie secundară, evenimente ce pot avea loc 
după mulţi ani de la operaţia iniţială; există şi posibilitatea unor bride 
intraperitoneale congenitale. 

2. malrotaţie congenitală cu  inserție  mezenterică restrânsă, ce 
favorizează torsiunea (volvulusul) întregului intestin mijlociu, ceea ce 
duce nu numai la ocluzie ci şi la ischemie rapidă şi deces; mai 
frecvent volvulusul este rezultatul torsiunii unei anse intestinale în 
axul longitudinal al unei bride viscero-viscerale sau viscero-parietale 
sau, în cazul colonului, apare prin răsucirea unui segment colic lung şi 
mobil (dolicotransvers, dolicosigmoid) în axul longitudinal al unui 
pachet vacular mezocolic; există şi posibilitatea volvulusului cecal. 

3. defecte parietale abdominale (hernii, eventraţii), ansa intestinală 
pătrunde prin defectul parietal şi se obstruează datorită colului herniar 
îngust, ce comprimă din exterior şi micşorează calibrul intestinal. 

a. cel mai frecvent, ocluzia asociată herniei poate apărea ca o 
complicaţie a  herniilor femurale, inghinale indirecte, 
ombilicale, eventraţiilor, herniilor epigastrice şi spigeliene. 

b. ocazional ocluzia apărea prin angajarea şi încarcerarea ansei 
intestinale prin defecte congenitale sau dobândite ale 
mezenterului,  epiploonului,  diafragmului sau  fosete 
peritoneale rezultate prin malrotație în timpul dezvoltării 
fetale (poartă numele de hernii interne — ex. hernii 
paraduodenale). 

4. corpi străini ajunşi intraperitoneal (comprese, câmpuri). 


În ocluziile funcţionale nu există obstacol în lumenul digestiv, acesta fiind liber. 
Cauzele acestora, acţionând local sau sistemic, determină dezechilibre simpatico- 
parasimpatice a căror consecință este pareza, paralizia (în cazul dominanţei simpatice) 
sau spasmul (în cazul dominanței parasimpatice) musculaturii netede intestinale. 
Ocluziile dinamice pot fi determinate de: 


1. 


ii. 
iii. 


iv. 


v. 


VI. 


Traumatisme (craniocerebrale, toracice, abdominale, intervenţii chirurgicale, 
fracturi). 

Infecţii (intraperitoneale, retroperitoneale, toracice, sistemice). 

Afecţiuni vasculare (tromboză portală, infarct enteromezenteric, flebita venei 
cave inferioare). 

Tulburări metabolice: dezechilibre  hidroelectrolitice  (hiposodemie, 
hipopotasiemie, hipocalcemie), deshidratare, uremie, porfirie. 

Torsiuni de organe (ovar, testicol), colici abdominale diverse (renale, biliare, 
salpingiene). 

Toxicomania, intoxicații profesionale sau medicamentoase. 


2. Raportat la topografia obstacolului, ocluziile intestinale pot fi împărţite în : 
Ocluzii înalte — cu sediu la nivelul tractului digestiv superior (pilor, duoden, intestin 
subțire). 
b. Ocluzii joase — ce interesează mai ales intestinul gros. 
3. Din punct de vedere evolutiv ocluziile pot fi clasificate în: 


a. 


a. 
b. 
Č; 


acute 


subacute 

cronice; ultimele două categorii mai sunt denumite şi subocluzii. Această clasificare 
are ca substrat diferența rapidității evolutive a respectivelor categorii şi viteza 
instalării dezechilibrelor sistemice. 


789 


- sub redacţia Brătucu Eugen - 


4. În funcţie de prezenţa suferinţei vasculare a intestinului, ocluziile intestinale se împart în: 

a. ocluzii neischemiante: 

b. ocluzii ischemiante, în care mezenterul sau mezourile cu vascularizația aferentă, ca şi 
peretele intestinal, sunt afectate de la început ; mecanismele implicate în determinarea 
acestor varietăţi de ocluzie sunt : 

i. volvularea (răsucirea ansei în jurul axului longitudinal al unei bride sau al 
unui pachet vascular din mezoul aferent ansei) 

ii. invaginația (telescoparea porțiunii superioare în cea inferioară ale unui 
segment intestinal, cu antrenarea mezoului adiacent) 

iii.  strangularea (constricţia puternică a unui segment intestinal şi a mezoului său, 
de obicei la nivelul unor defecte parietale abdominale sau în contextul unor 
hernii interne). 

iv. ischemia mezenterică, în care mecanismul patogenic iniţial este reprezentat de 
obstrucția vasculară, ocluzia intestinală dezvoltându-se pe parcursul evoluţiei 
procesului ischemic. 


Figura 2. Volvulus intestinal pe bridă viscero-parietală, schemă 
(după Manual de Chirurgie, sub red. Popescu I, Beuran M, 2007) 


De reţinut 
- clasificarea ocluziilor intestinale : 
o mecanism obstructiv : ocluzii mecanice sau funcționale. 


o sediul obstacolului în ocluziile mecanice : luminal, intramural, extramural. 

o topografia obstacolului: ocluzii înalte şi joase. 

o evolutiv: ocluzii acute, subacute şi cronice. 

o prezența suferinţei vasculare a intestinului: ocluzii neischemiante şi ischemiante 
Fiziopatologie 


În ocluzia intestinală mecanică, proximal de leziunea obstructivă se produce distensia intestinului 
datorită acumulării de lichid şi gaz în lumenul intestinal. Iniţial, acumularea de fluid se datorează atât 
lichidelor ingerate cât şi secreţiilor gastrice, intestinale, pancreatice şi biliare normale. Absorbția 
intestinală este împiedicată în timp ce secreția intraluminală de apă şi electroliți persistă şi poate chiar 
să crească întrucât dilatarea intestinului stimulează activitatea celulelor secretorii. Gazul este rezultatul 
deglutiţiei de aer, împreună cu gazele difuzate din sânge şi cele produse prin metabolism bacterian. 

În primele 48 ore de la instalarea ocluziei, atât intestinul supraiacent cât şi cel subiacent obstacolului 
prezintă peristaltică intensă. Consecutiv, în etapele evolutive iniţiale ale ocluziei, pacientul va prezenta 
scaune moi frecvente şi emisie de gaze. Ulterior, pe măsura instalării distensiei intestinale importante, 
peristaltica se reduce, iar în final încetează. 

Distensia intestinală progresivă duce la presiuni intraluminale crescute. Acestea determină compresia 
circulaţiei limfatice, capilare şi venoase din peretele intestinal. Consecința este stânjenirea circulaţiei 

de întoarcere, cu creşterea presiunii hidrostatice la nivelul patului capilar, ce are ca efect pierdere 
masivă de fluid, electroliți şi proteine în spațiul interstițial şi în lumenul intestinal. Va rezulta astfel 
edem parietal intestinal şi sechestrare lichidiană importantă intraluminală, proximal de sediul 
obstacolului. Pierderea lichidiană şi depleţia electrolitică sunt exacerbate de vărsături, imposibilitatea 
aportului oral şi alterarea absorbției intestinale. Aceste evenimente conduc la deshidratare, 
hipovolemie, hemoconcentraţie, hiponatremie, hipokaliemie, acidoză metabolică, fenomene ce stau la 
baza manifestărilor sistemice din ocluzia intestinală. Perioada de instalare şi gravitatea deshidratării se 
corelează cu momentul apariţiei şi amploarea vărsăturilor, depinzând de topografia procesului ocluziv. 
Astfel, vărsăturile şi deshidratarea se instalează precoce şi sunt severe în ocluziile intestinale înalte, 
apar mai tardiv şi sunt mai puţin severe în ocluzia joasă de intestin subțire, iar în ocluzia intestinului 
gros aceste fenomene apar mult mai lent. 


La nivelul segmentului intestinal dilatat, proximal de sediul ocluziei, se produce o exacerbare a 
proliferării microbiene. De asemenea alterările microvascularizaţiei peretelui intestinal permit 
translocaţia facilă a germenilor către ganglionii limfatici mezenterici. Aceasta va creşte incidența 
bacteriemiei, de obicei cu Escherichia coli. În contextul devitalizării peretelui intestinal, în circulația 
sistemică vor intra diverse componente bacteriene (endotoxine, lipoproteine) care vor declanşa şi 
întreţine fenomenele septice. În cele din urmă, ischemia intestinală determină infarct şi perforaţie a 
segmentului intestinal cu apariţia peritonitei. 


În contextul ileusului paralitic, intestinul este dilatat de-a lungul întregii sale lungimi. Absorbţia 
fluidelor, electroliților şi nutrienţilor este alterată. Iniţial se pierd cantități importante de fluid din 
compartimentul extracelular, ulterior prin mecanism osmotic apa este atrasă compensator din spațiul 
intracelular, aparând şi deshidratare intracelulară. Astfel dezechilibrul volemic devine global 
(deshidratare globală). 


In orice tip de ocluzie intestinală ce asociază distensie abdominală importantă se produce şi o alterare 
a ventilaţiei cu acumulare de CO2 şi acidoză respiratorie care se adaugă acidozei metabolice. 


O altă situaţie particulară se întâlneşte în cazul ocluziilor colonului stâng. Obstacolul situat la acest 
nivel determină modificări caracteristice ocluziei, dar în 60% din cazuri valvula ileocecală este 
competentă şi nu permite trecerea retrogradă a conţinutului intestinal spre ileonul terminal, 
producându-se din acest motiv o distensie importantă a cecului. Dilataţia progresivă duce la creşterea 
tensiunii parietale cecale ce alterează microcirculaţia, conducând la apariţia de leziuni necrotice 
(gangrenă) la nivelul peretelui cecal. Cumularea factorilor mecanici (distensia progresivă peste 10 cm 
diametru), ischemici şi septici duce la perforaţie numită diastatică sau diastazică, ce are ca rezultat o 
formă foarte severă de peritonită. 


Ocluziile prin strangulare prezintă de asemenea anumite particularități. Suferinţa vasculară este 
prezentă de la început şi antrenează apariția rapidă şi importantă a suferinței clinice. Iniţial este 
împiedicată întoarcerea venoasă ceea ce antrenează edem şi accentuarea constricției la nivelul 
obstrucţiei, în final apărând ocluzia arterială şi necroza precoce a peretelui intestinal. În lipsa 
tratamentului are loc perforaţia intestinului cu peritonită secundară. Când ansa intestinală interesată în 
procesul ocluziv este dublu închisă (proximal şi distal), în contextul herniilor strangulate sau 
volvulusului, la nivelul ei se produc rapid modificări trofice asociate şi cu pierdere sangvină în 
lumenul segmentului afectat, fără consecinţe însemnate dacă segmentul implicat este scurt. Dacă însă 
acesta este lung, pierderea hematică poate fi importantă astfel încât să precipite o hipovolemie severă. 

Figura 3. Distensie cecală cu perforaţie diastatică în evoluția 
tumorilor stenozante rectosigmoidiene, schemă 

(după Manual de Chirurgie, sub red. Popescu I, Beuran M, 
2007) 


De reţinut 


ocluzia mecanică: proximal de leziunea obstructivă se produce distensia intestinului datorită 
acumulării de lichid şi gaz în lumen. 

48 ore de la instalarea ocluziei : peristaltică intestinulă intensă cu scaune moi frecvente şi 
emisiei de gaze. 

presiunea intraluminală crescută determină compresia circulației limfatice, capilare şi venoase 
din peretele intestinal. 

consecinţe : edem parietal intestinal şi sechestrare lichidiană importantă intraluminală, 
vărsături, imposibilitatea aportului oral şi alterarea absorbției intestinale, deshidratare, 
hipovolemie, hemoconcentraţie, hiponatremie, hipokaliemie, acidoză metabolică, manifestări 
sistemice. 

vărsăturile şi deshidratarea : precoce şi severe în ocluziile intestinale înalte şi mult mai lente în 
ocluzia intestinului gros. 

proximal de sediul ocluziei : exacerbare a proliferării microbiene. 

alterările  microvascularizației peretelui intestinal permit translocaţia germenilor şi 
componentelor bacteriene cu declanşarea şi întreţinerea fenomenelor septice. 

ischemia intestinală determină infarct şi perforație a segmentului intestinal cu apariția 
peritonitei. 

ileusul paralitic : intestinul este dilatat de-a lungul întregii sale lungimi. 

ocluziile colonului stâng pot duce la perforaţie diastatică a cecului. 

ocluziile prin strangulare : suferință vasculară de la început cu necroză precoce a peretelui 
intestinal, cu perforaţia intestinului şi peritonită secundară în lipsa tratamentului. 


Manifestări clinice 


Ocluzia intestinală se caracterizează prin triada: dureri abdominale, greţuri şi/sau vărsături, oprirea 
tranzitului pentru gaze şi materii fecale, la care se adaugă distensia abdominală şi manifestările 
sistemice ale deshidratării. 


Durerea abdominală reprezintă de obicei simptomul de debut. Caracteristicile acesteia depind de 
topografia şi mecanismul obstrucției. 

O trăsătură comună situațiilor de ocluzie mecanică este caracterul colicativ al durerii, fiecare 
episod durând 3-5 minute. 
Localizarea durerii depinde de topografia obstrucției: 
o În ocluzia intestinului subțire şi colonului drept, durerea este intensă şi localizată 
inițial mezogastric, ulterior iradiind la nivelul întregului abdomen. 
o În ocluzia colonului stâng, durerea are sediu hipogastric cu iradiere la nivelul foselor 
iliace. 

Debutul durerii este progresiv şi intensitatea este moderată în ocluzia intestinală mecanică 
simplă neischemiantă, în timp ce în ocluzia ischemiantă debutul este brutal, iar durerea este 
severă. 

Durerea asociată ileusului paralitic adesea nu este o manifestare importantă, prezintă debut 
progresiv, intensitate moderată, este difuză şi continuă şi este mai degrabă asociată afecțiunii 
cauzatoare ocluziei decât ileusului propriu-zis. 

Modificarea caracterului durerii poate indica dezvoltarea unei complicaţii (ex. apariţia durerii 
constante în cazul strangulării sau ischemiei intestinale). 

Durerea poate diminua în contextul agravării manifestărilor generale. 


Vărsăturile apar cu atât mai precoce cu cât ocluzia este mai proximală. 


În ocluzia înaltă a intestinului subţire vărsăturile sunt abundente şi au aspect bilios. 

În ocluzia ileală vărsăturile sunt mai puţin severe iniţial, în perioada în care este păstrată 
funcţia de absorbție a intestinului cranial. Ulterior aspectul devine fecaloid (aspect maroniu- 
negricios cu miros fetid), pe măsura instalării dilataţiei intestinale şi a incapacității absorbției. 
Vărsăturile pot ameliora parțial şi temporar durerea. 

În cazul ocluziei colonului vărsăturile apar tardiv, putând chiar să lipsească când valvula 
ileocecală este competentă şi intestinul subțire rămâne de calibru normal. 

În ocluziile ischemiante inițial vărsăturile apar reflex ca urmare a tracţiunii sau torsionării 
mezourilor, ulterior acestea se produc datorită stazei. 


Absența tranzitului pentru materii fecale şi gaze reprezintă un semn clinic important şi definitoriu 
pentru ocluzii. 


În ocluziile înalte bolnavul poate să mai prezinte emisie de scaune, acestea fiind rezultatul 
evacuării conținutului preexistent sub obstacol, dar aceasta nu se însoţeşte de o ameliorare 
clinică. 

Caracteristic, ocluzia colonului asociază oprire absolută a tranzitului intestinal, atât pentru 
gaze cât şi pentru fecale. 

În obstacolele incomplete se pot produce repetat debacluri diareice, cu ameliorare clinică 
temporară. 

Alte situaţii speciale în care apare diaree mai degrabă decât încetarea tranzitului intestinal sunt 
invaginaţia intestinală, ocluzia asociată abceselor pelvine sau ischemiei mezenterice şi hernia 
Richter (entitate particulară caracterizată prin strangularea parțială a lumenului intestinal, 
cunoscută şi sub numele de pensare laterală Richter). 

În invaginaţie pacientul poate prezenta emisie de amestec mucosangvinolent, considerată 
patognomonică; de asemenea etiologia neoplazică a ocluziei poate fi sugerată de istoricul ce 
cuprinde emisie de scaune de culoare închisă, sangvinolente, în special în contextual unei 
scăderi ponderale cronice. 


Examenul clinic atent asociat istoricului contribuie la evaluarea posibilelor etiologii ocluzive. 


Inspecţia 
o La bolnavii slabi, în etapele iniţiale se poate vizualiza prezenţa hiperperistalticii. 
o Cicatricile postoperatorii abdominale orientează asupra existenței unor intervenții 
chirurgicale în antecedente. 
o  Distensia abdominală (meteorismul) este un semn caracteristic ocluziei intestinale, al 
cărei grad este dependent de nivelul obstrucției. 
= În stadiile precoce sau în ocluzia înaltă distensia este absentă sau minimă. 
= În etape mai avansate ale ocluziei ileale sau colice distensia este evidentă; este 
frecvent prezentă, moderată şi difuză în ileusul paralitic. 
= Este asimetrică în volvulusul sigmoidian. 
o Examinarea punctelor herniare este obligatorie întrucât strangularea herniară este o 
cauză frecventă de ocluzie. 

Figura 4. Distensie abdominală 
importantă asimetrică la o pacientă cu 
ocluzie intestinală prin volvulus 
sigmoidian, examen clinic 

(după Manual de Chirurgie, sub red. 
Popescu I, Beuran M, 2007) 


- Palparea 

o  Apreciază supleţea abdominală, gradul distensiei, prezenţa eventualelor semne de 
iritaţie peritoneală (existenţa lor ridică suspiciunea unui proces septic intraperitoneal 
sau a unui proces ischemiant). 

o Permite estimarea sensibilităţii abdominale, evaluarea ireductibilităţii herniilor 
strangulate sau încarcerate sau decelarea unor eventuale formaţiuni tumorale 
abdominale. 

o  Evidenţiază prezența clapotajului (sunetul rezultat în urma mobilizării palpatorii a 
lichidului de stază gastrică sau enterală). 

-  Percuţia 

o  Diferenţiază meteorismul de distensia abdominală prin revărsat intraperitoneal (ex. 

ascită), abdomenul ocluziv determinând timpanism la percuție. 
-  Auscultaţia 

o Inițial, în contextul hiperperistaltismului se produce o accentuare a sunetelor 
intestinale, percepându-se zgomote înalte cu caracter metalic şi de asemenea 
borborisme. 

o În stadiile ocluzive avansate sau în ileusul paralitic, sunetele intestinale pot fi reduse 
sau absente. 

-  Tuşeul rectal 

o Trebuie efectuat pentru a verifica permeabilitatea anusului la nou-născuţi. 

o Poate depista o formațiune tumorală rectală ocluzivă, impactare fecală, secreţii 
sangvinolente evidente sau oculte (prezenţa sângelui fiind sugestivă pentru malignitate 
sau strangulare tardivă), sau vacuitatea ampulei rectale. 

o  Transrectal pot fi palpate formaţiuni tumorale sau pseudotumorale de vecinătate (ex. 
hernia obturatorie). 


Manifestările sistemice: 

-  Alterarea stării generale, proporţională cu magnitudinea  deshidratării, tulburărilor 
hidroelectrolitice, metabolice şi denutriţiei. 

-  Faciesul capătă un aspect toxic, cu înfundarea ochilor în orbite, mucoasele sunt uscate, 
tegumentele prezintă “pliu leneş”. 

- Se înregistrează hipotensiune arterială, tahicardie, oligurie (scăderea progresivă a diurezei). 

- Triada febră, tahicardie, semne de iritaţie peritoneală poate fi sugestivă pentru apariția 
tulburărilor ischemice intestinale. 

-  Ocluziile intestinale ce asociază afectare vasculară iniţială pot fi însoţite de stare de şoc. 


In evoluţia ocluziei intestinale se înregistrează o perioadă iniţială dominată de durere şi vărsături 
pentru ca în perioada de stare să domine distensia şi semnele generale. 

De reţinut 


clinic: triada dureri abdominale, greţuri şi/sau vărsături, oprirea tranzitului pentru gaze şi 
materii fecale, plus distensia abdominală şi manifestările sistemice ale deshidratării. 
caracteristicile durerii depind de topografia şi mecanismul obstrucției. 

ocluzia ischemiantă : debutul este brutal, iar durerea este severă. 

modificarea caracterului durerii poate indica dezvoltarea unei complicaţii. 

vărsăturile : cu atât mai precoce cu cât ocluzia este mai proximală. 

ocluzii ischemiante: inițial vărsăturile apar reflex ca urmare a tracţiunii sau torsionării 
mezourilor. 

absența tranzitului pentru materii fecale şi gaze reprezintă un semn clinic definitoriu pentru 
ocluzii. 

există situaţii speciale în care apare diaree mai degrabă decât încetarea tranzitului. 

prezenţa semnelor de iritație peritoneală (existența lor ridică suspiciunea unui proces septic 
intraperitoneal sau a unui proces ischemiant). 

triada febră, tahicardie, semne de iritație peritoneală poate fi sugestivă pentru apariția 
tulburărilor ischemice intestinale. 

ocluziile intestinale ce asociază afectare vasculară iniţială pot fi însoţite de stare de şoc. 


Explorări paraclinice 


Analize de laborator: 


Datele biochimice arată dezechilibre variate şi severe. 

Astfel hemoleucograma evidenţiază hemoconcentraţie (în acest mod poate masca o anemie 
secundară unei neoplazii), dacă aportul parenteral de lichide este exagerat se poate ajunge la 
hemodiluţie. 

Leucocitoza se întâlneşte frecvent în ocluzii. 

Proteinemia poate fi fals normală datorită hemoconcentraţiei inițiale. 

Electroliții se pierd în cantități variabile; iniţial, poate exista o aparentă izoelectrolitemie 
pentru ca în etape mai avansate sa apară deficitul de sodiu şi clor. 

Prin hipercatabolism şi distrucție celulară apar hiperpotasemie şi creşterea ureei şi creatininei 
sanguine, în etapele finale; iniţial, rinichiul tentează reechilibrarea deficitelor ionice; în 
încercarea de prezervare a sodiului, acesta îl schimbă cu potasiul explicand hipopotasemia 
iniţială din ocluzii la care contribuie toate pirderile de sucuri digestive (bilă, suc pancreatic şi 
intestinal). 

Echilibrul acidobazic este modificat în ocluzii; acestea sunt caracterizate cel mai adesea prin 
acidoză mixtă, pierderile din capitalul funcţional fiind preponderent alcaline; în obstrucțiile 
supravateriene poate apărea alcaloza metabolică datorită pierderilor preponderent acide. 


Examenul radiologic abdominal simplu: 


Este obligatoriu. 

Există o dinamică a imaginilor radiologice în ocluzia intestinală: inițial, în primele 3-5 ore de 
la debut se evidenţiază distensie gazoasă a unui segment intestinal, ulterior apărând imagini 
hidroaerice, unice sau multiple, prezentând diverse forme în funcție de topografia, vechimea şi 
mecanismul ocluziei. 

În ocluzia intestinului subţire, nivelele hidroaerice sunt multiple, centrale, cu diametrul mare 
orizontal ; aspectele “în scară” sau ca “tuburile de orgă”, localizate inferior, predominant spre 
dreapta sunt caracteristice ocluziei ileonului. 

În ocluzia colonului, nivelele hidroaerice sunt mai puţin numeroase, periferice, cu diametrul 
mare vertical. 

În ocluziile mecanice se constată absenţa aerului din tubul digestiv în aval de obstacol. 

În cazul ocluziei prin calcul biliar migrat acesta poate fi evidenţiat (dacă este radioopac). 

În ocluzia funcţională, prin paralizia peristaltismului, nivelele hidroaerice sunt numeroase, 
difuze pe ansamblul intestinului subțire şi colonului, care sunt moderat dilatate. 

Un semn de prognostic nefavorabil este prezența gazului intramural secundar ischemiei, ce 
poate apărea în final în evoluţia ocluziei de orice etiologie. 

Examenul radiologic abdominal cu substanță de contrast: 

- În dubiile de diagnostic se poate recurge la administrarea de substanță de contrast 
hidrosolubilă peroral cu urmărirea la intervale scurte de 30 de minute a progresiei acesteia ( 
proba Pansdorf). 

-  Irigoscopia poate avea unele indicaţii când se suspicionează invaginaţie şi obstacole la nivel 
colonic, dar implică anumire riscuri. 


Figura 5. Nivele hidroaerice enterale şi colonice dispuse aleatoriu la nivelul întregului abdomen, radioscopie 
abdominală simplă 
(după Manual de Chirurgie, sub red. Popescu I, Beuran M, 2007) 


Alte explorări imagistice (ecografia, tomografia computerizată, rezonanța magnetică, scintigrafia, 
angiografia) nu işi au justificare decât pentru evidenţierea unor patologii asociate sau unor cauze 
specifice de ocluzie. 


De reţinut 
- datele biochimice arată dezechilibre variate şi severe. 
- examenul radiologic abdominal simplu: imaginile hidroaerice — aspect definitoriu. 
- semn de prognostic nefavorabil : prezenţa gazului intramural secundar ischemiei. 


Diagnosticul pozitiv al ocluziei intestinale: 
- Este rezultanta anamnezei şi examenului clinic care evidenţiază cele trei simptome, durere, 
varsături şi oprirea tranzitului intestinal şi distensia abdominală ca semn clinic. 


- La diagnostic contribuie în special radiografia abdominală simplă cu evidenţierea unor imagini 
hidroaerice caracteristice. 

Figura 6. Distensia anselor ileale cu lichid de stază şi nivele hidroaerice, tomografie computerizată 
(după Manual de Chirurgie, sub red. Popescu I, Beuran M, 2007) 


Diagnosticul diferenţial 


Implică diferenţierea între diversele tipuri de ocluzie şi faţă de alte cauze care mimează ocluzia. 

-  Distensia gastrică acută este o astfel de situaţie în care în mod particular apar dureri şi 
vărsături importante, dar contextul clinic şi prezenţa tranzitului ajută la diferențiere; sonda 
nazogastrică decomprimă stomacul şi remite simptomatologia ceea ce nu se întâmplă în 
ocluzii. 

- Colica renală are caracteristică durerea lombară şi se însoţeşte de simptome urinare. 

-  Peritonita difuză are caracteristic la examenul clinic semnele de iritaţie peritoneală, dar nu 
trebuie uitat că în evoluţia ocluziei pot apărea necroza şi peritonita, după cum septicitatea 
abdominală determină pareză intestinală cu ocluzie secundară (“ocluzia peritonitei”). 

-  Ascita se diferențiază prin depistarea matității deplasabile în contextul prezenţei de obicei a 
semnelor de hipertensiune portală. 

-  Constipaţia habituală, în care datele anamnestice ajută la diferenţiere. 

- Sarcina în evoluţie poate fi un diagnostic dificil când se însoţeşte de manifestări dispeptice. 
Examenul obstetrical şi testul de sarcină permit diferenţierea. 

-  Afecţiuni psihogene cum este falsa sarcină (pseudocyesis) în care abdomenul este destins, cu 
semne aparente de ocluzie; ajută la diagnostic prezenţa de cicatrici abdominale postoperatorii 
pentru aceeaşi simptomatologie (erori de diagnostic anterioare); în realizarea diagnosticului 
este utilă distragerea atenţiei atunci când se efectuează examenul clinic. 

-  Ocluziile metabolice funcționale din uremie, diabet zaharat etc. 

-  Diferenţierea între ocluzia mecanică şi ileusul paralitic reprezintă una dintre cele mai 
importante decizii în chirurgie, cele mai multe dificultăți apărând în statusul postoperator 
precoce. 

o Deosebirea majoră constă în faptul că în ocluzia mecanică peristaltismul continuă, în timp 
ce în ocluzia funcțională musculatura intestinală este paralizată şi peristaltismul absent, 
diferenţele clinice derivând din aceasta. 

o  Ocluzia mecanică este însoţită de dureri abdominale colicative intermitente ; ileusul 
paralitic este nedureros (bineînţeles că în cazul unei peritonite ce determină ileus există 
dureri, dar acestea nu se datorează ileusului). 

o  Auscultaţia sunetelor intestinale reprezintă o parte importantă a examinării : în ocluzia 
mecanică sunetele sunt puternice, frecvente, înalte şi prelungite ; pe de altă parte ocluzia 

funcţională se caracterizează prin absenţa sunetelor intestinale, ocazional putând fi auzite 
sunete de intensitate redusă şi tonalitate înaltă pe măsură ce fluidul trece pasiv între ansele 
destinse învecinate. 
Diagnosticul precis este util, dar odată stabilit diagnosticul cert de ocluzie intestinală, este preferabil să 
se intervină chirurgical mai devreme fară un diagnostic etiologic precis decât mai tarziu cu un 
diagnostic mai clar (Gray-Turner). 


Tratament 


Deşi ocluziile intestinale impun cel mai adesea intervenția chirurgicală, toate beneficiază de 
reechilibrare inițială ca pregătire pentru gestul chirurgical. 

- Aceasta este variabilă în raport de tipul ocluziei şi gravitatea tulburărilor induse. 

- În principal, bolnavul în ocluzie este un bolnav critic care odată cu demersul terapeutic 
beneficiază de o monitorizare clinică şi paraclinică. 

- Se plasează unul sau mai multe catetere venoase care permit o bună administrare a soluţiilor 
perfuzabile; în multe situații se recurge la catetere centrale care permit evaluarea presiunii 
venoase centrale şi administrarea de cantități mari de soluții într-un interval de timp scurt. 

- Sonda nazogastrică este obligatorie, aceasta reducând gradul distensiei abdominale şi 
permițând evaluarea pierderilor din punct de vedere cantitativ şi calitativ. 

- Diureza se va monitoriza în mod obligatoriu; de obicei, după o scurtă dar intensă reechilibrare 
volemică, aceasta se reia. Reechilibrarea se continuă şi postoperator. Ocluziile dezvoltă un 
spaţiu trei important şi determină variate deshidratări dar şi denutriție importantă (uneori 
aceasta fiind şi preexistentă). 

- Obiectivele terapiei sunt aducerea diurezei la 30-60 ml/min şi restabilirea unei presiuni 
venoase centrale normale. Dintre soluţiile folosite în reechilibrarea bolnavilor cu ocluzie cei 
mai utili sunt cristaloizii. Soluţiile colide nu aduc un beneficiu şi sunt costisitoare. La bolnavii 
anemici se poate recurge la transfuzii sanguine. Cele mai utilizate soluţii de cristaloizi folosite 
astăzi sunt soluţia de clorură de sodiu 0,9% (ser fiziologic) şi soluţia Ringer. Se preferă ultima, 
aceasta având o compoziție mai complexă de electroliți (include K şi Ca). 

- În deshidratările severe se poate recurge la administrarea de cantităti mari de soluţii în interval 
scurt de timp. Ajustarea ritmului de administrare se face în raport cu răspunsul clinic (PVC, 
TA, diureză). Creşterea bruscă a PVC obligă la scăderea sau oprirea perfuziei. 


Figura 7. Infarct entero-mezenteric, aspect 
intraoperator (după Manual de Chirurgie, sub 
red. Popescu I, Beuran M, 2007) 


Odată diagnosticul de ocluzie stabilit şi reechilibrarea realizată se pune în discuție intervenția 
chirurgicală. 
- Dacă se cunoaşte cauza ocluziei, atunci intervenţia se realizează în raport cu aceste date. 

Dacă etiologia nu este stabilită, dar diagnosticul de ocluzie organică este cert, se va interveni 
chirurgical de urgenţă. 

Intraoperator, în ocluzie se poate recurge la decompresia intestinului fie endolumenal prin 
“mulgerea” sa retrogradă sau anterogradă sau chiar deschisă. Fiecare din aceste manevre 
incumbă riscuri şi de aceea utilizarea lor este variabilă în raport cu situaţia existentă. 

În cazul unui obstacol intestinal intrinsec (tumoră etc.) se poate recurge la extirparea acestuia 
în raport cu tipul patologiei sau scurtcircuitarea acestuia (şuntarea acestuia) printr-o derivație 
internă. Dervatiile interne sunt soluţii de necesitate impuse de cazurile cu risc ridicat. 

O altă soluţie o constituie exteriorizarea capătului intestinal proximal realizând aşa numitele 
stome (adevărate derivații externe). Chirurgia colorectală beneficiază în mod special de 
această modalitate terapeutică (ex. colostomă în amonte în cazul tumorilor colorectale 
stenozante). În aceste situaţii se poate recurge ulterior, după rezolvarea accidentului acut, la 
rezolvarea propriu-zisă a afecțiunii responsabile de accidentul ocluziv. 

În cazul obstacolului intralumenal ca în ileusul biliar se va executa o enterotomie pentru 
extragerea calculului. 

În cazul ocluziilor recidivate postoperatorii, repetatele intervenţii din antecedente fac 
probabilă repetarea ocluziei. În vederea prevenirii recidivei s-au imaginat diverse operaţii de 
plicatură chirurgicală a intestinului (ex. enteroplicatura Noble, plicatura colonului sigmoid) cu 
scopul realizării unor aderenţe nonocluzive. 


Figura 8. Volvulus sigmoidian, aspect 
intraoperator (după Manual de Chirurgie, 
sub red. Popescu I, Beuran M, 2007) 


De reţinut 


ocluziile intestinale impun cel mai adesea intervenţie chirurgicală. 

reechilibrare iniţială : acces venos larg, sonda nazogastrică, reechilibrare volemică agresivă, 
monitorizare diureză, TA, AV, PVC. 

chiar dacă etiologia nu este stabilită, dar diagnosticul de ocluzie organică este cert, se va 
interveni chirurgical de urgenţă. 

dacă se cunoaşte cauza ocluziei, atunci intervenţia se realizează în raport cu aceste date. 

EXPLORARILE IMAGISTICE IN CHIRURGIE 
EUGEN BRATUCU, MARIAN MARINCAS 


Explorarea unui bolnav constituie o etapa obligatorie pe drumul stabilirii diagnosticului. 
Aceasta etapa trebuie sa urmeze o linie logica, ea reprezentand ansamblul metodelor utilizate pentru a 
obtine informatii de cat mai mare fidelitate. Numarul si calitatea informatiilor rezultate din investigatii 
constituie elementele esentiale care permit un diagnostic cat mai corect, nu numai de boala ci si de 
stadiu evolutiv, varietate anatomo-lezionala complicatii loco-regionale si rasunet general. 

Medicul este in postura de a trata oameni in suferinta, suferinta ale carei cauze nu sunt 
totdeauna evidente. Pentru ca scopul sa fie atins - tratarea si vindecarea - medicul trebuie sa posede un 
tablou cat mai clar al agresorului - boala - pe care-l are de combatut. Aceasta presupune implicit 
culegerea si interpretarea informatiilor obtinute in urma etapelor parcurse pentru stabilirea 
diagnosticului. 
1.Anamneza si ex. clinic 
2.Explorari paraclinice 

- Studiu biologic 

- Studiu lezional 
3. Diagnosticul 

- principal 

- asociate 

Cum poate fi stabilita aceasta linie logica in explorare? Raspunsul este aparent simplu - prin 
orientarea, dirijarea explorarilor in functie de datele obtinute in etapa premergatoare - anamneza si 
examen clinic. Acestea din urma, constituind prima luare in contact a medicului cu bolnavul si boala 
sa. Ea permite, in general, localizarea suferintei intr-o anumita arie topografica, sau la un anumit 
aparat. Se poate afirma ca de exemplu bolnavul prezinta o suferinta ce sugereaza o afectiune in sfera 
aparatului digestiv, a aparatului urinar, a zonei hepato-bilio-pancreatice, etc. In plus, se pot depista 
eventualele coafectiuni, in afara dominantei clinice pentru care se prezinta pacientul. Rezulta ca 
explorarile vor fi orientate in doua mari directii: in functie de informatiile oferite de anamneza si 
examen clinic: 

- Studiul lezional sau specific, care vizeaza obtinerea unui plus de informatii privind sectorul banuit a 
fi in suferinta. Acest lucru se realizeaza prin utilizarea de metode si tehnici proprii segmentului 
analizat (specifice); 

- Studiul biologic care presupune obtinerea unui tablou cat mai exact asupra starii generale a 
bolnavului, in ideea decelarii unor tare asociate, compensate sau decompensate. 

De exemplu - un bolnav se adreseaza pentru varsaturi postprandiale, dureri in hipocondrul 
drept si pirozis, care se mentin pe parcursul intregii zile, dar sunt mai accentuate nocturn. In examenul 
clinic se descopera clapotaj supraombilical “a jeun”. Analiza acestor informatii, sugereaza o suferinta 
in sfera aparatului digestiv si , mai precis in sectorul sau superior, eso-gastro-duodenal. Urmeaza sa 
orientam explorarile in cele doua directii principale - studiul lezional, pentru depistarea bolii digestive 
ce se manifesta ca atare si studiul biologic al terenului pe care evolueaza aceasta boala. Pentru 
atingerea primului obiectiv, explorarea endoscopica este specifica, esentiala si de obicei lamuritoare. 
Cel de-al doilea obiectiv (studiul biologic) poate fi atins prin executarea de explorari uzuale si, in 
functie de rezultatele obtinute se poate stopa explorarea sau se poate aprofunda daca informatiile 
culese releva parametrii anormali. Se va aprecia astfel rasunetul suferintei digestive asupra economiei 
organismului. 

Domeniul explorarilor imagistice a facut un salt impresionant in ultimii 30 ani. De unde 
radiologia conventionala reprezenta aproape singura posibilitate de explorare morfo-functionala, 
dominanta pana in jurul anilor 70, iata ca au aparut si s-au dezvoltat rapid metode noi care permit 
investigarea unor sectoare anatomice inaccesibile pana acum, sau insuficient accesibile pana acum 
cum ar fi structurile parenchimatoase, retroperitoneul si mediastinul (echografia, tomografia 
computerizata si rezonanta magnetica nucleara). Concomitent s-a dezvoltat in mod remarcabil 
endoscopia digestiva, care a devenit capabila sa exploreze aproape in intregime tubul digestiv (inclusiv 
o parte din ileon) si sistemele canalare ale glandelor anexe acestuia (coledocoscopia endoscopica). Nu 
numai atat, s-a ajuns la posibilitatea asocierii intre aceste explorari (radiologice, endoscopice si 

echografice), una din tehnici prelungind-o pe cealalta si conferindu-i valente noi: echoendoscopia, 
coledoco si pancreatografia retrograda.. 

Actualmente, revoluia din domeniul explorarilor si deci a diagnosticului este marcata de 
impactul a cinci grupe de metode: 

-ecografia 

-computer tomografia 

-imagistica prin rezonanta magnetica(IRM/RMN) 

-endoscopia 

-arteriografia. 

Aceste tehnici se pot asocia in diverse maniere, discutate mai departe, reusind astfel sa ajunga 
la performante de neinchipuit pana in urma cu 20 de ani. 

Sintetizand, se desprinde cu claritate apartenenta explorarilor imagistice la doua mari grupe, in 
functie de modul indirect sau direct in care oferea informatia: 

- Grupa metodelor indirecte, care cuprind tehnicile radiologiei clasice, sau computerizate a echografiei 
si rezonanta magnetica. Acestea sunt capabile sa aduca informatii prin utilizarea radiatiilor X, a 
ultrasunetelor sau a unui camp magnetic, obtinandu-se imagini ce permit evidentierea structurilor 
normale si a celor anormale. Valoarea lor este deosebita pentru studiul parenchimelor (CT, IRM si 
echografia) dar si al unor structuri cavitare. 

- Grupa metodelor directe, care presupun vizualizarea directa a structurilor cercetate oferind si 
posibilitatea exceptionala a stabilirii diagnosticului de certitudine prin executarea biopsiei. Acesta este 
cazul metodelor endoscopice ce permit pe de o parte investigarea cailor aeriene, a celor urinare, 
biliare, a tubului digestiv aproape in intregime si a cavitatilor seroase (peritoneala, pleura, articulare). 

Radiologia si echografia, executate ca tehnici asociate in cadrul endoscopiei, au facut posibila 
obtinerea de informatii de mare sensibilitate si mare specificitate pentru studiul cailor biliare, 
pancreatice, al segmentului eso-gastro-duodenal si al celui rectal. Explorarile imagistice constituie 
actualemente un domeniu de mare tehnicitate, in plin avant de dezvoltare rapida. Asistam pe de alta 
parte la o confruntare intre tehnicile indirecte si cele directe, intre radiologi si endoscopisti, fiecare 
incercand sa-si promoveze propriile metode de explorare, sa le diminueze insuficientele, sa le 
mareasca specificitatea si sensibilitatea. Aceasta confruntare este de departe de a fi transata in favoarea 
unuia sau altuia dintre protagonisti, ea manifestandu-se mai activ in sectorul terapeuticii nechirurgicale 
ale carei indicatii s-au largit considerabil atat in detrimentul chirurgiei clasice (“open surgery”) cat si 
in acela al chirurgiei laparoscopice. 

Pentru a efectua o corecta si adecvata explorare imagistica se impune parcurgerea unor etape, 
care cuprind grupe de investigatii ierarhizate in functie de gradul lor de specificitate si sensibilitate. 
Cele 2 etape, a caror completa parcurgere nu este totdeauna necesara, pot fi astfel schematizate: 

A. Etapa initiala - cuprinde explorari specifice, dar care sunt capabile sa ofere informatii de amanunt 
sau cu valoare deosebita pentru diagnosticul etiopatologic. 
1 - Echografia 
2 - Radiologia conventionala (clasica): 
- Radiologie simpla - torace, abdomen,ete 
- Studii radiologice de contrast - tranzit, irigografie, colecistografie, urografie, 
limfografie 


B. Etapa finala 
Aceasta etapa cuprinde explorari cu o mare sensibilitate si specificitate, avand o excelenta putere de 


rezolutie, prezentate în continuare. 


I. Metode endoscopice 


I. Endoscopia 

In 1992, R. Schindler introduce in practica primul esogastroscop semiflexibil, iar Hirschowitz 
foloseste primul gastroscop flexibil (1953). Dupa acest inceput, urmeaza destul de rapid o proliferare a 
acestui gen de explorare, reusindu-se sa se obtina instrumente deosebit de performante si care sunt 
capabile sa vizualizeze practic in intregime segmentul explorat, fara a lasa zone neivestigate. Cu 
exceptia intestinului subtire, tot tubul digestiv poate fi explorat pe aceasta cale. In fine, in ultimii ani s- 
a experimentat un instrument ce poate fi angajat fie peroral, fie prin colonoscop, care poate investiga 

cca. 2-2,5 m din intestinul subtire. Endoscopia si-a extins domeniul de utilitate de la diagnostic la 
terapeutica. In scop diagnostic este o metoda net superioara clasicelor explorari radiologice de contrast 
ale tubului digestive(Fig 11) 


Figura 1 l-imagine endocopie digestiva 


Prin simbioza cu explorarea radiologica face posibila investigarea de valoare a cailor biliare si 
a celor pancreatice (ERCP - colangiopancreatografia retrograda endoscopica). Asocierea cu echografia 
a permis dezvoltarea echoendoscopiei esofagiene, gastro-duodenale, recto-colice si chiar arteriale. 

Iata cum ar fi, schematic, gama de utilizare diagnostica a endoscopiei: 


A. Endoscopie endoviscerala 
- Digestiva - eso-gastrica si duodenala, rectocolica 
- Coledociana - “baby”scope coledocian (coledocoscopie endoscopica) 
- Urinara (citoscopie) 
- Bronsica (bronhoscopie) 
- Intraarteriala (angioscopie) 
B. Endoscopie extraviscerala (intraseroasa) 
- Toracoscopie - exploreaza cavitatea pleurala 
- Laparoscopie - exploreaza cavitatea peritoneala 
- Artroscopie - exploreaza cavitatea articulara 
C. Endoscopia asociata explorarilor radiologice 
- Colangiopancreatografia retrograda endoscopica (ERCP) 
- Ureteropielografia retrograda (ascendenta) 
- Bronhografia 
- Colangiografia laparoscopica (transveziculara) 
D. Endoscopia asociata explorarilor echografice 
- Echoendoscopia digestiva - esofag, stomac, duoden 
- Echoendoscopia rectocolica 
- Echoendoscopia genitala 
- Echoendoscopia intraarteriala 
- Echoendoscopia vezicala 
BIOPSIA constituie elementul cardinal ce confera valoarea exceptionala explorarilor 


endoscopice. Ea permite efectuarea de examen histologic si conduce atat la un diagnostic pozitiv de 


certitudine cat si la stadializarea procesului patologic. 
Metoda invaziva, cu riscuri inerente, endoscopia ramane o etapa finala de explorare, etapa ce 


nu poate fi evitata. Beneficiul acestei tehnici ii depasesc riscurile. Metoda este de neegalat in 
explorarea tubului digestiv superior, a segmentului recto-colic, a cailor biliare pancreatice. In acelasi 
timp constituie o cale terapeutica deosebit de valoroasa, in plina extensie. Fiecare varianta tehnica de 
endoscopie va fi prezentata detaliat la capitolul de patologie in care isi gaseste indicatia: ERCP la 

patologia biliara si pancreatica, echoendoscopia la patologia rectocolica esofagiana si gastrica etc. Tot 
atunci vor fi expuse indicatiile metodei respective, valoarea informationala a acesteia, complicatiile 
sale. 


Constituie o metoda de explorare ce permite vizualizarea directa sau pe monitor TV a 
sectorului examinat. In plus constituie o cale terapeutica in continua perfectionare si practic cu 
exceptia cutiei craniene, aproape toate spatiile cavitare si canalare din organismul uman sunt 
abordabile prin aceasta explorare: vezica urinara, tubul digestiv, caile biliare, arborele bronsic, 
cavitatile seroase (laparoscopia, toracoscopia, artroscopia bronhoscopia si citoscopia). Incepand din 
1990 s-a trecut chiar la endoscopia intraarteriala (arterioscopia). Sectoarele inaccesibile endoscopiei, 
datorita lumenului lor redus, pot fi totusi explorate mediat prin aceasta tehnica, utilizand substante de 
contrast sub ecran radiologic: ureteropielografia ascendenta (retrograda), colangio si pancreatografia 
retrograda endoscopica (ERCP), bronhografia pentru opacifierea arborizatiei fine a cailor respiratorii. 

Metoda este excelenta, ofera date de mare valoare, care pot fi imortalizate pe pelicula 
fotografica sau inregistrate. In ultimul timp, endoscoapele poseda o camera de luat vederi bransata la 
un post TV care reproduce fidel imaginile mult marite, existand deci si posibilitatea inregistrarii lor. 

Incepand din 1991, s-a facut un pas important in explorare, intermediind explorarea 
echografica pe cale endoscopica - echoendoscopia. Astfel, prin intermediul endoscopului se poate 
plasa transductorul ultrasonic in segmentul vizat de explorare: esofag, stomac, duoden (pentru 
pancreas), rect, intraarterial, intracardiac. Printre marile avantaje oferite de tehnicile endoscopice se 
afla si posibilitatea de a preleva biopsii pentru examen histopatologic. 

Rezumand, avantajele metodelor endoscopice sunt majore, ele oferind o gama larga de 
explorari a caror valoare creste pe masura ce se asociaza cu tehnici ce apartin altor metode de 
investigare. Astfel, endoscopia permite: 

- Vizualizarea directa a leziunii si obtinerea de imagini fotografice si video 

- Prelevarea de biopsii 

- Asocierea cu tehnici radiologice si de contrast - ERCP, bronhografia, pielografia ascendenta 

- Asocierea cu echografia pentru sectoarele inalte ale tubului digestiv, pentru pancreas, rect, artere si 
cord. 


Toate aceste explorari endoscopice cuplate sunt capabile sa ofere informatii de cea mai buna 
calitate, ultrasensibile si deosebit de specifice, informatii ce plaseaza endoscopia in topul explorarilor 
imagistice adresate spatiilor cavitare si canalare. Ea nu este capabila sa obtina informatii directe de la 
nivelul organelor parenchimatoase, acestea fiind domeniul tomografiei computerizate si al rezonantei 
magnetice. 

Analizand cele doua etape majore de explorare, se desprinde cu claritate caracterul neinvaziv, 
lipsit practic de riscuri notabile, al etapei initiale, chiar daca se utilizeaza radiologia de contrast. In 
schimb apare limpede si caracterul net inferior, din punct de vedere informational, al explorarilor din 
prima etapa fata de cele ale etapei finale. Acestea din urma, foarte sensibile se disting prin caracter net 
invaziv, deci cu indice de periculozitate crescut. 

In acest capitol nu vom insista integral asupra radiologiei clasice, cu sau fara substanta de 
contrast, ea fiind prezentata pe larg la disciplina de resort. Interesul nostru se va opri asupra metodelor 
radiologice mai noi si asupra celorlalte tehnici de explorare imagistica, care au patruns in practica in 
ultimii 10-20 ani. 

II. Echosrafia (ultrasonografia) 


II. Metode echografice 
1. Punctia ghidata echografic - permite executarea de examene citologice si bacteriologice 


2. Echografia intravasculara 
3. Echografia intraoperatorie 


4. Echografia endoscopica 
5. _Echografia 3D si 4D 


Metoda este simpla, fara efecte secundare, nu impune o pregatire deosebita pacientului si mai 
ales este putin costisitoare(Fig 1). Ea se bazeaza pe utilizarea ultrasunetelor produse de un curent 
alternativ la trecerea printr-un cristal de thanat de ziconiu. Ultrasunetele emise pulsatil, la frecvente 
intre 1 milion si 12 milioane cicluri pe secunda (1-12 Mhertzi), penetreaza structurile tisulare in 

functie de grosimea si densitatea acestora. O parte din ultrasunete este reflectata ca ecou si este preluat 
de sonda transductor, care are deci dubla calitate de emitator si receptor ultrasonic. Aceasta vibratie 
mecanica de inalta frecventa (ultrasunetul) va fi absorbita sau reflectata de structurile penetrate in 
functie de densitatea acestora (echogenitate - capacitatea de a reflecta ultrasunetul). 


MOFTE R 42 ANI 


M..1..."D.GEROTA RER aZI Uz 


18:33:56 


c37-3.7 
19Hz 


03m27.03 
_ 18:82:54 


c37-3.7 
19Hz 


Ecourile (vibratiile reflectate) sunt preluate de transductor si convertite in impulsuri electrice. 
Echogenitatea cea mai mare este proprie organelor (marginilor acestora). Colectiile lichidiene 
(colecist,chisturi ovariene, hepatice, renale, ascite) dau ecouri foarte slabe. Parenchimurile si 
structurile canalare (vase, ducturi biliare) poseda echogenitate evidenta, iar structurile calcare (calculi 
biliari, pancreatici, renali) se disting printr-o echogenitate remarcabila. 

Ecourile, transformate in impuls electric, sunt preluate si procesate intr-un convertor de 
imagine, fiind proiectate pe un ecran de televiziune. Imaginea prezenta pe monitor este compusa din 8 
pana la 10 tonalitati de gri (“gray-scale”), care reprezinta densitatile ultrasonice ale structurilor 
explorate. In ultimii ani s-a trecut la producerea de echografie ce ofera o imagine color. 

Aparatele poseda calitatea de a permite fixarea imaginii dorite, prelevarea de xerofotografii, 
aprecierea dimensiunilor si a profunzimii structurilor. Se obtin astfel veritabile harti echografice ale 
anatomiei umane, in diverse planuri de sectiune ultrasonica. In practica se folosesc de obicei trei 
planuri de sectiune: transversale, sagitale si oblice. 

Explorarea echografica constituie o metoda simpla, cu valoare orientativa deosebita, chiar cu 
valoare diagnostica. Ea se adreseaza cu precadere patologiei biliare, celei pancreatice, hepatice, 
splenice, cardiace, genitale si vasculare. Formatiunile tumorale, (mai mari de 2 cm.) cele chistice si 
cele litiazice sunt domeniul predilect de valoare al echografiei, in care aceasta isi manifesta maxima 
specificitate si sensibilitate. 

Metoda ofera prezumtia de diagnostic (orienteaza) in toate tumorile si colectiile lichidiene ale 
parenchimelor, fara a putea preciza exact natura acestora. Deceleaza elementul inflamator si poate 
afirma aproape cu certitudine prezenta sau absenta litiazei biliare. Este o metoda excelenta de urmarire 
a evolutiei tumorilor si inflamatiilor sub tratament (neoplasme primitive, metastaze, pancreatite acute). 
Valoarea informatiilor obtinute este mai mare la bolnavii cu tesut adipos slab reprezentat 
(subponderal), prin cresterea puterii de separare a imaginilor. Obezitatea constituie un impediment 
major care se reflecta in calitatea imaginilor obtinute si deci in puterea de rezolutie a tehnicii. 

Rezumand, se poate afirma ca echografia este performanta in leziunile circumscrise ale 
parenchimelor (tumorale, chistice sau mixte) si in litiaza biliara si urinara sub toate formele sale de 
evolutie necomplicata sau complicata, acuta sau cronica. Ramane o metoda orientativa in leziunile 
inflamatorii si degenerativ-displazice difuze. 


Echografia intraoperatorie 

Metoda aceasta presupune executarea explorarii dupa patrunderea in cavitatea peritoneala sau 
in cea toracica prin mijloacele chirurgiei clasice (““open surgery”). Sunt folositi transductori de 
suprafata, in forma de “T” sau bagheta, pentru limitarea campului explorational. Transductorul se 
plaseaza in contact direct cu viscerul vizat de explorare si se obtine o imagine ultrasonica marita a 
acelui sector. Metoda permite astfel o apreciere mai corecta a volumului leziunii, a delimitarii sale, cat 
si a raporturilor cu elementele vasculare importante. 

Asociind si efectul Doppler se obtin date asupra originii venoase sau arteriale ale structurilor 
vasculare din proximitatea leziunii. Aceasta ajuta la evitarea unor interceptii vasculare nedorite, 
permite delimitarea zonei vasculare ce trebuie sacrificata chirurgical, evidentiaza eventualii trombi 
tumorali endovasculari. 

Echografia intraoperatorie este capabila sa depisteze leziunile solide sau chistice de minim 2 
cm. In plus ea ofera relatii asupra metastazelor hepatice invizibile macroscopic (situate central) 
deceleaza masele ganglionare afectate din teritoriul de drenaj limfatic al viscerului tumoral. De 
exemplu, in neoplasmul capului pancreasului, echografia intraoperatorie este in masura sa evidentieze 
raportul tumorii cu vena cava inferioara, coledocul terminal, axul venos mezenteric superior si vena 
porta. In functie de informatiile astfel culese se poate decide asupra rezecabilitatii leziunii, 

Echografia intravasculara 

Explorarea vaselor era asigurata pana in urma cu 5 ani de angiografie si cateterisme, explorari 
de altfel valoroase ce ofereau date aparent suficiente. Odata insa cu introducerea in practica a 
echografiei intravasculare si a angioscopiei s-a inregistrat un salt impresionant in ceea ce priveste 
calitatea informatiilor. Abordara vasculara realizata percutan sau intraoperator, permite transductorului 
sa inregistreze modificarile atat ale peretelui vascular cat si ale lumenului acestuia. Se utilizeaza sonde 
cu receptare axilara sau laterala a ecourilor, in functie de zona ce se doreste a fi explorata - lumen sau 
perete vascular. Se creaza astfel posibilitatea de a obtine imagini bi sau chiar tridimensionale ale 
sectiunii vasculare examinate. 

Datele furnizate de echografia intravasculara privesc lumenul vascular si starea peretilor, 
evidentiaza stenozele, trombozele si placile de aterom, apreciaza diametrele vasculare, starea 
aneverismelor, invazia tumorala endovasculara. Metoda ofera relatii mai precise asupra coronarelor 
decat angiografia si este utilizata in aprecierea starii coronariene dupa transplantul cardiac. 

Punctia ghidata echografic 

Aceasta metoda asigura obtinerea de material patologic de la nivelul tumorilor si colectiilor 
lichidiene localizate parenchimatos sau in structurile retroperitoneale si mediastinale. Utilizand 
ghidajul echografic si folosind ace speciale (CHIBA) cu diametrul de 0,7 mm, se patrunde pana la 
leziune, traversand fara riscuri toate structurile anatomice intalnite in cale. De obicei punctia vizeaza 
ficatul, pancreasul, prostata, rinichiul. Materialul recoltat este extrem de redus cantitativ, permitand 
doar un examen citologic al unor insule de celule. Cand se extrage lichid, acesta se examineaza pe 
frotiu si se insamanteaza pentru examen bacteriologic. 

In ultimii 5-6 ani s-a acumulat experienta privind abordarea cailor biliare intrahepatice si a 
colecistului prin punctie ghidata sonografic si fluoroscopic, in vederea obtinerii de colangiografii PCT 
(colangiografie percutanata transhepatica si colangiografie transveziculara). Totusi, ghidajul 
echografic in practicarea de colangiografii transparietale, nu intruneste unanimitatea. 

Echografia endoscopica 

Metoda recenta in plina dezvoltare si expansiune, echografia endoscopica permite explorarea 
sonografica interna, transductorul fiind avansat prin endoscop pana la lumenul digestiv vizat: esofag, 
stomac, duoden, rect. Se obtin informatii valoraose atat asupra peretelui si lumenului digestiv si asupra 
viscerelor si structurilor conexe. De exemplu este posibila obtinerea de relatii asupra cordului utilizand 
echoendoscopia esofagiana. Se pot aprecia invaziile locale ale tumorilor periampulare, extensia 
neoplasmelor de rect si a celor genitale, invazia mediastinala a cancerelor esofagiene, extensia 
cancerelor gastrice. 

Echografia 3 D si 4 D 

Se caracterizeaza prin realizarea unei reprezentari virtuale a structurilor. Imaginile sunt create 
prin unirea unui numar mare de sectiuni paralele foarte apropiate create de transductor si transmise 
unui procesor foarte rapid capabil sa reconstruiasca imaginea cu o foarte mica diferenta de timp. In 
final se obtine o imagine tridimensionala. 

Indicatiile echografiei 3 D si 4 D sunt aceleasi ca pentru echografia conventionala datele 
obtinute fiind mult mai exacte permitand punerea in evidenta unor detalii de structura in afectiunile 
organelor parenchimatoase si a vaselor. Un domeniu in care tehnicile ultrasonografice 3 D si 4 D si-a 
gasit o mare aplicabilitate este obstetrica unde este utilizata pentru evidentierea malformatiilor fetale. 


III. Metode radiologice moderne 


Metode care utilizeaza razele X sau campul magnetic 
Ele cuprind o serie de tehnici moderne de explorare: 


1. _Computer-tomografia conventionala, simpla sau asociata cu examene de contrast: arteriografie, 
limfografie, tranzit baritat, urografie 

2. Computer tomografia spirala 

3. PET — CT (tomografie cu emisie de pozitroni) 

4. Colangiocolecistotomografia 

5._Colangiografia percutanata transhepatica (PTC) - metoda de vizualizare a arborelui biliar, in 
competitie cu colangiografia retrograda endoscopica (ERCP) 

6. Angiografia - metoda ce permite evidentierea unui sector vascular arterial, venos sau capilar 

7. Imagistica prin rezonanta magnetica (IRM/RMN) 


8. ColangiolRM 


Tomografie computerizata (CT) 


“In acest secol al descoperirilor prea adesea destinate distrugerii, medicul ramane cel care nu 
pastreaza din progres decat ceea ce ii poate servi pentru salvarea aproapelui”. - Robert de Vernejoul. 

De la epocala introducere a razelor X in medicina, datorata lui Wilhem Konrad Roentgen 
(1895), a trebuit sa treaca aproape un secol pana la descoperirea revolutionara a “reconstructiei prin 
proiectie” — computer tomografia, datorata lui Codfrey Hounsfield. 

Sfarsitul secolului XX a fost marcat de dezvoltarea fara precedent inregistrata in domeniul 
radiologiei computerizate si al celei interventionale (terapeutice), concomitent cu expansiunea 
spectaculoasa a endoscopiei sub raport diagnostic si terapeutic. In acest cadru, tomografia 
computerizata o simbioza fericita intre explorarea radiologica si computer, facand posibila obtinerea 
de sectiuni transversale ale intregului organism (Fig 3). 

Ca orice progres de prestigiu, tomografia computerizata (CT) are la baza un principiu simplu, 
dar ingenios: atenuarea prin absorbtie tisulara a unui fascicul de raze X care traverseaza o anumita 
sectiune transversala a corpului. 

Absorbtia razelor X este depedenta de densitatea structurilor tisulare strabatute, fiind cu atat 
mai mare cu cat densitatea este mai mare. Tubul de raze X emite un fascicul ingust care traverseaza 
corpul transversal, realizand sectiuni cu grosimea de 1 cm. 

Cantitatea de fotoni care patrund in corp este inregistrata de un detector — contor. Exact opus 
tubului röentgen se afla detectorul ce inregistreaza cantitatea de radiatie absorbita in fiecare punct al 
sectiunii deci radiatia atenuata. Detectorul opus este de obicei un cristal de scintilatie. 

Figura 3 


Atat tubul cat si detectorul de scintilatii se rotesc, in pozitii diametral opuse, in jurul 
bolnavului, pana realizeaza circumferinta completa a sectiunii programate. Datele inregistrate de 
detector sunt apoi analizate si procesate intr-un computer care in final este capabil sa reconstruiasca o 
imagine a sectiunii anatomice realizate si sa o proiecteze pe un ecran TV. 

Se obtin astfel imagini ce se aproprie foarte mult de fotografia sectiunilor anatomice 
transversale. Extraordinarea capacitate a ordinatorului este aceea de a fi in stare sa deosebeasca intre 
ele structuri tisulare cu densitate aproape asemanatoare (diferenta de 1%). 

In general computerele conventionale au nevoie de 30 secunde numai pentru a reconstitui 
imaginea, ceea ce presupune un timp total al examinarii de circa 30 minute pentru a obtine10 sectiuni 
diferite, fiecare avand 1 cm. grosime. 

Imaginile obtinute pe monitorul TV pot fi reproduse pe film radiologic in nuante de la negru 
pana la alb, de la densitate mica la densitate foarte mare. 

Tehnica fara riscuri, comoda pentru bolnav, de o mare acuratete diagnostica, CT a revolutionat 
etapa de diagnostic mai ales in privinta depistarii si delimitarii maselor tumorale, oricare ar fi originea 
lor: neoplasme, tumori benigne, inflamatorii, tumori chistice, abcese. 

Metoda este net superioara studiilor nucleare prin faptul ca ofera sectiuni ale organelor, spre 
deosebire de scintigrafii care dau imagini de ansamblu, ale intregii mase parenchimatoase explorate. 
Pe de alta parte, scintigrafia nu este capabila sa diferentieze densitatile tisulare diferite si deci nu 
poate deosebi un chist hidatic hepatic de o tumora hepatica solida. 

Metoda este deasemenea net superioara echografiei prin puterea mare de separare, inalta 
rezolutie a imaginii si prin sectiunile inguste si apropiate pe care le poate obtine. Poate singurul 
avantaj al echografiei vis-ă-vis de CT este ca permite sectiuni in plan sagital sau oblic, in afara celui 
transversal. Echografia este in avantaj fata de CT la explorarea bolanvilor slabi, unde ofera relatii 
excelente, in timp ce CT nu poate sa-si asigure maximum de performanta la acesti pacienti. In schimb, 
bolnavii obezi nu se incadreaza in categoria favorizata de echograf, dar beneficiaza din plin de CT care 
isi dobandeste calitatile de exceptie mai ales la aceasta grupa de greutate. 

Ca si echografia, CT poate fi utilizata la punctia dirijata a unor mase tumorale sau chistice. 

In fine, CT isi majoreaza performantele in conditiile asocierii ei cu o tehnica de contrast cum 
ar fi: limfografia, arteriografia, urografia. Asociind aceste explorari se obtin imagini de mare finete si 
exactitate diagnostica. Ca si echografia, valoarea CT este relativ redusa in domeniul explorarii tubului 
digestiv. 

Colangiocolecistotomografia - tehnica consta in efectuarea unor sectiuni tomografice dupa 
opacifierea cailor biliare cu substanta de contrast administrat i.v insistand cu sectiunile pe regiunea de 
interes deosebit. Pacientul este asezat in decubit ventral iar sectiunile se vor efectua la distanta de 6-8 
cm. Indicatia majora o reprezinta litiaza veziculara sau coledociana in care se pot evidentia calculi de 
foarte mici dimensiuni cat si malformatii sau fistule. Indicatia metodei este limitata de prezenta unor 
valori mari ale bilirubinemiei ca si a insuficientei hepatice. 

Tomografia computerizata spirala 

Metoda de examinare in CT spiral difera de CT conventional prin faptul ca tubul de raze X se 
misca circular continuu in timp ce pacientul este deplasat longitudinal astfel razele X au traseu spiral 
(helicoidal) de unde si numele tehnicii. Scanner-ul preia astfel intr-un timp foarte scurt 20-60 secunde, 
foarte multe date datorita examinarii foarte rapide a unei mari parti a corpului. Examinarea intregului 
abdomen se face in circa 1-2 minute reducandu-se foarte mult timpul fata de examinarea prin tehnica 
CT conventionala. Imaginile obtinute pot fi rapid reformatate in planuri multiple si reconstituite 3 D. 
Scanarea rapida a unui mare volum din corp aduce beneficii in ceea ce priveste evitarea artefactelor 
generate de miscarile respiratorii intrucat bolnavul isi poate opri respiratia in timpul scanarii precum si 
in utilizarea optima a substantei de contrast, imaginile fiind obtinute in timp real arterial si venos iar 
cantitatea de substanta de contrast si iradierea sunt minime. Indicatiile sunt aceleasi ca pentru CT 
conventional datele obtinute fiind mult mai exacte. Este considerata metoda de electie pentru 
examinarea vaselor si vascularizatiei parenchimelor(Fig 4,5). 

Figura 4-CT torace, 3D Figura 5-reconstructie de ureter prin CT 3D 


PET - CT 

Este o tomografie cu emisie de pozitroni (PET) obtinandu-se informatii despre metabolismul 
tesuturilor examinate. In cursul efectuarii PET-CT se administreaza glucoza cu molecula marcata cu 
izotop FI'* cu ajutorul careia se poate obtine informatii despre consumul de glucoza al tesuturilor. 
Intrucat in tumorile maligne frecventa de divizibilitate celulara este mult mai mare decat in tesuturile 
normale, consumul de glucoza este mult crescut la nivelul tesuturilor tumorale ceea ce duce la o mai 
mare fixare a glucozei marcate cu izotop F'5. Examinarea PET-CT deceleaza o mai mare emisie de 
pozitroni la nivelul tesuturilor tumorale(Fig 12). 


Figura 12-PET CT 

Avantajele PET-CT in bolile neoplazice 
1). Recunoasterea timpurie a tumorilor intrucat modificarile celulare metabolice preced modificarile 
structurale si astfel pot fi decelate leziuni de ordinul milimetrilor care nu determina simptome. Mai 
mult PET-CT ne ofera informatii despre intregul corp nu numai despre o parte a lui ca celelalte 
metode. 

2). Decelarea precoce a recidivelor si deosebirea lor de cicatrici mai vechi determinate de operatii sau 
radioterapie 

3). Masurarea eficientei chimioterapiei. Agentii chimioterapeutici realizeaza reducerea metabolismului 
tumorilor oprind astfel cresterea acestora. Astfel poate fi analizat dupa doua cure de chimoterapie, cu 
ajutorul examinarii PET-CT inainte si in timpul tratamentului, cat de sensibile sunt tumorile la 
medicamentele alese putandu-se preconiza eficienta terapiei si reajustarea acesteia la nevoie. 

Indicatiile PET-CT 
- Diagnosticarea timpurie a bolilor neoplazice 
- Identificarea exacta a localizarii tumorilor maligne si a metastazelor 
- Masurarea eficientei terapiei citostatice 
- Decelarea precoce a recidivelor 
- Identificarea cu precizie a locului de prelevare a biopsiilor 
- Identificarea exacta a locului pentru radioterapie 

Colangiografia percutanata transhepatica (PTC) 

Diagnosticul topografic, al sediului si naturii leziunilor din icterul obstructiv, este astazi 
posibil a fi stabilit cu precizie in preoperator prin utilizarea uneia din urmatoarele doua tehnici care-si 
disputa inca intaietatea: PTC si colangiopancreatografia retrograda endoscopica (ERCP). Ambele sunt 
tehnici invazive, cu risc. Ele se deosebesc prin modul de abordare al sistemului biliar. PTC abordeaza 
polul proximal, intrahepatic, in timp ce ERCP se adreseaza polului distal, coledocului terminal. PTC 
realizeaza o colangiografie descendenta, iar ERCP o colangiografie retrograda ascendenta(Fig 6). 


Figura 6-ERCP 


Este veche stradania de a obtine o colangiografie preoperatorie prin punctie directa a cailor 
biliare: colangiografia transveziculara laparoscopica (Royer-1942; Burckhard — 1921), punctia 
veziculei subcentral radiologic (Kapandji -1950). 

PCT a fost imaginata de Hurd si Do-Xuan-Hop (1937) in Vietnam. Metoda nu a capatat 
extensie datorita riscurilor de hemo si coleperitoneu consecutive punctiei cu ace insuficient flexibile si 
de calibru relativ mare. 

Ea s-a practicat sporadic, inclusiv la noi in tara (P. Branzeu -1961, D. Burlui - 1964). 
Reabilitarea si extensia metodei se datoreste lui Okuda (1974) care s-a folosit de ac foarte flexibil cu 
lungimea de 15 mm. si diametrul extern de 0,7 mm. (acul Chiba, dupa numele universitatii japoneze 
unde a fost imaginat si utilizat initial). 

Tehnica de abordare prevede punctia, sub ecran radiologic si ghidaj fluoroscopic, in spatiul 
IX-X intercostal drept pe linia axilara medie, bolnavul fiind in expir fortat. Se patrunde in ficat intr-un 
plan trasversal pana la jumatatea distantei dintre diafragm si bulbul duodenal (vizibil de obicei destins 
de aer). 

Se injecteaza 5-10 ml. substanta contrast (Pobilan, Odiston), in timp ce se retrage lent acul. In 
general, sunt necesare maximum 3 tentative de acest gen pentru a repera un canal biliar intrahepatic, 
atunci cand acestea sunt dilatate. 

Odata reperat canalul, se decomprima prin aspirarea biliei si se administreaza circa 20ml. 
substanta contrast obtinandu-se o excelenta colangiografie intra si extrahepatica, veritabila “harta 
biliara”. Se poate astfel preciza sediul obstacolului, amploarea lui si, de cele mai multe ori, natura 
acestuia: litiaza, neoplasm, stenoza benigna. In plus, este posibila diferentierea colestazelor 
intrahepatice (hepatita cronica colestatica) de colesterolozele extrahepatice, de resort chirurgical. 

Rezumand, se poate afirma ca PTC poseda aceleasi indicatii ca si ERCP, superpozabile. 
Totodata, ea este indicata atunci cand ERCP esueaza prin imposibilitatea cateterizarii papilei (20% din 
cazuri) sau cand ERCP nu se poate efectua: duoden scos din tranzit printr-o anastomoza gastro- 
jejunala, stenoza coledoc terminal. Intr-o stenoza inalta a cailor biliare (convergenta hepaticelor) PCT 
are o valoare mai mare ca ERCP oferind relatii mai apropiate de realitate. Contraindicatiile tin de: 
absenta cailor biliare dilatate, tulburarilor de coagulare, prezenta ascitei si idiosincrazie la produsele 
iodate, ficat cirotic (elasticitate redusa). 

Complicatiile metodei sunt reprezentate de coleperitoneu si hemoperitoneu intr-un procent de 
circa 1,5% , in timp ce angiocolita poate surveni la o rata de 5-12%, facand necesara acoperirea 
pacientului cu antibiotice. ERCP se inscrie cu un procent global de 8-9% complicatii, net mai mare ca 
in cazul PTC, din care 0,05% decese prin angiocolita severa si septicemie. 

Actualmente, marea majoritate a autorilor acorda un credit mai mare ERCP, in sensul ca ea 
ofera posibilitatea de a explora pe langa caile biliare si sectorul canalar pancreatic. Pe langa acest 
avantaj, exista sansa ca in cursul ERCP sa se poata preleva fragment bioptic pentru diagnosticul de 
certitudine. In final, atitudinea de urmat intr-o colestaza este de a incepe prin ERCP, iar daca aceasta 
nu reuseste sau nu ofera relatii suficiente (cazul stenozelor inalte) se poate apela in completare la PTC. 

Angiografia 

Metoda invaziva, angiografia si-a redus aria de indicatie in ultimii 10 ani. Aplicabilitatea sa a 
fost restransa pe masura ce s-au extins echografia, computertomografia si tehnicile endoscopice. 
Acestea s-au dezvoltat impresionant si au penetrat in zone pana atunci rezervate angiografiei ca ultima 
solutie diagnostic(Fig 7) 


Figura 7-angiografie cerebrala 


Angiografia presupune abordarea sistemului vascular in compartimentul sau arterial 
(arteriografia) sau venos (venografie). In general, abordarea arteriala permite obtinerea atat de 
arteriografii cat si de venografii - panangiografie. 

Explorarea angiografica are doua obiective: de a evalua patologia vasculara proprie a unui 
teritoriu si de a evalua modificarile parenchimatoase consecutive unor leziuni tumorale sau 
inflamatorii grefate pe un anumit viscer. De aici rezulta si indicatiile metodei: 

- Decelarea sursei pierderilor de sange in cursul hemoragiilor interne. In toate situatiile acute, in care 
survine deci o pierdere activa de sange, daca celelalte explorari nu au fost capabile sa deceleze locul in 
care sangele paraseste vasul, angiografia este capabila sa o faca. Aceasta presupune insa ca angiografia 

sa fie practicata in plina hemoragie. Importanta deosebita o are in precizarea hemoragiilor 
intraperitoneale, retroperitoneale, cerebrale si digestive. 

- Obiectivarea fenomenelor de ischemie acuta sau cronica de la nivelul membrelor pelvine, torace, al 
arterelor digestive, cerebrale si coronare. Se precizeaza astfel sediul si intinderea obstructiei, natura ei 
(stenoza, tromboza, embolie), cat si starea circulatiei colaterale de supleere. 

- Decelarea obstacolelor la intoarcerea venoasa in marea circulatie sau in sistemul port hepatic 
(hipertensiunea portala) 

- Utilizata cu succes pentru detaliul de finete pe care il ofera in studiul tumorilor maligne, benigne si 
inflamatorii ale intregului tub digestiv si a glandelor anexe acestuia, ale creierului etc. 

- Cuplata cu angioscopia si echografia intraarteriala constituie o tripleta de ultima ora in diagnosticul 
ultraprecis al maladiilor vasculare si creeaza premisele pentru tratamentul nechirurgical al acestor 
leziuni. 

Angiografia clasica presupune abordul aortei fie printr-o artera periferica (humerala, 
femurala), fie direct translombar. Cateterul ajuns in aorta este reperat pe ecran radiologic sau, mai 
recent pe monitorul TV, folosind si un amplificator fluoroscopic de imagine. Injectarea substantelor de 
contrast se realizeaza automat, in total 50-180 ml., in cursul a 5-10 secunde. 

De obicei se folosesc substante de contrast iodate (Odiston 75%), dar este posibila si utilizarea 
CO; la cei cu intoleranta la produsul de contrast (trebuie obligatoriu testati). La pacientii cu risc renal 
crescut nu este indicata utilizarea compusilor iodati, caci 150-200ml. administrati intravascular ii pot fi 
fatali. Administrarea de CO, asigura un contrast excelent, deoarece nu retin deloc razele X 
(transparenta totala). 

Utilizand si procedura de sustratie, descrisa mai departe, se obtin imagini comparabile celor 
obtinute cu substantele de contrast. In general, intre 50-150 cm. de CO» sunt suficienti pentru a umple 
un sector vascular. Injectarea se face intotdeauna sub nivelul arterelor renale si numai prin seringa de 
administrare automata. Deci metoda este utilizata doar pentru pelvis si membrele inferioare. 

Actualmente exista echipamente care fac posibila obtinerea de imagini de mare finete, inclusiv 
stocarea imaginilor pe masura obtinerii lor. Se exploreaza selectiv zona vizata, atat prin administrarea 
substantei opace in bolus, cat si prin administrari repetate. Aparatele au posibilitatea de a face 4-6 
expuneri de film pe secunda, asa incat in circa 30 secunde se poate obtine o panangiografie: timpul 
arterial, timpul capilar (parenchimatos) si timpul venos. 

In ultimii ani s-au facut progrese remarcabile in studiul vaselor de calibru mic, folosind asa- 
numita tehnica a sustractiei. Razele X traverseaza bolnavul si sunt preluate de amplificatorul 
fluoroscopic de imagine, convertite in impuls luminos care va fi primit de o camera TV si transformat 
in semnal electornic. Acesta este analizat de un computer si procesat in variantele dorite. Se obtin 
astfel filme obisnuite ale bolulsului. 

Pe de alta parte se obtin filme de sustractie, adica filme in care structurile de fond au fost 
“sustrase”, sterse, atat cele osoase, cat si celelalte, ramanand pe fir doar structurile ce contin substanta 
de contrast. Zonele de ischemie se caracterizeaza prin saracia vascularizatiei, sau chiar intreruperea 
unuia din trunchiurile arteriale principale. Apar defecte de umplere, zone de stenoza, diminuarea 
opacitatii vasului intr-un sector exacerbarea circulatiei colaterale(Fig 8). 


In ceea ce priveste explorarea patului vascular digestiv, acesta este abordat prin angiografii 
selective care permit explorarea selectiva a unui anume teritoriu ales in acest scop: celiac, hepatic, 

mezenteric superior si inferior, splenic. Trebuie accentuat asupra faptului ca angiografia selectiva 
ramane o etapa finala ce exploreaza, ca alternativa de finete si detaliu, toate viscerele parenchimatoase 
si cavitare, mai ales in patologia vasculara, tumorala sau inflamatorie. In general, insa studiile de 
endoscopie, echografia si CT preced explorarea vasculara, procura informatiile necesare unui 
diagnostic complet sau aproape complet. 

Astfel, angiografia ramane valabila doar pentru a preciza unele neclaritati sau a oferi date 
asupra relatiilor vasculare ale procesului patologic. In final aportul ei poate fi esential pentru 
aprecierea rezecabilitatii leziunii. Ficatul, pancreasul, cordul si creierul sunt principalele beneficiare 
ale studiilor angiografice. Urmeaza intestinul subtire si colonul, pentru care angiografia este singura 
capabila sa obiectiveze sangerarile active sindoroamele ischemice acute sau cronice. 


Imagistica prin rezonanta magnetica (IRM sau RMN) 

Explorarea are la baza generarea unui camp magnetic si a pulsurilor de radiofrecventa pentru 
vizualizarea imaginii diferitelor organe si tesuturi ale corpului omenesc. In multe situatii IRM ofera 
imagini superioare radiografiei, ultrasonografiei sau tomografiei. 

IRM se efectueaza pentru diagnosticarea urmatoarelor afectiuni: 

- Regiunea celiaca - IRM poate decela tumori, anevrisme, sangerari la nivel cerebral, leziuni nervoase, 
leziuni ale globului ocular, al urechii medii si interne si a nervului auditiv. 

- Regiunea toracica - IRM poate vizualiza cordul, valvele cardiace, vasele coronare, tumori pulmonare 
si tumori ale sanului. 

- Vasele sanguine - angiografia prin rezonanta magnetica efectuata cu substanta de contrast poate 
decela leziuni ale arterelor si venelor cum sunt: anevrismele, trombozele, etc(Fig 9). 


Figura 9-angio RMN 


- Regiunea abdominala si pelvina - IRM poate depista diferite afectiuni ale organelor abdominale intra 
si retroperitoneale ca ficat, vezicula biliara, pancreas, rinichi, glande suprarenale, vezica urinara, uter, 
oase si prostata. Se foloseste pentru decelarea diferitelor obstacole. 

- Oase si articulatii - IRM deceleaza leziuni cum sunt: artrite, tumori osoase, afectiuni ale cartilagiului 
articular, rupturi de ligamente sau tendoane, infectii afectiuni ale maduvei osoase(Fig 10). 

Figura 10-RMN genunchi 


- Coloana vertebrala - IRM vizualizeaza discurile si radacinile nervoase putand decela afectiuni ca 
stenoze de canal vertebral, hernie de disc sau tumori de coloana vertebrala. 
Contraindicatii 

IRM este contraindicat la pacientii care sunt purtatori de dispozitive medicale care contin fier 
(proteze metalice, pacemarkerele cardiace, proteza de membre, etc). In cazul existentei suspiciunii ca 
pacientul ar prezenta fragmente metalice la nivelul ochiului se recomanda efectuarea unei radiografii 
inainte de IRM intrucat in campul magnetic al aparatului respectivele fragmente metalice pot provoca 
leziuni ale retinei. Tatuajele sau machiajul permanent pe baza de fier pot provoca iritatii ale pielii. 
Pach-urile la nivel cutanat pot produce arsuri la nivelul zonelor pe care sunt aplicate. 

Colangiografia IRM 

Consta in efectuarea sectiunilor IRM la nivelul arborelui biliar obtinandu-se o cartografie a 
cailor biliare. Colangiografia IRM este utila pentru evidentierea anomaliilor biliare si vasculare, 
precizeaza diagnosticul icterului mecanic si se poate realiza la cei la care ERCP-ul nu se poate efectua 
din diferite motive. Sensibilitatea sa in diagnosticul litiazei CBP a ajuns sa o egaleze pe cea a ERCP- 
ului si a ecoendoscopiei. 

In cazul leziunilor hilare examinarea IRM este mai utila decat cea CT cu substanta de contrast 
fiind indicat a se efectua dupa echografia transparietala. In diagnosticul litiazei coledociene 
investigatiile preoperatorii care au sensibilitate diagnostica apropriata de cea a colangiografiei 
intraoperatorii sunt: ecoendoscopia, ERCP-ul si colangioRM. In icterele neoplazice IRM-ul aduce date 
suplimentare foarte valoroase pentru definirea extensiei parenchimatoase si vasculare a 
colangiocarcinoamelor. Intucat se efectueaza fara substanta de contrast explorarea se poate face si la 
pacienti cu bilirubinemie > 3 mg%. 


IV. Studiile nucleare 

Ca si echografia, exploarile cu radioizotopi se incadreaza in procedeele neinvazive de 
investigare. Aceste metode au valoare morfologica destul de relativa dar ofera unele relatii functionale 
de valoare. Pana in jurul anilor 1970 explorarile de medicina nucleara constituiau investigatii de varf, 
incadrate printre studiile etapei finale de diagnostic. 

Explorarea cu radioizotopi reprezenta o tehnica destinata atat depistarii maselor tumorale 
hepatice cat si aprecierii unor functii cum ar fi cele hepatice, tiroidiana, renala. In afara de radiologie 
era singura explorare cu caracter imagistic din practica medicala.In ea se puneau mari sperante de 
viitor, sperante intrerupte odata cu aparitia a doua tehnici imagistice noi: echografia si 
computertomografia si rezonanta magnetica. 

Aceasta se adreseaza cu precadere parenchimelor, ca si majoritatea tehnicilor de medicina 
nucleara. Echografia, computertomografia si rezonanta magnetica s-au dovedit mult mai sensibile si 
mai specifice, avand in plus marea calitate de a realiza sectiuni ale organului explorat. Odata introduse 

noile explorari imagistice, scintigrafiile sau fost dislocate in grupa interventiilor initiale sau, eventual, 
intermediare, cu caracter orientativ si chiar facultativ. 

Dezavantajul metodelor radioizotopice consta in slaba putere de rezolutie a imaginilor 
obtinute, de unde si imposibilitatea precizarii unui diagnostic. Studiile nucleare se adreseaza cu 
precadere explorarii morfo-functionale a ficatului, cailor biliare, pancreas, splinei, rinichiului, 
plamanului, scheletului si tiroidei. Tehnicile radioizotopice isi gasesc indicatii de valoare in aprecierea 
deficitelor de evacuare gastrica, tulburarilor de motilitate esofagiana, depistarii ariilor de ectopie a 
mucoasei gastrice (esofag, duoden, diverticuli Meckel) si a abceselor oculte. Metodelor acestea 
constituie in fapt un act explorator complementar studiilor radiologice si echografice. Doza de iradiere 
este in general de sub 1 rad pentru organul tinta a explorarii si sub 0,5 rad pentru restul organismului; 
se situeaza deci sub nivelul de iradiere al radiologiei clasice. 

Scintigrafia, fie alb-negru, fie color ofera imagini de ansamblu ale unui viscer, fiind capabila 
sa depisteze doar leziuni relativ grosoloane si “scapand” deseori leziuni localizate in centrul 
parenchimului. In ultimul deceniu, pe masura ce explorarile parenchimelor au fost acaparate treptat de 
sonografie si computertomograf, domeniul de activitate al medicinei nucleare s-a restrans in mod 
remarcabil. Ea a ramas o metoda adjuvanta, facultativa, utilizata in etapele intermediare de elaborare a 
diagnosticului(Fig 2). 

lata insa ca in ultimii 20 ani se inregistreaza progrese si in medicina nucleara. Aceastea se 
datoresc introducerii unei tehnici de computer tomografiere a organului impregnat cu radiotrasor. Se 
obtin astfel imagini de sectiune tomografica, sectiuni de 12-20 mm. la nivelul ales. Este asa-numita 
tehnica de  scintigrafiecomputertomografica, prescurtat SPECT  (“single-photon-computer- 
tomography”). Scintigrafia presupune inregistrarea scintilatiei radioactive a unui sector, folosind o 
gamma camera, sector ce a retinut un radiotrasor administrat intravenos. 

Figura 2- scintigrafie hepatica 

Radiotrasorul este un izotop radioactiv fixat pe un transportor (“caraus”) ce manifesta afinitate 
pentru structurile tisulare ale organului investigat. SPECT a adus un plus de vitalitate si de vigoare 
explorarilor scintigrafice. In tehnica SPECT, la 20-30 minute de la injectarea trasorului radioactiv, se 
inregistreaza radioactivitatea folosind o gamma camera rotativa ce detecteaza emisiunile de fotoni 
dintr-o anumita sectiune aleasa: transversala, sagitala sau axiala. Camera de scintilatie efectueaza un 
parcurs rotator de 360°. 

Se contorizeaza emisiunile de fotoni si urmeaza procesarea computerizata. Informatiile sunt 
transformate in impuls electric care este apoi convertit in imagine.Un examen SPECT dureaza circa 
20-30 min. Se utilizeaza radiotrasorul care are capacitatea de a se fixa pe tesuturi normale, pe cele 
neoplazice, sau pe cele inflamatorii, in functie de “carausul” ales. Trebuie retinut faptul ca harta 
scintigrafica obtinuta chiar prin tehnica SPECT nu are specificitate; ea identifica leziunea, dar nu-i 
poate preciza apartenenta la benign sau malign. Actualemente, tehnicile SPECT sunt utilizate si ele ca 
metode complementare (adjuvante) in patologia cerebrala, a cordului, a viscerelor abdominale si a 
scheletului. 

Actualmente, in practica au ramas urmatoarele variante de scintigrafie clasica sau SPECT: 
- Scintigrafia osoasa in cancerul de san 
- SPECT abdominal 
- Scintigrafia de tranzit eso-gastric 
- Scintigrafia hepato-biliara 

Scintigrafia osoasa 

Scopul este depistarea metastazelor osoase. Metoda este capabila sa identifice leziuni osoase, 
dar nu poate transa intre benign si malign. Deci ofera informatii nespecifice. In consecinta, in situatiile 
in care se deceleaza un aspect scintigrafic anormal este necesara explorarea radiologica si eventual cea 
computertomografica si RMN 

Reiese clar rolul orientativ al scintigrafiei osoase, si lipsa ei de putere de decizie. Este clar ca 
explorarea radiologica si CT sunt exploarari finale spcifice care pot preciza diagnosticul. In 
scintigrama osoasa se utilizeaza drept radiotrasor Te”" fosfatul care se fixeaza mai intens pe zonele 
metastazate ale scheletului. Exista insa si posibiliatea fixarii pe metastazele hepatice. Metoda este 
valoraoasa atat in depistarea metastazelor osoase cat si in urmarirea evolutiei acestora sub tratament 
citostatic. 

SPECT abdominal 

Initial tehnica s-a adresat leziunilor hepatice circumscrise. Ulterior si-a extins domeniul de 
indicatie la splina si alte viscere abdominale, incluzand vasele mari si rinichii. Actualemente exista 
urmatoarele indicatii: 
- Evaluarea leziunilor hepatice: tumori sau leziuni difuze, chisturi, hematoame, hiperplazie nodulara 
focala, steatoza focala Te” sulfur coloidal; 
- Evaluarea leziunilor splenice circumscrise sau difuze, de origine hematologica, tumorala, traumatica 
sau parazitara Te” sulfur coloidal 
- Evaluarea afectiunilor renale Te” acid succinic 
- Detectarea focarelor de infectie localizata sau difuza: abcese abdominale, pielonefrite, boli 
inflamatorii ale intestinului, colecistita, colangita, etc. - Gallium“”. citrat de Iridium!!! — leucocite 
- Depistarea si evaluarea leziunilor neoplazice: Gallium” citrat, radioanticorpi (LI!!! antiCEA sau 
antiC9.9), I?! MIBG (metaiodbenzilguanidina). Valoare in evaluarea limfoamelor, melanoamelor si 
neoplasmelor pulmonare; 
- Evaluarea afectiunilor pancreatice - Se ? — metionina 
- Studii ale vaselor mari abdominale (arborele portal, aorta, cava inferioara), utilizand Te pertehnetat. 
Valabil si pentru identificarea hemangioamelor hepatice; 
- Ameliorarea specificitatii datelor echivoce de echografie si CT, IRM 


Evaluarea scintigrafica a tranzitului eso-gastric 
Se utilizeaza Te” pertehnetatul administrat per oral cu 30-50 ml apa. Poate fi folosit si Te” 


sulfur coloidul. Pe langa imaginile scintigrafice se obtin si curbe de evacuare care corespund activitatii 
motorii esofagiene si gastrice. Astfel este evaluata kinetica esofagiana proximala, medie si distala. 
Totul este analizat de computer, obtinandu-se date destul de exacte ale activitatii sfincterelor 
esofagiene: superior si inferior. Aceste informatii sunt superpozabile celor obtinute prin manometrie 
esofagiana sau gastrica. Scintigrafia esogastrica isi gaseste indicatia in studiul: 
- Achalaziei 
- Spasmelor esofagiene difuze 
- Sclerodermia esofagiana 
- Reflux gastroesofagian 
- Insuficienta evacuatorie gastrica 
Evaluarea scintigrafica hepato-biliara 
Imagistica scintigrafica a ficatului a fost introdusa in 1950 si a ramas aproape 30 de ani o 
metoda aproape unica de vizualizare a leziunilor hepatice. Ea a fost detronata de echografie, computer 
tomograf, rezonanta magnetica nucleara care ofera informatii morfologice net superioare. Pentru 
studiul scintigrafic al ficatului au fost utilizati radiocoloizii: Roz Bengal, Au'%, Tc” sulfur coloidal. 
Introducerea unui nou radiotrasor - Te °™ iminodiacetic acid (I.D.A) - a determinat 
reactualizarea scintigrafiei. Acest radioizotop este valoros in a oferi relatii asupra functionalitatii 
hepato-biliare. Se obtin astfel relatii precoce in obstructiile biliare incipiente, inainte ca maladia sa 

aiba expresie clinica (icter). Te” IDA este prelevat in ficat si urmeaza o cale similara bilirubinei, fiind 
secretat de hepatocit si ajungand in bila. In insuficienta hepatica, preluarea radiotrasorului din sange 
este evident diminuata datorita diminuarii masei hepatocitare si alterarii functiei extractive. Se pot 
astfel obtine informatii care sa ajute la diferentierea leziunilor hepatocitare (hepatopatii cronice) de 
leziuni obstructive intrahepatice (colangita scleroasa) sau extraheptice (obstructii ale cailor biliare 
principale). 

In plus, actualmente a devenit posibila cuantificarea dinamicii biliare pe baza explorarii 
scintigrafice. Se urmareste comportamentaul scintigrafic al cailor biliare dupa administratea de 
colecistochinina, datele fiind analizate in sistem computerizat. Se obtin astfel date matematice asupra 
evacuarii colecistului si presiunilor biliare reziduale. 

In general, pentru studiul morfo-functional al ficatului si cailor biliare se obtin imagini la 
intervale de 2-3 minute pe parcursul a 60 minute. Aceasta este faza hepatica de studiu al ficatului si 
cailor biliare intrahepatice. Se mai numeste si faza parenchimatoasa. Se apreciaza fractia de extractie 
hepatica a izotopului si curba de excretie biliara a a acestuia. (T1/2). In functie de aceste curbe se pot 
emite aprecieri asupra starii functionale a hepatocitelor cat si a cailor biliare. In aproximativ 30 minute 
se deseneaza calea biliara principala, iar imaginea ficatului paleste, colecistul devine vizibil si incepe 
sa apara imaginea duodenului. 

Trebuie retinute doua aspecte. Primul consta in imposibilitatea de a obtine imagine 
scintigrafica atunci cand bilirubina este crescuta peste 10 mg%. Cel de-al doilea - cand presiunea 
endobiliara este peste 35 cm H»O, inceteaza secretia biliara si nu se poate obtine imagine scintigrafica. 

Rezumand, scintigrafia hepato-biliara este capabila sa ofere date spcifice in: 

- Obstructii partiale sau complete ale caii biliare principale: litiaza, tumori, colangita scleroasa sau 
iatrogena 

- Ciroza biliara primitiva 

- Colecistita acuta 

- Cirozele hepatice 

Uneori, este necesara completarea scintigrafiei hepato-biliare cu tehnica SPECT, in dorinta de 
a obtine informatii mai specifice din anumite zone ale ficatului. 

Rezulta ca tehnica SPECT pentru studiul ficatului urmarete mai ale leziunile circumscrise 
(tumorale, inflamatorii sau parazitare). Scintigrafia hepato-biliara cu Te *" IDA se adreseaza cu 
precadere studiului leziunilor difuze ale parenchimului si studiului cailor biliare sub raport morfologic 
si functional. Asocierea SPECT cu Te °™ IDA poate oferi informatii de finete asupra unui anume 
sector al ficatului si cailor biliare. 


In final, trebuie sa se retina faptul ca aceste metode moderne de imagistica medicala, 
prezentate in acest capitol, constituie si cai terapeutice de valoare, in plina dezvoltare si perfectionare. 
Asistam astazi la o confruntare deschisa intre tehnicile radiologie interventionista, cele de chirurgie 
endoscopica si clasica chirurgie. Fiecare cauta sa-si largeasca domeniul de activitate. Aceste aspecte 
de terapeutica nechirurgicala vor fi dezvoltate la fiecare capitol de patologie in care isi gasesc indicatia 
si aplicatia. 


REZUMAT 

1. Explorarea paraclinica este orientata de catre informatiile obtinute la anamneza si examenul 
clinic. Explorarea are in vedere: studiul lezional (specific) si studiul biologic al bolnavului. 

2. Scopul final este diagnosticul pozitiv, de certitudine. Certitudinea este oferita de examenul 
histologic al piesei biopsice si al celei chirurgical extirpate. 

3. Domeniul imagistic reprezinta actualmente o revolutie a mijloacelor de diagnostic. 
Radiologia, echografia, endoscopia si medicina nucleara isi conjuga eforturile in scopul elaborarii unui 
diagnostic cat mai precis. 

4. Explorarile radioehografice se incadreaza in grupa investigatiilor indirecte, neinvazive, 
lipsite de riscuri. Tehnicile de endoscopie apartin grupei explorarilor directe; sunt metode invazive, cu 
grad de agresivitate si implicit riscuri. Avantaj maxim al metodelor endoscopice-permit biopsia 

5. Explorarea se desfasoara pe etape: Etapa initiala este, in general orientativa si cuprinde 
tehnici neinvazive: echografia, radiologia clasica, studiile nucleare. Etapa finala cuprinde tehnicile cu 

sensibilitate si specificitate mare, parte din ele invazive: computertomografie, imagistica prin 
rezonanta magnetica, colangiografia percutantata transhepatica, angiografiile, endoscopia. In fine, 
exista si metode care asociaza tehnici din prima etapa cu tehnici din ceea de a doua - de exemplu 
echoendoscopia, colangiografia retrograda endoscopica, pielografia ascendenta, etc. 

NOȚIUNI ELEMENTARE DE CHIRURGIE LAPAROSCOPICĂ 
MIRCEA BEURAN, SORIN PAUN 


1. Generalități 


Chirurgia Minim Invazivă se referă la modalitatea de a realiza intervențiile chirurgicale 
clasice printr-o metodă nouă bazată pe tehnologii moderne, mai puțin agresivă pentru organismul 
pacientului şi, implicit, mai uşor de suportat de către acesta şi având ca scop final reintegrarea socio- 
profesională cât mai rapidă a pacientului chirurgical. 

Acest tip de chirurgie se bazează pe metode tehnice revoluţionare, inventate de industria 
modernă a aparaturii moderne dar care au la bază principii mai vechi, descoperite de peste un secol. 
Vizualizarea organelor interne ale pacientului şi tratarea afecțiunilor acestora cu ajutorul unor 
instrumente care să producă un disconfort cât mai mic structurilor organismului şi, în consecință, să fie 
cât mai uşor de suportat de către pacient, a reprezentat una dintre ideile de bază ale medicinii moderne. 
În acest sens, s-a conturat noţiunea de Terapie prin Acces Minim (Sir Alfred Cushieri) care include 
tehnici precum Chirurgia Laparoscopică, Endoscopia Intervenţională şi Imagistica Intervenţională. 

Noţiunea actuală de Chirurgie Minim Invazivă (termen introdus prima dată în limbajul 
medical de către urologul britanic John Wickham, în 1983) s-a impus larg în medicina zilelor noastre, 
odată cu realizarea primei colecistectomii laparoscopice, în 1987 (de către ginecologul francez 
Philippe Mouret, la 1 martie 1987, la Bordeaux, Franța). Acest eveniment l-a îndreptățit pe Jacques 
Perissat să declare, având în vedere importanţa şi efectele ulterioare ale acestei proceduri chirurgicale, 
că „în Franța au existat două revoluţii: Revoluţia Franceză din 1789 şi Revoluţia laparoscopică din 
1987”. 

În practica de zi cu zi, noțiunea de Chirurgie Minim Invazivă aplicabilă chirurgiei generale se 
suprapune, în mare, peste noțiunea de Chirurgie Laparoscopică datorită amploarei suficient de mare 
pe care această tehnică a căpătat-o în ultimii ani dar nu trebuie confundată numai cu această. Chirurgia 
Laparoscopică defineşte chirurgia realizată prin abordul minim invaziv al cavității peritoneale — este, 
deci, un non-sens să se afirme, de exemplu, că o intervenție chirurgicală minim invazivă asupra 
glandei tiroide a fost realizată pe cale laparoscopică. Alte denumiri des utilizate pentru acest tip de 
chirurgie sunt: chirurgie videoasistată (având în vedere detaliile de aparatură medicală folosită), 
chirurgie videoghidată, chirurgie celioscopică, chirurgie miniinvazivă, chirurgie endoscopică ş.a. 


2. Scurt istoric al Chirurgiei Laparoscopice 


Chiar dacă Hipocrate descria în antichitate utilizarea unui speculum pentru examinarea 
anusului iar Aranzi în 1585 folosea reflexia unei raze solare pe suprafața unei retorte pline cu apă 
pentru a inspecta cavitatea nazală, se pare că primul dispozitiv endoscopic utilizat în scopuri medicale 
a fost creat de către Philip Bozzini în 1805 — acest instrument (denumit Lichleiter) consta dintr-un tub 
de aluminiu luminat cu ajutorul unei lumânări de ceară şi care era prevăzut cu oglinzi care permiteau 
vizualizarea tractului genitourinar la nivelul la care acest tub era introdus. Dar acest lucru nu s-a 
realizat practic decât peste 50 ani (în 1853) de către chirurgul francez Antoine Jean Desormeaux, 
considerat de mulţi „părintele endoscopiei ”. 

În 1868, Kussmaul a realizat prima esofagogastroscopie la un înghițitor profesionist de săbii 
iar în 1869 Pantaleoni a utilizat un cistoscop modificat pentru a cauteriza o tumoră uterină hemoragică 
realizând prima histeroscopie diagnostică şi terapeutică. De altfel, domeniile ginecologiei şi urologiei 
au înregistrat ulterior cele mai multe succese tehnice şi medicale în domeniul intervențiilor 
endoscopice. 

Prima laparoscopie experimentală a fost realizată în Berlin în 1901 de către chirurgul german 
Georg Kelling care a introdus un cistoscop (modificat tehnic) în abdomenul unui câine după ce a 
insuflat în cavitatea peritoneală aer filtrat cu scopul de a realiza un pneumoperitoneu care să stopeze 

hemoragia intraperitoneală, chirurgul german vrând astfel să probeze videoscopic eficiența metodei 
sale de Luft- Tamponade (tamponada hemoragiei prin insuflare de aer sub presiune). 

Jacobeus, în 1910, a introdus explorarea videoscopică de rutină a cavităţilor peritoneală, 
pleurală şi pericardică iar Zollikofer în 1920 a constatat că dioxidul de carbon este un gaz mult mai 
bun decât aerul sau azotul în realizarea pneumoperitoneului. Veress realizează în 1938 un ac special de 
realizare a capnoperitoneului, utilizat şi în prezent. În 1929, gastroenterologul german Heinz Kalk 
realizează primul endoscop cu un sistem de lentile ce permite vizualizarea unui câmp explorator de 
135 grade şi tot acesta publică zece ani mai târziu experiența a 2000 de biopsii hepatice fără 
mortalitate. 

După perfecționarea tehnicilor de anestezie generală în laparoscopie (1973 — Alexander) şi 
după o lungă perioadă de timp în care procedurile videoscopice excelau în dreptul ginecologilor, în 
1977 este realizată de către Dekok prima apendicectomie asistată laparoscopic. Prima apendicectomie 
integrală laparoscopic este efectuată şase ani mai târziu, în 1983, de către un ginecologul neamț 
Semm. 

Pentru a începe chirurgia laparoscopică modernă, a fost nevoie ca să fie realizată prima 
intervenţie chirurgicală în sfera digestivă cu impact major asupra chirurgiei curente — aceasta a fost 
colecistectomia. Tehnica experimentală la câine a fost pusă la punct de Filipi, Mall şi Roosma în 1985 
şi, în acelaşi an, a fost realizată şi prima colecistectomie laparoscopică la om de către Erich Miihe în 
Germania. Impactul mediatic şi profesional al acestei performanţe chirurgicale nu a fost atât de mare 
la acea dată, chiar dacă Mihe şi-a prezentat operaţia în faţa Societăţii Germane de Chirurgie — la acea 
dată, această operaţie a fost considerată o aventură medicală, ca un fel de curiozitate ştiinţifică şi nu a 
avut ecoul binemeritat. În 1 martie 1987, la Bordeaux, ginecologul francez Phillipe Mouret realizează 
prima colecistectomie laparoscopică la o femeie care, alături de o afecţiune ginecologică ce a necesitat 
abord laparoscopic pelvin, prezenta şi o litiază veziculară, cu manifestări clinice sporadice. Mouret a 
utilizat laparoscopul şi instrumentele folosite în ginecologie şi, după patru ore de stat aplecat asupra 
orificiului video al laparoscopului, a terminat colecistectomia pe această cale, alegându-se totodată şi 
cu o lombalgie acută. Un an mai târziu, în 1988, tot în Franţa, Francois Dubois adaptează laparoscopul 
la un sistem video ce permitea afişarea imaginii pe un ecran şi titularizează colecistectomia 
laparoscopică ca o nouă metodă de îndepărtare a colecistului patologic. lată cum la peste 100 de ani de 
la prima colecistectomie clasică realizată de chirurgul neamt Carl Langenbuch (în 1882 la Berlin, 
Germania), colecistectomia este realizată printr-o altă tehnică, cu ajutorul tehnicii moderne şi cu 
beneficiile incontestabile ale metodei minim invazive. 

Istoria chirurgiei laparoscopice atribuie, în acest mod, actul oficial de naştere al chirurgiei 
minim invazive lui Phillipe Mouret în 1987, dată consacrată (pe drept? pe nedrept?) ca momentul de 
început la erei laparoscopiei moderne în chirurgia generală. 

În România, prima colecistectomie laparoscopică a fost realizată la 3 decembrie 1991 la 
Constanţa de către o echipă chirurgicală condusă de către Prof.Dr. Vasile Sârbu şi din care a făcut 
parte şi Prof. Bernard Descottes (Limoges, Franţa). Ulterior, odată cu achiziționarea materialelor 
necesare, tehnica a fost îmbrățişată de toate centrele medicale universitare pentru ca în zilele noastre să 
se desfăşoare un amplu Program Naţional al Ministerului Sănătăţii de dotare a unităților medicale cu 
aparatură de chirurgie videoasistată. 

În România, în prezent, pregătirea în chirurgie laparoscopică se desfăşoară în cursul stagiului 
de rezidenţiat — de precizat că acest lucru este în vigoare în USA încă din 1981 (la decizia The 
American Board of Obstetrics and Gynecology). 


Prima colecistectomie laparoscopică a fost realizată de Erich Miihe în 1985, în Germania 
dar Phillipe Mouret (la 1 martie 1987, la Bordeaux, Franţa) este creditat ca fiind primul 


chirurg din lume ce a efectuat colecistectomia laparoscopică la om. 
In România, Vasile Sârbu la 3 decembrie 1991 a fost primul chirurg român ce a realizat 
acest tip de operaţie. 


824 


- Manual de chirurgie pentru studenți - 


Carl Langenbuch Erich Mühe 
prima colecistectomie clasică prima colecistectomie laparoscopică 
1882 1985 


Phillipe Mouret Vasile Sârbu 
prima colecistectomie laparoscopică prima colecistectomie laparoscopică în România 
1987 1991 
3. Chirurgia laparoscopică 


Principiul operaţiilor laparoscopice se bazează pe efectuarea intervenției chirurgicale clasice 
în spaţiul laparoscopic. Tactica chirurgicală este aceeaşi ca în chirurgia clasică — se respectă aceeaşi 
timpi operatori clasici, precum explorarea câmpului chirurgical, abordul leziunii patologice, abordul 
pedicului vascular al structurii ce trebuie excizate, refacerea structurii locale, controlul hemostazei, 
drenajul, etc. 

Particularitatea acestei metode chirurgicale constă în realizarea spaţiului de lucru specific 
acestei tehnici, proiectarea acestui câmp operator cu ajutorul unui dispozitiv ce să permită accesul 
vizual larg şi sigur al chirurgului asupra zonei sale de lucru şi utilizarea de către chirurg a 
instrumentelor specifice de lucru, prin manevre speciale, pentru efectuarea gesturilor chirurgicale 
adecvate. Deci, este nevoie a se creea un spațiu de lucru în cavitatea peritoneală (în mod normal, 
aceasta fiind o cavitate virtuală) care să fie bine vizualizat de către chirurgul care va efectua gesturi 
chirurgicale cu ajutorul unor instrumente speciale ce pătrund în acest spaţiu. Chirurgia laparoscopică 
este o chirurgie mediată imagistic — între chirurg şi pacient nu se interpune doar instrumentarul de 
lucru dar şi o imagine preluată de un sistem optic în timp real. 

Spaţiul de lucru se realizează prin insuflarea dioxidului de carbon în cavitatea peritoneală ceea 
ce va duce la distensia acesteia şi îndepărtarea mecanică a peretelui abdominal anterior de masa 
viscerelor intraperitoneale — acest spațiu, denumit cameră de lucru, este un spaţiu real (nu virtual) ce 
va permite introducerea instrumentelor de lucru în interiorul cavităţii peritoneale fără a leza viscerele 
precum şi manevrarea acestora în spaţiul respectiv. 

În acest spaţiu nou creat se vor introduce iniţial trocarele (porturile) care sunt dispozitive sub 
forma unor ţevi scurte prevăzute cu valve unidirecţionale ce nu permit ieşirea gazului din cavitatea 
peritoneală dar prin care există posibilitatea de a introduce instrumentele speciale de lucru. Primul care 
se introduce este laparoscopul pentru a putea vizualiza camera de lucru. 

Prima colecistectomie laparoscopică a fost realizată de Erich Miihe în 1985, în Germania 
dar Phillipe Mouret (la 1 martie 1087, la Bordeaux, Franţa) este creditat ca fiind primul 


chirurg din lume ce a efectuat colecistectomia laparoscopică la om. 
In România, Vasile Sârbu la 3 decembrie 1991 a fost primul chirurg român ce a realizat 
acest tip de operaţie. 


Sistemul optic are o importanță capitală în acest tip de chirurgie — fără vizualizarea camerei de 
lucru în care chirurgul îşi va efectua gesturile sale specifice, nu poate fi conceput acest tip de 
chirurgie. Este o chirurgie definită în proporţie foarte ridicată de vizualizarea structurilor anatomice, 
palparea având un rol neglijabil în acest caz (palparea se poate realiza indirect, prin intermediul 
instrumentarului de lucru şi reprezintă o percepţie strict dependentă de materialul utilizat şi de 
experienţa celui care realizează gestul). Acest lucru deosebeşte net chirurgia laparoscopică faţă de cea 
clasică unde simţul palpării este des utilizat de către chirurg în efectuarea gesturilor sale. Lipsa sau 
insuficienta vizualizare a camerei de lucru, cel mai adesea datorită unor deficienţe tehnice ale 
aparaturii folosite, duce automat la imposibilitatea efectuării procedurii chirurgicale pe cale 
laparoscopică. Nici un rabat nu poate fi făcut la acest sistem de transfer al imaginii către chirurg pentru 
a putea desfăşura un act chirurgical în siguranță pentru pacient. Altfel, avantajul imaginii mărite pe 
ecranul operatorului poate fi tradus imediat în acurateţea gestului chirurgical realizat. Mai mult decât 
atât, vizualizarea câmpului operator nu mai este apanajul operatorului şi, cel mult, al primului ajutor ci 
al întregii echipe operatorii din sala de operaţii care poate vizualiza timpii operatori direct şi în timp 
real, în aceeaşi măsură ca operatorul principal. 

După montarea celorlalte trocare de lucru, se pot introduce instrumentele de lucru ale 
chirurgului cu care acesta poate efectua gesturi chirurgicale uzuale — rezecții, suturi, tracțiuni pe 
organe, hemostază, manipulări de viscere, aspiraţie-lavaj, etc. — asemănătoare chirurgiei deschise 
(open). 

Finalizarea intervenției chirurgicale se însoţeşte de extragerea tuturor instrumentelor de lucru 
din spaţiul de lucru şi exsuflarea pneumoperitoneului pentru reluarea status-ului preoperator al 
cavității peritoneale. De precizat, însă, că abordul transparietal al acestei cavități s-a realizat doar cu 
ajutorul unor mici incizii (cu diametre între 5 — 12 mm), suficiente trocarelor pentru a putea fi inserate 
transmusculoaponevrotic şi prin peritoneul parietal. Diferenţa rezultă într-o agresiune mult mai scăzută 
asupra arhitecturii peretelui abdominal ducând în consecință la diminuarea durerii postoperatorii şi 
recuperare mai rapidă a pacientului. 


Chirurgia  laparoscopică este o chirurgie mediată  imagistic. Realizarea 


pneumoperitoneului permite creearea unei camere de lucru în care pot fi introduse 
instrumente speciale de lucru pentru efectuarea gesturilor chirurgicale asemănătoare 


3.1. Descrierea instrumentarului 


e Imaginea laparoscopică se realizează prin lanțul imagistic compus din: 

a) laparoscop (telescop): 
- tub rigid lung de 33 cm, cu diametrul de 10 mm (sau de 3 mm sau de 5 
mm) ce conţine un sistem de lentile ce transmit imaginea şi un sistem de 
fibre optice ce transmit lumina către zona de vizualizat 
- capătul laparoscopului ce preia imaginea poate avea o deschidere cu un 
unghi de 0°, 30° sau 45° față de axul principal dând astfel anvergura 
câmpului vizual (la cel de 0° un câmp vizual aproape de 180°) 
- videolaparoscopul înglobează camera video la capătul său distal 
ameliorând calitatea şi focalizarea imaginii 

b) camera video: 
- conţine un dispozitiv electronic cu celule fotosensibile (CCD = charged 
coupled device) ce transformă semnalul luminos în semnal electronic 
- sunt conectate printr-un cablu electronic la unitatea centrală a imaginii 

c) procesorul de imagine: 
- este o unitate electronică ce recepționează semnalul electronic de la 
videocameră şi-l transformă în imagine video transmisă monitorului TV 
(rezoluție 480-520 linii până la 700-750 linii) 
- cel mai nou: HDTV (high definition television) cu rezoluţie peste 1080 
linii 
d) monitorul TV: 
- dispozitiv display cu cristale lichide (cel mai nou) pe care poate fi urmărită 
imaginea intraperitoneală de către echipa operatorie 
- poate unic sau multiplu (pentru vizionări din mai multe puncte ale sălii de 
operaţii) şi poate fi conectat la dispozitive de înregistrare sau telemedicină 
e) sursa de lumină: 
- generează o lumină rece cu ajutorul becurilor de halogen sau xenon 
- lumina trebuie să fie cât mai albă şi cât mai puternică 
f) cablul de lumină: 
- este fabricat din fibre de sticlă şi transmite lumina de la sursa de lumină la 
laparoscop 
e Camera de lucru se realizează prin insuflarea cu gaz a cavității peritoneale sau cu ajutorul 
laparolift-ului (sistem mecanic ce permite ridicarea peretelui abdominal — laparoscopia gasless): 
a) pneumoperitoneul: 
- defineşte distensia cavități peritoneale prin insuflare de dioxid de carbon 
(capnoperitoneu) prin intermediul acului Veress (tehnica închisă) sau prin 
tehnica Hasson (tehnica deschisă) 
- trebuie realizat treptat, nu printr-o destindere bruscă a peritoneului (reflex 
vagal) 
- creează o presiune intraperitoneală ce comprimă structurile vasculare 
(inclusiv sistemul venos cav inferior) predispunând la apariția trombozelor; 
sub pneumoperitoneu, sângerarea din vase foarte mici poate fi oprită prin 
comprimarea lor 
- gazul (CO2) difuzează rapid în sânge — de aici şi necesitatea monitorizării 
intraoperatorii a gazelor sanguine 
b) insuflatorul de gaz: 
- dispozitiv electronic cu rol de pompă care controlează introducerea de gaz 
sub un anumit debit-volum în cavitatea peritoneală având şi posibilitatea de 
a măsura în timp real a presiunii intraperitoneale (şi pe care ar trebui să o 
mențină la o valoare de 12-14 mmHg = presiune maximă prestabilită) 
- afişează electronic la vedere cifrele ce indică presiunea intraperitoneală, 
debit-volumul şi cantitatea totală de gaz insuflat 
e Instrumentarul laparoscopic diferă faţă de cel utilizat în chirurgia clasică: 
- au o lungime de 33 mm sau 42 mm şi diametrul de 2, 3, 5 mm sau 10 mm 
- tija metalică permite introducerea instrumentului prin trocar iar capătul 
instrumentului respectiv (asemănător instrumentarului clasic — foarfece, pensă de 
aprehensiune, portac, disector cu cârlig, etc.) este manipulat din exterior de către 
chirurg cu ajutorul unui mâner 
- trocarele sunt dispozitive ca nişte ţevi cu lungime de 12 — 20 mm şi diametrul de 5 
mm sau 10 — 12 mm prevăzute cu valve unidirecţionale care se introduc în cavitatea 
peritoneală (străbat peretele abdominal fiind montate cu ajutorul unui mandren ascuţit 
care  înțeapă structurile  musculoaponevrotice) şi care permit introducerea 
instrumentarului laparoscopic fără a lăsa gazul să părăsească cavitatea peritoneală 
- sunt metalice (reutilizabile prin resterilizare) sau de unică folosință 
e Accesorii: 
a) unitatea de electrocoagulare: 
- circuit de electrocoagulare monopolară sau bipolară util pentru tăiere, 
coagulare, hemostază 

- circuit de electrocoagulare bipolară optimizată (LigaSure) care permite 
coagularea în funcţie de impedanţa fiecărui tip de ţesut, sigilarea şi 
secționarea sa 


b) dispozitivul cu ultrasunete: bisturiu sau foarfece care taie şi coagulează 
concomitent 

c) dispozitivul cu LASER, LASER-Argon: puțin utilizate 

d) dispozitivul de ecolaparoscopie: unitate de ecografie + sondă ecografică de 
10 mm 

e) sistemul de lavaj - aspirație 


Chirurgia laparoscopică utilizează linia de videoscopie (laparoscop + videocamera + 
procesorul de imagine + monitorul TV + sursa de lumină) capabilă să proiecteze o imagine 


intraoperatorie în timp real a camerei de lucru în care chirurgul introduce instrumentraul 
special de lucru şi realizează gesturile chirurgicale echivalente celor din chirurgia clasică. 


Linie de laparoscopie 
=== Monitor TV 


pipi Camera video 
_ Procesor de imagine 


- Dispozitiv de înregistrare video - foto 


-=== Insuflator 


_ Sursa de lumină 
~- Aspirator 
_ Butelie CO» 


-—- Electrocauter 


Videolaparoscop HDTV 
- laparoscop 30° cu camera video 
montată în capătul distal 
- cablu video 


- cablu de lumină 

Instrumentar laparoscopic 


- Aspirator cu canulă de 5 mm 
Portac de 10 mm cu agrafe metalice 
medii 


_ Trocar de 5 mm cu mandren 


-. Trocar de 10 mm cu mandren 


___ Ac Veress 


„. Disector electric monopolar Hook 
Pensă de prehensiune de 5 mm 


Pensă Babcock 10 mm 


3.2. Tehnica chirurgiei laparoscopice 


Chirurgia laparoscopică are la bază principiile chirurgiei clasice dar prezintă câteva 
particularități de tehmică. Ele se referă îndeosebi la abordul chirurgical al leziunii respective. 

Enumerând principalii timpi operatori în desfăşurarea unei intervenţii chirurgicale pe cale 
laparoscopică se pot reţine următoarele date cu caracter general: 

- pacientul este sub anestezie generală, cu relaxarea musculaturii parietale abdominale pentru 
a putea eprmite distensia cu uşurinţă a abdomenului 

- iniţial se realizează pneumoperitoneul. În tehnica Veress (tehnica închisă), se practică o mică 
incizie tegumentară (de obicei supraombilical) prin care, printr-o manevră oarbă, se introduce acul 
Veress până în cavitatea peritoneală (gest realizat cu ajutorul simțului tactil al chirurgului, care 
„simte” că acul trece de structura densă a liniei albe şi apoi perforează foița peritoneală). În tehnica 
Hasson, se practică o incizie până la peritoneul parietal anterior care se incizează şi se introduce la 
vedere în cavitatea peritoneală canula Hasson. 

- prin aceste dispozitive se insuflă treptat gazul în cavitatea peritoneală până la o presiune 
maximă de 12 — 14 mmHg 

- după insuflare se trece la introducerea trocarului optic (în tehnica Veress): se tracționează cu 
două pense-raci tegumentul în sus şi prin miniincizia tegumentară (de deasupra ombilicului, circa 1,5 
cm) se introduce trocarul de 10 mm cu mandrenul ascuţit până când se perforează toate straturile 
peretelui abdominal şi vârful trocarului „scapă” în camera de lucru creată de pneumoperitoneu 
(senzaţie resimţită palpator de chirurgul care introduce trocarul). Aceasta este o manevră chirurgicală 
oarbă care predispune la incidente şi accidente. 

- se introduce laparoscopul adaptat la videocameră prin trocar şi se videoinspectează întreaga 
cameră de lucru (întreaga cavitate peritoneală) 

- sub control videoscopic se introduc prin peretele abdominal (după miniincizia tegumentului) 
şi celelalte trocare de lucru, urmărind cu atenţie ca vârful mandrenului trocarului să nu lezeze viscerele 
intraperitoneale în cursul introducerii acestora 

Apoi se trece la ceilalţi timpi operatori ai procedurii chirurgicale, asemănători chirurgiei 
clasice. 

În timpul intervenţiei chirurgicale laparoscopice, chirurgul operator  manevrează 
instrumentarul de lucru cu ambele mâini în timp ce primul ajutor manevrează laparoscopul iar celelalte 
ajutoare celelalte instrumente de lucru (dacă este cazul). Toată echipa operatorie va privi doar la 
monitoarele TV (chirurgul nu-şi priveşte mâinile) ce prezintă mişcarea instrumentarului fidelă mişcării 
operatorului dacă imaginea urmează succesiunea laparoscop — instrument — monitor: 


829 


- sub redacţia Eugen Brătucu - 


electrocauter Hook 


ari 


(după Ilona Siikiisd) 

Se pot nota o serie de limitări datorate tehnicii chirurgiei laparoscopice: 

- vederea câmpului operator este bidimensională (aşa cum este ea redată de monitorul TV) 

- chirurgul nu poate palpa direct structurile pe care le disecă 

-  instrumentarul laparoscopic are doar patru grade de libertate în mişcare (nu 7 ca la 
chirurgia deschisă) 

- curba de învăţare a procedurilor laparoscopice este mai mare decât la chirurgia deschisă 

- anestezia pacientului este întotdeauna generală, cu intubaţie orotraheală 

- costul aparaturii şi al procedurii laparoscopice este ridicat 

- unele intervenţii chirurgicale durează mai mult decât cele din chirurgia deschisă (în 
funcţie de experienţa echipei operatorii) 


3.3. Complicaţiile chirurgiei laparoscopice 


Se pot identifica o serie de complicaţii specifice chirurgiei laparoscopice care apar îndeosebi 


datorită unor factori predispozanţi precum aderenţele intraperitoneale, obezitatea, inflamaţiile acute 
tisulare, comorbidităţile asociate: 

a) complicaţii apărute la momentul realizării pneumoperitoneului: 

- acestea apar datorită faptului că manevra de introducere a acului Veres în cavitatea 
peritoneală este una oarbă, bazată doar pe simţul tactil al chirurgului nevoit să „simtă” când 
acul penetrează foiţa peritoneală şi să oprească mişcarea de introducere a acului mai departe 

- pot apare leziuni ale viscerelor cavitare (cu peritonită sau hemoragie) sau 
parenchimatoase (hemoragice), ce sunt imediat identificate la videoinspecţia ce urmează 
acestei manevre (incidente) şi pot fi reparate (laparoscopic sau prin conversie la chirurgie 
deschisă) sau scapă observaţiei chirurgului laparoscopist (accidente) şi evoluează către 
complicaţii precoce sau tardive caracteristice fiecărui organ lezat 

- sunt mult mai reduse în tehnica Hasson de realizare a pneumoperitoneului 
b) complicaţii datorate pneumoperitoneului în sine: 

- dacă gazul este insuflat incorect în afara cavității peritoneale pot apare: emfizem 
subcutanat, pneumotorax, pneumomediastin 

- dacă se insuflă gaz într-o leziune vasculară nereparată (mai mult de 250 ml) poate 
apare embolia gazoasă (accident fatal, foarte rar) 

c) leziuni termice datorate folosirii electrocauterului: 

- arsuri datorate defectelor de plasare a plăcii de închidere a circuitului electric cu 

pacientul 

- leziuni termice ale viscerelor intraperitoneale datorate manevrării necorespunzătoare 
a instrumentarului de lucru (prin lipsa de experienţă a chirurgului, insuficienta vizualizare a 
gestului chirurgical) 

- leziuni termice ale viscerelor datorate unor defecte ascunse sau neidentificate ale 
instrumentelor de lucru (dezizolate, etc.) 

- accidente datorate eliminării tardive a cheagului de coagulare format la 
electrocoagularea structurilor anatomice de tipul vaselor de sânge, pereții organeor cavitare 
(eliminarea tardivă a escarelor termice) 

d) leziuni produse prin manevrarea incorectă a instrumentarului de lucru 

laparoscopic prin lipsă de experienţă a chirurgului, lipsă de atenţie, defecte intraoperatorii ale 

instrumentului, etc. 

O serie de complicaţii postoperatorii cu caracter general pot fi puse în relație directă sau 
indirectă cu chirurgia laparoscopică: 

- afectarea funcţiei cardiocirculatorii prin apariția pasageră a alcalozei respiratorii 
intraoperatorii şi scăderea întoarcerii venoase 

- creşterea presiunii intracraniene 

- creşterea translocaţiei bacteriene în peritonite cu evoluție pste 12 ore 

- hipotermie, dureri mai mari, greață, vărsături (în cazul operaţiilor cu durată mai mare) 


Complicaţiile specifice chirurgiei laparoscopice apar îndeosebi la crearea camerei de lucru 


datorită manevrării oarbe sau greşite a instrumentarului de lucru dar şi în cursul utilizării 
dispozitivului de electrocoagulare pentru disecţie. 


3.4. Indicatiile chirurgiei laparoscopice 


Astăzi, se consideră că orice intervenție chirurgicală în sfera cavității peritoneale poate debuta 
cu un timp de explorare laparoscopică iar unele gesturi chirurgicale pot fi finalizate prin această 
metodă. Toate operațiile clasice pot fi realizate pe cale laparoscopică de către o echipă chirurgicală 
antrenată în acest sens şi cu dotările aferente unei chirurgii laparoscopice de anvergură. 

De altfel, există o clasificare a acestei chirurgii laparoscopice, în tehnici de bază de chirurgie 
laparoscopică şi colecistectomie şi chirurgie laparoscopică avansată. 

În prima categorie intră gesturile chirurgicale laparoscopice de tipul preparării unei camere de 
lucru (insuflarea pneumoperitoneului, introducerea trocarelor) dar şi explorarea videoscopică a 
cavității peritoneale cu scop diagnostic precum şi gesturi ca hemostaza pe cale laparoscopică, sutura 
cu noduri intracorporeale sau extracorporeale, exereze simple, drenaj al recesurilor cavității 
peritoneale, etc. Colecistectomia laparoscopică reprezintă etapa intermediară a evoluţiei către o 
chirurgie laparoscopică avansată — ea este definită ca o procedură gold standard pentru chirurgia 
abdominală (alături de suprarenalectomie). Alte proceduri precum apendicectomia pe cale 
laparoscopică, excizia unui chist ovarian pe cale laparoscopică, biopsia hepatică sau peritoneală pot fi 
şi ele încadrate ca gesturi ale chirurgiei laparoscopice care pot fi deprinse imediat după începuturile 
învăţării acestei metode. 

Chirurgia laparoscopică avansată presupune gesturi chirurgicale mai elaborate, precum 
anastomozele realizate total laparoscopic sau asistat laparoscopic, excizii parțiale sau totale de viscere 
sau tumori, alte proceduri chirurgicale complexe. Este cunoscut exemplul unor proceduri chirurgicale 
de mare amploare precum duodenopancreatectomia cefalică, esofagectomia sau colectomia totală ce 
pot fi realizate astăzi pe cale laparoscopică de către chirurgi cu mare experienţă în domeniu. 

În cazul în care timpii operatori nu pot fi realizaţi în totalitate pe cale laparoscopică, este 
benefic pentru pacient ca să se recurgă la tehnica chirurgiei asistate laparoscopic în care unii timpi 
operatori se rezolvă pe această cale minim invazivă iar la cei care nu pot rezolvaţi pe această cale (de 
exemplu, o anastomoză viscerală dificilă, extragerea unei tumori voluminoase, rezolvarea unui 
incident intraoperator major, etc.) se poate apela la realizarea unei minilaparotomii. 

Un aspect interesant şi încă dezbătut în literatura de specialitate o reprezintă folosirea tehnicii 
laparoscopice în cazul traumatismelor abdominale. Controversele persistă încă în utilizarea 
laparoscopiei pentru evalurea contuziilor abdominale. Ea poate fi folosită numai la acei pacienți stabili 

hemodinamic şi la care diagnosticul preoperator (clinic şi imagistic) rămâne dubitativ existând 
suspiciunea unei leziuni cu potenţial evolutiv sever. În aceste cazuri, prin folosirea laparoscopiei 
diagnostice se pot evita laparotomiile nenecesare (negative — când leziunile sunt absente sau 
nonterapeutice — când leziunile prezente nu impun sancțiune chirurgicală) dar şi cele întârziate (din 
cauza leziunilor omise). 

Utilizarea chirurgiei laparoscopice în cazul abdomenului acut chirurgical este mult mai largă, 
pe măsură ce experiența chirurgului laparoscopist creşte şi este facilitat accesul la instrumentar 
apendicita acută, ocluzia intestinală mecanică, diverticulita colonică, pancreatita acută sau urgenţele 
ginecologice au fost iniţial (în parte) încadrate ca şi contraindicații ale laparoscopiei dar cu timpul au 
putut fi abordate şi pe această cale, inițial sub forma laparoscopiei diagnostice şi ulterior sub aspectul 
tratamentului chirurgical prin această metodă. Este de reţinut faptul că la stă la îndemâna fiecărui 
chirurg conversia laparoscopiei la laparotomie — acest lucru nefiind interpretat nicăieri în lume ca un 
eşec ci ca o evaluare corectă a situaţiei locale, de la caz la caz. 

În conformitate cu recomandările Societăţii Franceze de Chirurgie Digestivă (2006), în 
categoria intervențiilor chirurgicale recomandate a fi efectuate pe cale laparoscopică, cu rezultate 
superioare celor clasice (gradul A de recomandare) se enumeră: 

- calibrarea hiatusului esofagian şi fundoplicatura 

- operațiile bariatrice pentru obezitate 
colecistectomia 

-  suprarenalectomia 

În categoria operaţiilor laparoscopice recomandate ca o alternativă la cele clasice (gradul B de 
recomandare) intră: 

-  esocardiomiotomia extramucoasă Heller 

-  splenectomia 

-  abordul litiazei căii biliare principale 

- cura alloplastică herniei inghinale pe cale transperitoneală (TAPP) sau properitoneală 

(TEP) 

- cura alloplastică a eventraţiilor 

-  colectomia segmentară (în diverticuloza colonică) 

-  rectopexiile 

Aceeaşi societate de chirurgie franceză enumeră operațiile mai puţin recomandate pe cale 
laparoscopică sau de a fi efectuate doar în centre specializate de către experţi în domeniu (gradul C de 
recomandare): 

- cura herniei paraesofagiene 

- tumorile benigne esofagiene 

- rezecțiile pancreatice 

-  colectomiile subtotale 


Astăzi, toate operaţiile clasice pot fi realizate pe cale laparoscopic — acest lucru depinde de 


experiența chirurgului laparoscopist şi de dotarea tehnică folosită. Chirurgia asistată 
laparoscopic poate fi o opţiune benefică pentru pacient. 


3.5. Contraindicatiile chirurgiei laparoscopice 


Dacă în 1995 erau recunoscute contraindicații absolute pentru abordul laparoscopic (precum 
peritonita generalizată şi coagulopatia necontrolabilă) şi relative (precum contraindicaţiile anesteziei 
generale, abdomenul operat, inflamaţiile cronice şi acute, tulburările minore de hemostază, 
graviditatea, obezitatea morbidă), astăzi sunt recunoscute ca şi contraindicaţii ale laparoscopiei 
următoarele situaţii: 

- instabilitatea hemodinamică 

-  şocul 

-  sepsisul sever 

- procesele expansive intracraniene 

-  peritonita cu evoluţie de peste 24 ore 

-  tarele majore cardio-pulmonare decompensate 

- tulburările de coagulare 

-  periviscerita strânsă 

-  distensia abdominală importantă 

- experiența limitată a echipei operatorii 

- dotarea tehnică necorespunzătoare (inclusiv imposibilitățile de monitorizare corectă per- 
şi postoperatorie a pacientului) 


3.6. Avantajele şi dezavantajele chirurgiei laparoscopice 


Dintre avantajele chirurgiei laparoscopice, probate prin studii clinice de durată şi follow-up- 
uri la distanţă, se pot reţine: 
a) ameliorarea confortului postoperator: 
- dureri postoperatorii reduse ca intensitate şi durată 
- reluarea rapidă a alimentaţiei orale 
- mobilizarea activă rapidă postoperator 
- reducerea stress-ului postoperator 
- aspect estetic îmbunătăţit față de chirurgia clasică 
b) efecte socio-economice: 
- reducerea perioadei de spitalizare şi recuperare cu reintegrare rapidă în muncă 
- reluarea mai rapidă a activităţilor curente 
- reducerea costurilor medicale şi a celor date de incapacitatea de muncă 
c) incidența scăzută a complicațiilor parietale — infecțioase (supuraţii) şi mecanice (eventraţii) 
d) scăderea incidenţei sindromului aderențial postoperator (responsabil de durerile cronice 
postoperatorii şi ocluziile pe bride şi aderenţe) 
La polul opus se pot enumera o serie de dezavantaje ale acestui tip de chirurgie: 
- necesitatea anesteziei generale pentru oricare dintre procedurile laparoscopice 
- necesitatea dotării tehnice şi training-ul specializat al echipei operatorii (uneori 
îndelungat) 
- apariția complicaţiilor specifice laparoscopiei 
- costul ridicat al procedurii şi aparaturii laparoscopice 
- limitarea indicațiilor laparoscopiei pentru unele afecţiuni chirurgicale şi datorită tarelor 
asociate ale pacientului 
- lipsa palpării directe a viscerului abordat chirurgical laparoscopic 
- vederea bidimensională a câmpului operator 


4. Chirurgia toracoscopică 


Chirurgia toracoscopică a înregistrat trei mari perioade istorice în evoluţia sa: prima perioadă, 
cea entuziastică au reprezentat-o primii cincizeci de ani ai secolului douăzeci, cea de-a doua perioadă 
tehnici, ţine până în zilele noastre. 

În prima perioadă, o figură importantă a chirurgiei toracoscopice a fost Hans Christian 
Jacobaeus, primul chirurg care a realizat o toracoscopie la om (în 1910, la Stockholm, Suedia). Acesta 
a perfecționat tehnica în domeniul tratamentului tuberculozei utilizând-o pentru producerea 
pneumotoraxului artificial terapeutic, o mare descoperire în tratamentul acestei afecțiuni larg 
răspândite la acea vreme. Până la finalul anilor "40, tehnica toracoscopică a pneumolizei intrapleurale 
a reprezentat cea mai răspândită procedură de acest gen pe ambele maluri ale Atlanticului. 

După introducerea în uzul curent al tuberculostaticelor (începând cu streptomicina), această 
tehnică toracoscopică a intrat într-un con de umbră, fiind declarată desuetă iar chirurgia toracoscopică 
a înregistrat un recul până în anul 1989. 

Odată cu perfecționarea liniei de videochirurgie, toracoscopia recapătă valoarea sa 
profesională în acelaşi ritm cu cea laparoscopică. Chirurgul toracic s-a aventurat în acest domeniu cu 
acelaşi curaj ca cel de chirurgie abdominală, realizându-se până în prezent diferite rezecții pulmonare 
cu ajutorul staplerelor şi foarfecelor angulate (mergând până la lobectomii — unele dintre ele asistate 
toracoscopic), biopsii parenchimatoase, biopsii mediastinale, pleurectomii, hemoaerostază în 
traumatisme, splanhnicectomii, etc. 


5. Chirurgia minim invazivă asistată robotic 


Dezvoltarea informaticii, telecomunicațiilor şi a  telemedicinii precum şi adaptarea 
microelectronicii şi biomecanicii la cerinţele pieţei medicale a făcut posibilă apariţia în ultimii ani a 
roboților cu aplicaţii în domeniul medical. 

Această idee a pornit pe la mijlocul anilor '80 de la un grup de cercetători de la NASA (Fisher 
şi Rosen) care efectuau cercetări în domeniul realității virtuale şi care au cooptat un specialist în 
biomecanică pentru a dezvolta un robot cu abilități în domeniul medical. Ulterior, grupului s-a alăturat 
(Satava). După ce proiectul acestor cercetători clinicieni a ajuns în vizorul Chirurgului General al USA 
(la acea dată — LaNoue), ideea a fost preluată, susținută şi dezvoltată de către Pentagon care, în Iulie 
1992, iniţiază un amplu program de cercetare ce avea ca scop slavarea soldaților răniți pe câmpul de 
luptă utilizând tehnologii medicale avansate. Practic, se punea în practică conceptul „aducerii la 
chirurg a soldaţilor răniţi cu ajutorul teleprezenţei ” — în locul medicului trimis pe front (cu riscul de 
a-şi pierde viaţa), se utiliza un dispozitiv care să-l înlocuiască pe acesta şi care să salveze viaţa unui 
soldat rănit ce prezenta hemoragie masivă la locul bătăliei. Robotul ar fi urmat să realizeze ceea ce 
chirurgia de urgenţă traumatică astăzi recunoaşte ca fiind damage-control surgery — adică realizarea 
gesturilor medicale imediate ce pot salva viaţa rănitului (hemostaza unei sângerări masive) şi-i pot 
permite transportul la o unitate medicală specializată aflată în afara teatrului de luptă. Se asigura astfel 
supraviețuirea soldatului rănit şi nu se punea în primejdie viața medicului. 

Ulterior, roboții chirurgicali au început să fie comercializaţi în scopuri pur paşnice. Sistemul 
robotic ROBODOC a fost primul comercializat (1992-1993), cu utilitate în chirurgia ortopedică 
(proteza de şold, de umăr, de genunchi) dar, din păcate, Food and Drug Administration (FDA) din 
USA a amânat licenţa şi a întârziat foarte mult răspândirea sa pe scară largă. Între timp, sistemul 
robotic AESOP (firma Computer Motion - USA) a fost construit şi utilizat cu succes în manipularea 
camerei video din laparoscopie. O perfecţionare a sistemului robotic medical a fost adusă de firma 
Intuitive Surgical — USA care a realizat sistemul robotic DA VINCI cu care, în Aprilie 1997, Jacques 
Himpens şi Guy Bernard Cadiere, la Bruxelles, Belgia, au realizat prima colecistectomie minim 
invazivă asistată robotic la om. 


5.1. Definiţia chirurgiei minim invazive asistate robotic 


Privind din acest punct de vedere, se poate defini chirurgia minim invazivă asistată robotic ca 
fiind procedura chirurgicală realizată de un robot asupra organismului uman dirijat de un chirurg aflat 
la distanţă de acel pacient. 

Se definesc astfel o serie de noi concepte în medicină: 

- telemedicina: practicarea medicinii fără interacţiune directă medic-pacient/student/medic 
printr-un sistem interactiv de comunicare audio/video bazat pe echipamente electronice 

- teleprezența: presupune separarea fizică şi vizuală medic / pacient 

-  telementoring: predarea interactivă, de la distanță, în timp real, a unei tehnici sau 
proceduri chirurgicale 

-  teleroboți: maşini electromecanice care reproduc mişcările mâinilor chirurgului şi care pot 
efectua operaţii dirijate de aceştia (sistemul ,„ master-slave” / „stăpân-sclav”) 

Utilizând aceste concepte originale, punându-le în practica medicinii de zi cu zi, Jacques 
Marescaux a realizat la 7 Septembrie 2001 o colecistectomie robotică, aflându-se la New York (la 
consola robotului) iar pacienta aflându-se în sala de operaţie de la Strasbourg (operată de sistemul 

robotic chirurgical) — Operația Lindbergh. Conexiunea dintre cele două locaţii (şi, implicit, între cele 
două unități, de comandă şi de execuţie) a fost stabilită printr-un cablu de fibre optice ce a traversat 
Atlanticul. 


5.2. Descrierea generală a sistemului robotic chirurgical şi date de utilizare a acestuia 


Sistemul robotic este constituit dintr-o unitate centrală, de comandă, aparținând chirurgului şi 
una executorie, în contact cu pacientul. 

Unitatea centrală de comandă — consola — este un ansamblu de instrumente electronice care 
permit chirurgului (aşezat confortabil în scaun) să vizualizeze într-un ecran panoramic o imagine 
virtuală tridimensională a câmpului operator al pacientului (transmisă şi mediată imagistic de două 
monitoare video ce preiau şi reconstruiesc stroboscopic o imagine preluată de două camere video 
introduse printr-un singur laparoscop în interiorul cavităţii peritoneale) şi să execute cu ajutorul unor 
stick-uri mişcări ale degetelor care să fie transmise electronic către instrumentele robotului ce se vor 
mişca în acelaşi sens şi în acelaşi timp cu mâinile chirurgului. Consola este conectată cu unitatea 
executorie prin cabluri de fibre optice şi electrice, putând fi situată în aceeaşi încăpere cu masa de 
operaţie sau la orice depărtare de aceasta. 

Unitatea executorie este formată de către un turn (deplasat lângă masa de operaţie pe care se 
află pacientul) pe care sunt montate braţele articulate ale robotului — un braţ care susține şi dirijează 
laparoscopul, două braţe (corespunzătoare celor două mâini ale chirurgului) ce au intrumente de lucru 
şi un al patrulea braţ care susține şi dirijează un instrument accesoriu (de tipul depărtătorului). Lângă 
acest turn executoriu se află linia videoscopică pentru ajutoarele care sunt lângă pacient şi care pot 
urmări operația, aceasta desfăşurându-se practic ca o intervenţie chirurgicală laparoscopică. 

Instrumentele de lucru ale sistemului robotic sunt speciale — ele sunt articulate şi posedă 7 
grade de libertate ale mişcărilor. Sunt asemănătoare instrumentelor laparoscopice dar mult mai fine şi 
sunt construite pentru a avea o viaţă limitată (10 utilizări). Posedă un sistem de transfer al informaţiei 
transmise electronic în mişcări mecanice. Întreg sistemul robotic poate transmite mișcările degetelor 
chirurgului în scara 1/1 — 1/5 până la 1/10, cu o filtrare a tremorului mîinii de 6-10 Hz — de aceea, 
robotul este folosit cu succes la operaţiile de mare fineţe şi în spaţii foarte înguste. Marele dezavantaj 
al robotului îl reprezintă lipsa oricărui simț tactil. O comparaţie între avantajele şi dezavantajele 
folosirii robotului chirurgical față de mâna omului poate fi urmărită în tabelul alăturat (Howe, 
Matsuoka — 1999): 


Omul Robotul chirurgical 
Coordonare ochi-mână foarte bună Acurateţe geometrică 
Puncte | Dexteritate naturală Stabil şi neobosit 
forte Flexibilitate şi adaptabilitate Design variabil la diferite scale 
Integrarea diverselor informaţii primite în timp | Poate fi sterilizat 
util 
Judecată bună Rezistent la radiaţii şi infecţii 
Capacitatea de a utiliza informaţii calitative Poate utiliza diverşi senzori de control 
Uşor de învăţat şi rezumat (acustici, chimici, etc.) 
Dexteritate limitată de natură Judecată slabă 
Puncte | Tremor al mâinii şi oboseală Dexteritate şi coordonare ochi-mână 
slabe limitate 
Acurateţe geometrică limitată Limitat la proceduri relativ simple 
Abilitate limitată de a utiliza informaţiile | Scump 
cantitative 
Necesită spaţii largi pentru operaţii Tehnologie în permanenţă schimbare 
Sterilizare limitată Dificil de construit 
Sensibil la radiaţii şi infecții 

Sistemul robotic da Vinci S (©2008 Intuitive Surgical, Inc.) 


Cart-ul robotic cu 4 brațe Consola Imagine de la consolă 
©2008 Intuitive Surgical, Inc. ©2008 Intuitive Surgical, Inc. ©2008 Intuitive Surgical, Inc. 

Instrumentarul robotic 
©2008 Intuitive Surgical, Inc. 


În următorii ani, se preconizează utilizarea nanoroboților (MEMS), manipulați de la distanță 
de către chirurg şi având ca principal avantaj dimensiunea foarte redusă a acetsora cu posibilitatea 
explorării directe şi a reliazării de gesturi chirurgicale în locuri şi spaţii altfel inaccesibile sau foarte 
dificl accesibile omului. 


MEMS (micro-electro-mechanical system) 


5.3. Avantajele utilizării sistemului robotic chirurgical 


Experienţa limitată în timp a folosirii unor asemenea dispozitve de înaltă performanţă nu 
permite afirmaţii de anvergură în acest domeniu dar se pot reţine o serie de avantaje nete ale utilizării 
roboților în chirurgie printre care: 

- Desfăşurarea actului chirurgical în condiţii altfel dificile 

- Îmbunătăţirea dexterităţii chirurgicale în spații înguste 

- Controlul complet al chirurgului asupra zonei de lucru 

- Rezoluția crescută a imaginii tridimensionale 

-  Escaladarea mişcărilor (în raport 1:1, 5:1, 10:1) 

-  Filtrarea tremorului mâinii chirurgului (6-10Hz) 

- Poziția ergonomică a chirurgului la consola de lucru 

Costul încă prohibitiv al acestor instrumente de lucru nu permite o evalurea pertinentă la acest 
moment al acestui tip de chirurgie. 

În principiu, orice operaţie care poate fi realizată pe cale laparoscopică şi, implicit, în 
chirurgia clasică, poate fi relaizată şi cu ajutorul roboților — practic, nu există încă în lume o experiență 
atât de mare pentru a demonstra posibilitatea chirurgiei robotice în orice domeniu. 

Actualmente, principalele indicații de folosire a sistemului robotic chirurgical le reprezintă 
chirurgia urologică a cancerului de prostată şi chirurgia cordului bătând. 

Folosirea simulării virtuale preoperatorii a operaţiei cu ajutorul robotului pare să fie o 
direcție de urmat în trainingul tinerilor chirurgi: cu ajutorul reconstrucției tridimensionale a imagisticii 
leziunii viscerale se pot realiza digital instrumentele de lucru cu care un chirurg poate simula virtual 
operaţia înainte de a o efectua cu robotul la pacient. Atât chirurgul tânăr cât şi cel experimentat vor 
putea aborda în premieră simultaă operația pe care apoi să o poată executa în condiții de maximă 
siguranță la pacient. 

De ce este nevoie de chirurgie robotică? Pentru că tehnologia medicală modernă este 
dezvoltată continuu pentru a trata boli cunoscute, pentru că pacienţii doresc să fie trataţi cât mai bine şi 
cât mai puțin invaziv şi pentru că, nu în ultimul rând, chirurgii vor să fie eficienţi în munca lor de a 
trata pacienţi. 

În România, chirurgia robotică a ajuns destul de târziu faţă de Occident dar cu mult înaintea 
altor ţări din Europa de Est — în anul 2007 a fost realizată la Spitalul Clinic de Urgenţă din Bucureşti 
prima intervenţie chirurgicală asistată robotic, ulterior achiziționându-se şi un al doilea sistem robotic 
de Vinci la Institutul Clinic Fundeni din Bucureşti. 


6. Chirurgia endoscopică transluminală prin orificii naturale (NOTES) 


Denumită şi chirurgia fără cicatrici, NOTES reprezintă una dintre cele mai noi achiziţii ale 
revoluţiei tehnicii în chirurgia de zi cu zi. Aspectul estetic atrăgător (prin lipsa oricărei cicatrici 
vizibile la exterior), recuperarea rapidă şi absenţa durerii parietale au recomandat începutul acestui tip 
de chirurgiei ca fiind promițător. Altfel, suntem încă departe de evaluarea, fie ea şi primară, a 
benefiilor şi riscurilor, avantajelor şi dezavantajelor acestui tip de chirurgie. 

Acest tip de chirurgie este de fapt o combinaţie între endoscopia intervenţională şi chirurgia 
laparoscopică deoarece se utilizează un endoscop modificat tehnic (cu mai multe canale care permit 
introducerea de instrumente construite după modelul celor din laparoscopie dar care au un sistem 
special de angulaţie, la fel ca şi endoscopul) care este introdus în cavitatea peritoneală via un orificiu 
natural (gură, orificiu anal sau vaginal) pătrunzând prin peretele cavitar respectiv (stomac, rect sau 
vagin, după caz) în peritoneu unde se pot realiza manevre chirurgicale asemănătoare chirurgiei 
laparoscopice. S-au putut realiza, astfel, experimental pe animale dar şi la oameni, colecistectomii, 
apendicectomii, anexectomii, etc. Plaga parietală viscreală produă la trecerea endoscopului în cavitatea 
peritoneală (care este insuflată cu gaz pentru crearea camerei de lucru, la fel ca şi în chirurgia 
laparoscopică) se închide cu ajutorul unor clipuri sau prin sutură. Se pare că accesul transvaginal este 
cel mai bun şi cel mai des folosit. 

Ideea a aparţinut, sub formă experimentală, chirurgilor cercetători de la Johns Hopkins 
University din USA dar prima colecistectomie prin NOTES pare să fie disputată ca întâietate mondială 
între echipa Prof. Jacques Marescaux de la Strasbourg, Franţa şi echipa Dr. Ricardo Zorron de la 
NOTES Research Group din Rio de Janeiro, Brazilia — ambele echipe chirurgicale realizând această 
procedură în intervalul dintre începutul lui Martie 2007 şi începutul lui Aprilie 2007. 

Noţiuni elementare de endoscopie digestivă 


Dan Cristian 


Tehnici de endoscopie digestivă superioară 


Tehnica endoscopiei digestive superioare 


Indicaţii 


Legate de simptome: odinofagie, disfagie, pirozis, epigastralgii, vărsături 

Legate de patologia malignă sau cu potențial de malignizare: esofag Barret, stenoze esofagiene 
benigne sau maligne, polipi gastrici, ulcer esofagian, ulcerul gastric, stomacul operat, infecția 
cu Helicobacter Pylori, neoplazie gastrică 

Alte circumstanţe: exteriorizarea unei hemoragii digestive superioare, anemie feriprivă, boală 
hepatică cronică cu decompensare portal, boală hematologică cu determinare gastrică 


Condiţii de efectuare 


Legate de pacient: cooperare, îndepărtarea lucrărilor dentare mobile, stomac fără conţinut 
(nemâncat de 4-5 ore); în condiţiile unei stenoze piloro-duodenale se goleşte stomacul prin 
spălătură, premergător endoscopiei 

Anestezie: topică oro-faringiană cu spray anestezic 10%; la pacienţii anxioşi se poate asocia 
sedarea i.v. cu midazolan 3-5 mg sau propofol; 

Monitorizarea pacientului: opţional (necesar în cazul pacienților sedați şi a celor cu hemoragii 
digestive) se monitorizează tensiunea arterială şi oxigenarea sângelui; 

Lavaj gastric - când diagnosticul clinic este de stenoză piloro-duodenală sau când pacienţii se 
prezintă cu hemoragie digestivă superioară. 


Tehnica EDS 


I. 


În condiții de anatomie intactă a tubului digestiv 

Cu pacientul în decubit lateral stâng se introduce endoscopul axial printre arcadele dentare 
tinute deschise de către o piesă bucală. 

Trecerea endoscopului până în esofag poate fi făcută fie orb, dirijând aparatul postero-inferior, 
fie ghidat de degetele examinatorului introduse în cavitatea bucală a pacientului. Endoscopul 
trebuie să aibă traiectoria posterior de corzile vocale şi epiglotă, printre sinusurile piriforme. 
În acest moment, pentru deschiderea muşchiului crico-faringian, echivalentul gurii 
esofagiene, pacientul este invitat să înghită. De aici se poate începe insuflarea aerului prin 
endoscop având ca scop distensia lumenului digestiv. Introducerea aparatului mai departe este 
obligatoriu să se facă sub control vizual şi numai dacă există lumen permeabil, altfel existând 
riscul perforației esofagiene. 

Avansarea în lumenul esofagian se face folosind simultan mişcări de torsiune în ax ale 
endoscopului, precum şi mişcări de deflexie pe axa sus-jos. 

Esofagul apare sub forma unui conduct musculos, cu peristaltică prezentă, uneori aplatizat 
antero-posterior. Se verifică posibilitatea de distensie a lumenului precum şi aspectul 
mucoasei. 

Se apreciază lungimea esofagului măsurând distanţa de la arcada dentară la joncţiunea 
scuamo-cilindrică sau linia Z (locul unde epiteliul esofagian de tip pavimentos unistratificat, 
albicios, se întrerupe brusc continuându-se cu epiteliu gastric cilindric, de culoare roz)(fig.2). 

Figura 2: Joncţiune eso-gastrică - de refăcut 


e  Mucoasa esofagiană este inspectată pentru depistarea de eroziuni, tumori, zone metaplazice 
(Barret), etc.(fig 3, 4) 


-~ OLTE” 


Figura 3: Esofagită de reflux Figura 4: Esofag Barrett 


e Când sunt identificate leziuni, diagnosticul poate fi completat prin recoltarea de citologie 
epitelială (prin periaj) sau de biopsii mucoase (cu ajutorul penselor de biopsie). De asemenea, 
se poate realiza colorația in vivo a leziunilor — cromoendoscopie, prin lavajul mucoasei 
esofagiene cu albastru de metilen sau Lugol — situații în care colorantul, rapid fixat de 
potențiala metaplazie intestinală de la nivel esofagian, induce închiderea, respectiv 
deschiderea la culoare a zonelor afectate comparativ cu restul mucoasei (fig. 5). 

e În apropierea capătului distal al esofagului lumenul are un traiect uşor deviat stânga. Nivelul 
hiatusului esofagian poate fi identificat dacă invităm pacientul să strănute sau să se screamă. 


Figura 5: Coloraţie cu Lugol 
în esofag Barrett 


Trecerea în stomac se face prin împingerea endoscopului prin sfincterul esofagian inferior 
care, în mod normal este are un tonus de repaus ce îl menţine închis, opunând o uşoară rezistență la 


pasajul endoscopului. Odată introdus endoscopul în stomac se face insuflaţie pentru distensia 
lumenului gastric. 

e Orientarea față de reperele anatomice se face ținând cont de poziţia pacientului-decubit lateral 


stâng. Pe imaginea endoscopică, marea curbură gastrică se găseşte la ora 6, mica curbură la 
ora 12, faţa anterioară a stomacului la ora 9 şi cea posterioară la ora 3 (fig 6). 


Figura 6: Repere anatomice 

Figura 7: Campurile mucoase vizualizare in funcție de poziția endoscopului - de refacut 


Un indiciu suplimentar pentru orientare la intrarea în stomac este staza gastrică aflată 
întotdeauna pe marea curbură. 


Se insuflă aer pentru distensia pliurilor gastrice, notând aspectul acestora (formă, culoare, 
luciu, dimensiuni, suplețe), 


activitatea peristaltică şi capacitatea de distensie gastrică. Este contraindicată distensia forțată 
întrucât poate induce spasm piloric (fig.8). 


Figura 8: Peristaltică antru 


e Se continuă avansarea endoscopului în lungul axului longitudinal al stomacului în aşa fel încât 


mica curbură să fie permanent în câmpul vizual. Odată ajuns la nivel antral se ridică parțial, 
din elevator, vârful endoscopului pentru angajarea în canalul antro-piloric. Pilorul apare în 
mod normal ca o structură sfincteriană rotundă care stă închisă şi se deschide când unda 
peristaltică gastrică ajunge la nivelul său. 
e Cu vârful endoscopului poziționat imediat sub unghiul gastric se face angularea completă a 
vârfului pe axa sus-jos, manevră, numită retroflexie, ce permite vizualizarea de jos în sus a 
corpului şi fornixului gastric (fig. 7). 
Introducerea endoscopului în pilor se face cu mişcări fine care au ca scop menţinerea unei 
alinieri perfecte între vârful endoscopului şi orificiul piloric. Se aşteaptă o undă peristaltică ce 
deschide pilorul, moment în care endoscopul este împins în prima porțiune a duodenului. 

e Cuatenţie şi imprimând vârfului endoscopului o mişcare circulară prin combinarea mişcărilor 
celor două roţi de control, se vizualizează întreaga cameră bulbară. 

e Zonele cel mai dificil de evidenţiat sunt porțiunea imediat subpilorică, de multe ori sfincterul 
jucând rolul unei diafragme ce face dificilă angularea vârfului endoscopului, şi faţa 
posterioară a bulbului. Flectarea vârfului endoscopului în duoden şi apoi retragerea lentă a 
aparatului în această poziţie asociată cu torsiunea, facilitează vizualizarea zonei (fig. 9, 10). 

e  Estede reținut faptul că, spre deosebire de restul mucoasei intestinale, prima porțiune a 
duodenului (bulbul) nu prezintă pliuri circulare ale mucoasei (fig. 9). 


Figură 9: Faţă Figură 10: Duoden II 
posterioară bulb 


e După examinarea bulbului se avansează endoscopul până se observă primul pliu semicircular. 
Este semnul trecerii către porțiunea a I-a a duodenului. 

e Pasajul se face prin genunchiul duodenal superior, loc în care traiectul lumenului este deviat 
90° către dreapta. Această dispoziţie anatomică obligă endoscopistul, pentru trecerea în 
duodenul II, la un complex de mişcări care au ca scop avansarea endoscopului în condițiile 
păstrării vizibilităţii lumenului digestiv. Odată ce a fost atinsă limita distală de introducere a 
endoscopului aparatul este retras lent inspectându-se din nou suprafața mucoasă a segmentului 
digestiv superior. 

II. În stomacul operat 

e Principiile tehnice ale examinării endoscopice rămân neschimbate dar trebuie ţinut cont de 
tipul de intervenţie chirurgicală efectuată. 

e  Antecedentele de boală ce pot sugera intervenţia chirurgicală efectuată, precum şi aspectul 
endoscopic în aceste situații sunt: 


Tipul de Modificări anatomice Procedeu chirurgical 
boală 
RGE Augmentarea cardiei Fundoplicatură 
Boală Alterare în evacuarea gastrică Piloroplastie 
ulceroasă Absența unei porțiuni din stomac Gastroduodenostomie 
Gastrojejunostomie 


Montaj Bilroth I, II sau tip în Y 


Neoplasm Absența completă sau cvasicompletă a Gastrectomie totală sau subtotală cu variante 
stomacului reconstructive 

Obezitate Stomac în clepsidră Gastroplastie prin bandare 

morbidă Bypass gastric Scurtcircuitare gastrică 
Ingustarea lumenului gastric Gastrectomie longitudinală 


e Când se întâlnesc dificultăți de tehnică se pot lua în discuţie următoarele variante: 
- Pentru accesul pe ansele intestinale după gastrojejunostomie poate fi util un endoscop de 


calibru mai mic, mai lung decât gastroscopul standard şi cu vedere laterală; 

HI. Tehnici de prelevare tisulară 


Citologia prin brasaj, prelevarea de fragmente cu ajutorul penselor de biopsie şi cromoendoscopia 

sunt tehnici ce permit îmbunătăţirea calităţii diagnosticului mult peste cel oferit de simpla vizualizare. 

e Examenul citologic este util în special pentru evaluarea infecțiilor virale şi fungice şi este 
acceptabil pentru diagnosticul infecţiei cu Helicobacter pylori. 
Asociată biopsiei poate creşte acuratețea diagnostică pentru 
neoplaziile maligne gastrointestinale cu până la 10%. Brasajul 
citologic efectuat pentru suspiciune de leziune malignă oferă 
sensibilitate de 85-90% şi sensibilitate de aproape 100% dacă este 
efectuat corect (fig.11). 

e Amprenta citologică - un fragment bioptic standard este presat şi 
întins pe o lamă microscopică, urmând a fi fixat şi colorat în aceeaşi 
manieră ca pentru examenul citologic. Această tehnică s-a dovedit a 
fi o completare utilă pentru biopsia standard în cazul depistării 
infecțiilor cu Candida, Helicobacter şi Giardia. 

e Tehnicile standard de biopsiere - prin examinarea histologică a fragmentelor de mucoasă 
gastrică se pot obţine informaţii suplimentare privind infecția cu H.Pylori;, a tipului de 
inflamație în cazul gastritelor, a benignităţii sau malignității leziunilor (se recoltează mai 
multe biopsii - de obicei între 7 şi 10 fragmente, atât din marginile ulcerului cât şi din bază) 
(fig. 12, 13). 


Figură 11: Periuţă 
pentru citologie 


A 


Figură 12: Modele de pense de biopsie Figură 13: Polip gastric 


Rezecția endoscopică de mucoasă este folositoare când se doreşte biopsierea sau excizia unor zone 
mai întinse de mucoasă. Este folosită în special pentru rezecția zonelor de carcinom gastric in situ, 
limita de rezecție fiind stabilită cu ajutorul ecografiei endoscopice. 


IV. Tehnici diagnostice asociate endoscopiei convenționale 


Tehnicile de cromoendoscopie 


magnificare pe care le oferă videoendoscopia, creşte acurateţea identificării leziunilor neoplazice 
incipiente şi preneoplazice permiţând recoltarea de biopsii ţintite pe leziune. 
e Tehnica presupune lavajul suprafeţei vizate cu colorantul ales. Substanțele folosite pentru 
colorarea in vivo a mucoasei esofagiene şi gastrice sunt: 
o Soluția de Lugol (de obicei 20 cc. de soluţie 1 sau 2%) colorează glicogenul tisular, 
prezent în epiteliul esofagian pavimentos normal; zonele de metaplazie intestinală, 
carcinom şi inflamație nu se colorează cu soluția de Lugol (fig. 14); 


Figură 14: Carcinom esofagian —coloraţie Lugol 

o Albastru de metil este aplicat de obicei în soluţie de 0,5-1 %, 20 ml, după ce în 
prealabil s-a aplicat un agent mucolitic (acid acetic) şi este fixat selectiv de epiteliul 
cu capacități de absorbţie crescute precum metaplazia intestinală, care devine mai 
închis la culoare (fig. 15); 


Figură 15: Adenom plan gastric — 
albastru de metilen 


o Indigo carmin — folosit în special pentru colorarea leziunilor de la nivelul mucoasei 
gastrice (fig. 16) 


Figură 16: Carcinom in situ - indigo carmin 


e  Videoendoscopie în bandă îngustă (Narrow Band Imaging) este varianta digitală a 
cromoendoscopiei. Prin folosirea unor filtre optice şi a două tipuri de radiaţie luminoasă — una 
albastră cu lungimea de undă 415 nm şi una verde cu lungimea de undă 540 nm, se 
evidențiază diferit vascularizația capilară mucoasă de cea submucoasă punându-se foarte bine 
în evidenţă leziunile cu metabolism intens deci cu vascularizaţie accentuată (fig. 17). 


Figură 17:Mecanism NBI 


e Endoscopia cu magnificaţie (endocitodiagnosticul) oferă posibilitatea măririi unei leziuni 
mucoase suspecte de până la 100x. Se folosesc endoscoape speciale ce au capacitatea de a 
mării optic şi digital imaginea preluată. Examinarea cu magnificaţie se utilizează după ce în 
prealabil zona de mucoasă suspectă a fost colorată prin tehnica de cromoendoscopie. 


e  Ecoendoscopia 


endoscopiei digestive superioare. 

o Este folosită pentru depistarea şi stadializarea neoplaziilor digestive superioare 
(evidenţiază invazia tumorii în straturile peretelui digestiv precum şi adenopatiile 
satelite), pentru diagnosticul leziunilor de submucoasă (tumori neuroendocrine sau 
stromale) şi al leziunilor organelor adiacente segmentului eso-gastro-duodenal (ex.: 
adenopatii mediastinale, litiază sau tumori ale căii biliare, tumoră de pancreas). 

o Pentru efectuarea procedeului este necesar un endoscop special ce are montat în 


capătul distal un transductor ecografic (fig. 18). 


o  Citologia aspirativă efectuată cu ac fin sub ghidaj ecoendoscopic se consideră a oferi 
perspective diagnostice deosebite, putând deveni procedeul diagnostic de elecţie 
pentru ncoplaziile esofagiene, gastrice, pancreatice şi chiar pulmonare. 


Extragerea corpilor străini esofagieni 


Figură 18: Modele ecoendoscop 


Înghiţirea accidentală sau intenționată a corpilor străini se rezolvă în proporție de până 90% 
spontan prin pasajul digestiv natural al obiectelor înghiţite. In restul de 10% din cazuri apare 
necesitatea extragerii corpilor străini, endoscopic sau chirurgical, altfel existând posibilitatea apariţiei 


patologiei induse de perforarea sau obstrucția tubului digestiv. 
Indicaţii 


e  impactarea corpilor străini în lumenul esofagian ce pot determina leziuni ischemice pe peretele 
esofagian urmate de perforaţie şi mediastinite precum şi pneumonie de aspirație prin 


regurgitație 


e nivele de impactare sunt strâmtorile esofagiene fiziologice — crico-faringiană, arcul aortic şi 


cardia. 


Pregătire şi instrumentar 

-  anamneză privind natura şi forma corpului străin înghițit; 

- radiografie esofagiană simplă şi cu substanță de contrast (gastrogra- 
fin) pentru stabilirea poziţiei şi identificarea eventualelor perforații 
(fig. 19); 

- Instrumentele necesare extragerii se adaptează în funcţie de natura 
corpilor străini: anse, sonde cu coşuleţ, pense cu dinţi mari (de cro- 
codil, de şobolan), pense cu cupele acoperite cu cauciuc antiderapant 
(fig. 20). 


Figură 20: Instrumente pentru extras corpi străini 


E Fă 


Figură 19: Fistulă 
eso-mediastinală - 
studiu radiologic cu 
substanţă de contrast 

Tehnică 
e Extragerea corpilor străini este de preferat să se facă folosind un overtube (teacă externă) 
introdusă odată cu endoscopul. Acest lucru face posibilă retragerea corpului străin, capturat 
endoscopic, în interiorul tecii fapt ce permite trecerea prin strâmtorile esofagiene fără risc de 
leziuni secundare (fig. 21). 


Figură 21: Diverşi corpi străini intraesofagieni 


e Este de evitat încercarea de împingere a corpului străin (bol alimentar impactat) în stomac 
datorită timpului orb de împingere ce poate duce la perforarea peretelui esofagian (fig. 22). 


7] \ Figură 22: Perforarea endoscopică a esofagului 

Extragerea trebuie să se facă ţinând cont de câteva principii: 
- axul lung al corpului străin să fie orientat în axul organului 
- dacă există un capăt ascuţit, acesta trebuie să fie poziționat inferior 
- dacă corpul străin se poate fragmenta în lumen, este bine să se facă acest gest şi să se extragă 
fragmente mai mici 
Complicaţii: 
-  perforarea peretelui esofagian în momentul extragerii — cea mai frecventă 
o fie prin folosirea excesivă a forţei de împingere către stomac 
o fie prin lacerarea țesutului la extragerea corpilor străini ascuţiţi ce se înfig în peretele 
esofagian 
-  perforarea tardivă a peretelui esofagian prin eliminarea unor zone ischemiate; 
-  aspirarea corpilor străini sau resturilor alimentare în arborele traheo-bronşic — se recomandă 
efectuarea extragerii cu pacientul intubat oro-traheal. 


Dilatarea stenozelor esofagiene 

Examinarea radiologică cu substanță de contrast este un gest premergător necesar care ne oferă 
„harta” stenozei. 
Indicaţiile dilatărilor pneumatice sau prin bujinaj sunt: 

-  stenozele fibrotice cicatriciale (postulceroase, anastomotice, postcaustice) 

-  stenozele maligne premergător protezării 
Instrumentar 

e Pentru bujinajul esofagian se folosesc dilatatoarele flexibile Savary-Gilliard cu dimensiuni 

între 5 — 20 mm. Sunt făcute din material plastic tare dar flexibil care să permită atât curbarea 

după traiectul stenozei cât şi nedeformarea circumferențială la forțarea unei stenoze fibroase 
(fig. 23). 


Figura 23: Bujinaj Figura 24: Dilatare 
transtumoral esofagian - pneumatică — aspect 
de refacut fluoroscopic 


e  Baloanele dilatatoare sunt instrumente care se inseră prin canalul de lucru al endoscopului, 
poziţionarea la nivelul stenozei făcându-se sub control vizual endoscopic. Diametrele la 
care se pot umfla variază între 6 - 25 mm, iar presiunea de umflare poate ajunge la 3 
atmosfere (fig. 24). 
e Se mai pot folosi instrumente precum papilotomul cu ac sau sonda cu plasmă-argon cu 
care se secţionează inelele cicatriciale fibroase. 
Tehnică 

Dilatarea stenozelor esofagiene prin bujinaj presupune următorii timpi: 

- sub control endoscopic se trece un fir ghid, cu capătul distal moale, transstenotic; 

- se retrage endoscopul şi se introduc sub control radiologic, cu firul ghid ca reper central, bujii 
dilatatoare cu diametru progresiv; 

- o altă metodă este cea în care prin canalul de lucru al endoscopului se introduce un balon 
dilatator dezumflat care este poziţionat la nivelul stenozei; odată controlată poziția balonului 
în raport cu stenoza (endoscopic şi radiologic) acesta este umflat, prin introducerea de soluție 
salină. 

Complicaţiile ce pot apare pe parcursul manevrei de dilatare sunt hemoragia sau perforaţia esofagiană 
care are drept consecinţă pătrunderea aerului şi secrețiilor în mediastin, cauză a mediastinitei supurate. 


Plasarea de proteze esofagiene 
Protezarea endoscopică esofagiană are rolul de a reda posibilitatea de alimentare orală pacienţilor 
cu tumori esofagiene nerezecabile, cu stenoze sau cu fistule eso-traheale. 


Indicaţii 
- disfagia de cauză tumorală, în condiţiile în care există documentarea medicală a 
nerezecabilității; 
- fistula traheo-esofagiană 
- stenoza cicatricială 
Instrumentar 
Există o varietate largă de proteze esofagiene făcute din plastic sau din plasă metalică expandabilă 
(fig. 24). 


Figură 24: Varietăţi proteze 

Alegerea protezei potrivite trebuie să ţină cont de câţiva factori: 


locul unde se poziţionează (joncţine faringo-esofagiană, cardie); 

lungimea stenozei — proteza trebuie să o depăşească cu circa 5 cm; 

diametrul stenozei - o proteză de plastic cu un diametru interior de 10 mm şi cel exterior de 
12 mm este suficientă pentru a permite pacientului alimentarea cu semilichide şi solide moi; 
modul de fixare al protezei — pentru a nu aluneca din zona tumorală proteza de plastic trebuie 
să fie prevăzută distal cu aripioare de fixare; protezele metalice, prin forţa centrifugă pe care o 
exercită pe pereţii esofagului, se autofixează; 


Alături de proteze medicul trebuie să aibă la dispoziție fire ghid, bujii dilatatoare, împingător de 
proteze şi, pentru verificarea transprotetică a poziţiei distale, endoscoape pediatrice de 5,3-7,9 mm 
calibru. 


Tehnică 


înainte de montarea unei proteze transtumorale pacientului trebuie să i se facă dilatații repetate 
ale stenozei până se ajunge la diametrul pe care dorim să îl aibă proteza; 

pe cale endoscopică şi radiologică se măsoară distanța de la arcada dentară până la marginea 
superioară a stenozei precum şi lungimea acesteia; 

sub control endoscopic se introduce un fir ghid transstenotic. Endoscopul se retrage din esofag 
lăsând firul ghid în poziţie; 

proteza împreună cu împingătorul se încarcă pe o bujie cu dimensiune cât mai apropiată de 
calibrul interior al protezei, iar complexul rezultat se introduce în esofag având firul ghid ca 
tutore central (fig. 24); 

după pasajul bujiei prin stenoză se împinge proteza în aşa fel încât să depăşească cu 
aripioarele inferioare de fixare marginea inferioară a stenozei. Confirmarea acestui moment se 
poate face radiologic sau, dacă lungimea protezei a fost corect aleasă, se împinge proteza până 
când se întâmpină rezistență crescută — semn că guleraşul superior al protezei a ajuns la 
marginea superioară a stenozei; 

verificarea poziţiei protezei se face şi după retragerea bujiei şi împingătorului cu ajutorul 
endoscopului pediatric; 


„d Figura 24: Sistem de poziţionare a protezei din politen: 
J fir ghid-bijie dilatatoare-proteză + împingător 


e protezele metalice expandabile nu necesită încărcarea pe bujie, complexul proteză strânsă- 
împingător încărcându-se direct pe firul ghid trecut prin stenoză. Poziționarea protezei 
metalice se face sub control fluoroscopic având ca reper substanţa de contrast pe bază de 
iod injectată în prealabil, submucos, cu 1-2 cm deasupra marginii superioare a stenozei. 


Complicaţii 

perforaţia esofagiană — este complicaţia cea mai severă, poate apare pe parcursul bujinajului 
sau la poziţionarea protezelor de plastic; odată recunoscută soluţia este de a depăţi cu proteza 
nivelul leziunii; 

sângerarea din țesutul tumoral avulsionat este, de obicei, limitată şi se opreşte spontan; 
migrarea protezei, proximal sau distal, este o complicaţie tardivă, consecința necrozei 
tumorale urmate de modificarea calibrului stenozei; se recuperează proteza endoscopic şi se 
evaluează oportunitatea montării uneia cu diametru superior; 

invazia tumorală prin proteză poate apare dacă se foloseşte o proteză din plasă metalică 
expandabilă ale cărei ochiuri nu sunt acoperite cu material plastic; 

e creşterea axială a tumorii duce la obstrucţia capetelor protezei — se poate face foraj tumoral cu 
plasma-argon sau laser sau se poate monta o nouă proteză mai lungă în interiorul celei dintâi; 

e  refluxul gastro-esofagian apare când protezele depăşesc cardia către stomac — se poate evita 
alegând o proteză cu valvă antireflux. 


Tratamentul endoscopic al achalaziei 
Obiectivul tratamentului endoscopic este, la fel ca şi cel chirurgical, de a obţine relaxarea cardiei 
pentru permite pasajul alimentar către stomac. 
Tehnici 
-  Injectarea de toxină botulinică direct în sfincterul esofagian inferior 
e are drept scop relaxarea sfincterului prin paralizia fibrelor musculare de la acest nivel. 
Procedeul este lipsit de riscuri dar are dezavantajul că îşi pierde efectul în câteva luni 
(de obicei în 6 luni) fiind necesară repetarea injectării. Fiind o soluţie temporară este 
indicat pacienţilor vârstnici ce nu suportă, datorită comorbidităților, o intervenţie 
chirurgicală pe cale clasică sau laparoscopică. 
-  Dilatarea pneumatică a cardiei 
e se realizează prin introducerea endoscopică la nivelul sfincterului esofagian inferior a 
unui balon în care se introduce brusc soluţie salină la 3-4 atmosfere, diametrul exterior 
al balonului umflat ajungând la 2-3 cm (fig. 25). În acest fel se obţine ruperea fibrelor 
musculare circulare care nu permit relaxarea cardiei, precum şi a interstițiilor dintre 
fibrele musculare esofagiene longitudinale 
e procedeul este eficient la 50-80% dintre pacienţii la care este aplicat, procentul 
crescând dacă dilatarea se face în mai multe şedinţe 
e principala complicaţie, care poate să apară în până la 5% din cazuri este ruperea 
întregului perete esofagian la dilatarea pneumatică bruscă. Jumătate dintre aceşti 
pacienţi se vindecă cu tratament conservator (antibiotice, oprirea alimentaţiei orale), 
iar ceilalți necesită intervenţie chirurgicală reparatorie. 


Figură 25: Dilataţia pneumatică 
a cardiei 


Tratamentul endoscopic al refluxului gastro-esofagian (RGE) 
Patologia RGE afectează până la 80% din populaţia țărilor dezvoltate motiv pentru care, alături de 
clase noi de medicamente antisecretorii (IPP şi anti H2) şi de chirurgia laparoscopică, s-au pus la 
punct şi tehnici endoscopice de refacere a continenţei joncţiunii eso-gastrice. 
Tehnici 

- Aplicarea de radiofrecvenţă: 

e Se face sub control endoscopic la nivelul joncțiunii eso-gastrice (procedeul Stretta) şi 
produce două efecte principale bazate pe creşterea temperaturii locale. Primul este de 
contracție şi cicatrizare a fibrelor de colagen de la nivelul sfincterului esofagian inferior, 
proces care are ca efect îngustarea lumenului joncţiunii eso-gastrice, iar al doilea este de 

distrugere a terminaţiilor vagale de la nivelul joncțiunii, proces care are drept consecință 
dispariţia relaxării cardiei; 

e Tehnica presupune, sub anestezie i.v., poziţionarea la nivelul joncţiunii eso-gastrice a unui 
cateter din care, după poziţionare, se scot patru ace ce se înfig în profunzimea musculaturii 
de la nivel cardial (fig. 26); 

e  Monitorizându-se permanent impedanţa tisulară, se generează la nivelul acelor curent de 
465kHz cu energie de 2 până la 5 W. Se urmăreşte atingerea, în ţesuturi, a unei 
temperaturi de 85°C considerată necesară pentru obţinerea efectului dorit; 


Figură 26: Tehnica de calibrare a cardiei prin 
radiofrecvenţă (procedeul Stretta) 


e Manevra este contraindicată dacă RGE este asociat cu o hernie hiatală de alunecare mai 
mare de 3 cm. Complicaţiile posibile după acest procedeu sunt rare şi minore: durere 
retrosternală, febră, disfagie tranzitorie; 

-  Injectarea de polimeri: 

e se face în musculatura esofagiană de la nivelul cardiei şi are 
drept consecință îngroşarea stratului muco-muscular şi 
protruzia acestuia în lumenul esofagian. Se creează un 
„colac” în interiorul lumenului pe care îl îngustează 
semnificativ (fig. 27). În acest fel RGE este împiedicat fizic 
prin creşterea presiunii din joncțiunea eso-gastrică; 

e efectul este imediat şi satisfăcător dar se diminuează 
progresiv în următoarele 6 luni datorită difuziunii 
polimerului injectat. 


Figura 27: Injectare polimer 
la nivelul S.E.I. 


- Refacerea unghiului Hiss 

e se face prin sutură endoscopică şi este o tehnică introdusă recent (ultimii doi ani) care 
presupune introducerea endoscopică în stomac a unui dispozitiv ce permite plicaturarea 
prin sutură a versantului gastric al cardiei imediat sub joncţiunea eso-gastrică, la nivelul 
fornixului gastric (fig. 28); 

e tehnica este complicată necesitând abilităţi endoscopice şi simţ chirurgical dar rezultatele 
obţinute sunt similare cu cele ale chirurgiei laparoscopice, iar complicațiile potenţiale sunt 
reduse comparativ cu cele ce pot apare după intervenţia chirurgicală. 


Figură 28: Refacerea endoscopică a unghiului Hiss 

Tratamentul hemoragiei digestive superioare prin 

Varice esofagiene sau gastrice rupte 

Dacă pacientul prezintă hematemeză masivă este util ca explorarea endoscopică să se facă cu 
intubaţie oro-traheală. 


Indicaţii: 
e hemostaza de urgenţă a pacienţilor ce prezintă hemoragie activă (fig. 29); 
e profilaxia resângerării prin defuncționalizarea cordoanelor variceale (fig. 30); 


Figura 29: Varice fundice Figura 30: Varice esofagiene 


e profilaxia ruperii varicelor la pacienţii care prezintă semne endoscopice de iminentă a rupturii 
variceale — pete roşii sau semnul „biciului” 


Instrumentar: 

e atât pentru tratarea sângerării variceale cât şi pentru a celei non-variceale este utilă folosirea 
unui endoscop terapeutic cu canal de lucru larg (maximum 6 mm) sau cu două canale, care să 
permită aspirarea rapidă a sângelui chiar şi cu instrumentele endoscopice introduse; 

e pentru scleroterapie sunt necesare ace endoscopice cu diametrul exterior cât mai mic posibil 
(0,5 mm) şi cu lungimea de 5 mm (fig. 31); 

e pentru ligatura elastică sunt necesare dispozitivele de incărcare, fixare şi lansare a inelelor de 
cauciuc precum şi un sistem aspirativ separat de cel conectat la endoscop (fig. 32). 


Tehnică: Figură 31: Ace pentru Figură 32: Sistem de 
injectare endoscopică ligatură elastică 


-  Scleroterapia variceală 

e presupune injectarea pe cale endoscopică, în jurul şi în interiorul vasului lezat, a unor 
substanţe care obstruează lumenul vasului prin sclerozarea pereților sau prin plastifierea 
interiorului; 

e se utilizează în varicele rupte de la nivelul esofagului inferior sau ale fornixului gastric şi 
presupune injectarea a 2-3 ml de substanță (moruat de sodiu, tetradecil sulfat, 
cianoacrilați) (fig. 33); 

e eficiența maximă se obţine prin injectarea de cianoacrilat (Histoacryl), subsanţă care în 
contact cu sângele se solidifică instantaneu determinând plastifierea interiorului vasului 
lezat. Pentru a întârzia acest efect substanţa se amestecă în proporţie de 0,5 ml cu 0,8 ml 
de lipiodol şi, datorită vâscozităţii crescute, se injectează pe ace cu diametrul de 0,7 mm şi 
lungi de 8 mm; 

Figură 33: Tehnică injectare 
varice esofagiene (peri şi intralezional) 


Li 


e odată sângerarea oprită pacienţii sunt chemaţi în următoarele săptămâni pentru sclerozarea 
profilactică a pachetelor variceale rămase. Metoda este asociată cu riscuri importante care 
se referă la perforarea peretelui esofagian (mecanică sau chimică), agravarea hemoragiei 
(prin sfâşierea pachetelor variceale cu acul de sclerozare) sau sepsis (mediastinită 
supurată). 

-  Bandarea elastică 

e este o metodă mai nouă care a fost rapid şi larg adoptată de endoscopişti în primul rând 
datorită riscului mic de apariție a complicaţiilor. Sistemul de ligatură presupune montarea 
pe vârful endoscopului a unui tub cilindric cu diametrul egal cu al endoscopului şi 
lungime de 2-3 cm pe care sunt aşezate etajate 4-10 inele de cauciuc precum şi a unui 
sistem de eliberare controlată a inelelor. Tehnic se poziţionează endoscopul în dreptul 
vasului variceal lezat, se aspiră acesta în cilindrul montat în vârful endoscopului după care 
se eliberează un inel care practic strangulează segmentul de vas pediculizat prin aspirație. 
Bandarea elastică începe întotdeauna dinspre porţiunea inferioară a esofagului către 
cranial, putând fi puse până la 10 inele pe şedinţă (fig. 34). 


Figură 34: Momente evolutive ale pachetelor variceale ligaturate 


Tratamentul endoscopic al hemoragiilor non-variceale 
Hemostaza endoscopică în sângerările non-variceale reprezintă o soluţie optimă alternativa 
chirurgiei pentru majoritatea pacienților deoarece: 
e faza terapeutică se desfăşoară concomitent cu cea diagnostică; 
e permite tratarea tuturor pacienţilor, inclusiv a celor cu risc anestezico-chirurgical major; 
e este o tehnică rapidă, non-invazivă. 


Limitele hemostazei endoscopice sunt date de: 
e stăpânirea tehnicilor endoscopice de hemostază; 
e disponibilitatea echipamentului; 
e patologia cu indicație chirurgicală de elecţie 
Indicaţii 
e  sângerări active arteriale sau venoase; 
e leziuni cu potențial hemoragic: vase vizibile pe fundul craterelor ulceroase, cheag aderent de 
leziune. 

Contraindicaţii 
e ulcere profunde, penetrante, cu suspiciune de erodare a unor vase importante (ex. arterele 
gastroduodenală, splenică, heatică) 
e tumori vasculare întinse (angioame, malformații arteriovenoase) 
e tumori maligne — hemostaza este indicată doar în scopul reechilibrării preoperatorii 


Tehnici 


Esofagită hemoragică Ulcer gastric cu cheag aderent Sindrom Malory-Weiss 


Figură 35: Leziuni cu potenţial hemoragic 


Tumoră gastrică ulcerată 


Tratamentul endoscopic al leziunilor hemoragice nonvariceale cuprinde terapia topică. 
injectabilă, mecanică şi termică 
Terapia topică 
e utilizează 4 tipuri de agenţi: adezivi tisulari, factorii de coagulare, colagenul şi tamponada 
feromagnetică. Tehnica nu este folosita in practica curenta datorita indicaţiilor limitate 
(sângerări difuze) şi eficienţei slabe. 
Terapia injectabilă 
e a fost utilizată singură sau în combinaţie cu terapia termică. Ca singură terapie s-a folosit 
injectarea de alcool absolut 98%. Prin proces de deshidratare, fixare şi degenerare endotelială 
vasculară, apare tromboza locală. În metoda Asake se introduc 0,2-0,3 ml alcool în 2-4 puncte 
în jurul vasului hemoragic; 
e este indicată în leziunile Forrest I şi II având o eficienţă de 85%. Se mai pot folosi ca singură 
terapie noradrenalina 1/100.000 sau soluţiile saline hipertone 20%. 


Procedeele endoscopice mecanice 

e sunt indicate în cazuri selecționate de sângerare arterială, în special în situaţiile în care apare 
resângerare după tentative de hemostaza prin injectare sau termică; 

e aplicarea hemoclipurilor pe vasul lezat asigură hemostaza mecanică directă fără lezarea 
țesuturilor din jur. Din punct de vedere tehnic trebuie să se aibă în vedere orientarea clipului 
deschis cu braţele perpendicular pe leziune. În cazul leziunilor suple se poate realiza aplicarea 
verticală direct pe vas, iar în cazul leziunilor cronice, cu baza caloasă, clipul se poate aplica 
orizontal, tangenţial leziunii. 

Terapia termica cuprinde: 

e  Coagularea monopolară este cea mai veche terapie termică utilizată, dar controlul insuficient 
al profunzimii leziunilor şi riscul de perforaţie, aderenţa electrodului activ la ţesut şi 
desprinderea escarei termice la retragerea endoscopului cu risc de resângerare au impus 
căutarea unor soluţii noi; 

e  Coagulare bipolara permite un mai bun control al profunzimii leziunilor termice prin 
închiderea circuitului electric între doi electrozi aflați la câțiva milimetri depărtare. 
Electrocoagularea bipolară prin fulguraţie foloseşte arcul electric în scop hemostatic fără 
atingere a ţesuturilor; 

e Laserul de argon şi neodimium (Nd; YAG) permite folosirea unei unde laser cu penetrație 
mică. Manevra hemostatica este precisa, eficienta dar costul mare ca şi dificultățile de 
manevrare a aparaturii a făcut ca utilizarea lor să fie limitată. 


Tratamentul endoscopic al esofagului barrett 

Principiul metodei este de distrugere sau îndepărtare a stratului mucos afectat, în speranţa că 
regenerarea epitelială se va face cu ţesut mucos esofagian. 
Indicaţii: 

- procedeul se va efectua în centre specializate şi dotate corespunzător 

- esofag Barrett cu poziție joasă (supracardial) 

- esofag Barrett cu poziție înaltă (ascendent în lumenul esofagian) 

- carcinom in situ dezvoltat pe metaplazie intestinală 


Figură 36: Tipuri de esofag Barrett 


Tehnică 
- Terapia fotodinamică (PDT) 

o presupune folosirea unui agent sensibilizator la lumină — Photofrin - se injectează 
pacientului intravenos; 

o la 48 de ore de la injectare se pătrunde pe cale endoscopică cu o sondă laser şi se 
fotocoagulează cu aceasta zonele identificate ca fiind metaplazice; după tratament 
pacienţii pot acuza pentru câteva săptămâni dureri retrosternale, greață sau 
sensibilitate la lumina solară; tardiv pot apare stenoze cicatriciale ale lumenului 
esofagian . 

-  Rezecţia endoscopică de mucoasă (EMR) 

o presupune iniţial injectarea sub mucoasa afectată a unei soluţii saline sau polimerice 
care să ridice mucoasa de pe celelalte straturi ale peretelui esofagian; 

o acelaşi efect se obţine dacă, în loc de injectare, se aspiră mucoasa afectată într-un 
cilindru montat în vârful endoscopului 

o odată astfel pregătită mucoasa aceasta se rezecă cu un dispozitiv monopolar ce poate 
fi ansa de polipectomie, cârligul endoscopic sau bisturiul endoscopic cu trei laturi; 

-  Ablaţia circumferențială prin radiofrecvență 

o este indicată în cazurile cu esofag Barrett circumferenţial; 

o presupune, după prealabila identificare endoscopică a leziunilor, introducerea unei 
sonde cu balonaş distal ce are inserate pe circumferința sa fire metalice prin care se 
poate degaja energia electromagnetică specifică radiofrecvenţei,; 

o după poziţionarea sondei se umflă balonaşul distal până la contactul cu mucoasa 
esofagiană. Pornirea radiofrecvenţei duce la încălzirea mucoasei la temperaturi între 

80-120 ° C, suficiente pentru distrugerea celulelor metaplazice. Se repetă procedura 
până la ablaţia completă a mucoasei afectate 

o regenerarea mucoasă apare la 4-6 săptămâni şi se face cu mucoasă sănătoasă, de 
obicei fără stenozarea lumenului. 


Complicaţii 
e  sângerări — de obicei minore, se opresc prin mijloace endoscopice; 
e  perforații esofagiene — foarte rare, doar în rezecţia de mucoasă; 
e dureri retrosternale; 
e tardiv se descriu stenoze cicatriciale ale lumenului care pot necesita dilataţii endoscopice. 


GASTROSTOMIA ENDOSCOPICĂ PERCUTANĂ (PEG) 
Gastrostoma endoscopică percutană reprezintă crearea unei fistule gastro-cutanate persistente, având 
ca scop hrănirea enterală evitând calea oro-faringo-esofagiană. 
Indicaţii: 
- pacienți care nu pot înghiţi datorită unor tulburări psihice sau neurologice, dar cu traiect 
faringo-esofagian permeabil; 
- suport nutritiv la marii anorexici sau la neoplazicii în tratament chimioterapic cu greață severă. 


Condiţii preliminare procedurii 

-  traiect faringo-esofagian permeabil; 

- stomac cu evacuare corectă (fără elemente de ocluzie înaltă); 

- contact direct între peretele anterior gastric şi peretele abdominal anterior (după insuflarea 
endoscopică a stomacului să se poată vedea lumina endoscopului situat intragastric prin 
peretele abdominal (fig. 37); 

- probe de coagulare în limite normale. 


(A a A 


A 
Figură 37: Verificarea endoscopică Figură 38: Trusă montare gastrostomă 
a locului de contact al peretelui percutan-endoscopică 
abdominal anterior cu cel gastric 


Instrumentar 
Manevra se face folosind un gastroscop diagnostic standard, cu canal de lucru de 2,8 mm. Setul PEG 
cuprinde sonda de nutriție propriu-zisă, de obicei cu diametrul 15 Fr., cu gulerul de fixare intragastrică 
de 2,5 cm, seringă cu anestezic local, bisturiu, substanțe desinfectante, sisteme de fixare cutanată a 
sondei, sistem de adaptare a seringii-pompă pentru nutriție (fig. 38). 
Tehnică 
e în funcție de sensul pătrunderii în cavitatea gastrică sunt descrise două tehnici — cea prin 
tragere (pull technique) şi cea prin împingere (push technique). Cea mai folosită variantă 
tehnică, pe care o vom descrie şi în acest capitol este tehnica prin tragere; 
e procedura începe întotdeauna cu gastroscopia diagnostică care are rolul de a confirma 
permeabilitatea eso-gastro-duodenală, de a exclude patologii gastrice inflamatorii sau 
degenerative ce pot contraindica montarea PEG şi de a goli stomacul de conținut; 

după identificarea prin transiluminare endoscopică a zonei de contact dintre peretele 
abdominal anterior şi peretele anterior gastric se dezinfectează zona cutanată corespunzătoare, 
se infiltrează țesuturile stratigrafic cu anestezic local şi se practică o incizie cutanată de cca. 3 
mm, corespunzătoare diametrului sondei de gastrostomie; 

prin incizie se pătrunde cu un ac de seringă în cavitatea gastrică insuflată, sub control 
endoscopic (fig. 39). Prin acul astfel introdus se trece un fir ghid care, la pătrunderea în 
stomac, este prins cu pensa de biopsie endoscopică şi exteriorizat, împreună cu endoscopul, 
prin cavitatea bucală. De acest fir ghid al cărui traiect este perete abdominal — stomac, esofag, 
cavitate bucală, se fixează tubul de gastrostomie. Prin retragerea firului în sens invers 
introducerii, tubul de gastrostomie se angajează în tractul digestiv superior şi apoi se 
exteriorizează la nivelul tegumentului abdominal, în stomac rămânând gulerul distal de fixare 
(fig. 40, 41); 


Figură 39: Accesul în cavitatea 
gastrică sub control endoscopic 

Y ma! 


Figură 40: Timpi de introducere a sondei de gastrostomie în stomac 
şi exteriorizarea acesteia la tegumentul abdominal 


Figură 41: Guleraşul gastrostomei - 
vedere endoscopică 


fixarea în poziţia finală se face exercitându-se tracțiune blândă constantă pe tubul de 


gastrostomie exteriorizat, manevră ce asigură contactul direct al peretelui gastric cu cel 
abdominal (fig. 42); 

Figură 42: Fixarea gastrostomei 
la peretele abdominal 


e îndepărtarea sondei de gastrostomă se face tot endoscopic; se prinde cu o ansă guleraşul 
intragastric şi se retrage endoscopul împreună cu sonda prin esofag. 


Complicaţii 

e infectarea plăgii de gastrostomie; 

e lipsa de contact, în primele zile după poziţionarea gastrostomei, între peretele anterior 
gastric şi faţa viscerală a peretelui abdominal poate duce la scurgerea conținutului gastric 
în cavitatea peritoneală şi apariţia complicaţiilor peritonitice; 

e tracţiunea excesivă a sondei la peretele abdominal va determina compresia şi ischemia 
zonei de perete gastric prins între gulerul de fixare a gastrostomei şi peretele abdominal 
urmată de necroza gastrică şi de ieşirea sondei din stomac. 


Rezecţia polipilor eso-gastro-duodenali 

Datorită potențialului de malignizare orice polip descoperit endoscopic trebuie evaluat în vederea 
rezecţiei. Polipectomia endoscopică trebuie privită mai înainte de toate ca o manevră diagnostică ce 
oferă anatomopatologului pentru examinare ţesut suficient şi cu structură integră. Doar în condiţiile în 
care histologic leziunea se dovedeşte benignă sau se identifică doar malignizare in situ (la nivelul 
mucoasei) putem considera polipectomia ca fiind şi un gest terapeutic. 


Indicaţii: 
e polipi pediculaţi de orice dimensiune (cu cât diametrul polipului este mai mare cu atât riscul 
de a fi degenerat malign creşte); 
e polipi sesili ce nu infiltrează stratul submucos. 


Contraindicaţii: 
e polipi cu biopsie pozitivă pentru cancer, care infiltrează peretele gastric dincolo de stratul 
mucos; 
e pacienții cu tulburări de coagulare din cadrul unor afecţiuni hematologice sau induse 
medicamentos. 
Instrumentar 


e endoscop terapeutic cu două canale; 

e instrumente de rezecție: anse de polipectomie de dimensiuni variate, pense de biopsie cu 
coagulare monopolară; 

e instrumente pentru hemostază: ace pentru injectare endoscopică, hemoclipuri, endo-loop, 
sonde de coagulare monopolară sau/şi bipolară, sonde cu plasma-argon, laser endoscopic; 

e instrumente pentru recuperare: pense de biopsie, sondă baschet (cu coşuleţ), pense pentru 
extras corpi străini 


Tehnică 
Reguli generale 
e Atunci când endoscopistul apreciază un potenţial ridicat de sângerare, rezecţie se începe cu 
gesturi care au rolul de a preveni/reduce hemoragia: ligatura pediculilor groşi la bază, 
injectarea în pedicul sau sub polip de soluţie adrenalină 1/10000; 
e  Polipii sesili se rezecă numai după ce se apreciază mobilitatea lor pe stratul submucos; se 
injectează sub polip, între mucoasă şi submucoasă, 1-2 ml de soluție formată din ser 
fiziologic, albastru de metilen şi adrenalină; 

e La polipii de mari dimensiuni trebuie avut grijă ca apexul polipului să nu intre în contact cu 
peretele digestiv contralateral (valabil pentru polipii esofagieni, antro-pilorici, duodenali) 
deoarece descărcarea curentului monopolar din electrodul activ (ansa de polipectomie) se va 
face, în aceste condiţii, atât prin pedicul cât şi prin celălalt punct de contact; consecinţele sunt 
legate pe de o parte de lipsa coagulării pediculului, iar pe de altă parte de realizarea unei 
leziuni termice cu potenţial perforativ în punctul de contact al polipului cu peretele opus. 

e Pentru o rezecţie facilă este indicat ca poziţia leziunii pe ecranul monitorului de endoscopie să 
fie în jurul orei 6; în acest fel instrumentul de lucru va aborda în linie dreaptă leziunea; 

e  Polipul se poziţionează în bucla deschisă a ansei de polipectomie către baza acesteia; în acest 
fel închiderea buclei nu va determina modificarea poziţiei polipului reducându-se riscul de 
ieşire a polipului din ansă. 

-  Rezecţia polipilor pediculaţi 

e Se face cu ansa de polipectomie; 

e Ansa se poziţionează cât mai aproape de baza pediculului, fără a se prinde însă în buclă 
perete digestiv; 

e Secțiunea se realizează folosind curent monopolar; există unităţi de electrochirurgie, des- 
tinate utilizării în serviciile de endoscopie, care alternează automat curenţi de tăiere cu cei de 
coagulare obținându-se astfel, pe măsură ce pediculul se secţionează, şi hemostaza (fig. 43); 

e Dacă pediculul este gros (mai mare de 5 mm) este indicat ca, înaintea secţionării, acesta 
să fie ligaturat endoscopic (endo-loop); dacă nu a fost ligaturat înaintea rezecţie şi în final 
există sângerare sau se observă pe tranşa de secțiune lumenele pediculului vascular este 
recomandată aplicarea unui hemoclip sau completarea hemostazei electric/ plasma- 
argon/laser (fig. 44). 


Figură 43: Rezectia polipilor Figură 44: Ligatura endoscopică 
pediculati cu ansa de polipectomie a pediculului 
-  Rezecţia polipilor sesili 
e  Polipii de mici dimensiuni (sub 5 mm) pot fi extirpaţi cu pensa de biopsie; este 
recomandată folosirea unei pense cu cupă largă şi care să poată fi conectată la unitatea de 
electrochirurgie (hot biopsy forceps) (fig. 45); 


Figură 45: Extirparea polipilor sesili 
milimetrici cu pensa electrică de biopsie 

e  Polipiicu diametre de până la 3 cm se pot rezeca „în bloc” după ce în prealabil s-a 
practicat injectarea submucoasă sub baza polipului; injectarea este utilă pentru aprecierea 
relației de infiltrare cu submucoasa, pentru profilaxia sângerării (se utilizează soluție de 
adrenalină 1/10000) şi pentru a „ridica” polipul de pe peretele digestiv; 

e  Polipii mai mari de 3 cm, datorită riscului mare de sângerare, se pot rezeca prin „feliere” 
(piecemeal resection) după prealabila injectare submucoasă. 


Figură 46: Rezectia prin feliere 


Complicaţii 
-  Sângerarea imediată sau tardivă este cea mai frecventă complicaţie a polipectomiei (fig.47); 


Figură 47: Hemostază 
endoscopică prin 
aplicare de hemoclipuri 


-  Perforarea peretelui digestiv este cea mai redutabilă complicaţie; riscul este crescut la nivelul 
esofagului şi duodenului şi redus când polipi se află la nivelul sfincterelor sau în stomac; 
atitudinea conservatoare (interdicţie alimentară, antibiotice, antisecretorii, aspirație nazo-gastrică) 
este de cele mai multe ori suficientă pentru vindecare. 

Tehnici de endoscopie a căilor biliare şi pancreatice 


Tehnica colangiopancreatografiei retrograde endoscopice (CPRE) 


CPRE este o combinaţie de tehnici endoscopice şi radiologice care, prin canularea papilei Vater, 
permite vizualizare şi tratarea diverselor leziuni ale căilor biliare sau pancreatice. 
Indicaţii 
e litiaza căilor biliare sau pancreatice; 
e patologia obstructivă a căilor biliare, pancreatice sau a papilei Vater; 
e leziunile iatrogene de căi biliare sau pancreatice; 
e  fistulele biliare sau pancreatice; 
e  drenarea colecţiilor lichidiene comunicante cu ductele abordate. 
Instrumentar 
Abordul endoscopic retrograd al căilor bilio-pancreatice necesită: 
e echipă multidisciplinară care să includă personal din serviciul de endoscopie, radiologie şi 
anestezie 
e intervenția se desfăşoară în serviciul de radiologie sau în sala de operaţie dotată cu aparat de 
radiologie mobilă 
e pacientul este sedat sau sub anestezie generală cu intubaţie oro-traheală, monitorizat din punct 
de vedere cardio-respirator. 
Pentru abordul papilei Vater este necesar: 
e un endoscop cu vedere laterală — duodenoscopul, cu canal de lucru de 4,2 mm. 
e  instrumentarul include sonde de canulaţie ale orificiului papilar, papilotoame, papilotoame cu 
ac, sonde cu coşuleţ, sonde cu balonaş, dilatatoare rigide sau pneumatice, sisteme de montare 
a protezelor precum şi sisteme de spargere a calculilor de mari dimensiuni din căile biliare 


(itotritor) (fig. 48). 
f / l 


Figură 48: Diverse tipuri de instrumente folosite în endoscopia căilor bilio-pancreatice: duo- 
denoscop, proteze biliare, papilotom cu ac, papilotom clasic, sonde canulație, sondă cu coșuleț 


Tehnică 
Procedura poate începe cu pacientul: 
e în decubit lateral stâng până în momentul în care se ajunge la nivelul papilei Vater după care 
se repoziționează pacientul în decubit ventral sau 
în decubit ventral, poziţie în care va rămâne pe tot parcursul intervenţiei 
e introducerea duodenoscopului până la nivelul papilei este mai facilă cu pacientul poziţionat în 
decubit lateral stâng. 

Accesul la papila Vater: 

e tinând cont de faptul că se lucrează cu un endoscop cu vedere laterală este normal ca pasajul 
esofagian să se facă oarecum orb, vizualizându-se doar unul din pereţii laterali;încercarea de 
vizualizare a lumenului esofagian presupune angularea la 90 „pe spate” (down) a vârfului 
endoscopului, manevră ce poate duce la lezarea lumenului esofagian; de aceea, atunci când 
bănuim existenţa patologiei esofagiene (de exemplu varice) este utilă o endoscopie digestivă 
diagnostică premergător CPRE 


Figură 49: Momentele 
avansării  duodenoscopu- 
lui pe traiectul eso-gastro- 
duodenal 


e evoluția endoscopului în stomac urmează marea curbură gastrică aceasta ducându-ne până la 
nivelul pilorului; 

e apariția pilorului în câmpul vizual al endoscopului dovedeşte că vârful aparatului este angulat 
„pe spate”; angajarea prin pilor se face cu vârful endoscopului drept (fig. 49); 
după pasajul piloric, trecerea în duodenul II este, de obicei, facilă; 

e se înaintează până în dreptul papilei mari după care se efectuează manevra de trecere a 
endoscopului din poziţia „lungă” (cu traiectul pe marea curbură gastrică) în poziţia „scurtă” 
(cu traiectul pe mica curbură), manevra presupune angularea maximă a vârfului endoscopului 
în faţă şi la dreapta (up şi right) urmată de retragerea lentă a aparatului concomitent cu rotirea 
în sensul acelor de ceasornic până se obține poziţia în faţa papilei Vater. 


Figură 50: Trecerea endoscopului din 


poziţia „lungă” în cea „scurtă” 


Canularea orificiului papilar: 
e în funcţie de ce duct se doreşte a fi canulat (coledoc sau Wirsung) unghiul sub care se 
abordează orificiul papilar este diferit: 
o pentru canularea Wirsungului, care are deschiderea şi traiectul perpendicular pe pere- 
tele duodenal, sonda de canulaţie se orientează perpendicular pe peretele duodenal; 
o pentru canularea coledociană, ţinând cont de faptul că porţiunea sa terminală, 
intramurală, este tangentă la peretele duodenal. 

e În 60% dintre situaţii ductul biliar şi cel pancreatic au o porţiune terminală comună care 
formează ampula Vater; canularea minimală a orificiului papilar urmată de injectarea 
substanței de contrast va duce, în aceste circumstanţe, la opacifierea ambelor ducte fapt ce 
oferă informaţii suplimentare despre traiectul căilor ce se doreşte a fi abordate; 


lA A Figură 51: Poziția sondei de canulație 
S 


este diferită în funcție de ductul care 
se doreşte a fi canulat 


Atitudini în situații speciale: 

e Atunci când se întâlneşte stenoza (cicatricială sau tumorală) orificiului papilar sau a unuia 
dintre orificiile ductale canularea poate fi dificilă; se preferă încercărilor traumatice repetate 
de introducere a sondei de canulație folosirea unui fir ghid hidrofil, cu diametrul 0,032 inch 
(0,812 mm), cu vârf moale care să fie dirijat în papilă, prin sonda de canulație; odată introdus 
firul ghid în ductul dorit, sonda de canulație sau papilotomul sunt dirijate pe acesta în 
interiorul căilor bilio-pancreatice (fig. 52); 


Figură 52: Canulare cu ajutorul firului 
de ghidaj 


e diverticulul duodenal juxtapapilar este, de obicei, un factor suplimentar de dificultate în 
identificarea şi canularea papilei. Frecvent papila Vater se găseşte poziționată pe marginea 
inferioară a diverticulului, dar ea poate fi localizată şi în interiorul diverticulului: 

o când există doi diverticuli papila se găseşte de obicei poziționată la nivelul lamei 
tisulare dintre cei doi diverticuli. Această situaţie particulară face şi mai dificilă 
identificarea papilei şi localizarea orificiului papilar; 

o dacă nu se poate identifica papila la observarea endoscopică a peretelui duodenal 
medial atunci, cel mai probabil, aceasta se află situată în interiorul unuia dintre 
diverticuli.; în aceste condiţii se poate încerca exteriorizarea papilei la nivelul 
lumenului duodenal prin aspirarea aerului din duoden, palparea fundului diverticulului 
cu vârful canulei, apăsarea hipocondrului drept al pacientului sau modificarea poziției 
pacientului (fig. 53). 


Figură 53:Deschiderea orificiului papilei mari în raport cu diverticulul juxtapapilar 


e tumorile periampulare pot modifica anatomia normală a papilei: 

o pot apare modificări ale traiectul normal al ductelor pancreatic şi biliar făcând canula- 
rea selectivă mult mai dificilă; este indicată, ca şi manevră exploratorie, palparea 
blândă a țesutului tumoral cu vârful canulei; dacă acest gest este efectuat agresiv şi cu 
forță se vor declanşa hemoragii difuze şi se va dezvolta edemul țesutului tumoral, 
factori care cumulaţi, fac imposibilă canularea ulterioară. 

Figură 54: Tumorile ampulare 
modifică poziția orificiului 
papilar 


e  canularea papilei mici este indicată când se suspicionează diagnosticul de pancreas divisum 
sau când o tumoare dezvoltată la nivelul pancreasului cefalic obstruează complet, făcând 
imposibilă canularea, ductul pancreatic principal: 


O 


le) 


papila mică este de obicei localizată la 1-3 cm deasupra papilei mari şi uşor lateral 
dreapta; 

abordarea papilei mici se face cu o canulă efilată la vârf poziționată perpendicular pe 
peretele duodenal. 


e  calculii impactaţi în papilă 


O 


modifică frecvent aspectul acesteia prin amprenta pe care o lasă calculul pe coledocul 
suprapapilar şi prin orientarea orificiului papilar în jos; 

este necesară, în vederea canulării, poziţionarea endoscopului sub papilă şi ridicarea 
vârfului acestuia (fig. 55). 


Figură 55: Imagini comparative a unei papile normale şi 
a uneia cu calcul impactat în aceasta 


e  abordulpapilei la pacienții rezecaţi gastric cu montaje anastomotice de tip Billroth II: 


O 


O 


este de preferat să se foloseacă, în locul duodenoscopului, gastroscopul terapeutic sau 
chiar şi colonoscopul; 

tehnica presupune identificarea şi angajarea endoscopului în ansa aferentă a 
anastomozei; 

pasajul endoscopului până în capătul ansei aferente şi canularea papilei Vater este 
încununată de succes, în cazul pacienților cu anastomoze digestive de tip Bilroth II, în 
proporţie de 50-85% din cazuri (în contrast cu rata de succes de 90-95% înregistrată la 
pacienţii cu anatomie normală) 

pentru a avea certitudinea avansării în ansa aferentă se poate verifica fluoroscopic 
traiectul endoscopului urmărind ca vârful aparatului să fie localizat în hipocondrul 
drept; ansa aferentă lungă trecută precolic este întotdeauna mai greu de cateterizat 
endoscopic decât ansa scurtă trecută transmezocolic, 

odată ajuns endoscopul în duoden se identifică capătul terminal, închis, al acestuia 
după care endoscopul se retrage lent până ce se evidenţiază papila Vater; 

accesul la papila Vater este dinspre duodenul inferior; dacă pentru efectuarea CPRE se 
foloseşte gastroscopul sau colonoscopul pediatric, papila apare orientată într-o poziţie 
tangenţială în colțul din stânga jos al ecranului; 

canularea căii biliare folosind un endoscop cu vedere axială este de cele mai multe ori 
extrem de facilă deoarece axul coledocian vine în prelungirea axului endoscopului, 
cateterizarea obținându-se prin simpla împingere a canulei în orificiul papilar. 

Complicaţii: 
e încercările repetate de canulare duc, în final, la traumatizarea papilei şi la apariția edemului şi 
uneori, a sângerării. Aceşti factori contribuie la scăderea şanselor de canulaţie; 
e substanța de contrast poate fi injectată intramural determinând edem masiv şi obstrucţia 
orificiului papilar 
În condiţiile enunțate cel mai indicat este să se abandoneze procedura şi să se reîncerce canulația 
la 2-3 zile. La a doua tentativă rata de succes a canulaţiei este de 50%. Dacă nici a doua oară nu se 
reuşeşte canularea papilei trebuie luată în considerare opţiunea de a recomanda pacientul unui 
endoscopist cu experiență mai mare sau de a apela la alte mijloace diagnostice specifice patologiei 
bilio-pancreatice (rezonanță magnetică nucleară, ecoendoscopie). 


Extragerea calculilor din calea biliară 

Atunci când, în urma CPRE sau a altor metode diagnostice imagistice (ecografie, RMN de căi bi- 
liare, colangiografie), sunt identificaţi calculi în arborele biliar, abordul endoscopic retrograd poate fi 
folosit ca metodă de extragere a acestora. Manevra poate fi efectuată pre, intra sau postcolecistectomie 
(atunci când aceasta este indicată) în concordanţă cu contextul patologic al pacientului, în serviciul de 
radiologie sau în sala de operaţie dotată cu masă radiotransparentă şi aparat de radiologie mobilă. 


Indicaţii de: 
e  Extragere preoperatorie a calculilor: 
o  Litiază C.B.P. diagnosticată înainte de efectuarea colecistectomiei,; 
o  Pacienţi cu icter mecanic determinat de prezența calculilor inclavaţi; 
o  Pacienţi cu litiază C.B.P. diagnosticată, cu comorbidităţi severe ce contraindică alte 
manevre terapeutice invazive. 
e  Extragere intraoperatorie a calculilor: 
o Litiază C.B.P. diagnosticată înainte de efectuarea colecistectomiei; 
o  Litiază C.B.P. diagnosticată la colangiografia intraoperatorie. 
e  Extragere postoperatorie a calculilor: 
o  Litiază C.B.P. diagnosticată la colangiografia intraoperatorie în condiţiile în care nu există 
posibilitatea tehnică de efectuare a C.P.R.E. intraoperator; 
o  Litiază C.B.P. restantă postcolecistectomie recentă la pacienţi cu drenaj biliar extern la 
care se efectuează colangiografie de control; 
o  Litiază C.B.P. la pacienţi cu colecistectomie în antecedentele îndepărtate. 


Anestezie 

Deoarece manevra endoscopică necesită uneori timp îndelungat, utilizarea unor endoscoape 
terapeutice (cu diametru mai mare comparativ cu cele diagnostice) precum şi relaxarea pacientului, 
anestezia topică faringiană asociată cu sedare vigilă intravenoasă este, de cele mai multe ori 
insuficientă. În aceste condiţii colaborarea cu medicul anestezist este binevenită pacientul putând 
beneficia de anestezie intravenoasă (TIVA -— total intravenous anesthesia) sau cu intubaţie oro-traheală 
în condiţiile monitorizării corecte a funcțiilor vitale. 


Instrumentar 

Pentru extragerea calculilor din C.B.P. sunt necesare următoarele instrumente (fig. 56): 
e Sonde de canulaţie; w 

Papilotoame; N 

Fire de ghidaj; 

Sonde de extracţie cu balonaş; 

Sonde de extracție cu coşuleţ; 

Litotritor (mecanic, electrohidraulic sau laser) 

pentru spargerea calculilor mari (peste 15 mm) în 

interiorul căii biliare. 


Figură 56: Instrumente folosite pentru 
extragerea calculilor din calea biliară 


866 


- Manual de chirurgie pentru studenți - 


Tehnică 
După canularea căii biliare se injecteză în acestea substanţă de contrast în vederea obţinerii 
colangiografiei (vezi capitolul TEHNICA COLANGIOPANCREA TOGRAFIEI RETROGRADE 
ENDOSCOPICE) care indică numărul, forma, dimensiunile şi poziţia calculilor. Se practică apoi 
papilosfincterotomia (vezi capitolul PAPILOSFINCTEROTOMIA ENDOSCOPICĂ) cu o lungime 
suficientă să permită trecerea calculului cu diametrul cel mai mare. În funcţie de numărul, forma şi 
dimensiunile calculilor se alege modalitatea de extragere. 

e Extragerea calculilor cu sonda cu balonaş (Fogarty) (fig. 57): 

o Indicată în condiţiile prezenţei calculilor multipli de mici dimensiuni; 

o Mai facilă şi mai puţin traumatică comparativ cu folosirea sondei cu coşuleţ; 

o Se introduce sonda cu balonaşul dezumflat proximal de calculi după care se introduce 
aer sau ser fiziologic în balonaş până când acesta ocupă 
în totalitate lumenul biliar; / 

o Se retrage instrumentul cu scopul de a angaja către 
duoden, prin plaga de papilotomie, calculii aflați distal 
de balonaş; 

o Este indicat ca forţa aplicată asupra sondei cu balonaş, 
necesară angajării calculilor în duoden, să fie generată 
prin deflexia vârfului endoscopului în condițiile men- 
tinerii fixe a sondei în raport cu vârful endoscopului; 2 

o Exercitarea tracțiunii directe pe sonda cu balonaş poate a. 
duce la spargerea balonaşului în momentul ieşirii din l 
calea biliară, la contactul cu vârful endoscopului; 

o În condiţiile existenței mai multor calculi extragerea se Figură 57: Extragerea 
face pe rând, câte un calcul o dată, începând cu cel calculilor cu sonda cu 
distal, pentru a evita aglomerarea şi impactarea calcu- balonaş 
lilor în coledocul distal; 

e Extragerea calculilor cu sonda cu coşuleţ (baschet, Dormia) (fig. 58): 

o Este indicată pentru extragerea calculilor cu dimensiuni 
mai mari de 8-10 mm precum şi la pacienți care, 
indiferent de mărimea calculilor, au calea biliară dilatată 
peste diametrul maxim al sondei cu balonaş disponibilă; 

o Oferă posibilitatea exercitării unei forţe de tracțiune 
superioară celei ce poate fi aplicată sondei cu balonaş, 
fapt ce permite angajarea calculilor prin zonele îngustate 
ale C.B.P.; 

o Dificultatea folosirii acestei metode este dată pe de o 
parte de rigiditatea relativă a instrumentului, fapt ce 
impune precauţie la introducerea şi manipularea în calea 
biliară pentru a nu produce plăgi biliare sau ale 
joncţiunii duodeno-biliare, iar pe de altă parte de Figură 58: Extragere calcul 
abilitatea prinderii calculilor între spirele coşuleţului; cu sonda Baschet 

o Se introduce sonda baschet proximal de calcul după care 
se deschide coşulețul şi, prin manevre alternative de retragere-înaintare şi rotație 
aplicate sondei, se capturează calculul între spirele coşuleţului; 

o Manevrele se execută sub control fluoroscopic, după prealabila injectare a substanţei 
de contrast, prinderea calculului în coşuleţul sondei fiind evidenţiată de mişcarea 
comună, în bloc, a acestuia odată cu sonda; 

o Se strânge coşuleţul pe calcul şi se retrage sonda către duoden; în cazul calculilor mari 
pasajul prin porţiunea pancreatică a coledocului sau prin tranşa de papilotomie poate 
fi dificil necesitând forță suplimentară — se obţine prin manevre de rotaţie şi de 
deflexie a vârfului endoscopului. 

e  Litotriţia mecanică 

o Este indicată pentru fragmentarea intracoledociană a calculilor mai mari de 15 mm, 

mai ales când se apreciază colangiografic îngustarea distală a coledocului; 

o Se recomandă de asemenea utilizarea litotriţiei atunci când extragerea calculilor cu 
sonda baschet nu se poate face fără exercitare de forță, fapt ce poate duce la perforarea 
căilor biliare sau a duodenului; 

o  Litotritorul mecanic este format dintr-o sonda cu coşuleţ cu diametrul peste 20 mm, cu 
spire groase, rezistente la tracţiune, o teacă metalică şi un sistem distal de producere a 
forţei de strângere (roată dinţată cu cremalieră) (fig. 59, 60); 

o După capturarea calculului în coşuleţ acesta se strânge până la mularea pe calcul; 

o Se introduce apoi teaca metalică în aşa fel încât capătul distal al acesteia să vină în 
contact cu calculul prins în coşuleţ; 

o Se începe strângerea coşuleţului cu ajutorul cremalierei distale astfel încât calculul 
este zdrobit între spirele coşulețului şi teaca metalică (fig. 61), 

o  Fragmentele rezultate se extrag cu sonda cu balonaş sau cea baschet. 


Figură 59: Litotritor Soehendra Figură 60: Litotritor Olympus 


Figură 61: Momentele litotriţiei 


Succesul manevrelor de extragere a calculilor depinde de: 


Forma şi mărimea calculilor; 

Diametrul căii biliare; 

Poziţia calculilor în arborele biliar (intrahepatic înalt, juxtapapilar); 
Geometria căilor biliare; 

Compoziţia calculilor; 

Stenozele biliare de sub calculi. 


Complicaţii 

Sângerare din căile biliare sau din tranşa de papilotomie 
o Apare consecutiv introducerii şi deschiderii repetate a sondei cu coşuleţ în calea 
biliară; 
o Se renunță temporar la manevră şi se spală căile biliare cu soluţii hemostatice. 
Perforarea căii biliare sau a duodenului la nivelul tranşei de papilotomie 

Consecința introducerii intempestive a instrumentelor sau a tracțiunii craniale forțate a 
instrumentelor ce extrag calculi (se deşiră polul superior al tranşei de papilotomie); 

Se renunță la manevră 

Se începe tratament conservator specific perforaţiei digestive sau, dacă se impune, se 
intervine chirurgical. 


e Imposibilitatea extragerii tuturor calculilor 


O 
O 


Risc de impactare a calculilor rămaşi în tranşa de papilotomie 

În condiţiile defuncționalizării sfincterului Oddi refluxul duodeno-biliar induce 
contaminarea microbiană a căilor biliare fapt care, în prezenţa stazei biliare 
determinate de impactarea calculilor, duce la apariţia colangitei supurate. 


e Blocarea sondei baschet, cu calculul capturat, în căile biliare 


O 


Se încearcă împingerea sondei cu calculul în porțiunea cea mai dilatată a C.B.P., 
deschiderea coşulețului şi eliberarea calculului urmând ca acesta să fie extras prin 
litotriţie; 

În situaţia în care calculul nu poate fi scos din coşuleţ se abandonează sonda baschet 
în calea biliară urmând să fie scoasă prin chirurgie clasică. 

ECHOGRAFIA SI RADIOLOGIA INTERVENTIONALA 
EUGEN BRATUCU, MARIAN MARINCAS 


A. Echografia interventionala 
Ultrasonografia este o metoda complet lipsita de riscuri atunci cand este utilizata doar in scop 


diagnostic,fara a fi asociata unor gesturi terapeutice invazive.Exista insa o serie de circumstante in 
care echografia,ca si radiologia,poate fi utilizata ca ghidaj pentru procedee de biopsie sau 
drenaj.Actualmente este posibila vizualizarea ultrasonica perfecta a acului care este ghidat in scop 
terapeutic.Initial, primele punctii ghidate s-au executat in scopul obtinerii unor biopsii. 

Ulterior metoda a fost extinsa la efectuarea unor gesturi terapeutice din ce in ce mai 
indraznete.Pe de alta parte,echipamentele echografice actuale permit efectuarea acestor gesturi 
terapeutice la patul bolnavului,spre deosebire de radiologia computerizata care necesita transportul 
bolnavului in departamentul de radiologie.In situatia unui pacient aflat in sectia de terapie 
intensiva,acest lucru este de preferat a se evita.Performantele echografiei sunt limitate insa de 
structurile osoase si de prezenta aerului.Astfel echografia interventionala nu are indicatii pentru 
torace,craniu,pelvis sau atunci cand abdomenul este meteorizat(destins de gaze). 

Toate procedurile se efectueaza de preferinta in salile de operatie,in conditii de deplina 
asepsie.Pacientul va beneficia de anestezie locala sau daca este cazul de anestezie generala.Pentru ca 
acul de punctie sa capete expresie echografica „acesta trebuie condus perpendicular pe fascicolul de 
ultrasunete. Acul devine vizibil prin faptul ca fiind perpendicular pe fascicolul ultrasonic,reflecta intens 
ultrasunetele. 

Deasemenea un rol important il are si calibrul acului,cu cat acesta va fi mai mare cu atat va fi 
mai bine evidentiat.Pentru a accentua gradul de vizibilitate al acului se folosesc mandrene cu suprafata 
usor neregulata.Acul se dirijeaza sub controlul vizual al monitorului ultrasonic,fiind condus catre 
structura pe care dorim sa o biopsiem,aspiram,drenam. 

In continuare vor fi prezentate succint cateva din indicatiile cele mai frecvent intalnite ale 
echografiei interventionale: 

-aspirarea si drenarea abceselor intraabdominale 
-colecistostomia percutana 

-tratamentul percutan al litiazei veziculare 
-drenajul pseudochistului pancreatic 


Drenajul abceselor intraabdominale 

Aceasta forma de tratament ofera rezultate ce pot fi apreciate ca spectaculoase.Abordul 
percutan constituie metoda terapeutica de electie al abceselor intaperitoneale sau al unor organe 
parenchimatoase(ficat,pancreas,rinichi). Aspectul echografic al abcesului depinde de grosimea peretilor 
abcesului si de continutul acestuia. Vascozitatea si prezenta sfacelurilor(tesuturi necrozate),existenta 
aerului rezultat prin fermentatie,sunt elemente care ocntribuie la formarea imaginii ultrasonice.Cel mai 
adesea abcesele apar ca imagini hipoechogene. 

Exista posibilitatea de a alege intre echografie si computer tomografie(CT) ca metoda de 
drenaj a abcesului.Inpentru tratamentul general echografia este rezervata pentru tratamentul abceselor 
localizate intraperitoneal,CT. fiind rezervata abceselor localizate retroperitoneal(pancreas,rinichi). 

Pe de alta parte,echografia nu presupune administrarea intravenoasa de substanta de 
contrast,administrare necesara in cazul utilizarii CT.Cu toate acestea, CT ramane o tehnica mai 
performanta decat sonografia in decelarea si tratarea abceselor intraperitoneale si a celor 
retroperitonealeln plus,echografia nu poate fi utilizata in postoperator imediat,deoarece plaga... si 
tuburile de dren impiedica corecta deplasare a transductorului pe tegumente. 

Oricare ar fi tehnica de ghidaj aleasa-CT sau ultrasonografia-bolnavul va fi supus unei 
antibioterapii parenterale care sa previna o septicemie consecutiva punctiei evacuatorii.Dupa 
efectuarea punctiei de diagnostic si prelevarea de material purulent pentru examenul bacteriologic,se 
va instala in cavitatea abcesului un tub de dren multiperforat.Pe acest tub se pot efectua ulterior 

spalaturi cu ser fiziologic si antibiotice.Evolutia abcesului va fi urmarita dupa criterii 
clinice,echografice si bacteriologice.Aceasta metoda de tratament nechirurgical ofera satisfactii la 85% 
din bolnavi. Tehnica prezentata este urmata de rezultate mai slabe in abcesele pancreatice si in cele 
multiloculare. 


Colecistostomia percutana 

Colecistostomia percutana face parte din ansamblul terapeutic care se adreseaza cazurilor 
extrem de grave de colecistita acuta. Aceasta metoda ramane o solutie terapeutica de exceptie si este 
rezervata situatiilor in care starea generala a bolnavului nu permite efectuarea unei anestezii generale 
si a unei colecistectomii pe cale clasica sau laparoscopica. 

Colecistostomia se poate efectua pe mai multe cai:laparoscopic,radiologic,chirurgical sau 
echografic.Calea laparoscopica presupune o anestezie generala si de aceea nu este adecvata unor astfel 
de situatii grave.Tehnica radiologica este mai laborioasa si plina de esecuri. Actualmente au ramas in 
competitive doar calea chirurgicala si calea echografica,ambele necesitand anestezie locala pentru a 
plasa tubul de in rezervorul biliar. 

Complicatiile dupa colecistostomia chirurgicala sunt appreciate la 20% in timp ce dupa cea 
echografica nu depasesc 10%.De asemenea colecistostomia percutana sub ghidaj echografic poate fi 
efectuata la patul bolnavului. Tubul de dren se plaseaza in colecist dup ace s-a patruns cu un trocar 
angajat transhepatic pana in vezicula,sub ghidaj sonografic. 

Odata instalat tubul se poate verifica pozitia lui prin efectuarea unei colangiografii. Tuburile 
sunt astfel concepute incat sa nu poata fi dislocate cu usurinta:dren in acordeon(Hawkins),dren 
in”coada de purcel”(Cope). 

Drenul se mentine pana la disparitia fenomenelor inflamatorii.In cazul unui colecist 
nelitiazic,colecistostomia percutana poate fi singura metoda de tratament.In litiaza veziculara insa se 
impune rezolvarea acesteia,fie pe cale laparoscopica fie pe cale chirurgicala clasica.Se incearca in 
ultimul timp ca pe aceasta cale sa se procedeze la chemoliza calculilor(litotritie chimica).Se introduce 
pe tubul de dren substante capabile sa dizolve colesterolul incorporate in calcul:metiltertiar- 
butileter(HTBE)sau monooctanoin.Acesti agenti chimici sunt capabili sa dizolve calculi in cateva 
ore,mai ales daca se poate asigura o continua spalare-aspirare a cavitatii veziculare. 

Tratamentul percutan al litiazei veziculare 

In capitolul destinat tratamentului neconventional al litiazei veziculare sunt descrise o serie intreaga 
de tehnici printer care:litoliza,litotritia si litoextractia.Fragmentarea percutana a calculilor(litolitritia) 
se poate realize folosind diferite tipuri de energie:ultrasuneteelectrohidraulica,laser,fragmentare 
mecanica.Pentru a permite introducerea instrumentelor terapeutice in colecist este necesara ghidarea 
echografica,ca si in cazul colecistostomiei percutane.Dupa fragmentarea si extragerea calculilor prin 
aspiratie sau instrumental(sonda Dormia,forceps)este de preferat ca procedura sa fie finalizata prin 
asigurarea unui drenaj vezicular extern,instalat tot pe aceasta cale nechirurgicala. Aceste tehnici au insa 
un mare neajuns: lasa rezerevorul vezicular pe loc cu posibilitatea formarii de noi calculi la interval 
variabile de timp. Totusi,numai 60% dintre bolnavi refac calculi,restul ramanand sanatosi din punct de 
vedere biliar. 

Drenajul pseudochistului de pancreas 

Exista astazi posibilitatea de a trata nechirurgical unele pseudochisturi de pancreas,cele 
necomplicate de infectii sau de hemoragie.Se pot trata astfel doar pseudochisturile cornice,in afara 
procesului acut de pancreatita. Sub ghidaj echografic se realizeaza evacuarea colectiei,instalarea unui 
drenaj externsi,in unele cazuri,asigurarea unui drenaj transgastric al pseudochistului prin instalarea 
unui dren intre acesta si stomac. 

Majoritatea  practicienilor admit ca in aceasta situatie CT ar fi superioara 
echografiei.Realizarea unui drenaj dirijat percutan al unei colectii pancreatice necesita in prealabil 
precizarea urmatoarelor aspecte: 

-siguranta diagnostic de pseudochist pancreatic(diagnostic diferential cu tumori chistice,necroza 
tumorala abcedata,hematom sau abces pancreatic). 

-apreciera corecta a grosimii peretelui pseudochistului,care trebuie sa fie "matur”,adica sa aiba o 
grosime de 1mm. 

-date precise asupra parenchimului pancreatic restant,asupra caii pancreatice principale si a caii biliare 
principale. 

Toate aceste obiective sunt atinse prin efectuarea unei CT si a unei 
ERCP(colangiopancreatografie retrograda endoscopica).La nevoie se poate recurge si la efectuarea 
unei arteriografii pancreatice.Realizarea unei punctii exploratorii de aspirare este obligatorie inainte de 
efectuarea drenajului percutan.Pseudochisturile care au comunicare cu sistemul canalar pancreatic nu 
vor fi supuse acestui tip de drenaj. 

Dupa instalarea drenajului,acesta va fi mentinut pana cand cavitatea drenata va disparea la 
controalele echografic,CT sau cu substanta de contrast.In general sunt necesare de la 10 la 100 de zile 
de drenaj.Inainte de a suprima tubul de drenaj,acesta va fi pensat timp de 5-6 zile,urmarindu-se ca 
pseudochistul sa nu se reface. 

Unii practicieni prefer punctia transgastrica a pseudochistului pentru a evita o posibila fistula 
cutaneo-pancreatica 

Chisto-gastrostomia percutana reprezinta o alternative nechirurgicala a unui procedeu 
therapeutic cu vechi traditii in chirurgia clasica.Aceasta tehnica necesita asocierea intre ghidajul 
echografic si cel endoscopic.Se plaseaza astfel o proteza(un stent) care uneste cavitatea 
pseudochistului cu cea gastric,asigurand drenajul primei in cea de a doua.Dupa aproximativ 4 luni de 
zile stentul se poate indeparta utilizand gastroscopul. Chisto-gastrostomia este o metoda superioara ca 
rezultate comparative cu drenajul extern percutan. 


B. Radiologia interventionala 
In aceasta categorie de tratament se incadreaza toate procedurile mediate de radiologie,clasica 


sau sub forma sa computerizata.In ultimii 5 ani „numarul tratamentelor mediate radiologic s-a 
multiplicat de 4 ori fata de perioada anterioara.Progresele realizate in radiologia de diagnostic au 
permis expansiunea tehnicilor de tratament. 

Nu pot fi descrise toate tehnicile de radiologie interventionala caci exista o multitudine pentru 
fiecare domeniu de patologie si pentru fiecare organ sau aparat.In mod essential trebuie retinute cateva 
indicatii ale radiologiei interventionale: 

-permite accesul terapeutic asupra unor sisteme canalare:arbore bronsic,sistem biliar,cai excretoare 
urinare,sistem arterial si venos. 

-permite abordarea unor cavitati neoformate:abcese,chisturi.In aceste zone,radiologia are caracter 
permisiv pentru a efectua si conduce gesturi terapeutice care au drept scop: 

a)dezobstructia unui conduct:biliar,arterial,bronsic,urinar. 

b)ischemierea unei arii vasculare(embolizare). 

c)asigurarea unor drenaje pentru cavitatile intraparenchimatoase-abcese,chisturi 

Aceste obiective se ating prin folosirea unor mijloace specific care vor fi prezentate in 
continuare:dezobstructii mecanice, laser, ultrasunete, stentare, drenaj, embolizare.In continuare vor fi 
prezentate cateva procedure terapeutice mai frecvent intalnite in practica: 

I)Ficat si cai biliare 

Ficatul,caile biliare,arborele portal si cel arterial hepatic sunt preferabil de abordat pe cale 
radiologica. 
a)compartimentul arterial-acesta reprezinta o excelenta cale de acces asupra vaselor hepatice si prin 
intermediul acestora asupra parenchimului hepatic adiacent.Folosindu-ne de sonde radioopace se 
patrunde in sistemul aortic prin intermediul unei artere periferice.Sonda este condusa pana la trunchiul 
celiac,apoi in artera hepatica de unde se poate avansa in ramul lobar drept sau in cel stang.O data 
instalata sonda in locul de elective,devine posibila aplicarea procedurii terapeutice.Cele mai utilizate 
proceduri sunt: 

-embolizare 

-chimioterapia intraarteriala 

-iradierea endovasculara 

Embolizarea-are ca scop realizarea unei ischemii dirijate intr-un sector ales.Ischemia vizeaza fie 
oprirea unei sangerari,fie realizarea unei diminuari a ratei de crestere a unei tumori maligne.Metoda 
este folosita astfel in: 

-fistule arterio-venoase 

-hemobilii posttraumatice 

-hemoragii intraparenchimatoase posttraumatice 

-pregatirea preoperatorie pentru rezectie reglata in neoplasmele hepatice 


875 


- sub redacţia Eugen Brătucu - 


-tratamentul hemangioamelor hepatice 
Tratamentul neoplasmelor hepatice primitive sau secundare. 

Embolizarea este valoroasa mai alesin situatiile in care chirurgia ar fi deosebit de riscanta prin 
morbiditate si mortalitate postoperatorie.Procedeul nu este lipsit de risc si presupune obliterarea unui 
lumen arterial prin material injectat pe cateterul endovascular.Este de dorit ca acest cateter sa fie plast 
cat mai aproape de aria ce va fi ischemiata pentru a nu aduce prejudicii si altor arii de parenchim din 
vecinatate. 

Se utilizeaza diverse  material,unele resorbabile in timp,care ofera o embolizare 
temporara,altele neresorbabile care asigura o ischemie definitiva. 

Ca material resorbabile se folosesc: 
-cheaguri de sange autolog 

-fragmente muscular autologe 
-microsfere de amidon,albumina 
-lipiodol(substanta uleioasa de contrast). 
Ca materiale neresorbabile se folosesc: 
-particule de sticla,plastic,metal 

-emboli lichidieni(silicon). 

Dupa embolizare este obligatorie repetarea arteriografiei pentru a aprecia eficacitatea 

porocedurii. Embolizarea poate fi asociata in unele cazuri cu chimioterapia (chimioembolizarea), 
constand in administrarea intraarteriala a agentului citostatic urmata de embolizare cu spongel sau 
lipiodol. Atunci cand se doreste obtinerea unei hemostaze-in hemoragiile intrahepatice-se efectueaza 
embolizari cu material neresorbabile. Acelasi lucru se practica in situatia in care se doreste o iradiere 
locala a unei tumori maligne hepatice de volum redus. Se administreaza microsphere de sticla ce 
contin substante radioactive (Y sau ]!3!). Se realizeaza astfel atat o ischemie locala cat si o iradiere 
locala cu putere de penetratie de pana la 10 m.m.(iradiere endovasculara). 
Chimioterapia intraarteriala este una din cele vechi proceduri de terapie radiologica.Cateterul este 
inserat sub ecran, facandu-l sa progreseze din artera hepatica pana in ramul lobar al acesteia.Se creaza 
astfel posibilitatea obtinerii de nivele locale crescute ale citostaticului.Metoda este folosita cu 
precadere atunci cand arteriografia selective demonstreaza ca vascularizatia tumorii este preponderant 
arterial,cazul metastazelor hepatice. 

Ca agenti citostatici ai metastazelor hepatice sunt  folositi:floxuridina,5-fluoro- 
uracilul,adriamicina si cisplatinul.Floxuridina are o excelenta extractie hepatica,90% din substanta 
fiind retinuta in ficat la prima trecere.5-fluoro-uracilul are un indice de retentie hepatica de 60- 
80%.Actualmente,pentru realizarea chimioterapiei intraarteriale hepatice nu se mai folosesc catetere 
exteriorizate la tegument. 

Acestea se complica cu suprainfectare si trombozare. Pentru a mentine cateterul functional pe 
o perioada cat mai lunga se folosesc pompe implantabile si rezervoare subcutanate. Acestea sunt 
prelungite cu un cateter inserat prin artera gastroduodenala pana in artera hepatica. 

Plasarea cateterului si a pompei sau rezervorului se realizeaza pe cale chirurgicala sub 
controlul strict al pozitiei cateterului. Interesul este ca acest cateter sa ajunga in artera hepatica proprie 
sau intr-un ram lobar sau sectorial(deserveste mai multe segmente).Peentru a impiedica difuziunea 
citostaticului in afara ficatului,artera cistica si artera piloricavor fi ligaturate.Aceasta presupune 
colecistectomia obligatorie pentru a evita o gangrene veziculara.Pentru a plasa cateterul in locul dorit 
se controleaza pozitia acestuia prin administrare intraoperatorie de fluoresceina sau albastru de 
metilen.Se obtine colorarea zonei de parenchim sau fluorescenta „corespunzator ariei irigate de artera 
in care este situate cateterul. 

Acelasi lucru se poate obtine si prin arteriografie. Odata pozitionat cateterul,acesta se 
branseaza la o pompa sau la un rezervor subcutanat. Pompa reclama reumplerea la interval de cca trei 
saptamani. Ea este capabila sa mentina un ritm constant si continuu de administrare a citostaticului. 

Rezervorul asigura o administrare discontinua a agentului chimioterapic:rezervorul este 
punctionat si se instaleaza perfuzia citostatica.In timp ce purtatorul de rezervor presupune internari 
pentru perfuzii,initial zilnice si apoi saptamanale,purtatorul de pompa este supravegheat ambulator. 

Metoda are si o serie de complicatii:suferinte gastroduodenale,chiar ulcere acute,atunci cand 
cateterul este astfel plasat incat citostaticul poate ajunge in teritoriul arterial gastroduodenal.Este deci 
posibil sa survina o perforatie sau o hemoragie digestive. 

O alta complicatie grava este colangita scleroasa-aceasta consta in scleroza sistemului biliar 
intra si extrahepatic. Aceasta complicatie este rareori reversibila,ea evoluand spre necroza biliara.Pe 
langa aceste doua complicatii majore se mai pot intalni: 

-hepatita toxica(medicamentoasa)-prezenta in 50%din cazuri,se remite o data cu intreruperea 
tratamentului 

-tromboza arterei hepatice 

-infectii la locul de implantare a pompei 

Compartimentul venos-cateterizarea venelor din parenchimul hepatic este astazi posibila atat pe cale 
radiologica cat si pe cale echografica.Este astazi posibila abordarea sistemului port intrahepatic prin 
punctie percutana.Pe aceasta cale se patrunde in teritoriul port extrahepatic in scopul embolizarii 
varicelor esofagiene (hemoragii prin rupturi de varice esofagiene). 

Pe de alta parte,este posibila efectuarea derivatiei porto-cave intrahepatice. Metoda a fost 
initial introdusa in Japonia.Se abordeaza concomitent sistemul venos suprahepatic si sistemul 
portal,cateterizandu-le percutan.Prin intermediul cateterelor ce se intalnesc in ficat se plaseaza o 
proteza metalica (autoexpandabila la temperature corpului uman)care realizaeaza comunicarea intre 
cele doua sisteme venoase (cav inferior si port). Tehnica aceasta este ultima achizitie in domeniul 
tratarii hipertensiunii portale. 

Se realizeaza astfel o suntare,un “by-pass” al sangelui portal catre sistemul venos 
suprahepatic.Rezultatul-scaderea presiunii in teritoriul port.Aceasta tehnica isi gaseste indicatia in 
hipertensiunile portale decompensate hemoragic(varice esofagiene rupte)sau ascitic. 

In fine,trebuie amintita si cateterizarea transomfalica a sistemului port.Metoda presupune 
repermeabilizarea percutana a cordonului venei ombilicale si redeschiderea jonctiunii omfalo- 
portale(comunicarea dintre vena omfalica si ramul stang hepatic al venei porte).Apoi se insereaza un 
cateter transomfalic care va patrunde in teritoriul portal intrahepatic,iar de aici in sectorul ce va fi 
supus tratamentului citostatic. 

Tehnica aceasta este indicate in unele neoplazii hepatice in care vascularizatia tumorala se 

dovedeste a fi predominant de tip portal.Acesta este motivul pentru care citostaticul trebuie sa parvina 
la tumora pe calea circulatiei portale. 
Compartimentul biliar-in capitolul rezervat explorarilor moderne in chirurgie este prezentata 
colangiografia transhepatica percutana(PTC).Metoda dateaza de peste 30 de ani si are actualmente o 
larga extensie in explorarea cailor biliare. Pe aceasta cale-percutan transhepatic-se abordeaza caile 
biliare inclusiv in scopul efectuarii unor gesture terapeutice. 

O lunga perioada de timp s-a utilizat decompresiunea preoperatorie a cailor biliare la bolnavii 
cu icter obstructive.Decomprimarea biliara era indicate in idea de a realize o reluare a secretiei hepato- 
biliare si a permite ficatului sa iasa din inhibitia secretorie consecutive hipertensiunii biliare.Se 
pregatea astfel bolnavul pana la momentul operator,evitandu-se astfel insuficientele hepato-renale 
grave secundare stazei biliare hepatice prelungite. 

Actualmente,metoda aceasta nu mai este de actualitate deoarece s-a constatat ca favorizeaza 
instalarea starilor bilio-septice,prin infectarea cailor biliare consecutive cateterizarii transhepatice 
prelungite. Astfel,drenajul bilar extern transhepatic percutan a fost inlocuit cu stentarea endoscopica a 
caii biliare principale —plasarea de proteze(stent)in lumenul coledocian. 

Protezarea(stentarea) poate fi insa realizata si pe cale transhepatica,atunci cand procedura nu 
se poate realize pe cale endoscopica.Uneori tehnicile se asociaza —se trece un ghid metalic transhepatic 
prin calea biliara principala pana in duoden,cu ajutorul endoscopistului caruia ii revine sarcina de a 
proteza hepato-coledocul. 

Pe langa protezarea bilara,exista inca o serie de procedee radiologice interventionale asupra 
cailor biliare.Nu vom insista asupra acestora,ele fiind descrise in paragrafele rezervate tratamentelor 
afectiunilor biliare. Totusi,vom enumera cateva procedure pentru a oferi,in acest capitol,o imagine de 
sinteza. Astfel, in litiaza coledociana restanta postoperator, este posibila dezobstructia pe calea 
traiectului tubului de drenaj Kehr (tub in ‘T’). 

Aceasta tehnica opereaza prin litoliza,litoextractie sau litotritie(vezi tratamentul litiazei 
biliare).Colecistostomia percutana realizata pe cale radiologica (sau echografica)este o metoda actual 
practicata in situatia unei colecistite acute ce a survenit la un bolnav cu risc operator excesiv.Pe 
aceasta cale se indeparteaza calculi si se asigura un drenaj exterior al abcesului vesicular(piocolecist). 

Patologia parenchimului hepatic-in afectiunile tumorale si chistice ale ficatului este posibila 
abordarea terapeutica nechirurgicala.S-a discutat anterior embolizarea si chimioterapia loco- 
regionala,folosind calea intraarteriala selective,pentru tratamentul neoplasmelor hepatice. 

Tumorile pot fi insa abordate si transhepatice percutan,in scopul “alcoolizarii” acestora.Este un 
tratament ce se adreseaza tumorilor maligne ce nu depasesc 3 cm diametru-scopul este de a realize o 
necroza de coagulare.Sunt necesare mai multe sedinte,in cursul carora se administreaza alcool 90° in 
cantitati corespunzatoare volumului tumoral. Procedeul se efectueaza sub control CT sau echografic si 
cunoaste actualmente o destul de lunga extensie. 

In ceea ce priveste leziunile chistice si abcesele hepatice,drenajul acestora pe cale 
nechirurgicala este metoda curenta in terapeutica actuala a lor.Abordarea colectiei lichidiene 
intraparenchimatoase este destul de simpla sub control radiologic(CT) sau echografic.Odata reperata 
cavitatea,se introduce un tub de dren care va asigura evacuarea continutului si va permite 
reexpansionarea parenchimului hepatic.Metoda isi gaseste indicatia cu precadere in abcesele hepatice 
si in chisturile seroase neparazitare.In ceea ce priveste tratamentul chisturilor hidatice,acestea pun 
problem mai complexe,inclusive biliare,ce nu pot sa-si gaseasca decat rareori o rezolvare pe 
calea terapeuticii nechirurgicale. 
2)Sistem arterial 

Abordarea radiologica a sistemului arterial are o vechime considerabila,o data cu efectuarea 
primelor arteriografii.Dezvoltarea tehnica a permis obtinerea de imagini de o calitate surprinzatoare.In 
acelasi timp au aparut si metodele de terapeutica nechirurgicala. Actualmente se folosesc in mod 
current tehnici care vizeaza fie dezobstructia(sau repermeabilizarea arterial),fie obstructia arterial a 
unui sector(embolizarea).In scopul dezobstructiei se practica: 

-angioplastia(arterioplastia) 

-tromboliza 

Embolizarea a fost anterior prezentata ca tehnica utilizata in tratamentul unor afectiuni hepatice 
maligne(la capitolul neoplasmul hepatic a fost prezentata problema embolizarii cu toate formele 
ei,inclusiv chimio si lpioembolizarea).Metoda este utila si in terapia unor sangerari digestive-de 
exemplu ulcerul duodenal sangerand(vezi capitolul hemoragia digestiva superioara). 
Angioplastia.Primele angioplastii s-au efectuat in urma cu 30 de ani,dar valoarea metodei a crescut 
incepand din 1974 cand s-au introdus cateterele cu balonet(GRUNTZIG).A devenit astfel posibila 
efectuarea de dilatatii in teritoriul arterial periferic-zonele de stenoza limitata.Metoda nu este indicate 
atunci cand exista o stenoza pe o distant lunga si nici atunci cand exista o tromboza recenta a vasului 
arterial. 

Sondele pentru dilatatie sunt dotate cu balonete de diverse marimi si forme. Angioplastiile 
sunt frecvent folosite la suferinzii de arterita cronica a membrelor inferioare, aflati in faza de 
claudicatie internitenta. Nu se folosesc in situatia in care s-au instalat leziunile trofice distal. Pe langa 
tehnicile care incearca sa repermeabilizeze zona stenotica prin dilatatie cu balonet, exista si tehnici 
care se adreseaza ameliorarii circulatiei de supleere colaterala-dilatatia ostiumului arterei femurale 
profunde, denumita si profundoplastie. 

Nu doar arterele periferice beneficiaza de tratamentul angioplastiei.Un teritoriu arterial 
destinat acestui tratament nechirurgical este si cel al arterelor coronare.Este cazul bolnavilor cu leziuni 
stenotice coronariene limitate,care nu au indicatie chirurgicala.Exista o seama intreaga de 
contraindicatii ale tehnicilor  angioplastice.Printre cele mai importante  sunt:stenozele 
excentrice,tromboza vasculara,stenoze extinse la mai mult de 5 cm.Cu toate acestea,angioplastiile 
raman interventii nesangerande folosite cu frecventa mare in patologia arteriala. 

Angioplastia presupune cateterizarea sectorului arterial bolnav sub control fluoroscopic.Prin 
cateter se avanseaza un ghid metalic care va depasi zona stenotica.Acest ghid va asigura progresia 
sondei cu balonet in sectorul stenozat.Odata plasat balonetul,acesta este destins in mod 
controlat,pentru a realiza dilatarea stenozei.Metoda ofera rezultate bune in 90% din cazurile in care 
indicatia a fost judicioasa.Aproximativ 70% dintre bolnavii astfel tratati nu au nevoie de repetarea 
procedurii in primii ani de la angioplastie. 

In ultimii 10 ani s-au depus eforturi considerabile in ameliorarea tehnicilor de tratament ale 
stenozelor arteriale,mai ales a celor in care dilatarea cu balonetul nu este indicata:stenoze 
excentrice,stenoze mai lungi de 5 cm.S-au imaginat o serie intreagade metode care se bazeaza pe 
energia laser,pe plasarea de proteze endoarteriale.Cele mai utilizate surse pentru energia laser sunt cele 

de argon,Nd-Y AG.Laserul este utilizar actual atat pentru angioplastie,cat si pentru endarterectomii.Se 
poate folosi de asemenea in asociere cu tehnicile de angioplastie,precedand insertia cateterului 
dilatators.Sunt utilizate lungimi de unda ale laserului care sa nu afreseze peretele vascular in totalitate. 

Cu energiile utilizate in mod curent nu sunt afectate decat endoteliul,structurile subendoteliale 
si partea superficial a tunicii medii.Astfel zona de stenoza este distrusa complet prin vaporizare. Stratul 
subendotelial sufera un process de necroza,tunica medie suferind un process de traumatizare termica si 
acustica.Exista si surse de laser care emit energie discontinua,pulsatila. 

Energia laser se poate administra sub control angiografic,sau sub control 
angioscopic(endoscopie intrarteriala).Sonda laser recanalizeaza zona stenozata pana la un calibru care 
sa permita avansarea unui ghidaj mecanic pe care se va angaja sonda cu balonet care va realize 
dilatareUlterior daca se va considera necesar se va continua cu plasarea unui stent endovascular. Acesta 
este de obicei realizat dintr-un material autodilatabil la temperature corpului uman.Posibile complicatii 
ale acestor stenturi sunt trombozarea si stimularea hipertrofiei endoteliale. 

Tromboliza 

Streptokinaza si urokinaza sunt agentii trombolitici cel mai frecvent utilizati.Aceasta terapie 
este utila in primele 6 ore de la instalarea unei tromboze sau embolii.Efectele trombolizei se mai pot 
obtine intr-un procent mai redus insa pana la 36-48 de ore de la accident.Pentru ca efectul 
tratamentului sa fie mai accentuat,este de preferat ca administrarea streptokinazei sa se faca 
intraarterial,pe cateter,in lumen pana in vecinatatea obstructiei vasculare. 

In ultimul timp s-a introdus in practica un agent terapeutic mai activfibrinolitic.activatorul de 
plasminogen.Contraindicatiile trombolizei sunt.sarcina, insuficienta hepatica, act chirurgical recent, 
diateza hemoragica. Tromboliza poate fi urmata de o serie intreaga de complicatii.accidente 
alergice,hemoragie,embolizare distala.Cu aceasta tehnica de administrare locala se obtin succese in 
50-55% din cazuri,cu rezultatele cele mai bune la un ritm de administrare de 10 000-20 000 
unitati/ora. 
3)Rinichi si cai urinare 

Rinichiul beneficiaza de o serie intreaga de proceduri terapeutice care se adreseaza unei game 
largi de procese patologice: 

-afectiuni ale sistemului arterial renal (stenoza de artera renala, fistule arterio-venoase, anevrisme, 
traumatisme). 

-boli ale parenchimului renal, tumori renale 

-boli ale cailor urinare (hidro si pionefroze,stricturi ureterale,calculi pielo-ureterale). 

In stenozele arteriale se realizeaza manevre de dilatatie (angioplastie),fistulele arterio-venoase 
si hemoragiile posttraumatice raspund la tratamentul prin embolizare,litotripsia percutana sub ghidaj 
radiologic folosind energia laser sau ultrasunete. Pe aceeasi cale se pot efectua nefrostomii percutane, 
dilatari ale stenozelor ureterale si protezaria ale acestora. 
4)Drenaje 

Sub ecran radiologic-computer tomograf-se pot executa o serie de procedee privind abordarea 
si tratarea unor colectii purulente sau a unor colectii lichidiene.Acest gen de drenaj percutan poate fi 
realizat si prin ghidaj echografic.Cele mai frecvente utilizari sunt: 

-abcese piogene hepatice,perinefretice, subfrenice,pancreatice 
-chisturi hepatice seroase neparazitare 

-chiste hidatice hepatice 

-pseudochisturi pancreatice. 

Drenajul percutan se realizeaza prin plasarea unui dren prin intermediul unui trocar,sub 
control radiologic.In drenarea abceselor hepatice riscul cel mai mare este reprezentat de insamantarea 
cavitatii peritoneale(peritonita).Acelasi lucru se poate intampla si cu ocazia drenarii unui chist hidatic 
hepatic-echinococoza peritoneala.Metoda nu va putea fi utilizata in chisturile hidatice 
voluminoase,angiocolita.neoplasme intestinale infectate „etc.Toate acestea reclama tratament 
chirurgical,singurul in masura sa permita rezolvarea abcesului cat si a cauzei care l-a produs. 

1) Progresele realizate in radiologia de diagnostic se reflecta si in componenta de terapeutica a acestei 
discipline.A devenit posibil accesul asupra unor sisteme canalare (bronsic,biliar,urinar,vascular),a unor 
sectoare patologice(abcese.chisturi). 

2) Radiologia mediaza astfel plasarea unor tehnici terapeutice cum ar fi.dezobstructii ale unor 
conducte, ischemierea unor arii vasculare (embolizare), administrarea selectiva a unor citostatice. 
Pentru a fi atinse aceste obiective sunt folosite procedee cum ar fi: dezobstructii mecanice, laser, 
ultrasunete, protezari, embolizari, drenaje. 

3) De acest tip de proceduri beneficiaza: 

-ficatul si caile biliare 

-patologia tumorala a ficatului 

-hipertensiunea portala 

-patologia obstructiva acuta si cronica a arterelor periferice 

-hemoragiile digestive 

-patologia obstructiva a cailor urinare 

-colectiile supurative si nesupurative ale organelor parenchimatoase (ficat,pancreas). 

TRANSPLANTUL DE ORGANE 


EMIL MATEI, IRINEL POPESCU 


Transplantul de organe a apărut ca o necesitate în contextul bolilor terminale ale diverselor 
viscere. Inițial experimentală, graţie progreselor chirurgicale, imunologice şi de terapie intensivă, 
metoda s-a impus ca tehnică „life-saving” şi mai mult decât atât ca metodă electivă în aceste afecţiuni. 


ISTORIA TRANSPLANTULUI 


Istoria timpurie a transplantului işi are rădăcini în China antică (secolul II IH), unde se pare că 
se efectuau diverse tehnici de transplant de organe, inclusiv cardiac, în contextul unui climat 
neprielnic. Apar de asemenea mărturii ale unor încercări de realizare a acestor procedee în perioada 
creştinismului — Sfinţii părinţi ai medicinei Cosmas şi Damian (285-305 DH). Există în egală măsură 
dovezi în textele sanscrite. 

De-a lungul timpului apar numeroase evenimente care au contribuit la progresul acestui 
domeniu precum tehnicile de grefare şi rinoplastie (Gasparo Tagliacozzi din Bologna (1547-1599)) 
sau simple observaţii că sângele conţine un “principiu” care stă la baza tuturor structurilor vii - John 
Hunter (1728-1793). 

La începutul secolului XX, Charles Edouard Brown-Seguard reuşeşte să obţină revigorarea 
ţesuturilor “moarte” în urma irigării cu sânge şi concluzionează că membrele pot fi reataşate. 

În 1902 Alexis Carel descrie tehnica anastomozelor vasculare pentru care primeşte premiul 
Nobel în 1912, iar Ullman studiază grefa renală experimentală la câine în zona cervicală. 

Primul transplant renal este realizat în 1933 de către Voronov în Ucraina, dar pacientul 
decedează după 48 ore. 

Apar bazele imunologiei, Peter Medawar descriind fenomenul de rejet şi toleranță în 1940, 
primind premiul Nobel in 1960. 

Primul transplant renal de la donator viu (mama la fiu) este realizat în 1953 de către Michan, 
cu supraviețuirea grefei timp de 22 zile; primul transplant renal viabil a fost realizat abia un an mai 
târziu între gemeni univitelini de către Joseph Murray, la Boston. 

Imunologia rejetului acut capătă o nouă dimensiune prin contribuţia lui Morton Simonsen 
(Copenhaga) şi William Dempster (Londra). 

În căutarea unor metode de anihilarea a fenomenelor de rejet, Frank Dixon observă în 1952 că 
iradierea completă permitea transplantul de piele la şoareci si chiar de la şoareci la şobolani, dar este 
necesar şi transplantul medular. Utilizând acest procedeu Murray (Boston) şi Hamburger (Paris) 
realizează în 1958 numeroase transplanturi renale cu rezultate slabe şi cu complicaţii serioase 
secundare depresiei medulare. 

În paralel cu experimentle chirurgicale, imunologia înregistrează numeroase progrese mai ales 
în matching (potrivirea între donator şi primitor din punct de vedere imunologic) şi imunosupresie: 

- Jean Dausset descrie în 1958 sistemul antigenelor HLA (Human Leukocyte Antigen). 

- apare şi medicaţia imunosupresoare 6-mercaptopurina (Schwartz, 1959) şi apoi este 
sintetizată azatioprina, utilizată de către Calne în transplantul renal la câini. 

Observând efectul sinergic ale imunosupresoarelor, Thomas Starzl adaugă steroizii. În 1960, 
Woodruff şi Anderson demonstrează că serul antilimfocitar prelungeşte supraviețuirea allogrefei, 
utilizându-l în clinică în 1963. 

Primul transplant pulmonar a fost realizat în 1963 de către Demikhov şi Metras, pacientul 
supraviețuind 18 zile. 

Primul transplant hepatic la om este efectuat de Starzl în 1963, dar prima operaţie reuşită are 
loc abia în 1967. În acelaşi an Christian Barnard realizează primul transplant cardiac. 

Primul transplant de pancreas integral reuşit la om a fost efectuat în 1966 de către Kelly şi 
Lillehei la Universitatea din Minessota, fiind un transplant simultan de pancreas şi rinichi. 

Sfârşitul anilor '70 înseamnă descoperirirea ciclosporinei de către Borel ceea ce permite 
lărgirea domeniului de transplant de organe (ficat, inimă, plămân). 

Primul transplant de intestin subțire reuşit la om a fost efectuat in august 1988 la Kiel în 
Germania. 

Se înregistrează un adevărat “boom” prin descoperirea de noi imunosupresoare: tacrolimus, 
anticorpi poli- şi monoclonali, sirolimus, everolimus, permitând astfel noi scheme cu îmbunatățirea 
ratelor de supravițuire a grefelor, în paralel cu perfecţionarea tehnicilor chirurgicale si de terapie 
intesivă. 

Discrepanţa dintre numărul pacienţilor ce ar necesita transplant, în continuă creştere, şi 
numărul de organe disponibile a condus la adoptarea unor strategii alternative precum transplantul de 
celule stem in diverse afectiuni cardiace, hepatice sau pancreatice. 

În Romania în 1905 profesorul Florescu realizează transplantul renal experimental la câine la 
Facultatea de Medicină din Bucureşti. Autorul observă necroza rinichiului transplantat, pe care o 
atribuie în mod greşit unghiului de implantare a vaselor. De aceea încearcă implantarea rinichiului în 
mai multe regiuni anatomice, fără succes însă. 

În 1958 profesorul Agrippa Ionescu realizează primul transplant de piele, iar în 1962 este 
efectuat primul transplant de cornee. Încep de asemenea studii pentru transplantul experimental de 
ficat — Sergiu Duca (Cluj-Napoca), Vladimir Fluture (Timişoara), Dumitru Popescu-Falticeni şi Emil 
Papahagi (Spitalul de Urgenţă Floreasca Bucureşti). 

În 1980 este efectuat primul transplant renal de la donator viu de către profesorul Eugen 
Proca (Spitalul Fundeni), respectiv primul transplant renal de la donator decedat profesor Petru Drăgan 
(Timişoara). 

În anul 1992 se pun bazele primului program modern de transplant renal din România, de 
către Prof. Dr. Mihai Lucan, la Clinica de Urologie a Spitalului Judetean Cluj-Napoca. 

Din 1995 se intensifică eforturile de organizare a unei rețele naționale de transplant prin stabilirea 
protocolului de diagnostic şi declarare a morții cerebrale şi a condițiilor de prelevare 

Anul 1997 reprezintă debutul prelevările de la donatorul decedat: prima în februarie în Clinica 
Chirurgicală Fundeni (s-a prelevat numai rinichiul) şi a doua în iunie la Spitalul Clinic de Urgenţă (s- 
au prelevat ficat şi rinichi). De asemenea ia ființă asociația profesională "ROMTRANSPLANT" cu rol 
important în dezvoltarea transplantului romanesc. 

Acelaşi an este important şi prin faptul că este efectuat primul transplant hepatic de catre 
profesorul Irinel Popescu (Spitalul Fundeni), care nu a fost urmat, însă, de supraviețuirea pacientului. 

În 1999 este efectuat primul transplant cardiac de catre doctorul Şerban Brădişteanu (Spitalul 
Clinic de Urgenţă), urmat la foarte scurt timp de cel de-al doilea — Profesorul Radu Deac (Spitalului 
Judeţean Târgu-Mureş). 

În aprilie 2000 este efectuat primul transplant hepatic cu supraviețuirea pacientului de către 
profesorul Irinel Popescu (Spitalul Fundeni), iar în octombrie 2000, primul transplant de ficat de la 
donator în viaţă, de către aceeaşi echipă (transplant de la mamă la fiică). 

Primul transplant medular este efectuat în anul 2001 de către profesorul Margit Serban 
(Timişoara), urmat la scurt timp de echipa Spitalului Fundeni (profesorii Dan Coliţă şi Constantin 
Arion). 


În funcţie de originea grefei se definesc următoarele tipuri: 

a. AUTOGREFA - organ care se transplantează aceluiaşi individ, dar în altă parte a organismului. 
Exemple în acest sens sunt grefarea unor fragmente de piele în scopul acoperirii unor defecte 
cutanate la pacienţii cu arsuri grave şi reimplantarea rinichiului în cadrul anumitor afecţiuni. 

b. IZOGREFA -— organul care se tranplantează între indivizi din aceeaşi specie, cu configuraţie 
antigenică identică (gemeni monozigoţi). Primul tranplant renal din lume efectuat în Boston de 
către Joseph Murray a fost efectuat între gemeni monozigoți, ceea ce explică reuşita sa într-o 
perioadă în care nu erau cunoscute imunosupresoarele moderne. 

c. ALOGREFA -— tipul cel mai răspândit de grefă, se referă la situația în care un organ se 
transplantează unui individ din aceeaşi specie, dar diferit genetic. 

d. XENOGREFA - transplantul de organe între specii diferite cu puţine aplicații, datorită 
obstacolelor imunologice. Poate fi concordantă (între specii apropiate filogenetic: şoarece- 
şobolan) sau discordantă (specii îndepărtate filogenetic: porc-primate). 

În functie de topografie, transplantul poate fi ortotopic (grefa plasată în regiunea anatomică 
obişnuită) sau heterotopic (grefă plasată în alta regiune anatomică, “ectopică”). În general transplantul 
renal este unul heterotopic, pe când cele cardiac şi hepatic sunt ortotopice. 

În contextul transplantului unui organ între doi indivizi (alogrefa) trebuie să îndeplinească o 
serie de condiţii: 

- să existe o cât mai mare compatibilitate genetică; 

- tehnica prelevării să fie perfectă, iar timpul de ischemie să fie cât mai scurt; 

- tehnica transplantării să fie perfectă; 

-  primitorul să fie atent urmărit postoperator pentru a preveni şi trata la timp complicațiile 

chirurgicale şi imunologice (rejet), precum şi pe cele infecțioase. 


PROBLEME IMUNOLOGICE 


Principala problemă a transplantului o constituie fenomenul de rejet. 
Celulele sistemului imun implicate în reacţia de rejet sunt reprezentate de către:limfocitele T şi 

B, limfocitele natural-killer, fagocitele şi celule prezentatoare de antigen — APC. 

Rejetul poare fi împărțit în trei tipuri majore, deşi există forme de tranziție: 

1. rejet hiperacut — rejet umoral — mediat prin anticorpi citotoxici - cu evoluţie rapidă care se 
soldează de regulă cu pierderea organului transplantat; 

2. rejet acut — rejet celular (limfocite T) apare de regulă la 5-14 zile de la transplantare şi care se 
poate repeta. Este cel mai comun tip de rejet şi de obicei răspunde bine la tratament. Repetarea în 
timp duce însă la deteriorarea morfologică şi funcţională a grefei cu pierderea acesteia; 

3. rejet cronic — are la baza mecanisme insuficient cunoscute (umorale), apare la intervale variabile 
de timp, se caracterizează printr-o alterare progresivă a morfologiei grefei cu deteriorarea 
ireversibilă şi pierderea acesteia. 

O formă particulară este reprezentată de către rejetul acut accelerat ce apare la primitorii deja 
sensibilizați, dar fără anticorpi circulanți la momentul transplantării. Raspunsul imun (umoral şi/sau 
celular) apare la 1-3 zile posttransplantare. 


A. profilaxia rejetului 


I. măsuri luate înaintea efectuării transplantului 
a) evaluarea compatibilităţii în sistemul HLA (human leukocyte antigen) sau MHC 
(major histocompatibility complex). Antigenele sistemului HLA, descrise de Jean 
Dausset, sunt considerate cele mai importante pentru reuşita unui transplant. Au 
fost descrise 2 clase de antigene HLA: 

- clasa I: A, B şi C — au prezenţă ubicuitară, exceptând corneea şi neuronii; 

- clasa a Il-a: DP, DQ şi DR — se găsesc la nivelul aşa-numitelor celule prezentatoare de 
antigene - limfocitele B, celulele endoteliale, macrofagele, monocitele, celulele 
dendritice; 

Pe primul plan se situează transplantul de rinichi pentru care compatibilitatea în sistemul HLA 
constituie un criteriu de alocare a organelor. De asemenea identitatea antigenelor de clasa a II-a, pare 
să fia mai importantă decât aceea a celor din clasa I. 

Pentru restul organelor (ficat, pancreas, cord) s-a demonstrat că nu există nicio legatură între 
compatibilitatea în sistemul HLA si rata de rejet acut sau supraviețuirea organului la distanță. 

b) Evaluarea compatibilității în sistemul ABO 

Este o condiţie indispensabilă reuşitei unui transplant, deoarece aşa cum se ştie, ca şi în cazul 
unei transfuzii de sânge incompatibil, apare o reacție de tip umoral (anticorpii preformaţi ai 
donatorului) cu rejet hiperacut şi pierderea organului. 

c)  Evalurea anticorpilor preformaţi — testul “cross-matech”. Dacă în cazul 
genetic, au fost constate situaţii în care primitorul posedă anticorpi preformați împotriva donatorului, 
cel mai adesea ca urmare a transfuziilor sangiune. Testul este obligatoriu în cazul transplantului renal, 
întrucât atunci când este pozitiv, de regulă prezice apariţia unui rejet hiperacut. Ca regulă generală, un 
cross-match pozitiv contraindică transplantul pentru majoritatea organelor solide, cu excepția ficatului. 

II. măsuri luate după efectuarea transplantului 
a. imunosupresia - scopul este de împiedicarea apariţiei rejetului acut prin antagonizarea 
raspunsului imun celular. 

Există o imunosupresie de inducţie şi una de menţinere. 

Inducţia imunosupresiei se face intraoperator, când se administrează o doză mare de 
corticosteroizi sau, în anumite cazuri, ser antitimocitar sau anticorpi monoclonali (daclizumab sau 
basiliximab). 

Tratamentul de intreţinere se bazează pe o combinaţie de droguri, în care rolul principal îl au 
inhibitorii de calcineurină (ciclosporina şi tacrolimusul). 

Corticosteroizii au efecte multiple de antagonizare a raspunsului imun: împiedică proliferarea 
limfocitelor T ca răspuns la prezența antigenelor străine, interferând atât cu eliberarea de Interleukina- 
2, cât şi cu răspunsul limfocitar la Interleukina-2, posedă un puternic efect antiinflamator nespecific, 
ceea ce contribuie la diminuarea magnitudinii rejetului. Efectele adverse sunt binecunoscute: 
hiperglicemie, osteoporoza, edeme, slăbiciune musculară, tulburări de comportament. Pot fi 
administrați atât oral cât şi parenteral. 

Ciclofosfamida este un agent alchilant cu efect citotoxic fata de celulele cu proliferare rapida 
prin alterarea structurii AND-ului. Indicatia principală este în cazurile de rejet cu mecanisme umorale 
(xenogrefe, rejet hiperacut). 

Serul antilimfocitar/antitimocitar (ALG, ATG) şi anticorpii monoclonali 

- serul antilimfocitar reprezintă un grup heterogen de xenoanticorpi produşi prin administrarea 
de limfocite umane la cai sau la iepuri. Dezvoltarea rapidă de anticorpi i-a redus semnificativ 
utilizarea. Eficienţa sa a pus bazele dezvoltării anticorpilor monoclonali. 

- muromonabul -CD3 (OKT3) este produs de şoarece şi are acţiune specifică împotriva 
complexului CD3, care la rîndul lui face parte din structurile care recunosc antigenul de pe suprafața 
limfocitelor T. Administrarea de OKT3 duce depletia rapidă a limfocitelor T din circulaţie. 

Efectele adverse sunt importante: febra, tahicardie şi chiar edem pulmonar şi se regăsesc sub 
termenul generic de sindromul de eliberare de citokine. Preventiv se administrează steroizi în doze 
mari înaintea tratamentului. 

- anticorpii monoclonali umanizaţi sau himerizaţi - basiliximab (anticorp himerizat) şi 
daclizumabul (anticorp umanizat). Studii recente au demonstrat că utilizarea acestora reduce 
semnificativ rata de rejet acut şi nevoia de puls-terapie. 

Inhibitorii de calcineurină 

Ciclosporina, descoperită de Jean Borel de la firma Sandoz, şi testată de Roy Calne la 
Cambridge, a fost introdusă în practică la începutul anilor '80 şi s-a dovedit deosebit de eficientă în 
prevenirea fenomenelor de rejet. Mecanismul de acţiune constă în inhibarea sintezei de Interleukina-2 
(IL-2), prin legarea de un receptor intracelular specific (ciclofilina), ceea ce duce la blocarea 
limfocitelor de tip CD4. 

Dintre efectele adverse amintim: nefrotoxicitatea, hipercolesterolemia, hipertensiunea 
arterială, hiperplazia gingivală, hirsutismul, diabetul zaharat, tulburări neurologice (parestezii, tremor, 
cefalee, halucinații, confuzie): 

Tacrolimus, produs iniţial de firma Fujisawa sub numele de FK-506 şi testat începând 
din 1987 la Universitatea din Pittsburgh, a fost omologat de FDA (Food and Drug 
Administration) în 1994 şi este utilizat în prezent în mod curent sub numele de Prograf. 

Mecanismul său de acţiune este asemănător cu al ciclosporinei: inhibiția interleukinei-2 prin 
legarea de un receptor intracelular specific (FK-receptor), avantajul fiind rata de rejet acut semnificativ 
mai mică comparativ cu ciclosporina. 

Efectele toxice sunt similare cu cele ale ciclosporinei. 

Antimetaboliţii 

Azatioprina (Imuranul) este un analog de purină, care acţionează ca antimetabolit, interferând 
procesul sintezei acizilor nucleici cu blocarea proliferării rapide ca limfocitelor ca raspuns la prezenta 
unui antigen străin. Dintre efectele toxice, cele mai importante sunt cele legate de depresia medulară 
(leucopenie). 

Micofenolatul mofetil (CellCept®) reprezintă forma esterificată a acidului micofenolic, care la 
rândul lui este un imunosupresor foarte activ. Mecanismul de actiune constă în inhibiţia selectivă şi 

reversibilă a inosine monofosfat-dehidrogenazei, o enzimă cu rol important în sinteza guanozin- 
nucleotidelor care alcătuiesc limfocitele T şi B. 

Mai nou, a fost realizată o nouă formă - micofenolatul sodic (Myfortic8) care are aceeaşi 
eficaciate, dar cu efecte adverse scăzute, mai ales gastrointestinale. 

Alte imunusupresoare: 

Sirolimusul (RapamicinaQ) este un nou medicament imunosupresor care s-a dovedit a fi un 
potent agent imunosupresor, fiind utilizat alături de tacrolimus în transplant. Inhibă proliferarea 
limfocitelor T indusă de citokine si antigenele celulare ale grefei. Spre deosebire de inhibitorii 
calcineurinei, sirolimusul nu determină nefrotoxicitate acută sau cronică. Efectele adverse sunt 
hiperlipemia, trombocitopenia, tromboza de arteră hepatică si pneumonia interstitială. 

Actual, nu există o terapie standard, fiind utilizate multiple asocieri, de obicei un inhibitor de 
calcineurină (ciclosporină sau tacrolimus), un antimetabolit (micofenolat sau imuran) şi corticosteroizi 
sau anticorpi monoclonali. 


B. tratamentul rejetului -_se realizează în funcţie de tipul acestuia. 
ciclofosfamida, prostaglandina E) nu şi-au dovedit eficienţa absoluta, consecința fiind de multe ori 
retransplantarea. 

2. tratamentul rejetului acut — cel mai întrebuințat este Solu-Medrolul sub forma de puls- 
terapie (1 g timp de 3 zile). Cazurile refractare vor fi tratate cu anticorpi monoclonali sau cu ser 
antilimfocitar. Există de asemenea cazuri care răspund la tacrolimus. Sunt extrem de rare cazurile 
rezistente şi care să necesite retransplantare. 

3. tratamentul rejetului cronic — este extrem de dificil de tratat în lipsa cunoaşterii 
mecanismului de producere. Pentru pacienții tratați cu ciclosporină, a fost încercată înlocuirea lui cu 
tacrolimus, uneori cu rezultate foarte bune sau utilizarea sirolimusului. De cele mai multe ori însă se 
soldează cu pierderea organului şi retransplantare. 


Toleranţa imună 

Există o toleranță naturală, asupra căreia s-au realizat o serie de studii de către Thomas Starzl 
şi echipa sa de la Pittsburgh. Astfel, Starzl a demonstrat, în cazul ficatului, că, după introducerea în 
organismul primitor, de la nivelul organului trasplantat încep să migreze o serie de celule 
prezentatoare de antigen , cele mai cunoscute fiind celulele dendritice. Acestea pot fi găsite în diferite 
locuri ale organismului primitor (piele, tub digestiv). Prezenţa lor determină după Starzl instalarea 
fenomenului de himerism, prin care grefa ajunge să fie recunoscută ca self de către primitor. 
Himerismul stă la baza fenomenului de toleranţă naturală. 

Continuă de asemenea încercările de a induce o toleranță dobândită, cel mai cunoscut protocol 
fiind de iradiere a primitorului până la obţinerea aplaziei medulare şi transplantul de măduvă de la 
donator, înaintea transplantării oranului solid. Datorită însă numeroaselor complicaţii şi dificultăți 
tehnice, metoda nu a intrat în uz curent. 


Donatorul 

Există două categorii de donatori: 
1. donatori în viaţă; 
2. donatori decedați (în moarte cerebrală). 


1. Donatorii în viaţă — cel mai adesea este vorba de donatorii de rinichi, dar pot fi şi de ficat, pancreas, 
intestin sau plămân. 

2. Donatorii decedați sunt cei mai numeroşi, iar pentru anumite organe cum ar fi cordul, sunt şi 
singurii care pot fi folosiți. Există două tipuri: 

a. cu activitate cardiacă — în moarte cerebrală- pacienţi cu afecțiuni cranio-cerebrale 
grave (traumatisme, accidente vasculare cerebrale etc.) cu leziuni grave ale creierului până la nivelul 
bulbului rahidian. 

Criteriile de definire a morții cerebrale sunt: 
1. Examen clinic: 
a. starea de comă profundă, flască, areactivă 

b. absenţa reflexelor de trunchi cerebral (mai ales cel fotomotor şi corneean) 
2. Absența ventilaţiei spontane, confirmată de testul de apnee (la un Pa CO» de 60 mmHg) 
3. Două trasee EEG, efectuate la 6 ore, care să ateste lipsa activității corticale 

Moartea cerebrală este echivalentul morţii morţii în sens general întrucât odată 
instalată, este ireversibilă. 

Legislaţia din majoritatea țărilor prevede necesitatea acordului familiei donatorului în 
moarte cerebrală pentru recoltarea de organe. 

b. donatorii fără activitate cardiacă (non-heart beating) — o categorie mai rar folosită. 

Se recoltează iniţial cordul, apoi plămânul, ficatul, rinichii şi pancreasul. În cursul 
operaţiei, după clamparea aortei se începe perfuzia cu soluţii reci şi se introduce gheaţă în organismul 
donatorului, din acest moment instalându-se perioada de ischemie rece. 

Pentru a avea un organ care să funcţioneze în condiții bune la primitor este necesară în 
primul rând o soluţie de prezervare de calitate şi o perioadă de ischemie rece cât mai scurtă. 

În ceea ce priveşte soluţiile de prezervare au fost realizate progrese importante care au 
contribuit într-o măsură aproape la fel de mare cu imunosupresia modernă la reuşita programelor de 
transplant. 

De menţionat faptul că prezervarea în sine este asigurată de frig (temperaturi între 1 şi 
4°C), care provoacă o scădere considerabilă a metabolismului făcând posibilă menţinerea viabilitaţii 
organului chiar în condiţii de anaerobioză. Rolul soluţiilor de prezervare este de a furniza substanţe 
energetice pentru menținerea unui metabolism minimal precum şi de a antagoniza efectele nocive ale 
răcirii la temperatura menționată. 

Un exemplu semnificativ este soluția UW (University of Wisconsin), unde a fost 
descoperită de Folkert Belzer. Aceasta are o osmolaritate de 320 mmol/kg şi un pH de 7,4 la 25°C. 
Actual gama de soluţii de prezervare s-a diversificat - Custodiol” sau Celsior”. 

Utilizând această soluție timpul teoretic până la care organele recoltate pot fi 
menținute în afara organismului este următorul: rinichi - 60 ore, ficat — 24 ore, pancreas — 12 ore, cord 
— 6 ore şi plămân — 4 ore. 

În practică se preferă timpi de prezervare, de regulă mult mai scurți (jumătate din 
cifrele amintite), pentru a evita orice risc de non-funcţie primară a grefei. Acest risc creşte, evident, cu 
cât timpul de ischemie rece este mai mare. 

Organele se alocă în funcție de anumite priorități: 

- pentru rinichi: compatibilitatea de grup sanguin, în sistemul HLA, şi ordinea pacienţilor 
pe lista de aşteptare; 

- pentru celelalte organe: compatibilitatea de grup sanguin şi gradul de urgență pe care îl 
impune afecțiunea pacientului şi ordinea pe lista de aşteptare. 

Odată ajuns în centrul de transplantare, grefa suferă o operaţiune de prepare - back- 
table — în care pediculii vasculari sunt preparaţi cât mai ingrijit pentru ca anastomozele la primitor să 
decurgă căt mai rapid. În timpul preparării pe back-table, grefa este menţinută în soluţia de prezervare 
şi gheaţă, timpul necesar preparării fiind inclus în perioada de ischemie rece. 

Ulterior, după ablaţia organului bolnav din organismul primitorului, organul care 
urmează a fi transplantat este scos din gheață şi adus pe masa de operaţie. Urmează o nouă perioadă 
critică pentru acest organ, întrucât el nu se mai află conţinut nici la gheaţă şi nici în soluţia de 
prezervare. Această perioadă considerată de ischemie caldă (până la restabilirea conexiunilor vasculare 
cu vasele primitorului), trebuie să fie căt mai scurtă pentru a asigura succesul transplantului. 


TRANSPLANTUL RENAL 

INDICAȚII — În principiu orice pacient cu afecţiune renală în faza terminală poate fi candidat 
la transplant, cele mai frecvente fiind reprezentate de către: glomerulonefrite, pielonefrite, maladii 
ereditare (rinichi polichistici, sindrom Alport), afecțiuni metabolice, nefropatii obstructive, toxice 
(analgezice) sau în cadrul altor boli sistemice (lupus, vasculite), boli congenitale. 

DONATORUL. Rinichiul beneficiază din nou de un avantaj şi anume că poate fi prelevat şi de 
la donatorul viu, rezultatele fiind chiar mai bune decat în cazul donatorului decedat. În contextul unei 
funcţii renale păstrate, rinichii pot fi recoltaţi începand de la 3 ani şi peste 60, chiar 70 ani. 

TEHNICA OPERATORIE. Rinichiul de la donator se implantează în una din fosele iliace ale 
primitorului. Artera renală se va anastomoza fie cu artera iliacă externă sau mai rar cu artera iliacă 

internă. Vena renală se anastomozează latero-lateral cu vena iliacă externă a primitorului.Ureterul va fi 
implantat în vezica urinară, utilizând de obicei un tunel submucos în scopul prevenirii refluxului 


vezico-ureteral. 


Postoperator rinichiul îşi reia imediat funcţia, în special cand s-a utilizat rinichi de la donator 
viu. Reluarea funcţiei renale este asociată, de obicei, cu o diureză osmotică, ceea ce face ca în primele 
24 ore de la tranplantare, diureza să fie cuprinsă între 6 si 28 litri. În aceste condiţii este nevoie 
desigur, de o monitorizare atentă a pacientului şi de înlocuirea lichidelor pierdute. Concentrarea urinii 
se realizează la circa 48-72 ore posttransplantare. 

REZULTATE DUPĂ TRANPLANTUL RENAL: Supraviețuirea pacienţilor este de 90-96% 
la un an şi 80-84% la 5 ani. 


TRANSPLANTUL HEPATIC 
INDICAȚIILE pot fi împărțite în trei categorii: 
1. insuficienţa hepatică acută de diverse etiologii: hepatite virale, intoxicații sau afecţiuni 
metabolice (boala Wilson). 
2. boli terminale de ficat (end-stage liver diseases) 


a. 


b. 
c. 
d. 


ciroza: virală (virusuri hepatitice B, C, D) toxic-nutrițională (alcoolică), biliară 
primitivă sau secundară. 

colangita sclerogenă primitivă. 

hepatita autoimună. 

afecțiuni metabolice congenitale (glicogenozele, deficitul de al- antitripsină). 


3. cancerul hepatic: 


a. 


b. 


carcinomul hepatocelular — se transplantează cancerul grefat pe ciroză, indicația fiind 
dictată de criteriile Milano (tumoră unică cu diametru mai mic de 5 cm; 2 sau 3 tumori 
cu diametru individual mai mic de 3 cm; lipsa invaziei vasculare, ganglionare sau 
metastazelor). 

metastazele hepatice — singura indicație o constituie metastazele unor tumori 
neuroendocrine cu evoluţie lentă (carcinoidul). 


DONATORUL - ficatul poate fi recoltat de la nou-născut până la 70 ani. Atunci cand ficatul 
este macroscopic normal, iar funcția hepatică este păstrată se poate recolta chair şi de la donatori de 
peste 70 ani. 

TEHNICA OPERATORIE. 

Operația are două etape: 


l. 


2. 


explantarea sau hepatectomia totală constă în îndepărtarea ficatului primitorului în 
întregime. 

transplantarea propriu-zisă prin realizarea de anastomoze vasculare cavo-cavă 
(iniţial se practica suturarea venei cave inferioare supra- şi infrahepatic la cava a 
primitorului, mai nou se preferă anastomoza latero-laterală simplă sau prin 
triangulație), porto-portală (termino-terminală) şi arterială (diverse montaje cu sau 
fără recontrucţie), precum şi a celei biliare (coledoco-coledocoanastomoză termino- 
terminală) sau bilio-digestive (hepatico-jejunoanastomoză termino-lateral pe ansă 
în Y ala Roux). 


VARIANTELE TEHNICE de transplant hepatic au apărut ca urmare a numărului redus de 
donatori în moarte cerebrală şi a segmentului pediatric mai puţin favorizat: 


a) de la donator viu (living donor) este indicat la copiii cu atrezie biliară, la care se 
utilizează de obicei hemificatul stâng sau segmentele II-III ale ficatului de la un 
donator adult (mamă, tată). 

b) cu ficat redus (reduced-size) în care ficatul unui adult fiind parţial rezecat, astfel 
încât să se potrivească dimensiunilor primitorului (segmente II-III sau unul din 
lobi). 

c) cu ficat împărțit (split liver) — încearcă să rezolve neajunsul metodei de mai sus, 
utilizând segmentele II-III pentru a fi transplantate unui copil şi restul ficatului 
pentru un transplant de adult. 


889 


- sub redacţia Eugen Brătucu - 


d) domino — utilizarea unui ficat cu deficit sintetic, dar în rest cu funcţie normală 
unui primitor marginal sau cu probabilitate scazută de a primi o grefă. Un 
exemplu clasic îl reprezintă polineuropatia amiliodozică familială. 

REZULTATE - Supravieţuirea globală a pacienţilor transplantați este în prezent de circa 
87,3% la un an şi de circa 75,5 % la cinci ani, în timp ce supraviețuirea grefei este de 83% la un an şi 
de circa 67,6 % la cinci ani. 


TRANSPLANTUL CARDIAC 

INDICAȚII — principala indicație o constituie pacienţii cu afecţiuni cardiace terminale cum ar 
fi cardiomiopatia idiopatică (dilatativă, obstructivă, restrictivă) sau ischemică. Indicaţii mai rare sunt 
valvulopatiile, bolile congenitale sau miocarditele. 

DONATORUL -— în general vârsta maximă acceptată este 40 ani pentru bărbaţi şi 45 ani 
pentru femei. 

TEHNICA OPERATORIE. Operația de transplant se desfăşoară sub circulație 
extracorporeală, cordul primitorului fiind excizat cu păstrarea unor porțiuni din atrii (zona de 
implantare a venelor pulmonare şi cave), în timp ce aorta şi artera pulmonară se secţionează. 
Anastomozele între cordul donatorului şi cel al primitorului se fac după cum urmează: atriul stâng al 
donatorului cu atriul stâng al primitorului, atriul drept al donatorului cu atriul drept al primitorului, 
aorta donatorului cu aorta primitorului şi artera pulmonară a donatorului cu cea a primitorului. 

REZULTATE. Rata de supravieţuire la un an depăşeşte 97% la pacienţii tineri (11-17 ani) şi 
este în general de 88,1% pentru toţi pacienţii transplantaţi. La 5 ani supraviețuirea este 73,5%. 

În perioada 15 aprilie 2000 - 31 decembrie 2008, în Centrul de Chirurgie Generala si 
Transplant Hepatic din Institutul Clinic Fundeni au fost efectuate 174 de transplanturi hepatice la 164 
de pacienti ( 10 retransplantari) în diverse modalitatile tehnice cu ficat întreg de la donator in moarte 
cerebrala — 117, cu ficat de la donator viu — 46, cu ficat impartit de la donator in moarte cerebrala — 6, 
cu ficat redus de la donator in moarte cerebrala - 4 şi un transplant hepatic "domino". 


TRANSPLANTUL PULMONAR 

Principalele INDICAȚII sunt reprezentate de către: bronhopneumopatia cronică obstructivă, 
deficitul de alfal-antitripsină, mucoviscidoză, fibroza pulmonară idiopatică sau hipertensiunea 
pulmonară. 

TEHNICA - Se poate realiza cu un plămân sau cu ambii. Prima anastomoză este cea 
bronhială, urmată de cele vasculare. 

REZULTATE - Supravieţuirea la un an este de circa 83,3%, iar la 5 ani de circa 48,9%. 


TRANSPLANTUL COMBINAT CORD-PULMON 

INDICAȚIA principală o constituie afecțiunile terminale cardio-pulmonare, cele mai 
frecvente fiind hipertensiunea pulmonară primitivă, complexul Eisenmenger şi mucoviscidoză. 

OPERAȚIA la primitor, care se desfăşoară, de asemenea, sub circulație extracorporeală, 
începe cu îndepărtarea inimii şi plămânilor afectați, cu protejarea nervilor frenici, vagi şi recurenți. 

În cursul implantării noului bloc cord-pulmon se efectuează următoarele anastomoze: traheea 
primitorului cu traheea donatorului, atriul drept al donatorului cu atriu drept al primitorului, aorta 
donatorului cu aorta primitorului. 

REZULTATE - Supravieţuirea la un an este de circa 94,3%, iar la 5 ani de circa 42,6%. 


TRANSPLANTUL DE INTESTIN SUBȚIRE 

INDICAȚIILE sunt reprezentate de sindroamele severe de malabsorbţie determinate de 
intestinul scurt, fie congenital (atrezie intestinală), fie dobândit (rezecţii întinse). 

TEHNICĂ - Prelevarea se realizează, de obicei, de la donatorul decedat, deşi pot fi utilizaţi şi 
donatorii vii. 

În cursul operaţiei, artera mezenterică superioară a donatorului se implantează de obicei în 
aortă sau artera iliacă comuna a primitorului, în timp ce vena portă sau mezenterică superioară a 
donatorului se anastomozează cu vena portă a primitorului. Capătul proximal intestinal se 
anastomozează cu duodenul, în timp ce capătul distal se exteriorizează în ileostomă, fapt ce uşurează 
biopsia. 

După circa 2-4 luni, când motilitatea intestinală se normalizează şi dacă riscul de rejet este 
minim, se poate tenta repunerea în tranzit. 

REZULTATE - ratele de supraviețuirea a pacienţilor, respectiv, grefelor la 5 ani sunt de 
53,5% şi 47,5%. 


TRANSPLANTUL COMBINAT DE INTESTIN ȘI FICAT îşi găseşte indicaţiile relativ 
frecvente la copiii cu atrezie biliară, la care una din complicațiile nutriţiei parenterale este necroza 
hepatică. Rezultatele sunt în curs de evaluare. 


TRANSPLANTUL PANCREATIC 

INDICAȚIA principală o constituie diabetul zaharat de tip I (insulino-dependent). Acesta se 
poate realiza simultan sau seriat (rinichi şi apoi pancreas), fiecare tehnică având beneficii şi riscuri. 

TEHNICĂ - La primitor, în cazul transplantării simultane, se începe cu transplantul pancreatic 
cu următoarele anastomoze: 

1. arterele splenică şi mezenterică superioară ale donatorului se anastomozează între ele sau prin 
intermediul unei grefon vascular iliac în Y pe back-table, iar capătul comun se anastomozează cu 
artera iliacă comună a primitorului în manieră termino-laterală; 

2. vena portă a donatorului se anastomozează cu vena iliacă comună sau vena mezenterică superioară a 
primitorului, de asemenea termino-lateral ; 

3. duodenul donatorului se poate anastomoza cu vezica urinară sau intestinul subţire al primitorului 
(preferabil printr-o anastomoză latero-laterală). 

REZULTATELE sunt satisfăcătoare: 94,9% supraviețuiri la un an (38), 56% dintre 
supraviețuitori nemaifiind dependenţi de insulină. 

Transplantul de insule pancreatice se realizează de obicei prin infuzia acestora în vena portă a 
primitorului. Necesită utilizarea a 2 sau 3 donatori de pancreas pentru obtinerea statusului “insulin- 
free”. Reproducerea în mai multe centre a protocolului de la Edmonton (imunosupresie fără 
corticosteroizi) a făcut ca numărul transplantelor de insule pancreatice realizate in lume sa fie de 1000, 
cu o rata de independenta la insulina de >80% la un an, dar < 50% la 2-3 ani si 10% la 5 ani. Se poate 
realiza singur sau în combinaţie cu transplantul renal. 

PICIORUL DIABETIC 


Traian Pătraşcu, profesor universitar UMF „Carol Davila”, doctor în medicină 
Eduard Catrina, asistent universitar UMF „Carol Davila”, doctorand, medic primar chirurg 


1. Generalități 

Diabetul zaharat este o afecțiune ce cuprinde un grup heterogen de tulburări care pot avea 
etiologie diferită, dar care au in comun hiperglicemia asociată cu tulburări ale metabolismului lipidic 
şi proteic. Hiperglicemia şi modificarea secundară a celorlalte metabolisme sunt consecința unei 
insuficiențe absolute sau relative a secreției de insulină. 

Cunoscută încă din antichitate — „boala cu urina ca mierea,, (Hipocrate), afecțiunea reprezintă 
în ultima perioadă de timp o problemă majoră de sănătate publică, cu o incidenţă în continuă creştere. 
Dacă actualmente, diabetul zaharat este diagnosticat la cca 5-7 % din populaţie alături de care se pare 
că ar mai există acelaşi procent de pacienţi nediagnosticaţi, se presupune că în următorii 25 de ani, 
prevalența afecțiunii se va dubla. 

Diabetul zaharat determină în evoluția sa complicaţii la nivelul tuturor organelor şi sistemelor 

din organism, substratul morfologic fiind reprezentat de modificările la nivelul vaselor şi al fibrelor 
nervoase, modificări determinate de valorile crescute ale glicemiei. Aceste leziuni vasculonervoase vor 
genera în final complicaţii cardiovasculare (ateroscleroză, cardiopatie ischemică, accident vascular 
cerebral), renale - nefropatie diabetică mergând până la insuficiență renală sau oculare — retinopatie 
diabetică şi cecitate. Modificările complexe pe care diabetul zaharat le determină la nivelul membrului 
pelvin au impus definirea unei noţiuni, a unui concept patologic, numit „picior diabetic,,. 
Termenul de „picior diabetic, asociază, în grade diferite, totalitatea modificărilor patogenice 
determinate de diabetul zaharat la nivelul vaselor şi nervilor, a scheletului osos şi a ţesuturilor moi, 
care în final pot sa conducă la modificări de biomecanică a piciorului, la apariţia unor infecţii severe şi 
a unor distrucţii tisulare, cu consecinţe uneori dezastruoase mergând până la necesitatea amputaţiilor la 
acest nivel. La ora actuală riscul unui pacient diabetic de a face o leziune la nivelul piciorului şi de a 
suferi o amputaţie este mai mare decit acela de a face nefropatie sau retinopatie diabetică, iar 
problematica piciorului diabetic reprezintă cea mai frecventă cauză de internare a pacienţilor cu diabet. 
Traduse în cifre, aceste realităţi arată că fiecare al 6-lea diabetic va avea cel puţin o ulceraţie la nivelul 
piciorului iar procentul amputaţiilor la diabetici depăşeşte 60% din toate amputaţiile netraumatice; 
practic la fiecare 30 de secunde se pierde un picior din cauza diabetului. 

Dacă se ţine seama că în ţările în curs de dezvoltare, cca 40% din bugetul de sănătate este 

consumat pentru îngrijirea picioarelor pacienţilor diabetici, şi că între 40 şi 85% dintre amputaţii ar 
putea fi prevenite, se explică importanţa medicală, socială şi economică a acestei patologii. 
În determinismul piciorului diabetic, întotdeauna intervin, asociate în grade variabile, angiopatia — 
constând din modificări la nivel vascular, şi neuropatia — leziunile fibrelor nervoase, peste care se 
poate grefa infecția. Aceasta din urmă are la pacientul diabetic o evoluţie aparte datorită răspunsului 
imun particular. 

2.  Angiopatia diabetică 
Leziunile vasculare ocupă primul loc ca frecvență şi importanță, fiind principală cauză de deces în 
populaţia diabetică. Mecanismele patogenice care participă la afectarea vaselor la pacienţii diabetici 
sunt variate, incluzând aici factori dismetabolici, imunologici, genetici, endocrini şi de mediu ce 
intervin în procente variabile. În funcţie de localizarea leziunilor la nivelul vaselor mici şi/sau mari, 
interesarea vasculară poartă numele de micro- respectiv macroangiopatie, care, evident, se pot asocia 
în grade diferite. 

Microangiopatia 

Modificările patologice din microangiopatie, descrise pentru prima data de Goldbenberg şi col. din 
1959, constau din 2 aspecte distincte: îngroşarea membranei bazale a capilarelor şi leziuni proliferative 
observate în lumenul arterelor şi arteriolelor. Îngroşarea focală a peretelui capilar, tipică pentru 
microangiopatia diabetică, are dispunere segmentară şi este prezentă la nivelul întregului organism, cu 

intensitate diferită de la un organ la altul, căpătând expresie clinică acolo unde leziunea depăşeşte un 
anumit nivel, de la care funcţia nu mai poate fi compensată — vezi nefropatia, retinopatia diabetică. 
afectează difuziunea oxigenului şi metaboliților prin peretele vascular către ţesuturi. La nivelul 
membrului pelvin, aceste leziuni au fost evidenţiate la nivelul capilarelor țesutului subcutanat, al 
tegumentului şi nervilor. La nivelul muşchilor îngroşarea capilarelor rămâne controversată. 

În afara acestor modificări organice, există o microangiopatie funcţionale datorită pierderii 
tonusului simpatic cu reducerea sau pierderea totală a răspunsului hiperemic la orice proces 
inflamator, creşterea rezistenţei arteriolare şi creşterea circulaţiei prin şunturile arteriovenoase. Prin 
acest mecanism se produce o scădere a cantităţii de sânge care ajunge în fapt la nivel capilar, având în 
final consecinţe asupra circulației nutritive a ţesuturilor de la acest nivel. 

Asociat acestor modificări ale peretelui vascular, la diabetici se produce şi o modificare a reologiei 
sangvine. Au fost astfel demonstrate, prin microscopie electronică: 

- Creşterea vâscozităţii sângelui 

- Reducerea capacităţii hematiilor de a se deforma pentu a trece prin lumenul îngustat al 

veselor mici. Mai mult, se pare că există şi un deficit de eliberare al oxigenului din hematii 
la nivel tisular. 

- Creşterea coagulabilității ca urmare a unei agregabilități trombocitare exagerate, a unei 

hiperproducţii de tromboxan ca şi a creşterii eliberării de B-tromboglobulină. 

Toate aceste modificări, cuplate cu îngroşarea peretelui capilar pot conduce în final la o 
descreştere a transferului de oxigen şi de substanţe organice către țesuturi. 


Macroangiopatia 

Ateroscleroza, care constă din depuneri de lipide şi ulterior de săruri de calciu în peretele 
arterial cu distrucţie consecutivă de endoteliu, afectează arterele mari şi arteriolele diabeticilor, în 
acelaşi mod ca şi la pacienţii nediabetici, cu câteva diferenţe oarecum caracteristice: 

e Este mai frecventă decât la nediabetici (de aproape 20 de ori) 

Nu păstrează diferenţele legate de sex 
Are un debut mai precoce, afectînd indivizii mai tineri decât în populația generală 
Progresează mai rapid decât în populaţia nediabetică 
Este multisegmentară, frecvent bilaterală 
Afectează în primul rând arterele situate mai distal - sub genunchi (şi mai puțin axul 
aorto-iliac). 


Fig.l Radiografie simplă — artera pedioasă vizibilă 
prin calcificarea mediei în mediocalcoza Menckeberg 

Hiperglicemia, prin forțarea unor căi de metabolizare insulinindependentă a glucozei, 
determină apariţia unor produşi de glicozilare care se depun la nivelul celulelor endoteliale. Insulina, 
stimulează sinteza colesterolului intracelular ducând la creşterea depozitelor lipidice intraparietale; în 
plus, printr-o acţiune directă asupra peretelui arterial stimulează proliferarea celulelor musculare 
netede. La pacienţii diabetici are loc şi o activarea a sistemului monocit — macrofag, cu migrarea 
monocitelor sangvine în peretele arterial, şi încărcarea acestora cu lipide. Proliferarea acestor celule la 
nivelul mediei alături de hipertrofia stratului muscular neted conduce la apariţia plăcilor endoteliale 
care ulterior se vor calcifica. 

O caracteristică a interesării arteriale periferice la pacienții diabetici este asocierea frecventă a 
calcificării mediei arterelor mari şi mijlocii (medioscleroza sau boala Moenckeberg)Fig1.). Dacă 
ateroscleroza determină ischemie prin stenoză şi blocaj, scleroza tunicii medie vasculare este 
răspunzătoare de rigiditatea peretelui vascular şi transformarea acestuia într-un tub lipsit de elasticitate 
dar neobstruat, având consecinţe asupra dispariţiei pulsului la acest nivel şi la apariţia unei presiuni 
sistolice fals crescute. Arterele cu mediocalcoză îşi pierd capacitatea de adaptare funcțională la 
necesităţile crescute de irigație din timpul efortului sau cu ocazia inflamaţiei din infecție. 

O altă leziune specifică vaselor mici, manifestată prin hialinoză arteriolară, cu îngroşarea 
peretelui arteriolar şi îngustarea lumenului vascular este arterioloscleroza, caracteristică pacienţilor 
hipertensivi. Cum diabetul zaharat favorizează apariţia HTA consecinţa va fi că pacienții diabetici vor 
asocia frecvent şi acest tip de leziune vasculară. 

Macroangiopatia diabetică afectează cel mai frecvent teritoriul arterelor coronare, cerebrale şi 
vasele de la nivelul membrelor inferioare, determinând clinic apariția infarctului miocardic, a 
accidentului vascular ischemic şi respectiv, a ischemiei cronice severe şi ulterior a gangrenei diabetice 
la nivel periferic. 


3. Neuropatia diabetică 

Este cea mai frecventă şi mai precoce complicaţie cronică a diabetului zaharat. Afectând atât 
fibrele nervoase somatice, motorii şi senzitive, cât şi pe cele vegetative, în patogenia neuropatiei 
diabetice au fost incriminate mai multe teorii. 

a) Teoria vasculară, încearcă să explice afectarea fibrelor nervoase prin tulburările de 
nutriție şi hipoxia consecutive microangiopatiei vasei-nervorum, pe fondul angiopatiei diabetice. 

b) Teoria metabolică, sugerează independenţa leziunilor neuronale de cele vasculare, 
susținând că afectarea neurologică apare mai frecvent la diabeticii cu un control metabolic precar, cu 
hiperglicemie persistentă, urmată de acumularea în celule Schwann a sorbitolului care rezultă prin 
metabolizarea glucozei în exces pe calea poliolilor şi a sorbitol-fructozei. 

Substratul morfologic al neuropatiei este reprezentat de o demielinizare segmentară a fibrelor 
nervoase periferice şi o degenerescență axonală, în special la nivelul fibrelor nervoase amielinice. 
Edemul celulelor Schwann determinat fie de hiperglicemie, fie de microangipatia vasei-nervorum, 
produc o alterare anoxică a distribuției oxigenului la nivel neuronal. Primele sunt afectate fibrele 
sensibilităţii vibratorii, propioceptive şi tactile din grosimea dermului şi a stromei musculare, apoi 
fibrele slab mielinizate ale sensibilităţii autonome, termice şi dureroase şi în final fibrele mielinice 
mari ale musculaturii scheletice. 

Consecutiv, neuropatia autonomă, senzitivă şi motorie, fiecare în parte sau împreună, conduc 
la modificări diferențiate la nivelul piciorului diabetic. 

Neuropatia autonomă atectează diferite sisteme şi organe realizând un tablou clinic complex: 

e Manifestări cutanate 

Disfuncţia sudo-motorie prin afectarea inervației simpatice a glandelor sudoripare 
(„autosimpatectomie”) conduce la scăderea secreției sudorale până la anhidroză distală. Se produce 
uscăciunea tegumentului şi dezvoltarea inițial a fisurilor tegumentare, putându-se ajunge în evoluţie 
până la adevărate ulcere (maluri) perforante. Prin această „autosimpatectomie”, neuropatia autonomă 
conduce şi la deschiderea sunturilor arterio-venoase şi consecutiv la o supraîncălzire a piciorului. 
Pierderea perspiraţiei la nivelul picioarelor indică o disfuncție semnificativă a inervaţiei simpatice. 

e Manifestări osoase 

Modificările de circulaţie periferică produse de neuropatia vegetativă sunt în cea mai mare 
parte responsabile de suferința osoasă numită osteoartropatia neuropată Charcot. În patogenia 
acesteia intervine creşterea fluxului sangvin osos prin deschiderea şunturilor arterio-venoase, cu 

rarefierea consecutivă a matricei osoase, cu dezvoltarea leziunilor de osteoporoză şi osteoliză.(Fig.2) 

Osteoartropatia neuropatică poate accentua deformările piciorului, care duc la mărirea 
dezechilibrelor de presiune la nivelul plantei, şi favorizează apariţia hiperkeratozei, calusurilor şi 
ulceraţiilor trofice nedureroase, semne clinice foarte sugestive pentru piciorul diabetic neuropat.(Fig.3) 


Fig.2 Radiografie simplă — modificări osteoartritice în Fig.3 Ulceraţii neuropate plantare în zone de presiune 
boala Charcot apărute pe un schelet osos deformat 


e Manifestări digestive şi urogenitale 

Neuropatia vegetativă determină hipotonia generalizată a tuturor segmentelor tubului digestiv, 
explicând apariţia constipaţiei, a tulburărilor de digestie şi a stazei biliare cu favorizarea dezvoltării 
litiazei biliare. O simptomatologie asemănătoare apare la nivel urogenital, cu tulburări de micţiune, 
stază vezicală cu infecţii urinare repetate şi apariţia litiazei urinare, precum şi tulburări de dinamică 
sexuală, megând până la impotenţă. 

e Manifestările cardiovasculare secundare neuropatiei autonome sunt reprezentate de 
tahicardie, tulburări de repolarizare ale miocardului, şi explică numărul mare de accidente ischemice 
cardiace la pacienţii diabetici cu neuropatie avansată. 

Neuropatia senzitivă 
Se caracterizează printr-o distribuţie distală şi simetrică a manifestărilor cu interesarea inițial a 
membrelor inferioare, apoi şi a celor superioare („în ciorapi şi mănuşă. Cele mai frecvente simptome 
sunt reprezentate de: 

e  Parestezii, care apar încă de la început 
Durere cu diverse caractere: surdă, lancinantă, tenace, caracter de arsură 
Disestezii (atingeri dureroase insuportabile) 

Anestezie 
Crampe nocturne 

e  Nesiguranţa în mers (senzaţia de mers pe un strat de gumă sau vată) 
Aceste manifestări au de cele mai multe ori o exacerbare nocturnă. 

În neuropatia diabetică periferică durerea este generatoare de disconfort pentru bolnav având 
uneori caracter invalidant. La capătul opus se află piciorul diabetic insensibil, cu dispariția 
sensibilităţii algice, motiv pentru care orice traumă, cât de mică, poate produce diverse leziuni. Apare 
o scădere a sensibilităţii tactile, termice şi dureroase, astfel încât pacientul nu mai poate sesiza apa 
prea fierbinte, un pantof prea strâmt, un obiect străin în pantof sau durerea produsă de o tăietură, 
înțepătură sau chiar o ulceraţie. Evaluarea obiectivă a sensibilităţii superficiale şi profunde (tactilă, 
vibratorie, termică) reprezintă un element de mare valoare în diagnosticul piciorului diabetic neuropat 
şi în profilaxia leziunilor caracteristice. 


Neuropatia motorie 

Interesarea componentei motorii a sistemului nervos periferic produce, la nivelul picioarelor, 
atrofia musculaturii mici (lumbricali şi interosoşi) şi modificări ale raportului dintre musculatura 
flexoare şi cea extensoare, expunând o mai mare parte din plantă stresului mecanic sau generând 
puncte de presiune exagerată si/sau nefiziologică. Tot acest dezechilibru dintre acţiunea muşchilor 
extensori şi flexori duce la apariţia deformărilor picioarelor: degete în ciocan, piciorul hiperexcavat, 
haluce valg. Stratul plantar de grăsime se deplasează şi nu mai corespunde unei dispuneri fiziologice. 

La aceşti factori se poate asocia şi mobilitatea articulară limitată (cheiroartropatia) care este 
consecința glicării colagenului din piele şi structurile periarticulare. Limitarea cea mai evidentă se 
observă la nivelul articulației subtalare şi a primei articulaţii metatarso-falangiene, cu consecinţe 
importante asupra biomecanicii piciorului, prin redistribuirea zonelor de presiune în timpul mersului. 
Ca răspuns apare calusul - hipercheratoza plantară, frecvent hemoragia subcutanată şi în final leziunea 
tegumentului. 

Cel mai frecvent neuropatia senzitivă şi cea motorie sunt asociate şi se manifestă sub forma 


presiune exagerată conduce frecvent la apariţia ulceraţiilor. 
Stadializarea neuropatiei diabetice 


Stadiu Caracteristici 

Stadiul 0/1 - fără neuropatie clinică -lipsa semnelor şi simptomelor 

Stadiul 2 - neuropatie clinică 

- cronică dureroasă -dureri cu caracter de arsură/junghi, înţepătură 


reducerea sau absenţa reflexelor osteo-tendinoase 


-mai puțin frecventă 

- acută dureroasă -diabet dezechilibrat, scădere în greutate 

-difuză (inclusiv la nivelul trunchiului) 

-poate fi prezentă hiperestezia 

-se poate asocia cu iniţierea tratamentului hiperglicemiei 
-semne  minore/absente la examenul sistemului nervos 
periferic 


-absența simptomelor sau amorţeli („deget mort”) 


-nedureroasă cu -reducerea sensibilităţii termice, leziuni nedureroase 

reducerea/absenţa sensibilităţii -reducerea/absenţa sensibilităţii şi absenţa reflexelor osteo- 
tendinoase 

Stadiul 3 

Complicaţii tardive - ulceraţii ale picioarelor 

ale neuropatiei clinice - deformări neuropate (osteoartropatie Charcot) 


- amputaţii netraumatice ale membrelor inferioare 


Tabel 1- „Nomenclatura şi stadializarea polineuropatiei diabetice periferice”, elaborat de grupul de 
studiu al neuropatiei din cadrul Asociaţiei Europene pentru Studiul Diabetului — EASD 
4. Diagnosticul complicaţiilor diabetului la nivelul membrului pelvin 
Diagnosticul clinic al piciorului diabetic poate sugera componenta patogenică predominantă, 
arteriopatia sau neuropatia, de aceea piciorul trebuie examinat sistematic la orice bolnav diabetic. 
a.  Arteriopatia membrelor pelvine 

Anamneza trebuie să înregistreze o serie de date care prin aprecierea lor globală permite 
clinicianului să-şi facă o idee despre tipul şi gradul afectării vasculare. Vârsta peste 50 de ani, diabetul 
zaharat de tip II, ca şi o durată a bolii de peste 10 ani reprezintă factori de risc pentru prezența bolii 
arteriale periferice (22% dintre pacienţii cu DZ II cu vârsta între 50 şi 70 ani au ischemie periferică 
față de numai 3% dintre nondiabetici). 

Un control precar al afecțiunii metabolice, evidenţiate prin valorile mari glicemiei pe nemâncate 
(„a Jeun”) şi ale procentului hemoglobinei glicozilate (HbA Ic) se însoţeşte un risc mai mare de 
apariție a compkicaţiilor. Asocierea fumatului, a obezității sau a hipertensiunii arteriale introduc în 
algoritmul diagnostic posibilitatea aterosclerozei şi angiosclerozei, în timp ce prezenţa altor afecțiuni 
ce semnalizează microangiopatia generalizată (nefropatie, retinopatie) sau macroangiopatia (boala 
ischemică cardiacă) sunt indicatori ai prezenţei piciorului diabetic ischemic. 

Examenul clinic, cuprinde mai multe etape, uşor de efectuat, care pun în evidenţă atât prezenţa 
vasculopatiei cât şi a modificărilor determinate de aceasta. 


899 


- sub redacţia Eugen Brătucu - 


a) Inspecţia poate constata modificări de culoare ale tegumentelor (paloare, roşeață, pigmentare) 
care diferă în funcţie de poziţia proclivă sau în clinostatism a membrului pelvin- testul de postură 
Ratschow, tulburări trofice (piele subțiată, lucioasă, pilozitate redusă sau absentă, unghii îngroşate, 
casante) sugestive pentru ischemie cronică. 

b) Palparea pune în evidenţă, temperatura locală scăzută, diminuarea sau absenţa pulsului, uneori 
artere cu perete scleros care rulează sub degete. Este obligatorie urmărirea bilaterală a prezenţei sau 
absenței pulsului pe axul vascular al membrului pelvin. 

c) Auscultaţia decelează suflul sistolic la nivelul arterelor mari (artera femurală profundă), atunci 
când există o stenoză de peste 50% şi devine negativă dacă gradul stenozei depăşeşte 90% din lumenul 
vascular. 

Constatările examenului clinic, corelate cu acuzele subiective, permit încadrarea bolnavului într- 
unul din cele patru stadii ale arteriopatiei obstructive, descrise de Fontaine: 

a St.I: asimptomatic sau cu o simptomatologie polimorfă (tulburări minore de 
sensibilitate, parestezii, senzaţie de răceală a piciorului, oboseală precoce la eforturi susținute). De 
obicei apare după o evoluţie de cca 5 ani a diabetului zaharat, în condiţiile absenței altor factori de risc 
pentru ateroscleroză. Examenul clinic evidențiază diminuarea pulsului sau chiar absenţa acestuia la 
arterele pedioasă şi tibială posterioară. 

a St. II: este caracterizat de apariţia claudicației intermitente — crampă musculară 
dureroasă violentă, ce survine întotdeauna în condiţii de efort determinată fiind de un deficit de irigația 
arterială la nivel muscular. S-au descris două substadii : 

II A - durere la mers pe plan orizontal peste 200 m 
II B - apariţia durerii la o distanță sub 200m 

Nivelul de discomfort poate sugera nivelul obstrucției: durerea la nivelul fesei şi coapsei 
indică obstrucţia pe trunchiul iliacei externe sau a femuralei comune, în timp ce apariţia durerii numai 
la nivelul gambei sugerează interesarea femuralei profunde sau a arterei poplitee. Deşi distanța la care 
apare claudicaţia intermitentă (indexul de claudicaţie) poate rămîne stabilă de-a lungul anilor prin 
dezvoltarea circulație colaterale şi a adaptării metabolice a muşchiului ischemic, la pacienţii diabetici 
această circumstanță este mai rară comparativ cu pacienții nondiabetici. 

Clinic pielea apare subțiată, lipsită de pilozitate, cu pete pigmentare, unghiile sunt îngroşate, 
deformate şi casante, iar mase musculare reduse ca volum, mai ales sub nivelul obstrucţiei vasculare. 
Temperatura cutanată este diminuată, iar pulsul este absent la arterele distale, uneori chiar şi la nivelul 
arterei poplitee. 

a St.III: pacientul acuză durere de repaus şi în clinostatism, predominant nocturn şi la 
nivel distal (masele musculare posterioare gambiere şi picior) prin scăderea valorilor tensiunii 
arteriale. Apariţia durerilor de decubit marchează faza de ischemie decompensată cu risc mare de 
evoluţie a necrozei şi gangrenei ischemice. 

Prezenţa neuropatiei senzitive poate crea confuzii diagnostice, prin diminuarea până la abolire 
poate evidenția prin auscultaţie prezenţa unor sufluri sistolice la nivelul arterelor obstruate, absenţa 
pulsaţiilor la nivelul arterelor periferice care sunt scleroase, rigide şi rulează sub degete. 

a St.IV: se caracterizează prin apariţia leziunilor: ulceraţii localizate pe marginile laterale ale 
piciorului sau calcaneean,uneori umede, fetide, sau din contră gangrenă uscată la nivelul degetelor 
şi/sau antepiciorului; în acest stadiu tardiv durerea este extremă, chiar în repaus, iar de cele mai multe 
ori pacientul nu se poate deplasa. 

Explorarea paraclinică are rolul de a stabili stadiul afectării vasculare, localizarea leziunilor 
chirurgical. Dintre multitudinea investigațiilor sunt de reţinut: 

a. Termometria cutanată permite măsurarea temperaturii locale la sprafaţa tegumentului, 
înregistrând variațiile bruşte de temperatură, ca şi diferenţele față de membrul controlateral, ceea ce 
sugerează asupra localizării obstrucției. 

b. Timpul de umplere venoasă, având valori normale de 5-7 sec., este prelungit la 
pacienţii cu insuficienţă arterială. Se goleşte sistemul venos prin ridicarea membrului pelvin la zenit, 
apoi se măsoară timpul de umplere cu sânge a sistemului venos superficial după trecerea la 
ortostatism. 

c. Testul de claudicație reproduce apariția durerilor la nivelul moletului în timpul unei 
probe de mers, verificându-se afirmațiile bolnavului asupra circumstanțelor de apariție a simptomelor 
algice. 

d. Oscilometria înregistrează oscilațiile determinate de unda pulsului la nivelul axului 
vascular principal, în treimea inferioară a coapsei şi în treimile superioară şi inferioară a gambei. 
Astăzi are o utilizare limitată pentru ca nu permite aprecierea circulației la nivelul vaselor mici; mai 
mult prezența edemului, a leziunilor de gangrenă sau asocierea mediocalcozei Moenckeberg face 
metoda inoportună. 

e. Radiografia simplă, mai puțin utilizată pentru explorarea sistemului arterial, poate 
evidenția calcificările existente la nivelul plăcilor de aterom de pe pereții vaselor mari precum şi 
leziunile de mediocalcoză specifice diabetului - vizualizate sub forma a 2 linii opace, paralele, continui 
pe traiectului unei artere de calibru mare. 

f. Pletismografia explorează circulația arterială, arteriolară şi capilară prin măsurarea 
variației instantanee de volum a unui segment de membru, datorită modificărilor volumului de sânge 
din vasele respective în timpul ciclului cardiac. Are avantajul de a permite investigarea circulației 
cutanate şi subcutanate. 

g. Clearance-ul muscular cu I ? care cuantifică cantitatea de izotop din vasele 
sangvine dintr-un teritoriu la un moment dat, este foarte rar utilizată fiind foarte costisitoare. 

h. Ultrasonografia Doppler este o metodă neinvazivă care măsoară velocitatea fluxului 
sangvin intravascular cu ajutorul ultrasunetelor. Astăzi este cea mai utilizată investigație a 
vascularizației piciorului diabetic, fiind folosită la determinarea indicilor de pulsatilitate şi a celor de 
presiune (gleznă - braț sau deget- braț). 

i. Oximetria_transcutanată măsoară printr-un senzor cutanat presiunea parțială a 
oxigenului în sângle capilar, permițând astfel o apreciere fidelă a perfuziei tisulare, factorul cel mai 
important de predicție a vindecării unei plăgi. O presiune parțială (Tc PO2) peste 40mmHg se 
însoţeşte de vindecare în 98% cazuri, în timp ce scăderea sub acesteia sub 20mmHg nu mai permite 
vindecarea. 

j. Arteriografia femurală, deşi invazivă, rămâne una dintre cele mai eficace investigații 
de explorare a axului vascular. Permite determinarea localizării şi a gradului stenozelor, dar şi a 
circulației colaterale distale şi a posibilităților de revascularizare, fiind utilă pentru alegerea 
procedeului operator (dezobstrucție percutană sau by-pass). 

k. Fluxometria prin rezonanța magnetică nucleară (RMN) este cea mai modernă tehnică 
de explorare imagistică vasculară permițând inventarierea leziunilor rămase nedetectabile prin 
tehnicile angiografice standard. Contraindicată la pacienții cu implante metalice (proteze de şold sau 
de genunchi, pace-maker cardiac), este folosită mai ales atunci cînd arteriografia clasică nu poate fi 
folosită, sau în cadrul afecțiunii Charcot pentru evidențierea leziunilor de osteomielită şi a 
modificărilor scheletului osos al piciorului. 


b. Neuropatia periferică 

Anamneza, ca şi în cazul afectării vasculare, are scopul de a evidenția simptomele cacracteristice — 
durere sub formă de arsuri sau înțepături, parestezii (furnicături, prurit), hipo/hiperestezie cutanată, 
senzație de cald sau din contră de rece - şi modul caracteristic de afectare a membrelor - bilateral, 
simetric, cu progresie ascendentă „în şosetă,, sau „în manuşă,,, cu accentuare nocturnă. Pentru a afirma 
diagnosticul de neuropatie diabetică şi definirea piciorului „la risc,,, clinicianul trebuie să excludă alte 
cauze de disfuncţie a nervilor periferici, cum ar fi cele reumatismale, posttraumatice, ischemice, toxice 
sau din insuficiența venoasă. 

Examenul clinic devine, din acest motiv, obligatoriu. 

a) Inspecţia arată, în cazul acestor pacienţi, modificări de formă ale piciorului (boltă 
plantară aplatizată sau din contră hiperexcavată, cu amiotrofia muşchilor lumbricali şi interosoşi, 
degete în „ciocan,,) ajungând pănă la aspectul impresionant, cu picior mult tumefiat, deformat „în labă 
de urs, din neuroartropatia Charcot.(Fig.4) Venele dorsale ale piciorului sunt mult dilatate prin 
deschiderea şunturilor arteriovenoase, tegumentele sunt uscate, cu fisuri în regiunea calcaneană, iar 
unghiile şi pilozitatea pot fi şi ele modificate; apar zone de hipercheratoză sau ulceraţii în zonele de 
presiune plantară (în dreptul capetelor metatarsienelor 1, 5 şi în regiunea calcaneului). 

Fig.4 - Picior Charcot 


b) Palparea va evidenția un puls bine bătut, tegumente calde, dar uscate prin absenţa 
sudoraţiei, consecinţa afectării fibrelor vegetative. 
Investigaţiile paraclinice pentru confirmarea existenţei neuropatiei şi aprecierea gravității acesteia, 
constau dintr-o serie de teste facile, care pot evidenția, mai degrabă calitativ, afectarea uneia sau/şi 
neuropatie, testele pot rămâne negative, iar pentru diagnostic sunt necesare investigaţii 
neurofiziologice mai complexe.. 
Hz, care se aplică la nivelul proeminenţelor osoase de pe fața dorsală a halucelui şi a primului 
metatarsian, fața medială a maleolei şi a treimii medii a tibiei. Valorile normale sunt 6-8; un scor de 5 
pledează pentru diagnosticul pozitiv de neuropatie. Deoarece sensibilitatea vibratorie poate fi afectată 
înainte ca alte teste diagnostice să se pozitiveze, ea poate fi considerată o metodă precoce de 
diagnostic a neuropatiei periferice. 
un filament de nylon de 10 g, cu un diametru calibrat care se aplică perpendicular pe tegument cu o 
forță constantă timp de 2 secunde. Se analizează zonele de maximă presiune: faţa plantară a halucelui, 
a metatarsianului I, IV şi V, urmărindu-se perceperea atingerii cu acest filament. Monofilamentul s-a 


anestezie) sau al creşterii ei (hiperestezie) — se realizează prin aplicarea moderată dar suficient de tare 
a unui ac fin astfel încât să fie provocată o senzaţie dureroasă şi nu una tactilă. 

extremitățile din materiale cu conductivităţi termice diferite care aplicate succesiv la nivelul 
tegumentului ar trebui sa fie percepute diferit. 

e) Determinarea vitezei de conducere nervoasă (stimulodetecţia) este cea mai răspândită 
metodă cantitativă de evaluare a activităţii nervoase periferice. Dispozitivul funcţionează prin ataşarea 
unei perechi de electrozi în apropierea unei ramuri nervoase aplicând un puls electric puternic la un 
electrod şi înregistrând răspunsul prin celălalt. Printre parametrii căutaţi sunt timpul necesar ca 
stimulul să parcurgă distanța de la primul electrod către cel înregistrator (viteza) şi proprietăţile 
electrice ale răspunsului înregistrat (amplitudinea şi latenţa). În polineuropatia diabetică se constată o 

scădere a vitezei de conducere nervoase senzitive şi o alterare a conducerii motorii, ambele evidenţiate 
prin creşterea latenţei şi diminuarea amplitudinii potenţialelor nervoase. Viteza de conducere nervoasă 
motorie, cu valori normale de 50-60m/s, scade precoce, chiar înainte de apariţia semnelor clinice. 

f)  Electromiograma şi reflexograma înregistrează grafic modificările patologice a 
activității musculare ca urmare a deteriorării fibrelor nervoase motorii mari cu creşterea timpului de 
latenţă, durata răspunsului motor crescută cu amplitudine scăzută a contracţiei, timp de relaxare 
alungit - trasee tipice leziunilor de neuron motor periferic. 

g) Alte investigații neurofiziologice (aprecierea sensibilităţii vibratorii profunde, 
determinarea praguli de sensibilitate, explorarea răspunsului neurovegetativ), sunt utilizate mai puţin 
astăzi, în clinici specializate, fiind necesare pentru cuantificarea gravităţii neuropatiei: 


1. Clasa 0 (neuropatie absentă) -— cel mult un nerv cu funcţie modificată; 
2. Clasa 1 (neuropatie uşoară) — 2 nervi cu funcţie modificată; 

3. Clasa 2 (neuropatie moderată) — 3 sau 4 nervi cu funcție modificată; 

4. Clasa 4 (neuropatie severă) — 5 nervi cu funcție modificată. 


Conform clinicii Mayo, care corelează examenul clinic obiectiv şi anamneza cu testele paraclinice, 
neuropatia diabetică traversează mai multe stadii evolutive: 


e std.0 = fără semne de neuropatie 

* std. I = neuropatie subclinică (examen neurologic normal + teste neurologice cantitative 
anormale) 

e std.II = neuropatie clinică (examen neurologic anormal) 

* std. IN = neuropatie debilitantă  - semne clinice pozitive 


- teste cantitative anormale 
- tulburări de mers 
- leziuni trofice 


5. Gangrena diabetică 


Din multitudinea de definiții ale gangrenei, cea mai explicită pare a fi cea formulată 
de profesorul Gh. Băcanu -,„gangrena diabetică este o complicație a diabetului zaharat, caracterizată 
prin apariția necrozei localizată de cele mai multe ori la nivelul piciorului, consecutivă modificărilor 
irigației sangvine şi troficității nervoase, predominând unul sau altul dintre procese, cărora li se 
suprapune infecția,,. 

Indiferent de localizarea inițială, şi de substratul vasculopat sau neuropat, leziunea necrotică 
se poate suprainfecta, cu apariţia gangrene umede, complicație cu caracter acut, care necesită 
intervenția chirurgicală. Gravitatea acestei leziuni rezidă din faptul că ea se dezvoltă de obicei pe un 
teren vascular profund modificat, cu microangiopatie severă, ceea ce face ca procesul necrotic 
infecțios să progreseze fără opoziția mecanismelor de apărare. Mai mult, dacă pacientul este şi 
neuropat, procesul va evolua indolor un timp suficient de îndelungat, fără a fi perceput de pacient, şi 
implicit preeznatarea la doctor va fi întirziată. Durerea apare atunci cînd peste leziunea de gangrenă se 
grefează infecția. 

Între infecţie şi diabet zaharat există o legătură bidirecțională: diabetul predispune la apariția 
infecției, în timp ce orice proces infecțios va duce la menținerea şi agravarea dezechilibrului 
metabolic. Deşi studiile nu reuşesc să dovedească existenţa unei deficiențe constante a sistemului 
imunitar al diabeticului, perioadele de dezechilibru metabolic (hiperglicemia, cetoacidoza) se însoțesc 
de o scădere a capacităţii de apărare, în sensul scăderii chemotactismului, diapedezei şi acticității 
fagocitare a neutrofilelor. Prezenţa insuficienţei circulatorii, în special a microangiopatiei ca şi a 
neuropatiei, agravează aceste deficienţe imune. Mecanismele apărării celulare sunt mai puţin afectate. 

Dezvoltarea infecției la nivelul piciorului diabetic căpătă anumite carateristici determinate de 
tipul germenilor implicaţi, de terenul vascular sau neuropat asociat, de particularitățile anatomice 
locale. 

Germenii izolați din infecțiile piciorului diabetic se pot grupa în trei categorii: 

1. Coci Gram + aerobi: 

e Staphylococcus aureus 
e Stafilococi coagulazo-negativi (Staphylococcus epidermidis) 


903 


- sub redacţia Eugen Brătucu - 


e  Streptococi hemolitici şi non-hemolitici 
e  Enterococi 
e Corynebacterium 
2. Bacili Gram-, aerobi: 
e  Enterobacteriaceae (E. Coli, Klebsiella, Proteus spp., Enterobacter) 
e Pseudomonas aeruginosa 
3. Germeni anaerobi: 
e Clostridium perfringens 
e Bacteroides spp. 
e Peptostreptococi 

S-a constatat că tipul de leziune se identifică de obicei cu un anumit agent patogen. Dacă în 
leziunile incipiente, superficiale predomină infecțiile monomicrobiene, cu coci Gram+ (stafilococ sau 
streptococ), în leziunile de gangrenă constituită se asociază mai mulți germeni, de obicei între 3 şi 6, 
predominând Pseudomonas şi Proteus în asociere cu Enterococii şi streptococii beta-hemolitici. În 
situațiile în care gangrena este extensivă, cu distrucții tisulare largi, cu evoluție rapidă, este vorba de 
asocierea unor germeni anaerobi (Clostridii, bacteroides), răspunzători de apariția bulelor de gaz în 
grosimea țesuturilor, evidențiate prin crepitații la palpare, ca şi de instalarea unei toxemii ce poate 
merge până la şoc toxico-septic. 

Condiţiile anatomice locale de la nivelul piciorului, explică de ce o infecție de la acest nivel 
se propagă cu relativă repeziciune, fie profund cu interesarea scheletului osos, fie proximal pe calea 
tecilor tendinoase şi a fasciilor piciorului sau pe cale limfatică cu apariția limfangitei de pe fața dorsală 
a piciorului şi apoi, ascendent pe gambă. 


6. Forme anatomoclinice de infecţii ale piciorului diabetic 

Particularităţile vacularizației periferice explică diferenţele dintre tipurile de infecţii ce 
se grefează la arteriopaţi comparativ cu cele de la pacienţii cu neuropatie. 

a. Gangrena diabetică predominant ischemică 

Este cea mai frecventă formă de gangrenă la diabetic, apariția ei fiind determinată de afectarea 
vaselor cu calibru mic, ceea ce duce la o irigație insuficientă şi la necroza ţesuturilor periferice. 
Leziunea debutează la nivelul degetelor, cu apariția unei flictene, cu conținut serohematic, care se 
sparge, iar patul ei se transformă într-o escară brun-negricioasă. De aici, evoluția este impredictibilă şi 
explică varietatea formelor anatomoclinice a leziunilor, imposibilitatea stabilirii unei indicaţii certe şi 
evoluția diferită în aceleaşi condiții de tratament. 

° Gangrena uscată se caracterizează prin apariția unei zone de necroză care se 
poate extinde până la mumificarea întregului deget (Fig.5) sau chiar a unei zone mai extinse (Fig.6), 
cu delimitare netă de țesutul sănătos din jur. În evoluție, leziunea poate merge până la autoamputare — 
situația favorabilă dar extrem de rară, sau,se poate infecta cu apariția gangrenei umede. 


Fig.5 Gangrenă uscată deget 2 Fig.6 Gangrenă uscată antepicior 


904 


- Manual de chirurgie pentru studenţi - 


. Gangrena umedă se dezvoltă după suprainfecţia necrozei ischemice. Local apare 
tumefacție eritemato-violacee, durere locală, febră 38-38,5*C. Caracteristică este evoluţia procesului 
septic proximal sau spre profunzime către scheletul osteoarticular.(Fig.7) 

° Gangrena umedă extensivă, este situația cea mai gravă, impunând intervenția 
chirurgicală de urgență — de obicei amputație majoră, la distanță de limitele macroscopice ale 
procesului septic. Procesul septic se extinde destul de rapid, sub forma unor fuzee necrotico-purulente 
de-a lungul spațiilor interosoase, a tendoanelor şi tecilor sinoviale, interesând progresiv muşchii şi 
sistemul osteoarticular. 

Examenul obiectiv evidenţiază edem important al membrului afectat, tegumente roşu violacee, 
cu placarde de necroză în diferite stadii de evoluţie, suprainfectate, cu secreție fetidă. Leziunile, 
maxime la nivelul degetelor şi feţei dorsale a piciorului se pot extinde pe gambă în funcţie de perioada 
de evoluţie.(Fig.8) Treneele de limfangită sunt vizibile până la rădăcina coapsei. Starea generală este 
afectată, cu febră înaltă, frisoane, stare de prostraţie mergând până la şoc toxico-septic. 

O formă particulară ca gravitate şi evoluţie este determinată de grefarea germenilor anaerobi, 
cu apariţia gangrenei gazoase. Membrul respectiv este mult mărit în dimensiuni, cu crepitaţii la 
palpare, intens dureros. Radiografia simplă poate evidenția bule de gaz subcutanat sau chiar în 
grosimea maselor musculare. Evoluţia este rapidă către şoc toxicoseptic, iar prognosticul extrem de 
rezervat chiar în condiţiile unui tratament medicochirurgical corect şi rapid aplicat. 


Fig.7 Gangrenă umedă plantară Fig.8 Gangrenă umedă extensivă 


° Fasceita necrozantă reprezintă localizarea procesului supurativ la nivelul fasciilor 
piciorului sau gambei. Complicaţie la distanţă a unui proces de gangrenă umedă, fără a avea neapărat 
relații de contiguitate cu procesul primar, este relativ dificil de diagnosticat, datorită semnelor 
inflamatorii locale moderate şi a unui răspuns general exacerbat (febră, frisoane, stare generală 
alterată). Puncţia extrage lichid tulbure, fetid. Leziunea evoluează pe un fond de insuficiență a 
microcirculației, determinată fie de angiopatia vaselor mari, fie de tromboza septică a circulaţiei 
colaterale. Procesul septic se extinde rapid afectând întregul sistem de fascii dar şi țesutul subcutant 
supraiacent sau grupele musculare vecine. 

° Abcesul profund al piciorului, apare de obicei prin însămânțarea unui spațiu anatomic 
inextensibil, fie printr-o plagă înțepată fie prin suprainfecția unei ulcerații profunde, manifestându-se 
prin durere intensă şi tumefacţie plantară. Consecutiv, este interesată microcirculaţia locală, prin 
compresiune determinată de abces sau edem, sau prin tromboză septică, cu apariţia ulterioară a 
gangrenei umede extensive. Apariţia şi evoluţia acestei forme anatomoclinice, nu este condiționată de 
terenul ischemic, dar este favoriată de acesta. 

° Celulita necrozantă reprezintă de fapt o formă de infecție a țesutului gras subcutanat 
care se dezvoltă de obicei pe fața antero-laterală a gambei. Aspectul clinic este dominat de apariția 
unor zone de gangrenă cutanată parcelară, determinate de tromboza vaselor nutritive ale regiunilor 
tegumentare respective. De obicei, însoţeşte alte forme de supurație şi e întâlnită mai frecvent la 
pacienții neuropaţi. 

° Flegmonul feței dorsale a piciorului se prezintă sub forma unei tumefacţii dureroase, 
hiperemice, care deformează antepiciorul, cu tendință la expansiune urmând calea fasciilor piciorului 
şi a tecilor tendoanelor extensorilor degetelor, ajungând relativ rapid la gambă. Dacă este neglijat, 
procesul septic va interesa microcirculația şi va lua aspectul unei celulite sau fasceite extensive de 
gambă, cu apariția gangrenei cutanate. 

b. Gangrena diabetică predominant neuropată 
Evoluţia mai lentă a leziunilor, starea generală mai puțin afectată şi prognosticul mai bun al 
infecțiilor care evoluează pe teren neuropat a făcut ca unii autori să minimalizeze rolul neuropatiei în 
roluri majore: pe de o parte în apariţia leziunilor caracteristice (leziuni postraumatice, ulceraţii, 
clavusuri) care reprezintă o distrucţie a barierei cuatante şi o poartă de intrare pentru gernmenii 
mirobieni, iar pe de altă parte în evoluţia silențioasă, nedureroasă până în faze avansate a procesului 
septic. 
Leziunea tipică piciorului diabetic neuropat este ulcerul neuropat, care: 
e Poate fi unic sau multiplu, uni sau bilateral 
e Localizat de obicei plantar în zone de maximă presiune (în dreptul capului 
metatarsienelor 1 şi 5, la nivelul degetelor, sau calcanean) 
e Evoluează pe un picior cald, cu tegumente de coloraţie normală sau uşor hiperemice, 
dar uscate şi cu modificări trofice prezente (fisuri cutanate) 
e Pulsul bine palpabil la nivelul arterelor periferice 
Ulcerul neuropat prezintă câteva forme anatomoclinice: 

e  Ulceraţia neuropată simplă, uneori prima manifestare clinică a diabetului 
zaharat la pacienţii activi, din decadele 3-4, este o leziune superficială, care intersează toată grosimea 
tegumentului, localizată de obicei pe faţa plantară a degetelor. Tratamentul adecvat, precoce aplicat, 
constând în debridarea marginilor hipercheratozice, antiseptice locale şi reducerea presiunii locale pe 
zona respectivă, se însoţeşte de vindecare. Din păcate, caracterul indolor al leziunii face ca ea să fie 
neglijată de către pacient, să progreseze, în suprafață dar mai ales în profunzime către un stadiu mai 
avansat. 

e  Ulceraţia neuropată profundă este de departe cea mai frecventă formă 
lezională a piciorului diabetic. Factorii de risc şi mecanismele patogenice sunt reprezentate de: 

o Lipsa sensibilităţii, în special a celei proprioceptive şi dureroase, care explică acțiunea 
imperceptibilă şi neglijată de către pacient a traumatismelor repetate în zonele de maximă presiune 

o Presiunea plantară crescută, la pacienţi cu un status ponderal crescut 

o Formarea de calozităţi, determinate de presiunea exagerată, în special la nivelul 
degetelor şi a capetelor metatarsienelor, pe un tegument uscat, anhidrotic 

o  Deformările congenitale sau dobândite cu modificări de biomecanică explică 
distribuţia neobişnuită a forțelor de presiune şi apariţia ulceraţiilor în anumite zone nespecifice 

o Asocierea microangiopatie diabetice, care explică rezistența mai redusă a ţesuturilor la 
un stres presional care, altfel, în condiţii obişnuite nu ar produce leziuni. 


Fig.9 Ulcer neuropat plantar Fig.10 Radiografie simplă — ostetoartrită 
suprainfectată cu gangrenă deget 2 metatarsofalangiană deget 1 

° Ulcerația neuropată profundă cu osteită sau osteoartrită supurată - 
reprezintă stadiul tardiv, complicat al ulceraţiei profunde în care procesul infecțios interesează osul 
subiacent sau articulația metatarso-falangiană. Afectarea osoasă este diagnosticată rapid prin 
radiografia simplă a piciorului, de aceea această investigație este obligatorie la orice pacient cu picior 
diabetic.(Fig.10) 

Neglijarea procesului infecțios şi prezenţa unei flore polimorfe agresive explică apariţia unor 
forme supurative extensive de celulită şi fasceită de antepicior şi gambă, mergând până la gangrenă 
extensivă. De altfel, clasificarea Wagner Meggit, una dintre cele mai utilizate astăzi, explică, stadial, 
evoluţia gradata a leziunilor ulcerative de la nivelul piciorului diabetic: 

e Gradul 0: piele intactă, fără leziuni, cu posibile deformări ale piciorului (inclusiv 
osteoartropatia Charcot) 

e Gradul 1: ulcere superficiale, cu /fără proeminențe osoase prezente 

e Gradul 2: ulecerul ajunge până la nivelul tendoanelor sau articulaţiilor.(include practic 
toate ulcerele mai profunde decât gradul 1) 

e Gradul 3: ulcere profunde cu osteomielită, pioartroze, abcese plantare, infecții ale 
tendoanelor şi tecilor acestora. 

e Gradul 4: prezenţa gangrenei la nivelul degetelor sau al plantei, eventual cu celulită 
adiacentă. 

e Gradul 5: gangrena interesează întreg piciorul necesitând amputaţie înaltă. 


7. Principii de tratament 
Tratamentul piciorului diabetic cuprinde mai multe etape: 

a) Etapa profilaxiei cuprinde educaţia medicală a pacienţilor diabetici, care trebuie sa 
devină conştienţi de importanţa bolii, de riscul apariției complicaţiilor. Pentru aceasta au fost elaborate 
mai multe ghiduri de informare a pacienţilor cu picior diabetic. 

b) Etapa tratamentului factorilor de risc pentru apariţia complicaţiilor se adresează: 

e  Arteriopatiei cronice obliterante -  vasodilatatorii, anticoagulante şi 
antiagregante. În cazuri selecţionate, cu stenoze segmentare, unice sau multiple, înalte se recomandă 
intervenţiile de chirurgie vasculară cu scop reconstructiv. Se utilizează atât proceduri endovasculare 
(dezobstrucţii laser, aterectomii, angioplastie percutanată cu balonaş) cât şi tehnici de chirurgie 
deschisă, constând în endareterectomii sau diferite by-passuri aortoiliace, aortobifemurale, 
iliofemurale etc. De menţionat că ateroscleroza localizată predominant distal, în vasele gambei, ca şi 
scleroza Monckeberg face dificilă şi lipsită de rezultate notabile, orice tehnică de revascularizare. De 
asemenea, s-a constatat că simpatectomia lombară nu are un rol semnificativ în tratamentul bolii 
vasculare periferice la diabetici. 

e  Neuropatiei diabetice — din păcate terapia patogenică este destul de limitată 
necesitând iar rezultatele tratamentelor de lungă durată discutabile. Se discută rolul neurolizei 
nervului tibial posterior care constă în eliberarea fibrelor nervoase din canalul rigid retromaleolar şi 
permite, cel puţin pentru un timp, ca fibrele nervoase edemaţiate sa-şi recapete funcția normală de 
conducere. Intervenția a fost utilizată pentru obținerea vindecărilor ulcerațiilor neuropate şi 
îmbunătăţirea deficienţelor neuronale periferice. În situaţia neuropatiei hiperalgice, se folosesc 
medicamente aparținând diferitelor clase terapeutice: antidepresivele triciclice (Amitriptilina, 
Imipramina), antiaritmicele (Lidocaina, Mexiletin), anticonvulsivante (Pregabalin, Gabapentin), 
opioide (Tramadol). 

e  Tulburărilor de biomecanică a piciorului, secundare neuropatiei diabetice, 
dezechilibrului dintre flexori şi extensori, dezvoltării ulceraţiilor sau apariției deformărilor cronice ale 
picioarelor. Tratamentul are scopul de a reduce presiunea pe zonele modificate, de a stabiliza 
deformările şi de a favoriza vindecarea ulcerațiilor. Se utilizează talonete sau orteze, fabricate 
individual, încălțăminte ortopedică personalizată iar în cazurile severe se poate ajunge la ghete gipsate 
purtate pentru perioade lungi de timp sau chiar la intervenţii ortopedice de remodelare a piciorului. 


c) Etapa curativă, de tratament al complicaţiilor acute, lezionale şi infecțioase, ale 
piciorului diabetic, este de fapt etapa chirurgicală a tratamentului. 

Caracterul acut al leziunilor impune începerea cât mai precoce a antibioterapiei, inițial 
empiric, cu spectru larg, pentru a acoperi toată gama germenilor patogeni aerobi şi anaerobi, 
administrată pe cale injectabilă, urmând a fi reevaluată după obţinerea rezultatului antibiogramei. 
Trebuie avut în vedere tipul de ţesut interesat în procesul septic, pentru că dacă pentru părțile moi 
(tegument, ţesut subcutanat, fascii şi muşchi) antibioticele cele mai eficiente sunt cefalosporinele de 
ultimă generaţie şi Ertapenemul, în cazul în care procesul septic se localizează la nivelul țesutului 
osteoarticular rezultate superioare a avut administrarea Lincomicinei, Clindamicinei şi Rifampicienei- 
antibiotice cu o bună penetrare osoasă. 

Intervenţiile chirurgicale urmăresc asanarea procesului septic, evacuarea puroiului, 
îndepărtarea ţesuturilor gangrenate şi supurate. Sunt intervenții de mică amploare (incizii, 
fasciectomii, debridări) şi îşi găsesc indicația în ulceraţiile neuropate simple sau profunde, celulita şi 
fasceita necrozantă, abcesul profund sau flegmonul dorsal al piciorului. Astăzi debridarea ulcerelor se 
face chirurgical, dar şi enzimatic (pansamente umede de ultimă generație), cu ajutorul unui jet de 
soluţie salină sau chiar prin debridare biologică (cu ajutorul unor larve sterile de Lucilla Sericata). În 
funcţie de extensia procesului necrotico-infecţios vor rezulta plăgi mai mari sau mai mici, cu un 
potenţial de vindecare care depinde de terenul vasculopat sau neuropat pe care evoluează. În situația 
unor plăgi întinse, după obținerea sterilzării microbiologice a plăgii se poate utiliza acoperirea 
defectului cutanat prin diverse tehnici (lambouri musculare sau musculocutane libere, grefe cutanate 
autologe). 

În cazul în care gangrena interesează scheletul osos sau osateoarticular, sau când defectele de 
părți moi obținute prin debridare ar depăşi capacitatea oragnismului de recuperare tisulară, se 
recomandă amputaţiile. În funcţie de segmentul de membru care va fi îndepărtat, se utilizează 
amputaţiile transfalangiene (cu îndepărtarea unui segment distal de deget), amputaţiile de rază (când 
alaturi de deget se excizează şi capul metatarsianului respectiv), amputaţii parțiale ale piciorului la 
diferite niveluri (amputaţia transmetatarsiană sau transtarsiană) etc. Toate aceste intervenţii amintite, 
care lasă pe loc articulațiile gleznei şi genunchiului se numesc amputații minore. 

Amputaţiile majore- amputaţiile de coapsă şi de gambă- sunt considerate eşecuri ale 
tratamentului piciorului diabetic. Indicaţia lor este dată pe de o parte de evoluţia unor leziuni severe, 
grave (gangrena extensivă, fasceite şi celulite cu germeni anarobi) iar nivelul amputaţiei este 
determinat pe de altă parte şi de nivelul vascularizației, o circulație precară la nivel gambier făcând 
improprie o amputaţie de gambă. Cu toate astea, se încearcă cât mai mult distalizarea nivelului de 
amputaţie, un bont de gambă fiind mai uşor protezabil, iar proteza de gambă mult mai uşor de utilizat. 

Numărul amputaţiilor în tratamentul piciorului diabetic este corelat cu deficienţa sistemului de 
sănătate în ţara respectivă, reducerea numărului de amputaţii cu peste 50 % reprezentând dezideratul 
actual al organizaţiilor internaţionale care se ocupă de problema piciorului diabetic. 

ASPECTE JURIDICE ŞI DEONTOLOGICE 
ALE PRACTICII MEDICO-CHIRURGICALE ÎN ROMÂNIA 


Prof. Dr. Mircea Beuran, Dr. Sorin Păun 


Reglementarea activităţii medicale, atât din punct de vedere profesional cât şi 
etic, deontologic şi juridic, este realizată în România de un cadru legislativ din care fac 
parte: 

- Legea privind reforma în domeniul sănătăţii (Legea 95/2006), 

- Codul de Deontologie Medicală 

- Statutul Colegiului Medicilor din România 

- Legea drepturilor pacientului (Legea 46/21 ianuarie 2003), etc. 

Cadrul legislativ medical, are la bază dreptul fundamental la ocrotirea sănătăţii garantat de 
Constituția României în Titlul II, Capitolul I, Articolul 33 prin care statul român este obligat să ia 
măsuri pentru asigurarea igienei şi a sănătăţii publice 

O serie de aspecte din activitatea medicală, ce se înscriu în tiparele juridice clasice, sunt 
analizate în conformitate cu reglementările Codului Civil şi Codului Penal din România şi a celorlalte 
norme constituționale. Este cazul abaterilor medicale încadrate juridic ca infracțiuni contra persoanei, 
infracţiuni de fals, infracțiuni care aduc atingere unor relaţii privind convieţuirea socială, etc. 

În acest context, raporturile pacient — medic au dus treptat la conturarea jurisprudenţe 
medicale definită ca o parte a dreptului sănătăţii ce priveşte în mod special normele care 
reglementează profesarea ştiinţei medicale. Se creează astfel o adevărată relaţie contractuală între 
medic şi pacient, un contract sinalagmatic în care fiecare parte beneficiază de drepturi şi obligaţii 
egale. Necesitatea unui drept medical este în primul rând pentru a trezi în medici conştiinţa răspunderii 
față de actele lor, în acest fel pacientul având mai mult curaj să intre în cabinetul unui medic cu ideea 
că starea sănătăţii sale va fi îmbunătățită şi nu agravată, în timp ce medicii ar putea fi protejaţi legal de 
eventuale abuzuri ale pacienţilor. 


De reținut! 
Constituţia României garantează ocrotirea sănătății publice 
Codul de Deontologie Medicală şi Legea Drepturilor Pacientului sunt cele mai 


importante acte legislative care reglementează activitatea medicală în România 
Unele abateri medicale sunt evaluate de Codul Penal sau Codul Civil din România 
datorită gravităţii acestora 


1. Responsabilitatea medicală 


Conform Codului Deontologic al Medicilor din România, medicul practicant are obligația de a-şi 
exercita profesia conform tuturor regulilor artei şi ştiinţei medicale, în respectul moralei specifice 
şi al persoanei umane (Art.4), fiind în serviciul persoanei umane indiferent de gradul ierarhic sau 
de modul de practică (Art.5). Tot Codul Deontologic defineşte conştiinţa medicală ca fiind acel 
factor subiectiv care călăuzeşte medicul, asigură autocontrolul faptelor, cuvintelor şi determină 
atitudinea lui față de interesul omului bolnav (Art.7). 

În aceste condiţii, orice medic este răspunzător pentru fiecare dintre actele sale profesionale 
(Art.10, Codul Deontologic). Pornind de la principiul de bază în medicină — primum non nocere, în 
primul rând să nu faci rău pacientului — şi până la situațiile extreme ale culpei medicale grave, 
responsabilitatea medicului incumbă fiecărui act medical pe care acesta îl realizează, în orice moment 
al practicii sale. Deontologia medicală reprezintă ansamblul de obligaţii care conturează cadrul de 
exercitare a profesiunii medicale, normele moralei medicale interferându-se cu reglementările juridice 
ale aceleiaşi profesiuni. 

Scurt istoric al responsabilităţii medicale 

Responsabilitatea medicală reprezintă o preocupare veche atât a pacienţilor cât şi a celor 
implicaţi în diagnosticul şi tratamentul bolilor. Dacă la începuturile organizării statului de drept, 
medicii nu aveau bine conturate obligaţiile profesiunii lor şi, implicit, nu erau traşi la răspundere 
pentru faptele negative înregistrate, deja în antichitate, în Egipt, apar o serie de scrieri medicale pentru 
tratamentul unor boli ce conțineau percepte medicale ce trebuiau urmate îndeaproape de medici — dacă 
erau respectate înscrisurile respective, medicul era absolvit de vina eşecului terapeutic, în schimb cei 
care nu se conformau regulilor erau condamnaţi la moarte în cazul decesului pacientului. Ulterior, în 
Codul lui Hammurabi se regăsesc legiferări drastice privind activitățile de vindecare desfăşurate 
îndeosebi de vraci sau şarlatani care erau descurajați prin pedepse de a promova relele tratamente 
medicale. 

În scrierile iudaice vechi, în Cărţile Biblice şi Talmudul, era statuată ideea că medicul 

fără să uite că “salvând o viaţă umană, acţionează ca şi cum ar salva lumea întreagă şi 
omorând o singură persoană acționează ca şi cum ar asasina o întreagă lume”. De altfel, 
textele talmudice arătau că medicul nu putea executa o operație fără consimțământul 
bolnavului, fiind responsabil faţă de acesta şi de familia sa. 
În Grecia antică, Hippocrate, în Jurământul său, dezbate problematica responsabilități 
medicale în domeniul chirurgiei arătând că medicii internişti ar trebui să-i lase pe chirurgi “să 
taie abdomenul pentru a scoate pietre”, chirurgii fiind specialiştii în arta tăiatului. Mult mai 
târziu, în Evul Mediu, Ambroise Paré — chirurg provenit din bărbier — a promovat ideea 
responsabilități medicale, contrazicându-şi contemporanii după principiul “prefer să am 
dreptate de unul singur decât să greşesc alături de toţi savanții lumii”. 

În decursul timpului s-au înregistrat opinii variate cu privire la responsabilitatea medicală: 
astfel, în Franţa sfârşitului de veac XVI, chiar şi urmaşii chirurgului erau obligaţi să plătească daune 
familiei bolnavului în cazul vătămării acestuia din greşeala medicului; ulterior, la începutul veacului al 
XVII-lea, se lua în consideraţie doar vina pacientului că şi-a ales un asemenea medic, declarat 
incompetent. 

În ţara noastră, primele date despre reglementarea răspunderii medicale apar din secolul XVII 
odată cu Pravilele Împărăteşti ale domnitorului Vasile Lupu (1646) şi ale domnitorului Matei Basarab 
(1652) în care medicii (denumiți vraci) se bucurau de consideraţia semenilor dacă vindecau bolnavul 
sau suportau diverse pedepse, chiar până la “pierderea meseriei în cazul smintelii bolnavului prin 
nemeşteşug”. La începutul secolului al XIX-lea, Codul Callimachi face precizări în ceea ce priveşte 
datoria medicilor, chirurgilor şi moaşelor de a acorda asistență sanitară cu promptitudine, la orice 
solicitare. 

Prima lege sanitară modernă română apare în 1874 şi este urmată de legile din 1898 cu privire 
la igiena publică şi Legea din 1910 care conturează mult mai precis obligațiile profesionale ale 
medicului. 


În epoca modernă, responsabilitatea medicală a ridicat problema culpei profesionale, datorată 
neîndeplinirii obligațiilor profesionale pe care medicul le are față de pacient sau față de stat ca 
angajator al prestatorului de servicii de sănătate (adică medicul). Se conturează două tipuri de 
responsabilitate a medicului: una morală şi una juridică. Dacă prima va rămâne întotdeauna o 
problemă a conştiinţei medicului respectiv, responsabilitatea juridică îmbracă atât aspect civil cât şi 
penal. 

Aspectul penal al culpei medicale poate fi reprezentat de variante diverse ale infracțiunilor 
contra persoanei, săvârşite fără intenție, începând cu divulgarea secretului profesional, provocarea 
ilegală a avortului şi mergând până la vătămarea corporală, vătămarea corporală din culpă, vătămarea 
corporală gravă, vătămările cauzatoare de moarte şi chiar uciderea din culpă (Codul Penal al 
României). Aspectul civil al responsabilităţii medicale incumbă medicului sub forma reparaţiei 
prejudiciului adus direct stării de sănătate a pacientului dar şi societăţii civile în care pacientul era 
angrenat social anterior evenimentului medical. În acest sens, cel mai frecvent se procedează la 
indemnizarea pacientului, având la bază garanţiile pecuniare oferite de casele de asigurări. În acest fel 
s-a putut contura noţiunea de răspundere fără greşeală în care recompensarea pacientului-victimă a 

unui accident medical imprevizibil, face ca să nu mai fie important faptul dacă autorul greşeli, 
medicul, este vinovat sau nu. 

Actualul Cod Deontologic al Medicilor din România precizează, de asemenea, că în activitatea 
medicală ce se desfăşoară în echipă (secţii de spital, proces de învățământ medical tip rezidenţiat), 
răspunderea pentru actele medicale aparţine şefului echipei şi medicului care efectuează direct actul 
medical, în limitele competenţei care i-a fost atribuită de şeful departamentului (Art.11). Deci, în 
medicina zilelor noastre, apare şi noţiunea de răspundere colectivă care este practic un feed-back al 
relaţiei medic—pacient menit să asigure o cât mai mare siguranță actului medical. Supravegherea 
medicului curant de către superiorul ierarhic nu este privită ca o îngrădire a drepturilor medicului 
respectiv ci ca un ajutor practic în asigurarea calității profesionale necesare diagnosticului şi 
tratamentului patologiei bolnavului în cauză, îndeosebi în situaţiile dificile ale medicilor cu mai puțină 
experiență. De altfel, medicului şef de secţie îi revine această sarcină şi din punct de vedere 
administrativ. 

Responsabilitatea medicală decurge din particularităţile profesiunii medicale, din încrederea 
pe care, cel mai adesea, omul bolnav o are în deciziile, deseori suverane, ale medicului ca şi din 
posibilitatea actului medical de a se desfăşura uneori imprevizibil sau chiar ireversibil precum şi din 
scopul medicinii de a influenţa capacitatea de producţie şi dinamica populaţiei (Scripcaru, Terbancea). 

loan Fruma aprecia că “principiul responsabilității pentru daunele provocate altuia face parte 
din patrimoniul juridic al oricărei națiuni civilizate”. 


De reținut! 
- În activitatea sa profesională, medicul este obligat să-şi exercite profesiunea după 
toate regulile artei şi ştiinţei medicale şi este răspunzător pentru fiecare din actele 
medicale efectuate 


Responsabilitatea morală incumbă conştiinţei medicului în timp ce cea juridică 
ridică probleme penale şi civile 

Răspunderea medicală fără greşeală permite recompensarea pacientului-victimă 
fără a fi nevoie să se stabilească vinovăția medicului 


2, Reguli generale de comportament în activitatea medicală 


Având în vedere principiul responsabilităţii medicale, activitatea medicală trebuie să mai țină cont 
şi de o serie de îndrumări ce sunt precizate nu numai de către actele normative în vigoare 
(îndeosebi cu conotație administrativă) cât mai ales de experienţa clinică a medicului practician, 
de cutumele profesiunii. 

Recomandări generale precum: evitarea indicațiilor terapeutice fără consultul prealabil 
personal al pacientului, neutilizarea aparatelor, medicamentelor sau procedurilor terapeutice 
inadecvate sau pentru care medicul respectiv nu este suficient pregătit, evitarea îmbolnăvirilor 
iatrogene, păstrarea unei atitudini neutre față de problemele nemedicale ale pacientului, etc. se 
regăsesc atât în Codul Deontologic al medicului cât şi în regulamentele de funcționare a unităţilor 
sanitare, contractele de muncă ale personalului medical, hotărâri şi decizii ale forurilor medicale de la 
toate nivelele. 

Un alt aspect important al practicii medicale curente îl reprezintă păstrarea secretului 
profesional, fapt care este obligatoriu — această remarcă este subliniată atât de Art.13 al Codului 
Deontologic cât şi de Legea 46/2003, Art.21. Astfel, toate informaţiile privind starea pacientului, 
rezultatele investigaţiilor, diagnosticul, prognosticul, tratamentul, datele personale sunt confidențiale 
chiar şi după decesul acestuia. Medicul răspunde disciplinar pentru destăinuirea secretului profesional 
— el poate fi constrâns să-l divulge doar de către hotărârea instanţei judecătoreşti sau dacă legea o cere 
în mod special. 

Medicul are obligaţia de a îngriji, cu egală conştiinciozitate, pe toţi bolnavii, indiferent de 
condiţia lor, naţionalitate, religie ori sentimente pe care le inspiră aceştia. În acest sens, medicul 
trebuie să fie un model de comportament etico-profesional, să se abțină (în exercițiul funcţiei sale dar 
şi în afara vieţii profesinale) de la acte care l-ar desconsidera pe el sau restul corpului medical în faţa 
opiniei publice. 

Nu este recomandat ca medicul să se amestece în problemele familiale ale bolnavului. 

De asemenea, este de dorit a se evita pe cât este posibil îmbolnăvirile iatrogene şi chiar 
suferințele fizice sau psihice produse bolnavului prin cuvântul, accentul, gesturile sau mimica 
neadecvate ale medicului aflat în faţa acestuia. 

Medicul trebuie să asigure muribundului condiţii medicale demne de a-şi trăi ultimele clipe 
din viaţă — el nu are voie, în nici un chip, să provoace deliberat moartea acestui tip de pacient. 
Problema euthanasiei este reglementată de Codul Dentologic al medicilor români prin interzicerea sa 
cu desăvârşire, indiferent de gravitatea şi prognosticul bolii. Medicul trebuie să încerce reducerea 
suferinţei bolnavului incurabil, asigurând demnitatea muribundului, dar în nici un caz nu are dreptul 
să-i provoace moartea în mod deliberat (act ce constituie infracțiunea de ucidere prevăzută de Codul 
Penal) chiar dacă acest lucru a fost cerut insistent de un bolnav perfect conştient. Medicul nu va trebui 
să înlesnească sinuciderile sau autovătămările prin sfaturi, recomandări, împrumutarea de instrumente, 
oferirea otrăvuri, explicarea de produceri ce duc la moarte - în acest sens, el trebuie să refuze orice 
explicaţie sau ajutor. 

În demersurile lor ştiințifico-profesionale, toți medicii au datoria de a-şi întreține şi perfecționa 
cunoştinţele lor profesionale. Dacă în urma examinării sau în cursul tratamentului, un medic va 
considera că nu are suficiente cunoştinţe sau experiență pentru a asigura o asistență medicală 
corespunzătoare acelui pacient, el este obligat să solicite un consult al unui specialist sau să îndrume 
pacientul către aceştia. 

Relaţia medic — pacient poate fi întreruptă în următoarele condiții prevăzute de lege (Legea 
95/2006 — Art.653): 

a) odată cu vindecarea bolii 

b) de către pacient 

c) de către medic, în următoarele situații: 


(i) atunci când pacientul este trimis altui medic, furnizând toate datele medicale 
obținute care justifică asistența altui medic cu competențe sporite; 
(ii) pacientul manifestă o atitudine ostilă şi/sau ireverențioasă față de medic 


In această ultimă situație, medicul va notifica pacientului dorința terminării relației înainte cu 
minimum 5 zile pentru ca acesta să găsească o alternativă, doar în măsura în care acest fapt nu pune în 
pericol starea sănătății pacientului. 


De reținut! 
- Comportamentul medicului este definit atât de legislaţia în vigoare cât şi de 
cutumele profesiunii 


Păstrarea secretului profesional reprezintă un aspect important al practicii 
medicale 
Euthanasia este interzisă în România 


3. Consimtământul medical 


În conformitate cu prevederile Legii 95/2006 Art.649, pacientului i se solicită acordul scris pentru 
a fi supus la metode de prevenție, diagnostic şi tratament, cu potențial de risc pentru pacient; în 
obținerea acordului scris al pacientului, medicul este dator să prezinte acestuia informaţii la un 
nivel ştiinţific rezonabil pentru puterea de înțelegere a acestuia. Aceste informaţii trebuie să 
conţină diagnosticul, natura şi scopul tratamentului, riscurile şi consecinţele tratamentului propus, 
alternativele viabile de tratament, riscurile şi consecinţele lor, prognosticul bolii fără aplicarea 
tratamentului. Informaţiile se aduc la cunoştinţa pacientului într-un limbaj respectuos, clar, cu 
minimalizarea terminologiei de specialitate; în cazul în care pacientul nu cunoaşte limba română, 
informaţiile i se aduc la cunoştinţă în limba maternă ori în limba pe care o cunoaşte sau, după caz, 
se va căuta o altă formă de comunicare (Legea drepturilor pacientului, Art.8) 

În urma acestei informări medicale complete, pacientul îşi va putea exprima opinia favorabilă sau 
nefavorabilă, după caz, asupra actelor medicale propuse de medic. Acest lucru exprimă 
consimțământul medical al pacientului, ce este, din definiţie, unul informat (indiferent dacă este 
exprimat verbal sau în scris). Consimţământul prezumat este de dorit a fi evitat — acordul tacit al 

pacientului pentru o activitate medicală conduce deseori la situaţii conflictuale medic — pacient. În 
situaţii în care acest consimțământ nu poate fi obținut de la pacient (acesta are abolită sau alterată 
starea de conştiență, nu are capacitate de exerciţiu a drepturilor sale — situații în care pacienții nu- 
şi pot exprima liber voinţa, în folosul lor) este necesară obținerea consimțământului de la 
reprezentanții legali ai pacientului (rude, tutore, curator). Această situaţie poate fi devansată de 
cazul unei proceduri medicale de urgenţă ce nu poate aştepta acest consimţământ datorită riscului 
ad vitam al situaţiei respective - în aceste cazuri, medicul este abilitat să-şi desfăşoare actul 
medical respectiv, în folosul sănătății pacientului. Degrevarea de luare a consimțământului apare 
în condiţiile bolilor infecto-contagioase sau în cazul bolnavilor psihici, unde interesul general 
domină interesul individual iar medicul are obligaţia de a salvgarda interesul colectivităţii prin 
instituţionalizarea bolnavului. 

Vârsta legală pentru exprimarea consimțământului informat este de 18 ani dar minorii îşi pot 
exprima consimțământul în absenţa părinţilor sau reprezentantului legal în situaţii de urgenţă când 
aceştia nu pot fi contactaţi iar minorul are discernământul necesar pentru a înţelege situația 
medicală în care se află (Legea 95/2006, Art.650) 

În cazul urgenţelor, medicul poate acţiona fără acordul pacientului (fără capacitate de 
discernământ sau inconştient) sau al reprezentanților legali ai acestuia (care nu au putut fi 
contactaţi în timp util), când intervalul de timp până la exprimarea acordului ar pune în pericol, în 
mod ireversibil, sănătatea şi viaţa pacientului (Legea 95/2006 Art.651). 

Dacă bolnavul refuză o anumită procedură medicală diagnostică sau terapeutică, medicul este 
îndrituit să contacteze şi familia acestuia pentru a lămuri situația medicală creată şi a obţine 
consimțământul în folosul pacientului. 

Un pacient adult care nu suferă de nici o incapacitate mintală are un drept absolut de a alege dacă 
să consimtă la tratamentul medcial sau să îl refuze ori să aleagă un tratament în defavoarea altuia, 
acest drept neputând fi limitat la deciziile pe care alţii le-ar putea considera ca fiind logice. 


lată mai jos modelul unui consimțământ de îngrijiri medico-chirurgicale folosit în Clinica de 
Chirurgie a Spitalului Clinic de Urgenţă din Bucureşti şi care îndeplineşte condițiile deja 
enumerate: 


Consimţământ pentru îngrijiri medico-chirurgicale 
în Clinica de Chirurgie a Spitalului Clinic de Urgenţă Bucureşti 


Subsemnatul ez atat ta ia ce Deir a i a cai dia i „ în vârstă de ......... ani, domiciliat în 
a legitimat cu B.I. seria ......... 1] CRC E PR „nr. telefon contact 

EE lia cara arsa dat Bara Ada i An Gta a „ în calitate de: 

1. pacient internat 

reprezentant legal al pacientului (copilului) men 

3. aparținător (soț, soție, frate, soră, părinte) al pacientului 
Declar că sunt de acord cu internarea în Spitalul Clinic de Urgenţă Bucureşti, în Clinicia de 
Chirurgie, Secţia ...... , fiind informat asupra regulilor şi obiceiurilor pe care trebuie să le respect 
pe durata spitalizării. 
Declar că am fost informat în mod explicit asupra diagnosticului de internare de către Dr. 
a doina alei 00-07 aaa a aa a cală a pe care îl desemnez ca medic curant, rezervându-mi şi dreptul 
unor alte opinii medicale. 
Cunoscând faptul că această Clinică de Chirurgie are şi activităţi didactice, consimt ca medicul 
curant să fie ajutat în activitatea medicală pe care mi-o acordă şi de către personal medical aflat în 
stagii de pregătire universitară, numai sub directa şi stricta sa îndrumare. 
În vederea propriului meu interes medical, consimt la efectuarea de investigaţii de specialitate, ale 
căror beneficii, desfăşurare şi eventuale riscuri mi-au fost clar explicate de către personalul 
medical. De asemenea, consimt la recoltarea, păstrarea şi folosirea tuturor produselor biologice 
prelevate din corpul meu în vederea stabilirii diagnosticului sau a tratamentului adecvat. Sunt de 
acord cu fotografierea sau filmarea unei părți din corpul meu doar în cazul în care imaginile sunt 
necesare diagnosticului sau tratamentului ulterior precum şi în cazul evitării unei culpe medicale. 

Am luat la cunoştinţă de diagnosticul chirurgical formulat, acela de 


ÎN RR ........ ŞI de indicația operatorie stabilită de echipa chirurgicală condusă de Dr. 
a a tu da tata împreună cu ajutoarele pe care acesta le stabileşte. Mi-au fost 
explicit prezentaţi timpii operatori principali, cu riscurile, incidentele şi accidentele ce pot surveni 
precum şi alternativele terapeutice existente la procedurile propuse, fiindu-mi astfel clar înţelese 
natura şi obiectivele operaţiei. 

Ținând cont de faptul că nimeni nu-mi poate da o garanţie absolută privind rezultatele intervenţiei 
chirurgicale, consimt la efectuarea operaţiei iar în cazul în care în cursul ei apar situaţii şi condiții 
neprevăzute anterior, care necesită procedee chirurgicale suplimentare sau diferite faţă de cele 
expuse preoperator, îl autorizez pe medicul chirurg să facă ceea ce consideră necesar în interesul 
direct al sănătății mele şi în conformitate cu pregătirea sa profesională. Mă oblig să urmez 
tratamentul medical recomandat şi îmi asum consecinţele nerespectării acestuia. 

Faţă de cele expuse, declar, în deplină cunoştinţă de cauză şi liber consimţit, că sunt de acord cu 
cele precizate mai sus, martor al acestei declaraţii fiind .........<mcmceeenenneeeeeee 


Dată sos doza aa E SA dist ti ca 2 iuli Ora ......... Semnătura 


Ar mai trebui precizat că, în conformitate cu Art.107 din Codul Deontologic, chirurgul poate 
refuza o decizie operatorie a cărei indicație nu i se pare suficient justificată. 

De asemenea, având în vedere particularităţile actului chirurgical, medicul chirurg poartă, în mod 
normal, întreaga răspundere pentru ajutoarele pe care şi le-a ales, fără însă ca restul echipei 
operatorii să fie exonerată în totalitate de responsabilitatea actului medical respectiv. Medicul 
anestezist va primi de la chirurg toate informaţiile necesare asumării răspunderii actului anestezic 
şi de terapie intensivă. 

Consimțământul privind autorizarea unei intervenţii medicale poate fi retras în orice moment de 
către bolnav — retragerea consimțământului va duce, automat, la exonerarea de răspundere a 
medicului, pacientul nerespectându-şi obligaţia de a urma tratamentul prescris. Acest drept al 
pacientulu derivă din dreptul fundamentul al omului de a dispune necondiţionat de propria 
persoană, aspect garantat de Declaraţia Drepturilor Omului. 

Un aspect deosebit este înregistrat în cazul procedurilor chirurgicale din sfera chirurgiei 
estetice, în care responsabilitatea pentru rezultat îl obligă pe medic la o informare foarte minuțioasă 
prealabilă a pacientului. Bolnavul care cere o operaţie estetică este obligat să completeze un formular 
foarte detaliat asupra riscurilor inerente intervenţiei, imediate şi de perspectivă - asumarea riscului de 
către pacient este simultană cu asumarea riscului de către medic, ducând la exonerarea de răspundere 
fără procedură litigioasă. 

Existența consimțământului nu-l eliberează pe medic de responsabilitatea pentru greşeala 
medicală. 

Un aspect particular al consimțământului medical îl reprezintă situaţia realizării autopsiei 
cadavrului. Dacă această procedură medicală este autorizată prealabil de bolnavul conştient, aflat în 
faza terminală a unei boli, atunci medicul va fi îndrituit la efectuarea actului medical respectiv. Altfel, 
este obligatoriu de obţinut consimțământul familiei sau reprezentatului legal al decedatului, lipsa 
acestui acord, exprimat clar şi în scris, oprind medicul de la actul autopsiei, sub incidenţa infracțiunii 
de profanare de cadavre prevăzută de art.319 din Codul Penal. 

De asemenea, este obligatoriu de obținut consimțământul pacientului în cazul participării sale 
în învățământul medical clinic şi la cercetarea ştiinţifică (Art.19 Legea 46/2003). Nu pot fi folosite 
pentru cercetarea ştiinţifică persoanele care nu sunt capabile să îşi exprime voinţa, cu excepţia 
obținerii consimțământului de la reprezentantul legal şi dacă cercetarea este făcută şi în interesul 
pacientului. 

De reținut! 
Pentru toate activităţile medicale cu risc este necesar obţinerea consimțământului scris 
al pacientului 
-  Consimţământul informat asupra îngrijirilor medico-chirurgicale implică 
informarea prealabilă completă, corectă şi inteligibilă a pacientului asupra 


diagnosticului şi tratamentului pentru boala sa 

În caz de urgente, consimțământul pacientului nu mai este necesar 
Existenţa consimțământ ului scris al pacientului nu-l eliberează pe medic de 
responsabilitatea pentru greşeala medicală 


4. Considerații finale 


În societatea modernă, situațiile conflictuale medic-pacient în ceea ce priveşte actul medical 
par a avea în majoritatea cazurilor următoarele cauze: 

- neasumarea unor riscuri ale unor acțiuni care ar fi devenit utile bolnavului 

-  abstenția — nonintervenția cu consecința privării de şanse 

- rezultatele nu sunt cele scontate de bolnav 

Rezolvarea acestor situaţii, înainte de a fi înaintate justiţiei, este apanajul Colegiului Medicilor din 
România, prin colegiile sale teritoriale sau cel național. Situaţiile litigioase sunt adresate 
Departamentului de Jurisdicţie şi Litigii Profesionale al Colegiului Medicilor teritorial şi sunt 
analizate, după o anchetă profesională realizată de membrii colegiului, de Comisia de Disciplină 
(formată din personalităţi medicale în domeniul respectiv) — eventualele sancţiuni propuse de 
Comisia de Disciplină la adresa medicilor incriminaţi sunt de natură morală (mustrare, 
avertisment, vot de blam) iar în cazul cazurilor grave mai mult decât atât — suspendarea calității de 
practicării activităţii medicale (în condiţiile în care pentru acest lucru este necesar avizul Colegiul 
Medicilor). Se observă că, în sistemul românesc, Colegiul Medicilor este cel îndreptăţit, în primă 
instanţă, de a stabili greşeala medicală, pacientului revenindu-i doar dreptul de a plânge de eroarea 
medicală, uneori nici atât (este cazul autosesizărilor Colegiului Medicilor). 

Reglementarea activității medicale în lume este o problemă complexă, fiecare ţară având un 
sistem propriu de asigurări de sănătate, private sau de stat. Iată câteva dintre particularitățile acestor 
sisteme de asigurări de sănătate: 

- în sistemul francez: răspunderea medicală civilă se bazează pe întrunirea triadei 

prejudiciu-prezumţia de vinovăţie-legătura de cauzalitate dintre ele 

- în sistemul suedez: nu se ţine cont de riscul terapeutic, singurele acoperite de asigurări 

fiind complicațiile datorate greşelilor sau neglijenţelor comise în cursul diagnosticului şi 
tratamentului, victima trebuind să dovedească această neglijență 

- în sistemul german: medicul răspunde numai pentru greşeală, sarcina probei revenind 

pacientului 

- în sistemul britanic: la baza definirii activității medicale stau noţiunile de practică 

medicală bună (good practice) şi practică medicală rea (malpractice), definite în baza 
unui contract de diligență — Legal Duty to Take Care 

- în sistemul american: principiile deontologice ale activităţii medicale sunt date de Codul 

de Principii de Etică Medicală elaborat de Consiliul Juridic al American Medical 
Association 
Urmărind viziunea Consiliului Europei în materie de responsabilitate medicală, putem reţine că 
asigurările medicale funcționează în conformitate cu principiul controlului riscurilor după 
descoperirile ştiinţei pentru a evita creşterea costului asistenţei medicale dar şi faptul că autoritatea 
şi respectabilitatea medicului trebuie restabilite şi păstrate. 

Cadrul deontologic şi juridic al activităţii medicale în România încearcă, în acest fel, să ajute 

la îndeplinirea dezideratelor medicinii româneşti din zilele noastre exprimate prin scopul asigurării 

sănătăţii publice prin prevenirea îmbolnăvirilor, promovarea, menţinerea şi recuperarea sănătății 
individului şi a colectivităţii. 


De reținut! 
-  Situaţiile litigioase medic — pacient sunt adresate Colegiului Medicilor şi analizate 
de Comisia de Disicplină care poate stabili sancțiuni morale sau administrative 


pentru medicul intimat 
Reglementarea activităţii medicale diferă de la ţară la ţară 

